
PATRICK NOLAN este un istoric interesat de criminalistica. Si- 
a dedicat viata scoaterii la lumină a adevărului despre asasinatele 
cărora le-au căzut victime, în 1960, John F. Kennedy, Martin Luther 
King si Robert F. Kennedy. A fost ziarist în cadrul Air Force, primind 
mai multe premii, scenarist și producător la ABC News-Group Wis 
Satelit News Channel și profesor la Universitatea Hofstra, precum și la 
Universitatea St. John’s. Locuiește împreună cu soţia în West Hartford, 
Connecticut. 


CUVANT-INAINTE 


Doi frati care au dorit schimbarea in America 


Nu credeam ca asasinarea fratilor Kennedy, despre care s-au scris 
atâtea articole si cărți, încât numai simpla lor inventariere 
bibliografică ar alcătui un volum consistent, ar mai stimula interesul 
publicului larg. În ceea ce-l priveşte pe cel istoric, măcar arhiva 
Comisiei Warren, care s-a ocupat de uciderea președintelui Kennedy, 
cât și toate dosarele de anchetă privind uciderea fratelui său, senatorul 
Robert Kennedy, ar face obiectul de cercetare al unui întreg institut. 
Documentele de interes major asupra evenimentelor (mă refer aici la 
rapoartele cu adevărat consistente ale FBI si CIA) au fost atât de mult 
timp secretizate, încât si acum, partial scoase la iveală, au devenit cel 
putin „neinteresante“ chiar și pentru publicații serioase. Până si 
pentru scenariștii de la Hollywood subiectul a consumat deja multă 
peliculă pe platouri. 

Cu toate acestea, cartea lui Patrick Nolan, CIA și asasinarea celor 
doi Kennedy, readuce subiectul în actualitate. Nimeni nu a făcut 
asocierea pe care o face el, practic o reconstituire în care se vede de 
departe dorința de așezare la locul lor a pieselor pierdute în hatisurile 
unei istorii mai mult disputate de diverse scenarii, în dauna unei 
analize serioase. Dar vorbim, în fond, de asasinarea unuia dintre cei 
mai populari președinți ai Statelor Unite ale Americii, urmată de cea a 
fratelui său chiar când avea calea deschisă către Casa Albă, între ceea 
ce se bănuia atunci si ceea ce se știe acum, între ipoteze, unele 
fantasmagorice, si istorie, între ficțiune și adevăr. Speculatiile, 
scenariile, nenumăratele tribulatii pe marginea unui dublu eveniment 
sângeros care a schimbat fata Americii sunt acum, într-un târziu, puse 
la punct - fără patimă și idei preconcepute, dar cu știința si detașarea 


pe care o poate dobândi, după o îndelungată experienţă, un ziarist de 
investigații de talia lui Patrik Nolan. 

Domnul Nolan, acum profesor de colegiu, exclude de la bun 
început o teză care a funcționat, în genere, pentru camuflarea unor 
adevăruri tenebroase — aceea numită, să spunem, „rolul întâmplării în 
istorie“. În acest caz, al unui dublu asasinat care a așezat Statele Unite 
pe linia unei presupuse „democraţii controlate“, asa cum 
demonstrează cu tenacitate și curaj autorul, nu poate fi vorba de o 
întâmplare. Iar Patrick Nolan așază dovezile și datele acumulate în 
timp, demonstrând implicarea CIA în asasinarea celor doi frați care ar 
fi putut schimba destinul Americii și, de ce nu, al lumii. 

Cum spuneam, au apărut multe dezvăluiri, dintre care unele 
coboară în zone stranii: de pildă, cea mai recentă dintre acestea, cu 
atributul de senzationald, este datorată tot unui jurnalist american, 
James Swanson, care susține că după autopsie, creierul lui John F. 
Kennedy, preşedintele Statelor Unite ale Americii, asasinat la Dallas în 
1963, ar fi fost furat. Tot de „servicii“. După autopsie, creierul său a 
fost pus într-un recipient si dat serviciilor secrete, dar în 1966 s-a 
constatat că a dispărut. Autorul mai spune că Robert F. Kennedy, 
ajutat de asistentul său, ar fi furat creierul din acea cameră securizată. 
„Nu toate dovezile privind asasinarea lui John F. Kennedy se găsesc la 
Arhivele Naţionale. Un element unic, macabru, lipseşte din această 
colecție - creierul președintelui Kennedy“, isi susținea Swanson acest 
demers, doar prin aceea că pune în sarcina fratelui președintelui acest 
furt. 

Teoriile, mai vechi sau mai noi, nu s-au oprit aici. Alți autori 
spun că frații Kennedy au fost victime ale Noii Ordini Mondiale, 
promovată de către foștii directori ai CIA, Allen Dulles și George H. W. 
Bush. Așa susține, de pildă, un cunoscut publicist de la New York 
Times, Jerome Corsi, care crede că preşedintele John F. Kennedy a fost 
o posibilă țintă pentru cei care doreau o schimbare în politica globală. 
Adică, „încălzirea“ Războiului Rece, pentru acapararea resurselor din 
Asia de Sud-Est și din Africa Orientală. JFK, așa cum se știe, nu a fost 
un prieten al militarilor și războiului, ca „vârf de lance“ în obținerea 
beneficiilor si a resurselor pentru „stat“ — adică o pătură birocrat- 
militară sau invers, acestea fiind intersanjabile. Îi înțelegea, dar nu le- 


a acceptat niciodată deciziile, nici măcar in momentul de vârf al crizei 
rachetelor din Cuba, când a fost cel căruia, dacă este să recunoaștem, 
omenirea îi datorează evitarea unui război atomic devastator. 

Înainte de aceasta, J.F. Kennedy refuzase să autorizeze Forţele 
Navale ale SUA să lanseze un atac militar de pe un portavion care ar fi 
trebuit să sprijine invazia în Cuba a insurgenților anti-Castro, 
debarcati în Golful Porcilor. Avea, deci, inamici si în această zonă 
extrem de puternică, influentă și bine organizată. De asemenea, 
Kennedy a refuzat să autorizeze folosirea forței militare in Laos si, 
chiar înainte de a fi asasinat, a decis să înceapă retragerea treptată a 
trupelor americane din Vietnam. În plus, decizia sa de a porni un 
război împotriva mafiei, sprijinit de fratele său Robert, nu era de 
natură să îi sporească popularitatea în zona gri sau subterană a 
puterii. 

Robert Kennedy a fost asasinat în iunie 1968, la scurt timp după 
ce câștigase alegerile primare din Partidul Democrat, în vederea 
nominalizării sale drept candidat la Casa Albă. Fără îndoială, în 
mintea sa era încă proaspătă moartea fratelui; ceea ce nu l-a făcut cu 
niciun chip să se ferească de ameninţări, pentru că se simţea iubit de 
cei mulți (iar în America, fără îndoială, frații Kennedy nu au fost 
intrecuti la vremea lor în popularitate poate nici de Martin Luther 
King, şi el asasinat). Robert urma să se înscrie în cursa electorală 
prezidenţială și se bucura de un impact asupra electoratului mai rar 
întâlnit — parte moștenire de la fratele său, căruia îi semăna izbitor în 
atitudine, convingeri şi discurs. A fost și el ucis. Asasinul lui, Sirhan 
Sirhan, a fost condamnat la închisoare pe viață în 1972, iar 
autoritățile au considerat si susțin până acum că el este singurul 
implicat în acea crimă. 

Ceea ce învăţăm din cartea lui Patrick Nolan este că si 
democraţia este șubredă, dar nu există un alt sistem mai bun care să-i 
ofere omului puterea de a gândi, a vorbi si a face ceea ce crede, in 
limita legii și a bunului-simt, fără să se teamă, dacă nu lezează aceeași 
putere a semenilor săi. Dar mai învăţăm ceva — că democraţia conţine, 
la rândul său, comportamente totalitare, stocate în mentalități care 
mai degrabă aparțin unui spirit cazon, plăcut mai mult lui Stalin decât 
unui cetățean obișnuit. Pentru unii oameni slabi, ajunși conducători, 


puterea încetează să mai De a cetățenilor pe care îi reprezintă; devine 
un fel de dat, de mantie de purpură, iar toate acțiunile lor, chiar la 
limita legii, sunt săvârșite în „interes public“. Doar de ei știut. Frații 
Kennedy, dintre care unul a împiedicat un război devastator în afara 
granițelor și celălalt a adus pace în America, nu s-au încadrat în acest 
sistem al puterii. Nu au avut pace cât au trăit. Poate o au acolo, în cer: 
potrivit tuturor rapoartelor ulterioare, în ambele cazuri a existat un 
„al doilea lunetist“. Cu siguranță, acela nu era un înger. 


Marius Oprea 


Pentru Aideen 

William W. Turner și pe profesorul Philip H. Melanson pentru sfaturile 
si ajutorul acordat. Multumirile mele se îndreaptă si către judecătorul 
Robert J. Joling, profesorul Robert M. Hendrick și Maura Flannery. 
Arhivistii Judy Farrar, Misty Fitch, Rosemary Grossman, Nancy 
Zimmelman, Jessica Herrick, Mark Davies, Michael Levenstein, Rex 
Bradford și Fundaţia Mary Ferrell mi-au fost de mare ajutor. Ii 
mulțumesc avocatului Larry Teeter pentru sprijin, la fel și avocatului 
Gregory St. John. 

Mă simt foarte îndatorat și față de agentul meu literar Grace 
Freedson, Bill Wolfsthal, Wesley Jacques, Emily Houlihan și de Lauren 
Burnstein de la Skyhorse Publishing, dar și de Peter Kilduff, Taivo 
Raig si Tony Calabrese. Nu în ultimul rând, le mulțumesc lui John W. 
Nolan, Aideen F. Nolan, Theresa L Nolan, Patrick și Leanne Nolan, 
Mary si Andrew Fracchia, Joseph Nolan si Bella Pangur Ban. 


PREFATA 


Din punctul de vedere al criminalisticii, sunt multe de invatat din 
asasinatele care au avut loc in anii 1960 impotriva presedintelui John 
F. Kennedy si a senatorului de New York, Robert F. Kennedy. Amândoi 
au fost asasinați când se aflau în culmea popularității. În vreme ce 
mulți subscriu la opinia că aceste asasinate au fost înfăptuite de 
ucigași care au acţionat pe cont propriu, probele adunate de 
criminalisti pun în lumina inconsecventele acestui scenariu, întrebările 
fără răspuns și probabilitatea unor asasini despre care nu se știe nimic. 

Datoria unui om de știință din domeniul medico-legal sau a unui 
criminalist este să reconstituie, dacă e posibil, modul în care s-a 
petrecut o crimă. Realizarea acestui scenariu se bazează pe probele 
existente. Nu este rolul expertului medico-legal să speculeze referitor 
la identitatea celor care s-ar putea afla în spatele unei crime sau care 
au plănuit-o. El lasă această parte a ecuaţiei pe seama detectivilor si a 
justiţiei. Noi nu putem decât aduna, analiza și prezenta cât mai bine 
probele. Alții sunt cei care trebuie să tragă concluziile. Vreme de mai 
bine de 40 de ani am investigat mii de cazuri, nu doar în Connecticut, 
unde locuiesc, dar și în alte parti ale lumii. Am avut norocul ca prin 
munca mea în Laboratorul medico-legal al Poliţiei din Connecticut și 
în cadrul Institutului de criminalistică Henry C. Lee de la 
Universitatea din New Haven să am ocazia să-i ajut pe multi să le facă 
dreptate celor dragi. 

Cazurile Kennedy le-au dat bătăi de cap criminaliștilor de-a 
lungul deceniilor care s-au scurs de când aceste asasinate au tulburat 
America în anii 1960. Am analizat asasinarea preşedintelui Kennedy 
pe 22 noiembrie 1963 în Dallas, Texas, în cartea mea Famous Crimes 
Revisited (Asasinate celebre dintr-o nouă perspectivă), pe care am scris-o 


alături de dr. Jerry Labriola. Analiza probelor pe care am făcut-o si 
studiile altor criminalisti respectabili au pus in evidență faptul că 
proba glontului, adică analiza balistică și descoperirile făcute la 
autopsie nu corespund versiunii oficiale a Comisiei Warren. În 2008, 
am participat la un simpozion organizat la Universitatea Duquesne din 
Pittburgh, Pennsylvania, în cadrul Institutului de drept și 
criminalistică Cyril H. Wecht, unde au fost prezentate noi probe 
balistice. Rezultatele activării neutronice! (compoziţia în părți per 
miliard) a fragmentelor recuperate după asasinarea lui JFK „nu se 
potrivesc“ — cu alte cuvinte, cartusele erau diferite, ceea ce ne 
dovedește că, foarte probabil, nu s-a tras cu o singură armă. 

În cazul asasinării senatorului Robert Kennedy, există, de 
asemenea, probe culese la fata locului care dovedesc mari nepotriviri. 
Asasinatul a avut loc în momentul în care senatorul trecea prin oficiul 
bucătăriei forte aglomerate a Hotelului Ambassador, după discursul 
ținut cu ocazia victoriei în alegerile primare, pe 5 iunie 1968. 
Kennedy a fost împușcat de aproape, în cap. Cu toate acestea, 
presupusul asasin trăgea frontal, de la câțiva metri. 

În vara lui 2002, unul dintre cei mai renumiţi experţi ai acestui 
caz, judecătorul Robert Joling, a donat arhivei Institutului de 
criminalistică dr. Henry C. Lee de pe lângă Universitatea din New 
Haven întreaga colecţie referitoare la asasinarea lui RFK. Conform 
documentelor și fotografiilor din această colecţie, este evident că 
probele balistice și rezultatul autopsiei nu se potrivesc cu versiunea 
oficială referitoare la desfășurarea evenimentelor. Chiar dacă zeci de 
martori l-au văzut pe imigrantul palestinian Sirhan Sirhan (24 de ani) 
trăgând cu un pistol calibru .22 către senatorul Kennedy, probele spun 
altceva. Dar asemenea probe nu ne pot dezvălui de ce s-a petrecut o 
crimă sau cum a fost pus la cale un complot. 

În această carte, cel mai recent studiu în legătură cu cele două 
asasinate, autorul ei, Patrick Nolan, ne prezintă esența a mai bine de 
un deceniu de cercetări, pe care, în mare măsură, mi le-a împărtășit 
de-a lungul anilor. Ipotezele sale sunt susținute de probe 
convingătoare și de o documentație exhaustivă. El a preluat ceea ce 
unii consideră că sunt dosare soluționate si, cu ajutorul unei analize 
atente a faptelor și a probelor, a descoperit noi răspunsuri la 


întrebările care au existat in legătură cu aceste atentate violente de 
subminare a voinţei naționale petrecute în anii 1960. 

Formaţia profesională anterioară a domnului Nolan, cea de 
jurnalist, experiența de profesor, perseverenta si implicarea sa în acest 
subiect i-au oferit instrumentele pentru a emite judecăţi valabile în 
aceste controversate cazuri. 

Telul profesioniştilor din domeniul criminalisticii este sa 
descopere adevărul. Acesta este și obiectivul domnului Nolan. În cele 
din urmă, cititorul este cel care va trage concluziile, bazându-se pe 
cele mai bune probe. În același timp, cred cu tărie şi deseori îmi 
amintesc şi spun și altora că „Adevărul va ieşi mereu la iveală... 
cândva.“ 


dr. Henry C. Lee, 
New Haven, 2013 


Serialul de televiziune produs de Henry C. Lee, Proba urmelor: 
Dosarele dr. Henry Lee, a avut premiera pe Court TV în iunie 2004. Dr. 
Lee este fost director al Laboratorului de criminalistică al poliției din 
Conecticut si, în prezent, profesor onorific de criminalistică la 
Universitatea din New Haven. A oferit asistență de specialitate în 46 
de tari si a investigat mai mult de 6 000 de cazuri de crimă pe tot 
mapamondul. 


1 Proces prin care este indusă radioactivitate într-un obiect-ţintă. Permite 


evidenţierea urmelor infime de impurități sau alte elemente (n. trad.). 


INTRODUCERE 


În 1969 omul a pășit pe Lună. În 1977, a murit Elvis. in 2001, 
Statele Unite ale Americii au fost atacate de teroriști, dar atentatele 
din 11 septembrie nu au implicat, nici direct, nici indirect, CIA. Însă, 
există adepţi ai teoriei conspirației care cred, în mod eronat, că 
aselenizarea a fost trucată, că Elvis trăiește și că atacurile din 11 
septembrie au fost puse la cale de oameni din interiorul sistemului. 
Dar sunt și unii care bagă în aceeași oală toate teoriile conspirationiste 
şi le etichetează drept false. De fapt, după cum știu toți istoricii 
serioși, în trecutul SUA s-au pus la cale, într-adevăr, mari conspirații. 
În cazul asasinării lui John şi Robert Kennedy, numeroase fapte 
ascunse legate de aceste crime, descoperite dupa ani de zile si puse 
laolaltă aici, demontează fără drept de tăgadă scenariul oficial al 
pistolarilor „singuratici“. 

Astăzi, mulți americani au înțeles că CIA le salvează viețile zi de 
zi, reţelele de culegere de informaţii ale agenţiei, atacurile cu drone si 
alte acţiuni secrete fiind cruciale pentru războiul împotriva 
terorismului. Nu a fost mereu la fel. Această carte, CIA și asasinarea 
celor doi Kennedy: Cum și de ce au conspirat agenţii SUA să-i asasineze pe 
JFK si RFK, prezintă istoria celor mai negre zile ale CIA — anii 1960. 

În mod obișnuit, atunci când își scriu textele, jurnaliştii răspund 
la cinci întrebări: cine, ce, când, unde și de ce. În această carte, vom 
analiza, de asemenea, și întrebarea „cum“. Cum au fost plănuite, 
executate și mușamalizate cele două asasinate? Probele demonstrează 
că amândouă conspiratiile s-au bazat pe o variantă inovatoare a unei 
înfricoșătoare operaţii CIA numită la început MKULTRA, căreia i-au 
adăugat un element crucial: programul a utilizat un individ implicat 
fără voie alături de trăgători din umbră (nefiind același lucru cu 


,candidatul manciurian“). Aceasta descoperire ofera cadrul intelegerii 
adevaratei istorii a asasinarii celor doi Kennedy. 

Poate vă sunt familiare cuvintele, „dacă teoriile conspiratiei ar fi 
adevărate, cineva ar fi vorbit până acum și toată lumea ar fi aflat 
adevărul. Nu poţi tine un secret atâta timp în acest oraș“. S-ar putea 
ca Washington, D.C., să nu fie renumit pentru păstrarea secretelor. 
Dar, în primul rând, trebuie să ne amintim că asasinii ucid martorii 
sau sunt ei înșiși eliminaţi de cei trimiși ca întărire: morții nu pot 
povesti nimic. În al doilea rând, unele secrete sunt mai mari ca altele 
si trebuie mai mult timp să iasă la iveală. Vă amintiţi că nu mai 
devreme de 2005 am aflat că „Deep throat“, cunoscut de pe vremea 
afacerii Watergate, era un birocrat de nivel înalt, tăcut și la locul lui, 
pe nume W. Mark Felt2, director al FBI. Domnul Felt a fost un anonim 
pentru publicul larg vreme de 32 de ani! 

Altă legendă din capitală descrie Watergate drept cel mai mare 
scandal politic din istoria modernă a Statelor Unite ale Americii. 
Totuşi, spargerea sediului adversarilor politici și nenumăratele găinării 
politice care i-au urmat pălesc în comparație cu asasinatele din anii 
1960. Celui care-şi face timp să analizeze minciunile despre gloanțe 
magice şi pistolari nebuni care acționează de capul lor îi va deveni 
evident că faptele legate de asasinarea președintelui John F. Kennedy 
si a fratelui său, senatorul de New York Robert F. Kennedy, trădează 
un scandal și mai mare, unul care mai că nu imploră să fie cercetat în 
profunzime. 

Obiectivul acestei cărți este să descopere, cu ajutorul științei 
medico-legale și a altor surse, adevărata identitate a indivizilor 
responsabili de aceste asasinate îngrozitoare. În urma unei anchete 
cuprinzătoare si a studierii celor care aveau suficiente motive, 
mijloace si ocazia s-o facă am ajuns la concluzia că un singur grup 
întrunește aceste criterii: agenții CIA Richard Helms și James 
Angleton, în fruntea echipei lor de criminali conspiratori, și aliații 
mafioţi. Povestea lor va fi depănată în capitolele următoare. 

Această perspectivă revizionistă a istoriei i-ar putea contraria pe 
unii istorici, în special pe cei care își amintesc de faptul că Bobby 
Kennedy a fost împușcat în Hotelul Ambassador din Los Angeles, la 
câteva clipe după ce a susținut un discurs insufletit care-i marca 


victoria în alegeri. Câteva minute dupa miezul nopţii, pe 5 iunie 1968, 
când trecea prin spatele tribunei unde susținute discursul și prin 
oficiul bucătăriei, a fost împușcat în ceafă și în spate de foarte 
aproape. Sirhan Bishara Sirhan, un palestinian imigrant în vârstă de 
24 de ani, a fost arestat cu arma în mână. Chiar dacă Sirhan a tras, 
într-adevăr, savanții criminaliști sunt de acord că, după cum dovedesc 
probele, nu el a fost ucigașul. Sunt trei motive pentru această 
concluzie: nu există asemănare între gloantele trase ulterior de 
criminaliști din arma sa și cele descoperite în victimă; deși Kennedy a 
fost împușcat în spate, Sirhan se afla în fata sa; împușcăturile fatale au 
fost trase de la o depărtare de 2,5 cm, după cum dovedesc urmele de 
praf de pușcă, iar arma lui Sirhan s-a aflat la câțiva metri. Mai mult, 
presupusa armă a crimei avea opt gloanţe, însă probele au arătat că s- 
au tras cel putin zece gloanţe. Martorii au declarat că au văzut alti doi 
trăgători lângă Kennedy, când acesta se prăbușea. Sirhan nu-și 
aminteşte crima, nici chiar sub hipnoză. El pretinde, de asemenea, că 
nu-şi amintește să fi scris cele 48 de pagini ale asa-zisului său jurnal, o 
probă pe care statul a invocat-o pentru a demonstra premeditarea. 
Psihiatrul care l-a consultat ultima dată pe Sirhan a afirmat că nu avea 
nicio tulburare comportamentală. 

Pe 23 aprilie 1969, Sirhan a fost condamnat la moarte și trimis în 
camera de gazare pentru asasinarea senatorului Robert F. Kennedy. 
Sentința a fost comutată la închisoare pe viata după ce statul 
California a abolit, în 1972, pedeapsa cu moartea. Când scriam aceste 
rânduri, Sirhan se afla încă într-o închisoare din California. Din 1992, 
a fost deținut în penitenciarul Corcoran, în nordul orașului 
Bakersfield. Apoi, în noiembrie 2009, a fost mutat în închisoarea 
Pleasant Valley în Coalinga, California3, cam la 120 km vest de Big 
Sur şi vreo 360 km nord-vest de Pasadena. 

Robert Kennedy, care avea 42 de ani, urma să fie, cel mai 
probabil, următorul preşedinte al Statelor Unite. Când a fost împușcat 
era pe ultima turnantă a unei campanii prezidenţiale electrizante. 
Candidat care se opunea războiului din Vietnam, senatorul Kennedy ar 
fi urmat să câștige nominalizarea Partidului Democrat împotriva 
principalului său rival, de asemenea un candidat pacifist, senatorul de 
Minnesota, Eugene McCarthy. Cu o victorie la Convenţia de la 


Chicago, Kennedy avea toate șansele să meargă mai departe si să-l 
învingă pe candidatul republican Richard M. Nixon la alegerile 
generale din noiembrie 1968. Examinarea faptelor, pe baza celor mai 
bune probe, dovedește că eliminarea lui Robert Kennedy din cursă a 
fost un plan inteligent și bine pus la cale. 

Cu patru ani și jumătate înainte, în noiembrie 1963, preşedintele 
John F. Kennedy semna ordinul pentru retragerea trupelor Statelor 
Unite ale Americii din Vietnam. Câteva zile mai târziu, pe 22 
noiembrie 1963, când străbătea în mașină străzile orașului Dallas, 
Texas, președintele a fost asasinat. Ordinul pentru retragerea din 
Vietnam a fost revocat imediat de nou-învestitul președinte Johnson. 
În ziua în care preşedintele Kennedy a fost asasinat, directorul CIA 
John McCone a mers la casa lui Robert Kennedy din McLean, Virginia. 
După cum scrie Richard Mahoney în cartea sa Sons & Brothers: The 
Days of Jack And Bobby Kennedy, Arcade Publishing, 1999 (Fii și fraţi: 
Zilele lui Jack si Bobby Kennedy), Walter Sheridan, consilierul lui 
Kennedy, a dezvăluit că atunci când McCone a sosit, au ieșit cu toții 
afară, pe peluza casei, unde Bobby l-a întrebat dacă CIA l-a ucis pe 
fratele său. După aceea, Bobby a sunat la o adresă din Washington 
unde CIA încartiruise o unitate de agenți anti-Castro. Acești agenți 
CIA, care făceau parte din departamentul agenţiei asupra căruia 
Richard Helms avea deplină autoritate, întreprindeau incursiuni în 
Cuba și încercau să-l asasineze pe Fidel Castro. Ei au fost infuriati de 
decizia administrației Kennedy de a pune capăt ostilităților împotriva 
lui Castro. Bobby a vorbit cu un scriitor de acolo, Haynes Johnson, cel 
care a făcut cronica invaziei din Golful Porcilor din aprilie 1961. 
Discutând despre asasinarea fratelui său, Bobby i-a spus: „Unul dintre 
oamenii tăi a făcut-o“, adică agenţii CIA care-i supervizau pe 
cubanezii anti-Castro*. 

În public, Bobby a fost de acord cu investigarea asasinatului 
făcută de Comisia Warren, dar a făcut-o doar pentru a evita 
controversele mediatizate, în vreme ce-și pregătea drumul către Casa 
Albă, o poziție avantajoasă din care putea să încerce să aducă in fata 
justiției atât adversarii personali, cât și pe cei ai păcii si democraţiei. 

Preşedintele Kennedy a fost asasinat la 46 de ani, când era pe 
punctul de a se lansa în campania pentru al doilea mandat, la alegerile 


din 1964, mandat pe care, cu certitudine, l-ar fi câștigat. Planurile sale 
de a încheia pacea cu Uniunea Sovietică si cu Fidel Castro, exprimate 
elocvent în discursul rostit în iunie 1963 la Universitatea Americană, 
erau anatema pentru mulți dintre cei mai influenți demnitari, în 
special pentru conducerea CIA. Acţiunile lui Kennedy i-au pecetluit 
soarta. 

Presupusul asasin, Lee Harvey Oswald, era fost militar din rândul 
pușcașilor marini, avea 24 de ani, locuia în Dallas, era căsătorit și 
avea doi copii mici, în 1963. A fost arestat la câteva ore după asasinat 
într-un cinematograf, după uciderea unui ofițer de poliție și a fost 
acuzat de asasinarea preşedintelui. Oswald a fost învinuit că a tras cu 
o armă cu închizător cilindric rotativ (bolt-action) de la fereastra 
etajului șase al Texas School Book Depository, clădire aflată în Dealey 
Plaza din Dallas. Când mașina în care se aflau președintele, soţia sa, 
Jacqueline, guvernatorul John Connally si soția acestuia trecea pe Elm 
Street, au fost trase mai multe focuri, lovindu-l pe Kennedy în cap și în 
spate si rănindu-l pe guvernatorul Connally. 51 de martori oculari au 
afirmat ulterior că împușcăturile au venit din spatele unui deal, de 
undeva din fata, nu din clădirea depozitului de cărți aflată în spatele 
coloanei de mașini. Niciun martor nu l-a văzut pe presupusul asasin la 
fereastră. Oswald a fost observat cu câteva minute înainte și după 
impuscaturi stând în cantina depozitului de cărți. Investigatiile de mai 
târziu au arătat că declaraţiile martorilor oculari, probele filmate, 
mărturiile medicilor de la Spitalul Parkland și dovezile medico-legale 
referitoare la unghiul și direcția gloantelor indică faptul că asasinarea 
lui Kennedy a fost executată de trei ucigași care au tras patru focuri. 

Oswald a fost împușcat la două zile după asasinat, în timp ce era 
dus prin subsolul secției de poliție din Dallas către tribunalul orașului. 
Chiar în fata camerelor TV, Jack Ruby, un mafiot local, l-a redus la 
tăcere pe suspectul numărul unu al guvernului, eliminând astfel 
necesitatea unui proces. 

Ca puscas marin, Oswald a studiat limba rusă, vorbind-o fluent. 
A fost trimis la o importantă bază americană de spionaj din Japonia și, 
după trei ani de serviciu, a fost lăsat la vatră, apoi a plecat în Uniunea 
Sovietică, unde s-a și căsătorit. Usurinta cu care a intrat si a ieşit din 
tara, accesul la resurse financiare si alte indicii demonstrează ca 


„trădarea“ lui avea legătură cu operaţiile de spionaj sub acoperire care 
se desfășurau în acea perioadă. Cei mai apropiaţi prieteni ai lui 
Oswald erau agenţi CIA: George de Mohrenschildt, un imigrant bogat 
din Dallas care l-a ajutat pe Oswald când acesta s-a întors din Uniunea 
Sovietică în zona metropolitană a orașului, apoi căpitanul Alexi 
Davison din Atlanta, medic la Ambasada Statelor Unite ale Americii pe 
care l-a întâlnit de multe ori în URSS, si David Ferrie, pilot care lucra 
pentru grupurile cubanezilor anti-Castro din exil susținuți de CIA. 
Când Oswald și-a început activitatea de reprezentant omnipotent al 
Comitetului fair-play pentru Cuba, biroul său se afla în aceeași clădire 
cu al lui David Ferrie. Dar, în ciuda acestor relaţii cu serviciile secrete, 
Lee Harvey Oswald mai avea ceva care, cu certitudine, nu se potrivea 
cu punctul de vedere al eșalonului superior din CIA: admirația sa 
pentru președintele John F. Kennedy, după cum spun prietenii lui 
Oswald din Dallas. 

Se spune că presupusii asasini, Sirhan Sirhan și Lee Harvey 
Oswald, erau niște „nimeni“ care doreau să fie „cineva“. Această 
interpretare uzuală, folosită de mulți în presă sau în cercurile 
guvernamentale, admite că teoreticienii conspiratiilor sunt oameni 
care refuză să accepte că un om atât de „insignifiant“(adică Sirhan sau 
Oswald) ar putea ucide un om atât de „mare“ (RFK sau JFK). Cei care 
cred că revizionistii gândesc astfel nu pot accepta că o clică de oameni 
inteligenți — chiar dacă dementi — aparținând guvernului ar putea fi 
atât de nemiloasă si inumană încât să țeasă asemenea intrigi diabolice. 
În schimb, scriitorii acestei convenţionale „viziuni oficiale“ cred că 
fiecare asasinat a fost înfăptuit de un singur trăgător. „Răul organizat“ 
sau ideea de conspirație ar fi prea mult pentru a fi luată în 
considerare. În același timp, sunt alti autori care cred că există 
asemenea lucruri cum ar fi răul organizat în societate, de pildă Mafia. 
Însă refuză să accepte că unii membri ticalositi ai CIA, „băieţii buni“, 
ar fi putut acţiona cu atâta rea-voință. Într-adevăr, pentru multi 
istorici, asasinatele sunt enigme învăluite în emoţii (pentru a-l 
parafraza pe Winston Churchill). 

În fine, mai există si critici ai conspiratiilor, multi pe poziții de 
putere în media, la edituri sau în lumea universitară care cred cu tărie 
că a susține teoriile conspirației este o opţiune criminală pentru că 


subminezi astfel increderea publicului in guvern. Dimpotriva, asa cum 
o pot afirma si cei care studiază istoria, a căuta adevărul în arhivele 
publice promovează deschiderea care, la rându-i, ne întărește 
guvernul. Și, desigur, mai există cei aflați în aceleași tabere, care 
cunosc adevărul — criminalii CIA și membrii Mafiei i-au ucis pe JFK si 
RFK -, dar care isi neagă convingerile în public, spunându-și: „Nu 
vrem ca inamicii noștri să ştie că uneori suntem la fel de răi ca ei“. 

Alți analiști influenţi, bine cunoscuţi la nivel national, au afirmat 
că discuţia pe tema conspiratiilor intensifică paranoia în tara. A căuta 
să dezlegi itele unei conspirații, scria jurnalistul Anthony Lewis de la 
The New York Times, în 1975, „ne împiedică să ajungem la înțelegerea 
faptului că în această viata au loc deseori tragedii fără motiv“5. 

Cea mai comună greşeală a gânditorilor establishmentului este 
ideea că asasinatele au fost executate de un individ în căutarea 
celebritatii, adică „de o persoană dementă care vrea să fie cunoscută“. 
Dacă ar fi așa, de ce unul dintre așa-zișii asasini a contestat acuzaţiile 
care i s-au adus, iar celălalt susținea că nu-și aminteşte ce s-a 
întâmplat? Lee Harvey Oswald și-a avertizat fratele, Robert: „Să nu 
crezi în așa-zisele probe împotriva mea“6. Iar Sirhan B. Sirhan și-a 
petrecut cea mai mare parte a vieţii în spatele gratiilor, în vreme ce 
avocatul său a încercat să obțină exonerarea clientului său care ar fi 
fost doar un tap ispăşitor. 

Cele două asasinate din anii 1960 despre care discutăm în aceste 
pagini presupun metode similare, ucigași din culise si tapi ispășitori. 
Motivul a fost, în ambele cazuri, continuarea războiului împotriva 
comunismului în Vietnam și Cuba si suprimarea manifestatiilor care 
aveau loc în ţară pentru respectarea drepturilor civile, eliminându-i pe 
liderii-cheie care le stăteau în cale. Numai Richard Helms și James 
Angleton, șefii CIA ai contrainformatiilor, aveau mijloacele de a 
planifica si de a executa acest tip de operaţii fără să atragă atenţia, 
chiar dacă sprijinindu-se parţial pe cei mai apropiaţi dintre ofițerii lor: 
David Atlee Phillips, șeful CIA pentru problemele latinoamericane, E. 
Howard Hunt, expert în sabotaj, si alti confidenti. Helms si Angleton 
aveau două motive importante: să aibă putere din ce in ce mai mare si 
să se protejeze, dar mai existau si altele. Amândoi doreau cu ardoare 
să distrugă comunismul în toate formele sale atât în tara, cât si peste 


granite. Apartineau generaţiei Spaimei roșii, cu câţiva ani mai tineri 
ca „vânătorul de comuniști“, senatorul Joseph McCarthy din 
Wisconsin. Ei si cei de-un leat au creat Lista neagră, vânându-i pe 
presupușii comuniști din armată, guvern si de la Hollywood. 
McCarthysmul anilor 1950 este cel care a culminat cu asasinatele 
anilor 1960. JFK și RFK au decis s-o ia pe altă cale. Ei s-au confruntat 
cu turbatii anticomuniști din acele zile. În probleme ca războiul, pacea 
si drepturile civile au urmat altă cale si din această cauză au fost 
culcati la pământ în plină ascensiune. 

Agentul CIA Richard Helms era motivat de factori care ţineau de 
structura sa psihologică, însă, cu inteligență si sarm, el a menţinut 
iluzia normalitatii. Dacă trecem de suprafață (când îi vom analiza 
amănunțit personalitatea în paginile următoare), vom descoperi un 
mincinos aparent patologic, un individ acționând ca un om fără 
conștiință care ar face tot ce trebuie pentru a supraviețui și a merge 
înainte. De fapt, el avea semnele clasice ale unei serioase dereglări 
mintale — nu neapărat nebunie, dar o sociopatie bine ascunsă. 

Celor care critică teoriile conspirației le place să susțină că, în 
general, oamenii nu acceptă irationalul. Cu toate acestea, asasinatele 
nu au fost defel iraționale. Este foarte dificil pentru persoanele 
superficiale să suporte realitatea dură, inumană, că există indivizi în 
cadrul propriului guvern care au conspirat să-și asasineze 
conducătorii. 

Nimănui nu-i place să creadă că a fost minţit sau, mai rău, că a 
crezut în niște minciuni. Putem întâlni oameni al căror ego nu poate 
accepta faptul că au fost păcăliți, în vreme ce alții, mai putin ascuțiți 
la minte, nu s-au lăsat inselati. Prin urmare, multi dintre cei care cred 
în „linia oficială“ își întorc privirile, naivi. Ar crede mai degrabă în 
mirajul colectiv că aceste asasinate sunt fără sens și tragice, că nu au 
nicio explicație decât să se confrunte cu realitatea cruntă. 

Alţii se întreabă: „Dacă m-am înșelat în privinţa conspirației 
asasinatelor înseamnă că m-am înșelat și în alte aspecte importante ale 
vieţii mele?“. Aceştia își rezolvă neliniștea respingând fără zăbavă 
punctele de vedere adverse. Teoriile „nebunului singuratic“ au fost 
create pentru a mușamaliza adevărata poveste din spatele a două 
incredibile pierderi. La o analiză mai amănunțită, istoria trebuie 


rescrisă. Această carte a implicat utilizarea teoriei mozaicului in 
privința strângerii de informaţii conform căreia frânturile de 
informații sunt combinate cu alte probe pentru a forma un tot. Unind 
punctele, putem dezvălui informaţia care a fost ascunsă publicului 
larg zeci de ani, cu forță, claritate și semnificație. 

Unele conexiuni-cheie şi concluzii din paginile următoare nu au 
mai fost publicate până acum. Acestea reprezintă noua interpretare a 
faptelor provenind din analiza probelor medico-legale de care 
dispunem si din evaluarea muncii mai multor istorici sârguincioși ale 
căror cărți sunt citate tot timpul. Urmărind insistentele eforturi 
investigative si punând cap la cap multele piese ale puzzle-ului, am 
ajuns să înțelegem mai bine istoria modernă americană. 

Richard Helms și James Angleton au luat cu ei în mormânt 
secretele asasinatelor din anii 1960. Helms a murit de cancer osos la el 
acasă în Washington, D.C., pe 22 octombrie 2002. Avea 89 de ani. 
Angleton a murit de cancer la plămâni, tot în Washington, D.C., pe 11 
mai 1987, la vârsta de 69 de ani. De atunci au fost scoase la iveală 
suficient de multe probe și fapte istorice legate de asasinate, 
permitandu-ne să înțelegem rolul jucat de Helms si Angleton în 
înfăptuirea acestor crime în timpul celor 30 de ani de operaţii sub 
acoperire. 


2 Agent FBI (1913-2008), al doilea om în FBI după moartea lui J. Edgar Hoover, 
sursă a investigaţiilor jurnalistice legate de spionajul politic şi spălarea de bani în 
timpul campaniei prezidenţiale din 1971-1972, anchete publicate în Washington 
Post care l-au determinat pe nixon să demisioneze, la doi ani după începutul celui 
de-al doilea mandat, în 1974 (n. trad.). 

3 „Robert F. Kennedy’s Assassin Transferred,“ Waterbury Republican-American 
(Waterbury, CT] 3 noiembrie 2009: A4. 

4 Richard D. Mahoney, Sons and Brothers: The Days of Jack and Bobby Kennedy (New 
York, Arcade Publishing, 1999), p. 294. 

5 Arthur M. Schlesinger Jr., Robert Kennedy and His Times (New York, Ballantine 
Books, sucursală a Random House, 1978), p. 665. 

6 Philip H. Melanson, Spy Saga: Lee Harvey Oswald and US Intelligence (New York, 
Praeger Publishers, 1990), p. 117. 


Capitolul 1 


Richard Helms, strategul 


Pe 28 aprilie 1975, Richard Helms iesea furtunos din sala de 
audieri din Washington, D.C. La cei 62 de ani, fostul director al CIA 
părăsise agenția cu doi ani înainte si fusese ambasador in Iran. 
Imediat ce a iesit pe hol, i-a aparut in cale jurnalistul Daniel Schorr de 
la CBS. De îndată, Helms a explodat: „Ticălosule! Criminalule! 
Mizerabilule! Schorr criminalul, asa ar trebui să ti se spuna“7. 

Parea atat de deplasat ca un birocrat rezervat in viata de toate 
zilele să declanșeze un asemenea atac verbal. Tocmai ieșea de la o 
audiere în care suportase timp de patru ore tirul întrebărilor Comisiei 
Rockefeller care investiga tentativele de asasinat ale CIA asupra unor 
lideri străini. Schorr transmisese știri despre complicitatea criminală 
dintre CIA și Mafia și voia să primească un răspuns chiar de la 
directorul agenţiei. Cu certitudine, prin simpla sa prezenţă, jurnalistul 
îl călcase pe nervi pe eficientul fost director. Helms era neobişnuit cu 
asemenea investigații publice, iar mina sa imperturbabilă ceda la 
presiune. Deși dovedise că e maestru în păstrarea secretelor, acest 
comportament scotea la iveală o latură mânioasă și violentă a 
caracterului său. O altă reacție publică grăitoare a lui Richard Helms 
care ne oferă noi date despre caracterul său s-a petrecut în timpul unei 
conferinţe pe care o susținea în fata studenţilor de la Universitatea 
Johns Hopkins, în toamna lui 1972. Helms a fost întrebat dacă CIA a 
încercat să intervină în alegerea președintelui chilian Salvador 
Allende, în 1970. El i-a răspuns studentului: ,,Tie ce-ţi pasă? Au 
câștigat ai tăi“8. Liderul marxist a fost ulterior înlăturat și a murit în 
timpul unei lovituri de stat supervizate de CIA, în 1973. 

Un alt răspuns din partea lui Helms — și, din nou, o reacţie care 
demonstrează aroganta lui când era tras în discuţii pe marginea 


asasinatelor — a fost cel din timpul audierilor pe care le-a organizat, 
în 1978, Comitetul restrâns al Camerei in problema asasinatelor. De-ar 
fi să-l credem pe George Lardner, reporter Washington Post, într-o 
pauză făcută în timpul declarației sale, Helms a vorbit cu câțiva 
reporteri, iar unul dintre ei l-a întrebat dacă are știință de vreo 
legătură dintre Lee Harvey Oswald si CIA sau KGB. Helms i-a replicat: 
„Nu-mi amintesc“. Apoi a adăugat: „Întrebările voastre sunt aproape 
la fel de prostesti ca ale Comitetului“9. 

Tonul agresiv al lui Helms și obiceiul de a se apăra atacând au 
fost armele pe care obișnuia să le folosească pentru a se proteja pe 
sine și secretele sale, pentru că era un om care avea multe de ascuns. 
Omul care ţine secretele (The Man Who Kent the Secrets), titlul 
biografiei lui Richard Helms scrisă de Thomas Powers, se potrivește 
mănuşă subiectului. În spatele aparentei de stăpânire de sine pe care o 
afișa Helms (reacția sa în fata lui Daniel Schorr fiind o excepție de zile 
mari), cariera maestrului în ale spionajului a fost, din toate punctele 
de vedere, întruchiparea ambitiei. Înalt, subțire si tenisman pasionat, 
Helms era, de asemeni, un intelectual înzestrat. Autobiografia sa, A 
Look Over My Shoulder: A Life In The Central Intelligence Agency (Privire 
peste umărul meu: O viata în CIA), lasă impresia că a petrecut mult 
timp stingând incendii, dar faptul că multe dintre acestea erau 
provocate de el a rămas nepovestit. 

De asemenea, Helms scrie că actiunile-cheie ale CIA au fost 
executate mereu cu aprobare prezidentiala!°. De fapt, el i-a ţinut în 
mod constant în ceață pe președinții care s-au succedat la Casa Albă 
(după cum vom vedea în cele ce urmează). 

Lui Helms îi era specifică folosirea neautorizată a Mafiei în 
diferite operaţii, mai ales în încercările sale de a-l elimina pe liderul 
cubanez Fidel Castro. Pe-atunci adjunct al directorului operaţional, 
Helms a tăinuit informaţia fata de președintele Kennedy si de 
directorul său, John McCone. Robert Kennedy a descoperit asta, in 
mai 1962, când i s-a spus că nu vor mai avea loc atentate. În realitate, 
subalternul lui Helms, coordonatorul de teren pentru atentatele 
împotriva lui Castro, William Harvey, a continuat să se folosească de 
Mafie și în 196311. Când a fost întrebat în timpul audierilor la comisia 
senatorială din 1975 în legătură cu aceste conspirații CIA-Mafie 


pentru asasinat, Helms a răspuns: „Sunt chiar mirat că nu am discutat 
acest subiect cu el (cu directorul McCone) la acel moment“!2. Conform 
asistentului său, George McManus, principalul motiv pentru care nu 
și-a informat șeful în legătură cu implicarea Mafiei in conspiratiile 
pentru asasinate a fost că McCone le-ar fi considerat „reprobabile din 
puncte de vedere moral“13. 

Helms, pe numele său întreg Richard McGarrah Helms, s-a născut 
pe 30 martie 1913, în St. Davids, Pennsylvania, pe lângă Philadelphia. 
După Primul Război Mondial, părinţii săi, Herman și Marion, s-au 
mutat în New York City si apoi în South Orange, New Jersey, unde 
tatăl său a avut o funcţie de conducere în cadrul Companiei 
Aluminium. Tânărul Richard s-a înscris la Academia Carteret. În 1929, 
când Richard avea 16 ani, familia sa, inclusiv Richard, sora sa mai 
mare, Elizabeth, si frații săi mai mici, Pearsall și Gates, au plecat in 
Europa. Pe atunci, bunicul matern al lui Helms era președintele unei 
bănci din Basel, Elveţia. Helms a fost înscris la Le Rosey, un liceu 
privat de pe malul lacului Geneva. Este aceeași școală pe care a urmat- 
o și șahul Iranului, Mohammad Reza Pahlavi!4. Deși șahul era mai 
tânăr cu șase ani decât Helms, foștii colegi de liceu au fost foarte 
apropiați mai târziu, în special când Helms a fost numit ambasador în 
Iran de președintele Richard Nixon, în martie 1973. 

Helms și-a completat studiile în Europa, la vârsta de 18 ani, și s-a 
reîntors în SUA după ce a fost acceptat la Williams College, în vestul 
statului Massachusetts. A absolvit al doilea din clasă, în 1935, și a 
hotărât să facă jurnalism. În mare măsură, graţie talentatului său 
pentru limbi străine, a devenit corespondentul United Press la Londra 
si, imediat după aceea, a fost trimis la Berlin. În 1936, a făcut parte 
dintr-un mic grup de reporteri care l-au intervievat pe Adolf Hitler la 
Niirnberg!5. Jurnaliștii fuseseră invitați să ia masa cu Fiihrerul în 
timpul unui congres de-o săptămână al Partidului Nazist. Helms 
consemnează în autobiografia sa că acest prânz avea loc cu doi ani 
înainte ca planurile teroriste ale naziștilor să prindă contur, după 
explozia de violență antisemită din timpul Nopţii de cristal, pe 9 
noiembrie 193816. În acea noapte, mai mult de 200 de sinagogi au fost 
incendiate, 91 de oameni au fost omorâţi si 20 000 au fost arestați si 
duși în lagărele de concentrare. În anul următor, în septembrie 1939, 


Germania a atacat Polonia, declanșând al Doilea Război Mondial. 
Interviul cu Hitler a adăugat valoare biografiei lui Helms care, 
ulterior, l-a ajutat să ajungă în serviciul de informații american, după 
ce SUA au intrat în război, în 1941. 

Când Helms, care avea atunci 24 de ani, a părăsit Germania, în 
1937, a hotărât să devină editor de ziar, iar pentru a-și atinge acest 
scop, cea mai bună cale ar fi fost să se inițieze în partea administrativă 
a acestei industrii. S-a angajat la Indianapolis Times si, nu peste multă 
vreme, a urcat scara ierarhică până la poziţia de director de 
publicitate. În septembrie 1939, Helms s-a căsătorit cu Julia Bretzman 
Shields, o femeie din Indianapolis, divorțată și cu doi copii, James și 
Judith. După atacul japonez de la Pearl Harbor, din 7 decembrie 1941, 
Helms a intrat în marină și și-a mutat familia în casa părinţilor săi, în 
South Orange, New Jersey. Helms și soția sa Julia au avut un singur 
copil, un băiat pe nume Dennis17. În timpul serviciului militar efectuat 
în Marina SUA, locotenentul Helms a fost inițial desemnat să 
localizeze submarinele inamice din largul coastei orașului New York, 
apoi a fost transferat la Biroul de servicii strategice (OSS), precursor al 
CIA, sub comanda generalului William J. Donavan. Helms s-a antrenat 
la o tabără OSS din Maryland și a fost trimis la Washington, D. C. Mai 
târziu, în timpul războiului, a lucrat la birourile de contrainformaţii 
din Londra si Paris. El si camarazii săi ofițeri au participat la cea mai 
de succes misiune de spionaj din timpul celui de-al Doilea Război 
Mondial — spargerea codului german de către criptografii aliați —, 
operație cu nume de cod ULTRA. 

Pentru scurt timp, Helms a colaborat cu Allen Dulles, spion în 
vremea Primului Război Mondial, care a devenit mai târziu directorul 
CIA (1953-1961). Helms l-a întâlnit pe Dulles, pe atunci șeful misiunii 
din Berna, Elveţia, la generalul Dwight Eisenhower, când Germania s- 
a predat, pe 8 mai 194518. 

Fluenta în limba germană l-a ajutat pe Helms să câștige postul de 
şef de birou în Berlinul postbelic. Acolo, cariera sa de spion s-a 
concentrat asupra activităţilor KGB din Europa de Est, identificându-i 
pe foștii spioni naziști si storcând de la ei informațiile referitoare la 
Uniunea Sovietică strânse de puterile Axei. Helms a rămas în OSS 
după ce a fost trecut în rezervă, în 1946, când Războiul Rece începea 


cu adevarat. 

În 1947, când CIA a fost pusă pe picioare, după adoptarea Legii 
pentru securitatea națională, Helms a rămas acolo, ascuns sub umbrela 
noii agenţii, ca și James Angleton, alt spion de clasă care a lucrat 
pentru OSS în Italia pe durata războiului. Împreună, Angleton și 
Helms vor pune la cale operaţii sub acoperire, într-un parteneriat care 
va dura 25 de ani!9. Enigmaticul Angleton era un om extrem de slab, 
cu patru ani mai tânăr ca Helms, considerat de camarazii săi un 
intelectual. A absolvit Yale înainte de război și a urmat, vreme de un 
an, cursurile de drept la Harvard Law School. Tatăl său, locotenent- 
colonelul James H. Angleton, lucrase pentru o firmă americană din 
Italia și, după declanșarea războiului, a lucrat în spionaj sub 
conducerea generalului Donovan. În 1946, fiul său a devenit șeful 
Biroului OSS din Roma29. Între timp, si prietenul său, Richard Helms, 
era in ascensiune rapidă. În iulie 1952, Helms a fost numit șef 
interimar al Diviziei CIA de operaţii secrete si anul următor a devenit 
adjunctul lui Frank Wisner, directorul adjunct pentru planificare. Din 
această poziție, Helms a răspuns de toate operaţiile sub acoperire ale 
agentiei2!. 

Dupa ce Allen Dulles a fost numit director al CIA, in 1953, Helms 
a început să pună bazele unui program care a devenit cunoscut ca 
MKULTRA. Acel ULTRA era, fără îndoială, o recunoaștere a 
contribuţiei uriaşe pe care o adusese spargerea codului nazist în 
timpul războiului. În ceea ce privește inițialele operației MK, prima 
semnificație care ne vine în minte este sintagma mind control 
(controlul minţii), deși originea acestui nume de cod nu a fost 
nicicând descoperită. 

Programul CIA pentru controlul comportamentului uman se baza 
pe cercetările și experimentele întreprinse în timpul războiului 
coreean (1950-1953). Pe atunci, Coreea de Nord perfectionase așa- 
numitele tehnici de „spălare a creierului“ (brainwashing) pentru a 
obține „confesiuni“ de la prizonierii americani de război. Pusă în fata 
provocării comuniste, Armata Statelor Unite ale Americii a căutat 
metode prin care să-și poată pregăti soldaţii pentru supraviețuire în 
cazul în care ar fi fost capturați de inamic. Au fost făcute cercetări in 
domeniul hipnozei pentru a preveni folosirea acesteia împotriva 


serviciilor de informatii americane. Mai mult chiar, directorul CIA 
Allen Dulles nu lua amenintarea comunismului sovietic sau chinez cu 
ușurință. El și-a propus ca specialiștii săi în comportament uman să 
atingă noi frontiere în domeniul controlului minţii. Helms aflat la 
conducerea operaţiilor sub acoperite și Angleton la contrainformaţii 
au fost călăuzele acestei noi misiuni. Ei au alcătuit „furtuna perfectă“. 
În cartea sa Legend (Legenda), Edward Jay Epstein spune despre 
Angleton că „pune la punct ambianța atât de meticulos că ar putea 
manipula chiar și conturul orhideelor sale multipremiate“22. Și 
adevărul e că scopul lui Helms și al lui Angleton depășea conceperea 
unor simple tehnici defensive și elaborarea serului adevărului. Ei 
intenționau să descopere cum poate fi programată o ființă umană să 
întreprindă operaţii de tipul „acţiunilor executive“, ceea ce, în 
jargonul celor de la CIA, însemna asasinate23. 

Programul pentru controlul comportamentului a fost inițiat sub 
auspiciile biroului de securitate al CIA. Pe lângă cercetările bazate pe 
datele referitoare la munca de teren nord-coreeană, CIA a săpat și mai 
adânc, reluând experimentele descrise în documentele capturate de la 
naziști. La sfârșitul războiului, unul dintre cei mai renumiți spioni 
germani, comandantul Reinhard Gehlen?4, a scăpat din mâinile rușilor 
care avansau către capitală și a fugit la americani, aducând cu el o 
ladă plină cu dosare ale spionajului german si sovietic25. Richard 
Helms a lucrat îndeaproape cu rețeaua lui Gehlen, formată din foști 
spioni germani, pentru a se infiltra în serviciile sovietice de spionaj și 
a demantela operațiile comuniste din Germania de Vest. Abia în iunie 
2006, Arhivele Naţionale de la Washington au declasificat 27 000 de 
pagini de documente postbelice care scoteau în evidență amploarea 
colaborării CIA cu naziștii. De exemplu, rapoartele din anii 1950 
demonstrează că CIA a ţinut secrete informaţiile în legătură cu locul 
unde se ascundea notoriul criminal nazist de război Adolf Eichmann2®, 
care reușise să se refugieze în Argentina. Conform acestor rapoarte, 
CIA se temea că, dacă acesta ar fi fost capturat, ar fi ieşit la iveală 
faptul că se folosiseră de naziști și că Eichmann ar fi dezvăluit 
eforturile făcute de CIA pentru a submina influențele comuniste în 
Germania de Vest27. Eichmann a fost capturat de spionii israelieni în 
1960, judecat și executat. În Germania, Helms s-a concentrat pe 


culegerea de informatii despre activitatile sovietice dar, in acelasi 
timp, a cercetat foarte serios dosarele naziste recent descoperite, in 
special acele studii si rapoarte care contineau informatii despre 
cercetările savanților germani in domeniul programării psihicului 
uman. Helms si Angleton se vor folosi de informaţii pentru a-și 
consolida viitorul în lumea spionajului. 

Conform documentelor despre cercetările naziste capturate de 
americani, cele mai înfiorătoare experimente înfăptuite de naziști în 
lagărele de exterminare erau aşa-numitele „serii de aviație“ in care 
prizonierii erau folosiți ca să testeze pentru armată diverși factori de 
supraviețuire. De pildă, la Dachau, prizonierii erau scufundati in apa 
rece pentru a determina cât timp poate rezista un pilot al cărui avion 
a fost doborât în mările nordice. Alţi prizonieri mureau în camere de 
presiune proiectate să simuleze condiţiile de la mare înălțime. 
Oamenii de știință naziști au întreprins si experimente mai putin 
oribile pentru a afla cum pot fi controlati prizonierii și cum pot fi 
determinaţi să dezvăluie informații secrete. Această cercetare 
psihofarmaceutică presupunea folosirea mescalinei2® si a hipnozei29. 
Tocmai de acestea erau mai mult interesati Richard Helms si serviciile 
secrete americane. Coordonati de Helms, au fost recrutati medici 
experti in comportament uman de pe tot cuprinsul SUA pentru a 
investiga o curioasă amestecătură de concepte: să declanșeze amnezia, 
să înțeleagă principiile bioelectricitatii si să valorifice fenomenele 
parapsihologice. Curând, această legiune de psihiatri a început să 
testeze drogurile halucinogene în tandem cu hipnoza. Pe măsură ce 
Războiul Rece se intensifica şi SUA asistau la ascensiunea politică a 
furibundului anticomunist, senatorul Joseph McCarthy, eforturile 
Uniunii Sovietice și ale celorlalte țări comuniste pentru controlul 
psihicului uman au stârnit o criză de paranoia la nivel înalt. Așa- 
numitul „decalaj în controlul psihicului“ va da un puternic avânt 
creşterii finanțării CIA. Ulterior, s-a dovedit că, în realitate, cercetările 
sovietice în acest domeniu au fost mult exagerate. 

Experimentele MK ale CIA au început în 1950, iar proiectul purta 
numele de BLUEBIRD. Sarcinile de zi cu zi erau coordonate de agentul 
CIA Sheffield Edwards, cel care, câţiva ani mai târziu, va juca un rol 
important în operaţiile comune CIA-Mafie din Cuba. Conducerea 


proiectului BLUEBIRD s-a schimbat curând, când Morse Allen, care 
venea din structurile serviciilor secrete ale marinei si era un 
anticomunist rigid, a fost adus să controleze programul. 

După ce s-a consultat cu diverşi psihiatri, Allen a început să 
introducă tratamentele cu electrosocuri pe lista metodelor folosite 
pentru spălarea creierului. Treptat, CIA s-a deprins să combine mai 
multe metode pentru a declanșa amnezia30. Programul CIA de 
cercetări în domeniul controlului minţii a fost redenumit, in 1952, 
ANGHINAREA (ARTICHOKE)?!. Aceste nume de cod nu au, de regulă, 
niciun sens, decât poate pentru cel care le propune. În acest caz, este 
interesant să observăm că termenul pentru ceea ce s-a putea întâmpla 
dacă un experiment eșuează, iar memoria pacientul dispare pentru 
totdeauna, este tot acela de „legumă“. Cei mai multi dintre subiecţii 
folosiți la experimente nu știau de ce natură sunt testele la care erau 
supuși. A fost un element pe care savanții care făceau experimentul l- 
au considerat important, deoarece doar așa puteau obține rezultate de 
încredere. 

În acea perioadă, hipnoza și drogurile erau elementele centrale 
ale programelor de cercetare CIA în domeniul controlului minţii și al 
modificărilor comportamentale. Multe dintre documentele referitoare 
la aceste cercetări au fost distruse, dar se consideră că experimentele 
CIA referitoare la modificările comportamentale au presupus studierea 
a mii de cazuri32. Printre subiecții aleși de CIA s-au aflat prizonieri, 
străini, prostituate, pacienţii din secţiile de psihiatrie si dependentii de 
droguri35. Au fost aleși acești indivizi pentru că, din cauza statutului 
lor social și economic, nu ar fi avut cum să riposteze dacă ar fi 
descoperit adevărata situație în care se aflau. De asemenea, erau 
subiecți care nu ar fi stârnit suspiciuni dacă erau drogati fără acordul 
lor, pentru că drogurile erau parte a vieţii lor3+. 

Ani de zile, CIA a testat hipnoza în interogatorii şi asupra unor 
subiecți neavizati în cadrul Operatiei ARTICHOKE. În timp ce scriam 
aceste pagini, câțiva congresmeni americani și mai multe organizații 
ale veteranilor au susținut o lege care prevedea acordarea de îngrijiri 
medicale personalului militar american care, fără să știe, a luat parte 
la cercetările militare între 1954 si 1973. Pe lângă experimentele CIA, 
se estimează că mii de soldați americani au fost expuși la substanțe 


chimice periculoase, unor experimente cu arme biologice si testelor cu 
agenti radioactivi intreprinse de Pentagon in operatii care s-au 
desfasurat pe tot globul. 

in mod obisnuit, subiectii folositi in programele CIA de cercetare 
a controlului minţii primeau o doză serioasă de droguri pentru a-i 
atrage în program. După ce un subiect era „atras“ temporar, era dus 
într-un loc sigur unde se desfășurau aceste procedee. Locurile 
preferate pentru experimente erau închisorile, casele conspirative si 
spitalele sau alte instituții cu dotări specifice clinicilor. 

Dincolo de studiul reacțiilor individuale, cercetarea presupunea, 
de asemenea, testarea diferitelor tipuri de droguri, hipnoza și 
administrarea tratamentelor cu șocuri electrice35. Unul dintre 
obiectivele cercetătorilor era să stabilească modul cel mai eficient prin 
care puteau obține controlul temporar al subiectului fără ca acesta să 
ştie şi, în același timp, să șteargă din memorie orice amintire a acestei 
experienţe. În zilele noastre, așa-numitul drog al violului, cunoscut ca 
„roofies“ sau Rohypnol®®, este un succesor al drogurilor folosite in 
perioada programelor CIA pentru controlul minţii. Publicaţiile 
Departamentului pentru Controlul Medicamentelor spun că Rhypnolul 
este benzodiazepină, o pastilă rotundă, albă, ceva mai mare ca o 
aspirină. Nu are culoare, gust sau miros, iar când este dizolvată în apă 
e de circa zece ori mai puternică decât Valiumul. În plus, produce 
pierderi de memorie. Astăzi, cel mai folosit medicament în agresiunile 
sexuale, alături de alcool, este gamma hidroxibutiratul (GHB), 
cunoscut si sub numele de lichidul E, lichidul X sau Viagra femeilor. 

Mai mult chiar decât mescalina și marijuana, cel mai studiat 
drog în istoria CIA a fost LSD, halucinogenul cunoscut în laborator sub 
numele de acid lisergic dietilamid. Ironia sorții face ca moda LSD din 
anii 1960 să se tragă din experimentele CIA de spălare a creierului37. 
Medicul Albert Hofmann a descoperit LSD la Basel, Elveţia, în 1943, 
când era cercetător la firma de produse farmaceutice Sandoz, acum 
sucursală a Novartis. El făcea cercetări în legătură cu stimularea 
circulației sangvine când a ingerat, din greşeală, o ciupercă 
descoperită în făina pe care o testa. Descriind sentimentul, spunea: 
„Simţeam că mi-am părăsit corpul... Nu știam cum se va sfârși asta“38. 
Drogul a ajuns în America șase ani mai târziu, când cercetătorii din 


Boston care încercau să găsească un medicament pentru schizofrenie 1- 
au testat. CIA a luat în calcul utilizarea LSD în 1951 și, în anul 
următor, a început să finanţeze cercetări la Institutul de psihopatie din 
Boston39. Eli Lilly & Company din Indianapolis a primit contractul 
pentru a realiza comprimate din noul drog și, în scurtă vreme, în mai 
multe universități americane importante, inclusiv Harvard, Baylor, 
Universitatea din Minnesota și cea din Maryland, au fost inițiate 
experimente40. 

Cel mai cunoscut incident din timpul testelor făcute de CIA cu 
LSD este cazul tragic al unui agent, dr. Frank Olson, un biochimist din 
cadrul Diviziei de operaţii speciale. La 19 noiembrie 1953, în timpul 
unei întruniri CIA care a avut loc într-o căsuţă din Maryland, Olson și 
alții au consumat fără să știe LSD amestecat în paharul cu Cointreau 
de Sid Gottlieb, șeful operatorilor tehnici din cadrul Diviziei chimice. 
Se spune că Olson a devenit psihotic. O săptămână mai târziu, după ce 
a fost dus în New York, la un medic de pe lista CIA, s-a aruncat sau a 
căzut de la fereastra etajului al zecelea al Hotelului Statler+!. Soţia sa, 
Alice, și cei trei copii ai lor nu au știut nimic vreme de 22 de ani 
despre incidentele care au dus la moartea lui. Apoi, în 1975, 
experimentele cu LSD au fost scoase la iveală în urma investigaţiilor 
întreprinse de Comisia Rockefeller asupra operaţiilor CIA. A fost evitat 
procesul, atunci când familia Olson a acceptat ca guvernul federal să-i 
plătească 750 000 de dolari bani gheață42. Oricum, cazul a ieșit din 
nou la iveală. Fiii lui Frank Olson, Eric și Nils din Frederick, 
Maryland, au dat recent în judecată guvernul federal, pretinzând că, 
de fapt, agenţii CIA le-ar fi omorât tatăl. Conform unui reportaj din 28 
noiembrie 2012 al jurnalistului Frederic J. Frommer de la Associated 
Press, băieţii, care aveau nouă și respectiv cinci ani la acea vreme, 
pretind compensaţii al căror cuantum nu este cunoscut încă si accesul 
la niște documente până atunci secretizate. Cei doi fii spun că au 
probe că tatăl lor a fost împins de la fereastra hotelului newyorkez. Ei 
cred că a fost omorât pentru că începuse să aibă serioase îndoieli în 
legătură cu practicile MKULTRA ale CIA. În alt caz recent, șase 
veterani au deschis procese la 7 ianuarie 2009 în San Francisco, 
susținând că au fost voluntari în cadrul unor experimente militare 
pentru a testa tehnicile de control al minţii cu ajutorul LSD și că nu le- 


a fost explicată corect natura testelor. Veteranii dau în judecată CIA, 
Departamentul apărării si alte agenţii. Ei susțin că peste 7 800 de 
militari au fost implicați în experimentele care au avut loc anii 1950 si 
1960 la Edgewood Arsenal, în apropiere de Baltimore, Maryland4%. 
Pentru agenţie, barurile erau locurile ideale unde puteau întâlni 
subiecții neavizati pentru a-i atrage în experimentele cu droguri si 
hipnoză. În cluburile erotice, în special, puteau fi găsite elemente 
marginale care, ar fi ţinut misiunea în afara curiozitatii publice. 
Credibilitatea multora dintre aceștia era aproape zero și nici prea 
multe resurse nu aveau. Dacă ceva mergea prost, asemenea subiecți nu 
prea aveau ce face. Într-un bar este simplu să strecori drogul în 
băutura unui client neatent. Mai mult, în barurile unde se dansa 
topless, dansatoarele furnizau infinit de multe tentaţii pentru ca 
agenţii de teren să-și poată duce la capăt nenorocita misiune. 

În scurtă vreme, testele de control al minții implicând în mod 
obișnuit administrarea drogurilor — LSD administrat fără știre 
subiecţilor selectați — au fost efectuate în campusurile colegiilor din 
SUA44. Aceste studii ultrasecrete au fost initiate de Richard Helms cu 
aprobarea directorului CIA Allen Dulles. Ei au colaborat îndeaproape 
cu James Angleton, șeful grupului de contrainformaţii, și cu 
cercetătorul Sid Gottlieb, care a condus experimentele operationale*. 
Medicul Harold Wolff, neurolog de renume mondial de la Centrul 
medical al Universităţii Cornell din New York, a fost angajat pentru a 
studia tehnicile chimice și nonchimice de alterare a minții. A devenit 
expert în studiul spălării creierului și al înțelegerii efectelor izolării 
senzoriale. Ca să aibă o acoperire pentru cercetările sale, Wolff a 
înființat un grup de studiu, Societatea de ecologie umană, care a fost, 
de fapt, o mașinărie de pompat bani în cercetările comportamentale 
CIA46. În anii 1950, acestei societăți i-au fost alocati mai mult de 300 
de mii de dolari prin bugetul CIA+7. Societatea medicului Wolff făcea 
ca banii CIA să finanţeze cercetarea la Cornell, ulterior la Rutgers și 
tinea departe de ochii curioșilor activitățile agenţiei. Directorul 
Departamentului de știință și tehnologie și echipa de servicii tehnice 
din CIA s-au bazat tot mai mult pe succesele societății în studierea 
LSD şi pe metodele pentru controlul comportamentului uman și, în 
schimb, agenţia i-a lărgit orizontul de cercetare. Cercetătorii agenţiei 


au început studiile pentru a descoperi un drog care să simuleze atacul 
de inimă și altele care șteargă memoria subiecților. Oamenii agenţiei 
erau în continuare preocupaţi de obiectivul fundamental: să descopere 
dacă un om poate fi programat să ducă până la capăt operaţii de tipul 
„acţiunilor executive“, adică, în terminologia CIA, asasinate+8. 

La 13 aprilie 1953, propunerea lui Richard Helms de a iniția un 
nou program pentru controlul minții, operație numită MKULTRA, a 
fost aprobată de Allen Dulles. Din motive de securitate, programul lui 
Helms a fost „scutit de controalele financiare normale ale CIA“. 
Iniţial, MKULTRA a început operaţiile finanțând pe căi secrete 
cercetările cu LSD în universități din toată tara: Columbia din New 
York, Scoala medicală a Universităţii din Illinois, Universitatea din 
Oklahoma și Universitatea Rochester, printre altele. Fondurile erau 
furnizate de CIA prin fundaţii nonprofit50. 

În anul următor, 1954, programul ARTICHOKE, despre care am 
vorbit mai sus, a fost predat echipei de la MKULTRA, condusă de Sid 
Gottlieb, doctor în chimie din Bronx, și ofițerului de caz, specialist în 
hipnoză, John Gittinger, un psiholog din Oklahoma®!. Programul MK 
a fost mult mai vast si mai complex decât ARTICHOKE și presupunea 
unități de cercetare adiționale la diferite universități. 

Cele trei ţinte pe care si le propusese la început MKULTRA erau: 
„să inducă hipnoza foarte repede la subiecți neavizati, să inducă o 
amnezie durabilă si să înrădăcineze sugestii posthipnotice durabile si 
utile din punct de vedere operațional“52. Pe scurt, un subiect va fi 
determinat să întreprindă o acţiune de care ulterior nu-și va aminti. 
Oamenii lui James Angleton de la contrainformaţii, renumiți pentru că 
puneau la cale cele mai secrete misiuni, au preluat sarcina de a 
experimenta pe teren. Cercetătorii săi au descoperit că, în cazul unor 
subiecţi, puteau perfecționa tehnici extrem de eficiente pentru a 
induce rapid transa si de a crea amnezia53. În acest moment, grupul 
MK al lui Helms a propus folosirea unui asasin aflat sub hipnoză. 
Conform unui memoriu CIA din 1954, declasificat pe baza Legii 
pentru libertatea informaţiei, obiectivul programului pentru control 
comportamental MK era să creeze asasini. Intens-cenzuratul memoriu 
(cu rânduri peste rânduri înnegrite) conţine un rând neliniștitor si 
profetic, care spune că metoda eliminării unui inamic ar putea fi 


folositoare si ,,in cazul unui politician important sau, daca e nevoie, in 
cazul unui înalt funcționar american“>*. 

Dacă putea fi conceput un asasin programat sau un tip oarecare 
aflat sub hipnoză care să pice de fazan, serviciile secrete ale SUA 
voiau să fie primele care să-l creeze. Oricum, după câţiva ani de 
testare, le-a devenit clar celor care se ocupau de programul CIA de 
modificare a comportamentului că un control total asupra subiectului 
putea produce o legumă5” și, în același timp, ar putea rezulta un 
individ cu un grad oarecare de impredictibilitate56. Niciuna dintre 
aceste situaţii nu presupunea riscuri acceptabile, având în vedere 
obiectivele stabilite de șeful operaţiilor secrete, Richard Helms57. 

Obiectivul acestui program — de a crea un asasin programat care 
să poată neutraliza ținta inamică la comandă fără să-și trădeze agenţia 
de care depinde (un „candidat manciurian“) — produsese rezultate pe 
care nu te puteai baza. Fie subiectul era prea drogat pentru a putea 
acționa, fie era suficient de conștient, devenind astfel impredictibil. 
Oricum, cele mai mari succese ale cercetării s-au înregistrat în crearea 
unui popa-prostu’, un cal de bătaie căruia să-i poată fi pus în cârcă un 
asasinat, el fiind, de fapt, inocent. Asasinatul putea fi executat de 
ucigași ascunși în decor, în vreme ce calul de bătaie putea fi luat drept 
cel care a comis crima, protejând astfel identitatea adevăratului 
asasin. Tehnica creării acestor marionete presupune folosirea unor 
droguri si hipnotismul, de aici si sintagma ,,tap ispăşitor aflat sub 
hipnoză“. Succesul programului depindea de posibilitatea de a induce 
amnezie temporară în mintea subiectului pentru a asigura atât secretul 
în ceea ce privește adevărata natură a misiunii, cât și pentru a permite 
agenţiei să poată nega în mod credibil că ar fi implicată. De asemenea, 
când agenţia a înțeles că obiectivul drogării și hipnotizării unui 
subiect în scopul de a-l pune să participe la un asasinat și să nu-și mai 
amintească de acesta ulterior este prea riscant, a căutat căi mai 
uşoare, și mai eficiente de a ucide pe cineva fără a fi depistată. O 
versiune modificată presupunea folosirea unui tap ispăşitor. Testele au 
descoperit că, din această perspectivă, subiectul drogat și hipnotizat 
(programat) nu va trage focuri mortale. Crima, în schimb, putea fi 
înfăptuită de ucigași ascunși la fata locului. Subiectul programat — 
fazanul nevinovat sau tapul ispășitor — putea fi arestat. Acesta putea 


tine o arma si chiar să tragă fără să fie conștient (să tragă cu gloanțe 
oarbe, desigur, pentru a preîntâmpina impuscarea ucigașilor ascunși). 
Adevaratii asasini puteau scăpa cu ușurință în vreme ce tapul ispăşitor 
era considerat singurul vinovat. Pe parcursul cercetărilor, experții CIA 
au descoperit că pot crea în trei luni un individ care să pară că a 
comis o faptă anume și să nu și-o aminteasca°’. Un tap ispășitor este 
un ins care nu a comis o crimă, dar este acuzat. Pentru a asigura 
succesul unei operaţii, adevărații asasini ascunși în culise trebuiau să 
fie niște trăgători de elită. Testul crucial al programării unui tap 
ispăşitor urma să fie ștergerea cu succes a memoriei și certitudinea ca 
amnezia va dura pe tot parcursul interogatoriilor de la poliție. 
Sugestiile posthipnotice din memoria subiectului — de pildă, să 
meargă într-un anumit loc la o oră anume —, actul programat în sine 
şi identitatea hipnotizatorului, toate trebuiau să fie de nerecuperat. 

Termenul folosit pentru a descrie un asemenea cal de bătaie este 
de ,,tap ispăşitor“. Denumirea obișnuită a unui asasin programat este 
de „candidatul manciurian“. 

În mod evident, diferența dintre cei doi este semnificativă. 
Termenul de „candidat manciurian“ se trage de la romanul de succes 
cu același nume, semnat de Richard Condon si publicat in 1959. În 
1962 a fost ecranizat sub regia lui John Frankenheimer, cu Frank 
Sinatra, Laurence Harvey, Janet Leigh și Angela Lansbury, starurile de 
pe afiș. În Candidatul manciurian, comuniștii sovietici şi chinezi spală 
creierul unui prizonier de război american din Manciuria. Soldatul 
este programat cu ajutorul hipnozei si trimis să-l asasineze pe 
preşedintele SUA. Semnalul era: „De ce nu-ți petreci timpul jucând 
solitaire?“. Un semnal aferent era vederea reginei de caro care 
declanșa hipnoza. El ucidea fără să-şi aducă aminte că a făcut-o5. Din 
pricina acestui film, eticheta „candidatul manciurian“ a dat multor 
teorii ale conspirației reputația unor fantezii hollywoodiene. Oricum, 
nu e nicio fantezie că între 1960 și 1963, experimentele CIA în 
privinţa hipnozei pentru contraspionaj erau nu doar pe ordinea de zi, 
dar își atinseseră deja obiectivele pe care și le stabiliseră. Grupul lui 
Helms stăpânea tehnica inducției rapide a hipnozei în cazul subiecţilor 
nevinovaţi, aceasta fiind dezvoltată de echipa de servicii tehnice care 
experimenta în cadrul MKULTRA. În același timp, s-au intensificat 


eforturile pentru crearea unei amnezii durabile si pentru a induce cu 
succes sugestii posthipnotice eficiente60. Acestea presupuneau ca 
subiecţilor să li se sugereze să facă acte involuntare, care porneau de 
la reacţia la simple semnale venite de la un supervizor până la 
folosirea unui pistol. Întrebat ce crede despre eficienţa unui subiect 
programat, Herbert Spiegel, psiholog și specialist în hipnoză din New 
York, a afirmat că e de părere că asemenea programare este „cu 
certitudine realizabilă“61. Mai mult, criminalistii care sunt familiari cu 
istoria hipnozei au conformat că ezitările în fața unei crime pot fi 
depășite dacă subiectul este condiţionat să creadă că actul pe care-l 
comite are un înalt obiectiv moral®2. 

Metodele de creare a unui tap ispășitor sunt un secret bine păzit 
de CIA. La început, cele mai multe experimente au avut loc în 
Montreal, Canada. Sub controlul lui Richard Helms, CIA a finanțat 
câteva dintre cele mai dure și mai de durată programe în domeniul 
tratamentului pentru modificarea comportamentului, cercetări 
efectuate în afara SUA®3. Helms credea ca transferând acest tip de 
cercetare către spitale din afara țării, secretul acestor activități va fi 
bine păzit. Găsirea subiecților pe care să se experimenteze a fost o 
chestiune relativ ușoară. În acele zile, pacienții care erau deprimati 
sau sufereau de alte boli psihice nu dispuneau de luxul medicatiei 
moderne. Fără medicamentele de azi, speranța lor pentru a se vindeca 
era considerată institutionalizarea temporară. În anii 1950, indivizii 
cu diagnostice de la moderate la severe, care-și puteau permite să se 
trateze în spital, erau mai degrabă incredintati de cei dragi unei 
instituții de tratament pentru o perioadă scurtă. 

Se aștepta ca ei să se însănătoșească și să iasă din nou în lume. 
Acum se știe că în anii 1950 și în următorul deceniu o parte dintre 
aceşti pacienţi au fost supuși fără să ştie experimentelor finanţate de 
CIA care presupuneau noi droguri, de pildă LSD. Pacienţii au suportat 
şi „beneficiile“ de ultimă oră ale izolării senzoriale (sensory 
deprivation)®*. Mai mult, arhivele programelor finanţate de CIA în 
Montreal dovedesc faptul că mulți pacienţi au fost supuși unor forme 
avansate de tratament cu șocuri electrice pentru cercetarea 
modificărilor comportamentale și a amneziei induse®. 

Un astfel de program finanțat de agenţie in Montreal a fost 


condus de medicul D Ewen Cameron®®. Unul dintre pretinsele 
obiective ale lui Cameron era să descopere un tratament împotriva 
schizofreniei și, conform arhivelor rămase, ar fi întreprins orice pentru 
a-și atinge obiectivul. Metoda lui implica „de-modelarea“ (de- 
patterning) pacienţilor săi, adică ştergerea din memorie a obiceiurilor 
pacientului, cel putin temporar. În acest scop folosea droguri, lungi 
perioade de somn și șocuri electrice pentru a produce aceste schimbări 
la pacient. Problema amneziei cu care se ocupa programul era de 
interes vital pentru CIA și principalul motiv pentru care erau finanţate 
aceste cercetari®”. Cameron a început să utilizeze izolarea senzorială 
in 1957, alături de droguri si șocuri electrice. Ulterior a atins punctul 
în care a propus practic efectuarea unor experimente terminale asupra 
subiecților săi$8. A murit în 1967 la 66 de ani, fără a descoperi vreun 
tratament. Însă, în multe cazuri, daunele pe care le-a produs asupra 
minții pacienților au fost permanente6?. 

Alți oameni de știință, invatacei ai lui Cameron, au preluat 
ștafeta. De fapt, programele de acest fel finanțate de CIA — inducerea 
rapidă a hipnozei și declanșarea amneziei — au continuat cât Richard 
Helms s-a aflat la conducere7°. 

În 1960, Helms era şef de operaţii sub directorul adjunct de 
programe Richard Bissell. Bissell era un vizionar high-tech care a 
cercetat şi dezvoltat programul de spionaj U-2, in 1954, si 
monitorizarea prin fotografii din satelit, în 1961, punând la dispoziția 
CIA fotografii de înaltă rezoluție a amplasamentelor militare sovietice 
sau chinezesti7!. Paralel cu aceste remarcabile realizări, Bissell și-a 
construit propria echipă și, în mare măsură, l-a lăsat pe Helms să se 
ocupe de ale lui72. 

În această perioadă s-a declanșat cearta care a durat patru ani 
între Helms si Bissell73. Strălucitorul și inventivul Bissell a fost numit, 
în 1958, de directorul CIA Allen Dulles să ocupe postul de adjunct al 
directorului de programe, funcţie la care aspira și Helms. Mai târziu, 
Helms susținea că a fost „surprins și dezamăgit“7+ de aceasta 
întorsătură de situație, considerând-o un vot de neîncredere, si a 
afirmat că Bissell este „o alegere ciudată“75. Se spune că Helms s-a 
simțit umilit si a devenit grosolan7®. De îndată, resentimentele sale au 
făcut ca relaţia cu Bissell să se degradeze până la ostilitate77. În 


izolarea sa, Helms a inceput pe nesimtite, dar cu agresivitate, sa faca 
presiuni, luptându-se să obţină rezultate in ultrasecretele programe 
MK de care era responsabil alături de Angleton, pe lângă alte operații 
sub acoperire. 

O prioritate printre aceste misiuni secrete era complotul de a-l da 
jos pe popularul dictator cubanez Fidel Castro, care luase puterea în 
1959. La câteva săptămâni după învestirea președintelui John F. 
Kennedy, o trupă paramilitară formată din 1 200 de oameni antrenați 
de CIA a încercat să preia controlul Cubei. În dezastrul care a urmat în 
Golful Porcilor pe 17 aprilie 1961, invadatorii au fost copleșiți 
numeric și înfrânți răsunător de loialiștii lui Castro. 

Preşedintele Kennedy nu a aflat de planul CIA de a invada Cuba 
decât după ce a ocupat fotoliul prezidenţial, în ianuarie 1961. 
Bazându-se pe evaluările făcute de elita serviciilor secrete ale SUA, a 
permis ca acest plan prost conceput să fie aplicat. După aceea, agenţii 
de informaţii care au planificat invazia l-au acuzat pe Kennedy că nu 
le-a acordat mai mult sprijin, în special aerian. Oricum, după cum 
spunea generalul Maxwell Taylor, nici măcar aviația SUA nu ar fi 
influențat rezultatul confruntării, in special pentru că bateriile 
antiaeriene cubaneze erau extrem de puternice78. Mai mult, Kennedy 
ştia că un atac aerian ar fi produs cu siguranță probleme politice si 
mai mari atât în tara, cât si peste granite. Preşedintele a simţit că a 
fost  dezinformat grosolan. Luptându-se să obțină eliberarea 
prizonierilor de război, a promis că va sparge CIA „în o mie de bucăţi 
pe care le va risipi în toate zările“79. În 1962, după demisia 
directorului CIA Dulles și a lui Richard Bissell, la ordinul președintelui 
Kennedy, Helms a avansat, devenind adjunct al directorului de 
programe, avându-l ca director pe John McCone80. 

La mijlocul lui 1963, președintele Kennedy era susținut de 
majoritatea americanilor. El a înființat Peace Corps, a inițiat Tratatul 
de interzicere a testelor nucleare și a întins Uniunii Sovietice o ramură 
de măslin. Este interesant să remarcăm, referitor la misiunea Peace 
Corps, că după cum spunea primul său director, Sargent Shriver, care 
era căsătorit cu sora lui Kennedy, Eunice, pe-atunci Richard Helms a 
făcut o cerere prin care recomanda ca agenţii CIA să intre în Peace 
Corps. Kennedy i-a ordonat imediat lui Helms să tina CIA deoparte. 


Președintele știa că planul lui Helms ar face ca Peace Corps să-și 
piardă credibilitatea3l. 

Într-un discurs ţinut la Universitatea Americană din Washington, 
D.C., în iunie 1963, Kennedy a rostit câteva dintre cele mai 
memorabile cuvinte ale sale, marcând o îndepărtare semnificativă de 
politica Războiului Rece. Preşedintele a promis „să facă lumea sigură 
pentru diversitate“. În culise, Kennedy acceptase să nu invadeze Cuba 
si, de asemenea, începuse să planifice retragerea militarilor din 
Vietnamul de Sud&2. Adevărul e că președintele Kennedy era 
considerat de cei mai multi americani drept un pacificator. Cu toate 
acestea, cercurile de extrema dreaptă considerau că John F. Kennedy 
capitulase in fata comuniștilor. Inovatoarele sale decizii politice au 
încălcat dogmele primordiale ale ideologiei Războiului Rece. Pentru 
mulți din CIA, comunismul era o amenințare monolitică al cărei 
obiectiv fundamental era dominația mondială. Dreapta simţea că locul 
Americii în lume pretindea ca administraţia să pună la cale 
răsturnarea regimurilor de stânga, acolo unde era posibil. Chiar dacă 
cu greu ar fi considerați extremiști, conform standardelor politice de 
azi, multi oameni din guvern sau implicaţi în producţia de armament 
pentru armată propovăduiau exportarea democraţiei cu tancul. Unii 
aveau chiar o viziune și mai distorsionată asupra lumii. Acești 
extremiști au ajuns la convingerea că viitorul Americii nu este în 
siguranță până când președintele Kennedy nu va fi alungat de la Casa 
Albă. 

Între timp, la CIA au continuat cercetările cu droguri si hipnoză 
în cadrul programului MK, în mare măsură fără știința directorului 
McCone și a administraţiei. După cum am mai spus, una dintre cele 
mai des întâlnite acoperiri pentru testele întreprinse de CIA în 
domeniul hipnozei era pretextul administrării de medicamente pentru 
tratament83. În cele din urmă, în 1963, presiunile politice au dus la 
suspendarea parţială a testelor cu droguri făcute de CIA pe subiecți 
neavizati. Pe lângă spitalele din afara Statelor Unite, casele 
conspirative din interiorul țării controlate de CIA erau de obicei 
folosite ca locuri unde oamenii agenţiei făceau teste cu droguri pe 
subiecți neavizati. Astfel de teste presupuneau administrarea drogului 
unui subiect fără știința acestuia. Când directorul CIA, John McCone, 


a obținut suficiente informaţii despre această practică foarte 
răspândită, a ordonat să înceteze. Mai mult, inspectorul general al 
agenţiei, John Earman, scria că modul în care se abuza de acești 
soareci de laborator era „dezgustător și imoral“8+. McCone recomanda 
închiderea caselor conspirative si, doi ani mai târziu, două sedii-cheie 
au fost închise, unul în New York și altul în San Francisco. Între timp, 
Richard Helms se zbătea din răsputeri să salveze programele. 
Veteranul serviciilor secrete considera că testele pe subiecți neavizati 
erau cruciale pentru munca echipei sale, în ciuda rezervelor pe care și 
le exprimaseră unii reprezentanți ai guvernului. Helms i-a scris 
superiorului său: „Nu avem niciun răspuns la problema morală“85. El 
si alti fanatici din echipa de servicii tehnice au considerat că 
cercetările erau cu mult mai importante decât soarta subiecților 
folosiți. Helms insista că „în domeniul administrării în secret de 
substanțe chimice“ era absolut necesar ca americanii să ţină pasul cu 
rusii8©, Această afirmaţie era evident o minciună pentru a câștiga 
finanţare şi sprijin de la cel mai înalt nivel pentru agenţie, de vreme 
ce astăzi se crede că SUA erau pe-atunci cu mult înaintea sovieticilor 
în acest domeniu. 

Richard Helms — cel mai influent promotor al programelor de 
cercetări comportamentale și de control al minții — s-a asigurat că 
schimbările făcute în cadrul departamentului său vor fi doar 
cosmetice. După cum veţi vedea, programele MK ale lui Helms au 
jucat un rol-cheie în asasinarea președintelui John F. Kennedy în 
Dallas, Texas, pe 22 noiembrie 1963 si a senatorului Robert F. 
Kennedy în Los Angeles, California, pe 5 iunie 1968. 

La şase luni după asasinarea președintelui Kennedy, în iunie 
1964, Helms a schimbat numele programului MKULTRA în 
MKSEARCHS37. Era, de fapt, mult mai potrivit, ţinând cont că 
obiectivul esenţial în acel moment era căutarea și descoperirea 
subiecților potriviti, indivizi care puteau fi conditionati pentru a 
deveni tapi ispășitori. 

MKSEARCH s-a concentrat în special pe testarea substanțelor 
psihochimice asupra oamenilor. Creierul științific al operației, Sid 
Gottlieb, avansase considerabil în investigaţiile sale asupra „drogurilor 
puternice, substanțelor chimice producătoare de stres si a celor 


psihotrope“88. O altă echipă, sub conducerea dr. Stephen Aldrich, 
făcea experimente într-o fermă cu câteva sute de hectare de teren, în 
Massachusetts”. Pe la sfârșitul anilor 1950 și începutul anilor 1960, 
echipa lui Helms recrutase cei mai buni oameni de știință ai ţării si 
apoi le finantase cercetările cu ajutorul fondurilor CIA, prin diferite 
fundaţii, spitale universitare și centre de detenţie. 

Odată cu ascensiunea lui Lyndon B. Johnson, îndată după 
asasinarea preşedintelui Kennedy și victoria lui Johnson în alegerile 
prezidenţiale din 1964, Helms și-a consolidat poziția în agenţie. El s-a 
concentrat pe stabilirea rolului CIA în rapida expansiune a războiului 
din Asia de Sud-Est și, în același timp, pe progresul programelor 
ultrasecrete de control al minţii si de control comportamental. Pe 30 
iunie 1966, preşedintele Johnson l-a numit pe Richard Helms în 
funcţia de director al CIA, succedându-l pe viceamiralul William F. 
Raborn jr., care a ocupat această funcție din aprilie 1965 până în iunie 
196690, 

În 1967, agenția dispunea de multe produse chimice si droguri 
noi, grație contactelor pe care le stabilise CIA cu persoane din 
industria farmaceutică. Atunci când aceste droguri nu au mai putut fi 
testate pe subiecți în case conspirative, s-au găsit alte centre medicale. 
De exemplu, un centru de testare era o închisoare, Unitatea medicală 
de la Vacaville, California. În 1967 si 1968, CIA a avut pe statul de 
plată la această unitate un psihiatru care primea mai mult de 10 000 
de dolari pentru a face experimente pe detinuti®!. 

Tot atunci, programele MK se extindeau, la fel si războiul CIA 
din Asia de Sud-Est. Cei mai multi americani nici astăzi nu ştiu că, 
înainte cu doar câteva zile de asasinarea sa, președintele Kennedy 
stabilise planul retragerii din Vietnam. După ce a fost asasinat, 
Pentagonul a anulat aceste planuri si, către finalul anului 1963 a 
început să mărească ajutorul militar acordat Vietnamului de Sud?2. 

În anul 1967, numărul militarilor din Vietnam a crescut până la 
aproape jumătate de milion. În timp ce Johnson continua să 
bombardeze Vietnamul de Nord, numărul militarilor americani uciși 
în război creştea zilnic. În 1966 și 1967, au murit mai mult de 15 000 
de americani în Asia de Sud-Est%. În cele din urmă, succesorul 
simbolic la președinție, Robert Kennedy, s-a despărțit de linia 


preşedintelui Johnson într-un discurs despre războiul din Vietnam, 
tinut in Senat. Era 2 martie 1967. El a privit cu luciditate razboiul si 
le-a vorbit despre asta colegilor săi senatori: „Noi, care trăim in 
abundență, suntem cei care ne trimitem acolo tinerii să moară. 
Substanțele noastre chimice sunt cele care incendiază copiii și 
bombele noastre sunt cele care culcă satele la pământ. Noi suntem cu 
toții părtași“94. 

În acest discurs energic antirăzboi, Kennedy a afirmat că toți 
suntem responsabili de război, concentrându-se pe situația victimelor. 
El sugera că SUA ar trebui să fie generoase, iar pacea și negocierile să 
fie la cel mai înalt pret. 

Fără să o spună, dorea ca afirmaţiile sale să dea de înţeles că 
războiul, pe care inițial el și fratele său îl sprijiniseră, a fost o greșeală. 
Nobila cauză a apărării democraţiei se transformase într-un război 
civil în care SUA erau susținătoarele unui regim corupt. Mandria si 
dorința de a-și salva reputația au pus stăpânire pe conștiința 
americanilor. În acel moment, cei mai multi americani considerau că 
nu ar trebui să renunțăm, că victoria era necesară indiferent de 
costuri. Cei care aveau opinii diferite erau considerați trădători, în 
special de către militari sau de cei din serviciile secrete. Pentru unii 
dintre ei, Bobby Kennedy a devenit, fără îndoială, o ţintă. 

Între timp, senatorul Kennedy a observat impactul negativ pe 
care-l avea războiul asupra oamenilor de acasă. Se înregistrau tot mai 
multe tulburări civile. În vara anului 1967, s-au declanșat în câteva 
orașe cele mai mari tulburări rasiale din istoria țării. Au fost 
înregistrate incendii în Cincinnati, în vreme ce membrii organizației 
Panterele negre manifestau înarmaţi în Sacramento®. Apoi în iulie, in 
Newark si Detroit, protestatarii au incendiat clădiri, prădând magazine 
si trăgând în polițiști. Din 12 până în 17 iulie, au fost ucise 26 de 
persoane în Newark. În Detroit, o săptămână mai târziu, s-au 
declanșat proteste, cu violențe care au dus la 43 de morți. 
Guvernatorul statului Michigan, George Romney, a chemat Garda 
Naţională, iar președintele Johnson a trimis tancuri pentru a restabili 
ordinea în oraș. Și în New York s-au declanșat violențe în Harlemul 
spaniol. Era poliţie la fiecare colt de stradă din barrio?®.97. 

Liderul mișcării pentru drepturi civile, Martin Luther King jr., îi 


scria din Atlanta presedintelui Johnson: ,,Haosul si devastarile care 
pun acum stăpânire pe oraşele noastre sunt o revoltă oarbă împotriva 
condițiilor scandaloase de viață pe care dumneavoastră, atât de 
curajos, promiteati, când ati preluat mandatul prezidenţial, in 1964, 
că le veţi remedia. Condiţiile nu s-au schimbat“. King spunea ca 
violențele din Detroit sunt „o exteriorizare a furiei si a suferinței 
negrilor“98. 

În timp ce preşedintele Johnson era demonizat atât de activiștii 
pentru drepturile civile, cât si de protestatarii care se impotriveau 
războiului, republicanul Richard Nixon — pe care îl înfrânsese John F. 
Kennedy în 1960 — aștepta în tăcere alegerile prezidenţiale din 1968. 
Agenţiile secrete și armata au jucat un rol esenţial în această perioadă. 

Programul de spionaj intern coordonat de Richard Helms, numit 
Operația CHAOS, si pus în practică de James Angleton, fusese inițiat 
pentru a pune capăt tulburărilor rasiale și demonstrațiilor antirăzboi 
prin discreditarea protestatarilor. Pentru aceasta era interceptată și 
citită corespondența, erau făcute perchezitii ilegale (pătrunderea prin 
efractie in casa ori la biroul celui urmărit), interceptări telefonice si 
supravegheri. Conform profesorului de drept Christopher H. Pyle de 
la colegiul Mount Holyoke din South Hadley, Massachusetts, în 1967, 
ca parte a violării libertăţilor civice, armata, pentru că avea efective 
atât de numeroase, a fost mobilizată să dea o mână de ajutor pentru 
strângerea de informaţii despre sute de mii de americani nevinovați. 
Pyle ştia toate acestea la prima mână, fiind atunci căpitan în cadrul 
serviciului de informaţii al armatei și unul dintre cei care au luat parte 
la acest flagrant abuz de putere100. După spusele lui Pyle, el si alti 15 
000 de soldați în civil s-au infiltrat ilegal în comunităţile din colegii și 
în organizaţiile negrilor. Primiseră ordin să provoace suficient de mult 
scandal încât să perturbe activitățile disidente și, prin urmare, să 
dejoace viitoarele proteste. Pyle va lucra, mai târziu, în anii 1970, 
pentru senatorul Sam J. Ervin, pe drepturi constituționale, și pentru 
senatorul Frank Church, care a dezvăluit că CIA și FBI continuau 
filajele ilegale. Către finalul anului 1967, războiul din Vietnam s-a 
intensificat, iar CIA apăsa pe accelerație pe toate fronturile, atât acasă, 
cât și în străinătate. Războiul de uzură dus de președintele Lyndon 
Johnson nu mergea bine, însă el refuza să schimbe direcţia, în ciuda 


măcelului din Vietnam. După spusele lui Arthur Schlesinger jr., Henry 
Kissinger a afirmat că la o ședință de cabinet, preşedintele Johnson 
stăruia pe lângă secretarul apărării, Robert McNamara: „Spune-mi 
cum pot să-i lovesc între picioare“101. 

Popularitatea lui Johnson în sondaje a continuat să scadă și la 
sfârșitul lui 1967, McNamara a fost concediat din funcția de secretar 
al apărării102. Ulterior, a devenit președintele Băncii Mondiale. Între 
timp, Johnson se agăța de credința sa în puterea si autoritatea 
americană si urma orbește calea deschisă de CIA. 

În acel an, agenția initiase un program pentru distrugerea 
depozitelor de muniţie ale Vietcongului!°? comunist. Cunoscut sub 
numele de Operația PHOENIX, planul pretindea infiltrarea în satele si 
cătunele vietnameze care serveau drept depozite de muniţie pentru 
gherile. Conform ministrului de externe vietnamez, Nguyen Co Thach, 
Operația PHOENIX „a distrus multe dintre bazele noastre“ si i-a forțat 
pe multi luptători comuniști să fugă în Cambodgia!°4. Operația a fost 
extrem de distrugătoare. Agenţii CIA nemulțumiți, dintre care mulți 
concediati după fiascoul din Golful Porcilor, în Cuba, au descoperit că 
serviciile și abilităţile lor erau din nou la mare pret. 

De asemenea, acasă, CIA și-a fortificat efectivele, recrutând și 
antrenând ilegal poliția municipală să poată lucra în diferite proiecte 
conform necesitățilorI05. 

O sarcină-cheie era aceea de a strânge informații, după cum am 
subliniat, pentru a neutraliza activităţile protestatarilor antirăzboi și 
ale activiștilor rasiali. Pe lista angajaţilor cu contract erau și doi ofițeri 
de grad înalt din Poliţia din Los Angeles, Manny Pena si Hank 
Hernandez. Amândoi vor juca un rol important în investigaţiile 
oficiale pe marginea asasinării lui Robert Kennedy196. Si, într-adevăr, 
eforturile lor vor garanta că povestea oficială va fi aceea a unui 
„asasin singuratic“. Martorii care au văzut alți ucigași au fost fie 
ignorati, fie, într-un fel sau altul, convinși că versiunea lor nu este 
corectă107. 

Utilizarea pe scară largă a personalului din servicii pentru 
operaţiile interne le-a permis unităţilor MK coordonate de Helms să-și 
îndeplinească în mod eficient şi pe mai multe paliere misiunea: să 

găsească subiecți potriviti, să-i conditioneze pentru a putea fi 


sugestionati posthipnotic si să inducă amnezia pentru a garanta o 
dezmintire plauzibilă a faptelor. Era la finele lui 1967, când Sirhan 
Sirhan, un palestinian imigrant de 24 de ani, a dispărut de-acasă, din 
Pasadena, California. Se va reîntoarce trei luni mai târziu, fără a-și 
aminti ce a făcut în acest timp. MKSEARCH era un element-cheie al 
conspirației pentru asasinatul care l-a doborât pe senatorul Robert F. 
Kennedy patru luni mai târziu, pe 5 iunie 1968 la Hotelul Ambassador 
din Los Angeles (si pe Martin Luther King jr. mai înainte, pe 4 aprilie 
1968 la Motelul Lorraine din Memphis, Tennessee). 

Paralel cu aceste crime şocante, Războiul din Vietnam continua 
fără ezitări în 1968, iar Richard M. Nixon, ales președinte în 
noiembrie, l-a păstrat pe Richard Helms ca director al CIA. De 
asemenea, în același an, Helms a divorțat de soția lui cu care a fost 
căsătorit 29 de ani, Julia Bretzman Shields, si s-a căsătorit cu Cynthia 
Ratcliff McKelvie. 

În timpul primului mandat al lui Nixon, din 1968 până în 1972, 
atenția lui Richard Helms s-a concentrat pe misiunile secrete de 
asasinat. O mulțime de martori în cazul JFK au fost găsiți morți, multi 
din cauza unor inexplicabile atacuri de cord, sinucideri, accidente de 
mașină si crime violente. Mai multi martori din dosarul asasinării lui 
RFK au fost si ei împușcați. Apoi, când campania pentru alegerea 
preşedintelui a intrat în linie dreaptă, un popular candidat sudist, 
fostul guvernator de Alabama, George Wallace, a fost împușcat în 15 
mai 1972 în Laurel, Maryland. Candidatul a supravieţuit, dar cu 
picioarele paralizate, și şi-a petrecut întreaga viata într-un cărucior cu 
rotile. Wallace fusese o amenințare majoră pentru ambițiile lui Nixon 
la un al doilea mandat, deoarece era sprijinit în sud nu doar de 
democraţii conservatori, ci si de republicani. Retragerea sa din cursă i- 
a pus lui Nixon pe tavă alegerile din 1972, în care-l va zdrobi pe 
candidatul pacifist, senatorul democrat George McGovern din Dakota 
de Sud. Atacatorul guvernatorului Wallace, Arthur H. Bremer (alt 
„asasin singuratic nebun“?), a fost condamnat si își ispășește 
condamnarea la închisoare pe viata. La o lună după tentativa de 
asasinat împotriva lui George Wallace, complexul de birouri 
Watergate, unde se afla sediul Comitetului Naţional al Partidului 
Democrat din Washington, D.C., a fost spart. Pe 17 iunie 1972, au fost 


descoperiți si arestaţi cinci spărgători. Doi dintre ei erau foști agenți 
CIA, iar unul era angajat al agenției. În aparență, misiunea lor era să 
instaleze microfoane în birouri pentru a putea furniza informații 
politice valoroase pentru tabăra lui Nixon. 

Dar, și mai important, interceptările telefonice le-ar fi furnizat lui 
Helms și lui Angleton informaţiile cruciale de care aveau nevoie: 
reușiseră democraţii să spargă „codul MKULTRA“, adică descoperise 
opoziţia cine se afla în spatele asasinatelor? 

Afacerea Watergate începuse să ocupe tot mai mult spaţiu în 
presă, iar președintele Nixon și-a dat seama că aceste ştiri îi puteau da 
peste cap campania electorală. Cu numai șase luni înaintea alegerilor, 
a apelat la directorul CIA, Richard Helms, pentru ajutor, însă Helms, 
care negase că ar fi știut ceva despre spargerea de la sediul 
democratilor, l-a refuzat. Nixon i-a cerut atunci principalului său 
consilier, H. R. Haldeman, să se întâlnească cu Helms. Cei doi s-au 
întâlnit cu consilierul prezidențial John Ehrlichman pe 23 iunie 1972 
în biroul acestuia. Odată în plus, Helms a fost întrebat cine se afla în 
spatele spargerii, iar directorul CIA a insistat asupra faptului că nu are 
nicio legătură cu acest incident. Atunci Haldeman i-a transmis un 
mesaj din partea preşedintelui Nixon: „Preşedintele m-a rugat să-ți 
spun că întreaga afacere poate fi legată de Golful Porcilor și, dacă se 
ajunge aici, Golful Porcilor ar putea exploda“ 198. 

Conform lui Haldeman, Helms nu s-a mai putut controla și a 
strigat la cei din cameră: „Golful Porcilor nu are nimic de-a face cu 
povestea asta. Nu mă îngrijorează deloc Golful Porcilor“. Haldeman, 
şocat, i-a replicat: „Nu fac decât să respect ordinele, Dick. Asta mi-a 
spus președintele să-ți transmit“. Atunci Helms s-a calmat109. 

Cheia pentru înțelegerea reacției lui Helms este să stim că 
„Golful Porcilor“ face trimitere la asasinarea lui Kennedy. Acesta este 
cuvântul de cod folosit peste tot în benzile lui Nixon despre 
Watergate. Cu certitudine, președintele Nixon bănuia că Helms avea 
legătură cu asasinatele. 

După cum am mai spus, în ciuda scandalului Watergate, în 
noiembrie 1972 Nixon a câștigat un al doilea mandat ca președinte, 
învingându-l zdrobitor pe McGovern. Directorul CIA, Helms, temându- 
se de ce e mai rău, a anulat peste noapte programele agenţiei care 


cercetau controlul minţii, cele pe care le moșise cu atâta grijă110. 
Împreună cu Sid Gottlieb, şeful cercetărilor MK, Richard Helms a 
distrus meticulos dosarele MKULTRA în ianuarie 1973. Oricum, cei 
doi au uitat de actele contabile ale programului. Mai multe cutii 
conținând aceste documente au fost descoperite patru ani mai târziu și 
livrate Senatului!!!, 

La câteva zile după ce Helms și Gottlieb au distrus principalele 
dosare MK, pe 2 februarie 1973, preşedintele Nixon l-a eliberat pe 
Helms din fruntea agenţiei, iar Sid Gottlieb s-a retras din serviciul 
federal. În schimbul renunțării la conducerea CIA, Helms a fost numit 
de Nixon ambasador în Iran, la solicitarea acestuia!!2. La vremea 
aceea, Iranul se afla sub domnia șahului Mohammad Reza Pahlavi, un 
puternic aliat al SUA, care fusese adus la putere de CIA în 1953. Sahul 
fusese menţinut la putere cu sprijinul lui Helms, deoarece poliția 
secretă iraniană SAVAK fusese antrenată de CIA. 

Abia la 3 august 1977 situaţia financiară a programului 
MKULTRA a fost cunoscută de opinia publică, atunci când Comitetul 
Special pentru Problemele Serviciilor Secrete al Senatului SUA a 
publicat raportul audierilor. Dar, în ciuda audierilor, oamenii obișnuiți 
încă nu ştiau ce semnificație aveau acele dosare. Asta pentru că multi 
dintre cei legați de programele ilegale induceau în eroare atât 
Congresul, cât si presa!!3. De exemplu, un agent care supervizase una 
dintre casele conspirative unde agenţia făcea testele cu droguri a 
negat că ar fi știut ceva concret despre aceste case!!4. Alt martor care 
a negat că ar fi testat diverse droguri pe oameni era, de fapt, chiar 
persoana care pusese pe hârtie cererea de a face aceste teste!15. Iar 
directorul unei fundaţii, una dintre organizaţiile de fațadă ale CIA, 
susținea că bugetul său era finanțat în proporție de 25-30% de 
agenție, în vreme ce finanțarea se ridica, în conformitate cu 
documentele guvernamentale, la peste 90%116. 

Lunga carieră guvernamentală a lui Richard Helms s-a încheiat 
când Jimmy Carter l-a înfrânt pe preşedintele Gerald Ford și a depus 
jurământul de învestitură în ianuarie 1977. După ce înlocuitorul lui 
Helms a sosit în Iran, fostul şef al spionajului, în vârstă de 64 de ani, s- 
a stabilit în Washington, oferind servicii de consultanță în afaceri 
pentru investiții internaționale. Și-a numit firma Safeer, cuvânt iranian 


care înseamnă „ambasador“. Retragerea lui Helms din structurile 
guvernamentale se va dovedi mult mai tumultoasă, din punct de 
vedere personal, decât zilele petrecute la Langley. 

În anul în care și-a părăsit postul din Iran, Helms a fost acuzat de 
sperjur pentru că ar fi mințit Comitetul senatorial de relații 
internaționale în februarie 1973, în timpul audierilor pentru 
confirmarea în postul de ambasador. Senatorii l-au întrebat în legătură 
cu intervenţia americană din Chile, în special despre o misiune CIA 
din 1970 în care Helms a pus la cale operaţii sub acoperire pentru a 
împiedica alegerea președintelui socialist Salvador Allende în fruntea 
acelei tari atât de bogată în cuprul!7. Agenţia a înregistrat un 
adevărat succes trei ani mai târziu, când lovitura de stat asistată de 
CIA a reușit să înlăture de la putere guvernul chilian și să instaureze 
dictatura militară a generalului Augusto Pinochet. Regimul susținut de 
SUA a torturat si a ucis mai mult de 3 000 de persoane în timpul celor 
16 ani de guvernare!18. În declaraţia făcută in fata senatorilor, Helms 
a ascuns faptul că CIA a vărsat milioane de dolari în conturile 
oponenților lui Allende. În final, Helms şi-a dat seama că nu are cum 
scăpa de acuzaţii și a pledat vinovat. Judecătorul l-a amendat cu 2 
000 de dolari și l-a condamnat la doi ani cu suspendare!19. Lui Helms 
i s-a permis să-și păstreze pensia primită de la guvern. 

Adevărul despre cariera eficient de brutală pe care și-a construit- 
o Helms în operaţiile sub acoperire a început să iasă la iveală când 
preşedintele Gerald Ford a ajuns la Casa Albă. Ford a fost învestit 
preşedinte în august 1974, după ce Richard Nixon a demisionat în 
dizgrație. Abia în timpul unui interviu acordat presei, cinci luni mai 
târziu, în ianuarie 1975, preşedintele Ford a menționat inocent, 
vorbind cu editorul de la New York Times, A. M. Rosenthal, că CIA 
fusese implicată în asasinate peste graniță120. Înainte, directorul numit 
de Ford la CIA, William Colby (din 4 septembrie 1973 până în 30 
ianuarie 1976) ordonase ca toți angajaţii CIA să divulge fărădelegile 
de care aveau știință din trecutul CIA!2!. Asa-numitele „Bijuterii de 
familie“, un raport de 693 de pagini, care initial a fost confidential, 
conţinea probe în legătură cu atentatele de asasinat organizate de CIA 
în Caraibe și Africa. Dezvăluirea acestei informaţii care l-a făcut pe 
Richard Helms să turbeze de furie!22 a condus la înființarea Comisiei 


de investigatii Rockefeller, in 1975, organism care a investigat o 
mulțime de activități ilegale interne ale agenţiei. Această comisie a 
fost urmată, în 1976, de Comitetul special al Senatului pentru studiul 
operațiilor guvernamentale în domeniul serviciilor secrete, condus de 
senatorul Frank Church, un democrat din Idaho. Cunoscut sub numele 
de Comitetul Church, acest for a dezvăluit legăturile dintre Mafie și 
CIA. Și, în final, Comitetul special al Camerei Reprezentanților pentru 
cercetarea asasinatelor a început, în perioada 1976-1978, cercetarea 
asasinării lui John F. Kennedy și a lui Martin Luther King jr. 

În ciuda tuturor acestor investigaţii si audieri, s-a scris putin 
despre firul călăuzitor care străbate cea mai mare parte a erei Helms, 
mai precis acţiunile asociate cu operații ca MKULTRA. Helms își 
propusese drept obiectiv final pentru aceste programe ca CIA să 
execute asasinate fără să fie implicată, să ucidă fără a fi învinuită că a 
făcut-o. Într-adevăr, în 1953 a început și a continuat pe parcursul 
următorilor 20 de ani un șir de lovituri de stat și de asasinate în 
străinătate si în tara. Desi CIA a fost exonerată de implicarea directă 
în urma a diferite anchete ale Congresului, există probe că banii 
agenţiei au finanţat aceste activităţi. Toate victimele asasinatelor erau 
lideri care susțineau politici potrivnice intereselor economice și 
militare ale SUA în timpul Războiului Rece. Congresul și presa au 
considerat că dezmintirile CIA sunt plauzibile. Oricum, azi se știe că 
declarațiile făcute de Richard Helms de-a lungul timpului în legătură 
cu implicarea CIA în planificarea, executarea si musamalizarea a 
numeroase asasinate sunt mincinoase. În noiembrie 2005, la o 
conferință sponsorizată de Arhivele asasinatelor și Centrul de 
cercetări, reuniune care a avut loc la Bethesda, Maryland, G. Robert 
Blakey, consilierul șefului Comitetului pentru investigarea asasinatelor 
din Camera Reprezentanţilor, comenta referitor la informațiile 
furnizate de CIA comitetului pe care-l reprezenta: „Nu am încredere în 
nimic din ce mi-au spus cei de la CIA“123. 

Să mai spunem o dată că Helms a ocupat postul care i-a permis, 
de la începutul anilor 1950 până la începutul anilor 1970, să cunoască 
practic toate operaţiile sub acoperire ale CIA. Era îndreptăţit să știe 
totul, fiind interfața între Washington si agenţii din teren. În același 
timp, nu există nicio proba că președinții în exercițiu din această 


perioadă de 20 de ani ar fi ordonat vreun asasinat. E adevărat, 
loviturile de stat din diverse tari au primit aprobarea prezidentiala. 
Planul era ca, dupa instaurarea unui nou guvern, mai favorabil SUA, 
liderul înlăturat să plece in exil sau să fie deportat, nu ucis. Pe de alta 
parte, Richard Helms acţiona de obicei fără consultarea sau 
consimțământul președintelui. Fără doar și poate, există nenumărate 
situații în care Helms nu și-a informat superiorii despre anvergura 
planurilor sale și nici despre caracteristicile operatiilor-cheie, in 
special în cazul comploturilor de asasinat în care CIA se asociase cu 
Mafia. Unul dintre motivele pentru care Helms păstra aceste secrete 
era că ştia ce ar crede Biroul Oval despre asemenea acțiuni „complet 
ieșite în afara limitelor“124, după cum spunea John McCone referindu- 
se la operațiile clandestine plănuite împotriva Cubei în august 1962. 

Oricum, în timpului erei Helms, adică în cele două decenii dintre 
1953 si 1973, au avut loc peste zece lovituri de stat sau încercări de 
lovituri de stat sprijinite de CIA în străinătate. Multe dintre aceste 
schimbări de regim au presupus asasinate. Au avut loc lovituri de stat 
in Iran (1953), în Guatemala (1954), Indonezia (atentat, în 1958), 
Congo (1961), Cuba (atentat, în 1961), Republica Dominicană (1961), 
Irak (1963), Vietnamul de Sud (1963), revolutionarul Che Guevara a 
fost ucis în Bolivia în 1967 şi, în fine, Chile (1973). În SUA, au fost 
asasinați lideri politici în 1963, președintele Kennedy, 1965, Malcolm 
X, 1968, reverendul Martin Luther King jr. și senatorul Robert 
Kennedy si în 1972, guvernatorul George Wallace (încercare de 
asasinat). 

În SUA, asasinatul politic folosit ca instrument de politică 
externă a fost scos în afara legii în februarie 1976, prin Ordinul 
executiv 11 905. În autobiografia sa, Richard Helms scria că nu a fost 
de acord cu această interdicţie în eventualitatea că SUA ar fi fost în 
stare de război. El considera că asasinatul era o metodă eficientă 
pentru a înfrânge un inamic!25, Cu certitudine, Helms a simţit că 
Războiul Rece era efectiv un război disputat în umbră. 

În CIA, Helms a devenit expert în recrutarea și antrenarea 
străinilor care să execute operații sub acoperire. Urcând în ierarhia 
agenției — Helms a lucrat de la început în serviciul operaţiilor 
(cunoscut si sub numele de serviciile secrete) — a putut să se apropie 


de diversi specialisti din multe tari. Contactele sale operative din 
străinătate se extindeau de la cubanezi anti-Castro la iranieni 
susținători ai șahului. Se putea conta pe legăturile străine ale lui 
Helms când era vorba despre executarea operaţiilor secrete de toate 
tipurile, inclusiv asasinate. 

Biografia lui Helms scrisă de Thomas Powers face aluzie la 
preferința lui de a folosi străini în misiunile delicate. Powers scrie că 
Helms a considerat de maximă importanță ca agenţia să nu fie 
implicată: „Dacă trebuie făcute inerente treburi zgomotoase, e mai 
bine să-i lași pe alti să le faca“126, 

Helms era de părere că trebuia să fii foarte prudent și discret 
când aveai de-a face cu „treburile zgomotoase“. Obiectivul său, după 
cum o demonstrează planurile sale pentru MKULTRA, era să fie 
capabil să elimine pe cineva fără ca agenţia să fie acuzată. Acesta era 
motivul principal pentru care se folosea de străini mai degrabă decât 
de propriii angajați. Era crucial ca implicarea agenţiei si a lui însuși să 
nu fie dezvăluite public. Problema binelui sau a răului era practic 
irelevantă pentru Helms sau cum el însuși a numit acest interes 
„liturghia lăcrimoasă a moralităţii“127. Etică sau empatie nu erau 
cuvinte din vocabularul lui Helms. Principala sa grijă în privința 
asasinatelor era, în schimb, că ucigașul ar fi putut vorbi mai târziu, 
din cauza sentimentul de vinovăţie, a alcoolului, a instabilității 
mintale sau a nemulțumirilor la muncă. Helms se temea că asemenea 
dezvăluiri ar putea provoca răzbunări împotriva agenţiei și un impact 
pe termen lung la nivel politic. 

În plus, ştia că dacă ar fi fost descoperit el si cei cu care conspira 
puteau fi cu ușurință concediati, dar pe o scară mai mare însemna 
aproape sigur și declanșarea represaliilor împotriva SUA. În ciuda 
riscurilor, Helms a mers înainte, încrezător că putea să evite 
repercusiunile nedorite, în primul rând, punându-i pe străini să-i facă 
munca murdară și, în al doilea rând, folosindu-se cum trebuie de 
programele ultrasecrete MK. 

Un alt secret al succesului lui Helms în aceste îndeletniciri 
secrete a fost faptul că a „compartimentat“ activitatea. Acest concept 
înseamnă, pur și simplu, că informaţia este controlată cu strictețe, 
astfel că este furnizată unui ofițer dar, posibil, nu si celuilalt din biroul 


vecin. Securitatea putea D păstrată prin controlul informaţiilor 
delicate referitoare la operaţiile ultrasecrete (de exemplu, asasinatele), 
direcționându-le doar către cei care trebuie să le cunoască, chiar si la 
cele mai înalte niveluri de comandă. Această tehnică a permis CIA ca, 
vreme de decenii, să înșele preşedinţi, comitete de supraveghere și 
jurnaliști. După cum scria Helms în memoriile sale: „Conform 
canoanelor operaţiilor secrete, este o axiomă că probabilitatea 
scurgerilor de informaţii crește exponential de fiecare dată când un 
document confidential este cunoascut de o altă persoană, angajat al 
agenţiei, membru al Congresului, superior din administrație, 
dactilografă sau funcționar de la arhive. „Compartimentarea“ eficientă 
este fundamentală pentru toate activităţile secrete... Posibilitatea 
scurgerii de informaţii — deliberată sau accidentală — este 
imensă“ 128, 

O altă strategie eficientă folosită de Helms pentru a One 
misiunile secrete departe de ochii publicului era aceea de a crea 
poveşti de acoperire în agenţie. Ofițerii care participau la misiuni sub 
acoperire le turnau aceste poveşti născocite celorlalți ofițeri, colegi de 
birou, pentru a-i tine departe de anumite activități. Helms descrie cam 
așa această tactică: „În birourile agenţiei, poveștile de acoperire au 
fost inventate pentru a explica prezența specialiștilor și nenumăratele 
uşi închise în nasul camarazilor lor ofiteri“129. În felul acesta, brodând 
povești pe marginea unor operații fictive, programele adevărate, cum 
ar fi MKULTRA, erau duse mai departe și foarte puţini angajaţi ai 
agenției erau conștienți de existența lor. Unii istorici care au 
intervievat angajaţi ai CIA au consemnat aceste povești care au fost în 
mod eronat considerate adevărate si le-au crezut în mare măsură. O 
poveste de acoperire îi învinuia pe cei doi Kennedy — atât pe John, 
cât și pe Robert — de tentativele de asasinat împotriva lui Fidel Castro 
si de asasinarea despotului sud-vietnamez Ngo Dinh Diem. Cu toate 
acestea, nu există nicio probă referitoare la aceste comploturi. Faptele 
însă arată către Richard Helms si confidentul său apropiat, ofițerul 
CIA William Harvey, ca principali răspunzători. Harvey a admis în fata 
Comitetului Church, la mijlocul anilor 1970, că atât el, cât și Helms au 
tăinuit în mod intenționat alianța anti-Castro cu Mafia în fața 
directorului CIA de atunci, John McCone!3°, Helms, Harvey si 


Angleton credeau că in timpul Războiului Rece măsurile excepționale 
erau justificate. În viziunea lor, această perioadă de tensiuni între Est 
si Vest era mai mult decât un război ideologic, era o luptă 
internațională pentru înfrângerea Uniunii Sovietice și a Chinei 
comuniste, pentru zdrobirea marxismului atât peste granițe, cât și 
acasă, folosind toate mijloacele pe care le aveau la dispoziţie. 

Aceşti indivizi aveau si o reputaţie de păstrat — notorietatea lor 
se născuse la Berlin, chiar la începutul Războiului Rece. William 
Harvey, de exemplu, condusese săpăturile la un tunel subteran în 
sectorul sovietic, realizând o strălucită lovitură de contraspionaj. Când 
preşedintele Kennedy a întrebat care este ofițerul CIA care seamănă 
cel mai mult cu agentul 007 din romanele lui Ian Fleming, agenţia La 
trimis pe Harvey să-l întâlnească. Vederea lui Harvey, care era 
supraponderal, chel și băutor inversunat, l-a facut pe Kennedy să-l 
întrebe dacă are „la fel de mult noroc cu femeile ca James Bond“131. 
Se pare că Harvey se lua mult mai în serios. În particular, porecla lui 
pentru cei doi Kennedy era „poponari“132. James Angleton, cel care 
conducea contrainformatiile în era Helms, a fost descris ca având 
„mutră de fantomă. Chipul supt, biroul său învăluit în mister și 
comportamentul excentric au dat noi dimensiuni misticii pe care-o 
degaja“133. Contribuţia lui Angleton la misiunile CIA era de a planifica 
operaţii secrete care să dea peste cap acţiunile de spionaj ale 
serviciului secret sovietic — KGB — în zonele fierbinţi. Dar dincolo de 
efortul de a controla „amenințarea sovietică“, rolul lui Angleton era 
să-i sprijine devotat planurile lui Helms de peste hotare și de acasă. 
Helms nu a făcut niciodată economie de laude când vorbea despre 
Angleton, considerându-l „figura dominantă a contraspionajului în 
lumea noncomunistă“. Helms a afirmat la un moment dat: „Jim are 
capacitatea să ridice o discuţie operațională nu la cel mai înalt nivel, 
ci in altă dimensiune“!54. Cu siguranță, programele MK (controlul 
minții) se potrivesc acestei descrieri a unei „alte dimensiuni.“ În 
operațiile MKULTRA și în altele, Helms s-a pus în fruntea unor 
programe care garantau că vinovăția pentru un asasinat va pica în 
sarcina altora din afara CIA. Metode extrem de sofisticate, care, după 
cum am văzut, presupuneau utilizarea unor experți asasini care urmau 
să tragă focuri de pe margine, în vreme ce tapii ispășitori — niște 


naivi drogati si programati prin hipnoza — ar fi fost arestati pentru 
crimă. Incredibil, dar unii istoricii au scris: „Se prea poate ca Oswald 
să fi fost un tap ispășitor, dar de ce a făcut-o?“. Cu toate acestea, un 
„tap ispăşitor“ este, prin definiție, cineva care nu a făcut fapta de care 
este acuzat. 

Programele Helms-Angleton nu au ridicat doar asasinatele la altă 
dimensiune, dar au descoperit si că aceste noi tehnici operaționale 
putea fi folosite și în alte scopuri, inclusiv în boicotarea investigării 
asasinatelor. O mare varietate de tehnici similare a fost folosită pentru 
a-i neutraliza efectiv pe martori și pentru a mușamaliza asasinatele. 
După cum vom vedea, multi dintre cei care au fost de fata la asasinate 
au murit într-un mod misterios, neașteptat. Scriitorii au fost si ei 
vizati, la fel și juristii sau alții ale căror existente s-au intersectat 
cumva cu vreun asasinat. Printre aceştia o amintim pe editorialista 
Dorothy Kilgallen din New York, care l-a intervievat pe Jack Ruby, 
asasinul lui Oswald și care a murit subit. Ea nu lua droguri, însă a 
murit de o supradoză. Iar Robert L. Meyer, un avocat american despre 
care mulți credeau că va redeschide dosarul Robert Kennedy, a fost 
găsit mort de atac de cord în parcarea unui tribunal din ținutul 
Orange. Nu avusese până atunci nicio problema cardiacă135. Printre 
cei care au murit tragic în cazul Martin Luther King jr. se numără 
William Sartor, un colaborator de la revista Time care investiga 
asasinatul. Si el a murit de o supradoză, deși nu era consumator de 
droguri. Iar Preston Battle, judecător din Memphis, a fost găsit mort 
de atac de cord într-o dimineaţă, când se afla la biroul lui. El analiza 
posibilitatea unei motiuni prin care să redeschidă cazul lui James Earl 
Ray în legătură cu asasinarea lui King. 

Sam Giancana si John Rosselli, doi mafioţi care aveau legături cu 
CIA, au fost uciși înainte de a fi aduşi pentru a da declaraţie în cadrul 
audierilor din Senat pe tema asasinatelor. Se considerau amândoi 
imuni în fata acuzării datorită colaborării lor cu CIA. În 1975, 
Giancana a fost împuşcat de mai multe ori când își pregătea masa la el 
în bucătărie, iar în luna iulie a anului următor, Rosselli a fost găsit 
dezmembrat și îndesat într-un container care plutea în largul coastei 
la Miami136. 

După cum vom vedea în cele ce urmează, mulți oameni obișnuiți, 


care au fost martori ai asasinatelor si stiau prea multe, au murit, de 
asemenea, devreme si pe neasteptate. 


7 Thomas Powers, The Man Who Kept The Secrets: Richard Helms And The CIA (New 
York, Alfred A. Knopf, 1979), p. 293. 

8 Victor Marchetti si John D. Marks, The CIA And The Cult Of Intelligence (New York, 
Alfred A. Knopf, 1974), p. 18. 

H Gaeton Fonzi, The Last Investigation (New York, Thunder’s Mouth Press, 1993), p. 
302. 

10 Richard M. Helms si William Hood, A Look Over My Shoulder: A Life In the Central 
Intelligence Agency (New York, Random House, 2003), p. 253. 

11 Bernard Fensterwald Jr., alături de Michael Ewing, Comitetul pentru investigarea 
asasinatelor, Coincidence or Conspiracy? (New York, Zebra Books, Kensington 
Publishing Corp., 1977), p. 191. 

12 Fensterwald, p. 199. 

13 Fensterwald, p. 200. 

14 Helms, pp. 14-15. 

15 E vorba despre al 8-lea Congres al Reichului cunoscut şi sub numele de 
Reichsparteitag der Ehre (Adunarea de onoare), marcând remilitarizarea Renaniei, 
un an după adoptarea legilor antisemite de la Niirnberg (n. trad.). 

16 Helms, pp. 24-25. 

17 Helms, pp. 29-30. 

18 Powers, p. 24. 

19 Powers, p. 30. 

20 Helms, p. 153. 

21 Helms, p. 103. 

22 Edward Jay Epstein, Legend: The Secret World of Lee Harvey Oswald (New York, 
McGraw-Hill Book Company, 1978), p. 29. 

23 John Marks, The Search for the „Manchurian Candidate“: The CIA and Mind Control 
(New York, W.W. Norton & Company, 1979) pp. 225-227. 

24 General german (1902-1979), din 1942 şeful serviciilor secrete militare pe 
Frontul de Est. Racolat de CIA pentru a organiza spionajul în spaţiul Uniunii 
Sovietice. Din 1968, a devenit şeful serviciilor secrete vest - germane (n. trad.). 

25 Powers, p. 24. 

26 Locotenent-colonel nazist (1906 - 1962), organizator al Holocaustului. după 
război a fugit în Argentina de unde a fost capturat de israelieni, judecat şi 
condamnat la moarte prin spânzurare pentru crime împotriva umanităţii şi de 
război (n. trad.). 

27 Associated Press, „CIA Shielding Of War Criminals Described“, The Hartford 


Courant 7 iunie 2006: A 4. 

28 Alcaloid psihedelic natural extras din cactusul peyote (n. trad.). 

29 Marks, pp. 5-6. 

30 Marks, p. 24. 

31 Marks, p. 31. 

32 Philip H. Melanson, Ph.D., The Robert F. Kennedy Assassination: New Revelations on 
the Conspiracy and Cover-up, 1968-1991 (New York, Shapolsky Publishers, 1991) p. 
215. 

33 Marks, p. 10. 

34 Marks, p. 96. 

35 Melanson, (RFK ), pp. 208-209. 

36 Flunitrazepam (nume comercial Rohypnol), sedativ denumit roofies, se pare, de 
la reparatorii de acoperiş (roofer) care l-ar folosi (n. trad.). 

37 Marks, pp. 129-130. 

38 Marks, p. 4. 

39 Marks, p. 58. 

40 Marks, p. 72n. 

41 Marks, pp. 83-88. 

42 Marks, p. 91n. 

43 „Six Veterans Sue Over Experiments“, The Hartford Courant, 8 ianuarie 2009, 3B. 

44 Marks, pp. 74-76. 

45 Marks, pp. 73, 135. 

46 Marks, pp. 157-159. 

47 Marks, p. 168. 

48 Marks, pp. 225-227. 

49 Marks, p. 61. 

50 Marks, p. 63. 

51 Marks, p. 198. 

52 Marks, p. 202. 

53 Marks, p. 202. 

54 Melanson, The Robert F. Kennedy Assassination, pp. 173-174. 

55 Marks, p. 154. 

56 Marks, p. 203. 

57 Marks, p. 210. 

58 Marks, p. 204n. 

59 William W. Turner și Jonn G. Christian, The Assassination of Robert F. Kennedy: A 
Searching Look at the Conspiracy and Cover-up 1968-1978 (New York, Random 
House, 1978) p. 206. 

60 Marks, pp. 202-204. 

61 Melanson (RFK ), p. 176. 


62 Turner si Christian, p. 208. 
63 Marks, pp. 139-140. 
64 Marks, p. 146. 

65 Marks, p. 143. 

66 Marks, p. 140. 

67 Marks, pp. 141-142. 
68 Marks, pp. 146-150. 
69 Marks, p. 149. 

70 Marks, p. 227. 

71 Powers, pp. 96-97. 
72 Powers, p. 99. 


73 Powers, p. 98. 

74 Richard Helms si William Hood, A Look Over My Shoulder: A Life in the Central 
Intelligence Agency (New York, Random House, 2003), p. 163. 

75 Helms, p. 165. 

76 Powers, p. 100. 

77 Powers, pp. 98-99. 

78 Schlesinger, p. 482. 

79 David E. Scheim, Contract on America: The Mafia Murder of President John F. 
Kennedy (New York, Shapolsky, 1988), p. 208. 

80 Helms, p. 196. 

81 Michael O’Brien, John F. Kennedy: A Biography (New York, St. Martin’s Press, 
2005), p. 573. 

82 Schlesinger, pp. 772-774. 

83 Marks, p. 197. 

84 Marks, p. 109. 

85 Marks, p. 109. 

86 Marks, pp. 108-109. 

87 Marks, pp. 210-211. 

88 Marks, pp. 216-217. 

89 Marks, pp. 226-228. 

90 Powers, p. 172. 

91 Marks, p. 215. 

92 Schlesinger, p. 783. 

93 Stanley Karnow, Vietnam: A History (New York, Viking, 1983), p. 525. 

94 Mahoney, p. 343. 

95 Robert Blair Kaiser, RFK Must Die! (New York, Dutton, 1970), pp. 209-210. 

96 Cartier, în spaniolă (n. trad.). 

97 Schlesinger, pp. 857-858. 

98 Stephen B. Oates, Let the Trumpet Sound: The Life of Martin Luther King, Jr. (New 


York, Harper and Row Publishers, Inc., 1982), p. 429. 

99 Powers, pp. 246-249. 

100 „Domestic Spying—Again?“ editorial, Hartford Courant 20 noiembrie 2002: A9. 

101 Schlesinger, p. 883. 

102 Karnow, p. 525. 

103 Sau Frontul de Eliberare Naţională, formaţiune militară şi politică de inspiraţie 
naționalistă şi comunistă din Vietnamul de Sud, înfiinţată în decembrie 1960 şi 
echipată de armata nord-vietnameză (n. trad.). 

104 Karnow, p. 617. 

105 Marchetti, p. 225. 

106 Turner si Christian, pp. 64-67. 

107 Melanson, The Robert F. Kennedy Assassination, pp. 256-257, 298-299. 

108 H.R. Haldeman cu Joseph DiMona, The Ends of Power (New York, Times Books, 
1978), p. 37. 

109 Haldeman, p. 37. 

110 Marks, p. 219. 

111 Marks, pp. 219-221. 

112 Helms, p. 412. 

113 Marks, p. 222. 

114 Marks, p. 222. 

115 Marks, p. 223. 

116 Marks, p. 222. 

117 Powers, p. 10. 

118 Nora Boustany, Washington Post. „A Judge Who Defied a Tyrant,“ Hartford 
Courant, 23 octombrie 2005, ed. cit.: A6. 

119 Powers, p. 305. 

120 Powers, p. 290. 

121 Powers, p. 287. 

122 Powers, p. 292. 

123 George Lardner jr., „No Closer to Cracking the Kennedy Case“, The Washington 
Post, 21 noiembrie 2005: A13. 

124 Fensterwald, p. 200. 

125 Helms, p. 171. 

126 Powers, p. 82. 

127 Powers, p. 124. 

128 Helms, p. 185. 

129 Helms, p. 134. 

130 George Michael Evica, And We Are All Mortal: New Evidence and Analysis in the 
John F. Kennedy Assassination (West Hartford, University of Hartford, 1978), p. 
256. 


131 David Talbot, Brothers: The Hidden Story of the Kennedy Years (New York, Simon 
& Schuster, Free Press, 2007), p. 103. 

132 Talbot, p. 103. 

133 Talbot, p. 197. 

134 Helms, pp. 275-276. 

135 Turner si Christian, p. 153n. 

136 Schlesinger, p. 520. 


Capitolul 2 


Testul sociopatiei 


Un element esential pentru succesul in domeniul spionajului si al 
operațiilor sub acoperire, adică profesia pe care și-o alesese Richard 
Helms, era înșelătoria. Dar pentru Helms, un maestru în ale 
spionajului, minciuna nu avea limite, în special când se adresa 
comitetelor Congresului și presei. A fost, cu adevărat, trăsătura lui 
fundamentală. După cum vom vedea, prin felul în care s-a folosit până 
la absurd de minciună s-ar putea să fi trecut dincolo de granițele 
normalitatii, în patologie. În paginile următoare, vom examina câteva 
dintre mistificările publice ale lui Helms. 

Una dintre metodele prin care a putut să păstreze secretul 
acțiunilor sale, conform propriei autobiografii, a fost inventarea unor 
povești de acoperire137. Aceste mituri erau versiunea livrată ofițerilor 
CIA pe care trebuia să-i tii departe de programele în care erau 
implicați alţii. În mod sigur, aceasta era o metodă excelentă pentru 
ocultarea multor operații și păstrarea securității. Dar, mai târziu, 
atmosfera în agenție sub conducerea lui Helms s-a suprasaturat de 
minciună. Un prim exemplu este modul în care s-a folosit acesta de 
crima organizată. În autobiografia sa, el pretinde că îi dispretuia pe 
mafioți şi-i numea „mardeiaşi“138. În realitate, CIA a menţinut relații 
foarte apropiate cu diverşi capi mafioţi, chiar si după ce a fost 
avertizat de Bobby în legătură cu aceste legături. Practic, în iunie 
1963, cu șase luni înainte de asasinarea președintelui Kennedy, 
conform dosarelor Comitetului Senatorial pentru Monitorizarea 
Serviciilor Secrete, locotenentul lui Helms, Bill Harvey, încă se mai 
întâlnea cu John Rosselli, coordonatorul mafiot al asasinatelor!29. 
Helms „stăpânea la perfectie arta de a spune poveşti diferite unor 
oameni diferiți, pentru a-și îndeplini obiectivele“140, susține John 


Marks in cartea sa The Search for the Manchurian Candidate (in 
căutarea candidatului manciurian). 

Marks dă drept exemplu momentul în care Helms le spunea celor 
din Comisia Warren că sovieticii erau incapabili să forțeze efectiv pe 
cineva să întreprindă o acţiune sub efectul drogurilor, dar, în același 
timp, tot el îi scria șefului său, John McCone, susținând că a fost 
tulburat de „agresivitatea“ cu care sovieticii administrează, pe ascuns, 
substanțele chimice. Helms îl presa, atunci, pe McCone să decidă 
continuarea experimentelor cu droguri făcute de divizia sa asupra 
unor subiecți fără ca aceștia să știel+l. 

În alt capitol al autobiografiei sale, Helms dădea vina pe 
serviciile secrete de la Moscova care ar fi fabricat documente și ar fi 
intoxicat ziarele europene pentru a demonstra că CIA a fost implicată 
în asasinarea președintelui Kennedy!42. În realitate, sovieticii nu au 
fabricat nicio poveste de acest gen. 

De asemenea, Helms s-a concentrat și pe acoperirea sa pe plan 
intern. În 1967, când procurorul James Garrison, din New Oleans, a 
început să investigheze asasinarea președintelui Kennedy, Richard 
Helms, director pe-atunci al CIA, a fost atât de nemulțumit, încât a 
trimis agenţi pe teren în încercarea de a sabota cazul!43. Mai mult, 
conform Comitetului Camerei pentru investigarea asasinatului, Helms 
şi-a infiltrat agenţii în echipa lui Garrison!4+. Acesta îl arestase pe 
milionarul Clay Shaw, om de afaceri din New Orleans, pe 1 martie 
1967, acuzându-l că a fost una dintre figurile centrale al complotului 
pentru asasinarea președintelui (Lee Harvey Oswald trăise în New 
Orleans câteva luni înainte de asasinat și fusese în legătură cu câțiva 
agenți CIA). Clay Shaw a înființat International Trade Mart si a fost 
informator al CIA din 1948 până in 1956145. Conform lui Helms, după 
1956, Shaw şi-a încetat contactele cu agenţia pentru că-şi „pierduse 
interesul“146. Adevărul este însă cu totul altul. Interesul lui Shaw în 
activitățile CIA din New Orleans au crescut foarte mult la începutul 
anilor 1960, perioadă în care CIA și cubanezii anti-Castro începuseră 
să-și întemeieze o tabără paramilitară strategică în nordul orașului. 
Deloc surprinzător, cu ajutorul lui Helms, Shaw a fost achitat la 
începutul lui 1969. A murit de cancer în 1974147, 

În privinţa preşedintelui Kennedy, memoriile lui Richard Helms 


sunt pline de inadvertente. De pildă, luând in discuţie politica lui 
Kennedy fata de Vietnam, Helms scria că, dacă ar mai fi trăit, Kennedy 
nu ar fi retras trupele americane din Vietnamul de Sud în timpul 
conflictului, bazându-se pe acțiunile prezidenţiale față de Cuba!4s. 
Totuşi, după cum am văzut, exact acest lucru a făcut președintele. În 
20 noiembrie 1963, la conferința din Honolulu, Kennedy a anunţat că 
vor fi retrași 1 000 de militari. În ceea ce privește politicile lui 
Kennedy fata de Cuba, de fapt, a dovedit o stăpânire neobișnuită când 
a contramandat riposta aeriană care ar fi trebuit să urmeze atacului 
din Golful Porcilor. 

Altă minciună semnificativă în privinţa asasinării lui Kennedy, de 
data aceasta din partea lui John Rosselli, agentul lui Helms care 
asigura legătura cu Mafia, a fost enunțată la începutul lui 1967. 
Rosselli i-a declarat unui avocat din Washington, Edmund Morgan, că 
Fidel Castro pusese la cale uciderea lui Kennedy ca să le dea o lecție 
celor din familia Kennedy pentru tentativele de lovitură de stat 
anterioare. 

Morgan a plasat această invenție cu ajutorul editorialistului 
Drew Pearson, din Washington, care a publicat-o pe 3 martie 1967149. 
Cu siguranţă, falsa scurgere către presă a fost o nouă încercare a CIA, 
condusă de Helms, să-și șteargă urmele. 

Probabil cea mai mare înșelătorie a lui Helms a fost răspunsul pe 
care l-a dat Comisiei Warren după asasinarea președintelui Kennedy. 
De fapt, investigatorii au descoperit de atunci că mare parte din 
probele furnizate comisiei de Helms erau documente falsificate150. De 
pildă, întreaga călătorie despre care se spunea că Oswald ar fi făcut-o 
până la Ambasada Cubei din Ciudad de Mexico în săptămânile 
dinainte de 22 noiembrie 1963 s-a descoperit că a fost regizată de 
subalternul lui Helms, David Phillips. Operația își propusese să-l lege 
pe Oswald de comuniștii cubanezi și sovietici. Helms le-a oferit 
această pistă falsă celor din Comisia Warren pentru a crea aparenţa că 
Oswald intenţiona să coopereze cu KGB. Însă niciuna dintre aceste 
probe nu s-a verificat. Filmul agenţiei, martorii oculari și înregistrările 
audio nu au izbutit să dovedească prezența lui Oswald în Ciudad de 
Mexicol5l. 

O altă minciună: Helms a declarat pe 1 august 1978, in fata 


Comitetului special al Camerei care investiga asasinatele, că Oswald 
nu a fost agent CIA și că nu avusese niciun contact cu agenția152. 
Adevărul este că unul dintre cei mai de încredere oameni ai lui Helms, 
David Phillips, cunoscut de asemenea și ca Maurice Bishop, l-a întâlnit 
pe Oswald cu două luni înainte de asasinarea lui Kennedy. În ciuda 
afirmațiilor lui Helms, liderul cubanez anti-Castro Antonia Veciana a 
dezvăluit pe 2 martie 1976 că agentul CIA Phillips s-a întâlnit cu 
Oswald în Dallas, în septembrie 1963153. După ce Comitetul senatorial 
pentru monitorizarea serviciilor de informații a cercetat legăturile lui 
Oswald si activitățile în cadrul pușcașilor marini, în Uniunea 
Sovietică, New Orleans si în Dallas, senatorul Richard Schweiker din 
Pennsylvania a declarat, „Oswald avea legături cu serviciile secrete... 
era acoperit peste tot de amprentele serviciilor“154. 

După moartea președintelui Kennedy, Richard Helms, care așa 
cum spuneam, fusese jurnalist, a pus la cale înregimentarea presei în 
efortul de a se proteja pe sine și agenţia de acuzaţii, suspiciuni și 
critici referitoare la asasinate. În planul de musamalizare al lui Helms 
intra şi memoriul pe care l-a scris pentru a-i pregăti pe agent de 
discuţiile cu politicienii și editorii ziarelor, dându-le sfaturi cum să 
reacționeze la teoriile conspirationiste. Memoriul conţine patru 
argumente pe care agenţii trebuiau să le exprime foarte clar. Unul: 
„nu a apărut nicio probă semnificativă pe care să o ia în considerare 
Comisia Warren“. Era, în mod evident, fals. Erau intervievaţi în 
continuare noi martori, neaudiati de Comisie, iar poveștile lor erau 
publicate. Doi: „criticii supraevaluează, de obicei, problemele de 
amănunt, ignorându-le pe celelalte“. În mod clar, investigatorii 
guvernului erau cei care evitau probele care nu se potriveau versiunii 
oficiale. Era, cu adevărat, o practică obișnuită în cadrul Comisiei 
Warren. Trei: „o conspirație la scară atât de largă, cum se sugerează 
deseori, ar fi imposibil de ascuns în Statele Unite ale Americii“. De 
fapt, conspirația a implicat oameni foarte puţini si extrem de discreti 
si, chiar si asa, nu a putut fi ascunsă: părți și amănunte ale 
complotului au fost descoperite încă de la început. Și patru: „nicio 
persoană cu scaun la cap nu l-ar fi ales pe Oswald drept complotist. El 
a fost un singuratic, un zăpăcit care nu prea putea fi de încredere, o 
nulitate necunoscută niciunui serviciu profesionist de informaţii“. 


Adevărul este că Oswald era chiar echilibrat, după cum vom vedea. 
Fusese o persoană plăcută în scoala și în Corpul Puscasilor Marini. Era 
un fiu, frate si sot loial și responsabil (soția sa Marina afirma că a fost 
„un sot bun“ — nu unul abuziv, cum au spus unii). Era tatăl grijuliu a 
doi copii, a muncit din greu și-și plătea dările. Dar motivul principal 
pentru care divizia lui Richard Helms l-a ales pe Oswald să fie pe 
statul lor de plată a fost pentru că putea fi manipulat cu ușurință și 
transformat in tap ispăşitor, înscenându-i-se uciderea unui 
președinte155. Astfel că, în esenţă, cele patru argumente ale lui Helms 
pentru reporteri, editori și comentatori s-au transformat într-o acțiune 
secretă de înşelăciune pe scară largă, pentru a mușamaliza adevărul 
din spatele asasinării lui Kennedy. 

Lumea de minciuni în care a trăit Helms este pusă în evidență 
foarte clar de propria autobiografie, după cum am văzut mai devreme. 
Un alt exemplu de neasumare a responsabilitatii pentru anumite 
operaţii dubioase secrete este modul în care amintește de Operația 
PHOENIX din timpul Războiului din Vietnam. Aceasta presupunea și 
infiltrarea Vietcongului din sate. Se spune că, în urma acestui 
program, au fost eliminaţi circa 60 000 de comunisti!5©. Helms afirmă 
în cartea sa că acesta a fost un program al Vietnamului de Sud, nu al 
CIA157. Cu toate acestea, experţii în domeniul serviciilor de informaţii 
au furnizat documente care demonstrează că misiunea a fost 
organizată în 1967 de CIA, care era condusă de Richard Helms și 
supervizată de ofițerul CIA William Colby158. Helms ar fi putut nega 
rolul CIA în Operația PHOENIX pentru a-l scoate din cărți pe Colby, 
care a fost pentru el un înger răzbunător, când, ca director al agenţiei 
(1973-1976), Colby a încercat să adune informaţii în legătură cu 
strategiile falimentare ale CIA. 

De asemenea, Helms a negat în cartea sa toate asasinatele CIA. 
Pentru a-şi susține acest punct de vedere, el face referire la 
investigațiile senatorului Church care afirmase că raportul final 
demonstra că CIA nu a asasinat niciodată pe nimeni!59. Raportul se 
baza pe faptul că la acea vreme agenţia nu furnizase comitetului 
documente relevante. Nu mult după aceea, au început să apară probe 
care demonstrau că, în tot cazul, CIA a înlesnit asasinatele, platindu-i 
pe alții pentru a le executa, ceea ce transforma versiunea lui Helms în 


pura fantezie. 

Afirmatia care apare adesea in cartea lui Helms este ca a actionat 
doar cu aprobarea presedintelui!®°. Din nou, minciuni peste minciuni. 
Adevăratul este că Helms nu le-a spus niciodată superiorilor săi ce se 
întâmpla cu adevărat, dacă ar fi ajutat la ceva. De exemplu, el afirma 
că încălcările regulamentului CIA în 1968 au fost ordonate de 
preşedintele Lyndon Johnson. Aceste încălcări includeau plasarea de 
microfoane, violarea corespondenței, intrări prin efractie, drogarea 
oamenilor și programarea lor prin hipnoză si asasinatele. Nu există 
nicio probă că președintele Johnson ar fi ştiut ceva despre aceste 
activităţi. 

Un alt exemplu din versiunea scrisă a evenimentelor, dovedind 
tendința lui Helms de a păta credibilitatea altora, este afirmaţia că 
preşedintele Nixon i-a oferit o ambasadă în 1973. Pe atunci, Nixon îl 
îndepărta pe Helms din funcţia de director al CIA și-i oferea un post 
de ambasador, iar Helms a replicat că nu i-a trecut nicio clipă prin cap 
să ceară asa ceva!€l. John Ehrlichman sugerează în romanul său că de 
fapt Helms l-a șantajat pe Nixon162. Cel mai probabil, Nixon ştia prea 
multe despre trecutul lui Helms și-i era teamă că știe toate acestea și l- 
ar fi putut implica și pe el, în cele din urmă. De asemenea, Helms mai 
afirmă că „nu e sigur de ce“ a ales Iranul pentru a merge acolo ca 
ambasador!®3, El uită să spună că a fost într-o lungă și strânsă relație 
cu șahul Iranului, Mohammad Reza Pahlavi. Cei doi bărbați au 
frecventat aceeași școală în Elveţia, iar în 1953, Helms ajutase la 
aducerea șahului la putere. Mai mult, faptul că alesese Iranul îi dădea 
ocazia lui Helms să evadeze din bătaia reflectoarelor într-o perioadă în 
care afacerea Watergate începuse să tina prima pagină a ziarelor. 

După cum am spus, Helms a minţit în timpul audierilor de 
confirmare în postul de ambasador, pe 7 februarie 1973. El le-a spus 
senatorilor din Comitetul pentru relaţii externe că CIA si SUA nu au 
avut nicio implicare în lovitura de stat din Chile164. Ulterior, adevărul 
a ieşit la iveală, în ciuda faptului că Helms, întrebat de mai multe 
comitete ale Congresului, părea „o victimă a amneziei“165. În 1977, 
Helms a fost inculpat cu opt capete de acuzare pentru sperjur si a 
pledat vinovat. Aşa cum am spus, a primit o sentință de doi ani cu 
suspendare și a fost amendat cu 2 000 de dolari!6. În timpul 


discuţiilor pentru a ajunge la o înţelegere, Helms s-a apărat spunându- 
i judecătorului: „M-am găsit într-o poziție conflictuală. Am depus 
jurământ să protejez anumite secrete. Nu am vrut să mint. Nu am vrut 
să induc Senatul în eroare. Am încercat, pur și simplu, să ies din 
situația dificilă in care mă găseam“ 107. 


În mod evident, Richard Helms avea probleme cu adevărul. De 
fapt, unii l-ar putea considera un mincinos patologic. Minciuna 
permanentă este un simptom-cheie al unei personalități sociopate 
când se combină cu mai multe alte simptome descoperite la asemenea 
indivizi. Sociopatia este o dereglare mintală serioasă, dar nu înseamnă 
demenţă. Simptomele aceastei dereglări mintale vor fi examinate în 
următoarele pagini. Deși este prea tâziu pentru a-l analiza pe Richard 
Helms din punct de vedere psihologic, este posibil să-i studiem 
caracteristicile comportamentale cunoscute. Comparând profilul lui 
Helms cu cele ale sociopatilor cu certificat psihiatric, putem 
demonstra cu certitudine dacă modul său de a se comporta poate fi 
calificat drept sociopatie. O metodă folosită pe scară largă de psihiatrii 
criminalisti pentru a ușura aceste comparații presupune folosirea 
„Catalogului psihopatologic“ alcătuit de Robert D. Hare, Ph. D.168. 
Termenii de psihopatie și sociopatie sunt interșanjabili. Singura 
diferență este că primul e folosit de cei care consideră că această 
dereglare este genetică, în vreme ce al doilea termen este folosit de cei 
care consideră că apariția ei se bazează pe factori aparținând mediului 
social. Mai departe, vom explora figura istorică a lui Richard Helms 
din perspectivă psihanalitică. Ne luăm informaţiile din autobiografia 
lui Helms, din mărturiile date în fața Congresului și din răspunsurile 
date jurnaliştilor. Rezultatele, bazate pe fapte analizate aici, pun în 
lumină o corelare între Helms si probele sociopatiei. 

Sociopatii se deosebesc de cei mai multi dintre indivizii care 
suferă de deranjamente mintale. În vreme ce persoanele instabile 
mintal nu-și controlează emoțiile sau pierd contactul cu realitatea, nu 
la fel se petrece cu sociopatii. Aceștia se comportă normal din aceste 
puncte de vedere, dar fără să aibă nici cel mai mic fior de empatie. Ei 
nu au conștiință. 

Repet, desi sociopatii suferă de un deranjament mintal serios, ei 
nu dau dovadă de nebunie. De exemplu, în cazul lor nu se 


înregistrează stres sau lipsa de orientare. La birou, Richard Helms isi 
ocupa timpul planificând asasinate, dar după muncă, el socializa cu 
elita Washingtonului. Un politolog din anii 1970 spunea despre Helms 
că este „un bărbat înalt, elegant, cu o voce liniștită și cu ochi 
pătrunzători“169. Văduva directorului de ziar Walter Ridder, Marie 
Ridder, considera că Helms este „foarte dulce si bine-intentionat“, iar 
soția istoricului Arthur Schlesinger jr., Alexandra, i-a spus cândva unui 
reporter: „El (Helms) era unul dintre prietenii noștri. Jucam tenis 
împreună“ 170. 

În ciuda faptului că sociopatii sunt deseori mincinosi patologici, 
pot fi cordiali, fermecători sau excepțional de inteligenți. Ei încearcă 
să-și disimuleze cruzimea. Richard Helms avea o voce convingătoare și 
părea, de regulă, cel mai normal dintre toți birocratii (în afara 
exploziei sale în faţa jurnalistului Daniel Schorr de la CBS despre care 
am vorbit și a neobisnuitelor sale comentarii fata de presă). Experții în 
psihiatrie medico-legală spun că este normal pentru un sociopat. 
Dincolo de aparenţa de normalitate, sociopatii adoptă, de asemenea, o 
altă trăsătură comună: în urma unei explozii temperamentale, 
declanșată de natura lor impresionabilă, se reîntore abrupt la 
normalitate, controlandu-se perfect de parca nimic neobisnuit nu s-ar 
fi întâmplat!71. Acesta este chiar comportamentul pe care La adoptat 
Helms când s-a confruntat cu Daniel Schorr (vă amintiţi că Helms i-a 
spus lui Schorr că e un ticălos și un mizerabil, înainte de a-și recăpăta 
controlul). 

În anii 1970, printre cei mai cunoscuţi sociopati din SUA — de 
regulă, erau denumiți psihopati — erau John Gacy, un antreprenor 
care a asasinat 32 de tineri in Illinois si i-a îngropat sub casa lui; 
Kenneth Bianchi, unul dintre strangulatorii din Hillside172, autor a 12 
crime în zona Los Angelesului și Ted Bundy, care a ucis câteva zeci de 
femei fiind, în cele din urmă, executat în Florida!73. În mod evident, 
cei mai multi sociopati nu ucid oameni. Oricum, este important să 
consemnăm că asasinatele din anii 1960 sunt doar vârful icebergului. 
În anii următori, numeroşi martori au fost ucişi pentru a împiedica 
adevărul să iasă la lumină. Aceste crime în serie au început cu primul 
martor asasinat, Lee Harvey Oswald. 

Cele 12 simptome-cheie care descriu sindromul sociopatiei, 


conform dr. Hare, se impart in două categorii: caracteristici 
interpersonale și aberaţie socială. „Din grupă fac parte: volubilitatea, 
egocentrismul, lipsa remușcărilor, lipsa empatiei, inselatoria din 
dorința de a manipula și lipsa de profunzime a emoţiilor. Trăsăturile 
aberatiei sociale sunt: impulsivitatea, controlul deficitar al 
comportamentului, nevoia de emoţii tari, probleme timpurii de 
comportament și comportament antisocial în adolescenta“174. Dr. Hare 
avertizează că aceste caracteristici sunt simple instrumente, e nevoie 
de analize mult mai aprofundate și, desigur, de experiență medicală 
pentru a stabili un diagnostic. Oricum, poate fi pusă în evidență „o 
schiță miniaturală“ a profilului de sociopat, iar comparatia cu 
trăsăturile cunoscute ale unui subiect poate fi relevantă. 

Pornind de la începutul listei, Helms a fost evident un vorbaret. 
Răspunsurile erau bine lustruite, dar de regulă fără substanță. Era un 
individ detașat. De fapt, întreaga lui biografie scrisă de Thomas 
Powers, citată mai sus, conţine si un număr foarte mic de anecdote 
spuse de cei cu care a colaborat îndeaproape. Chiar și directorul CIA 
Allen Dulles îl descria pe Helms sintetizând totul într-un singur rând: 
„Era folositor,“ apoi a adăugat: ,,Stia să-și tina gura“175. Egocentrismul 
lui Helms a fost deseori observat de cei din jur dar, desigur, nu era 
ceva neobișnuit în rândul elitei puterii de la Washington. Se considera 
superior altora și se lupta pentru putere și control. Când cariera sa a 
fost blocată pentru o vreme, a devenit ursuz și plin de resentimente. 
Când a atins poziția de vârf în agenţie, a condus-o de parcă era 
satrapia lui personală. Se simte peste tot în scrierile și în interviurile 
sale o lipsă crasă de remușcări. Nu a avut nicio preocupare pentru 
indivizii eliminați prin lovituri de stat sau prin asasinatele pe care el 
le-a încurajat și nici nu a arătat vreun interes pentru familiile sau 
prietenii victimelor. Şi-a rationalizat activităţile ilegale si a respins 
orice responsabilitate personală. Lipsa lui de empatie este evidentă, 
dacă ne uităm la vieţile celor care au fost drogati fără să știe sau 
asupra cărora s-au făcut experimente în timpul cercetărilor din 
programul MKULTRA. Această manipulare a fost cea mai grosolană. 
Avem probe solide că Helms a minţit mereu când a fost vorba despre 
rolul pe care l-a avut în aceste activități ilegale. lar reacţia sa 
personală fata de prețul plătit de multele sale victime și ţinte 


demonstreaza din plin superficialitatea emotiilor sale. 

În categoria aberatiilor sociale, acţiunile lui Helms oglindesc 
aproape fidel lista lui Hare. Pentru inceput, impulsivitatea. De fapt, 
desi Helms spune in autobiografia sa ca actiunile erau rod al 
prudentei, operaţiile sale erau în mod tipic reactive si sărăcăcios 
plănuite. În domeniul controlului comportamental, după cum am mai 
spus, Helms reacționa agresiv la cea mai mică provocare, atacându-și 
pe neașteptate cu vorbe grele adversarul. Juca un rol de conformist la 
suprafață si, de fapt, chiar a devenit un jucător de tenis de succes. Dar 
în lumea secretă a informațiilor, a căutat în permanenţă căi prin care 
oamenii lui să ucidă fără să fie prinşi. Următoarea trăsătură 
simptomatică, necesitatea de senzaţii tari, a fost împlinită zi de zi, pe 
când își mobiliza oamenii de încredere să se îndrepte cu rapiditate 
către realizarea unui program MKULTRA funcţional. Helms trăia la 
maxim. Tot atunci, a devenit evidentă tendința de a nu-și asuma 
responsabilitatea muncii sale. Helms a respins orice responsabilitate 
pentru loviturile de stat din străinătate și asasinatele din anii 1950 și 
1960, ca să nu mai vorbim despre cele din ţară. În ceea ce privește 
comportamentul antisocial ca adult, această caracteristică est, de 
asemenea, condensată în programele de control al minţii din era 
Helms. A experimenta pe minţile oamenilor fără știința și aprobarea 
lor era limita acestui comportament antisocial. 

Ultima caracteristică a  sociopatului — comportamentul 
antisocial — este similar tendinței lui Helms de a abuza de cei 
vulnerabili și de a-i exploata pe cei slabi, fără nicio preocupare pentru 
bine si rău176, În agenția condusă de Helms, era permis să fii smecher, 
să găseşti subiecți pentru programul MK, să fii escroc, să manipulezi 
subiecţii cu droguri și hipnoză și apoi să-i programezi să devină tapi 
ispășitori. Într-adevăr, unele escrocherii ale sociopatilor sunt extrem 
de sofisticate, după cum spune dr. Hare!77. MKULTRA era chiar o 
astfel de escrocherie. În loc să le fie milă de cei vulnerabili, persoanele 
sociopate îi aleg tocmai pe aceștia ca victime. Helms a ales oameni 
marginalizati ca subiecți pentru teste si ca tapi ispășitori. După cum 
spunea unul dintre sociopatii din studiul medicului Hare referindu-se 
la asemenea victime: „Sunt obișnuiți cu asta. Nu se duc să se smiorcăie 
la politie“178, 


Altă trăsătură comună a sociopatilor este lipsa lor de 
loialitate!79. După cum am văzut, Helms nu era loial niciunuia dintre 
superiorii săi și opera independent, fără să le ceară sfatul sau 
consimțământul. Era de capul lui și căuta să se gratifice de unul singur 
prin putere și dominație. 

De asemenea, vom întâlni această caracteristică în viața sa de 
familie. De pildă, Helms nu prea pomenește nimic despre singurul său 
copil, Dennis, în autobiografia sa. Această constantă a indiferentei este 
tipică printre sociopati. De asemenea, ei îi invinovatesc pe ceilalți 
pentru problemele lor. Helms îi arată pe mulți cu degetul în 
autobiografia sa. Această caracteristică este o subcategorie a 
necesității sociopatilor de a înșela, după cum am mai spus. Altă 
trăsătură comună a sociopatilor este utilizarea iresponsabilă a 
resurselor organizaţiei din care fac parte!80. MKULTRA este un 
exemplu clasic pentru deturnare de fonduri. Când toate costurile 
operaționale și de cercetare sunt totalizate și comparate cu etica și 
scopul acestui program, iresponsabilitatea este șocantă. 

Un sociopat inteligent poate fi cel mai distructiv, iar Helms 
deține un loc fruntaș. Sunt concentrați pe atingerea obiectivelor. În 
acelaşi timp, sunt oportuniști care ignoră regulile, tăindu-și calea 
înainte fără să se controleze!8!. S-o spunem din nou: le lipsește 
conștiința. 

Motivele sociopatilor diferă de la caz la caz. Oricum, printre 
cauze obișnuite ale crimelor înfăptuite de ei se află răzbunarea, 
satisfacția și furia. Toate cele trei motive se potrivesc cu certitudine 
situației lui Helms. Mai mult, conform experților criminaliști, crimele 
sociopatilor par „profesioniste“ si fără frământări sufletești182. 
Asasinatele şi uciderea martorilor în cadrul mușamalizării 
asasinatelor, considerate nişte operații MKULTRA, se potrivesc acestui 
model. Privind retrospectiv la perioada în care Dorothy Kilgallen, 
jurnalista din New York, era drogată si apoi eliminată si la atât de 
multi martori care au sfârșit tragic, auzim mantra sociopatului: „nu e 
nimic personal.“ 

Helms s-a folosit de educația sa, de relațiile sociale si de farmec 
pentru a câştiga încrederea altora si a urca rapid în ierarhia agenției. 
Aceste caracteristici, combinate cu obsesia pentru putere si 


manipularea altora sunt manifestări obișnuite în domeniul sociopatiei. 
În analizarea lui Helms, conform experților, alt factor-cheie pentru 
profilul sociopatic de care trebuie să ținem cont este că „instinctele lor 
sunt sălbatice“183. Sociopatii caută poziţii de putere asupra vieţii 
celorlalți. Ei sunt antrenați să obțină roluri în care vor avea putere. 
Helms a creat un astfel de rol in MKULTRA și și-a petrecut întreaga 
carieră încercând să-l perfecționeze cu ajutorul testării drogurilor pe 
subiecţi neavertizati, efectuând experimente prin hipnoză si punând la 
cale lovituri de stat, asasinate și mușamalizări prin manipularea 
altora. Dar cum poate să mențină un sociopat o asemenea poziție de 
putere? Conform psihiatrilor, „ei se mențin păstrând o convingătoare 
aparență de normalitate“184. În cazul lui Helms, el a ajuns în poziţii de 
vârf în CIA și a plecat de-acolo ca ambasador în Iran. Nu a sfârșit în 
pușcărie asa cum se întâmplă cu multi sociopati. Aceasta pentru că a 
reușit să menţină o iluzie de normalitate. Experții mai spun că 
„mantaua de respectabilitate a sociopatilor este subtire“185. Conform 
specialiștilor, „un sociopat pus la colț va adopta o poziţie de indignare 
indreptatita și de furie în încercarea de a-i descuraja pe acuzatorii 
sai“186, Din nou, ne întoarcem la incidentul în care Helms l-a atacat 
verbal pe jurnalistul Daniel Schorr de la CBS. Din nefericire, conform 
psihologilor criminalisti, in multe cazuri, „urmele sociopatilor sunt 
ascunse de persoanele normale, victime ale farmecului acestora“ 187. 
Asta s-a întâmplat, cu certitudine, și în cazul lui Helms, cunoscut 
pentru abilitatea cu care se strecura sub pielea superiorilor săi. Helms 
era protejat de oficiali de la Casa Albă, de congresmeni și comentatori, 
ei neștiind nimic despre activitățile sale secrete efectuate de-a lungul 
carierei. 

Multă lume încă mai crede că Helms era normal, în ciuda 
faptelor care demonstrează contrariul. Din punct de vedere psihologic, 
experții au descoperit că sociopatii „se folosesc de titlurile lor ca de 
niște măști în spatele cărora ceilalți detestă să privească... Îi credem 
pentru că le atribuim indivizilor integritatea rolului asumat“188. Acest 
fapt a fost adevărat în special în timpul Războiului Rece, când 
persoane influente ca Helms pretindeau că luptă împotriva răspândirii 
comunismului. Într-adevăr, în timpul erei Helms, multi scriitori erau 
surprinzător de creduli. Jurnalişti cunoscuți la nivel national, inclusiv 


cei de la revista Time si cei de la Scripps Howard News Service, care-si 
avea sediul in Washington, ca să nu mai vorbim despre alte 
importante instituții de presă, servicii de știri prin cablu, ziare și rețele 
de televiziune — erau cu toții imbroboditi. Editorialisti conservatori, 
de altminteri pătrunzători și extrem de citiți, se făceau ecoul liniei 
oficiale guvernamentale. Desigur, multi astfel de comentatori se fereau 
de umilinţa de a se confrunta cu realitatea. 

Chiar si mai târziu, in 1983, Richard Helms a continuat să fie 
protejat și onorat de înalți oficiali guvernamentali din SUA. A fost 
distins cu medalia serviciilor secrete la plecarea din CIA, în februarie 
1973. În mai 1983, a fost decorat cu medalia William J. Donovan, iar 
în octombrie 1983, președintele Ronald Reagan l-a decorat pe Helms 
cu cel mai înalt ordin pentru activitatea sa în domeniul informațiilor, 
Medalia pentru Securitate Nationala!®9. 

După ce a fost demascat ca mincinos și condamnat, Helms le-a 
spus jurnaliștilor că, alături de avocatul său, a ajuns la concluzia că își 
va purta această condamnare ca pe-o medalie de onoare1%. Este o 
reacţie tipică pentru un sociopat. Ei nu au sentimentul umilintei. 
Cunosc regulile, dar nu simt că ar trebui să dea socoteală pentru 
acțiunile lor. Sunt sănătoși din punct de vedere legal, dar suferă de o 
dereglare mintală majoră. Nu au conștiință. 

Pentru a face o sinteză a acestui capitol, șeful CIA Richard Helms 
a fost primul factor motivational si creierul din spatele programelor 
CIA pentru controlul minții (MK) din anii 1950 si 1960. Obiectivul lui 
Helms era să stabilească o metodă prin care CIA să poată înfăptui un 
asasinat politic fără ca agenţia să fie suspectată. Cu ajutorul 
experimentelor MK care implicau drogurile și hipnoza, Helms a pus la 
punct un program pregătind tapi ispășitori care să fie învinuiți de 
crime pe care nu le-au făcut, în vreme ce adevărații ucigași urmau să 
fie ascunși în culise. 

În timpul carierei sale la CIA, Richard Helms a încurajat, 
planificat si supravegheat numeroase asasinate, atât in tara, cât si 
peste graniță. În plus, multi martori au fost reduși la tăcere ca parte a 
acțiunii lui de a musamaliza aceste asasinate. Helms și aliaţii săi 
credeau că, folosindu-se de asasinate, vor putea scăpa lumea de lideri 
pe care îi considerau adversarii viziunii lor de dreapta, anticomuniste. 


Psihologii criminaliști au pus în evidență faptul că personalitatea lui 
Helms era similară structurii clasice a unui sociopat. Rolul său în 
plăsmuirea programelor MKULTRA ale CIA, date fiind scopul și 
rezultatele acestor operaţii, ne oferă o viziune asupra caracteristicilor 
unui sociopat. Printre aceste trăsături se numără viclenia, 
manipulările, agresivitatea, dorința de a domina, caracterul neloial, 
absența remuscarilor, emoţiile superficiale, detașarea, indiferența si 
iresponsabilitatea. 

Unii istorici și autori, de pildă Gerald Posner (Case Closed), au 
conchis în mod eronat că Lee Harvey Oswald, asasinul acuzat al lui 
John F. Kennedy, era un sociopat. Presupusul asasin al lui Robert F. 
Kennedy, Sirhan B. Sirhan, a fost și el în mod greșit considerat la fel. 
De fapt, acești doi „singuratici“ erau sănătoși din punct de vedere 
mintal, amândoi selectaţi fără să ştie de programul MKULTRA al 
agenţiei, conditionati fără vrere să devină niște pioni cărora li s-au 
înscenat crime de care ei nu erau responsabili. 

Vom examina pe îndelete în paginile următoare cum au putut 
deveni acești doi tineri, Oswald și Sirhan, tapi ispășitori în două dintre 
cele mai extraordinare asasinate din istoria SUA puse la cale de 
asasinii CIA. 

Capitolul 3 


James Angleton, tacticianul 


Probabil cel mai apropiat confident si subordonat al lui Richard 
Helms a fost excentricul, longevivul sef al contrainformatiilor la CIA, 
James Jesus Angleton, absolvent al Universitatii Yale, cu patru ani mai 
tanar ca Helms. 

Angleton s-a născut pe 9 decembrie 1917 in Boise, Idaho, fiu al 
lui James Hugh Angleton din Illinois si al lui Carmen Mercedes 
Moreno din Nogales, Mexic. 

Părinţii lui s-au întâlnit când Angleton senior își făcea serviciul 
militar la sud de granita!9!. James Jesus a fost cel mai mare dintre cei 
patru copii: doi băieţi și două fete!92. Tatăl lor, Hugh, vicepreședinte 
al National Cash Register, s-a mutat cu familia la Dayton, Ohio, în 
1927. Familia s-a mutat din nou la Milano, Italia, când James avea 15 
ani, după ce tatăl său a preluat conducerea companiei din acest 
oras!93, James a urmat liceul la Malvern, în Anglia, și a intrat la Yale 
în New Haven, Connecticut, în 1937194. În vreme ce viitorul său şef, 
Richard Helms, își alesese jurnalismul, pentru Angleton domeniul cel 
mai interesant în școală a fost poezia. A colaborat la fondarea unei 
reviste de poezie în colegiu, Furioso, în care au fost publicați unii 
dintre poeţii de frunte ai acelei perioade, inclusiv Ezra Pound și E. E. 
Cummings195. 

Angleton a abolvit Yale în 1941 și s-a înscris la Harvard Law1%. 
A părăsit școala la începutul celui de-al Doilea Război Mondial și a 
fost recrutat în martie 1943197. Cu ajutorul unui profesor din colegiu 
si al tatălui său, care devenise ofițer de spionaj al armatei, Angleton a 
fost desemnat mai târziu la Biroul de servicii strategice (OSS), 
precursor al CIA. A lucrat, pentru început, la biroul italian din Londra. 
Aici a învăţat tânărul caporal ce înseamnă contrainformatiile: să 


păstrezi secretele in siguranță, să identifici si sa anihilezi spionii 
inamici şi să neutralizezi agenţii dubli!%. La sfârșitul războiului, 
James fusese a primit gradul de locotenent-major și a fost numit șef al 
biroului de la Roma, o poziţie pentru care i s-a acordat aprobarea de a 
citi versiunea decriptată a mesajelor care foloseau ULTRA!99, faimosul 
cod german pe care Aliaţii reușiseră să-l spargă mai devreme, în zilele 
războiului200. 

Notele obținute de Angleton in scoala nu erau formidabile2°!, 
dar a fost considerat de profesorii săi extrem de inteligent si matur202. 
Se spunea că are un fel de a fi „liniștit, manierat“. Conform unuia 
dintre colegii de la Yale, era „o persoană misterioasă... cu legături 
misterioase“ (desi nu e clar ce-ar fi putut însemna asta)205. O alta 
sursă afirmă că tânărul Angleton era un insomniac care ar fi putut 
juca poker toată noaptea pe vremea când era la Yale. Un coleg de 
cameră spunea că „nu considera niciodată că greseste“204. În acei ani 
de colegiu se spune că ar fi devenit un fervent anticomunist205. O altă 
trăsătură de personalitate observată, care se va dovedi cu adevărat de 
folos în cariera sa, era că prietenii îl considerau un om cu o „răbdare 
infinită“ 206, 

Descrierile făcute personalităţii lui Angleton în perioada școlară 
erau similare celor din armată. Un coleg de instrucţie îl considera pe 
Angleton „genial“ și foarte „discret“207, iar altul spunea despre el că 
era „extrem de strălucitor, dar cam straniu“208. Mai târziu, când era la 
biroul din Italia, unii colegi îl numeau „poetul“ datorită cărților pe 
care le citea. Ei îi spuneau, de asemenea, si „cadavrul“ pentru că era 
slab si palid. Unii afirmau că era „ciudat“ si că „trăia pe altă lume“209. 
S-a mai spus că își „domina“ si „intimida“ subordonatii2!°. 

Abilitatea fără egal de a concepe operaţii secrete insolite și de a 
opera eficient în secret au fost calitățile care i-au asigurat lui Angleton 
un loc în agenţie și longevitatea profesională. Oficialul israelian Teddy 
Kollek îl descria cândva pe Angleton spunând: „Jim nu este, sub nicio 
formă, o persoană obișnuită. El este un gânditor original“211. Șeful lui 
Angleton din anii petrecuţi în CIA, Richard Helms, spunea despre 
Angleton: „un om ciudat, ciudat“212. 

După cum vom vedea, Angleton avea o viziune paranoică asupra 
lumii. În același timp, era încrezător peste poate în talentele sale și în 


abilitatea sa de a supravietui si, de asemenea, periculos pentru toti cei 
care îi puneau în pericol viziunea de extrema dreaptă asupra lumii. 

La 25 de ani, în iulie 1943, la patru luni de la intrarea în armată, 
Angleton s-a căsătorit cu Cicely Harriet d'Autremont, o iubită din 
colegiu, studentă la Universitatea Vassar. Ea provenea dintr-o familie 
bogată care avea case in Duluth, Minnesota2!3, și Tucson, Arizona2!4. 
Deşi a rămas căsătorită cu James până la moartea acestuia, s-au 
separat de trei ori, „din cauza frustrărilor“, după cum spunea 
Cicely215. Ea a mai spus că soțul ei lucra „la ore foarte ciudate“ si că 
„nu aveai voie să-l întrebi niciodată despre munca sa“. Soţia sa afirma 
că atunci când colegii lui de la serviciu veneau acasă, decuplau 
telefoanele și trăgeau perdelele216. Cuplul a avut trei copii, un băiat și 
două fete. Dar, conform lui Cicely, „copiii nu-şi prea vedeau tatăl“217. 
Era notorie printre colegii lui Angleton atracția acestuia pentru 
băutură, în special Martini dublu la prânz si coniac după serviciu2!8. 
În mod clar, alcoolul îi influența comportamentul si judecata lui 
Angleton. Cicely i-a supraviețuit soțului ei 24 de ani. El a murit in mai 
1987, iar ea a murit la 89 de ani, pe 23 septembrie 2011 în casa ei din 
Virginia219. 

După al Doilea Război Mondial, Angleton s-a stabilit cu tânăra sa 
familie în Arlington, Virginia, o zonă ideală, dată fiind noua lui 
meserie220. După ce s-a reîntors acasă din Europa pe 20 decembrie 
1947, a intrat in nou-infiintata CIA22!. Din dosarul lui aflăm că era 
înalt si foarte slab. Avea 2,10 m si mai putin de 70 kg222. Era sfrijit, 
purta ochelari cu lentile foarte groase223 și fuma neintrerupt22+. Părea, 
de asemenea, cocârjat, iar vocea sa era extrem de joasă.225 Un istoric 
spune că era „deșirat, posac“ și nota că Angleton și-a câștigat o 
„reputaţie înfricoșătoare“ la CIA în câțiva ani, graţie muncii sale de a 
anihila spionii noului inamic, imperiul sovietic226. 

Pe atunci, în perioada postbelică, sovieticii își întăreau controlul 
asupra Europei de Est și făceau incursiuni în structurile de informații 
occidentale. Biroul lui Angleton superviza operaţiile de neutralizare a 
acțiunilor comuniste din Turcia, Grecia, Franţa și Italia227. Angleton se 
specializase în „operaţiile psihologice“ care, în special în Italia, 
însemnau să falsifice alegerile prin mituirea candidaţilor pentru a 
bloca preluarea puterii de către o grupare de stânga?28. Angleton 


vorbea fluent italiana și franceza si se descurca in germana229, dar se 
mândrea cu faptul că se pricepea să obțină informaţii pe tăcute, adică 
prin plasarea de microfoane230. Asta l-a făcut să intre pe sub pielea lui 
Allen Dulles (director al CIA din 1953 până în 1961) și a lui Richard 
Helms (director al CIA din 1966 până în 1973)231, favorizându-i 
rapida ascensiune până la funcţiile de vârf ale CIA. A cultivat prietenia 
atât cu Dulles232, cât si cu Helms233 încă din vremea când lucra la 
OSS. Lor și numai lor le raporta ştirile senzaţionale din spionaj, chiar 
si informaţii din lumea bună a Washingtonului?23+ — călcând în 
picioare ierarhia235. În ochii celorlalți oameni din agenţie, Angleton 
era considerat o figură retrasă şi misterioasa2°°, un „singuratic“ care 
ştia detaliile tuturor operațiilor secrete majore in desfășurare237. A 
fost etichetat „geniu iresponsabil“ de unul dintre membrii echipei de 
conducere238, un „arogant“care-i tratează pe ceilalți cu „dispreţ,“ 
conform unui ofițer al agenţiei de informaţii a armatei239. 

În 1949, Angleton a fost numit şef al biroului CIA de operații 
speciale240, iar in 1951, pe lângă activităţile sale obişnuite, i s-a dat 
un post-cheie la Departamentul israelian?41. Directorul CIA Allen 
Dulles, care a fost învestit în funcţie de președintele Dwight 
Eisenhower, în 1953, l-a numit pe Angleton șef al contraspionajului în 
decembrie 1954242. Importanţa acestei funcţii în agenţie nu trebuie 
subestimată. După cum afirma cândva Angleton: „Dacă ţii sub control 
contrainformatiile, poți controla serviciul de informații“ 243. 

Controlul exercitat de Dulles și Helms asupra lui Angleton nu a 
fost nicicând prea riguros, ceea ce i-a permis acestuia să opereze cu o 
„sursă de finanţare neauditată“, pe care a folosit-o pentru a-şi construi 
imperiul secret?44, Toţi cei trei erau susținători infocati ai operaţiilor 
sub acoperire2*5. Helms avea darul „îndrumării și controlului 
operațiilor sub acoperire“246, în vreme ce Angleton îl avea pe acela al 
inventării lor. 

Priceperea lui Angleton de a acţiona fără să se împiedice, cu 
discreție maximă, a fost crucială pentru executarea celor mai 
semnificative operaţii din anii 1960, în special incursiunile ilegale 
făcute pe plan intern. În aceşti ani, conform multor funcționari ai CIA, 
Angleton „a fost rareori văzut“247. Cu toate acestea, misiunile sub 
acoperire legate de divizia sa furnizau unele indicii despre locul pe 


unde se afla, dupa cum vom vedea. 

Suspiciunile pe care, se spune, le-a avut Angleton in legatura cu 
o serie de lideri nationali si de politicieni ne ofera o mostra a viziunii 
sale paranoice asupra lumii. Printre personalitatile pe care Angleton le 
suspecta ca ar fi spioni sovietici sau ,,cartite“ se aflau si premierul 
britanic Harold Wilson2*8, Henry Kissinger, secretarul de stat din 
echipa lui Nixon2% si consilierul lui, JFK și cunoscutul istoric Arthur 
Schlesinger jr. (Schlesinger şi-a exprimat opoziția fata de planul CIA 
din Golful Porcilor moştenit de Kennedy de la Eisenhower)250. De 
asemenea, se spune că Angleton a crezut că însuși președintele 
Kennedy era „o cartita KGB“251, din cauza eforturilor diplomatice 
secrete ale lui JFK de a initia o relaţie de pace cu Rusia, Coreea de 
Nord și Cuba. 

La începutul anilor 1960, Angleton a devenit si mai paranoic, 
când prietenul său din perioada războiului, Kim Philby, un spion 
britanic, s-a dovedit a fi agent KGB252. Dr. John Gittinger, psiholog 
CIA, a afirmat că aceste știri din Uniunea Sovietică despre trădarea 
prietenului său apropiat „i-au distrus viața lui Angleton în ceea ce 
privește capacitatea de a fi obiectiv fata de alti oameni“253. 

Angleton era cunoscut de mulți directori ai CIA drept omul care 
este consecvent „viziunilor sale inflexibile asupra Războiului Rece“25%. 
La o petrecere care a avut loc la Washington pe la mijlocul anilor 
1960, se spune că Angleton si unul dintre subalternii săi l-au șocat pe 
şeful contraspionajului canadian Leslie James Bennett cu vederile lor 
radicale de dreapta. În timpul discuţiei, ei i-au povestit cum l-au 
sprijinit pe infamul senator Joe McCarthy si vânătoarea sa de 
vrăjitoare comuniste255. 

Într-adevăr, conform lui Jerrold Post, psiholog CIA, din punctul 
de vedere al lui Angleton exista o „strategie sovietică pe termen lung 
pentru cucerirea lumii“256. De asemenea, Post susținea că Angleton 
tindea să dezvolte o personalitate paranoidă, adăugând că aceasta l-ar 
fi putut ajuta pentru a-și face meseria. Oricum, el afirmă că asemenea 
dereglare, combinată cu băutura, afecta negativ puterea lui de 
judecată critică257. 

Angleton era cunoscut pentru marea atenţie pe care o acorda 
detaliilor. Operatiile sale secrete reflectă deplin această caracteristică. 


Este o trăsătură dezvăluită si de hobby-urile sale printre care acela de 
a face bijuterii, confecționarea momelii pentru pescuit si creșterea 
orhideelor258, îndeletniciri care se potrivesc fără doar și poate nevoii 
sale de „acoperire“ sau de „legendă.“ Aceste ocupaţii „banale“ l-au 
ajutat să le ascundă rudelor, prietenilor şi vecinilor adevărata natură a 
activității sale care, desigur, presupunea punerea la cale și 
participarea, de multe ori fără odihnă, la operaţii secrete. 

Chiar dacă Angleton era extrem de discret în ceea ce privește 
activităţile sale reale, i-a mărturisit soţiei cel putin un exemplu al 
personalității sale ascunse. Conform lui Cicely, într-o noapte, pe la 
mijlocul lui 1963, soţul său a sărit un zid și a pătruns prin efractie in 
Ambasada Franţei din Washington. Ajuns înăuntru, el și alți agenţi au 
reperat cartea de coduri a serviciului francez de informații si alte 
documente pe care le-au fotografiat. Această spargere a fost executată, 
în aparență, pentru a identifica potentialele ,,cartite“ (agenţi dubli 
KGB) care ar fi putut pătrunde în structurile militare ale acestui aliat- 
cheie american259. Oricum, mai este un motiv la fel de important 
pentru care Angleton dorea cu atâta înflăcărare să decripteze 
comunicațiile serviciilor secrete franceze. Președintele Kennedy, 
folosind propriile canale de comunicaţii (şi evitând CIA), încerca în 
secret să obțină ajutorul președintelui Charles de Gaulle pentru 
medierea unui acord de pace cu Vietnamul de Nord, plan pe care 
extremiștii de dreapta din CIA îl respingeau cu tărie. 

„Vânătoarea de cartite“ a lui Angleton a devenit legendară in 
agenţie, dar acum pare că această campanie de eliminare a agenților 
dubli inamici era, în sine, o altă acoperire pentru activități abjecte, 
după cum vom vedea. La finalul carierei sale, la mijlocul anilor 1970, 
când i s-a cerut să dea socoteală public pentru activităţile sale, a 
continuat să-și susțină povestea vânătorii agenţilor KGB infiltrați. 
Directorul CIA, William Colby, investiga aceste afirmații. Rezultatul? 
„Nu au găsit nicio probă“ împotriva celor suspectați în timpul 
vânătorii de cârtițe260. 

Pe lângă protejarea secretelor agenţiei de inamicii săi, o parte a 
misiunii lui Angleton, ca șef al contrainformatiilor, era să pătrundă in 
Uniunea Sovietică. Între finalul anilor 1950 şi începutul anilor 1960, 
Angleton și Helms au cooperat îndeaproape, declanșând misiuni 


împotriva sovieticilor. Înainte de satelitii-spioni si la începutul 
misiunilor avioanelor U-2 la mare înălțime, informaţiile obținute de 
oamenii de la sol erau indispensabile. Unul dintre importantele 
proiecte de spionaj era „programul falșilor trădători“ al lui 
Angleton261. Dacă examinăm scurta carieră a lui Lee Harvey Oswald 
(ceea ce vom face în paginile următoare), vom vedea că a fost, cu 
certitudine, parte a acestui program de contrainformaţii. Oswald „a 
trădat“ la sfârşitul lui 1959 pentru Uniunea Sovietică. Pe atunci, unul 
dintre contactele de bază ale CIA de la Ambasada Statelor Unite ale 
Americii din Moscova — atât pentru spionii ruși care lucrau pentru 
SUA, cât si pentru falși trădători americani — era un ofițer din aviația 
americană, anume dr. Alexi Davison262. Se știe că acesta nu era numai 
un redutabil spion american, dar a fost și un prieten al lui Lee Harvey 
Oswald pe timpul șederii acestuia în Uniunea Sovietică263. 

Dezertorii care se strecurau în SUA din Uniunea Sovietică erau 
prelucrati de Angleton. Unul dintre cei mai importanţi era ofițerul 
KGB Anatoli Golitin, care a dezertat în decembrie 1961264. Desi multe 
dintre declaraţiile sale s-au dovedit fără fundament, Angleton și Helms 
s-au folosit de avertismentele lui Golitin referitoare la amenințarea 
sovietică pentru a justifica multe dintre acţiunile lor din Africa, Asia 
de Sud-Est și America de Sud. 

Angleton era „saturat de psihologie de război... legalitatea nu 
intra în calcul... nu era o problemă“, spunea șeful FBI William 
Sullivan despre șeful contrainformatiilor CIA, James J. Angleton265. 
Un exemplu al dispretului pe care-l avea Angleton fata de legile țării a 
fost infamul program de violare a corespondenței cunoscut sub 
numele de Operația HT/Lingual, proiectată de Angleton și aprobată de 
Helms, în 1955266. Operația, efectuată fără știința poștei americane, 
presupunea deschiderea tuturor scrisorilor trimise pe traseul Uniunea 
Sovietică şi New York. În cele din urmă, au fost deschise cu ajutorul 
aburului circa 14 000 de scrisori anual, conţinutul acestora fiind 
fotografiat, iar plicurile sigilate la loc. Filmul era developat de CIA, iar 
informaţia obținută era analizată la centru. Se spune că Angleton a 
spus despre acest efort că „merita riscul“ și că, dacă ar fi trebuit, ar fi 
putut găsi oricând un tap ispăşitor pe care să dea vina2°7, una dintre 
obsesiile sale. În 1971, scurgerile de informații și plângerile din partea 


grupurilor pentru drepturi constituționale au început să-l alarmeze pe 
inspectorul Poştei SUA, Bill Cotter268. În cele din urmă, în 1973, 
directorul CIA James Schlesinger (februarie-iulie 1973) si adjunctul 
său William Colby au pus lacăt programului de deschidere a 
corespondenței HT/Lingual2°9, în ciuda obiectiilor lui Angleton270. Pe 
lista de ilegalităţi a lui Angleton se aflau, de asemenea, și pătrunderile 
prin efractie, acasă sau la birou, interceptările telefonice și folosirea 
informatorilor?71, dintre care multi erau infiltrati în diferite grupuri 
politice, în universități și în presă — pe tot cuprinsul SUA. 

Toate aceste tehnici de acoperire îi erau necesare lui Angleton 
pentru a duce la capăt cel mai sofisticat program ultrasecret, 
MKULTRA, utilizarea hipnozei si a drogurilor pentru a crea un tap 
ispășitor. In 1960, departamentele aflate sub conducerea lui Angleton 
au început să accelereze „experimentele operationale“ care 
presupuneau hipnoza. Un memoriu CIA subliniind importanţa acestei 
cercetări susținea faptul că programul „ar putea fi un pas înainte în 
tehnologia secreta“272. 

„Pasul înainte“ a avut loc când s-a ajuns la situaţia de a ordona 
unui subiect — aflat sub influența drogurilor și sugestionat 
posthipnotic — să execute o acțiune de care să nu-și mai amintească. 
De exemplu, un subiect putea fi controlat până în momentul în care 
scotea arma și trăgea, fără să-și amintească mai târziu ce se petrecuse. 
Oricum, pentru că încrederea în subiect si în ținta sa erau atât de 
impredictibile, nu se putea folosi doar această tehnică. Trebuiau să-i 
adauge niște trăgători lucizi, bine disimulati în peisaj, care să 
înfăptuiască de fapt asasinatul. „Fraierul“ hipnotizat, debusolat, va 
sfârși ca tap ispăşitor, arestat si acuzat de crimă, ceea ce va permite 
adevaratilor criminali să scape. 

Experimentele operaţionale MK ale lui Angleton constau în trei 
etape: „inducerea hipnozei cu rapiditate asupra unor persoane 
neavertizate, crearea unei amnezii durabile și implantarea sugestiilor 
hipnotice «utile operational»“273. 

Această cercetare a implicat numeroși subiecți fără voie — multi 
din armată, campusuri de colegiu și prizonieri sau din locuri unde 
puteau fi găsiți oameni de la periferia societății. Pentru a întreprinde 
în secret aceste experimente și misiuni secrete, Angleton și-a urmat 


agenda folosindu-se de paleta larga de resurse ilegale pomenite mai 
sus, alături de drogarea fără avertizare. După cum am mai spus, de la 
mijlocul anilor 1950 până la mijlocul anilor 1970, sute de soldați au 
fost testati cu medicamente la Edgewood Arsenal Laboratories în 
Maryland (multi dintre aceşti veterani din toată tara au intentat, in 
momentul scrierii acestor pagini, procese împotriva guvernului 
federal, cerând compensaţii medicale pentru că au fost folosiți pe post 
de cobai)274. 

Întors la Langley, Angleton le-a dat de lucru celor din echipa sa, 
punându-i să studieze cazuri vechi de spionaj sovietic, după cum 
spune consilierul general CIA Lawrence Houston275. Newton Scotty 
Miler, șeful de operaţii în echipa lui Angleton, cel care avea grijă de 
treburile curente când șeful era plecat, „făcea roțile să se învârtă“276. 
Odată reglat sistemul de „compartimentare“ a informațiilor folosit de 
Helms și Angleton, personalul din departamentul central al agenţiei a 
fost, cu certitudine, în deplină necunostinta de cauză în legătură cu 
cele mai semnificative si importante acțiuni sub acoperire (ceea ce 
înseamnă că informaţiile primite de ofițerii de teren veneau direct de 
la intermediarii lor, puţine ordine fiind scrise). În vreme ce Angleton 
şi Helms definitivau planul MK, erau, de asemenea, în plin proces de 
aplicare a altor tehnici de asasinat. În atentatele la viata premierului 
cubanez Fidel Castro pentru a pune mâna pe Cuba vor fi folosite 
numeroase tehnici (implicarea CIA în comploturi a ieșit la iveală pe la 
mijlocul anilor 1970, când președintele Gerald Ford a pomenit-o într- 
un interviu acordat cotidianului New York Times)277. 

În 1961, când JFK a ajuns la Casa Albă, planul pentru invadarea 
Cubei era deja pe punctul de a fi pus în aplicare. Președintele Kennedy 
l-a aprobat pe baza asigurărilor dubioase date de CIA și a permis 
agenţiei să finanţeze (fără sprijinul direct al SUA) atacul amfibiu din 
Golful Porcilor din sudul Cubei, programat pentru aprilie 1961. 
Misunea a fost un dezastru total. Kennedy și-a asumat 
responsabilitatea în întregime și i-a concediat pe directorul CIA Allen 
Dulles și pe alţii pentru erorile tragice ale unei invazii cubaneze 
ratate. Președintele l-a înlocuit pe Dulles cu John McCone, un 
republican, antreprenor în industria de apărare278. Între timp, Richard 
Helms și James Angleton au reușit să se ferească din calea dezastrului. 


Tainicul cuplu a ramas pe baricade si a evitat repercusiunile, in vreme 
ce și-au întărit eficienţa operațională secretă. 

Helms și Angleton initiasera, fără a-l informa pe președinte, un 
plan secret care prevedea sprijinul Mafiei. Planul îl implica pe unul 
dintre locotenentii de nădejde ai lui Helms, William Harvey, căruia i 
se dădea responsabilitatea de a-l angaja pe mafiotul Johnny Rosselli ca 
să-l otrăvească pe Castro279. Când procurorul general Robert Kennedy 
a descoperit relațiile agenției cu Mafia, le-a ordonat să întrerupă orice 
legătură. Ordinul său a fost ignorat280. Proba legăturii cu Mafia a ieşit 
la iveală atât în asasinarea lui John Kennedy, cât și în cea a fratelui 
său, Robert, după cum vom vedea în paginile următoare. 

În 1962, după ce au fost descoperite rachetele sovietice din 
Cuba, au avut loc faimoasele negocieri cu ruşii pentru retragerea 
armelor. Însă, când JFK făcea eforturi pentru a obţine o rezolvare 
pașnică a conflictului, CIA, sub conducerea lui William Harvey, a 
lansat o misiune secretă care implica trimiterea unor echipe pentru a 
susține o lovitură de stat militară în Cuba. Când a aflat de aceste 
planuri, Kennedy l-a schimbat pe Harvey de la operaţii secrete. Helms 
însă l-a recuperat, numindu-l pe un nou post ca șef de birou la 
Roma381. 

În 1963, atât William Harvey, cât și Johnny Rosselli ajunseseră 
să-l deteste pe Bobby Kennedy282. Viziunea despre lume a lui James 
Angleton, șeful contrainformatiilor din CIA era, de asemenea, 
diametral opusă față de convingerile lui John și ale lui Robert 
Kennedy. Angleton nu credea că negocierile diplomatice cu Uniunea 
Sovietică ar fi dus la câştigarea Războiului Rece283. Mai degrabă era 
convins că operaţiile secrete ale CIA ar putea salva democraţia pe 
glob284, 

În vreme ce multi alegători credeau că si preşedintele Kennedy 
era un luptător al acestui război, de-a lungul timpului el a evoluat, 
exercitându-și mandatul, iar viziunea sa asupra relațiilor 
internaționale s-a maturizat. În strategia cu care ataca problemele 
Războiului Rece se afla si extinderea negocierilor cu rușii, cubanezii si 
nord-vietnamezii. În discursul ținut de Kennedy la Universitatea 
Americană, în iunie 1963, se poate observa că viziunea lui diferea 
fundamental față de paranoia lui James Angleton. 


„Așadar, să nu ne lăsăm orbiti de deosebirile dintre noi — ci sa 
ne îndreptăm atenţia spre interesele noastre și către mijloacele prin 
care aceste diferențe pot fi soluționate. Și dacă nu vom reuși să punem 
capăt deosebirilor dintre noi, cel puţin putem ajuta lumea să devină 
sigură pentru diversitate. Pentru că, în ultimă instanță, cea mai 
comună trăsătură a noastră este că locuim pe această mică planetă. 
Respirăm cu toţii același aer. Cu toţii ne îngrijim de viitorul copiilor 
nostri. Și suntem cu toții muritori “285. 

În ziua asasinării preşedintelui Kennedy, Angleton se afla, 
conform agendei, într-o întâlnire cu oficialii francezi în legătură cu 
existența unei posibile cartite KGB din serviciile secrete franceze286. 
Din nou trebuie spus, multe dintre judecatile „vânătorii de cartite“, 
adică a agenţilor dubli, organizate de Angleton s-au dovedit fără 
valoare pentru mulți obsevatori de-a lungul anilor. Aceasta, în primul 
rând, pentru că, după cum declara directorul CIA William Colby, CIA 
nu a prins niciun spion pe tura lui Angleton287. Este mult mai probabil 
ca poveştile legate de vânătoarea de cârtițe să fi fost o acoperire 
pentru principalele sale activități secrete. 

Privind retrospectiv, mai degrabă decât să vâneze cartite, ca unul 
dintre cei care puseseră pe picioare MKULTRA, el își directiona 
cercetarea către descoperirea țintelor, supraveghind conditionarea lor 
și stabilindu-le misiunea. În legătură cu asemenea operaţii, era necesar 
să directioneze vânătoarea în direcția cuiva care ar fi putut afla de 
programele sale si, in special, să dețină informaţii legate de asasinarea 
preşedintelui Kennedy — informaţii care să difere sau să contrazică 
versiunea oficială. O misiune de acoperire similară, de mari proporții, 
a fost declanșată câțiva ani mai târziu, în urma asasinării senatorului 
Robert Kennedy. Pentru a ascunde faptele adevărate referitoare la cele 
două conspirații, era necesar să tii sub control strict numeroși indivizi, 
inclusiv martorii oculari, reporterii de investigaţii, oficiali din forțele 
de poliție, politicieni curajoși și o mulțime de alti oameni, cu toții 
dorind să afle adevărul. 

Numărul celor care au fost ,neutralizati“ din cauza informaţiilor 
pe care le deţineau este șocant din punct de vedere statistic. În cartea 
sa Mary's Mosaic, referitoare la moartea lui Mary Pinchot Meyer, 
prietena lui JFK, Peter Janney citează analiza făcută de scriitorul Jim 


Marrs, in 1989, în legătură cu circa 100 de indivizi care știau diverse 
lucruri despre conspirația legată de asasinarea preşedintelui Kennedy 
si care au murit într-o perioadă de 20 de ani de la asasinat. „Mai mult 
de 30 de persoane de pe această listă au murit în incidente violente în 
care au fost implicate si arme de foc“288. De ce? 

La o lună după asasinarea lui JFK, șeful contrainformatiilor 
James Angleton a cerut și a obținut de la Richard Helms sarcina de 
asigura legătura cu Comisia Warren care investiga asasinarea 
preşedintelui. Angleton a continuat să controleze din CIA problemele 
referitoare la asasinarea lui JFK până la finalul carierei sale289. 

Acum se știe că multe dintre informaţiile furnizate Comisiei 
Warren și la audierile din Congres de mai târziu au fost false. De 
fiecare dată el a protejat agenţia. 

Când i s-a cerut de către unul dintre investigatorii Comitetului 
Congresului să descrie natura muncii contrainformative, Angleton a 
răspuns: „Să construiască un «labirint de oglinzi» în care adversarul să 
fie pierdut si zăpăcit pentru totdeauna“2%0. Dacă ar exista un manual 
pentru mușamalizarea asasinatelor, ce abordare mai potrivită ca 
aceasta s-ar putea găsi? 

Un prim exemplu al strategiei pe care a urmat-o Angleton după 
asasinarea președintelui in Dallas este ilustrat de cazul lui Iuri 
Nosenko. Comisia Warren abia își începuse investigaţiile, când un 
agent KGB rus pe nume Iuri Nosenko, în vârstă de 37 de ani, s-a 
predat SUA în februarie 1964 si a pretins că are informații importante 
în legătură cu perioada în care Lee Harvey Oswald a stat în URSS. 

Nosenko, fiul unui birocrat din esaloanele superioare ale puterii 
sovietice, făcea parte din securitatea internă a KGB (SCD), un 
organism asemănător FBI291. În fapt, fusese adjunctul diviziei care-i 
monitoriza pe străinii din tara292. Din această poziție, Nosenko a 
declarat că a examinat informaţii referitoare la Oswald după sosirea 
acestuia la Moscova, în octombrie 1959 și, de asemenea, a cercetat și 
dosarele ulterioare, după asasinarea președintelui Kennedy. Nosenko a 
mai spus că era sigur că KGB nu avusese nicio legătură cu Oswald și 
nici cu asasinarea preşedintelui Kennedy293. Helms și Angleton au 
acceptat cererea lui Nosenko de dezertare, dar după ce a ajuns în 
Washington ei au pretins că nu au crezut povestea cu Oswald2%4. În 


mod cert, Angleton dorea ca Oswald sa fie considerat un posibil agent 
sovietic, iar despre Nosenko să se creadă că a fost trimis de KGB 
pentru a nega implicarea sovietică în asasinat. În consecință, în martie 
1964, Helms si Angleton l-au închis ilegal pe Nosenko2% si au 
determinat Comisia Warren sa secretizeze mărturia lui Nosenko. 
Raportul Warren a fost publicat în 28 septembrie 1964296. Nu conține 
nicio referință la declaraţiile dezertorului sovietic. 

Nosenko a fost închis vreme de cinci ani, suferind tortura mintală 
a arestului solitar — nu a avut legături cu oamenii, a primit puțină 
mâncare, a dormit pe apucate, nu i s-a acordat asistență medicală, nu 
a avut cărți sau televizor297. A fost ținut mai mult de doi ani într-o 
celulă fără ferestre, la Camp Peary, Virginia, și restul detenţiei în case 
conspirative din aria metropolitană a Washington, D.C.298. Între timp, 
agenţia încerca să-i distrugă rezistența prin interogatorii, pentru a-l 
face să „coopereze“29, adică să semneze declaraţii în care să admită 
că este o ,,cartita“. El a refuzat, iar Angleton și Helms nu au putut 
pune cap la cap nicio probă împotriva lui30%0. În iunie 1966, Helms a 
devenit director CIA. 

În cele din urmă, în martie 1969, la nouă luni după asasinarea 
lui Robert Kennedy, Helms a permis eliberarea lui Nosenko. A luat 
decizia după raportul Biroului de securitate, redactat de agentul CIA 
Bruce Solie, în 1968, care susținea că Nosenko este un dezertor „de 
buna-credinta“ si că unele informații furnizate de el erau foarte 
importante30l. Un alt raport CIA întocmit de John Hart, în decembrie 
1976, demonstra, de asemenea, că Nosenko era ceea ce susținea că 
este302. Alți dezertori sovietici verificați au confirmat că Nosenko nu 
era un fals dezertor?°3, iar în septembrie 1978, Stansfield Turner, 
directorul de atunci al CIA, a afirmat că declaraţiile lui Nosenko, în 
special cea privitoare la Oswald, au fost făcute de bună-credință307. 

Angleton știa cu certitudine că Nosenko nu era agent dublu KGB, 
si, cu toate acestea, a categorisit reabilitarea lui Nosenko „o 
spoială“305, iar în timpul audierilor CIA către sfârșitul anilor 1970, 
chiar a negat că era responsabil pentru că l-ar fi închis și aproape ucis 
pe Nosenko. Însă, după cum demonstra directorul Turner, Angleton a 
fost la Camp Peary si doar el ar fi putut aproba aceste acțiuni306. Cel 
mai probabil este că Angleton a vrut să-l prezinte pe Nosenko drept 


fals dezertor, in cazul in care complotul pentru uciderea lui JFK ar fi 
fost dezvăluit, pentru că putea spune atunci că Oswald era un pion 
KGB și că Nosenko fusese trimis să mușamalizeze misiunea lui Oswald. 
După cum a zis un agent al serviciilor secrete britanice: „Angleton era 
mai mult decât capabil să fabrice probe acolo unde nu exista 
niciuna“307, 

Răspunsul dat de directorul CIA William Colby în 1973, auzind 
că Angleton si Helms l-au închis pe Iuri Nosenko, a fost fără echivoc: 
„Acest tip de servicii de informaţii este o ameninţare pentru propriii 
agent" 208. După eliberare, Nosenko afost oarecum reabilitat. A fost 
angajat pe postul de consultant independent în CIA30 şi, în toamna 
lui 1975 (după ce Angleton a fost înlocuit de George Kalaris la 
contrainformaţii), a fost adus din nou în clădirea agenţiei pentru a 
vorbi despre viata sa. A fost ovationat la scenă deschisă310. 

Chiar în anul în care Nosenko s-a predat SUA, s-a petrecut un alt 
caz ciudat în care era implicat si James Angleton — unul chiar mai 
sinistru. Pe 12 octombrie 1964, Mary Pinchot Meyer, în vârstă de 43 
de ani, fosta soţie a lui Cord Meyer, un coleg din CIA al lui James 
Angleton, a fost asasinată lângă casa ei din Georgetown, în 
vecinătatea Washingtonului. Cazul nu a fost nicicând soluționat311, 
Mary era o femeie frumoasă, fiica unui avocat bogat, absolvise Vassa, 
fusese jurnalistă și, în ultima parte a vieţii, artistă. Sora ei, Tony, era 
măritată cu Ben Bradlee de la Washington Post. Și, cu toate că puțini 
știau asta la acea vreme, Mary avusese o relație amoroasă cu 
preşedintele Kennedy312. La o zi după ce a fost omorâtă, Bradlee si 
soția sa au venit la casa ei pentru a-i căuta jurnalul despre care 
aflaseră de la un prieten apropiat. Spre surprinderea lor, l-au găsit în 
casă pe James Angleton, prieten de familie. Si el căuta jurnalul cu 
pricina (Cicely, soţia lui Angleton, era una dintre prietenele lui Mary). 
După ce jurnalul a fost, în cele din urmă, descoperit în studioul aflat 
în fundul curţii, Tony i l-a dat lui Angleton să-l distrugă. Jurnalul, 
după cum se spune, făcea aluzie la relația lui Mary cu preşedintele, 
fără ca acesta să fie numit.Conform lui Bradlee, el și soția sa au 
descoperit ulterior că Angleton nu distrusese jurnalul, iar Tony l-a 
cerut înapoi pentru a-l pune ea însăși pe foc3!3. 

Cel putin două surse au afirmat că Angleton știa de relația lui 


Mary cu președintele. Joe Shimon, agent secret CIA314, și artistul 
Kenneth Noland, un fost iubit al lui Mary315, au afirmat că oamenii lui 
Angleton puseseră un microfon in telefonul ei. Era tipic pentru 
Angleton — ar fi vrut sa stie ce-i spunea presedintele acestei femei, in 
special pentru că si ea, si Kennedy exprimaseră serioase rezerve la 
adresa activităților CIA. Unii istorici cred că Mary Pinchot Meyer ar fi 
putut considera publicarea raportului Comisiei Warren, în septembrie 
1964, drept o misiune de mare anvergură pentru mușamalizarea 
asasinatului și că așa ar fi putut-o determina să iasă în public să spună 
ce crede despre omorârea preşedintelui. Mary a sunat un alt prieten 
după moartea președintelui, un guru LSD, Timothy Leary, pentru a-i 
împărtăși bănuielile, durerea și frica ei. Îi spunea: „Ei nu-l mai puteau 
controla. S-a schimbat prea repede. Au mușamalizat totul. Trebuie să 
vin să te văd. Mi-e frică. Fii prudent“316. În vara lui 1965, la şase luni 
după asasinarea lui Mary, Joe Shimon, care a fost și om de legătură al 
CIA cu Mafia, se spune că i-ar fi mărturisit fiicei sale, Toni, ce știa 
despre moartea ei. După multele întrebări, Toni, pe atunci la colegiu si 
foarte apropiată de tatăl ei, îl aude spunând: „Ea (Mary Meyer) a fost 
eliminată pentru că ştia prea multe“317. 

Din 1964 până în 1970 a avut loc o intensă misiune de 
mușamalizare a informaţiilor referitoare la conspirația asasinării 
ambilor frați Kennedy. Nu e o coincidenţă faptul că aceasta este chiar 
perioada în care Angleton a declanșat faimoasa lui vânătoare de 
cârtițe318, o investigație de proporţii pentru a descoperi agenții dubli 
KGB care s-ar fi putut infiltra în structurile de comandă CIA. 
Vânătoarea de cartite era efectuată pe plan intern, afectând personalul 
agenţiei si pe alţii, pentru a determina dacă există vreun spion care să 
coopereze cu dușmanul. Din perspectiva lui Richard Helms și a lui 
James Angleton dușmani ar fi fost si cei care încercau să descopere 
adevărul în privința asasinării celor doi Kennedy? Şeful lui Angleton, 
Richard Helms, sprijinea fără preget vânătoarea de cârtițe, lăsându-l 
pe Angleton să-și conducă operaţiile și investigaţiile fără să-l 
supravegheze îndeaproape. Interesant, de-a lungul celor șase ani cât a 
durat, vânătoarea de cartite nu a scos la iveală nicio infiltrare a 
agenților sub acoperire în CIA319. Oricum, multi indivizi care știau 
prea multe despre asasinate au fost găsiți morți320. 


În toiul acestor „epurări“, poziția fata de guvern începuse să fie 
evidentă în campusurile universitare și în biserici, mulți ieșind în 
stradă pentru a condamna războiului din Vietnam și, de asemenea, să- 
şi exprime sprijinul pentru drepturile civile. Protestele, de la 
demonstraţii pașnice la turbulente și revolte, s-au extins de-a lungul 
întregii tari. În fata acestei provocări, Richard Helms, care fusese 
învestit director al agenţiei centrale de informaţii pe 20 iunie 1966, l-a 
desemnat pe James Angleton într-o misiune specială si ilegală: să se 
infiltreze în Ramparts, publicaţie liberal-catolică, o revistă națională 
care era editată la Berkeley și publica articole împotriva războiului din 
Vietnam32!, Angleton considera că articolele din Ramparts sunt ,,o 
conspirație sovietică,“ însă, investigatia sa secretă asupra angajaţilor 
revistei, a editorilor si a jurnaliștilor s-a încheiat fără să se descopere 
vreo legătură financiară externa?22. 

Operația Ramparts nu e decât o mostră a unui program national 
coordonat de James Angleton, un plan numit Operația CHAOS. 
Lansata oficial in 1967, aceasta isi propunea sa afle daca in spatele 
protestelor antirăzboi si a mișcării pentru drepturile civile se aflau 
guverne străine. Prin Operația CHAOS, Angleton i-a monitorizat pe 
activiștii pentru pace, radicali și liderii negri, oamenii săi infiltrându- 
le organizațiile323. 

Unitatea însărcinată de Helms și Angleton să întreprindă această 
misiune de spionaj intern a fost denumită Grupul pentru operații 
speciale (SOG). Pe lângă investigarea activiștilor, ei aveau ca sarcină 
„monitorizarea și hărţuirea“ multor publicaţii324. 

Cu totul, circa 600 de nume de americani se aflau pe listele de 
supraveghere ale CIA325. Printre ei, si membri ai Congresului. SOG 
obținea informații despre acești oameni printr-o largă paletă de 
tehnici: se foloseau de informatori, interceptau telefoanele — puneau 
microfoane sau făceau conexiuni ilegale — si pătrundeau prin efractie 
în casele sau în birourile celor puși sub urmărire326. 

Metodele folosite împotriva protestatarilor erau, de asemenea, 
elementele esenţiale de care avea nevoie misiunea MKULTRA a lui 
Angleton, adică să găsească subiecţi, să-i drogheze, să-i conditioneze si 
apoi să le însceneze un delict. 

După demisia lui Richard Helms (a fost numit ambasador în Iran 


de presedintele Nixon) si numirea lui James Schlesinger in postul de 
director al CIA la inceputul lui 1973, acesta i-a ordonat lui Angleton 
să pună capăt Operatiei CHAOS327. 

Nu se ştie dacă spargerea din clădirea Watergate, care a avut loc 
în iunie 1972 și a fost executată de o echipă formată în special din 
agenţi CIA, a fost de fapt o misiune din cadrul Operatiei CHAOS. 
Obiectivul acestei tâlhării eșuate a fost să planteze microfoane în 
birourile centrale ale Partidului Democrat. Dar este neclar cine a 
ordonat această spargere sau de ce. Dacă ordinul a venit, într-adevăr, 
de la James Angleton, scopul microfoanelor ar fi putut fi să afle dacă 
democraţii primiseră vreo informaţie în legătură cu asasinatele celor 
doi Kennedy și dacă aceste informaţii arătau în direcția lui. 

Presa a descoperit Operația CHAOS și faptul că CIA îi spiona pe 
protestatarii antirăzboi după o scurgere de informaţii de la 
Departamentul de Justiţie. Reporterul Seymour Hersh de la cotidianul 
New York Times l-a intervievat pe William Colby, succesorul 
directorului Schlesinger, si acesta a confirmat ca scurgerile de 
informaţii corespundeau realitatiis28 (Schlesinger fusese numit 
secretar al apărării de președintele Nixon, iar William Colby a fost 
învestit director CIA pe 1 iulie 1973). 

Pe 22 decembrie 1974, Times a publicat versiunea sa despre 
Operația CHAOS, alături cu știrile bombă despre HT/Lingual, 
misiunea CIA de interceptare și monitorizare a presei*29. James 
Angleton, supraveghetorul ambelor misiuni, a fost intervievat două 
zile mai târziu de corespondentul CBS Daniel Schorr. Angleton a negat 
totul330. În acea zi, 24 decembrie 1974, directorul CIA, Colby, l-a 
concediat33l. 

Pe lângă rolul pe care l-a avut Angleton în operaţiile ilegale 
desfășurate ani de zile de CIA, Colby a criticat divizia lui Angleton 
pentru că era „necomunicativă si autonomă“ si a declarat că a 
descoperit „o totală lipsă de cooperare“332. Colby a pus la îndoială 
cariera lui Angleton spunând: „Nimeni nu a știut ce a făcut. Eu nu 
ştiu“333. Se ştie că mare parte din arhiva programelor MKULTRA 
păstorite de Angleton și Helms a fost distrusă de Helms cu câteva zile 
înainte de plecarea sa din CIA. 

Angleton a mai rămas în agenţie nouă luni după demisia forțată, 


pentru „a face ordine in dosarele sale“. De aceea, momentul real al 
pensionării este septembrie 1975334. În acel an, preşedintele de atunci, 
Gerald Ford, i-a cerut vicepresedintelui Nelson Rockefeller să 
investigheze informațiile publicate de Seymour Hersh și, drept 
urmare, a fost înființat comitetul special condus de senatorul de Idaho 
Frank Church, precum si un comitet special al Camerei335. La audieri, 
se spune că Angleton s-ar fi întâlnit cu ofițerul de legătură al CIA cu 
Congresul, Walter Elder. Credincios pe vecie proverbului care spune 
că apărarea cea mai bună este atacul, Angleton s-a lansat în jocul său 
preferat: l-a avertizat pe Elder de existența unui complot sovietic. 
Comitetul Church, i-a mai spus el, „se transformase fără să ştie într-un 
instrument al KGB“336. Astfel, și-a menţinut „acoperirea“ până la 
sfârșit. 

Si, parcă pentru a nega public dezvăluirile si acuzaţiile împotriva 
agenţiei, în 1975, CIA l-a premiat pe Angleton cu cea mai importantă 
medalie pentru servicii deosebite337. În următorii 12 ani, Angleton a 
operat la pensie aproape la fel de discret ca pe vremea când lucra. 

La 11 mai 1987, Angleton a murit de cancer pulmonar in 
Washington, D.C., la vârsta de 69 de ani. Este înmormântat in Boise, 
Idaho338. 

Această incursiune asupra vieţii și timpurilor în care a trăit mâna 
dreaptă a lui Richard Helms, James Angleton, longevivul șef al 
contrainformatiilor CIA, ne serveşte pentru a înțelege vieţile lui Lee 
Harvey Oswald si Sirhan B. Sirhan, asupra cărora ne vom opri in 
paginile următoare. 

Angleton a fost geniul din spatele Programului MKULTRA, planul 
de a transforma oamenii în victime nevinovate, punând la cale, alături 
de Richard Helms, strategia operaţională și aplicându-l cu ajutorul 
agenţiei si al aliaților mafioţi. De asemenea, Angleton și-a folosit 
puterea pe care o avea în agenţie pentru a întreprinde operaţii secrete 
si cu efecte de durată, plănuite să musamalizeze conspirații, ajutându- 
se de campanii de dezinformare, de spionajul intern, de pătrunderi 
prin efractie, de intimidare si, în cele din urmă, de moartea a 
numeroși martori. James Angleton a fost, cu adevărat, arma secretă a 
lui Richard Helms dedicată misiunii de a face ca asasinatele anilor 
1960 să fie duse la îndeplinire. 

Capitolul 4 


Asasinate trecute 


Pentru a avea o perspectivă de ansamblu asupra planurilor 
MKULTRA în ce priveşte asasinatele coordonate de Helms si Angleton, 
trebuie să examinăm, pentru început, strategia și tactica asasinatelor 
din străinătate, executate cu sprijinul agenţiei până în anii 1960. 

Operatiile CIA care presupuneau asasinate au început cu 
adevărat în Iran, în luna august a anului 1953, odată cu înlăturarea de 
la putere a liderului socialist Mohammad Mossadegh. Chiar daca 
Richard Helms nu se afla încă într-o funcţie de conducere în cadrul 
agenţiei, în 1953 era însărcinat cu toate misiunile secrete, rol crucial 
din punct de vedere nu numai tactic, ci și strategic. Pentru 
următoarele două decenii, din 1953 până în 1973, Helms nu doar că a 
ştiut ce se întâmplă în cazul loviturilor de stat din străinătate, dar a și 
fost implicat în planificarea, executarea și acoperirea multora dintre 
acestea. 

James Angleton, ca șef al contrainformatiilor, era implicat în 
mod egal. Deși nu toate, dar multe lovituri de stat au presupus 
asasinate si, în unele cazuri, liderii înlăturați de la putere au scăpat ori 
au fost executați ulterior. 


Iran 


Amplasarea geografică a Iranului între Golful Persic și Marea 
Caspică, între Irak si Afghanistan il transformă într-un teritoriu 
valoros din punct de vedere strategic. În lovitura de stat iraniană din 
1953, Helms lucra la operaţii secrete sub autoritatea directorului 
adjunct de operaţii, Frank Wisner. Pentru a pune la cale lovitura de 
stat, au fost convocați profesionişti experimentați şi şeful 


departamentului CIA pentru Orientul Mijlociu, Kermit Roosevelt. 
Acesta il ajutase inainte pe sah, Mohammad Reza Pahlavi, in varsta de 
34 de ani, să fugă cu soția sa la Roma, atunci când s-au declanșat 
protestele pe străzile Teheranului. Premierul Mohammad Mossadegh, 
cu sprijin popular, a preluat frâiele puterii în Iran după fuga șahului. 
Mossadegh nu a pierdut timpul și a expropriat puturile de petrol 
deținute de Compania petrolieră anglo-persană. De asemenea, a 
început să se gândească imediat cum poate folosi profitul din petrol 
pentru a-și moderniza tara, bizuindu-se pe faptul că va câștiga 
sprijinul Uniunii Sovietice. 

Agenţii CIA sub acoperire s-au mișcat repede. Unii ofițeri din 
armata iraniană au fost mituiti să-i răpească pe susținătorii lui 
Mossedegh și să-i elimine. Au fost organizate mari proteste împotriva 
guvernului si curând Mossedegh a ajuns în pușcărie. Sahul a revenit la 
Teheran și a fost întâmpinat de mulțimi de simpatizanți, completate 
cu aplaudaci plătiţi de agenţie. Între timp, la Washington, directorul 
CIA Allen Dulles (1953-1961) era felicitat pentru eficiența misiunii. 
Mossadegh, premierul înlăturat, a fost eliberat trei ani mai tarziu°39. 

A fost perioada în care CIA și-a mărit semnificativ numărul de 
angajați implicaţi în misiuni secrete. Câteva mii de agenți CIA erau 
antrenați în activități paramilitare la Camp Peary, complex cunoscut 
sub numele de „Ferma“, situat lângă Williamsburg, Virginia. Erau 
recrutați ofițeri din armată și antrenați în tactici de gherilă. Mii de 
mercenari au fost angajaţi pe tot globul ca să lupte pentru CIA340. 


Guatemala 


În 1954, CIA şi-a îndreptat atenţia către Guatemala şi guvernul 
ales democratic al lui Jacobo Arbenz. Această mică ţară din America 
Centrală, situată mai jos de Peninsula Yucatan, pe ţărmul Pacificului, 
între Mexic și Honduras, era cunoscută pentru culturile importante de 
banane. Președintele ei, Jacobo Arbenz, a venit la putere în 1950, 
după ce a fost ministru al apărării în mandatul preşedintelui Juan 
Arevalo. Ca si predecesorul său, Arbenz a căutat să aplice reforma 
funciară şi să câștige mai mult sprijin popular, inclusiv pe cel al 
socialiștilor din Guatemala. Până în 1954, Arbenz legalizase micul 
partid comunist din tara și nationalizase peste 200 000 de hectare de 


plantaţii cu banani deţinute de United Fruit Company din SUA341. În 
Washington, administrația a abandonat toate încercările vizând o 
soluție diplomatică și a iniţiat planurile pentru o lovitură de stat 
susținută de CIA. Conform lui Richard Helms, în acel moment, era 
necesară „o misiune secretă ambițioasă“ pentru a da jos guvernul lui 
Jacobo Arbenz342. 

Helms și-a minimalizat rolul în această lovitură de stat, dar, cu 
toate acestea, se întâlnea de trei ori pe săptămână cu directorul CIA, 
Allen Dulles. Strategii-cheie ai complotului din Guatemala au fost 
avocatul CIA Tracy Barnes, Frank Wisner și Richard Bissell. Au mai 
fost implicaţi alți doi agenţi, oameni apropiaţi lui Helms: E. Howard 
Hunt și David A. Phillips343. Phillips era expert cu propaganda si lucra 
în Honduras. Va juca mai târziu un rol important în tentativele de 
atentat coordonate de Richard Helms în Cuba și în Chile. 

Lovitura de stat se baza mai mult pe războiul psihologic decât pe 
tactica militară. La început, CIA a plasat o capcană, o campanie de 
dezinformare care susținea că sovieticii îi trimiteau pe mare arme lui 
Arbenz3+4. Vapoarele marinei americane fuseseră împrumutate 
agenţiei pentru misiune, urmând să joace rolul interceptărilor la 
suprafață. Între timp, un ofițer guatemalez din exil, colonelul Carlos 
Castillo Armas, care fusese antrenat in SUA, și-a pregătit armata in 
Honduras, susținută de CIA, pentru un atac în Guatemala. 

Stațiile de radio clandestine au transmis în eter informaţii despre 
bătălii fictive pe 1 mai 1954. La radio se transmitea informaţia că 
forțele lui Arbenz sunt prinse sub tirul forțelor rebele. În Washington, 
secretarul de stat John Foster Dulles a condamnat guvernul din 
Guatemala, în timp ce transmisiile radio și fluturașii aruncaţi au creat 
panică în Guatemala City. În final, pe 18 iunie 1954, colonelul Armas 
şi mica sa armată a trecut din Honduras în Guatemala, iar mai multe 
avioane pilotate de agenți CIA au survolat orașul bombardându-l. 
După o săptămână și jumătate, propria armată confuză a preşedintelui 
Arbenz refuza să-l mai sprijine. Arbenz a demisionat pe 27 iunie 
1954345, 

Șase ani mai târziu, in 1960, în Guatemala a izbucnit un război 
civil care a durat 36 de ani. Au murit circa 200 000 de oameni până în 
1996, când s-a încheiat. Mulţi au fost executați de echipele morții 


guvernamentale ori au fost uciși de trupele de gherilă346. 


Indonezia 


Până în 1958, la mai puţin de patru ani după ce CIA i-a înlăturat 
pe Mossadegh în Iran si pe Arbenz în Guatemala, CIA și-a întors 
privirile pentru prima dată către Asia de Sud-Est. Obiectivul agenţiei 
era Indonezia, o tara multiinsulară suprapopulată, condusă de 
preşedintele Sukarno, un politician ultranationalist si rebel. Indonezia 
se află între Malaysia, în sud-vestul Filipinelor și include insulele 
Sumatra, Java, Borneo şi Sulawesi. Sukarno profita de Războiul Rece 
pentru a exploata rivalitatea dintre Uniunea Sovietică și SUA, 
câștigând ajutoare incalculabile din ambele parti. Era cunoscut că 
folosea banii să se îmbogăţească, dar si pentru ambitioasele sale 
proiecte publice. Oricum, la un moment dat, un anumit proiect pe o 
insulă din nordul Sumatrei a intrat în atenţia serviciilor secrete 
americane. Se spune că Sukarno construia un aeroport care, se temeau 
cei din CIA, ar fi putut să devină o bază de alimentare pentru 
avioanele militare sovietice. 

Din nou, CIA a selectat un ofițer disident din armata indoneziană 
pentru a coordona lovitura de stat. Cu finanțarea agenţiei, insurgenții 
au fost antrenați si echipați pe insula Sumatra. În februarie 1958, 
această armată a declarat independenţa insulei Sumatra. Sukarno nu a 
pierdut timpul si a atacat terestru, aerian și maritim insula. Insurgentii 
nu au putut face fata trupelor guvernamentale și nu au avut de ales, 
fugind în Sulawesi, de unde au fost salvați de navele Marinei SUA3+7. 
În timpul luptelor, Allen L. Pope, un pilot american care zbura pentru 
o companie deținută de CIA, a fost doborât pe 18 mai 1958. A făcut 
patru ani de pușcărie318. Eșecul loviturii de stat a fost un moment 
jenant pentru CIA. Richard Helms va scrie ulterior că dezastrul s-a 
petrecut pur și simplu pentru că nu au fost implicaţi suficient de mulți 
agenți CIA si pentru că rebelii au fost slab antrenați3+9. Oricum, la 
acea vreme, Departamentul de Stat a negat toate informațiile că CIA 
ar fi fost implicată în insurecție. New York Times, acceptând aceste 
minciuni, dădea o mână de ajutor CIA și președintelui Eisenhower 
scriind: „Statele Unite ale Americii nu sunt pregătite... să se implice 
pentru a ajuta la răsturnarea unui guvern funcțional“350. Între timp, 


Helms, care era al doilea in ierarhia serviciilor secrete in 1958, stia ca 
purtătorii de cuvânt ai administraţiei dezinformează. Fără îndoială, 
asta l-a făcut să se simtă, cumva, confortabil. 


Congo 


Doi ani mai târziu, în 1960, atenţia lumii s-a întors către colonia 
centrafricană cunoscută sub numele de Congoul belgian, un teritoriu 
bogat în cupru și uraniu, care era elementul central al puterii 
nucleare. Pe 30 iunie 1960, în capitala țării, Leopoldville (Kinshasa de 
astăzi), Belgia a declarat independenţa celor 14 milioane de locuitori 
din Congo. Aproape 40 de facțiuni politice tânjeau să preia puterea, 
acesta ajungând în urma alegerilor în mâinile celui mai mare partid, 
Mișcarea Naţională Congoleză, condusă de Patrice Lumumba, în vârstă 
de 35 de ani. El a devenit prim-ministrul ţării. Al doilea beneficiar al 
voturilor, Joseph Kasavubu, a fost numit președinte. Lumumba fusese 
un orator iscusit și eficient în timpul luptei Congoului pentru 
independență fata de controlul belgian. Absolvent al unor școli de 
misionari, el s-a ridicat de la postul de funcționar poștal, devenind 
erou național. Oricum, administrația Eisenhower era îngrijorată de 
planurile sale pentru resursele minerale din Congo, controlate de 
investitorii occidentali. 

În câteva săptămâni, s-au declanșat mişcări de protest în toată 
tara, instigate de grupurile care voiau să preia puterea. Atacurile 
împotriva albilor au determinat Belgia să trimită trupe pentru a 
proteja populaţia minoritară albă. În acelaşi timp, armata s-a revoltat 
împotriva ofițerilor belgieni care au rămas pentru a ajuta la transferul 
puterii. 

Lumumba a cerut Naţiunilor Unite să ajute la restabilirea ordinii. 
El i-a cerut, de asemenea, premierul sovietic Nikita Hrusciov?5!, să-i 
trimită consilieri militari252. În august 1960, în ţară au sosit din 
Uniunea Sovietică, pe calea aerului, camioane si echipament militar. 

SUA și alte țări occidentale investiseră mult în minele din sudul 
Congoului, în regiunea Katanga. Din cauza noii prezențe sovietice, 
Lumumba era considerat o amenințare serioasă pentru interesele lor. 
Este motivul pentru care șeful provinciei Katanga, Moise Tshombe, a 
cerut asistența CIA și a Belgiei în încercarea de a proclama autonomia 


regiunii353. 

La Langley, directorul CIA Allen Dulles a afirmat că a primit 
aprobarea preşedintelui Eisenhower și a scris biroului CIA din Congo 
că înlăturarea lui Lumumba (de la conducere) trebuie să fie „o 
misiune sub acoperire de mare prioritate“354. Helms și-a dat avizul pe 
ordin, iar echipa sa a început imediat să facă planuri pentru a finanța 
un ofițer de armată din Congo, colonelul Joseph Mobutu, dacă acesta 
ar fi condus lovitura de stat care să-l înlăture pe Lumumba. De 
asemenea, CIA îi plătea destul de bine pe Tshombe și pe alți lideri 
provinciali pentru cooperare. Între timp, președintele congolez 
Kasavubu a dizolvat guvernul, l-a revocat pe premierul Lumumba și și- 
a anunţat sprijinul pentru colonelul Mobutu. Acesta a lansat lovitura 
de stat pe 5 septembrie 1960, armata sa preluând administrația ţării, 
ordonând armatei sovietice să plece și punând lacăt Parlamentului. Cu 
ajutorul CIA, Mobutu l-a arestat pe Lumumba la domiciliu și i-a băgat 
în pușcărie pe cei mai importanţi susținători ai acestuia. 

Tot atunci, la Washington, Richard Helms a început să pună la 
cale un plan de asasinat. Consilierul său tehnic și cercetător 
MKULTRA, dr. Sidney Gottlieb, a pregătit o trusă pentru neutralizarea 
lui Patrice Lumumba si a trimis-o la Leopoldville. Gottlieb a ales un 
germene mortal provenit din encefalita cabalină (boala somnului la 
cai). Cu acesta i-a fost contaminată pasta de dinţi și ar fi trebuit să fie 
administrată odată ce premierul s-ar fi spălat pe dinți cu amestecul 
toxic355. Acest plan a eşuat. 

Pe 2 noiembrie 1960, unitatea de acțiune condusă de William 
Harvey a trimis instrucțiuni unui agent CIA din Leopoldville să pună 
în aplicare planul de înlăturare a lui Lumumba. Acest plan de rezervă 
presupunea ca CIA să folosească agenți plătiți pentru a-l răpi pe prim- 
ministrul concediat și apoi să-l omoare356. 

Lumumba a reușit, în decembrie 1960, pentru scurtă vreme, să 
scape din mâinile celor care voiau să-l prindă, refugiindu-se în nord, 
în fieful său din Stanleyville (Kisangani). A fost prins, iar pe 17 
ianuarie 1961 a fost dus cu avionul la Elisabethville și ascuns într-o 
casă conspirativă. Acolo el și alți doi consilieri ai lui au fost împușcați 
în cap de mercenarii belgieni plătiți de CIA357. 

Guvernul Mobutu a afirmat că Lumumba a fost ucis de forțele de 


opozitie pe cand incerca sa scape de sub paza. 

După asasinat, se spune că un ofițer CIA aflat in Congo conducea 
în jurul orașului Lulumbashi cu cadavrul lui Lumumba în portbagajul 
mașinii, neștiind exact unde ar trebui să-l ducă. Această informaţie a 
fost dată de John Stockwell, fostul șef al CIA din Angola în 1975358, 

Informaţiile despre asasinat nu au fost făcute publice până în 13 
februarie 1961. Kennedy, care fusese învestit în funcție cu mai puțin 
de o lună înainte, a fost avertizat de ambasadorul Naţiunilor Unite, 
Adlai Stevenson. Președintele nu avea habar despre planurile CIA și a 
fost, după cum se spune, șocat de știre. Studia situația din Congo pe 
vremea când era senator și vorbise deseori despre acest subiect în 
campania sa. Îşi dădea seama perfect care era poziția lui Lumumba în 
comunitatea statelor în curs de dezvoltare. De fapt, mulți observatori 
din Washington credeau că Kennedy ar fi încercat să-l elibereze pe 
Lumumba din arestul la domiciliu, dacă s-ar fi aflat la Casa Albă când 
s-a petrecut lovitura de stat359. 


Cuba 


Planul de a orchestra o lovitură de stat în Cuba și de a-l asasina 
pe președintele cubanez Fidel Castro a fost inițiat în 1960, în timpul 
administraţiei Eisenhower. Insula Cuba, situată la numai 145 km de 
Key West, Florida, a fost o atracţie turistică populară si o Mecca a 
jocurilor de noroc între deceniile al patrulea si al șaselea ale secolului 
al XX-lea. Cazinourile deținute de Mafie și afacerile SUA au fost 
înfloritoare pe vremea dictaturii lui Fulgencio Batista. Revoluţia 
populară condusă de Castro, pe atunci în vârstă de 32 de ani, de 
fratele său Raul și de charismaticul Ernesto „Che“ Guevara, l-a 
înlăturat de la putere pe Batista, la 1 ianuarie 1959. La început, SUA 
au considerat că această revoluţie țărănească este inofensivă. Castro 
punea accent deosebit pe educația publică, pe îngrijirea medicală a 
tuturor si reforma funciară. În același timp, el a început să închidă 
cazinourile Mafiei în Havana și să-i aresteze pe mafioţi, alături de 
liderii opoziţiei și de studenţi. A expropriat afacerile SUA și a confiscat 
casele celor avuti. Cubanezii din clasa de mijloc sau din elită au plecat 
in Florida, unde au început o nouă viata. De la Casa Albă, Eisenhower, 
care urmărea cu atenţie desfășurarea revoluției cubaneze, a decisă să 


treacă la acţiune pentru a-l înlătura pe Castro, atunci când el a 
anunţat că acceptă ajutorul acordat de sovietici regimului său. În mai 
1960, CIA a început să pună la cale complotul pentru asasinarea lui 
Castro. Planul cerea ca asasinatul să fie urmat de o lovitură de stat 
care să-i instaleze la putere pe exilatii anti-Castro. 

Mai târziu, Richard Helms a negat că ar fi luat parte la lovitura 
de stat plănuită — care avea numele de cod Zapata —, însă, oficiali de 
vârf ai CIA au afirmat că a jucat cu adevărat un rol-cheie în 
desfășurarea acestei operaţii. Au fost uimiti că semnătura lui Helms nu 
apărea pe documentele referitoare la această escapadă350. Directorul 
CIA Allen Dulles, directorul adjunct, generalul Charles P. Cabell de la 
Forțele Aeriene ale SUA si Richard Bissell, șeful serviciilor secrete, cu 
toții depindeau de experiența lui Helms si a oamenilor săi James 
Angleton, William Harvey, David Phillips și E. Howard Hunt, să pună 
în practică o mulțime de detalii. La început, planul presupunea 
antrenarea unui mic grup de cubanezi în luptele de gherilă la o bază 
CIA din Panama. Acești luptători de gherilă, la rândul lor, urmau să 
coopereze în Guatemala cu instructorii CIA pentru a învăţa un grup 
mai mare de cubanezi exilați. Oricum, a devenit clar, nu peste multă 
vreme, conform rapoartelor serviciilor secrete, că infiltrarea în Cuba 
va fi aproape imposibilă. Nu erau de găsit disidenti să colaboreze cu 
cei care urmau să se infiltreze. Erau fie în închisorile lui Castro, fie 
părăsiseră tara. Astfel că planul a suferit o transformare de la infiltrare 
la o invazie a exilatilor, susținută de CIA361, Locul de acostare ales 
pentru atac a fost Golful Porcilor (Bahia de Cochinos), o zonă izolată pe 
coasta de sud a Cubei, la aproximativ 145 km sud-est de Havana. S-a 
crezut că acest loc le va oferi invadatorilor o mai bună protecție. 

Programul CIA cerea ca Fidel Castro să fie asasinat imediat, 
înaintea atacului. Metoda plănuită ar fi fost pilulele otrăvite. Este 
important să subliniem că preşedintele Kennedy nu a fost informat 
niciodată de complotul pentru asasinarea lui Castro și nici despre 
programul CIA numit ZR/RIFLE sau acţiune executivă (asasinat). 
Oricum, Kennedy știa si aprobase planul de invazie al armatei din 
exil362. După cum am spus, Kennedy și-a asumat întreaga răspundere 
pentru rezultatele dezastruoase. 

Repet, planificarea asasinării lui Castro a început în timpul 


administratiei Eisenhower. Interesant, doi dintre colegii lui Helms 
(care vor deveni cunoscuți 11 ani mai târziu ca ,,borfasii de la 
Watergate“) au jucat roluri-cheie in planul CIA pentru lovitura de stat 
cubaneză: E. Howard Hunt a condus formațiunea „Consiliul 
revoluţionar cubanez“, coaliția din exil, iar Bernard L. Barker a ajutat 
la înarmarea forței de invazie cu arme cumpărate din banii CIA. În 
toamna lui 1960, chiar înainte de turul de scrutin Nixon-Kennedy, cei 
mai apropiați subalterni ai lui Richard Helms, James Angleton și 
William Harvey, au recrutat Mafia pentru a-l asasina pe Castro363. 
Atât Angleton, cât si Harvey nu s-ar fi gândit niciodată să întreprindă 
aceste acțiuni fără aprobarea lui Helms. Legătura CIA cu Mafia era 
fostul agent FBI Robert A. Meheu, care mai îndeplinise și alte sarcini 
date de agenţie. Meheu s-a întâlnit cu Johnny Rosselli, unul dintre 
capii Mafiei din Chicago, într-un restaurant din Beverly Hills, în 
septembrie 1960 şi a oferit Mafiei 150 000 de dolari să-l elimine pe 
Castro. Oferta a fost acceptată de familiile mafiote care se așteptau, 
evident, ca dacă-i ajută pe cei din CIA, presiunile exercitate de FBI 
asupra lor să scadă36%. Mai mult, complotul urma să ducă la 
schimbarea de regim în Cuba și la revenirea cazinourilor din Havana 
în proprietatea Mafiei. 

În martie 1961, serviciul tehnic al CIA și expertul său în 
substanţe toxice, dr. Sidney Gottleib, au produs pilulele otrăvitoare 
(toxina botulinică) și i le-au dat lui Rosselli în Miami. Urmau să fie 
trimise cu avionul în Cuba și înmânate unei amante a lui Castro sau 
vreunui disident apropiat de el și apoi dizolvate în paharul lui cu 
băutură365. 

Nu era prima dată când serviciile secrete ale SUA cereau sprijinul 
Mafiei. În anii 1940 şi 1950, au cooperat pentru a lupta cu comuniștii 
din Sicilia și din alte părți ale globului. Faptul că CIA l-a ales pe 
Rosselli să se ocupe de această însărcinare s-a bazat pe lunga lui listă 
de asasinate. A fost implicat în aproape 30 de lovituri în timpul 
carierei sale366. La început, a lucrat pentru Al Capone si, ulterior, 
pentru familia mafiotă Giancana. Era considerat un tip sofisticat, citit 
si era coleg cu Frank Sinatra. S-a mutat la Los Angeles în anii 1920 si 
a pus umărul la impunerea Mafiei din Chicago în Las Vegas în anii 
1950367, Însă eforturile sale de a reinfiinta Mafia la Havana au fost 


sortite esecului. Cu certitudine, pilulele pentru Castro nu au ajuns la 
destinatie. Cand comandoul de 1 500 de oameni sustinut de CIA a 
ajuns pe stâncile din Golful Porcilor, pe 17 aprilie 1961, au fost 
întâmpinați de o armată de 2 000 de soldaţi cubanezi. Când a auzit că 
debarcarea a avut loc, Castro a trimis imediat 20 000 de soldați 
întărire. Brigada cubaneză anti-Castro a fost dusă la țărm de doi agent 
CIA, în ciuda ordinului președintelui Kennedy ca niciun american să 
nu fie implicat în atac368. Adevărul e că agenţia nu numai că l-a 
ignorat pe preşedinte, dar l-a si facut să creadă că serviciile secrete ale 
SUA au informaţii că este posibilă o revoltă împotriva lui Castro. Era o 
fantezie, dorințe desarte ale multora, inclusiv ale unora din cercurile 
de putere de la Washington, ale exilatilor cubanezi si ale șefului 
mafiot Santos Trafficante, care fusese șeful Mafiei din Havana înainte 
ca Fidel Castro să preia puterea. Știm acum, privind retrospectiv, în 
conformitate cu documentele CIA desecretizate în 2005, că planul 
agenţiei era, în realitate, nu doar prea optimist, ci o capcană a CIA sau 
un truc pentru a-l forța pe Kennedy să ordone un atac militar aerian. 
Kennedy s-a menținut pe poziţii și a refuzat°°9. 

După două zile de lupte crâncene, exilatii s-au predat. Unitatea 
lor de invazie, cunoscută ca Brigada 2 506, a pierdut 114 oameni. Alți 
1 189 au fost capturați, iar ceilalți au fugit. În următorul an și 
jumătate, Robert Kennedy a negociat cu stăruință eliberarea 
prizonierilor pentru 53 de milioane de dolari acordati în hrană si 
ajutoare medicale. Veteranii de la Golful Porcilor au fost eliberați pe 
23 decembrie 1962 si au ajuns în Florida în Ajunul Crăciunului370. 

Preşedintele Kennedy nu credea că SUA ar trebui să recurgă la 
asasinate.°7! Era conștient că misiunile de asasinat în străinătate, 
indiferent că reușesc sau eșuează, pot ruina reputaţia sa politică și 
respectul Americii în lume. Bobby Kennedy, fratele si principalul său 
consilier, susținea pe deplin această viziune. Bobby credea cu tărie în 
lupta exilatilor cubanezi pentru eliberarea țării lor de dictatura 
comunistă. De aceea, chiar dacă președintele Kennedy s-a opus 
planurilor care presupuneau un asasinat, el i-a permis fratelui său să 
preseze în continuare forțele lui Castro și să-i ajute pe exilați. 

Bobby a participat la această acţiune prin Grupul special lărgit, 
un comitet format din oficiali de la securitatea națională și serviciile 


secrete care au asistat la coordonarea planificarii diferitelor tipuri de 
sabotaj impotriva Cubei. Exilatii cubanezi, finantati de CIA, loveau 
dintr-o unitate-cheie aflata in sudul Floridei si avand nume de cod JM- 
WAVE si din alte baze ascunse in SUA, atunci cand lansau raidurile 
împotriva vapoarelor cubaneze si rusești. In această perioadă, David 
Phillips de la CIA (cunoscut și ca Maurice Bishop), care fusese agent în 
Havana de dinainte de Fidel, a luat legătura cu Antonio Veciana, 
exilat cubanez si informator al agenţiei, și cu Eloy Gutierrez Menoyo, 
un spaniol, și el oponent al lui Castro, pentru a organiza Alpha 66. 
Comandourile acestei violente grupări paramilitare au întreprins cele 
mai periculoase incursiuni împotriva Cubei372. 

Între timp, Richard Helms si oamenii săi din CIA au continuat să 
plănuiască asasinarea lui Castro fără știința președintelui. Comitetul 
Church a descoperit opt planuri diferite împotriva lui Castro373. 
Rapoartele secrete în legătură cu aceste atentate CIA ratate la viata lui 
Castro — desecretizate în timpul audierilor din Senat la mijlocul 
anilor 1970 — scot la iveală episoade bizare care pun în discuţie 
echilibrul psihic al lui Richard Helms și al colegilor săi apropiați. 
După cum am spus, Helms și William Harvey au admis că nu i-au spus 
niciodată directorului CIA McCone despre comploturile împotriva lui 
Castro si nici despre colaborarea cu Mafia374. La începutul anilor 
1960, echipa de asasini a lui Helms a propus numeroase metode 
pentru uciderea premierului cubanez. Printre acestea s-au aflat 
pastilele otrăvite (toxina botulinică), care urmau să fie amestecate 
într-o băutură (după cum am mai spus); un stilou otrăvit (trebuia să 
fie folosit drept cuţit de un ajutor nemulțumit, un maior Rolando 
Cubela, al cărui nume de cod era AM/LASH); un costum de scufundări 
otrăvitor (cu toxină botulinică în aparatul de respirat), care să-i fie 
dăruit lui Castro; trabucuri otrăvite (înmuiate în toxină botulinică); un 
trabuc explozibil care i-ar fi aruncat capul în aer și, în fine, o scoică 
explozibilă (lui Castro îi plăceau scufundarile)375. Ultimele două erau 
prea evident americane. În cele din urmă, un lider exilat anti-Castro a 
primit o puşcă și un pistol, ambele cu amortizoare, pentru a i le da 
unui disident cubanez376. Oricum, singura metodă pusă în practică a 
fost cea cu pilule otrăvitoare. S-a încercat de câteva ori folosirea lor, 
însă fără succes. 


În februarie 1962, Richard Helms a preluat responsabilitatea 
misiunilor impotriva Cubei de la Richard Bissell, care a iesit la pensie. 
Esenta planului cu nume de cod MONGOOSE era sa destabilizeze 
regimul Castro. Helms l-a adus la conducere pe generalul Edward G. 
Lansdale, USAF, pentru a pune la punct detaliile. 

Pe lista de realizări a lui Lansdale se afla inițierea luptelor de 
gherilă din Filipine.377 El era asistat de William Harvey. 

Până la mijlocul lui 1962, așa cum am spus, grupul lui Helms din 
CIA a ţinut ascuns de cei doi Kennedy programul de asasinate. 
Oricum, pe 7 mai, acest program clandestin a ieşit la iveală. Avocatul 
CIA Lawrence Houston s-a întâlnit cu procurorul general Robert 
Kennedy pentru a-l ruga să nu-l forțeze pe șeful mafiot Sam Giancana 
să facă declaraţii legate de o înregistrare pe care o avea 
Departamentul de Justiţie. Raționamentul lui Houston era că, făcând 
asa, secretele CIA ar fi putut fi dezvăluite. Houston i-a spus atunci lui 
Kennedy că CIA a angajat Mafia să-l asasineze pe Castro și a adăugat 
că programul a fost întrerupt (Houston nu știa că programul se 
desfășura în continuare). Bobby credea că atentatele aparțineau 
trecutului și a replicat sever: „Cred că dacă veţi încerca vreodată să 
faceți din nou afaceri cu crima organizată, cu gangsterii, îi veţi da de 
ştire si procurorului general“378. 

În septembrie 1962, Helms îl înlocuiește pe Harvey cu avocatul 
newyorkez Desmond FitzGerald ca persoană responsabilă cu acțiunile 
din Cuba. Peste alte câteva luni, Harvey și Robert Kennedy ajung în 
conflict deschis. Nu era vorba doar despre un conflict de personalitate; 
cei doi aveau puncte de vedere diferite nu doar în politică, ci și în 
filosofie?79. 

Criza rachetelor cubaneze din octombrie 1962 a adus planeta pe 
marginea războiului termonuclear si la o relaţie cu totul diferită între 
SUA si Cuba. Președintele Kennedy ajunsese la un acord de pace cu 
Uniunea Sovietică — acestea au promis să-și retragă rachetele de pe 
teritoriul cubanez în schimbul retragerii rachetelor SUA din Turcia — 
si a negociat o înţelegere care garanta o politică de neinterventie fata 
de Cuba. În plus, în Washington, Grupul special lărgit era desfiinţat, 
Operația MONGOOSE încheiată si bazele cubaneze anti-Castro închise, 
inclusiv baza de pe Lacul Pontchartrain, din zona metropolitană a 


New Orleansului. Această întorsătură de situație i-a inveninat pe multi 
membri ai exilului si pe sprijinitorii lor din CIA. 

Prevederea ca Uniunea Sovietică să-și retragă rachetele din Cuba 
era condiționată de promisiunea SUA de neagresiune asupra Cubei. 
Oricum, pe-atunci, Castro îşi efectua propriile acțiuni militare în afara 
granițelor Cubei, in alte tari din America Latină. Pentru a le 
contracara, Robert Kennedy a continuat să-i susțină pe dr. Manuel 
Artime, Roberto San Roman si Enrique Ruiz-Williams si incursiunile 
Alpha 66 asupra fregatelor rusești380. 

Cu toate acestea, preşedintele Kennedy a refuzat să permită 
facțiunii lui Helms din CIA să întreprindă misiuni sub acoperire care 
presupuneau asasinate. Conform unui reporter de la New York Times, 
Tad Szulc, care l-a intervievat pe Kennedy în acele zile, preşedintele 
spunea că „el și fratele său au simţit că, din motive morale, SUA nu ar 
trebui să fie niciodată în situația de a recurge la asasinat.“ John 
Kennedy i-a spus mai târziu unui consilier de-al lui, Richard Goodwin: 
„Dacă intrăm în așa ceva, vom deveni ţinte cu toții“ 381. 

Preşedintele Kennedy a încercat să evite altă criză în relațiile 
URSS-SUA și i-a avertizat pe exilați în legătură cu acțiunile lor. 
Deopotrivă, președintele i-a propus lui Castro reînnoirea relaţiilor, 
dacă armata sa încetează să se mai amestece în afacerile altor națiuni 
din zona Caraibilor. Castro a aflat de inițiativa lui Kennedy printr-un 
jurnalist francez, Jean Daniel, care i-a transmit mesajul prezidenţial la 
Havana382. 

În septembrie 1963, liderul cubanez era convins că economia 
țării sale va avea mai multe șanse de redresare dacă s-ar afla pe orbita 
SUA, decât ca satelit sovietic, și a încercat să normalizeze relaţiile cu 
Washingtonul. Robert Kennedy era si el de fata, sustinandu-si 
fratele383, Chiar inainte de asasinarea lui John Kennedy, se spune ca 
Fidel Castro ar fi zis: „El (Kennedy) are inca posibilitatea să fie, în fata 
istoriei, cel mai mare presedinte al Statelor Unite ale Americii. A ajuns 
să înţeleagă multe lucruri în puţine luni... Îi puteţi spune că doresc să- 
1 declar pe Goldwater (senatorul conservator republican Barry) 
prietenul meu, dacă acest lucru va garanta realegerea lui 
Kennedy!“384. 

Președintele Kennedy a fost asasinat câteva zile mai târziu. După 


cum vom vedea, echipa de asasini a lui Helms se va folosi de 
complotul pentru asasinarea lui Castro ca acoperire pentru asasinarea 
presedintelui. 

După mult timp, Ethel, soția lui Robert Kennedy, a călătorit la 
Havana pentru a-l vizita pe Fidel Castro. La întâlnirea lor, ea i-a spus 
că soțul ei Robert și fratele lui, președintele John Kennedy, nu au avut 
nimic de-a face cu încercările de a-l asasina. 

Castro, care avea numeroși spioni în SUA, i-a spus scurt: 
„Știu“ 385. 

Mitul că Robert Kennedy s-ar fi aflat în spatele comploturilor 
pentru asasinarea lui Castro a început de la Richard Helms. De fapt, 
Helms e cel care a planificat totul, numindu-l pe Bill Harvey 
coordonator. Harvey, pe care veteranul CIA John Whitten îl eticheta 
mai târziu drept „un om foarte periculos“, l-a băgat în această afacere 
pe mafiotul Johnny Rosselli. Toate acestea s-au petrecut fără știința 
celor doi Kennedy386. 

După mai mulți ani, aceste abuzuri CIA au ajuns să fie anlizate 
de guvern în ancheta Comitetului Church din 1975. Helms, pe atunci 
ambasadorul SUA în Iran, l-a întâlnit pe Henry Kissinger, care era 
secretar de stat, și i-a spus o minciună, afirmând că Robert Kennedy a 
„gestionat personal asasinarea lui Castro“. Kissinger a transmis această 
informatie falsă președintelui Gerald Ford si ulterior presei387. 


Republica Dominicană 


Atentatele la viata lui Castro si complotul pentru uciderea lui 
Lumumba au fost autorizate de administrația Eisenhower alături de o 
a treia schimbare de regim — alungarea de la conducere a generalul 
Rafael Trujillo (1891-1961), longevivul dictator din Republica 
Dominicană. Trujillo era considerat un tiran care conducea, din 1930, 
cu o mână de fier această tara bogată în zahăr. Stabilit în capitala 
Santo Domingo, el și familia sa controlau în întregime afacerile, 
politica, armata si justiția țării spre dezamăgirea corporațiilor 
americane. Republica Dominicană este locuită de spanioli și africani și 
acoperă cele două treimi estice ale marii insule Hispaniola din Marea 
Caraibilor; pe treimea vestică a insulei aflându-se Haiti. Este plasată 
strategic între Cuba și Puerto Rico. 


În 1960, CIA a început să lucreze cu un grup mic de disidenti de 
pe insulă, plănuind asasinarea liderului dominican. În mai au fost 
solicitate arme prin ambasadorul SUA. Cererea a primit aprobarea lui 
Helms, armele fiind trimise oponentilor lui Trujillo in ianuarie 
1961388. Se spune că aliații CIA de pe insulă au primit trei pistoale si 
trei carabine. Acest echipament servea doar să demonstreze sprijinul 
americanilor pentru că, evident, disidentii, printre care se aflau si 
generali, aveau deja propriul arsenal. Ajutorul cel mai important 
furnizat de operaţiile secrete ale lui Helms era experiența în 
planificare, logistica si suportul tactic necesar pentru a duce la bun 
sfârșit asasinatul, fără să afecteze familia sau pe alti susținători loiali 
lui Trujillo. Când președintele Kennedy a descoperit planul de asasinat 
la începutul lunii mai 1961, i-a spus ambasadorului american Henry 
Dearborn că SUA nu pot fi implicate în comploturi de asasinat. 
Kennedy voia să se asigure că orice tentativă de lovitură de stat va fi 
planificată în așa fel încât să aducă la putere o guvernare mai bună 
pentru Republica Dominicană389. 

La sfârşitul lunii, pe 30 mai 1961, mașina lui Trujillo a fost 
prinsă într-o ambuscadă și liderul în vârstă de 70 de ani a fost 
împușcat și ucis. Oamenii lui Helms, E. Howard Hunt și Johnny 
Rosselli, erau implicaţi în aranjamente, deși participarea CIA a fost un 
secret bine păzit3%. De fapt, când s-a auzit la Casa Albă ca Trujillo a 
fost ucis, administraţia nu avea nicio informaţie de la CIA în privința 
rebelilor dominicani. Misiunea a fost coordonată în mare secret, un 
modus operandi caracteristic lui Helms. Ulterior, când președintele l-a 
întâlnit pe senatorul George Smathers din Florida, un prieten al său, 
Kennedy a spus printre altele că este îngrijorat că CIA operează pe la 
spatele lui. Președintele a adăugat că „el crede că CIA a aranjat ca 
Trujillo să fie lichidat“391. 

Patru ani mai târziu, în capitala Republicii Dominicane s-a 
declanșat războiul civil, determinându-l pe preşedintele Lyndon 
Johnson să trimită Marina în Santo Domingo, în aprilie 1965, pentru a 
proteja interesele corporatiste ale SUA. În luna următoare, s-a încheiat 
armistițiul. 


Irak 


Următoarea tara suverană in care CIA a intervenit in secret a fost 
Irakul. Localizate strategic in Golful Persic, in Asia de Sud-Vest, 
bogatele câmpuri petrolifere erau controlate de companii străine. Din 
nou, interesele corporațiilor și administrația Eisenhower au încercat să 
mențină status quo în ţară, rezolvând rapid fiecare ameninţare 
percepută la adresa intereselor americane. După cum am mai spus, în 
1953, CIA a jucat un rol major în Iran, aflat la granița de esta 
Irakului. Irak are granițe cu Arabia Saudită și Kuwait în sud, cu 
Iordania și Siria în vest și cu Turcia, în nord. Uniunea Sovietică nu se 
afla prea departe către nord. În anii 1950, naționalismul arab era în 
expansiune, în special în Algeria, în vreme ce, în același timp, 
influența sovietică creştea în Egipt si alte parti. Doctrina SUA echivala 
aceste amenințări cu haosul care, se temeau ei, ar fi putut duce la 
comunism. 

În iulie 1958, în Irak s-a declanșat infernul în urma unei lovituri 
de stat sângeroase puse la cale de generalul irakian Abdul Karim 
Kassem. Sub Kassem, Bagdadul și-a reînnoit legăturile cu Uniunea 
Sovietică și a permis Partidului Comunist să acționeze la vedere. La 
Washington, s-a considerat că aceste acțiuni sunt dăunătoare pentru 
valoarea economică a Irakului și, în 1960, CIA a început să pună la 
cale înlăturarea generalului Kassem3%2. 

Richard Helms, director adjunct la operaţii, considera că un 
complot pentru asasinarea noului lider irakian era „extrem de 
oportun“. Una dintre metodele promovate de Helms era o batistă 
otrăvită creată de serviciul tehnic al CIA. Mortala cârpă de șters nasul 
a fost trimisă la Bagdad în același timp în care un grup de generali 
disidenti declanșa o revoltă. Rebelii, membri ai Partidului Baath, l-au 
arestat pe Kassem si la 8 februarie 1963 acesta a ajuns in fata 
plutonului și a fost executat39%. Noul lider irakian, Abdul Salam Arif, a 
restabilit relaţiile cu Occidentul. A murit trei ani mai târziu într-un 
accident de elicopter și cel care i-a succedat a fost fratele său, 
generalul Abdul Rahman Arif. Diverse grupări irakiene au preluat și 
au cedat puterea în următorii ani de război cu Israelul. Unul dintre 
membrii Partidului Baath din perioada înlăturării lui Kassemm, în 
1963, un bărbat de 25 de ani pe nume Saddam Hussein (1937-2006), 
va deveni dictatorul Irakului în 1979. 


Vietnam 


Mai tarziu, in 1963, expertii lui Helms in misiuni secrete si-au 
întors privirea de la Irak, la Asia de Sud-Est, finalizând planul 
răsturnării de la putere a preşedintelui Vietnamului de Sud, Ngo Dinh 
Diem (1901-1963). 

Vietnamul este situat la Marea Chinei de Sud, coasta de nord-est 
fiind udată de apele golfului Tonkin. Tara are graniță cu China la nord 
si cu Laos şi Cambodgia la vest. Cunoscută înainte vreme sub numele 
de Indochina, regiunea a fost colonizată de Franţa în anii 1860. 
Japonia a ocupat colonia în timpului celui de-al Doilea Război 
Mondial și, după eliberarea Vietnamului, vietnamezii au declanșat 
războiul de independenţă față de Franța. În urma decisivelor lupte de 
la Bien Dien Phu, în mai 1954, forțele comuniste Vietminh conduse de 
Ho Chi Minh i-au înfrânt pe francezi după două luni de luptă. Franța 
s-a retras și, în iulie 1954, pe baza deciziilor Conferinţei de la Geneva, 
tara a fost divizată de-a lungul paralelei de 17 grade latitudine 
nordică, în Vietnamul de Nord și de Sud. Ho Chi Minh conducea 
nordul din capitala țării Hanoi. Sudul a fost condus de la Saigon de 
împăratul Bao Dai până în 1956, când Ngo Dinh Diem, un catolic care 
primise o educaţie frantuzeasca, a fost ales președintele Vietnamului 
de Sud3%. Diem era un tip autoritar, cu o plajă electorală îngustă. El 
se confrunta cu o opoziție puternică venită din partea populației 
indigene budiste. În același timp, administraţia sa intenţiona să 
elimine tot mai activa mișcarea de gherilă comunistă susținută de 
Vietnamul de Nord, mișcare cunoscută sub numele de Frontul de 
Eliberare Naţională sau Vietcong. Fratele mai tânăr al lui Diem, Ngo 
Dinh Nhu, şeful poliției secrete sud-vietnameze, a jucat un rol 
important în suprimarea disidentilor comuniști si budiști. 

Washingtonul considera că guvernul de la Saigon este un aliat în 
lupta pentru blocarea expansiunii sovietice în Asia de Sud-Est. Și, de 
vreme ce Diem reprezenta forțele anticomuniste, președintele 
Eisenhower a inițiat un program pentru a trimite consilieri militari ai 
SUA ca să acorde asistență armatei sud-vietnameze. În total, a trimis 
685 de consilieri395. CIA a fost profund implicată în tara si în guvernul 
Diem39%. 

În ianuarie 1961, când președintele Kennedy a fost învestit, el a 


continuat să ofere sprijinul pe care-l acordase Eisenhower Vietnamului 
de Sud. Deși Pentagonul ceruse trimiterea a 3 600 de militari, 
Kennedy a trimis initial doar 500. El fusese in Vietnam cu un deceniu 
înainte și vizitase trupele franceze desfășurate acolo. Bazându-se pe 
observaţiile de atunci, i-a spus fratelui său Robert că SUA ar trebui să 
evite asemenea încurcături. După alegerea sa în 1960, Kennedy a cinat 
cu generalul Douglas MacArthur, care condusese trupele SUA în 
Pacific, în timpul celui de-al Doilea Război Mondial. Generalul l-a 
avertizat pe Kennedy că ar fi o nebunie să trimită în luptă trupe 
terestre pe continentul asiatic și că el ar urma, în schimb, calea 
diplomaţiei3%7. Kennedy a fost de acord, dar nu si CIA, care și-a 
păstrat hotărârea de a înfrânge comunismul în Vietnam. 

Legătura dintre agenția condusă de Helms și armata sud- 
vietnameză era locotenent-colonelul Lucien Conein, care era coleg cu 
E. Howard Hunt. Conein se născuse la Paris si crescuse în Kansas City. 
Îşi păstrase cetăţenia franceză, iar când s-a declanșat al Doilea Război 
Mondial a intrat în OSS. A luptat alături de francezi împotriva 
japonezilor, în Indochina3%. După Conferinţa de la Geneva din 1954, 
Conein a pus pe picioare un program în Vietnamul de Sud, pregătind 
echipe de sabotori anticomuniști pentru a spiona nordul, a disemina 
ştiri false si a asasina oficiali din eșalonul de vârf. Asasinii CIA ai lui 
Conein erau voluntari sud-vietnamezi antrenați la Danang sau la 
bazele SUA din Pacific. Erau duși pe calea aerului în Vietnamul de 
Nord cu Air America399. 

În același timp, în Laos, ţara vecină, era în toi o revoltă 
comunistă în care, de asemenea, CIA era implicată. Viziunea 
preşedintelui Kennedy era că Laosul ar trebui să rămână neutru în 
Războiul Rece dintre comuniști și Occident. Pentru a-și pune planul în 
aplicare, Kennedy l-a trimis pe ambasadorul Averell Harriman în Laos 
în încercarea de a obține o înțelegere între facțiunile care se 
confruntau. Când Harriman a revenit la Washington, Kennedy a 
descoperit că agenţii CIA aflaţi în Laos îi sabotau planurile+00. 

CIA lucra pe la spatele lui Kennedy și în Vietnam. Lucien Conein 
se întâlnise cu generali sud-vietnamezi pentru a discuta înlăturarea 
preşedintelui Ngo Dinh Diem și înlocuirea lui cu unul dintre ei, un 
lider militar vietnamez. Divizia de misiuni secrete a CIA condusă de 


Richard Helms considera că Diem era incapabil să unifice diferitele 
grupări din Vietnamul de Sud — catolicii, budistii, studenții și țăranii 
— până la nivelul cerut de provocarea reprezentată de Nord401, 
Această ramură a agenţiei a decis să impună la putere un președinte 
sud-vietnamez care să sfărâme cu mai mare agresivitate insurgenta 
comunistă+02. 

Kennedy a simţit că o lovitură de stat ar fi riscantă atât politic, 
cât și militar+03. 

Divizia lui Helms știa asta, însă își vedea de ale ei, plănuind 
detaliile loviturii de stat si susținând totodată că aceasta fusese inițiată 
si pusă în practică de generalii disidenti din armata lui Diem. 

Din punctul de vedere al președintelui Kennedy, soluția care nu 
implica armata era singura cale de ieşire din impasul vietnamez, iar 
Diem era probabil singurul lider care putea ușura aplicarea acestui 
plan. Kennedy își propusese să negocieze cu sovieticii să creeze o zonă 
neutră, stabilă în Asia de Sud-Est. Prezenţa SUA în Vietnamul de Sud 
ajunsese la 12 000 de militari la mijlocul lui 1962. În cele din urmă, în 
iulie, Kennedy i-a cerut ministrului apărării Robert McNamara să 
înceapă pregătirile pentru un plan de retragere a trupelor americane 
care să fie înlocuite de trupe sud-vietnameze, până la sfârşitul anului 
1965404. Ordinul de retragere graduală a fost semnat de Kennedy si 
anunţat pe 20 noiembrie 1963. Era cu două zile înainte de asasinat. În 
memoriul referitor la securitatea națională prezentat la Conferința de 
la Honolulu, Kennedy ordona retragerea a 1 000 de militari americani. 
La patru zile după asasinarea sa, pe 26 noiembrie 1963, ordinul a fost 
anulat de președintele Johnson, care a început imediat să intensifice 
acțiunile SUA împotriva Vietnamului de Nord405 (Vietnamul de Sud a 
căzut în mâinile comuniștilor în aprilie 1975 şi a rămas comunist până 
astăzi, fără să aducă vreun prejudiciu securității americane. Până la 
moartea lui Kennedy, numărul de victime americane din Vietnam era 
de 73. Când s-au retras, un deceniu mai târziu, muriseră 58 000 de 
soldați americani). 

Kennedy a crezut tot timpul că Vietnamul de Sud este cel care 
trebuie să poarte războiul, nu SUA. Oricum, în 1962, Kennedy a 
sprijinit public războiul pentru a întări moralul în Vietnam și, de 
asemenea, pentru a câștiga viitoarele alegeri prezidenţiale din 1964. 


Daca ar fi facut altfel, ar fi inregistrat un dezastru politic care ar fi 
asigurat victoria republicanilor la alegerile din noiembrie, ceea ce ar fi 
dus la pierderea a mult mai multor vieţi omenești in Vietnam‘. Pana 
la sfârșitul lui 1962, numărul militarilor americani uciși in Vietnam 
era de 20. 

În paralel cu războiul, tulburările din Saigon atinseseră un nivel 
critic în iunie 1963. În acea lună, un călugăr budist, Quang Duc, de 66 
de ani, s-a autoincendiat pe o stradă circulată din centrul orașului. 
Ulterior, l-au urmat si alții, sinucigându-se în flăcări pentru a protesta 
fata de guvernul opresiv al lui Diem care îi aresta pe disidenti. 
Kennedy a cerut administrației Diem să-şi reformeze politicile si să-i 
tolereze pe budiști, studenți si alti disidenti, dar fără succes407. 

În acea vară, agentul CIA Lucien Conein se întâlnea în secret cu 
generalii care vor pune în practică planul CIA al loviturii de stat+08. 
Imediat a fost recrutat și comandantul regiunii Saigon, generalul Ton 
That Dinh, un personaj-cheie409. Conein a pus la punct detaliile și le-a 
promis generalilor că după preluarea puterii vor primi sprijinul SUA. 
Planul nu era al Casei Albe, ci al grupului de misiuni secrete al lui 
Helms. Era o misiune pe care CIA o pornise împotriva administrației 
de la Saigon, pedepsind înclinațiile naționaliste ale celor doi fraţi si 
rezistența lor la supravegherea CIA. Se spune că Diem lucra la un 
acord secret cu Frontul Naţional de Eliberare care fi putut crea o 
coaliție de guvernământ cu comuniștii+10. În acelaşi timp, Nhu, fratele 
si consilierul-sef pe probleme politice al lui Diem, tinea legătura cu 
premierul nord-vietnamez Pham Van Dong‘!!. Aceasta era trădare in 
ochii CIA, care-și dorea o înfrângere a comuniștilor. 

Președintele Kennedy a aflat despre plănuita lovitură de stat, în 
august 1963. 

Atât Harriman de la Departamentul de Stat, cât şi ambasadorul 
SUA în Vietnamnul de Sud, John Lodge, care a candidat în tandem cu 
Nixon la alegerile din 1960, erau în favoarea înlăturării lui Diem. În 
vreme ce grupul pentru operaţii secrete îşi continua planul în Saigon, 
acasă, McCone, directorul CIA, se opunea loviturii, alături de 
secretarul apărării, McNamara, de generalul Maxwell Taylor+12 si de 
generalul Paul Harkins. Prin mesajele schimbate cu Robert Kennedy, 
generalul Harkins și-a manifestat opoziția față de răsturnarea 


administraţiei de la Saigon si, de asemenea, l-a avertizat pe Kennedy 
să nu aibă încredere în echipa CIA din Vietnam+13. 

Preşedintele Kennedy știa că orice implicare a SUA într-o 
lovitură de stat va transmite un mesaj negativ către ceilalți aliați. A 
încercat, în mod repetat, să afle informaţii de la CIA prin ambasadorul 
Lodge pentru a influenţa constituirea guvernului propus. Și, pentru că 
a obținut numai informaţii lipsite de substanță, s-a gândit să-l 
elibereze pe Lodge din funcție+14. Kennedy căuta să reducă implicarea 
în afacerile Vietnamului de Sud, să nu mai existe imixtiuni pe mai 
târziu. În eforturile sale de a căuta o soluţie pașnică, in octombrie 
1963, Kennedy i-a spus ambasadorului SUA în Franța, James Gavin, că 
intenționează să ia legătura cu generalul Charles De Gaulle pentru 
consultanță diplomatică. Kennedy i-a spus că e de părere că „vom fi 
capabili să obținem ceva împreună“ pentru a găsi o cale de a pacifica 
Vietnamul+15. 

În aceeași lună, Kennedy i-a trimis un mesaj ambasadorului 
Lodge referitor la posibila lovitură de stat în care scria: „Nu trebuie să 
aibă nimeni inițiativa de a sprijini clandestin vreo lovitură de stat“. 
Oricum, el a adăugat că Lodge trebuie „să stabilească punți de 
comunicare cu posibila viitoare conducere, când va ajunge la putere“. 
Kennedy a ordonat ca americanii din Vietnam să nu ia parte la nicio 
tentativă de lovitură de stat, dar a acceptat să nu intervină, dacă are 
loc una+16. 

Între timp, echipa pentru operaţii secrete a CIA din Saigon, 
condusă de Lucien Conein, acționa în culise, fără ca John Kennedy să 
fi fost informat de obiectivele ei. Pe 1 noiembrie 1963, a fost 
declanșată tentativa de lovitură de stat. În acea seară, generalii 
disidenti au început să bombardeze cazarma gărzii prezidenţiale aflată 
în Saigon. Generalii i-au cerut prin telefon înspăimântatului Diem să 
demisioneze, promitandu-i-se ieșirea din tara în siguranță. El le-a 
respins oferta și a fugit cu fratele său Nhu, refugiindu-se într-o vilă din 
Cholon, în afara capitalei, cu puţin înainte ca palatul său să fie 
bombardat. Ziua următoare, ascuns în biserica franceză Sfântul 
Francis Xavier, Diem negocia termenii abdicării sale prin telefon cu 
generalul Duong Van Minh, cunoscut ca „Marele Minh“. Minh lucrase 
cu agenţii CIA în Ministerul de Interne condus de Diem. Fără ca Diem 


să ştie, Minh i-a ordonat unui căpitan să-i ucidă si pe Diem si pe Nhu 
după ce-i scoate din arest. Generalul Mai Huu Xuan, din poliția secretă 
a lui Nhu, era în fruntea unui convoi de jeepuri și mașini blindate 
care-i ducea pe cei doi fraţi fugari la Cholon. Pe drumul de întoarcere 
către Saigon, mașina în care se aflau Diem și Nhu s-a oprit. Doi ofițeri 
din convoi s-au apropiat de ei și au deschis focul, ucigându-i pe 
amândoi. Cadavrele au fost transportate la cartierul general al 
generalului Minh+17. 

Ştirea despre asasinate l-a șocat pe preşedintele Kennedy. Se 
spune că era într-o întâlnire cu generalul Taylor si cu alții si, după ce i 
s-a raportat incidentul, a sărit de la biroul său și a ieșit în grabă din 
cameră+18.Trei săptămâni mai târziu, Kennedy era asasinat. 

Dacă facem analiza loviturii de stat din Vietnamul de Sud, reiese 
cu claritate că preşedintele Kennedy nu a reușit să anticipeze 
violențele care vor rezulta în urma transferului de putere. El a 
presupus că Diem va fi înlăturat de la conducere și că i se va permite 
să ceară azil politic într-o tara vecină. Ambasadorul Lodge i-a transmis 
o notă lui Kennedy, când au avut loc asasinatele, în care spunea că 
„lovitura de stat nu s-ar fi petrecut astfel fără pregătirea noastră (a 
CIA)“. Cu toate acestea, câteva luni mai târziu, într-un dialog cu 
jurnaliștii de la New York Times, Lodge a negat orice implicare a 
SUA419. 

O a doua lovitură de stat aprobată de CIA s-a petrecut pe 28 
ianuarie 1964, la doar trei luni după eliminarea lui Diem. Generalul 
Minh a fost înlocuit cu generalul Khanh. Situația pe front s-a înrăutățit 
pentru SUA, Vietcongul continuând să preia controlul cătunelor 
strategice. 

Un post-scriptum la lovitura de stat împotriva lui Diem si a 
asasinării sale scoate în evidență amploarea până la care s-au extins 
activitățile epocii operaţiilor secrete plănuite de Helms. Opt ani mai 
târziu, în 1971, când președinte era Richard Nixon, protejatul lui 
Helms, E. Howard Hunt, cu sprijinul lui Helms, s-a alăturat 
administraţiei Nixon în calitate de consultant, specializat în punerea la 
punct a strategiilor de dezinformare, la departamentul de „trucuri 
murdare“. În timpul unei operaţii secrete de dezinformare, Hunt i-a 
cerut lui Lucien Conein să conceapă o telegramă falsă din care să 


reiasă că președintele Kennedy ar fi cerut asasinarea lui Diem+20. Hunt 
intenționa ca documentul să ajungă la revista Life pentru a-i discredita 
pe cei din familia Kennedy, în special pe Ted Kennedy. Intriga a eşuat, 
când reporterul revistei Life,William Lambert, a pus la îndoială 
autenticitatea documentului42!. 

În cele din urmă, E. Howard Hunt a fost arestat în scandalul 
Watergate, in 1972, pentru participarea la spargerea sediului 
Comitetului Naţional al Partidului Democrat. 

A făcut închisoare 33 de luni. Când a fost eliberat, avea aproape 
60 de ani, iar cariera sa în cadrul operaţiilor secrete şi de propagandă 
a luat sfârşit. A fost înrolat în Marină, în timpul celui de-al Doilea 
Război Mondial, și a intrat în CIA în 1949, la vârsta de 31 de ani. 
Hunt, care absolvise Universitatea Brown din Hamburg, New York, și- 
a început cariera ca romancier și a publicat literatură de-a lungul 
vieţii sale; talentul exploatat de CIA a fost scrierea dezinformărilor. 
Hunt a murit de pneumonie la Miami, la 23 ianuarie 2007, la vârsta 
de 88 de ani. 

Un ambasador al SUA aflat la pensie, Samuel Hart, care l-a 
cunoscut pe E. Howard Hunt în Uruguay, prin anii 1950, îl 
caracteriza: „total preocupat de sine, total amoral si un pericol pentru 
el și pentru ceilalti“422. Cu siguranță Hunt și-a găsit un cămin călduros 
alături de colegi ca Angleton și Helms. 

Asigurând cu succes numeroase lovituri de stat și asasinate peste 
graniță în anii 1950 si 1960, șefii operaţiilor secrete din CIA și-au 
concentrat apoi atenţia către planificarea unor asemenea misiuni 
acasă. 


339 Leonard Mosley, Dulles: A Biography of Eleanor, Allen, and John Foster Dulles and 
Their Family Network (New York, The Dial Press/James Wade, 1978), pp. 325-327. 

340 Marchetti si Marks, p. 26. 

341 Powers, p. 85. 

342 Helms, p. 118. 

343 Powers, p. 86. 

344 Mosley, p. 347. 

345 Helms, p. 119. 

346 N.C. Aizenman, „Guatemalan «Social Cleansing» Unchecked,“ The Hartford 
Courant, 27 februarie 2006: A2. 


347 Powers, p. 90. 

348 Marchetti si Marks, p. 29. 

349 Powers, p. 91. 

350 Marchetti si Marks, p. 114. 

351 Nikita Sergheevici Hrusciov (1894-1971), prim - secretar al PCUS intre 1953 si 
1964, presedinte al Consiliului de ministri (1958-1964). Desi a facut parte din 
echipa lui Stalin care s-a ocupat de epurări, după moartea acestuia a devenit 
reponsabil pentru destalinizarea parţială a ţării, reprimând revoluţia Ungară din 
1956. A fost înlăturat de la putere şi înlocuit cu Leonid Brejnev, care orchestrase 
lovitura de stat (n. trad.). 

352 Mahoney, p. 66. 

353 Mosley, p. 462. 

354 Helms, p. 168. 

355 Powers, p. 146. 

356 Fensterwald, p. 206. 

357 Karl Evanzz, The Judas Factor: The Plot to Kill Malcolm X (New York, Thunder's 
Mouth Press, 1992), p. 109. 

358 Powers, p. 340. 

359 Mahoney, p. 93. 

360 Marchetti si Marks, p. 34. 

361 Mosley, p. 466. 

362 Mahoney, p. 108 

363 Peter Dale Scott, Deep Politics and the Death of JFK (Berkeley, University of 
California Press, 1993), p. 173. 

364 Mahoney, p. 67. 

365 Powers, p. 148. 

366 Mahoney, p. 67. 

367 Mahoney, p. 47. 

368 Schlesinger, p. 487. 

369 Talbot, p. 48. 

370 Jim Marrs, Crossfire: The Plot that Killed Kennedy (New York, Carroll and Graf 
Publishers, Inc., 1989), p. 141. 

371 Schlesinger, p. 530. 

372 Mahoney, p. 216. 

373 Powers, p. 147. 

374 Fonzi, p. 334. 

375 Powers, pp. 148-152. 

376 Fensterwald, p. 515. 

377 Helms, pp. 196-200. 

378 Schlesinger, p. 531. 


379 Fensterwald, p. 189. 
380 Mahoney, p. 265. 
381 Schlesinger, p. 529-530. 
382 Mahoney, p. 287. 
383 Schlesinger, p. 594-5 
384 Schlesinger, p. 599. 
385 Talbot, p. 94. 

386 Talbot, pp. 275-276. 
387 Talbot, p. 88. 

388 Powers, p. 146. 

389 Schlesinger, p. 528. 
390 Fonzi, p. 373. 

391 Fensterwald, p. 32. 
392 Powers, p. 128. 

393 Powers, p. 130. 

394 Helms, p. 310. 

395 Mahoney, p. 279. 
396 Powers, p. 135. 

397 Schlesinger, pp. 756-759. 
398 Karnow, p. 298. 

399 Karnow, p. 378. 

400 Schlesinger, p. 758. 
401 Powers, p. 183. 

402 Powers, p. 163. 

403 Schlesinger, p. 778. 
404 Schlesinger, p. 765. 
405 Scott, p. 24. 

406 Schlesinger, p. 767. 
407 Schlesinger, p. 771. 
408 Karnow, p. 298. 

409 Karnow, p. 319. 

410 Schlesinger, p. 775. 
411 Karnow, p. 307. 

412 Karnow, p. 304. 

413 Karnow, p. 315. 

414 Schlesinger, p. 771. 
415 Schlesinger, p. 778. 
416 Karnow, p. 310. 

417 Karnow, pp. 325-326. 
418 Karnow, p. 326. 


419 Karnow, p. 311. 

420 Fonzi, p. 70. 

421 Fensterwald, p. 527. 

422 Tim Weiner, ,,Obituary: E. Howard Hunt, Watergate figure who jolted Nixon 
presidency,“ International Herald Tribune 24 ianuarie 2007, pe internet la adresa 


http://www. iht.com 


Capitolul 5 


Lee Harvey Oswald, vinovat fără vină 


La 30 de ani de la asasinarea președintelui Kennedy, revista 
Newsweek a publicat o listă de teorii ale conspirației. Acestea pornesc 
de la absurda idee că asasinatul a fost provocat de descărcarea 
accidentală a armei unui agent secret până la un complot care 
includea câteva grupuri printre care KGB, Cuba lui Castro, cubanezii 
anti-Castro, Mafia si CIA. În ultimul scenariu, o conspirație a 
operaţiilor secrete din CIA, jurnaliștii de la Newsweek observă că 
agenția avea experiență în asasinate. Această teorie consideră că Lee 
Harvey Oswald era un recrut CIA și inventariază mai multe motive de 
crimă, de pildă, nervozitatea pe care o declanșaseră în agenţie 
inițierea dialogului de pace cu comuniștii sovietici și cubanezi si 
faptul că președintele a concediat trei oficiali CIA de la cel mai înalt 
nivel. Articolul din Newsweek enumera două „bube“ direct legate de 
această teorie conspiraționistă. Prima pretindea că inscenarea lui 
Oswald ar fi pretins „o mare prestidigitatie logistică“. Apoi, a doua, ca 
ar fi fost o problemă pentru CIA să-l reducă la tăcere pe adevăratul 
asasin pentru a proteja agenţia de suspiciuni+23. 

Aceste două obiecţii se califică greu ca „bube“ ale teoriei. CIA 
plănuia ,,prestidigitatii logistice“ prin programele sale MKULTRA de 
mai bine de un deceniu, misiunea beneficiind astfel de cunoaștere 
aprofundată, priceperea și resursele necesare. Transformarea lui 
Oswald într-un tap ispăşitor programat ar putea fi o misiune foarte 
sofisticată, dar era una care avea în CIA un adept necondiționat. 

Așadar, inscenarea lui Oswald era mai putin complicată decât si- 
ar fi putut imagina pe-atunci jurnaliștii de la Newsweek. Oswald a fost 
pur si simplu pregătit să fie tap ispășitor. El a fost manipulat să apară 
ca asasin. Adevaratii asasini erau mercenari, ucigași bine ascunși care 


au putut scăpa rapid, imediat după atac. 

În ceea ce privește eliminarea adevaratilor asasini, aceasta nu ar 
fi fost o problemă, ţinând cont de preocupările agenţiei la acea vreme. 
Când era vorba despre reducerea la tăcere a celor care știu prea multe, 
armele tocmite de CIA-Mafia erau mereu pe masă. Stim că multi 
martori au murit în condiții suspecte424. Pe de altă parte, adevărații 
asasini au fost fără îndoială eliminaţi îndată după asasinate pentru a-i 
amuti pe vecie. Cei care i-au ucis puteau să nu știe cine sunt si de ce 
erau lichidati, sigur e doar că ei, ucigașii, erau bine plătiți să facă asta. 

În capitolul anterior, am descris programele ultrasecrete 
MKULTRA coordonate de Richard Helms în anii 1950 și 1960. Am 
analizat progresul și utilizarea lor pentru a crea o acoperire în 
„operaţiile de acțiune executivă“, adică pentru asasinate. În acest 
capitol vom analiza asasinarea președintelui John F. Kennedy. Mai 
precis, vom investiga modul în care presupusul criminal, Lee Harvey 
Oswald, în vârstă de 24 de ani, a fost păstorit în comunitatea 
serviciilor secrete ca tânăr soldat în rândul pușcașilor marini, trimis în 
Rusia și adus înapoi acasă doi ani si jumătate mai târziu. Vom vedea 
cum a primit de la agenţie misiuni secrete în New Orleans și Dallas, 
cum a ajuns, fără să vrea, tap ispăşitor, înscenându-i-se asasinarea 
preşedintelui Kennedy pentru ca mai apoi să fie ucis, când era în 
mâinile poliției. 

Oswald a fost acuzat că l-a asasinat pe Kennedy. El ar fi tras cu o 
pușcă Mannlicher-Carcano cu închizător cilindric rotativ (bolt-action), 
fabricată în Italia, în coloana prezidenţială dintr-un cuib de lunetist 
situat la etajul al șaselea al clădirii Texas School Book Depository 
situată pe Elm Street, în Dallas, Texas. În dimineața zilei de 22 
noiembrie 1963, soarele a răsărit mai târziu, iar la amiază cerul era 
limpede si aerul cald. Pe străzile orașului se strânseseră mulțimi de 
simpatizanți pentru a-i întâmpina pe preşedinte si pe prima-doamnă. 
Mulțimea s-a rarefiat pe măsură ce coloana auto s-a apropiat de 
Dealey Plaza, care ducea către autostradă. Kennedy și soţia sa 
Jacqueline stăteau pe locurile din spate într-o limuzină decapotabilă, 
iar pe locurile din fata se aflau guvernatorul statului Texas, John 
Connally, și soţia sa, Nellie. Vicepreşedintele Lyndon Johnson și soția 
sa, Ladybird, se aflau în altă limuzină, către coada coloanei. Pe 


Houston Street, masina presedintelui a incetinit si a intors repede la 
stânga pe Elm Street. Doamna Connanlly a zâmbit, întorcându-se către 
preşedinte pentru a-i spune: „Domnule preşedinte, nu puteți spune că 
Dallasul nu vă iubeşte“. El i-a răspuns: „Nu, cu siguranță că nu 
puteti“425, Era ora 12.30. Împușcăturile s-au auzit după ce au trecut 
de clădirea Texas School Book Depository, când se apropiau de gardul 
care delimita dealul de marginea străzii. Kennedy a fost lovit în spate 
si în cap. S-a prăbușit în braţele soției sale. Guvernatorul Connally a 
fost lovit în spate și rănit grav. 52% dintre martori vor declara mai 
târziu că împușcăturile au fost trase dinspre deal, 39% declarau că au 
venit dinspre clădirea Book Depository, iar alti câţiva că au venit din 
ambele direcții+26. Moartea preşedintelui Kennedy a fost pronunțată la 
ora 13.00. 

În mai putin de-o oră, polițistul J. D. Tippit din Dallas a fost 
împușcat mortal lângă mașina poliției, în apropiere de zona în care 
locuia angajatul Book Depository, Lee Harvey Oswald. Câteva minute 
mai târziu, în Texas Theater din apropiere, Oswald a fost arestat, nu 
fără a opune rezistență. Pe 24 noiembrie 1963, la două zile după 
asasinarea lui Kennedy, Oswald era condus prin subsolul Poliției din 
Dallas către închisoarea locală, când a fost împușcat în stomac și ucis. 
Ucigasul, Jack Ruby, un mafiot local, a murit de cancer în pușcărie, 
trei ani mai târziu. 

Cu presupusul asasin prezidenţial redus la tăcere, preşedintele 
Lyndon Johnson a ordonat declanșarea unei investigaţii care să 
alcătuiască un raport în legătură cu circumstanţele în care s-a petrecut 
incidentul, aşa-numitul raport al Comisiei Warren. După cum stim, 
unii martori nu erau de încredere, alții și-au schimbat declarațiile și 
alți martori-cheie nu au fost incluși în raport. În mod clar, scopul 
comisiei era să pună capăt oficial zvonurilor care roiau în jurul 
cazului+27. Chiar si președintele Johnson bănuia Cuba sau CIA că ar fi 
avut un rol în asasinat. Cu toate acestea, el a simţit că cea mai bună 
decizie pentru a evita războiul si a calma populaţia era să închidă 
cazul cu concluzia inocentă că singurul asasin era Lee Harvey 
Oswald428. 

După moartea președintelui Kennedy presa a răspândit cu 
generozitate multe portrete caricaturale și minciuni deliberate în 


legătură cu Oswald429. Aceste minciuni sunt, in parte, rezultatul 
campaniilor de dezinformare declanșate încă de la început de 
serviciile secrete. Manipularea subtilă a presei a reușit să facă extrem 
de greu de identificat adevărata poveste a complotului pentru 
asasinarea președintelui. Oricum, după analizarea scurtei vieți a lui 
Oswald din perspectiva obținută prin examinarea operaţiilor 
MKULTRA ale lui Richard Helms, portretul pretinsului asasin începe 
să fie mult mai clar și mai credibil. 

Dacă s-ar adăuga multitudinea aparentelor greșeli umane în 
investigația asupra circumstanțelor în care s-a petrecut asasinatul, 
împreună cu toate contradicţiile cazului, faptele dovedesc fără tăgadă 
că Oswald este victima unei înscenări. Mai precis, probele arată către 
nivelurile înalte ale CIA — Richard Helms, alături de James Angleton 
si de alti câţiva. De fapt, cei care insistă că Oswald era doar un nebun 
singuratic sunt fie naivi, fie exploatează poziția oficială in interes 
personal. În orice caz, argumentele lor ajută la continuarea 
mușamalizării. 

Mai sunt unii care spun că o conspirație de largi proporţii nu 
poate fi ascunsă în SUA. Și au dreptate. Este imposibil de ascuns chiar 
şi o conspirație de mai mică amploare. 

În analiza cronologică pe care o vom face în cele ce urmează 
vom descrie cum a devenit planul MKULTRA sub patronajul lui 
Richard Helms și al lui James Angleton structura pe care s-a construit 
complotul pentru asasinarea lui JFK (si a lui RFK) si, după ce vom 
clarifica amănuntele acestei misiuni de programare prin hipnoză, vom 
putea explica multe dintre mistere. Repet, scopul programării nu era 
să creeze un asasin, ci un vinovat fără vină, răspândind informaţii 
extrem de incriminatoare despre o persoană nevinovată, în vreme ce 
un ucigaș experimentat va comite asasinatul. Lui Oswald i s-a înscenat 
totul. 

Printre simptomele obişnuite ale programării prin hipnoză, după 
cum vom vedea în cele ce urmează, se află şi schimbările de dispoziție 
si iritabilitatea. Oswald a resimţit ambele simptome“30. Un alt indiciu 
îl reprezintă inexplicabilele goluri temporale resimtite de toți cei 
implicați fără să ştie în programele CIA care studiau controlul minții. 
Au fost mai multe perioade în care Oswald a lipsit două sau mai multe 


săptămâni. De exemplu, una s-a înregistrat în octombrie 1962, la 
câteva luni după ce a sosit cu familia la Dallas431. În acest timp este 
posibil să fi suportat fazele condiționării, desigur, fără să ştie. El nu si- 
ar fi amintit ce s-ar fi întâmplat. Golurile de memorie rezultate pot 
explica unele dintre interminabilele sale probleme conjugale cum ar fi: 
„Unde ai fost... de ce nu mi-ai spus?“ Alt semn este „jurnalul“ lui 
Oswald descoperit printre lucrurile lui, după asasinat. Experții 
Comitetului Camerei au afirmat că este scris cu grafia sa, dar nu în 
modul său de a se exprima. De asemenea, ei au susținut că a fost scris 
într-o zi sau două, cu toate că acoperă doi ani din viata+32. Cea mai 
simplă explicație — si cea mai logică — este că nu ne aflăm în fata 
unui adevărat jurnal, ci doar a jurnalului pe care agenţii care-l 
controlau pe Oswald l-au făcut ca acoperire pentru acesta. Si un alt 
semn al programării prin hipnoză a lui Oswald provine dintr-o 
povestire spusă de unul dintre prietenii săi. În ziua asasinatului, 
conform acestuia, Lee a adus la muncă un pachet în care se aflau niște 
bare pentru perdea, în clădirea Texas School Book Depository, pachet 
în care, au presupus cei din Comisia Warren, s-a aflat pușca 
dezasamblată adusă în clădire. Cu toate acestea, declaraţiile 
martorilor referitoare la dimensiunile pachetului exclud fără discuție 
posibilitatea să fi conținut o asemenea armă433, Oswald a spus ulterior 
că nu-și amintea de acest pachet434. Planul MKULTRA nu arată altfel. 


Lee Harvey Oswald s-a născut pe 18 octombrie 1939, în New 
Orleans. Mama lui, Marguerite Claverie Oswald, era infirmieră, iar 
tatăl său, Robert Oswald, agent de asigurări. Tatăl lui Lee a murit în 
august 1939, cu două luni înainte ca el să se nască. Marguerite mai 
avea alti doi copii: Robert, care se născuse in 1934, si John Pic, născut 
în 1931, din prima căsătorie. În timpul celui de-al Doilea Război 
Mondial, Lee, care avea trei ani, a fost dat la orfelinat alături de cei 
doi fraţi, până la finalul războiului, în 1945. Marguerite s-a căsătorit 
din nou și i-a luat pe băieți înapoi, dar căsătoria ei nu a durat decât 
până în 1948. Familia s-a mutat la Fort Worth, în Texas, și, după 
câțiva ani, cei doi băieți mai mari au intrat în armată — John s-a 
înrolat în Garda de Coastă, iar Robert la puscasi marini. În 1952, când 
Lee avea 13 ani, el si mama lui s-au mutat in New York City, unde 
fusese detașat John Pic. Au închiriat un apartament în Bronx și au stat 


acolo doi ani435, 

Se consideră că Oswald a fost un singuratic si un excentric, dar 
nu este așa. La 14 ani, în 1953, Lee Harvey Oswald a fost ales 
preşedintele clasei a opta la Scoala Publică 44 in Bronx, New York436. 
Aceste alegeri sunt, de regulă, întreceri de popularitate. Aici a devenit 
Lee un cititor avid și un entuziast călător cu metroul, explorând 
marele oraș, când ar fi trebuit să fie la școală. 

Lee și mama lui au părăsit New Yorkul în 1954 și s-au întors în 
New Orleans, unde au locuit, pentru scurtă vreme, alături de sora 
Margueritei, Lillian Murret, înainte să-și găsească un apartament. În 
anul următor, când Lee a făcut 16 ani, s-a alăturat Patrulei Civile 
Aeriene, o organizaţie de cercetașit37. Acolo l-a cunoscut pe unul 
dintre liderii grupului, un pilot pe nume David Ferrie. Conform unui 
consilier al lui Richard Helms, Ferrie era un pilot care lucra pentru 
CIA438. Adevărul e că legăturile lui Oswald cu serviciile secrete încep, 
de fapt, din anii adolescenţei petrecute în New Orleans. 

Ferrie era atipic din multe puncte de vedere, inclusiv al modului 
in care arăta. Din cauza unui tip de calvitie cunoscut sub numele de 
alopecia areata, isi trasa sprâncenele cu creionul și purta o perucă. Era 
cunoscut pentru fanaticele sale opinii politice de extrema dreaptă și 
pentru conexiunile sale cu șeful mafiot din New Orleans, Carlos 
Marcello. Avea legături strânse cu grupurile de cubanezi anti-Castro și 
cu Guy Banister, fost şef al biroului FBI din Chicago, cu care a fost 
coleg pe Camp Street numărul 544, în New Orleans439. 

Ca si Ferrie, Banister era, la rându-i, un anticomunist inversunat. 
El pusese pe picioare în New Orleans grupuri de cubanezi anti-Castro 
care aveau sprijinul din umbră al CIA. Se credea că făcuse 
contrabandă cu arme pentru cauza lor. Din acest punct de vedere, era 
de-o teapă cu E. Howard Hunt, răspunzător pentru antrenarea trupelor 
paramilitare anti-Castro în zona Miami40. 

Este interesant că unul dintre hobby-urile lui David Ferrie era 
acela de hipnotizator, un talent care se potriveşte ca o mănușă cu 
activitățile de programare prin hipnoză MKULTRA din proiectele 
CIA+1. De asemenea, era pedofil homosexual si fusese concediat de 
Eastern Airlines pentru activitățile sale interzise. Jim Garrison, 
faimosul procuror districtual din New Orleans, a spus despre Ferrie că 


este cu mințile sucite dar, in același timp, „cu adevărat genial“442. 

Pe 22 februarie 1967, înainte să apară la procesul lui Garrison 
pentru conspirație la asasinarea lui JFK, Ferrie a fost găsit mort in 
casa lui. Avea 49 de ani. Cauza morţii a fost, conform documentelor, 
hemoragia cerebrală+4%3. Viaţa sa si a lui Oswald se întrepătrund, 
începând cu întâlnirea lor din 1955, când Lee avea 16 ani și, din nou, 
cu câteva luni înaintea asasinării lui Kennedy, când Lee era în vârstă 
de 23 de ani. De asemenea, Ferrie și Lee au fost văzuți împreună în 
diferite locuri din afara New Orleansului, după cum vom vedea în 
paginile următoare. 

Când a fost arestat după asasinarea lui Kennedy, pe 22 noiembrie 
1963, se spune că în portofelul lui Oswald a fost găsită o legitimatie 
de bibliotecă. Era pe numele lui David Ferrie*#4. Mai mult, când Jack 
Ruby, asasinul lui Oswald, a fost arestat, în carnetul său cu adrese a 
fost descoperit numele lui Ferrie+%5. Cu siguranță, întâlnirea acestor 
trei oameni nu e întâmplătoare. 

Lee și mama sa au părăsit New Orleans și s-au mutat în Fort 
Worth, Texas, în iulie 1956. La o săptămână după împlinirea vârstei 
de 17 ani, pe 24 octombrie 1956, Lee a urmat pașii fratelui său și a 
intrat în Corpul Puscasilor Marini“. Dorea o viata palpitantă, să 
călătorească, o viata în care să înveţe ceva nou si chiar să fie plătit 
pentru asta. Documentele medicale de la înrolarea lui Oswald 
dovedesc că personalitatea sa era cu mult diferită față de cea 
prezentată de mulți istorici după asasinat. Mai curând decât 
„irațional“ si „instabil“, după cum l-au descris multi scriitori, dosarul 
său medical din armată susține că Lee „nu arată semne că are 
probleme emoționale sau anomalii psihice“447. 

Colegii lui Oswald spuneau lucruri bune despre camaradul lor. 
Un militar din unitatea lui, Zack Stout, spunea că Lee, a cărui poreclă 
era „Ozzie“, putea purta o conversaţie inteligentă, citea „chestii 
profunde ca Mein Kampf sau The Decline and Fall of the Roman Empire 
(Istoria declinului si a prăbușirii Imperiului Roman de Apus)448“ si era 
un om „pe care te puteai baza, genul de tip în care eu am deplină 
incredere“449, Un alt cunoscut de la pușcași marini, James R. Persons, 
spunea despre Oswald: „Era cumsecade și de înțeles. Era tăcut... nu ca 
tipii ăia gălăgioși ca animalele“450. 


Un intelectual tăcut. Chiar că era un puscas marin atipic. Dar 
aceste însușiri l-au condus pe Oswald către o carieră de excepție si 
către destinul său nefericit. La antrenamentele de bază ale pușcașilor 
marini, în San Diego, s-a văzut că Oswald e un trăgător prost, 
nereușind să obțină titlul de ,,tintas expert“451. El înregistra scorul 
minim pentru calificarea ca trăgător, adică a adunat 191 de puncte pe 
o scală de la 190 la 250 de puncte marcate pe ţintă. Conform 
normelor pușcașilor marini, acest punctaj era considerat „o rată 
scăzută de tintire“452. Cu siguranță, talentele sale erau altele si, in 
curând, își va găsi locul în lumea deseori paranoică a serviciilor 
secrete militare. 

Datele oficiale despre serviciul militar al lui Oswald i-au 
determinat pe mulți istorici să creadă că după ce a trecut de 
antrenamentul de bază, pușcașii marini l-au trimis în Florida și 
Mississippi câteva luni să se antreneze pentru a deveni specialist în 
radar, apoi a fost detașat la Atsugi, Japonia*>3. 

Oricum, conform declaraţiilor făcute de camarazii lui Oswald de 
la pușcașii marini din Japonia, ştim că Lee vorbea fluent rusește. De 
fapt, vorbea atât de des încât i s-a pus încă o poreclă, 
„Oswaldskovici“454. E foarte greu să înveţi limba rusă și fără s-o faci la 
şcoală este o sarcină aproape imposibilă. Din datele oficiale reiese că 
Oswald a invatat-o în timpul liber. Cu toate acestea, nu există nicio 
probă că s-ar fi întâmplat astfel. Un prieten apropiat al lui Oswald a 
remarcat mai târziu că rușii din Dallas erau „uluiți de stăpânirea 
aproape perfectă a limbii ruse... să știi ruseşte cum știa el era 
remarcabil — să apreciezi literatura adevărată — era ceva cu totul 
ieșit din comun“455. 

Acest mister a existat până la mijlocul anilor 1970 când, ca 
urmare a adoptării Legii libertăţii informaţiei, au fost desecretizate 
date care fac lumină asupra adevăratului antrenament al lui Oswald la 
pușcașii marini. Conform profesorului Philip Melanson (Spy Saga), o 
transcriere tardivă a unei ședințe a Comisiei Warren conţine o replică 
sugestivă a consilierului J. Lee Rankin. Acesta este citat că i-ar fi 
informat pe membri în legătură cu măsurile întreprinse de Comisie 
„pentru a afla ce a studiat el [Oswald] la școala din Monterey în 
domeniul limbilor străine“456. Oswald a fost trimis la cea mai 


importantă scoala de limbi străine a armatei, Institutul Lingvistic al 
Ministerului Apararii (DLI), la Monterey, California, pentru a studia 
limba rusa*57. Această scoala elitistă de limbi străine pentru serviciile 
secrete avea ca scop predarea mai multor ,limbi-tinta“, pregătind 
militari selectați din toate armele pentru a lucra cu Agenţia Naţională 
de Securitate. Cursurile intensive de nouă luni ale școlii constau în 
şase ore de cursuri pe zi plus teme pentru acasă. De regulă, militarii 
absolvenţi ai școlii de limbi străine lucrau la serviciile de criptologie 
(spărgători de coduri) și la interceptarea mesajelor inamice, pe 
tancuri, vapoare, submarine, baze de rachete sau în aviaţie. 
Cunoscătorii de limbi străine primesc de obicei sarcina de a face 
traducerea mesajelor interceptate, iar unii sunt folosiți pentru 
interogatorii. 

Dacă termina antrenamentul de bază la San Diego în ianuarie 
1957, Oswald ar fi trebuit să fie la DLI în Monterey prin septembrie 
1957. Este o dată care se potriveşte cu sosirea lui la baza aeriană de la 
Atsugi, Japonia. Atsugi era cea mai mare bază CIA din Asia si baza de 
lansare a noului avion spion ultrasecret al CIA, U-2458, ideea 
apartinandu-i directorului adjunct CIA Richard Bissell. Lansat prima 
dată în 1956, avionul putea să zboare la o altitudine de aproape 30 
km. Înarmat cu cele mai performante aparate de fotografiat, capta 
imagini de la majoritatea echipamentelor militare sovietice+59. Flota 
de avioane U-2 a fost înlocuită de sateliți la mijlocul anilor 1960. 

Ţinând cont de încadrarea reală a lui Oswald în serviciile secrete 
militare, nu ar fi fost ieșit din comun ca el să fie distribuit ca operator 
pentru controlul radarului. Destul de des, sarcinile de serviciu ale 
agenţilor din serviciile secrete militare erau gândite ca o acoperire a 
adevăratelor misiuni450. Încadrarea lui Oswald ca specialist radar era 
folosită pentru a păstra secretă misiunea de translator care era 
clasificată ca ultrasecretă. 

Cât timp s-a aflat în Japonia, Oswald a fost trimis alături de 
unitatea sa pentru a monitoriza crizele minore din Asia de Est. Astfel a 
juns în Filipine în timpul amenințării pe care o reprezenta situația din 
Indonezia, în ianuarie 1958, iar alte tulburări l-au trimis în Taiwan, în 
septembrie 1958461. Oricum, mare parte din perioada de detaşare a 
petrecut-o acordând asistență misiunilor avioanelor-spion U-2 la 


Atsugi, la circa 40 km sud de Tokio. În același timp, in viata lui 
Oswald isi face loc o alta misiune informativa de natura mai intima. A 
început să meargă prin barurile prin Tokio unde se întâlnea cu tinere 
japoneze cunoscute că furnizează informaţii pentru KGB. Lee trebuia 
să le dezinformeze în legătură cu misiunile de spionaj cu avionul 
U-2462, 

După câte se pare, era bine plătit pentru aceste sarcini 
suplimentare. Conform lui Edward Jay Epstein (Legend), o noapte cu o 
animatoare la clubul de elită Queen Bee putea costa cât salariul pe o 
lună al unui puscas marin cu același grad ca el (85 de dolari)+63. Cu 
toate acestea, lui Lee nu i-au lipsit niciodată banii, în ciuda 
extravagantului său stil de viata prin costisitoarele cluburi ale 
capitalei. 

O alta informatie despre munca de spion al lui Oswald este 
dezvaluita de dosarul sau medical. A fost examinat in septembrie 1958 
pentru gonoree si a fost tratat la bază. În loc să fie pedepsit pentru că 
a încălcat codul de comportament al pușcașilor marini, în dosarul său 
scrie că a contractat boala „pe linie de serviciu“ 46. 

Din multe puncte de vedere, Oswald trăia o viata pasionată, atât 
la baza militară, cât și în afara ei. 

Si în timpul detașării la Atsugi se spune că a avut probleme de 
două ori cu sistemul de justiție militar. În aprilie 1958, poliția militară 
l-a arestat pe Lee pentru că deținea un pistol Derringer+65 pe care-l 
cumpărase în Japonia. Nu era voie să ai arme personale. Fără îndoială 
a simţit că ar fi o idee bună să aibă o armă, în cazul în care viata sa de 
noapte impunea asta. Pistolul a fost descoperit când l-a scăpat din 
greşeală pe jos în cazarmă și s-a descărcat, zgâriindu-i brațul166. Se 
pare că Oswald nu era prea descurcaret cu nicio armă. 

Al doilea incident s-a petrecut în august 1958, la clubul 
recrutilor de la bază. La un moment dat în timpul nopţii, Lee a turnat 
un pahar în capul unui sergent. Poliția militară l-a săltat și a petrecut 
două săptămâni în carceră467, La 18 ani, cu siguranță Oswald nu 
învățase încă să tina la băutură. 

Detasarea lui Oswald la Atsugi, Japonia, s-a încheiat trei luni mai 
târziu, iar în noiembrie 1958, s-a întors cu vaporul în California. Noua 
sa însărcinare era la baza aeriană El Toro, între Los Angeles și San 


Diego468. Știind care era adevărata natură a muncii lui Lee in armată, 
avem o perspectivă mai clară a ceea ce s-a întâmplat ulterior. În 
timpul celor nouă luni petrecute la El Toro, se crede că Oswald s-a 
pregătit pentru noua însărcinare și a fost, de asemenea, „preparat“, 
adică a fost condiționat pentru aceasta. Va vorbi deseori în rusește cu 
colegii și se va abona la un periodic în limba rusă. Cu siguranţă, 
superiorii săi știau care era adevărata lui misiune*®?. 

Mai târziu, colegul său de cameră de la baza aeriană El Toro, 
James Botelho, care a devenit judecător în California, a fost întrebat 
despre orientările politice ale lui Oswald și despre îndeletnicirile lui 
după ce a plecat de la pușcașii marini. Judecătorul Botelho declara: 
„Oswald nu era comunist sau marxist... a fost în misiune în Rusia 
pentru serviciile secrete ale SUA“470. 

În vreme ce programul MKULTRA al lui Richard Helms mergea 
la foc continuu — experimentand pe soldați, prizonieri și alții, cu toții 
fără să ştie că sunt cobai —, exista în desfășurare un alt program 
promițător al serviciilor secrete. Acesta presupunea false „dezertări.“ 
Cu ajutorul acestui program, aflat sub controlul șefului 
contrainformatiilor James Angleton+71, CIA se folosea de personal 
militar pentru a se infiltra Uniunea Sovietică472. 

În septembrie 1959, Oswald a fost demobilizat pe motive de 
„greutăţi familiale“, ceea ce i-a permis să părăsească pușcașii marini 
cu trei luni mai devreme. În spatele poveștii oficiale s-a întâmplat cu 
totul altceva. Demobilizarea lui a fost o acoperire care urma să 
mascheze noile ordine primite. De fapt, nu exista nicio „greutate“ în 
familia lui Lee pentru care să fie nevoit să plece acasă. Mama lui se 
rănise la picior și căzuse cu un an înainte, dar își revenise47°. 
Demobilizarea pe motive de „greutăți familiale“ era un simplu truc 
pentru a-l introduce pe Lee într-un program desfășurat sub 
supravegherea lui Richard Helms și a lui James Angleton, care 
trimiteau personal militar dincolo de Cortina de Fier. Pretinzând că 
sunt dezertori, soldaţii SUA erau trimiși în ţările blocului sovietic unde 
lucrau sub acoperire pentru serviciile secrete americane. În același 
perioadă, între 1958 și 1960, șapte americani au cerut azil în Uniunea 
Sovietică. Se ştie că șase dintre ei s-au întors acasă. Oricum, din arhiva 
Departamentului de Stat nu reiese clar câţi erau spioni și câți erau 


(dacă erau vreunul) cu adevărat dezertori*7‘. 

Lee a părăsit baza aeriană El Toro în septembrie 1959 și s-a dus 
la Fort Worth să-și vadă mama. I-a explicat că vrea să lucreze în 
afacerile comerciale de import-export. El le-a mai spus celor apropiați 
că intenționează să se înscrie la o şcoală din Europa, la Colegiul Albert 
Schweitzer din Churwalden, Elvetia*75. CIA a investit foarte mult in 
acest colegiu, poate si datorită localizării sale strategice într-o tara 
neutră. Planul lui Lee de a urma un colegiu a fost bun pentru 
acoperire, dar și o posibilă soluție de avarie în cazul în care obiectivul 
de a intra în Uniunea Sovietică eșua. 

În loc să aştepte săptămâni pentru pașaport, al lui Lee a sosit 
chiar în acele zile. Și documentele sale de lăsare la vatră au sosit cu o 
neobișnuită rapiditate. La nouă zile după ieşirea din armată, pe 20 
septembrie 1959, cu pașaportul în mână, Lee părăsea portul New 
Orleans pe o fregată care se îndrepta către Franța+76. 

De la Le Havre a plecat în Anglia pentru a lua un avion către 
Finlanda. Cercetătorii au descoperit că itinerariul lui Lee era foarte 
neobișnuit în această etapă a călătoriei: nu existau zboruri comerciale 
către Helsinki, în Finlanda, astfel încât el să ajungă acolo pe 11 
octombrie 1959477. Desigur, în domeniul său de activitate acest fapt 
nu ar fi fost o problemă de nerezolvat. CIA a folosit deseori piloţi cu 
contract care pilotau avioane private. Amintiti-va de David Ferrie. 

Lee a sosit cu trenul în Moscova pe 16 octombrie 1959, cu două 
zile înainte să împlinească 20 de ani și a rezervat o cameră la Hotelul 
Metropol. Primise de la consultatul sovietic din Helsinki o viză de șase 
zile pentru a vizita Uniunea Sovietică+78. 

După sosirea agentului Oswald la Moscova, acţiunile sale 
trădează faptul că nu era doar parte a programului de „dezertori“ al 
CIA, dar și subiect fără să știe al programului MKULTRA de 
programare prin hipnoză, după cum vom vedea. Trebuie să subliniem 
că Richard Helms, directorul adjunct de operaţii CIA, când a depus 
mărturie în fața Comisiei Warren cinci ani mai târziu, a negat că 
agenţia ar fi avut de-a face cu Oswald. Helms a respins ipoteza că „în 
documente sau în mintea cuiva ar fi existat vreun contact sau că s-ar fi 
gândit la el“. Fapt este că numele lui Lee apare într-un memoriu CIA 
din 1963 în care Helms se referă la interviurile agenţiei „cu Lee 


Harvey Oswald“ din 1960479. Nu exista niciun alt detaliu in acest 
memoriu. Alt indiciu al legăturii lui Oswald cu CIA este faptul că acest 
tânăr fost puscas marin avea „dosar 201“480. Un 201 aparține 
terminologiei serviciului de personal al CIA și făcea referire la indivizi 
care fie erau din CIA, fie aveau contract cu agenţia. 

Cu ajutorul CIA, Oswald nu a avut probleme să acopere 
cheltuielile de călătorie și de cazare mergând în Uniunea Sovietică și 
înapoi către SUA. Lee a câștigat în total 3 452 de dolari în cei trei ani 
petrecuți la pușcașii marini*®!. Cu toate acestea, conform calculelor 
făcute de Comisia Warren, lui Lee îi rămăseseră aproximativ 1 500 de 
dolari pentru cheltuielile de călătorie+82. Cu siguranţă, călătoria sa în 
Europa a fost finanțată de angajatorul său secret, nu din propriul 
buzunar. De vreme ce Lee nu avea conturi de care să se știe, a avut în 
mod sigur o sursă secretă de venit pe care a folosit-o pentru a-şi 
finanța călătoria de-a lungul lumii si, ulterior, pentru a-și întreține 
familia. Finanţele lui Oswald dovedesc că a avut o sursă sigură de 
venit. Se mai spune că „dezertarea“ sa către Uniunea Sovietică în cele 
mai fierbinți momente ale Războiului Rece nu a avut efecte asupra 
revenirii sale sau asupra usurintei cu care a obținut bani de la guvern 
în iunie 1962, după ce și-a încheiat misiunea în URSS483. 

Lee a sosit la Moscova pe 16 octombrie 1959 si a petrecut două 
săptămâni în hotel, fără îndoială pregătindu-se pentru dezertare sau 
fiind pregătit de altcineva. Această pregătire presupunea memorarea 
cuvintelor prin care-și anunța intenţiile și scrierea unei scrisori care 
să-i dovedească obiectivul. Pe 31 octombrie 1959, a intrat în 
Ambasada Statelor Unite ale Americii și a declarat că era marxist şi că 
renunța la cetățenia americană. Oficialii SUA de serviciu erau Richard 
E. Synder, al doilea secretar al ambasadei, un agent CIA de carieră, cu 
10 ani de serviciu, care fusese la Tokio, și John McVickar, viceconsul 
al ambasadei454. Desigur, ei nu erau singurii care au auzit anunțul 
făcut de Oswald. Se știe că Ambasada SUA era împânzită de 
microfoanele sovieticilor, așa cum ambasada lor din Washington era 
cu microfoanele plantate de americani*®>. Astfel că dezertarea 
anunțată de el a dat semnalul pentru KGB să înceapă procedurile de 
evaluare a candidatului Oswald. Richard Snyder era versat in 
procedurile agenţiei și se prea poate să fi ştiut că Lee era într-o 


misiune a serviciilor secrete ale SUA. in acelasi timp, din moment ce 
operațiile agenției erau  „compartimentate“, pentru a evita 
compromiterea lor, Snyder poate nu a știut detaliile despre statutul lui 
Oswald. 

Lee i-a înmânat lui Snyder scrisoarea sa de dezertare în care 
afirma că dorește să renunţe la cetăţenia americană și că urmează să 
facă cerere pentru cetățenie sovietică. Jargonul juridic conținut de 
acest document sugerează că nu Lee l-a scris si că i-a fost pregătit de 
compatrioții americani fie la ambasadă, fie clandestin, undeva în oraș. 

Lee a continuat, lansându-se într-un monolog despre 
„imperialismul american“ şi declarând că are informaţii din zilele 
petrecute la pușcașii marini pe care le va dezvălui sovieticilor, ceea ce 
presupunea că secretele s-ar fi putut referi la zborurile U-2 de la 
Atsugi. Snyder i-a spus lui Oswald să revină la începutul săptămânii 
următoare pentru a completa documentele+86. 

În mod normal, agenţia i-ar fi venit de hac de îndată unui fost 
puscas marin care intenționa să ofere informații secrete inamicului. 
Lee ar fi fost închis imediat cu șapte lacăte. Asta firește, dacă nu 
cumva Snyder sau alt angajat al ambasadei știa de misiunea lui 
Oswald. În acest caz, ei ar fi știut că Lee va furniza informaţii false 
care vor induce în eroare serviciile de informaţii sovietice, așa cum 
făcea la Queen Bee în Tokio. 

După ce Oswald a părăsit ambasada, Snyder a sunat la biroul 
United Press International din Moscova pentru a transmite 
informațiile. Vorbind cu jurnalistul Robert Korengold de la United 
Press International (UPI), Snyder i-a spus unde l-ar putea găsi pe 
Oswald să scrie reportajul%7. În mod normal, nu ar fi fost genul de 
ştire pe care agenţia s-o lanseze pe piață. Dar acum era altceva. 
Agenţia crea legenda lui Oswald — acoperirea antiamericană a lui Lee 
—, atrăgând presa în povestea falsei sale dezertări. Ziua următoare, 
această informatie a inrosit cablurile agenţiilor de stiri și a ţinut prima 
pagină a ziarelor în SUA, inclusiv în Fort Worth, Texas. 

Un alt element important al anunţului de dezertare al lui Oswald 
a fost modul atipic în care s-a prezentat Lee. Aparent, în timp ce le 
vorbea lui Snyder si McVickar, el a rostit un monolog, chiar articulat, 
lăudând marxismul și condamnând „opresiunea“ americană. După 


cum isi amintește Snyder: „Puteai spune că și-a repetat rolul...“ Iar 
McVickar scria într-un memoriu că i s-a părut că Lee „urmărea un 
model de comportament în care fusese inițiat de o persoană sau de 
persoane necunoscute“488, Chiar așa. La asemenea performanță se 
poate ajunge relativ uşor, când individul este condiționat corect. 

După ce UPI a preluat povestea lui Lee, a fost contactat de doi 
reporteri cărora a acceptat să le acorde interviuri: Aline Mosby de la 
UPI, al cărei articol a apărut imediat în Fort Worth, Texas, și Priscilla 
Johnson de la North American Newspaper Alliance, care l-a 
intervievat pe Lee două zile mai târziu. Amândouă doreau să știe 
motivele lui Lee și cum se simțea părăsind America, iar el le-a răspuns, 
repetând papagaliceste filosofia sovietică, și variatiuni pe tema 
exploatării capitaliste și a luptei de clasă în SUA. Primul interviu a 
durat două ore, iar al doilea patru489. Ambele jurnalistele au relatat că 
Lee părea să le dea lecţii în fiecare clipă, de parcă ar fi fost programat. 
Din nou, comportamentul de acest tip este dominant când un subiect 
este condiționat adecvat; aceasta tine de rutină în lumea programelor 
MKULTRA. Interesant, pentru Priscilla Johnson, „dezertarea“ lui Lee 
ar fi putut să nu fie chiar o noutate, deoarece, pe lângă cariera de 
jurnalistă, Johnson lucra cu contract pentru CIA. De fapt, unul dintre 
articolele despre Oswald, publicat după moartea acestuia, a fost folosit 
într-o campanie de dezinformare pentru a impune legenda lui Lee în 
ipostaza de marxist declarat+90. 

Când aștepta neliniștit în camera de hotel din Moscova să 
primească răspuns de la sovietici referitor la cererea sa de cetăţenie, 
Lee le-a scris mamei și fratelui său Robert. Știa că există posibilitatea 
de a fi expulzat din Uniunea Sovietică. 

După două săptămâni petrecute în Moscova, autoritățile sovietice 
i-au spus lui Oswald să părăsească țara491, fără îndoială pentru că 
bănuiau ce motive avea să dezerteze; vorbise despre pregătirea sa 
militară, dar ei nu au găsit nicio probă că le spusese adevărul și nici 
nu exista o alta că trecuse cu adevărat de partea lor. La urma urmei, 
fusese în armată la pușcașii marini doar cu câteva săptămâni înainte, 
la cea mai secretă bază de spionaj a SUA din Asia. 

În acel moment, conform jurnalului său, care, de asemenea, este 
suspect, de disperare, se pare că a încercat să se sinucidă, taindu-si 


încheietura mâinii stângi. Ar D fost descoperit de o ingrijitoare a 
hotelului în camera sa și dus la spital, apoi la un azil de unde va pleca 
peste câteva zile. În mod straniu, nu există mărturii că Lee ar fi spus 
cuiva vreodată despre această tentativă suicidară, nici chiar soţiei sale 
Marina (despre care vom vorbi în paginile următoare). În raportul de 
autopsie a fost inventariată o cicatrice descoperită pe brațul său stâng, 
dar aceasta nu a fost o rană adâncă. În fine, nu există niciun document 
medical sovietic din care să reiasă că vizita lui la spital chiar a avut 
loc492. 

Pentru următoarele șase săptămâni, adică de la mijlocul lui 
noiembrie 1959 până la sfârșitul lui decembrie 1959, nici urmă de 
Oswald!493 

Lee stia ca scrisorile sale erau interceptate de KGB si, de 
asemenea, că una dintre căile de a obține permis de rezidenţă ar fi fost 
să câştige aprobarea din partea KGB. Cu certitudine, una dintre 
modalităţile cele mai eficiente să-l obțină era să-și împăneze scrisorile 
trimise acasă cu fraze batjocoritoare la adresa SUA. 

Se spune că scrisorile trimise de la Moscova au fost interceptate 
în New York de unitatea de contrainformaţii a lui James Angleton. 
Aceste scrisori nu au mai ajuns niciodată la destinaţie, în Texas. Au 
fost trimise, în schimb, la birourile CIA din Washington, D.C.49. 

Într-o asemenea scrisoare adresată fratelui său subiectul era „de 
ce mie si tovarășilor mei muncitori si comuniști ne-ar plăcea să vedem 
guvernul capitalist al SUA răsturnat“. Scrisoarea pare să fie mai 
complexă decât ar fi putut-o concepe Lee, la cei 20 de ani ai săi, fără 
ajutorul vreunui scriitor al agenţiei, dacă nu cumva o făcuse fără să 
ştie în urma unei sesiuni MKULTRA, în camera sa (şi, din nou, el scria 
toate acestea pentru a câștiga acceptul KGB care, în mod obișnuit, 
intercepta și citea scrisorile trimise către SUA). Scrisoarea continua: 
„În Statele Unite, muncitorii trebuie să pună pe picioare sindicate 
împotriva angajatorilor lor... pentru că guvernul susține un sistem 
economic care îi exploatează din răsputeri pe muncitori, un sistem 
bazat pe credite care conduce la inflație, speculaţii infinite și război... 
Uită-te în jur si uită-te la tine însuţi. Vezi segregare, vezi şomaj si ce 
efecte are automatizarea. Îţi amintesti cum ai fost dat afară de la 
Convair?“495, 


Apoi, urmează un paragraf de o violență care nu-i era 
caracteristică: „Vreau să înţelegi ce-ţi spun acum, nu o spun 
superficial sau în necunoșştință de cauză, de vreme ce am fost în 
armată, cum ai fost şi tu, și ştiu ce înseamnă războiul... . În 
eventualitatea unui război, as omorî orice american care își pune 
uniforma în apărarea guvernului. Orice american“4%. Era cu 
certitudine altceva decât stilul sau conținutul unei scrisori între doi 
fraţi, doar dacă nu a fost scrisă „fără să ştie“. 

Dintr-odată, pe 4 ianuarie 1960, Lee a fost chemat de autoritățile 
sovietice şi informat că i se permite să stea în Uniunea Sovietică. 
Diatribele sale antiamericane functionasera. 

Cuvintele „voi ucide orice american“ din scrisoare dovedesc fără 
îndoială pentru ce fusese creat MKULTRA. Acest program era o 
modalitate de a inventa probe incriminatorii care ar fi putut face ca 
subiectul să pară că a înfăptuit un asasinat mânat de credinţele sale 
politice. Șeful contrainformatiilor CIA, James Angleton, și scriitorul 
agenţiei E. Howard Hunt erau specializați în asemenea misiuni. 
Emotiile violente din această scrisoare duc la concluzia că Lee l-ar fi 
ucis chiar și pe fratele său. Este o concluzie care contrazice total 
natura relaţiilor dintre cei doi frați. Mai mult, faptul că Robert nu a 
primit scrisoarea — a fost descoperită în biroul lui James Angleton*97 
— o face și mai suspectă. 

Există mai multe astfel de scrisori — majoritatea pregătite în 
timpul în care Lee a lipsit de la mijlocul lui noiembrie până în 
decembrie 1959. Date fiind circumstanţele, cu certitudine nu ar fi știut 
să le scrie. În esenţă, aceste scrisori își propuneau două obiective: 
primul, să păcălească KGB, făcându-l să creadă că Lee era un dezertor 
autentic, nu un spion, și al doilea, să-i paveze drumul pe viitor, 
prezentându-l drept comunist credincios, imagine care putea fi folosită 
acasă pentru a i se înscena un asasinat. 

Autoritățile sovietice i-au dat lui Oswald un permis de rezidență, 
nu cetățenia sovietică, si un loc de muncă într-o fabrică de radio si 
televizoare în Minsk, capitala Bielorusiei, la 800 km sud-vest de 
Moscova. A ajuns acolo la 7 ianuarie 1960498. 

Nu se ştiu prea multe despre activitățile lui Oswald în Uniunea 
Sovietică și mare parte din ceea ce se știe provine dintr-un jurnal 


descoperit la Dallas, printre lucrurile lui Oswald, dupa asasinat. Un 
asemenea document a fost foarte important de vreme ce Comisia 
Warren s-a bazat pe el pentru informatii in timpul investigatiei, iar 
Richard Helms chiar l-a folosit pentru a-și susține afirmaţia că Lee 
Harvey Oswald a fost cu adevărat dezertor499. Cu toate acestea, este 
posibil ca Helms să fi știut mult mai multe despre jurnal decât oricine 
altcineva. Mai mult, Lee s-ar putea să nici nu fi avut cunoștință de 
existența lui. Nu se ştie când, unde sau de ce a fost scris jurnalul. El 
acoperă perioada petrecută de Lee in Minsk, între ianuarie 1960 si 
martie 1961, aproape jumătate din perioada petrecută în Uniunea 
Sovietică500. Experții Comitetului Camerei Reprezentanților au 
analizat scrisul si au afirmat că este al lui Lee, chiar dacă nu avea 
fluiditatea stilului său. Oricum, au mai spus că a fost scris într-o 
singură zi sau poate două50l. De asemenea, bazându-se pe erorile 
factuale, analiștii au determinat că a fost scris în urmă cu cel putin un 
an, după datele pe care le conţinea. Cu siguranţă, nu a fost vorba de 
un jurnal adevărat, ci de unul contrafăcut. 

Jurnalele făceau parte din arsenalul obişnuit al programelor 
MKULTRA. Acestea puteau furniza probe incontestabile: un motiv clar 
şi o legătură limpede cu un individ anume. Metodologia presupune 
drogarea și hipnotizarea unui subiect căruia i se ordonă să scrie 
cuvintele pe care le aude înregistrate sau care-i sunt dictate. După ce 
termină, subiectul nu-și amintește că a scris ceva și, implicit, nici ce a 
scris. Jurnalul a fost scris doar într-o zi sau două, iar lui Oswald i-a 
fost dictat textul în timpul unei transe MKULTRA, scriind o poveste 
spusă de coordonatorul său CIA, povestea în sprijinul „legendei“ sale 
sau al aparentei de adevărat dezertor. Nu încape nicio îndoială că el 
nu-și amintea să fi scris aceste pagini. Asa că jurnalul, cu toate că nu 
ne furnizează o cronologie exactă a vieţii lui Lee pe când se afla în 
Uniunea Sovietică, ne pune totuși la dispoziție un indiciu asupra 
felului în care a fost manipulat de ofițerii agenţiei care s-au ocupat de 
el. 

Natura ficțională a jurnalului este pusă în evidență de 
numeroasele referințe la evenimente care au fost contrazise de 
martori. 

De pildă, jurnalul susține că soţia lui Lee, rusoaica Marina ( mai 


multe despre căsătorie in paginile următoare) a fost internată în spital 
pentru cinci zile, în septembrie 1961, din cauza epuizării nervoase. 
Motivul atribuit acestei suferinţe era frica ei că i se va interzice să 
părăsească tara împreună cu soțul ei. Însă, faptele indică altceva. În 
primul rând, ea a negat acest lucru și nu există niciun document 
medical care să ateste cele scrise. Mai mult, ea trebuie să fi fost în 
grațiile guvernului la acel moment, pentru că luna următoare, în 
octombrie 1961, și-a luat concediu, călătorind câteva sute de kilometri 
sud-est de Minsk pentru a-și vizita unchiul, Iuri Mihailov, în 
Harkov502. 

Un alt exemplu care scoate la iveală natura jurnalului este 
povestirea din 1 mai 1960, în care Lee participa la o petrecere cu 
prietenii în Minsk. Această zi este cea în care Francis Gary Powers, 
pilotul avionului U-2, a fost doborât și capturat de sovietici. Dar, 
câțiva ani mai târziu, după întoarcerea lui Lee acasă, el le-a povestit 
prietenilor din Dallas că pe 1 mai 1960 se afla la Moscova la 
sărbătorirea Zilei Muncii503 (Uniunea Sovietică l-a dat pe Powers la 
schimb pentru Rudolf Abel, un spion sovietic deţinut în SUA, pe 10 
februarie 1962). 

De asemenea, jurnalul este plin de contradicții. Într-o însemnare, 
Lee susține că merge la „teatru, film sau operă aproape în fiecare zi. 
Trăiesc din plin si sunt foarte multumit“5°*. Pentru ca pe altă pagină 
să se plângă: „nu am unde să cheltuiesc banii pe care-i câștig. Nu tu 
cluburi de noapte și nici cluburi de bowling, nu tu locuri de distracție 
în afară de balurile sindicale. Mi-a ajuns până peste poate“ 505. 

Anomalii sau, mai corect, mistificări găsim din abundență in 
viata lui Oswald. Ca în orice misiune a serviciilor secrete, persoanele 
din afară se confruntă cu un labirint de oglinzi. Un alt exemplu ciudat: 
în conversațiile pe care le-a avut acasă, în Texas, după ce s-a întors, 
Lee le-a povestit prietenilor despre condiţiile de viață din Minsk, 
plângându-se că a fost nevoit să trăiască într-o cameră foarte mică și 
să împartă cu alti chiriași bucătăria și baia5°©. Cu toate acestea, din 
dosarul oficial al vieţii sale, susținut de fotografii descoperite printre 
lucrurile personale, aflăm că Lee a trăit într-un apartament mare, cu 
ferestre spre râu, cu două balcoane, un fonograf și o garderobă 
dichisită507. 


Oricum, pe baza interviurilor si a altor documente, se pare ca 
următoarea informatie este adevărată: in Minsk, în primăvara lui 
1961, Lee a întâlnit la dans o tânără atrăgătoare și s-a îndrăgostit de 
ea. Numele ei era Marina Prusakova, avea 19 ani și era asistentă în 
spitalul local. Crescuse în Leningrad și, după moartea mamei sale, s-a 
mutat la Minsk unde a trăit cu mătușa și unchiul ei. Unchiul era 
colonelul Ilia Vasilievici Prusakov, ofițer din MVD508 (similar FBI), 
ceea ce a făcut, fără îndoială, ca viața lui Lee să fie mult mai 
interesantă509. Lee și Marina s-au căsătorit şase săptămâni mai târziu, 
în mai 1961510, iar în februarie următor, s-a născut primul lor copil, 
June511, 

În 1962, Lee plănuia reîntoarcerea acasă cu soția si copilul lor. 
Ambasada SUA a fost eficientă si cooperantă, dându-le pasaportul si 
viza. Sovieticii, mai puțin, tărăgănând soluționarea cazului câteva 
luni. 

La Ambasada SUA, unul dintre oamenii de contact ai lui Lee era 
un agent-cheie al CIA, dr. Alexi Davison, căpitan în aviația militară a 
SUA. El s-a împrietenit cu cei doi si le-a fost de ajutor, in special 
Marinei, asigurându-se că primeşte îngrijire medicală adecvată. 
Înainte de a părăsi Rusia, dr. Davison i-a rugat să dea o fugă până la 
mama lui care locuia în Atlanta, Georgia. Există dovezi că Lee si 
Marina au făcut un popas în Atlanta pe traseul către casă, dar nu se 
ştie dacă au luat legătura cu mama lui512. 

Ce se știe este că dr. Davison de la CIA avea o importantă 
însărcinare la ambasadă ca ofițer superior CIA. La câteva lumi după 
plecarea familiei Oswald, sovieticii au pus mâna pe probe care 
dovedeau că Davison făcea parte din cea mai importantă rețea de 
spionaj CIA descoperită vreodată în URSS. În timp ce Davison s-a 
întors acasă în siguranță, omul lui de legătiră rus, colonelul Oleg 
Penkovski, a fost judecat de sovietici și executat. Penkovski a furnizat 
SUA informaţia referitoare la rachetele sovietice care a jucat un rol 
important în dezamorsarea crizei rachetelor cubaneze513. 

Găsim foarte multe contacte ale lui Lee cu CIA in viata si in 
calatoriile sale. Richard Synder de la Ambasada Statelor Unite ale 
Americii a expediat cererea pentru viză a Marinei, iar Departamentul 
de Stat s-a asigurat ca ea să fie admisă fără a se tine cont de cota de 


emigrare. Motivul: „era in interesul SUA“514. Faptul că era nepoata 
unui ofițer din poliția secretă sovietică şi căsătorită cu un om care nu 
a fost loaial țării sale, oferindu-se să dezvăluie informaţii militare 
ultrasecrete era, aparent, fără importanţă. Un adevărat trădător ar fi 
fost acuzat de trădare ori supus unor investigaţii serioase pentru a se 
afla ce informații a divulgat. Dar, în cazul lui Lee, a fost suficientă o 
simplă scuză. 

Oswald a rămas sub acoperire, pregătindu-se pentru o nouă 
misiune, de data aceasta în SUA. Sub conducerea lui James Angleton 
si a lui Richard Helms, CIA nu avea nicio problemă când trebuia sa 
organizeze operaţii in tara5!5. Si multe dintre acestea au fost 
întreprinse fără știința administraţiei Kennedy, în special cele care 
vizau activitățile cubanezilor anti-Castro în New Orleans și în alte 
orașe. 

În Moscova, când Lee şi familia sa se pregăteau de plecare, 
Richard Snyder de la ambasadă i-a făcut rost lui Lee de un împrumut 
guvernamental de 435 de dolari pentru a-l ajuta cu cheltuielile de 
călătorie51€. La 1 iunie 1962, familia lui Lee se îmbarca în trenul către 
Olanda, petrecând câteva zile în Amsterdam, într-o casă închiriată. Se 
pare că această haltă a servit drept acoperire, fiind locul unde Oswald 
le-a dat celor de la CIA raportul. Lee, soția lui si copilul au plecat din 
Rotterdam cu vaporul si au sosit in Hoboken, New Jersey, pe 13 iunie 
1962517. Lee a primit, din nou, ajutor de la funcționari legaţi de CIA. 
Un bărbat pe nume Spas Raikin, membru al asociației Travelers Aid, s- 
a întâlnit cu familia Oswald pe doc si i-a condus la un hotel din New 
York City. Raikin fusese în echipa de conducere a unei organizații 
anticomuniste numită Prietenii americani ai națiunilor 
antibolșevice518. 

Fratele lui Lee, Robert, i-a trimis si el 200 de dolari, ca să-şi 
cumpere bilete de avion către casă. Familia a plecat din New York 
către Fort Worth pe 14 iunie 1962. 

Usurinta cu care au ieșit din Uniunea Sovietică si reîntoarcerea 
în SUA într-un moment de tensiune maximă al Războiului Rece dau o 
şi mai mare consistenţă ipotezei implicării lui Lee în operaţiile CIA. 

Mai mult decât atât, Oswald si familia lui s-au întors acasă cu 
sprijinul financiar al unei organizaţii de faţadă a serviciilor secrete ale 


SUA519. Si, în fine, cel mai grăitor este faptul că Lee nu a fost pus sub 
acuzare pentru că a ameninţat că va dezvălui informaţiile pe care le 
avea despre avionul de spionaj american U-2, informaţii pe care le 
aflase când era armată520. S-a aflat că mama lui Lee, Marguerite, ar fi 
vorbit despre misiunea fiului ei când acesta se afla peste graniță, în 
1961, lăsându-i să scape că s-ar fi aflat într-o misiune secretă de 
spionaj în Rusia>2!. 

Familia lui Oswald s-a reunit fericită în iunie 1962 când Lee, 
Marina si June, fetița, au ajuns în Dallas si au fost întâmpinați de 
fratele lui Lee, Robert, și de soţia acestuia, Vada. La început au stat în 
casa lui Robert, în Fort Worth și în cea a Margueritei pentru câteva 
săptămâni, până s-au mutat în propriul apartament522. În același timp, 
Lee şi-a găsit de lucru la Leslie Welding Company, o fabrică de uși din 
Fort Worth523. 

Lee era extrem de dependent de ceilalți pentru că nu avea permis 
de conducere și nu a învăţat niciodată să conducă o mașină524. Asa că, 
pentru el, a găsi o slujbă, un apartament și chiar a face cumpărături 
era ceva ce trebuia să planifice cu atenţie. Nu prea era viața unui 
„singuratic“. 

În fapt, era norocos să aibă siguranța că se poate sprijini pe 
rețeaua pe care-o avea în spate. 

La acea vreme, misiunile interne ale CIA erau ultrasecrete525. 
Dar, ca și în operaţiile din exterior ale agenţiei, misiunea era aceeași: 
să monitorizeze, adică să participe la întâlnirile celor care puneau în 
pericol interesele naționale; să se infiltreze sau să simuleze sprijinul 
pentru acest grup si, în cele din urmă, să pătrundă, adică să conducă 
sau să controleze grupul52°. La prima vedere, obiectivul spionajului 
intern, în mare măsură ilegal, era să afle legăturile dintre grupările din 
SUA si sursele de finanțare din Moscova sau din orice alta tara 
comunistă. Dar era mai degrabă un pretext. Carta CIA din 1947 
interzicea spionajul intern fără autorizația Congresului. Era o 
prevedere pe care Helms și compania o știau; aceasta intra în 
atribuțiile FBI527. De asemenea, Helms știa că programele sale 
MKULTRA — în urma cărora multi oameni din SUA au fost drogati, 
hipnotizati, conditionati si monitorizati continuu — depășeau măsura. 
Prin urmare, el a căutat să dea impresia că activităţile interne ale CIA 


sunt legate de operaţii din străinătate. În întregime, programul de 
spionaj intern inițiat de CIA în 1967, care va deveni cunoscut oficial 
sub numele de Operația CHAOS, s-a ocupat cu violarea corespondenței 
si cu monitorizarea grupurilor antirăzboi de studenţi, cum a fost cel al 
Studenţilor pentru o Societate Democratică (SDS)528. Printre ţintele 
interne suspectate de CIA se afla și Uniunea pentru Libertati Civile 
Americane, Congresul pentru Egalitate Rasială și Comitetul fair-play 
pentru Cuba)529. În ceea ce-l priveşte pe Lee, se pare că nu a știut 
până la sfârșitul scurtei sale vieți că însărcinările lui erau menite, în 
egală măsură, să-l facă să pară că lucrează pentru inamici, nu doar să 
pretindă c-o face. 

Șeful departamentului de contacte interne al CIA din Dallas era 
J. Walton Moore. Un individ despre care se crede că a fost multă 
vreme agent CIA si prieten al lui Moore era un imigrant rus pe nume 
George de Mohrenschildt, în vârstă de 51 de ani. O dată la câteva 
săptămâni, cei doi cinau în casa din Dallas a lui George de 
Mohrenschildt și a soţiei acestuia, Jeanne. Moore îl știa pe Lee Harvey 
Oswald si i-a spus lui George să ia legătura cu tânărul nou-venit530. 
George a luat acest sfat în serios. Conform avocatului său, Patrick 
Russell, relația dintre Oswald și de Mohrenschildt era „mai profundă 
decât o simplă prietenie“ si a afirmat odată: „Eu personal am crezut 
mereu că George era agent CIA“551. 

În ciuda diferenței de vârstă de 28 de ani, Oswald și George de 
Mohrenschildt aveau în comun relaţia lor cu serviciile secrete. În anii 
1950, George călătorise luni de zile pe teritoriul Iugoslaviei, când 
lucra ca inginer în domeniul petrolier pentru o firmă a CIA, American 
CoOperation Administration. Această organizație a premers altă firmă 
de fațadă a CIA, Agenţia pentru dezvoltare internațională532. De 
Mohrenschildt chiar a avut succes si a obţinut informaţii importante 
pentru CIA. În fapt, Richard Helms i-a recunoscut utilitatea într-un 
memoriu pe care l-a scris în acea vreme”33. După întoarcerea din 
misiunea în Europa de Est, George i-a dat raportul agentului Moore în 
Dallas534. 

Senatorul Richard S. Schweiker din Pennsylvania a afirmat că, pe 
când făcea parte din Comitetul Church în 1975, descoperise 
„amprentele serviciilor secrete“ peste tot în biografia lui Oswald535. 


Cam acelasi lucru se poate spune despre George de Mohrenschildt. 

De Mohrenschildt s-a născut în Rusia, în 1911, ca fiu al unui 
nobil. A fugit de tânăr în Polonia în timpul revoluţiei bolșevice. În al 
Doilea Război Mondial, a fost spion — unii susțin că a lucrat pentru 
aliați, alţii că ar fi fost spion nazist536. După cum am spus, Richard 
Helms și alti ofițeri OSS au recrutat spioni naziști după război pentru a 
contracara pericolul sovietic. In orice caz, de Mohrenschildt a fost 
trimis ca spion în Mexic în timpul războiului și a lucrat în America 
Latină pentru companiile petroliere ale SUA, după încheierea 
războiului. În 1952, s-a stabilit în Dallas537. Aici a devenit republican 
loial, un înflăcărat anticomunist si un binecunoscut membru al 
comunității rușilor albi. Se știa că a călătorit peste tot, deși nu avea o 
sursă clară de venit, și trăia foarte confortabil538. În afara muncii în 
Iugoslavia, el a petrecut luni de zile în Guatemala, chiar în perioada în 
care la o bază CIA erau antrenați cubanezii anti-Castro pentru invazia 
din Golful Porcilor539. Ulterior, a lucrat in Haiti, când CIA pusese la 
cale o lovitură de stat în acea ţară. Se spune că a primit 200 de mii de 
dolari într-un cont dintr-o bancă haitiană, nu mult după asasinarea lui 
Kennedy5%. 

Gary Taylor, care a fost căsătorit o vreme cu fiica lui George, 
Alexandra, a putut observa direct influența lui George asupra lui Lee 
Harvey Oswald. Taylor a afirmat că: „Indiferent de sugestiile lui [de 
Mohrenschildt], Lee le prindea din zbor și le însușea, fie că era timpul 
să meargă la culcare, fie că era vorba despre locul unde să stea“541. Ca 
prieten apropiat al lui Oswald, în toamna lui 1962, George de 
Mohrenschildt i-a prezentat pe Lee și pe Marina câtorva rezidenți care 
făceau parte din elita socială a comunităţii vorbitoare de limbă rusă 
din Dallas. De asemenea, George a organizat petreceri pentru ei în 
toamna și iarna lui 1962, desi cei mai multi dintre oaspeţii săi nu 
păreau imigranți. De pildă, la una dintre petreceri au venit patru 
geologi de la Laboratoarele Magnolia, situate în zona Dallas-Fort 
Worth: Volkman Schmidt, Everett Glover, Richard Pierce și Norman 
Fredricksen. Norman era fiul directorului de la Radio Europa Liberă, 
un serviciu guvernamental de propagandă5+2. Cu toții voiau să audă 
ce descoperise Lee în URSS. Chiar și astăzi, având in vedere uriasele 
rezerve de petrol si gaze ale Rusiei, geologii sunt surprinși de Rusia. 


Printre oaspetii invitati la petrecerile lui George s-au aflat si doi 
indivizi din industria de apărare: avocatul Max Clark, fost șef al 
securitatii la Convair Aircraft Corporation (sotia sa, Gali, era 
imigrantă din Rusia)5*+3, si Michael Paine, considerat un „creator 
genial“ la Bell Helicopter5++. Soţia lui Paine, Ruth, le-a fost si ea 
prezentată celor din familia Oswald si a devenit o apropiată a Marinei. 
Când cele două doamne au fost separate pentru o vreme de bărbaţii 
lor, au stat împreună în casa lui Ruth, o doamnă respectabilă, care se 
despărțise temporar de Michael, la scurt timp după sosirea familiei 
Oswald, astfel că o invita pe Marina să stea cu ea uneori, când Lee 
erea plecat de acasă. Interesant, tatăl lui Ruth, William Avery Hyde, se 
pensionase de la o agenţie susținută din umbră de CIA unde era 
angajat fratele lui Michael Paine și pentru care lucrase George de 
Mohrenschildt545. 

După trei luni de muncă în atelierul de sudură, Lee a adoptat 
sugestia lui George de Mohrenschildt, mutându-se în Dallas la un alt 
loc de muncă5%6. Nu e surprinzător că noul serviciu presupunea 
misiuni fotografice legate de fotografiile făcute de avioanele-spion 
U-2. Firma, Jaggars-Chiles-Stovall, era o companie care făcea hărți 
fotografice și grafice aeriene, avea contracte cu armata, pentru care 
publica lucrări specializate sau secrete517. Jay Edward Epstein, în 
cartea sa Legend, spune că Lee a lipsit o lună de astă dată — nu știm 
nici azi unde a stat548, 

Tocmai această perioadă a fost una dintre cele mai periculoase 
din istoria SUA — criza rachetelor cubaneze. Un survol al unui avion 
U-2 a înregistrat amplasamentul rachetelor nucleare sovietice instalate 
la Cristobal, Cuba, la 14 octombrie 1962. Vreme de 13 zile lumea a 
aşteptat, temându-se că a ajuns pe marginea prăpastiei. Preşedintele 
Kennedy i-a redus la tăcere pe generalii săi care doreau să 
bombardeze Cuba. El a preferat să impună blocada și carantina 
insulei. De asemenea, a început negocieri secrete, prin telegrame, cu 
premierul sovietic Hrușciov. În cele din urmă, pe 28 octombrie 1962, 
rușii au renunțat și au anunțat că-și vor demonta rachetele și 
lansatoarele și le vor trimite acasă59. 

Fără îndoială că pentru toți cei care au fost implicați in 
programul de spionaj cu avioanele U-2 în timpul crizei nimic nu era 


sigur. Consilierii prezidentiali revizuiau in Biroul Oval si in Sala de 
Război imagini fotografice mărite, captate de avioanele U-2 minut de 
minut. Lee era pe linia frontului, lucrând la o firmă care procesa 
asemenea fotografii. Conform Jeannei de Mohrenschildt și fiicei sale, 
Alexandra, George l-a ajutat pe Lee să se angajeze la Jaggars-Chiles- 
Stovall. A locuit initial la YMCA55 pentru câteva zile, până și-a găsit 
un apartament55l. 

În loc să spunem că a „lipsit,“ ar fi mai corect să spunem că lui 
Lee nu i s-a permis să dezvăluie unde se afla cât a fost urgență 
națională. Pe măsură ce creștea tensiunea, creștea și prudenta, mai 
ales a celor din spionaj. După trecerea crizei, Lee a găsit un alt 
apartament, situat pe Elisabeth Street. S-a mutat acolo pe 4 noiembrie 
1962, iar Marina a sosit două săptămâni mai târziu. După aceea, tot în 
noiembrie, Lee, Marina și fiica lor June au petrecut masa de 
Thanksgiving552 la casa fratelui său, Robert, în Fort Worth. A fost o 
ocazie specială pentru că fratele vitreg al lui, John Pic, și familia 
acestuia se aflau acolo, participând la reuniunea de familie553. 

În acea perioadă situaţia financiară a lui Lee s-a echilibrat. Și-a 
plătit datoria de 200 de dolari către fratele său, bani pe care-i 
împrumutase să zboare la Dallas- Fort Worth din New York55+ și 
datoria de 435 de dolari față de Departamentul de Stat, bani cu care 
acoperise costurile plecării familiei sale din Uniunea Sovietică555. 

Oswald a muncit încontinuu vreme de șase luni la compania de 
grafică Jaggars-Chiles-Stovall, din octombrie 1962 până în aprilie 
1963556. Interesant, un coleg de serviciu care l-a instruit în lucrul cu 
echipamentul de tipărit si camerele fusese implicat în spionaj. Numele 
lui era Dennis Ofstein, de-o seamă cu Lee, și el specialist în limba rusă. 
Fusese înrolat în Agenţia de Securitate a Armatei, care face parte din 
Agenţia de Securitate Naţională (NSA). Cei doi au devenit apropiați și 
vorbeau rusește între ei. După ce Lee i-a mărturisit că a muncit în 
Minsk, Dennis spunea că a presupus că a lucrat pentru armata SUA557. 
Lee va discuta cu el despre diferite tipuri de echipamente militare 
sovietice și utilaje, după spusele lui Dennis. Era un interes pe care Lee 
îl împărtășea si cu mentorul său George de Mohrenschildt558. În vreme 
ce Lee isi menținea acoperirea ca om de stânga, el a fost un foarte 
apropiat prieten al lui de Mohrenschildt, ale cărui credinţe erau foarte 


departe, la dreapta. Într-adevăr, George a fost o prezență dominantă în 
viaţa lui și l-a ajutat să treacă de hopuri importante. Ca să vorbim în 
termenii serviciilor secrete, George se potriveşte portretului-robot al 
unui „coordonator“ al agenţiei. 

Când se afla la Jaggars-Chiles-Stovall, rolul lui Lee în serviciile 
secrete era de a lucra cu fotografii aeriene clasificate și de a 
translitera/traduce semnele și alte cuvinte rusești din alfabetul chirilic 
în cel latin, după cum o cerea situaţia. Oricum, pe Lee îl așteptau 
misiuni mai intense și mai renumite. Va lucra în New Orleans în vara 
lui 1963 si iar în Dallas, în toamna lui 1963. După cum vom vedea, 
misiunea sa pare să fi fost monitorizarea grupărilor anti- și pro-Castro 
din aceste oraşe, pentru a-i dibui pe spionii străini. Dar tocmai această 
acoperire — de om de stânga — a fost cea utilizată pentru a crea un 
motiv și a face mai simplă înscenarea asasinării președintelui 
Kennedy. 

În ceea ce priveşte viața de familie a lui Lee, nimic nu e ce pare a 
fi. Dacă ne uităm în declarații, soţia lui Lee, Marina, spunea că soțul ei 
a fost un „bun familist“, în fata Comisiei Warren pe 4 februarie 1964. 
Abia în septembrie 1964 își schimbă declaratia®5?. 

Fără îndoială, se temea că va fi deportată dacă n-o face, după 
cum vom vedea în cele ce urmează. Ca rezultat al ultimei versiuni, 
unii autori l-au prezentat pe Oswald drept un sot abuziv. Cu siguranță, 
Lee nu era un bărbat violent; aceste probe au fost fabricate pentru a-i 
pune la îndoială caracterul. Conform povestirilor si cunoscutilor, Lee 
era un bărbat discret, profund preocupat de soție si de copil, care avea 
prieteni și-și plătea dările către stat. 

Din nou, acest portret contrastează puternic cu cel oferit de 
versiunea oficială a vieţii lui Oswald. Sunt multe motive pentru care 
lucrurile stau așa. După cum am spus, scrisorile si „jurnalul“ lui Lee au 
fost concepute, în mod special, să-l identifice drept un potenţial 
asasin. În experimentele MKULTRA ale agenției, asemenea documente 
erau scrise chiar de subiect cu ajutorul drogurilor si al hipnozei, 
proces numit „scriere automată“. Acestea erau realizate determinând 
subiectul, drogat și hipnotizat, să răspundă la stimuli, de exemplu 
ordonându-i-se să scrie după dictare, să transcrie o casetă sau să 
răspundă în scris la întrebări, fără să-și mai amintească acest episod. 


Conditionarea sau programarea, dupa cum am scris mai sus, 
presupun sugestii posthipnotice cu ajutorul cărora se dau comenzi 
care pot fi declanșate la un anumit moment — fără ca subiectul să-și 
amintească cine a dat comanda. 

Simptomele pe care le avea Lee înainte de sosirea la Dallas, 
modul său rapid de a vorbi când citea, de parcă ar fi recitat din 
memorie, și scrierea automată — semne ale programării prin hipnoză 
şi a manipulării prin Programul MKULTRA — au început să apară din 
nou în toamna anului 1962. Alt indiciu al conditionarii este o expresie 
facială particulară descrisă ca jumătate de rânjet, dar cu o privire 
posacă și cu ochi sălbatici560. Un alt indiciu este nervozitatea, care nu- 
l caracterizase inițial561. 

Edward Jay Epstein, în cartea sa Legend, descrie episoade în care 
Lee manifestă aceste simptome la diferite petreceri organizate în 
cadrul comunităţii ruşilor albi din Dallas. La o întrunire, el a ţinut un 
discurs de trei ore despre politicile americane față de Cuba562. S-a 
referit la SUA numindu-le „imperialiste“ și, se spune, părea „obsedat“ 
de acest subiect563. Altă dată, a stat tăcut „pe jumătate surâzând și cu 
ochii crucis“564. Deloc surprinzător, Marina voia să-l evite si, de 
câteva ori, a acceptat invitația făcută de Ruth Paine de a se muta 
temporar la ea565, 

Din nou, un efect secundar al conditionarii, după cum sugerează 
anchetatorul Philip Melanson, este nervozitatea evidentă. În cazul lui 
Lee, conditionarea i-a inoculat un sentiment de furie pe care si familia, 
si prietenii l-au observat. Nu e dificil să-ți imaginezi cât de neliniștit 
devii neștiind ce ti se întâmplă. Imaginaţi-vă cum ar fi să nu vă 
amintiți evenimentele recente petrecute în viața dumneavoastră sau a 
celorlalți, cum e să trăiţi sentimente și dorinţe ciudate si să vă 
schimbaţi deodată comportamentul. Deși unii au sugerat că Oswald 
era dezechilibrat mintal, nu există nicio probă în această privință. De 
fapt, medicii militari care l-au evaluat pe Lee l-au considerat o 
persoană normală. 

Cât a stat la Dallas, Lee și-a închiriat o cutie poştală. În ianuarie 
1963, se spune că a primit prin poștă un pistol Smith & Wesson 
calibru .38, de la Seaport Traders din Los Angeles. A plătit pentru el 
29,95 de dolari”*6. Arma a fost comandată de A. J. Hidell. Nu după 


multă vreme, a mai fost comandată o pușcă si trimisă la aceeași cutie 
poștală, tot pentru A. J. Hidell5°”. Oricum, nu se ştie dacă Lee a făcut 
cu adevărat acele comenzi si nici dacă le-a ridicat568. Dacă plănuia să 
împuște pe cineva, cu siguranţă nu ar fi cumpărat o armă comandând- 
o prin poștă. 

Ar fi putut să cumpere una de la un magazin de arme pentru a 
evita actele care l-ar fi trădat. 

În timp ce Lee putea considera că pistolul i-ar fi necesar pentru a 
se proteja în lumea periculoasă a misiunilor secrete, o pușcă era 
pentru el neinteresantă. Însă, pentru coordonatorii săi era absolut 
necesar ca Lee să aibă acele arme, mai ales dacă urma să i se pună în 
cârcă acuzaţia de crimă. 

Comisia Warren credea că A. J. Hidell, cel pe numele căruia s-au 
cumpărat armele, este un nume de împrumut al lui Oswald. Se spune 
că după asasinat în portofelul lui Lee a fost descoperită o legitimatie 
militară falsificată pe numele lui Alek James Hidell pe care era lipită 
poza lui Lee. Oricum, sergentul Gerald Hill, de la Poliția din Dallas, 
cel care a golit primul portofelul, nu a pomenit de această legitimatie 
în interviul pe care i l-a luat un jurnalist chiar în acea zi569. Falsa 
legitimatie a fost adăugată ulterior pentru a face legătura dintre Lee si 
arme. 

Oswald avea o cunoștință cu care făcuse armata la pușcașii 
marini, un individ poreclit ,,Hidell,“ John Rene Heindel din New 
Orleans570. Numele apare, de asemenea, și ca A. J. Hidell, președinte 
al unei asociaţii studențești, pe o legitimatie de membru al 
Comitetului fair-play pentru Cuba, care fusese găsită prin buzunarele 
lui Lee571. După cum vom vedea, această organizație nu avea membri 
în Dallas și nici în New Orleans, cele două orașe în care lucrase Lee. 
Legitimatia de membru era, de fapt, o parte a acoperirii lui572. 

Arma folosită în asasinat a fost expediată pe 20 martie 1963 de 
la Klein's Sporting Goods din Chicago către A. Hidell la cutia poștală 2 
915 în Dallas. Era o armă cu un singură ţeavă, un Mannlicher-Carcano 
de calibru 6,5 mm, din vremea războiului. A costat 21,45 dolari573. 
Trebuie să remarcăm că după asasinat, detectivii din Dallas nu au 
găsit nicio amprentă pe armă. A fost trimisă de FBI la Washington 
pentru analize. Nici experții de aici nu au descoperit nimic și au 


trimis-o înapoi la Dallas, undea a fost descoperită, se zice, o amprentă 
palmară pe ţeava armei când pușca a fost dezasamblata574. Multi 
experți consideră că singurul fel în care ar fi putut scăpa această 
amprentă echipelor de investigatori ar fi fost dacă a fost luată mai 
târziu de pe corpul lui Oswald (asta s-ar fi putut realiza printr-o 
simplă spargere la morga locală). 

În perioada în care se presupune că a fost cumpărată arma, în 
martie 1963, familia Oswald s-a mutat pe West Neely Street la 
numărul 214, în Dallas, într-un apartament cu două niveluri si o mica 
terasă în spate. Acesta este locul unde, conform versiunii oficiale, Lee 
a fost fotografiat ţinând o armă într-o mână, un ziar de stânga in 
cealaltă si un pistol la brâu. Această fotografie si alta asemănătoare ar 
fi fost găsite după asasinat printre lucrurile lui Lee, depozitate în 
garajul lui Ruth Paine. Lui Lee i-ar fi fost arătată una dintre aceste 
fotografii când era în pușcărie, însă a negat că personajul din 
fotografie ar fi el, susținând că a fost trucată. Fotografia îi arată chipul 
suprapus pe fotografia altcuiva, a spus el. De asemenea, a mai adăugat 
că era inițiat în tehnicile fotografice (pentru că lucrase la Jaggars- 
Chiles-Stovall)575. Publicată pe coperta revistei Life, pe 21 februarie 
1964, fotografia l-a compromis definitiv pe Lee în ochii opiniei 
publice576. 

De atunci, experții în fotografie au analizat printurile și au găsit 
probe clare că aceste poze au fost falsificate. Unul dintre experți a fost 
maiorul John Pickard de la Departamentul canadian al apărării, iar 
altul era fostul președinte al Consiliului internaţional al fotografilor 
criminaliști, detectivul Malcolm Thompson, care avea recomandări de 
la Kodak și Scotland Yard577. 

În urma analizelor lor s-a descoperit că umbrele de pe figură nu 
corespund celor de la sol — fotografia feței fusese luată când soarele 
se afla sus pe cer, în vreme ce corpul fusese fotografiat când soarele 
era jos, către linia orizontului. În al doilea rând, bărbia nu semăna cu 
a lui Lee. Cea din fotografie era pătrată, iar a lui Lee era mai ascuțită. 
Şi, în al treilea rând, experţii au descoperit o linie subţire care 
evidenţiază granița dintre fotografia corpului și cea a capului 
suprapus578. 

O altă discrepanta a fotografiei a fost descoperită comparându-se 


dimensiunile puștii Mannlicher-Carcano cu înălțimea lui Oswald. 
După ce au făcut măsurătorile, experţii au descoperit o diferență 
semnificativă între fotografie şi adevăratele măsuri ale lui Lee și ale 
puștii: fie omul era cu 12,5 cm mai scund decât Lee, fie arma era cu 
6,5cm mai lungă decât pușca Mannlicher-Carcano579. 

În fine, fotografiile au fost făcute, în mod evident, într-o zi 
însorită. Marina Oswald le-a spus celor din Comisia Warren că a făcut 
fotografiile incriminatoare pe 31 martie 1963. Însă, conform arhivei 
Agenţiei de Meteorologie a SUA, în acea zi, în Dallas, vremea a fost 
ploioasă580. 

În mod clar, Comisia Warren a luat-o pe o pistă falsă, susținând 
că Marina Oswald a făcut această fotografie. În privința aparatului 
folosit, au apărut probleme asemănătoare. 

În primul rând, trebuie să spunem că poliția a descoperit 
echipament fotografic printre lucrurile lui Lee din garajul lui Ruth 
Paine. Unul dintre obiecte era un Minox58l, un aparat german de mici 
dimensiuni care folosea film de 9,2 mm, aproximativ un sfert din 
dimensiunea filmului de 35 mm. Acesta are lentile cu focalizare 
apropiată şi este proiectat pentru fotocopierea documentelor. Este un 
aparat foto pentru spionaj și încă un indiciu referitor la adevărata 
ocupaţie a lui Lee. 

În ceea ce priveşte aparatul pe care, chipurile, l-ar fi folosit pe 
terasa din spatele casei, Marina le-a spus anchetatorilor, pe 6 februarie 
1964, că nu-și poate aminti ce tip de cameră era, americană sau 
rusească. Pe 18 februarie ea a afirmat că aparatul de fotografiat avea 
forma unei cutii de culoare cenușie. La 25 februarie, i-a fost arătată 
fotografia unui aparat Imperial Reflex, iar ea a spus că acela era. Se 
mai spune că Robert, fratele lui Lee, luase un aparat de fotografiat 
mic, american, din casa familiei Paine la două săptămâni după 
asasinat, în ciuda faptului că poliția din Dallas a perchezitionat 
amănunțit casa de câteva ori înainte, fără a-l găsi. Robert a predat 
camera la FBI pe 24 februarie 1964. Cercetătorii au remarcat cât de 
fragil pare acest lant al evenimentelor, de vreme ce în privința 
aparatului nu avem mărturii582. 

Presupusele fotografii ale lui Lee cu o pușcă au fost descoperite 
în garajul familiei Paine de Poliția din Dallas. Interesant este că nu au 


mai fost descoperite nicăieri alte fotografii, de pildă poze ale familiei 
Oswald. După mai multe perchezitii, fotografiile cu pușca au apărut 
din senin. Se poate remarca faptul că acestea au fost descoperite de 
poliție când Ruth Paine era plecată la cumpărături si lăsase casa la 
discretia anchetatorilor583. Ea le permisese acces neîngrădit în casa ei 
chiar și când mergea la magazin, astfel că plantarea fotografiilor și a 
aparatului foto a fost floare la ureche. 

Coordonatorii lui Lee Harvey Oswald erau, în mod evident, 
versat! în operații subversive. Ei au trimis cel putin doi agenți sub 
acoperire în curtea din spatele casei lui Lee, adică un fotograf și un 
complice îmbrăcat în negru, care au adus o pușcă, un ziar si un pistol. 
Au făcut pozele și, ulterior, în laborator, au suprapus figura din 
fotografie peste o fotografie a lui Lee, au refotografiat-o și au 
reprodus-o in mai multe exemplare. După asasinat, fotografiile si 
camera au fost puse printre lucrurile lui Lee din garajul lui Ruth 
Paine, casa din Irving unde stătea Marina la acel moment, în primele 
zile ale lui decembrie 1963. Marina știa că, dacă soțului ei i se pot 
înscena toate acestea atât de convingător, fără să fie nimeni care să-l 
apere, o soartă asemănătoare o poate aștepta pe ea și pe fiicele ei, 
dacă nu reacționa cum i se cere (al doilea copil al familiei Oswald, 
Rachel, s-a născut pe 20 octombrie 1963, cu o lună înainte de 
asasinat). Adevărul e că Marina a minţit în fața FBI și a Comisiei 
Warren pentru că îi era teamă că, dacă nu va spune ce ar vrea 
anchetatorii să audă, va fi deportată58+. 

Revenind acum, în primăvara anterioară pe West Neely Street, 
munca lui Lee la Jaggars-Chiles-Stovall nu mai mergea așa bine, iar el 
se pregătea să inițieze acţiuni politice cu impact public. În martie 
1963, Lee a fost înștiințat de supraveghetorul lui că munca în 
laboratorul de fotografie va lua sfârșit pe 5 aprilie 1963. Lucrase acolo 
şase luni. Auzind noutăţile, prietenul lui, Dennis Ofstein, l-a întrebat 
ce are de gând să facă. Lee i-a răspuns că ar putea pleca înapoi în 
Rusia585. Se păstra în pielea personajului, iar modul în care făcea asta, 
ca şi cum și-a fi propus să se reîntoarcă în Uniunea Sovietică prin 
Mexic și Cuba, era parte a acoperirii. Oricum, destinația sa imediată a 
fost New Orleans, unde s-a întâlnit cu mai mulți lideri ai cubanezilor 
anti-Castro, pozând, în același timp, ca activist pro-Castro. 


Plecarea lui Lee de la Jaggars-Chiles-Stovall în aprilie 1963 s-a 
petrecut, zice-se, din cauza prea multelor greșeli in munca sa586. 
Înainte, Lee părăsise locul de muncă de la firma lui Leslie Welding din 
Fort Worth după trei luni. Lee și George de Mohrenschildt vorbiseră 
atunci despre concediere, cu toate că supraveghetorul lui Lee de la 
Leslie Welding spunea că muncea foarte bine. De fapt, activitatea de la 
firma lui Leslie Welding dusese la angajarea lui Lee în laboratorul 
Jaggars-Chiles-Stovall587. Însă, indiferent dacă a fost concediat sau a 
părăsit multele lui slujbe, un lucru e clar: coordonatorii lui Lee doreau 
ca acesta să lase impresia unui caracter instabil, cel al unui om care 
nu poate sta prea mult la un loc de muncă. Și au reușit. 

La 10 aprilie 1963, în timpul primei săptămâni după ce Lee a fost 
concediat de la laboratorul fotografic, în Dallas a avut loc un incident 
pomenit și în New York Times. Un general de armată pensionar, Edwin 
A. Walker, a fost ţinta unei impuscaturi noaptea, când stătea în biroul 
său, acasă. Trăgătorul a ratat588. Conform poliției, glontul a trecut 
printr-o fereastră din spatele casei. Un martor care a auzit 
impuscatura, Walter Kirk Coleman, un vecin adolescent, a declarat că 
a văzut doi bărbaţi fugind cu mașina589. Poliţiştii au raportat că au 
investigai un incident cu două seri mai devreme în afara casei 
generalului, unde fuseseră zariti doi bărbaţi uitându-se la casa lui 
Walker5%. În plus, un alt vecin, domnisoara Ross Bouve, spunea ca 
are un câine care latră la străini, dar în acea seară câinele a tăcut. În 
următoare două zile, a mai spus ea, câinele a fost „foarte bolnav“. E 
posibil să fi fost drogat, bănuia ea5?!. Trăgătorul si complicele lui nu 
au fost niciodată descoperiţi. Probele culese de detectivi dintr-un zid 
din casa generalului Walker dovedesc că s-a tras cu o pușcă de calibru 
30,06 (care este cu totul diferit de calibrul 6,5 mm al presupusei arme 
a lui Oswald). 

După asasinarea președintelui Kennedy și a lui Lee, Marina 
Oswald a declarat la un interogatoriul FBI, pe 3 decembrie 1963, că 
Lee a tras focul care l-a ratat cu putin pe generalul Walker5%2, în ciuda 
faptului că nu există niciun indiciu care să-l lege pe Lee de acest 
incident sau de armă5%. În paginile următoare vom examina 
credibilitatea Marinei, frica pentru viitorul ei și modul în care a 
interpretat Comisia Warren mărturia acesteia. Dar, pentru început, e 


interesant să spunem câteva lucruri despre Walker. 

Generalul Edwin Walker nu era printre favoriţii lui Kennedy și 
sentimentul era reciproc. Fusese comandant de infanterie și le vorbea 
mereu soldaţilor despre ideile sale de extrema dreaptă și despre 
opiniile Asociaţiei John Birch594 — încălcând astfel legile federale. În 
viziunea lui Walker asupra lumii, Universitatea Harvard și chiar 
revista Mad erau agenturi comuniste595. Generalul considera că 
preşedintele Kennedy e „slab“ în privința comunismului și că nu 
doreşte să se confrunte militar cu sovieticii. 

Kennedy a reacționat la aceste atacuri de dreapta prin discursuri 
ținute peste tot în tara împotriva paranoiei de care dădea dovadă 
aripa de dreapta a armatei. 

El susținea că „bunul simţ de-acasă... a izbândit mereu“ in 
America și şi-a exprimat încrederea că americanii îi vor ignora pe 
acești fanatici ai războiului”. Tot atunci, secretarul apărării, Robert 
McNamara, a avertizat Congresul că „armata este un instrument — nu 
un formator — al politicii nationale“597. 

În septembrie 1962, generalul Walker s-a dus în Oxford, 
Mississippi, unde James Merideth încerca să devină primul student 
negru admis in Universitatea din Mississippi. Walker, un 
segregationist îndârjit, s-a alăturat liniilor de forță care se opuneau 
integrării. În tulburările care au urmat, doi oameni au fost uciși și 166 
răniți598. Indignat, procurorul general Robert Kennedy a cerut 
arestarea lui Walker, internarea lui într-o închisoare psihiatrică în 
Missouri și acuzarea acestuia de rebeliune. 

Avocatii lui au făcut apel la prietenii din Congres, care l-au 
eliberat pe Walker5%. Șapte luni mai târziu, în aprilie 1963, Walker, 
aflat în casa lui din Dallas, a fost ţinta împușcăturilor. 

La mai puţin de un an de la acest atentat, Marina Oswald a fost 
principalul martor al Comisiei Warren care a încercat să-l implice pe 
Lee în tentativa de asasinat împotriva lui Walker. Ea afirma că Lee îi 
spusese că va merge la orele de dactilografie în acea seară, pe 10 
aprilie 1963, dar că a venit târziu și i-a spus ce făcuse. A mai declarat 
că el i-a spus că tinuse îngropată pușca undeva lângă sina de cale 
ferată. George de Mohrenschildt și soția sa Jeanne i-au vizitat pe Lee 
si Marina, la adresa din West Neely Street trei zile mai târziu, sâmbătă 


seara, 13 aprilie 1963. În timpul audierilor din fata Comisiei Warren, 
Jeanne a adăugat câteva amănunte poveștii Marinei, spunând că a 
observat o pușcă într-un dulap în casa familiei Oswald. Este un 
amănunt care contrazice afirmația Marinei că Lee dezgropase arma 
duminică seara; ar fi trebuit să fie încă în pământ sâmbătă. Marina și-a 
schimbat apoi povestea spunând că Lee a adus arma acasă târziu 
sâmbătă. George a spus în legătură cu acestea că ei au sosit atât de 
târziu sâmbătă la familia Oswald, încât i-au trezit din somn pe Marina 
si pe Lee600. În acest moment, atât credibilitatea Marinei, cât şi cea a 
soților de Mohrenschildts era pusă la îndoială. 

În continuarea poveștii lui Walker, Ruth Paine le-a spus 
autorităților în timpul investigaţiei că serviciile secrete au găsit o 
notita în paginile unei cărți pe care i-o trimiseseră Marinei. Biletul 
scris de Lee era în rusește, adresat, pare-se, soţiei. Marina susținea că 
în bilet erau instrucțiunile lăsate de Lee în caz că i s-ar fi întâmplat 
ceva. Inventaria lucrurile de care se ocupase el însuşi, cum ar fi plata 
chiriei, chitantele la apă si gaze, unde se aflau documentele personale 
și-i dădea indicaţii cum să ajungă la oficiul postal. O mai ruga să ia 
legătura cu ambasada în caz că i se întâmplă ceva, să păstreze un 
dosar „cu tăieturi, dacă ar apărea ceva despre el în ziare“ și, în cele 
din urmă, îi spunea unde se află închisoarea, dacă „ar mai fi fost în 
viata si luat prizonier“. Nota era nedatată și nesemnată. Marina 
susținea că i-o lăsase înainte de incidentul cu Walker). 

Acest bilet ridică două mari probleme; prima, nici nu intra în 
discuţie să nu existe articole de presă dacă Lee ar fi fost arestat pentru 
un atentat. A doua, ambasada s-ar fi distanțat rapid de Marina din 
rațiuni politice, dacă ea ar fi fost cumva implicată in impuscarea unei 
persoane publice502. Cu certitudine, nota cu pricina nu era legată de 
incidentul cu Walker. Cel mai probabil, trăda cât de profundă era 
îngrijorarea lui Lee față de propriul viitor, dată fiind natura activității 
sale clandestine, si fata de siguranţa propriei familii. În eventualitatea 
în care coordonatorii săi îl trădau si dispărea sau murea încercând să 
prevină o încercare de lovitură de stat, Lee voia să se asigure că soția 
sa era pregătită. Într-un asemenea scenariu, Lee dorea ca soţia sa să-i 
păstreze documentele până când se va întoarce, iar dacă nu va reveni, 
socotea că ambasada sovietică i-ar fi mai de ajutor Marinei. 


Analizând povestea Marinei despre generalul Walker, este 
important să notăm faptul că membrii Comisiei Warren știau că ea 
făcuse la un moment dat ridicola declarație că Lee încercase să-l 
asasineze pe Richard Nixon603! Nixon nu era nici măcar în apropiere 
atunci604. După cum a declarat Norman Redlich, asistentul lui J. Lee 
Rankin, consilierul general al Comisiei Warren: „Marina Oswald a 
mințit FBI și această Comisie (Warren) în chestiuni de interes 
vital...“605, Marina a recunoscut acest lucru, declarând pe 4 februarie 
1964, în timpul anchetei: „În cazul în care nu voiam să răspund, ei îmi 
spuneau că dacă vreau să trăiesc în SUA, trebuie să-i ajut în această 
problemă...“606. Si Robert Oswald a declarat că: „Ei insinuau că dacă 
nu cooperează... vorbind foarte explicit, o vor deporta probabil înapoi 
în Rusia“607. 

Făcând o evaluare a invențiilor Marinei Oswald în legătură cu 
fotografiile, camera foto și pușca, ai coplesitoarea senzaţie că indivizii 
din MKULTRA erau fără îndoială gata mereu s-o ajute când părea că 
are probleme să-și amintească propria poveste. 

Ideea de bază este că Marina fusese instruită să spună aceste 
lucruri”08. Iar faptul că membrii Comisiei Warren acceptau povestea ei 
este o probă a caracterului insidios al înscenării căreia îi căzuse 
victimă Lee Harvey Oswald. Incidentul Walker dovedeşte profunzimea 
intrigii si nivelul de profesionalism pe care-l aveau coordonatorii lui 
Lee. După cum am mai spus, James Angleton și E. Howard Hunt erau 
cunoscuți ca specialiști în asemenea operații. Indiferent dacă vreun 
adversar al lui Walker a încercat să-l împuște sau dacă atentatul a fost 
o înscenare, evenimentul a adus un beneficiu major de-a lungul 
timpului, adăugând profilului lui Lee trăsăturile unui asasin politic, 
disimulând astfel adevărata conspirație. 

În ultimele trei săptămâni ale lui aprilie 1963, după ce a fost 
concediat de la Jaggars, Lee s-a străduit să-și demonstreze buna 
credinţă în diferite misiuni de spionaj sub acoperire. Iniţial, acestea au 
presupus contactarea organizaţiilor de stânga pentru a obţine 
publicaţiile lor propagandistice pe care le distribuia la colțul străzii. 
Aceste operaţii de rutină erau concepute pentru ca Lee să înceapă să-și 
creeze contacte și să obțină informaţii de la extremistii de stânga, ca si 
de la oponenții lor radicali de dreapta. În acea perioadă, unul dintre 


obiectivele-cheie ale CIA era să lege grupurile de stânga din interiorul 
granițelor de Uniunea Sovietică sau de Cuba, pentru a le discredita și 
a legitima spionajul intern al CIA. Conform unui memoriu FBI, CIA a 
informat că plănuiește să disemineze „informaţii false care ar putea 
pune în dificultate Comitetul (Comitetul fair-play pentru Cuba)“6°9. În 
ceea ce-l privește, Lee a trimis o scrisoare pe adresa ziarului Partidului 
Comunist din SUA, The Worker, şi către sediul central al Partidului 
Socialist al Muncitorilor. I-a informat că este disponibil, întrebându-i 
dacă au nevoie de fotografii „pentru cauză“610. De asemenea, s-a 
abonat la ziarele The Worker și Militant. La mijlocul lui aprilie, se 
spune că Lee a fost zărit într-o zi distribuind publicaţii pro-Castro prin 
Dallas, pe Main Street și Ervay Street®!!. Pe 21 aprilie 1963, adresa o 
scrisoare biroului Comitetul fair-play pentru Cuba (FPCC) din New 
York solicitând pamflete, cereri de înscriere si legitimatie de 
membru®!2, În scrisoare spunea că, atunci când distribuie propaganda 
pro-Castro, poartă un semn pe care scrie „Jos labele de pe Cuba. 
Trăiască Fidel!“613. 

Ca o notă aparte, este interesant că FBI a transmis Comisiei 
Warren că au analizat aceste scrisori (pentru că le-au interceptat) 
înainte de asasinat, având acces la ele ca parte a monitorizării celor 
care fuseseră „dezertori“. Dacă asa stăteau lucrurile, este straniu că nu 
au observat și livrarea unei arme si a unui pistol în cutia poştală 2 915 
pe care o deţinea Lee în Dallas. Asta în afara cazului în care, desigur, 
armele nu au ajuns niciodată la destinație (adică au fost interceptate 
de coordonatorii lui Lee)614, 

Cu ajutorul scrisorilor și a activităților de pamfletar au izbutit 
coordonatorii lui Lee să-i accentueze profilul marxist și să înceapă să-i 
construiască o reputație publică de antiamerican și potențial asasin. În 
privința adevăratelor afilieri ale lui Lee, anchetatorii FBI au raportat 
în timpul investigațiilor Comisiei Warren că, în ciuda activităților lui 
Lee, acesta nu a fost, de fapt, membru al Partidului Comunist în Dallas 
si nici în New Orleans. Nu a participat niciodată la vreo întrunire a 
Partidului Comunist și era necunoscut cercurilor partidului în ambele 
orașe615. Mai mult chiar, dintre apropiații lui Lee nu era niciunul de 
stânga. George de Mohrenschildt, David Ferrie și Guy Banister erau de 
dreapta®!®, 


La zece zile dupa ce sotii de Mohrenschildt au vizitat familia 
Oswald în aprilie 1963, Lee si Marina au părăsit Dallasul. Cele două 
familii nu se vor mai întâlni niciodată. Marina si June, fetiţa ei, s-au 
mutat cu Ruth Paine în Irving pe 23 aprilie 1963. A doua zi, Lee și-a 
făcut bagajul și a luat autobuzul către New Orleans. Planul era ca 
Marina să i se alăture când va găsi un apartament și o nouă slujbă. 
Între timp, în aceeași săptămână, familia de Mohrenschildt a părăsit 
Dallasul. Pe 1 mai 1963, soții de Mohrenschildt au plecat pentru o 
şedere îndelungată în Haiti. Se spune ca George, „inginerul petrolier,“ 
semnase un contract cu guvernul haitian a lui Francois Duvalier, 
„Papa Doc“, pentru activități care presupunea dezvoltarea „diferitelor 
resurse naturale“617. 

Conform informaţiilor obținute de Comitetul Camerei pentru 
Anchetarea Asasinatelor, George a făcut și o călătorie la Washington, 
D.C., în mai 1963, în timpul căreia s-a întâlnit cu oficiali CIA pentru 
motive necunoscute. De asemenea, Comitetul a descoperit că după 
asasinate, în contul haitian al lui de Mohrenschildt au fost varsati între 
200 000 și 250 000 de dolari. Nu există informații suplimentare®!®. 

Strânsa prietenie dintre George și Lee a devenit subiectul unui 
interes profund când a fost constituit, 14 ani mai târziu, Comitetul 
special al Camerei pentru investigarea asasinatelor. În vreme ce 
investigația Comitetului asupra asasinării președintelui Kennedy făcea 
pași înainte, jurnalistul independent Edward J. Epstein si 
investigatorul Comitetului, Gaeton Fonzi, l-au descoperit pe George de 
Mohrenschildt în sudul Floridei. Epstein e cel care s-a întâlnit primul 
cu George într-un hotel din Palm Beach. Fonzi a stabilit o întâlnire 
prin fiica lui George, Alexandra, pentru un interviu la el acasă619. Pe 
29 martie 1977, înainte de întâlnire, George de Mohrenschildt a fost 
găsit mort în baie. Pare să fi murit trăgându-și un glonț calibru .20 in 
gură. Medicul legist a concluzionat că a fost o sinucidere®29, Oricum, 
soția sa Jeanne le-a spus mai târziu reporterilor că e de părere că soțul 
ei a fost ucis. Ea pretindea că George a lucrat în serviciile secrete și 
credea că și Oswald fusese în serviciile secrete al SUA. Îl considera pe 
Lee „o persoană foarte drăguță si blajină“ si mai spunea că atât ea, cât 
şi George credeau că Lee a fost nevinovat în cazul asasinării 
președintelui Kennedy621. 


Pentru Lee Harvey Oswald faptul ca s-a mutat la New Orleans la 
finalul lui aprilie 1963 însemna o întoarcere acasă din mai multe 
puncte de vedere. Se născuse aici si, după cum am mai spus, plecase 
să trăiască în Texas, apoi în New York, revenind cu mama sa când era 
adolescent. Aici a fost membru al echipajului Patrulei Civile Aeriene a 
lui David Ferrie și, un an mai târziu, tot aici, s-a înrolat la pușcașii 
marini. Primul telefon pe care l-a dat la reîntoarcerea în New Orleans, 
pe 25 aprilie 1963, a fost către mătușa lui, Lillian Murret și soțul ei 
Charles „Dutz“ Murret, care l-au invitat să stea în casa lor. Îi ajutaseră 
pe Lee și pe mama lui când locuiseră la New Orleans. Era o gospodărie 
plină de culoare, dată fiind meseria lui Dutz — era parior pentru 
familia mafiotă condusă de Carlos Marcello. Pe atunci, Marcello avea 
greutăți cu ordinul de deportare semnat de procurorul general Robert 
Kennedy. Cazul urma să ajungă la tribunal în noiembrie 1963622. 

Lee a locuit la familia Murret trei săptămâni și a stat multă 
vreme cu ei si cu una dintre verişoarele preferate, Marilyn Murret, 
care era profesoară. Lee a găsit repede un apartament pe Magazine 
Street la numărul 4 907, în centrul orașului. Când a sunat-o pe soţia 
sa, care locuia în casa lui Ruth Paine, pentru a stabili să vină acolo, 
Marina le-a spus lui Ruth și fetiţei sale, June: „Tăticul ne iubește“ 623. 
La începutul lunii mai 1963, Ruth Paine le-a adus pe Marina și fiica ei 
cu mașina la noul apartament amenajat de Lee. Se pare că Marinei i-a 
plăcut schimbarea și s-a plimbat cu soţul ei prin Cartierul Francez. 

Lee a început munca pe 9 mai 1963. Lucra ca mecanic într-o 
cafenea din centru, William B. Reily Company, nu departe de 
apartamentul său624. Reily era un fanatic de dreapta și „susținător 
financiar“ al Comitetului Cuba Liberă, parte a organizaţiei de faţadă a 
CIA, Consiliul Revoluționar Cubanez anti-Castro. Acesta avea legături 
si cu exilatii cubanezi si cu activitățile Mafiei625. Imediat după colt de 
la Reily's, pe Camp Street la numărul 544, se afla biroul lui David 
Ferrie, prietenul lui Lee, a cărui muncă presupunea survolul Cubei cu 
unități de comando în sprijinul organizaţiilor cubaneze anti-Castro, 
care erau susținute de CIA. Ferrie lucra pentru Guy Banister. Banister, 
după cum am spus, a fost agent în serviciile secrete navale și șeful 
biroului FBI din Chicago. La momentul respectiv, locuia în New 


Orleans si se spune că furniza arme organizaţiilor cubaneze anti- 
Castro. Acoperirea sa era Guy Banister Associates, o agenţie de 
detectivi. Făcea parte din Asociația John Birch și era fondator al Ligii 
anticomuniste din Caraibe. De asemenea, era alcoolic si cunoscut ca 
om violent. Secretara lui, Delphine Roberts, a declarat că lucra regulat 
cu militanti cubanezi anti-Castro si că primea fonduri de la CIA626. 

Conform unui memoriu din 1967, desecretizat în urma adoptării 
Legii pentru libertatea informaţiei, la acea vreme erau 26 de angajați 
CIA în New Orleans implicaţi în diferite operaţii, inclusiv într-un 
program de interceptare a corespondentei®27. Unul dintre membrii 
agenţiei era Clay Shaw, cunoscut, de asemenea, sub numele de Clay 
Bertrand, un om de afaceri care deţinea International Trade Mart. În 
armată, Shaw fusese ofițer de informații în timpul celui de-al Doilea 
Război Mondial și, după război, a intrat în divizia de operaţii interne 
din CIA®28, Conform lui Victor Marchetti, de la CIA, Shaw, alături de 
David Ferrie, E. Howard Hunt și alții au acordat asistenţă CIA când a 
fost făcut planul invaziei din Golful Porcilor®29. În 1967, Clay Shaw a 
fost acuzat de procurorul districtului New Orleans Jim Garrison de 
conspirație la asasinarea președintelui630. Richard Helms a fost atât de 
preocupat de această problemă, încât a cerut personalului CIA din 
New Orleans să-l ajute pe Shaw®3!. La sfârșitul procesului, faimos 
după premiera filmului JFK632, regizat de Oliver Stone, juriul a decis 
că nu există suficiente probe. Shaw a fost găsit nevinovat pe 1 
martie1 969633. 

În 1963 agenţia își concentra forțele pentru a sprijini Consiliul 
Revoluționar Cubanez, despre care am vorbit, o organizație de fațadă 
pentru CIA, de la care a primit finanțare de milioane de dolari. 
Misiunea acestei organizații era să recruteze exilați cubanezi pentru 
plănuitul război cu Cuba lui Castro. E. Howard Hunt, stabilit în 
Miami, supraveghea elementele-cheie ale acestui program de 
recrutare®34, În New Orleans, biroul principal al organizatiei era situat 
pe Camp Street la numărul 544, aceeaşi veche clădire cu trei etaje 
unde se afla și biroul lui Guy Banister. Secretara lui Banister și fiica ei, 
care avea un studio foto un etaj mai sus de biroul lui Banister, au 
declarat că l-au văzut pe Lee Harvey Oswald vizitându-l pe Guy 
Banister635. Alt oaspete al lui era nimeni altul decât cea mai 


importantă legătură a Mafiei cu CIA, Johnny Rosselli. După spusele 
doamnei Roberts, Rosselli l-a vizitat pe Banister cu câteva săptămâni 
înainte de asasinat$36. 

Relaţia lui Banister cu David Ferrie pare să fi fost foarte strânsă. 
Ferrie coopera cu organizația lui Banister ca pilot si, din când în cînd, 
îl mai ducea cu avionul pe șeful mafiot Carlos Marcello în afara New 
Orleansului. Marcello era unul dintre actorii importanţi în încercările 
CIA de a-l asasina pe Fidel Castro. De asemenea, Ferrie îi instruia pe 
recrutii anti-Castro într-o tabără din afara orașului. Cel putin o dată, 
Ferrie l-a dus pe Lee pentru a urmări cum se desfășoară antrenamentul 
trupelor de gherilă637. Nu mult după aceea, FBI a organizat o 
incursiune în tabăra de pe Lacul Ponchartrain, în conformitate cu 
dorința administraţiei Kennedy de a pune capăt sabotajelor împotriva 
Cubei. Agenţii federati au confiscat o tonă de TNT si materiale pentru 
fabricarea napalmului si au reținut 11 cubanezi exilați și asociați ai 
Mafiei. Însă, aceștia aveau legături cu CIA și au fost eliberați la scurtă 
vreme®38, 

Un alt agent CIA din New Orleans care-i cunostea pe Ferrie si pe 
Banister si ştia de faptul că Lee s-a întâlnit cu ei era William Gaudet, 
un veteran cu 20 de ani in bransa. Gaudet a afirmat intr-un interviu 
acordat in 1977 ca, desi il cunostea pe Oswald, nu stia in ce era 
implicat. În privinţa asasinării lui Kennedy, Gaudet credea că Lee era 
nevinovat639. 

În mod clar, rolul lui Lee Harvey Oswald în lumea lui Banister, a 
lui Ferrie și a operaţiilor CIA din New Orleans era pur și simplu o 
continuare a misiunilor secrete pe care le îndeplinea de șase ani — 
pentru început în Japonia, cu pușcașii marini, ulterior în URSS ca 
„dezertor“. 

13 ani mai târziu, acest aspect al activităţii lui Lee în New 
Orleans a fost readus în discuţie de senatorul de Colorado Gary Hart, 
în cadrul unei audieri a Comitetului senatorial pentru controlul 
serviciilor secrete in 1976. Senatorul Hart a întrebat: „Era 
identificarea publică a lui Oswald cu mișcarea de stânga o acoperire 
pentru contactele lui cu mișcarea de dreapta anti-Castro?“640, În 
vreme ce Helms și Angleton obstructionau cum puteau întorsăturile de 
acest tip ale anchetei, este clar că întrebarea avea noimă. Sarcina lui 


Oswald la New Orleans era să pozeze ca activist de stânga până cand 
agenţia l-ar fi putut plasa mai târziu in Cuba, in rol de cartita. 
Actionand „în spatele liniilor inamicului“ putea să obțină și să 
transmită informaţii valoroase de la firul ierbii în SUA. De asemenea, 
stim că distribuindu-l pe Lee în rolul de activist de stânga, 
coordonatorii săi din agenţie intenționau ca, din spatele cortinei, să-l 
poată folosi pe post de tap ispăşitor când va veni momentul. 

Coordonatorii lui Lee i-au spus, fără nicio îndoială, că este 
candidatul perfect pentru o misiune in Cuba — că are tot ce-i trebuie 
— gi este necesar doar ca serviciile secrete cubaneze să-l remarce 
protestând împotriva SUA la televizor, pentru a le câștiga astfel 
simpatia. Lee a început de îndată să creeze o serie de evenimente 
media sau incidente care să atragă atenţia reporterilor de la posturile 
locale de radio si televiziune. El trăise deja viata unui operator sub 
acoperire în Japonia si URSS. Dar pentru acest spion de 23 de ani, a fi 
cartita în Cuba, insula-natiune aflată la 150 km de litoralul SUA, tara 
care era un butoi cu pulbere în relațiile internaţionale — era o ocazie 
rară. Pentru a-și îndeplini obiectivul, ar fi trebuit să fie acceptat ca 
fervent apărător al cauzei lui Castro. Si, din cauza restricțiilor din 
SUA, îi trebuia o viză obținută dintr-o a treia tara, cum ar fi Mexicul, 
ca să poată călători în Cuba. 

Pentru a le câștiga încrederea, Lee le-a scris celor de la sediul 
Comitetului fair-play pentru Cuba la sfârşitul lunii mai 1963. Le-a spus 
că intenționează să pună pe picioare o sucursală în New Orleans®*!. 
De asemenea, Lee a tipărit 1 000 de fluturași pe care scria: „Jos labele 
de pe Cuba!“ Pe spatele acestor foi a scris adresa biroului său: „Camp 
Street, New Orleans, L.A., numărul 544“, adică adresa lui Guy 
Banister642. 

Din mai până in august 1963 a stat in New Orleans cu soția sa si 
fiica, June. Marina era însărcinată cu al doilea copil care urma să vină 
pe lume în octombrie. După spusele verișoarei lui Lee, Marilyn 
Murret: „Erau extrem de fericiți. El îi era foarte devotat Marinei. Părea 
să-și iubească fetița foarte mult“643. 

Lee a petrecut mare parte din vară citind. În această perioadă, a 
împrumutat 34 de cărți de la biblioteca publică din New Orleans. Asa 
cum am mai spus, Lee părea să se folosească de legitimatia de 


biblioteca a lui David Ferrie. Ulterior, Ferrie a negat orice relatie cu 
Oswald. Cu toate acestea, doi martori din New Orleans au declarat ca 
Ferrie era extrem de panicat dupa asasinat si i-a intrebat despre 
legitimatia de bibliotecă a lui Lee. În plus, când a fost interogat, a fost 
întrebat daca i-a împrumutat legitimatia sa lui Oswald64. 

Deloc surprinzător, multe dintre cărțile împrumutate de Lee în 
acea vară erau romane de spionaj din ciclul James Bond. Conform 
Comisiei Warren, printre acestea s-au aflat Din Rusia cu dragoste și 
Goldfinger semnate de Ian Fleming. Patru alte cărți erau despre 
comunismul din China si Rusia. De asemenea, Lee a împrumutat si 
Profiles in Courage®45 de preşedintele Kennedy646. Într-adevăr, mătușa 
lui Lee, Lillian Murret, si fiica ei, Marilyn, susțineau că Lee „îl plăcea 
pe preşedinte și-i admira soţia“6%7. Nu au fost singurele. Comisia 
Warren va consemnat mai târziu că soţul lui Ruth Paine, Michael, si 
membrii comunităţii vorbitorilor de limbă rusă din Dallas au declarat 
că Lee avea „sentimente favorabile“ fata de preşedintele Kennedy648. 

Oswald s-a bucurat de grămada de cărți citite peste vară și abia 
către finalul lui august a început cu adevărat să întreprindă operațiile 
sale politice. A existat, totuși, o excepţie — 16 iunie 1963. În acea zi, 
Lee a apărut pe chei, acolo unde era ancorată nava USS Wasp. A 
petrecut o după-amiaza dându-le marinarilor fluturasi de recrutare 
pentru Comitetul fair-play pentru Cuba®*9. Lee era singurul membru al 
filialei sale şi aceasta era singura din sud-estul SUA, exceptând filiala 
din Tampa, Florida650. Tot pe-atunci, Lee a trimis o scrisoare către The 
Worker, ziarul Partidului Comunist din SUA, în New York, pe West 
26th Street la numărul 23. El le cerea literatură de propagandă pe care 
să o distribuie pe stradă și, de asemenea, a inclus legitimatii de 
membru în filiala sa pentru liderii Partidului Comunist Gus Hall și B. 
Davis. Lee le scria: 


„Ca abonat de multă vreme la The Worker știu că vă pot 
cere o favoare si sunt încrezător că mi-o veți îndeplini. Am 
organizat o filială a Comitetului fair-play pentru Cuba aici, 
în New Orleans, și cred că aceasta este cea mai bună cale de 
a atrage marile mase către o luptă populară. 

Vă rog să-mi trimiteţi cât mai multă literatură, deoarece 
cred că ar fi foarte bine să o am printre broșurile Fair Play 
(ca acelea pe care vi le-am trimis) și pamfletele pe care le 
am la birou. De asemenea, vă rog să fiți amabili să trimiteţi 


legitimatiile de membri onorifici incluse in plic pentru 
domnul Gus Hall și domnul B. Davis, luptători pentru 
pace.“651 


Desigur, scopul scrisorii era să creeze o urmă de hârtii care să 
lege Comitetului fair-play pentru Cuba de comuniștii din SUA652. 

Un alt pas semnificativ făcut de Lee în acea lună a fost să ceară 
un nou pașaport. El a completat cererea pe 24 iunie 1963. Paşaportul 
a fost eliberat a doua zi, mulțumită relaţiilor excepţionale pe care le 
avea unde trebuia$55. 

Lee a renunţat la slujba de la Reily Coffee pe 19 iulie 1963 — din 
nou, concediat pentru „lipsa aptitudinilor de muncă“ —, dar a plecat 
zâmbind si le-a dat de înțeles cunoscutilor că are lucruri mai 
importante de realizat654. Muncise acolo două luni. Interesant, în acea 
zi în care Lee fusese angajat la Reily Coffee, a fost angajat și un alt 
tânăr, prieten al lui David Ferrie, un anume Dante Marachini®>>. După 
plecarea lui Lee, Marachini si alti trei angajaţi au plecat și ei. Cu toate 
acestea, au ajuns să lucreze în același loc — complexul local al NASA. 
Cei trei erau Alfred Claude, omul care l-a angajat pe Lee, Emmett 
Barbee, șeful lui Lee, și John D. Branyon, coleg de-al lui Lee656. 
Evident, firma Reily era ceva mai mult decât un magazin de cafea 
după cum rezulta din misiunile în industria aerospațială de apărare 
primite ulterior de foştii săi angajați. Faptul că în magazin s-au 
infiltrat si alţii în aceeași perioadă în care a fost angajat acolo Oswald 
întăreşte, de asemenea, opinia că, la acel moment, firma era o 
acoperire pentru o misiune de spionaj intern. 

Următoarea sarcină la care s-a înhămat Lee Harvey Oswald după 
plecarea de la magazinul lui Reily a fost un angajament pentru o 
conferință — prima dată când vorbea în public după interviurile date 
la jurnalele de știri din Moscova. Conferința fusese programată la 
Spring Hill College în Mobile, Alabama, unde verișorul lui Lee, Eugene 
Murret, era înscris ca seminarist. Lee a vorbi in fata unor studenți 
iezuiți despre perioada petrecută în URSS si despre viziunea sa asupra 
filosofiei marxiste657. 

În august 1963, Lee a câștigat marele pot al atenţiei mediatice. În 
doar circa două săptămâni, perioada dintre 9 și 21 august, Lee a fost 
la radio, la televiziune si în ziare. El și coordonatorii săi, meșteri în 


manipularea presei, stiau cu precizie cum sa brodeze povesti care sa-i 
deschida lui Lee drumul catre Cuba. Totul a inceput vineri, 9 august 
1963, când Lee le-a dat trecătorilor de pe Canal Street fluturasi ai 
Comitetului fair-play pentru Cuba si a protestat impotriva politicii 
SUA fata de Cuba. La un moment dat, proprietarul unui magazin de 
haine bărbătești din apropiere, Carlos Bringuier, s-a apropiat de 
Oswald, iar cei doi s-au luat la ceartă. Bringuier era membru al 
grupului anti-Castro cu sediu in Miami, Directoratul Studenţesc 
Cubanez (sau DRE, Directorio Revolucionario Estudiantil), iar treaba sa 
era să-i antreneze pe exilatii cubanezi în raiduri paramilitare in Cuba. 
A urmat o încăierare, dar unul dintre polițiștii care au fost la fata 
locului spunea că bătaia părea regizată658. Cert e că Lee si Carlos se 
cunoșteau. Conform lui Carlos, el și Lee discutaseră despre Cuba 
îndelung în magazinul lui chiar cu câteva zile înainte si aveau 
amândoi aceleași opinii. Oricum, și Lee și Carlos au fost arestați 
pentru tulburarea ordinii publice. Lee a petrecut noaptea în 
închisoare65?. 

Când se afla în spatele gratiilor, Lee a vorbit cu locotenentul de 
poliție Francis Martello și cu agentul FBI John Quigley. Consecvent 
rolului pe care-l juca, Lee a exagerat dimensiunile filialei sale a 
Comitetului fair-play pentru Cuba cu un singur membru, susținând că 
a înmânat 35 de legitimatii®©°. 

Dimineaţă, un prieten al familiei Murret l-a scos pe cauţiune si 
lunea următoare Lee a fost la tribunal și a plătit o amendă de 10 
dolari. În afara tribunalului, a fost filmat de o televiziune locală, 
WDSU-TV. Următorul eveniment media în care a fost implicat Lee a 
avut loc pe 16 august 1963, la International Trade Mart. Din nou, era 
filmat de o echipă TV când le dădea oamenilor de pe stradă literatură 
propagandistică$6l. Un producător local de radio, William Kirk 
Stuckey, a aflat de proteste și l-a invitat la emisiunea lui, Latin 
Listening Post, locul de întâlnire al multor figuri controversate. Pe 17 
august 1963, Lee a înregistrat un interviu de o jumătate de oră în 
studioul lui Stuckey la WDSU. Directorul de știri al postului, John 
Corporon, l-a editat reducându-l la patru minute și jumătate pentru 
emisiune. Imediat, Stuckey a aflat de la biroul FBI local că Lee, un fost 
puscas marin, „dezertase“ în Rusia, amănunt care-l făcea și mai 


interesant. A fost pusă la cale o nouă emisiune in care Lee a fost pus 
fata în fata cu adversarul său din săptămâna precedentă, alături de alt 
vorbitor anticomunist, Edward Scannell Butler. Lee și-a ținut cumpătul 
chiar și când cei doi i-au „expus“ trecutul pe calea undelor. A insistat 
asupra credinţei sale în marxism, mai degrabă decât în comunism și si- 
a menținut cu fermitate punctul de vedere că relațiile SUA cu Cuba 
erau greșite662. Lee a facut tot posibilul pentru a trece testul de 
turnesol al celor pro-Castro. Următorul pas era să obțină documentele 
din Mexic, care i-ar fi permis să călătorească în Cuba. 

Dar, deocamdată, coordonatorii săi aveau alte planuri. La 
sfârșitul lui august 1963, David Ferrie l-a dus pe Lee la circa 160 km 
în nordul New Orleansului, în micul oraş Clinton din Louisiana. 
Alături de ei a mai călătorit încă un pasager în această neobișnuită 
excursie în zona rurală a Lousianei. Se crede că acest al treilea pasager 
ar fi fost Guy Banister, conform descrierilor făcute de martori, desi 
unii cercetători au spus că al treilea membru a fost Clay Shaw. Dar 
este improbabil, dată fiind poziția lui Shaw în ierarhia comunității si 
în lumea misiunilor secrete. 

Gonind tot drumul într-un Cadillac negru, Ferrie i-a dus pe Lee și 
pe Guy la un centru electoral de înregistrare în Clinton. Conform 
declaraţiilor făcute în fața Comitetului Camerei pentru Investigarea 
Asasinatelor din 1978, cei trei au fost identificați de mai mulți 
martori, inclusiv de șeful poliției orașului și de secretarul centrului. 
Centrul era sponsorizat de Congresul Egalităţii Rasiale și era organizat 
pentru a oferi reprezentanților minorităților neinregistrati posibilitatea 
participării la procesul electoral. În timp ce Ferrie și Banister stăteau 
în Cadillacul negru și se uitau, Lee a stat ore în șir la rând, doar pentru 
a i se spune când a ajuns la biroul de înregistrare că nu întrunește 
cerințele rezidenţiale de înregistrare. Le-a explicat că el se află în zonă 
pentru a căuta de lucru ca electrician la un spital din apropiere. Dar, 
pentru nu locuise în oraș suficient de multă vreme (de fapt, nu locuise 
deloc), a fost informat că nu se poate înscrie și a plecat fără 
scandal663. 

Unii cercetători au considerat acest episod ca fiind doar o parte a 
misiunilor de supraveghere pe care le efectua CIA în acea perioadă. 
Mulţi negri, inclusiv Martin Luther King jr. și Malcolm X, erau 


monitorizati îndeaproape de agenție. Grupurile antirăzboi si 
organizațiile pentru drepturi civile erau și ele ţinta supravegherii. În 
mod obișnuit, agenţii se infiltrau în aceste organizaţii și le raportau 
superiorilor lista celor care participaseră la activitate și ce evenimente 
erau plănuite in viitor664. Dar în somnorosul oraș Clinton din 
Louisiana, înregistrarea votantilor cu greu putea fi considerată o 
acțiune care ar fi putut pune în pericol CIA. Ferrie, Banister si Oswald 
se aflau într-o misiune de o cu totul altă natură. Decât să testeze 
procesul de înregistrare la vot, este mult mai probabil ca Ferrie și 
Banister să fi testat un proces mult mai sofisticat: programul de 
condiționare MKULTRA, coordonat de Richard Helms. Iar subiectul lor 
era Lee Harvey Oswald. 

Se știe despre David Ferrie că era specialist în hipnoză665. Avea o 
abilitate esențială cerută de Programul MKULTRA. Modalitatile de 
utilizare ale programării prin hipnoză sunt nenumărate și variate. Se 
întind de la simpla derutare a unui subiect până la derutarea post 
factum a anchetatorilor; de la ștergerea amintirii unor acțiuni recente 
până la crearea unor circumstanțe incriminante. Programarea prin 
hipnoză și conditionarea pot fi folosite pentru a implanta în psihicul 
subiectului un „imperativ moral“. Stiinta convenţională susține că 
„sub hipnoză nu poţi face nimic din ceea ce nu ai face în mod 
normal“. Însă, după cum am specificat, acest punct de vedere acceptat 
în mod general este anulat de un principiu cunoscut sub numele de 
imperativ moral. Conform acestuia, pentru subiecţii aflați sub 
influența hipnozei, necesitatea de a acționa într-un mod considerat 
just din punct de vedere moral (de propria conștiință) preia controlul 
sau devine imperativă. De exemplu, dacă subiectul hipnotizat 
consideră că oamenii inocenți, lipsiți de apărare sunt amenințați 
cumva de un pericol iminent, va acţiona încercând să-i protejeze. 
Subiectul poate primi informaţii si comenzi, dar va răspunde în acord 
cu propria balanță morală, chiar întreprinzând acţiuni care îi ignoră 
inhibitiile pentru a realiza ceea ce consideră că este drept pentru el. În 
mod similar, un hipnotizator poate păcăli un subiect să facă ceva 
împotriva voinței sale, declanșând imperativul moral. În acest caz, 
unui subiect hipnotizat i se dau informații greșite si i se ordonă să 
întreprindă o acțiune. Acesta se supune comenzii, crezând că acțiunea 


sa era dreaptă din punct de vedere moral si, prin urmare, 
imperativă666. 

Se ştie că eficiența hipnozei ca instrument de programare 
depinde în mare măsură de indivizii care sunt hipnotizati. Subiectul 
trebuie să aibă pasiuni care pot fi exploatate. Lee crescuse având o 
afinitate pentru persoanele umile. În termeni politici, era un susținător 
al drepturilor civile. Nu ar fi trebuit un efort prea mare pentru a-l 
motiva cu obișnuitele tehnici de conditionarea MKULTRA. Acestea 
presupuneau administrarea unui drog fără avertizarea subiectului, 
probabil dizolvat într-o băutură, și inducerea în subconștient a unei 
sugestii posthipnotice. 

Fără îndoială că superiorii coordonatorilor lui Lee le-au cerut, 
pentru a testa eficiența conditionarii, să verifice dacă răspunsul lui 
Oswald la comenzile programării este predictibil. Era esenţial să știe 
dacă pot menţine controlul asupra comportamentului lui Lee atunci 
când este necesar. De exemplu, Lee nu era electrician, dar a făcut 
cerere de angajare și a fost intervievat la un spital pentru o slujbă de 
electrician. De asemenea, nu exista nicio rațiune pentru ca el să se 
înscrie într-un registru de vot în Louisiana. Cu toate acestea, a așteptat 
la coadă ore în șir. Lee a îndeplinit așteptările coordonatorilor săi, 
verificând fără să știe cât de potrivit era pentru manipulare. Desigur, 
s-ar fi putut ca nici măcar coordonatorii lui Lee să nu fie conștienți de 
rolul pe care îl juca Lee, dată fiind „compartimentarea“ misiunilor în 
cadrul agenţiei. Acţiunile pe care le va întreprinde subiectul lor în 
noiembrie, in Dallas, si modul in care i se va înscena asasinatul erau 
planuri ultrasecrete, cunoscute de foarte puţini. 


Pe măsură ce vara lui 1963 se apropia de sfârșit, coordonatorii 
direcți ai lui Lee în acel moment, David Ferrie și Guy Banister, erau 
ocupați cu pregătirea plecării lui din New Orleans și întoarcerea în 
Dallas. Ce doi agenti-cheie CIA începuseră să abandoneze 
responsabilitatile legate de Oswald si să predea frâiele misiunii 
colaboratorului apropiat al lui Richard Helms, șeful CIA al operaţiilor 
cubaneze din Ciudad de Mexico, David Atlee Phillips. Phillips, în 
vârstă de 40 de ani, era cunoscut, de asemenea, sub numele de 
Maurice Bishop667. Se născuse în Fort Worth, Texas, si vorbea fluent 
spaniolă. În timpul celor 35 de misiuni secrete la care a participat, a 
petrecut trei ani lucrând pentru CIA în Havana, din 1958 în 1961, sub 
acoperirea de „patron, David A. Phillips, relaţii publice“668. În 1963, îl 
superviza pe unul dintre cei mai bătăioși lideri ai grupărilor anti- 
Castro susținute de CIA, Antonio Veciana, fondator Alpha-66. Pe 1 
septembrie 1963, Phillips și Veciana s-au întâlnit în Southland 
Building din Dallas. Conform declaraţiilor lui Veciana, înainte de a se 
întâlni, el (Veciana) l-a văzut pe Phillips vorbind cu un om pe care 
ulterior l-a recunoscut ca fiind Lee Harvey Oswald669. L-a descris pe 
Lee ca fiind „tăcut, concentrat într-un mod straniu“®79, ceea ce nu îi 
era caracteristic. Oricum, o asemenea stare de transă ușoară este 
relativ comună printre cei care fuseseră supuși Programului 
MKULTRA. Când subiecții sunt conditionati corect, starea lor poate fi 
declanșată de o scenă, un sunet sau de o comandă anume incorporată 
într-o sugestie posthipnotică. Odată intrat într-o asemenea stare, 
subiectul, în acest caz Lee, va urma o direcţie și nimic altceva. După 
ieşirea din această transă, nu va rămâne nicio amintire despre starea 
posthipnotică și nici despre ce s-a petrecut. 

La CIA, Phillips era specializat în misiuni de război psihologic, 
acțiuni secrete şi propagandă. Era un apropiat al lui E. Howard Hunt 
și colaborase cu el la organizarea misiunii din Golful Porcilor. Înainte 
de asta, dându-se consultant în relații publice în Havana®7!, Phillips 
supraveghea agenţii CIA în perioada în care șefii operaţiilor secrete 
începuseră să recruteze personalul Mafiei pentru a-l înlătura pe Fidel 
Castro. Mai târziu, Richard Helms l-a promovat pe Phillips ca șef CIA 
pentru problemele Emisferei Occidentale. În acel moment, în 1963, 
sarcina lui Phillips era să-l lege pe Lee Harvey Oswald de Fidel Castro 


în asa fel încât asasinatul să poată fi pus in cârca autorităţilor de la 
Havana®72, 

De-a lungul carierei sale, Phillips a negat ca ar fi avut vreo 
legătură cu orice presupusi conspiratori pentru asasinarea lui JFK. 
Apoi, chiar înainte să moară, în 1988, l-a sunat pe fratele său James. 
Conform nepotului lui David Phillips, Shawn, tatăl lui (James) nu prea 
vorbea cu fratele său, pentru că suspecta că David fusese implicat în 
asasinat. James l-a întrebat, din nou, dacă nu fusese cumva în Dallas 
în ziua în care președintele Kennedy a fost asasinat. David, pe patul de 
moarte, a spus „da“, iar tatăl lui Shawn a închis telefonul673. 

În septembrie 1963, în vreme ce Phillips si toți cei implicați 
continuau să planifice și să execute operaţii anti-Castro în Caraibe, 
sfidând Casa Albă, preşedintele Kennedy continua discret să încerce 
încheierea păcii cu liderul cubanez. Obiectivul lui era să-l atragă de 
partea SUA și să rupă legăturile cu Uniunea Sovietică. Kennedy 
ordonase deja FBI, Gărzii de Coastă și altor instituţii ale guvernului 
federal să pună capăt operaţiilor pe care le organizau exilatii cubanezi 
împotriva Cubei®74, Pentru a deschide un canal de comunicaţii cu 
guvernul lui Castro, președintele Kennedy l-a ales pe William 
Attwood, consilierul său special la Naţiunile Unite. Din septembrie 
până în noiembrie 1963, Attwood s-a întâlnit în secret cu 
reprezentanți ai lui Castro la Naţiunile Unite pentru a discuta 
inițiativa lui Kennedy. Fratele preşedintelui, Robert, procurorul 
general, era și el, după cum se spune, favorabil tratativelor. Alte 
personaje-cheie ale acestui grup erau ambasadorul Averell Harriman și 
secretarul de stat McGeorge Bundy. Se aștepta ca planul lui Kennedy 
pentru negocieri în scopul normalizării relaţiilor cu Castro să treacă la 
nivelul superior la sfârșitul lui noiembrie 1963. De fapt, Kennedy 
planificase să-l întâlnească pe Attwood când sosea în Washington, 
după călătoria în Dallas®75, întâlnire care nu va mai avea loc. 

Ziarul Dallas Morning News anunţa în ediția sa din 13 septembrie 
ca plănuita vizită a preşedintelui in Dallas fusese stabilită pentru 21 
sau 22 noiembrie 1963676, Chiar atunci, coordonatorii lui Lee au 
declanșat faza finală a planului lor. În vreme ce președintele 
intenționa să normalizeze relaţiile cu Fidel Castro, David Phillips și 
facțiunea condusă de Helms si Angleton în CIA erau decisi să-l înlăture 


pe Castro de la putere. Eliminarea lui Kennedy si invinovatirea 
cubanezilor simpatizanti ai lui Castro de asasinarea presedintelui ar fi 
pus capat, in mod evident, socotelilor agentiei si ale Mafiei cu 
preşedintele. Dar, la fel de important, acuzând Cuba de asemenea 
faptă, agenţia (si asociaţii săi din Mafie) ar fi obţinut, fără îndoială, 
acceptul tuturor americanilor pentru o reeditare a invaziei din Golful 
Porcilor. 

Pe 20 septembrie 1963, la o săptămână după ce locuitorii din 
Dallas au aflat de intenţia preşedintelui de a le vizita orașul la finalul 
lunii noiembrie, prietena Marinei Oswald, Ruth Paine din Irving, 
Texas, a plecat în New Orleans. Ruth s-a oferit să aibă grijă de Marina, 
care era acum însărcinată în luna a opta, și să le aducă pe ea și pe 
fetiţa ei, June, înapoi. În schimb, Marina s-a oferit s-o ajute pe Ruth la 
cursurile ei de limbă rusă$77. Lee si Marina au acceptat si, pe 23 
septembrie 1963, Ruth le-a adus cu mașina pe Marina și pe June la 
casa familiei Paine din Irving, între Dallas și Fort Worth. Lee va veni 
să le vadă peste o săptămână și jumătate. Oricum, în acel moment, nu 
ştia unde-l va mai purta actuala misiune secretă în care era implicat. 
Conform lui Michael, soțul lui Ruth, Lee evocase posibilitatea de a se 
muta la Houston sau în Philadelphia®78. 

În mod convenabil, când Marina s-a mutat cu Ruth Paine, 
aceasta și soțul ei — si ei părinții a doi copii — se despărțiseră. 
Michael avea propriul apartament, dar, în același timp, o ajuta pe 
Ruth să întrețină casa. De asemenea, nu-l deranja faptul că Ruth avea 
musafiri$79. După cum vom vedea, familia Paine joacă un rol 
interesant în viata lui Lee de-a lungul săptămânilor care vor urma. În 
fapt, se pare că ei au preluat ștafeta de acolo de unde au lăsat-o 
George de Mohrenschildt, David Ferrie și Guy Banister. 

Perioada între mutarea Marinei în casa lui Ruth și ziua sosirii lui 
Lee, deși e vorba doar de zece zile, este un interval extrem de disputat. 
După cum vom vedea, coordonatorii lui Lee au exploatat cât au putut 
această perioadă de zece zile, fiind foarte potrivită pentru a crea noi 
probe false care să-l incrimineze. 

În seara zilei de 26 septembrie 1963, trei zile după ce Marina si 
fetiţa ei June își despachetaseră bagajele în casa din Irving, Lee și-a 
făcut apariția la depărtare de câțiva kilometri, in Dallas, alături de doi 


barbati cu figuri hispanice. Grupul celor trei, condus de un barbat pe 
nume Leopoldo, a mers pana la complexul de apartamente Crestwood, 
o zona rezidentiala locuită mai ales de cubanezi, si a bătut la usa 
Sylviei Odio, care era chirias4 acolo. Când doamna Odio, de 26 de ani, 
o bogată refugiată cubaneză, a răspuns, Leopoldo și-a spus numele 
apoi i-a prezentat pe Angelo și pe Lee sub numele de Leon Oswald, un 
american680. 

Leopoldo a fost cel care a vorbit cel mai mult, în spaniolă, pe 
care Lee n-o înțelegea681. Leopoldo a spus că tocmai au venit din New 
Orleans (unde locuia Lee) și că urma să facă o excursie (se spune că 
Lee plănuia să călătorească în Ciudad de Mexico)®82. Leopoldo a 
afirmat că erau membrii unui grup anti-Castro care fusese fondat de 
prietenul tatălui Sylviei, Manolo Ray. Organizaţia se numea JURE, 
Junta Revolucionaria. La mai spus că scopul vizitei lor era să strângă 
fonduri pentru finanțarea incursiunilor în Cuba683. Tatăl Sylviei, 
Amador Odio, patronul unei companii de transport din Cuba, a fost 
arestat și trimis în închisoare pentru activități împotriva lui Castro, cu 
doi ani înainte, în octombrie 1961. Amador și soţia sa Sarah aveau 
zece copii, iar Sylvia era cea mai mare. Sylvia se căsătorise și se 
mutase în Puerto Rico. Avea și ea patru copii. Cu toate acestea, soțul a 
părăsit-o si, în martie 1963, s-a mutat cu copiii în Dallas pentru a trăi 
alături de sora ei Annie, care avea 17 ani684. 

Conversatia lui Leopoldo cu Sylvia a durat vreo 20 de minute si, 
din ce spunea, părea că-l cunoaște pe tatăl ei. La final, i-a cerut Sylviei 
să scrie scrisori în engleză pentru ei, să le trimită oamenilor de afaceri 
locali ca să strângă bani pentru cauză. Sylvia nu a făcut nicio 
promisiune, fiind suspicioasă în privința celor trei bărbaţi€85. Trebuie 
să mai spunem că sora ei, Annie, i-a văzut pe cei trei la ușă686. 

Lee a tăcut tot timpul vizitei. Avea, după cum au observat și 
ceilalți, „o privire stranie, cu o jumătate de rânjet pe faţă“687. După 
cum am mai spus, această expresie facială distinctivă poate fi o marcă 
a posibilei conditionari, adică un semn al programării prin hipnoză. 
Fizic, Lee se afla la intrarea în casa Sylviei Odio. Dar mintal, ar fi 
putut să urmeze o comandă posthipnotică și să nu-și mai amintească 
nimic din întrega întâmplare. 

Ziua următoare, Leopoldo i-a telefonat Sylviei Odio, 


continuându-și misiunea de a-l prezenta pe Lee drept un potential 
asasin. A întrebat-o ce crede despre Leon. În timpul conversatiei, el 
vorbea de parcă ar fi dorit ca ea să-l ajute pe Lee să ajungă în Cuba, 
probabil pentru a-l elimina pe Castro. Leopoldo a spus: „Ideea noastră 
este să-l introducem în lumea subterană din Cuba... individul e cam 
nebun“. La mai spus că Lee a fost puscas marin și tintas de prima 
mână. Sustinea că Lee spusese: „Kennedy ar fi trebuit asasinat după 
Golful Porcilor“ de cubanezii anti-Castro pentru că „merita“ asta688. In 
mod clar, telefonul către Sylvia fusese gândit să-l implice pe Lee 
Harvey Oswald si mai mult în asasinatul care urma să aibă loc689. 

Ca răspuns la întrebările lui Leopoldo, Sylvia a afirmat că nu-i 
poate ajuta6%. Se temea să furnizeze vreo informatie despre prietenii 
tatălui ei, ca să nu-i pună pe ei sau pe cei din propria familie în 
pericol. Sylvia i-a scris mai târziu tatălui ei despre cei trei vizitatori. El 
i-a spus că nu-i cunoaște si a sfătuit-o să fie prudentă6”1. 

După asasinarea președintelui Kennedy, când Sylvia s-a uitat la 
televizor și l-a văzut pe presupusul asasin, a lesinat®92. O prietenă a ei 
care știa despre vizita celor trei a informat FBI, iar Sylvia a trebuit să 
le spună ce s-a întâmplat693. Comisia Warren va susține ulterior că Lee 
nu a fost în Dallas în septembrie 1963, atunci când doamna Odio și 
sora ei susțineau că l-au văzut69. 

Comisia pretindea că Lee a luat autobuzul către Ciudad de 
Mexico pe 26 septembrie 1963695. Pentru a explica vizita primită de 
Sylvia Odio, Comisia l-a scos din mânecă Loran Eugene Hall, din 
trupele gherilei anti-Castro, susținând că el și doi tovarăși de-ai lui au 
fost vizitatorii din acea zi, nu Lee Harvey Oswald și ceilalți doi. Hall a 
declarat ulterior la FBI că versiunea despre vizita lui la Sylvia Odio era 
o invenție696. Nu s-a aflat clar cine l-a sfătuit pe Hall să brodeze 
întreaga întâmplare pentru a proteja Comisia. În cele din urmă, în 
raportul final din 1979 al Comitetului Camerei pentru investigarea 
asasinatelor, comitetul conchidea că „înclina să o creadă pe Sylvia 
Odio“697. 

În vreme ce Lee îi însoțea pe cei doi cubanezi anti-Castro în 
vizita lor la apartamentul Sylviei Odio din Dallas, la biroul CIA din 
Ciudad de Mexico, sediul specialistului CIA în dezinformări, David 
Phillips, se pusese în miscare o altă misiune secretă care urma să-l 


demonizeze si mai tare pe Lee6%. Phillips era șeful CIA al operațiilor 
cubaneze si conducea activitatile clandestine din regiune. Se stie ca 
prietenul său apropiat, E. Howard Hunt, care era si protejat al lui 
Richard Helms, îl vizita des în casa lui din Ciudad de Mexico6%. 
Phillips îi raporta direct lui Win Scott, unul dintre colegii lui Richard 
Helms din perioada de dinainte de CIA, în epoca OSS. Scott s-a 
pensionat la șase ani după asasinarea președintelui Kennedy si a rămas 
în Mexic. Nu e nicio surpriză că, la moartea lui Scott, în 1971, James 
Angleton a luat avionul, s-a dus în casa acestuia din Ciudad de Mexico 
si i-a făcut curăţenie in seif700. 

Conform Comisiei Warren, se pare că Lee Harvey Oswald a 
petrecut șase zile în Ciudad de Mexico, din 27 septembrie până în 3 
octombrie 1963701. Dar, după cum vom vedea, martorii oculari 
descoperiți mai târziu vor declara că rolul lui Oswald era jucat de un 
impostor care a încercat să-l lege pe Lee de un om de la ambasada 
sovietică din Ciudad de Mexico. Omul de legătură aparținea, chipurile, 
unei unități de asasini sovietici. 

Distanţa de la New Orleans la Houston este de aproximativ 640 
de kilometri; de la Houston la Laredo, Texas, încă 500 de kilometri, 
iar de acolo până în Ciudad de Mexico sunt 800 de kilometri, în total 
cam 1 900 de kilometri. O distanţă care putea fi acoperită în două zile 
de mers cu mașina. Comisia Warren pretinde că Lee „probabil“ a luat 
un autobuz din New Orleans, miercuri 25 septembrie 1963, şi s-a 
îndreptat către Houston. Nu există însă martori care să-şi amintească 
să-l fi văzut făcând acea călătorie702. Conform FBI, în ziua următoare, 
un american care pretindea că este Lee Harvey Oswald a călătorit cu 
autobuzul din Houston la Nuevo Laredo, Mexic și, de acolo, către 
Ciudad de Mexico. Pe drum, bărbatul le-a spus pasagerilor că a fost 
puscas marin care a „dezertat“ în URSS și că acum călătorea spre Cuba 
prin Mexic703. 

Se ştie că Lee Harvey Oswald era destul de rezervat și discret. 
Bărbatul din autobuzul către Mexic era prietenos si sociabil. S-a 
prezentat celor două australience care făceau aceeași călătorie, 
medicului John McFarland și soţiei sale și unui britanic pe nume 
Albert Osborne, conform FBI. Osborne susținea că e misionar și globe- 
trotter, însă nu avea nicio sursă cunoscută de venituri si se folosea de 


un nume de împrumut, „John Bowen“. FBI a raportat că răspunsurile 
pe care le dădea întrebărilor federalilor erau „inconsistente și nu 
inspirau încredere“704. În consecință, era greu de precizat adevărata 
identitate a bărbatului care călătorea alături de el în autobuz și 
pretindea că ar fi Oswald. 

O explicație a comportamentului extravertit al pasagerului care 
susținea că este Lee ar fi putut fi conditionarea MKULTRA. Oricum, 
este mult mai probabil că Lee a fost substituit de un imitator. El s-ar fi 
putut afla pe-atunci într-o casă conspirativă. Asa cum am mai spus, 
asemenea locuri erau folosite în mod obişnuit de agenţie pentru a 
efectua experimente cu droguri pe subiecți care nu erau avertizați că 
sunt folosiți pe post de cobai. În orice caz, un Lee Harvey Oswald s-a 
înregistrat la Hotelul Comerico din Ciudad de Mexico, vineri, 27 
septembrie 1963, conform Comisiei Warren. 

Ambasadele Cubei și a Uniunii Sovietice din Ciudad de Mexico se 
află la distanță de numai o stradă. Pe la amiază, în acea zi de 27 
septembrie, un bărbat care pretindea că este Oswald a intrat în 
Ambasada Cubei. A fost întâmpinat la recepţie de asistenta consulului 
cubanez, Silvia Duran, o mexicancă tânără care vorbea engleza70%5. 
Bărbatul a spus că este Lee Harvey Oswald și a cerut viză pentru Cuba 
ca să plece de acolo în Uniunea Sovietică, potrivit raportului Comisiei 
Warren. El i-a spus că este membru al Comitetului fair-play pentru 
Cuba și i-a arătat legitimatia. Domnișoara Duran a afirmat că i-ar 
trebui aprobarea Ambasadei Uniunii Sovietice pentru a-i acorda o 
viză. Bărbatul a plecat si s-a întors mai târziu, în aceeași zi, spunând 
că a vorbit cu oficialii sovietici și că ei au fost de acord. Domnișoara 
Duran a dat telefon la Ambasada Uniunii Sovietice pentru verificare și 
i-a spus bărbatului că va trebui să aștepte trei-patru luni până când 
vor fi făcute actele706. Atât consulatul cubanez, cât și cel sovietic erau 
intesate cu microfoane, iar CIA a făcut înregistrări, după cum declara, 
în 1975, directorul CIA, William Colby707. 

Conform FBI, americanul care pretindea că este Lee a vorbit cu 
Valery Kostikov, agent de legătură de la ambasada sovietică. Acesta 
făcea parte dintr-o echipă de sabotaj și asasinate KGB. Bărbatul a 
reluat placa spunând că își doreşte să ajute revoluția cubaneză și și-a 
exprimat vehement sentimentele împotriva Americii708. 


Conversatia a fost înregistrată, conform CIA, dar Helms nu a 
furnizat niciodată aceste înregistrări Comisiei Warren709. 

Când domnisoara Duran i-a spus americanului că ar putea trece 
luni până la aprobarea cererii sale pentru viză, acesta s-a supărat și a 
început să facă scandal, moment în care supervizorul domnișoarei 
Duran, consulul cubanez Eusebio Azcue, a intervenit și i-a arătat 
bărbatului ușa, cerându-i să plece710. Două luni mai târziu, după 
asasinarea lui JFK, Azcue a văzut știrile televizate despre arestarea lui 
Lee Harvey Oswald și a înțeles că a avut de-a face cu un impostor. Ela 
afirmat că bărbatul pe care l-a cunoscut avea circa 35 de ani și păr 
blond. Oswald avea 24 de ani si părul închis la culoare. 

Apariţia cuiva care voia să treacă drept Lee Harvey Oswald la 
Ambasada Cubei cu două luni înainte de asasinarea președintelui 
Kennedy este o probă a înscenării. Oricum, proba nu a fost făcută 
public imediat. Au fost necesari ani pentru a ieşi la iveală. De fapt, in 
declaraţiile date de Silvia Duran pentru Comisia Warren in 1963, ea l- 
a identificat fără ezitare pe Lee drept vizitatorul din ambasada711, dar 
când, 14 ani mai târziu, i-a fost arătată imaginea filmată a lui Lee, ea 
a confirmat că bărbatul pe care l-a întâlnit în septembrie 1963 la 
ambasadă nu era Lee Harvey Oswald712. 

După asasinat, Silvia Duran a fost arestată de poliția mexicană la 
cererea CIA, interogată și reținută câteva zile. Iniţial ea a confirmat 
versiunea Comisiei Warren. În 1979, investigatorul irlandez Anthony 
Summers a interogat-o pe domnisoara Duran după ce Comitetul 
Camerei pentru Anchetarea Asasinatelor şi-a terminat lucrările. El i-a 
arătat un film cu Lee Harvey Oswald care fusese făcut în New Orleans. 
Doamna Duran i-a declarat: „Bărbatul din film nu seamănă cu cel pe 
care l-am văzut în Ciudad de Mexico“713. Ea spunea că bărbatul de la 
ambasadă era „scund“, cam de mărimea ei, 1,60 m, Lee era cu 15 cm 
mai înalt și avea părul mai deschis la culoare7!4. Identitatea 
bărbatului a rămas necunoscută. 

Conform succesiunii evenimentelor pe care a stabilit-o Comisia 
Warren, Lee a plecat din Ciudad de Mexico pe 3 octombrie 1963 cu 
autobuzul către Dallas. Dar proba, adică lista cu pasageri, lipsește. Se 
spune că anchetatorii guvernului mexican au confiscat-o pe aceasta si 
o copie a ei, în zilele care au urmat asasinatului. Documentele nu au 


mai fost returnate si nici până în ziua de azi nu se știe unde sunt7!5. 

O săptămână mai târziu, pe 10 octombrie 1963, unitatea de 
dezinformare a lui David Phillips din cadrul biroului CIA din Ciudad 
de Mexico însărcinat cu problemele cubaneze a transmis un mesaj 
referitor la Lee către FBI, Marină și Departamentul de Stat. În acest 
mesaj se afirma că un bărbat pe nume Lee Oswald, fost dezertor, 
contactase Ambasada Uniunii Sovietice din Ciudad de Mexico 
întrebând dacă nu primise niciun mesaj. Memoriul trimis de CIA 
conţinea descrierea fizică a unui american, de 35 de ani, înalt de 1,80 
m și cu un început de chelie. E foarte clar că nu era adevăratul Lee 
Harvey Oswald716. Dar nu acest fapt era relevant. Raportul Phillips a 
permis ulterior agenţiei că presupună existența unei legături între Lee, 
suspectul în asasinarea preşedintelui, Cuba comunistă și Uniunea 
Sovietică. 

În ziua asasinatului, CIA a trimis la FBI fotografia bărbatului 
despre care se spunea că e Lee Harvey Oswald în timp ce vizita 
Ambasada Uniunii Sovietice din Ciudad de Mexico. În momentul în 
care s-a stabilit că bărbatul din fotografie era prea vârstnic si prea 
solid pentru a fi Lee, Richard Helms a afirmat că trebuie să se fi 
petrecut o confuzie. Oricum, bărbatul a rămas neidentificat7!7. 

Ar trebui să remarcăm că, după asasinat, când Lee era în 
custodia poliţiei, a fost interogat de Thomas Kelley și Forrest Sorrels, 
agenți ai serviciului secret, printre alţii. Cei doi le-au spus 
anchetatorilor Comisiei Warren că nu-și amintesc ca Lee să fi spus de 
călătoria în Mexic sau că ar fi dorit să viziteze Cuba. Iar când a fost 
întrebat de Poliția din Dallas dacă a făcut această călătoriei, Lee a 
afirmat că nu a fost niciodată in Ciudad de Mexico718. 

În spatele „inocentei confuzii“ a fotografiei bărbatului de la 
Ambasada Uniunii Sovietice mai e la mijloc și problema vocii 
înregistrate cu ajutorul microfoanelor din ambasadă. Se spune că 
agenţii de la biroul FBI din Dallas au ascultat benzile de supraveghere 
şi au constat că vocea cu pricina nu era a lui Lee. Le-au transmis 
această informație agenţilor serviciului secret a doua zi după asasinat, 
pe 23 noiembrie 1963719. Directorul FBI J. Edgar Hoover i-a scris 
preşedintelui Lyndon Johnson: „CIA a avertizat asupra faptului că pe 1 
octombrie 1963, o sursă extrem de bine informată a anunţat că un 


individ care s-a prezentat cu numele de Lee Oswald a contactat 
Ambasada Uniunii Sovietice din Ciudad de Mexico, intreband daca nu 
a fost trimis vreun mesaj pe numele său. Agenţii speciali care au 
discutat cu Oswald în Dallas, Texas, au cercetat fotografii cu el si au 
ascultat o înregistrare a vocii lui. Acești agenţi au fost de părere că 
individul menţionat nu era Lee Harvey Oswald“720. 

Când Comisia Warren a cerut adjunctului directorului CIA, 
Richard Helms, să găsească o explicație pentru această discrepanta si 
alte întrebări în legătură cu presupusa vizită făcută de Lee în Mexic, 
Helms a ocolit problema spunându-le: „dezvăluirea ar putea 
compromite sursele si metodele CIA“721. 

David Phillips a fost întrebat despre aceste casete audio în 1976. 
El afirma că, in mod obişnuit, CIA le recicla si le distrugea722. 
Comitetul Camerei pentru Anchetarea Asasinatelor a dorit să afle de 
ce nu existau fotografii cu Lee vizitând Ambasada Uniunii Sovietice. 
Camerele de supraveghere ale CIA erau stricate pe-atunci, le-a explicat 
Phillips723. CIA spunea în 1975 că acele camere de la ambasada 
sovietică nu erau operaţionale la sfârșit de săptămână și că la 
consulatul Cubei camera era stricată. Oricum, mai târziu, în 1989, 
cercetătorul-scriitor Anthony Summers a descoperit din interviurile cu 
anchetatorii Camerei că angajaţii CIA minţiseră si că, de fapt, 
camerele funcționau fără probleme72+. Mai mult, la sfârșit de 
săptămână erau operaţionale și existau, de asemenea, altele de 
rezervă. În plus, informatorii agenţiei din Ambasada Cubei au raportat 
după asasinat că Lee nu fusese acolo. Furibundul vizitator fusese 
altcineva. În ceea ce priveşte benzile audio, angajaţii CIA care le-au 
transcris au declarat încă de pe-atunci că cel înregistrat vorbea o rusă 
poticnită, în vreme ce a lui Lee era fluentă725. 

Niciuna dintre descoperirile făcute de Anthony Summers nu a 
fost preluată de raportul Comitetului special al Camerei pentru 
anchetarea asasinatelor de la sfârșitul anilor 1970. Comitetul s-a lovit 
de un zid de piatră încercând să obțină răspunsuri de la CIA. Pentru a 
soluţiona acest impas si a-şi îndeplini obiectivul încadrându-se in 
timpul și bugetul alocate, comitetul a ales să adopte o politică de 
înţelegere fata de agenţie. Eroarea judiciară a fost descrisă cu vervă de 
scriitorul David Talbot in meritoria sa cronică, Brothers. El 


consemnează, de pildă, că David Phillips era întors pe toate părțile de 
Comitetul Camerei pentru Anchetarea Asasinatelor in 1977. Fumand 
țigară de la ţigară, Phillips și-a croit drum printre întrebările tăioase 
puse de un procuror, Robert Tanenbaum, din New York, adjunct al 
consilierului Comitetului. Când Tanenbaum i-a pus în față memoriul 
lui Hoover în care se spunea că o persoană s-a prezentat drept Oswald 
în Ciudad de Mexico, Phillips s-a ridicat de pe scaun și a părăsit 
încăperea726. Mai târziu, discutând alte lucruri în timpul anchetei 
Comitetului, Phillips era interogat de investigatorul Camerei, Dan 
Hardway, care a studiat dreptul la Cornell. În acel moment, Phillips 
observa cum se acumulează munți de probe care demonstrau 
legăturile pe care le avea cu grupările cubanezilor anti-Castro 
susținute de SUA. Cu toate acestea, în cele din urmă, Comitetul 
Camerei a decis să-și restrângă raportul și să evite nominalizarea 
oficialilor CIA. Comitetul a conchis că preşedintele Kennedy „a fost 
probabil asasinat ca rezultat al unei conspirații“ și că aceasta 
conspirație ar fi putut include cubanezi anti-Castro si Mafia727. 

În octombrie 1963, cu o lună înaintea asasinării președintelui 
Kennedy, conform FBI, mafiotul Jack Ruby din Dallas s-a întâlnit de 
două ori la Miami cu Johnny Rosselli, șef mafiot si om de legătură 
între grupările cubaneze anti-Castro și CIA. După cum am mai spus, 
Rosselli fusese recrutat de agentul CIA Bill Harvey pentru a colabora 
la Operația ZR/RIFLE, adică la tentativele de asasinat îndreptate 
împotriva lui Castro, coordonate de James Angleton728. Nu se știe 
despre ce au discutat Ruby si Rosselli în octombrie 1963729. Oricum, 
se pare că ulterior s-a pus la punct un plan conform căruia Mafia urma 
să elimine un număr de martori-cheie, după asasinarea lui Kennedy, 
începând cu uciderea lui Lee Harvey Oswald, care a fost împușcat de 
Jack Ruby pe 24 noiembrie 1963, în subsolul Poliţiei din Dallas. 

Revenind la povestea noastră, pe 3 octombrie 1963, Lee s-a 
înregistrat la sediul local YMCA din Dallas. Marina, însărcinată cu al 
doilea copil, stătea cu Ruth Paine în localitatea Irving, pe West 5th 
Street, la numărul 2 515730. Lee le-a vizitat a doua zi, pe 4 octombrie 
si a stat cu ele până pe 6 octombrie 1963731. Lee a locuit, pentru 
scurtă vreme, la YMCA, apoi într-o pensiune pe North Marsalis Street 
pentru câteva zile, înainte să se mute într-un apartament situat pe 


North Beckley Street numărul 1 026 în cartierul Oak Cliff din 
Dallas732. Această mică pensiune era situată pe marele bulevard care 
urca spre partea vestică a orașului. Conform proprietarului, Lee 
folosea numele O. H. Lee. Marina a declarat ulterior că Lee dorea să 
rămână incognito733. De asemenea, este foarte posibil ca el să fi 
încercat să scape de cei doi oameni cu care fusese văzut la 
apartamentul Sylviei Odio. S-ar putea să fi înțeles că era manipulat și, 
în consecință, să încerce delimiteze viata de familie si cea de la 
muncă, măcar temporar, în vreme ce încerca să analizeze situația în 
care se afla. 

Interesant, un alt chiriaş din micuța pensiune era un zugrav pe 
nume John Carter, care făcea echipă cu Hank Killam. Soţia lui Hank 
era Wanda Joyce Killam, angajată a lui Jack Ruby la Clubul Carousel. 
Nu se știe dacă Hank avea știință de vreo legătură dintre Lee și Jack 
Ruby. Hank a tot fost interogat după asasinarea lui JFK, conform 
fratelui său Earl și, în cele din urmă, a scăpat plecând la Pensacola, 
Florida. Patru luni mai târziu, în martie 1964, Hank a fost găsit mort, 
zăcând lângă o vitrină spartă într-un magazin universal. Gâtul îi era 
tăiat. În mod straniu, medicul legist a stabilit că moartea sa a fost un 
accident734. 

Așa cum George de Mohrenschildt îl ajutase pe Lee să găsească o 
locuință, ajutorul lui Ruth Paine a fost decisiv pentru a-i găsi 
apartamentul din North Beckley Street. Vă amintiţi că Lee nu avea 
permis de conducere. Ruth Paine a fost șoferul lui personal. Lee s-a 
înregistrat la adresa din North Beckley Street pe 14 octombrie 
1963735. A doua zi, Ruth a dat niște telefoane și i-a găsit de lucru într- 
o clădire în care lucra unul dintre vecinii ei — clădirea era cunoscută 
sub numele de Texas School Book Depository la adresa Elm Street, nr. 
411 în Dealey Playa, Dallas. Vecina lui Ruth, Linnie Mae Randle, i-ar 
fi spus lui Ruth că fratele ei Wesley Frazier, în vârstă de 19 ani, 
reuşise să se angajeze la Book Depository. Ruth l-a sunat pe 
supraveghetor, Roy Truly, iar Lee a fost la interviu și apoi angajat. A 
început lucrul a doua zi, pe 15 octombrie 1963736. El trebuia să 
completeze comenzi de cărți pentru editorii de carte școlară. Deși, în 
principal, Ruth era cea care-i făcuse rost de serviciu, adresa din Dealey 
Plaza presupune, desigur, că alegerea nu s-a făcut fără aprobarea 


coordonatorilor lui Lee, dacă nu cumva era chiar rezultatul unei 
misiuni secrete. 

În acel sfârşit de săptămână, la Spitalul Parkland s-a petrecut un 
eveniment cu mare impact asupra lui Lee. La 20 octombrie 1963, 
Marina dădea naștere celui de-al doilea copil, Audrey Marina Rachel 
Oswald737. Nerăbdător, Lee făcea drumul până în Irving aproape la 
fiecare sfârşit de săptămână pentru a-și vizita familia. Se spune că, 
văzând-o pe Rachel pentru prima dată, „Lee chiar a vărsat câteva 
lacrimi“738. 

Relaţia lui Lee cu Ruth Paine si cu soțul ei Michael nu diferea 
prea mult de cea pe care o avea cu George de Mohrenschildt, David 
Ferrie si alţii: el îi considera pe cei din familia Paines ca fiind din 
aceeași „echipă“ cu el. În privința rolului său clandestin, el a presupus, 


KE? 


fără îndoială, că nu era singurul din familia sa „extinsă“ care primea 
însărcinări pe care trebuia să le ducă supus la bun sfârşit. După cum 
am mai spus, o astfel de activitate este extrem de „compartimentată“. 
Se prea poate ca un agent să nu înțeleagă ratiunile unei misiuni si nici 
sarcinile primite de alții alături de care trăiau zi de zi. Nu li se permite 
să discute între ei și cu nimeni altcineva. Așa merg lucrurile în 
spionaj. Privind la circumstanţele lui Lee din această perspectivă, 
putem observa că el era deplin încrezător în Ruth și-i dăduse mână 
liberă s-o ajute pe Marina și pe copii. De asemenea, putem înțelege cu 
mai mare ușurință acțiunile lui Ruth din această perioadă când a fost 
şoferul lui Lee, ajutându-l să-şi găsească un apartament unde să 
trăiască si dând telefoane ca să-i găsească de lucru la Texas School 
Book Depository. 

Nu încape nicio îndoială că, în mintea sa, Lee considera noul 
serviciu drept o altă „acoperire“ care să-i permită să-şi ducă la bun 
sfârșit sarcina actuală, care era atunci concentrată pe Uniunea 
Americană pentru Libertati Civile. Coordonatorii lui Lee doreau cu 
siguranţă să creeze o legătură între Comitetul fair-play pentru Cuba și 
agenţie. Jucând rolul de activist de stânga, Lee ar fi putut crea această 
legătură. Pe 25 octombrie 1963, la doar o săptămână și jumătate după 
ce s-a angajat la noul loc de muncă, Lee a participat la o întrunire a 
Uniunii Americane pentru Libertati Civile, în Dallas, unde i-a avut 
alături pe Michael Paine, pe Raymond Krystinik, unul dintre cei mai 


apropiați prieteni ai lui Paine si coleg la Bell Labs, si pe soția lui739. 
Conform raportului Comisiei Warren, Lee a vorbit la acel miting, 
exprimându-și îngrijorarea in legătură cu Asociația John Birch si 
cunoscuta sa intoleranta fata de evrei si de catolici740. De asemenea, 
Lee si-a expus viziunea asupra filosofiei socialiste, provocand o cearta 
cu Ray Krystinik si apoi a petrecut seara apărându-și punctele de 
vedere într-o dezbatere încinsă74l. Lee a încheiat prin a se alătura 
Uniunii Americane pentru Libertati Civile si, după cum se știe, ulterior 
a adresat o scrisoare Partidului Comunist din SUA pentru a discuta 
modalităţile prin care uniunea poate avea o ideologie mai pronunţat 
de stânga. Autorii scrisorii, datată 1 noiembrie 1963, par să fie 
coordonatorii lui Lee care încercau, din nou, să lege Uniunea 
Americana pentru Libertati Civile de Partidul Comunist. Este evident 
că stilul în care erau scrise acele rânduri nu avea nicio legătură cu 
Lee742. 
Puteţi să mă sfatuiti în privinţa viziunii de ansamblu pe 
care o avem asupra Uniunii Americane pentru Libertati 
Civile? Și până la ce nivel, dacă e cazul, ar trebui să încerc 
să-i îmbunătăţesc tendinţele progresiste? Frâiele filialei din 
Dallas sunt ţinute ferm de persoane cu meserii „liberale“ 
(întrunirea din 25 octombrie a fost condusă de un preot și 
doi profesori de drept). Oricum, unii dintre cei prezenți 


dădeau dovadă de o pronunțată conștiință de clasă și 
discernământ” 4%. 


Vă amintiți probabil că David Phillips si E. Howard Hunt, 
apropiații lui Helms, erau cunoscuți pentru priceperea lor la scris, în 
special în domeniul dezinformării. 

Se pare că, în acest interval, Lee a primit ordine de plată dintr-o 
sursă necunoscută (adică de la coordonatorii săi) via Western Union, 
pe adresa unui beneficiar de la YMCA. Investigatorii Comisiei Warren 
l-au descoperit pe C. A. Hamblen, un manager de la Western Union, 
care a afirmat că Lee a venit de mai multe ori să încaseze bani de- 
acolo. Alt angajat al Western Union, Aubrey Lewis, le-a spus o 
versiune asemănătoare. Comisia Warren nu a găsit vreun document în 
această privinţă și, în cele din urmă, a conchis că tranzacţiile sunt o 
fantezie. Interesant este că persoana pe care se presupune că a zărit-o 
martorul a trimis și o telegramă către secretarul Departamentului 


Marinei din Washington, D.C., referitoare la trimiterea la vatră din 
Corpul Puscasilor Marini. Lee a primit ajutor familial dupa ce a fost 
concediat, dar dupa ,,dezertarea“ lui in URSS, acesta a fost diminuat la 
un nivel mai mult decât nesatisfacator74+. Lee considera că la mijloc 
este doar o simplă greșeală birocratică și a făcut apel la Washington 
pentru o creştere a ajutorului. În privinţa surselor de finanțare ale lui 
Lee, legăturile dintre CIA și Lee Harvey Oswald au fost ţinute bine 
ascunse de Comisia Warren. 

Revenind la ziua de 1 noiembrie 1963, aceasta a reprezentat un 
moment critic în relaţiile internaţionale ale SUA. După cum am spus, 
preşedintele sud-vietnamez Ngo Dinh Diem fusese asasinat în Saigon 
în timpul unei lovituri de stat supervizate de CIA. Președintele 
Kennedy nu știa nimic de asasinat. Adevărul e că acesta a fost 
momentul în care John Kennedy a înţeles puterea și natura sinistră a 
unora dintre oamenii-cheie din CIA74%5. 

În același timp, în Irving, Texas, la ușa lui Ruth Paine bătea un 
agent FBI întrebând-o pe Marina dacă poate vorbi cu Lee Harvey 
Oswald. Acesta era plecat, dar Marina a descoperit că vizitatorul ei, 
agentul FBI James P. Hosty jr., investiga, după toate aparențele, 
activitățile pro-Castro ale lui Lee746. El săpa si după informații 
referitoare la locuinţa, slujba și familia lui. Hosty a plecat, dar s-a 
reîntors patru zile mai târziu, marti, 5 noiembrie 1963. Atât Lee, cât si 
Robert au pretins ulterior că Hosty o hartuia pe Marina. În ceea ce o 
privește, Marina a spus că vizitele agentului FBI l-au supărat foarte 
tare pe Lee care i-a cerut să-i ia numele complet, numărul de telefon și 
numărul de mașină, dacă mai apare pe-acolo7+7. Amănuntele din viata 
agentului Hosty par mai degrabă nefericite: se știa că e jucător înrăit 
de bridge cu un bărbat pe nume Robert Surrey, asistent al general- 
maiorului Edwin Walker. Surrey a fost cel care, pe 22 noiembrie 1963 
a tipărit fluturașii care întâmpinau vizita preşedintelui Kennedy în 
Dallas cu vorbele: „JFK căutat pentru trădare“748. 

Pe 6 noiembrie 1963, Lee a trecut pe la biroul FBI din Dallas 
pentru a-l întâlni pe agentul Hosty. Era plecat, astfel că i-a lăsat un 
bilet (despre care vom vorbi imediat)749. Făcând, pentru moment, un 
salt de numai două săptămâni, pe 22 noiembrie 1963, când 
preşedintele Kennedy a fost asasinat în Dealey Plaza, iar Lee Harvey 


Oswald a fost considerat principalul suspect, Hosty i-a spus 
locotenentului de poliție Jack Revill: wll cunoaștem pe individul ăsta... 
(el este) un comunist“. Locotenentul a transmis informaţia către șeful 
poliției, Jesse Curry, iar acesta presei. Mai târziu, Gordon Shanklin, 
agent de serviciu la biroul FBI din Dallas, i-a cerut lui Curry să 
retracteze aceasta știre, susținând că sursa poliției gresise7°°. 
Comandantul Curry a revenit asupra declaraţiei sale. 

Cu certitudine, Gordon Shanklin a înțeles că, admițând că FBI a 
avut de-a face cu Lee Harvey Oswald înainte de asasinat, ar putea da 
impresia că Biroul Federal nu l-a urmărit suficient de atent pe 
principalul suspect și de aceea a eșuat în încercarea de a-l proteja pe 
preşedinte. Shanklin nu dorea ca FBI să aibă parte de o proastă 
publicitate. În acelaşi timp, s-ar putea ca Shanklin să se fi temut de 
posibilitatea unei conspirații pentru asasinarea președintelui și ar fi 
dorit ca FBI să nu fie implicat deloc. De aceea, s-a mișcat rapid, 
încercând să șteargă orice presupusă legătură dintre Oswald și FBI. 

În după-amiaza de după asasinat, când Lee a fost arestat și 
perchezitionat de ofițerii de poliție înaintea interogatoriului, aceștia 
au descoperit în agenda lui Lee numele agentului Hosty. În agendă 
erau notate adresa, numărul de telefon si numărul de înmatriculare al 
mașinii lui Hosty75l. Curând, Hosty a intrat în camera in care era 
interogat Lee. De îndată ce l-a văzut, Lee a explodat de furie, 
acuzându-l pe Hosty că i-a terorizat soția, amenintand-o c-o va 
deporta în Uniunea Sovietică752. Hosty a dispărut imediat si s-a ținut 
departe de Lee. 

Două zile mai târziu, pe 24 noiembrie 1963, Lee a fost împușcat 
şi omorât de Jack Ruby. Mai târziu, Hosty a distrus biletul lăsat de Lee 
la birou. Urmând ordinele primite de la superiorii săi, Hosty a aruncat 
resturile biletului la toaletă si a tras apa7°3. Expertul CIA în 
dezinformare David Phillips a publicat mai târziu o relatare a acestui 
incident, încercând, din nou, să pună sub semnul îndoielii reputaţia 
lui Lee. Phillips susținea că Lee îi spunea agentului special FBI James 
Hosty în nota pe care i-a trimis-o că intenționa „să arunce în aer FBI și 
Poliţia din Dallas“. Mult mai târziu, Phillips a acceptat să 
mărturisească în faţa unui comitet al Congresului că afirmaţiile sale 
erau mincinoase. Adevăratul conținut al notei lui Lee către Hosty era: 


„Dacă vrei să afli ceva despre mine, vino si vorbeşte direct cu mine. 
Dacă nu încetezi hărţuirea soției mele, voi lua măsurile adecvate si ma 
voi plânge autorităților în drept“7°*. 

Dincolo de evidentele încercări făcute de agenţii lui Helms de a-l 
prezenta pe Lee drept un nemulțumit patologic, coordonatorii lui s-au 
folosit de FBI pentru a-i hartui familia si a fabrica alte probe ale 
instabilității mintale a lui Oswald. 

Martorii au declarat că l-au văzut de nenumărate ori pe Lee în 
cele două săptămâni dinaintea asasinării președintelui Kennedy, în 
afara vizitelor la Western Union și la biroul FBI din Dallas. Oricum, 
după cum am mai spus, știm că la Ambasada Cubei din Ciudad de 
Mexico a fost utilizată o dublură a lui Lee. Acest truc al 
coordonatorilor lui Lee nu pare să se fi limitat la Mexic. De exemplu, 
un bărbat care pretindea că este Lee Oswald și-a făcut apariția la un 
vânzător de mașini Lincoln-Mercury din Dallas, pe 9 noiembrie 1963. 
Bărbatul a vorbit cu vânzătorul de masini Albert Guy Bogard 
spunându-i, printre altele, că făcuse recent rost de niște bani, apoi a 
testat o maşină. Cu toate acestea, adevăratul Lee Harvey Oswald nu 
știa să conducă. În plus, Bogard a declarat în fata Comisiei Warren că 
bărbatul nu semăna cu acel Oswald văzut ulterior la știri755. Un alt 
incident similar s-a petrecut la un poligon acoperit, sâmbătă, 16 
noiembrie 1963. Martorii, Sterling Wood, de 13 ani, si tatăl lui, un 
dentist, Homer Wood, trăgeau la ţintă în acea zi la Sports Drome Rifle 
Range din Dallas. Amândoi au afirmat că bărbatul care trăgea de pe 
culoarul de lângă ei era Oswald. Ei au spus că trăgea cu o carabină 
model italienesc și că era cu un bărbat care conducea o mașină model 
recent. Celălalt bărbat se afla la volan. Chiar în acea sâmbătă, Lee nu 
a mers la Irving să-şi vadă familia pentru că doamna Paine organizase 
o petrecere privată. Comisia Warren a respins ulterior diversele 
apariţii la acest poligon spunând că toți martorii au greșit dintr-un 
motiv sau altul. Desigur, comisia nu voia să ia în discuţie posibilitatea 
ca Lee să fi avut un complice, deschizând astfel ușa unui dosar de 
conspirație. Astfel că în vreme ce declaraţia celor doi Wood a fost 
aruncată la coș, este interesant să notăm că tatăl și fiul l-au identificat 
corect pe Lee în fotografii si că detaliile poveștii lor sunt mai corecte si 
consecvente decât cele ale altor martori756. Probabil că bărbatul pe 


care l-au văzut semăna cu Lee sau era o dublură care juca rolul lui. O 
altă posibilitate, dată fiind natura acțiunilor sub acoperire care-și 
propuneau la acel moment compromiterea lui Lee, era ca totul să se fi 
petrecut ca urmare a activităților de condiționare din Programul 
MKULTRA al lui Helms. După cum vom vedea, ceva similar s-a 
petrecut și în viaţa lui Sirhan Sirhan cu câteva zile înainte de 
asasinarea senatorului Robert F. Kennedy, în 1968. Dacă e să ne luăm 
după felul în care era descris comportamentul lui Sirhan, vizita făcută 
la poligon a fost clar rezultatul unei sugestii posthipnotice. Rapiditatea 
neobișnuită cu care vorbea acesta, ochii sticloși și intensitatea 
concentraţiei sunt semne clasice ale programării prin hipnoză. Ca și în 
cazul lui Lee, alt bărbat necunoscut îl însoțea pe Sirhan, îl ducea cu 
mașina către și de la poligon. Adevărul e că partidele de tir de pe 
poligon care apar atât în viata lui Sirhan, cât și în a lui Lee adaugă 
tușele finale ale unui plan total pentru a-i atrage în capcană pe acești 
vinovaţi fără vină. 

Capitolul 6 


22 noiembrie 1963, asasinarea presedintelui John 


F. Kennedy 


La 19 noiembrie 1963, in Washington, D.C., chiar inainte ca 
presedintele Kennedy sa plece la Dallas, Richard Helms a intrat in 
Biroul Oval cu o geantă mare din pânză in mână. I-a spus lui Kennedy 
că CIA a confiscat o cantitate de arme din Cuba pe o plajă 
venezueleană (un agent CIA a declarat mai târziu că așa-numitele 
probe — o încercare de a demonstra exportul revoluţiei din Cuba în 
Caraibe — au fost, foarte probabil, măsluite de Helms pentru a-l 
incrimina pe Castro)757. Helms a deschis apoi geanta si a scos un 
pistol mitralieră. Surprins că Helms a putut trece cu arma de 
securitatea Casei Albe, Kennedy a izbucnit: „Asta îmi dă un sentiment 
de încredere“758. Trei zile mai târziu, președintele era mort. 

Cu gândul la alegerile prezidenţiale din 1964, Kennedy 
planificase ca în Texas să ceară și sprijinul politic al Partidului 
Democrat din Statul Stelei Singuratice759. Voia să-i aducă la aceeași 
masă pe guvernatorul conservator al Texasului John Connally și pe 
senatorul liberal Ralph Yarborough. Kennedy spera că prezența 
vicepresedintelui său, texanul Lyndon B. Johnson, l-ar putea ajuta să 
pună capăt disensiunilor pentru binele partidului7©°. Kennedy era 
încrezător că, la alegerile din 1964, l-ar putea înfrânge pe adversarul 
său republican senatorul Barry Goldwater din Arizona. Spera și că 
popularitatea sa se va reflecta în Congres unde, simțea el, legislația pe 
care o propunea ar fi putut avea mari șanse să fie adoptată. De 
asemenea, președintele era optimist că va negocia pacea cu URSS în 
Vietnamul de Sud, Berlin și Cuba. De fapt, spera să facă o călătorie în 
Rusia în timpul celui de-al doilea mandat7®!. 


Joi, 21 noiembrie 1963, preşedintele si prima-doamna au părăsit 
Washington, D.C., cu avionul, aterizând in San Antonio, Texas, unde 
au fost primiţi călduros. La fel au fost primiți si în Houston. În acea 
noapte au stat la Hotelul Texas, din Fort Worth. Devreme, în 
dimineața următoare, pe 22 noiembrie 1963, deschizând ziarul Dallas 
Morning News, preşedintele a citit: „Bun-venit, domnule Kennedy, la 
Dallas“. Continua criticând măsurile politice luate de Kennedy, 
susținând că „a aruncat la coș Doctrina Monroe762 de dragul spiritului 
Moscovei“, că administraţia lui a început să fie „blândă cu comuniștii“ 
si că ignora Constituţia. Arthur Schlesinger, consilierul lui Kennedy, 
spunea că președintele a fost, pentru o clipă, supărat. Kennedy a 
întrebat: „Cum or putea să scrie așa ceva?“763, Mai târziu, în acea 
dimineață, preşedintele s-a relaxat. Într-un scurt discurs ținut in fata 
hotelului, le-a spus celor prezenţi: „Doamna Kennedy se pregătește. Îi 
ia mai mult, dar, desigur, arată mai bine când face asta decât arătăm 
noi“764. După aceea, președintele Kennedy a ținut un discurs la micul 
dejun organizat de Camera de Comerţ din Fort Worth, apoi el si 
echipa lui au plecat cu un avion. Câteva minute mai târziu, au aterizat 
pe aeroportul Love Field în Dallas. De-a lungul străzilor o mulțime de 
oameni veniseră să salute familia prezidenţială în drumul lor prin 
oraș. 

Înainte de a merge la muncă la Texas School Book Depository de 
pe Elm Street în Dallas, Lee Harvey Oswald isi începea deseori ziua 
luând micul dejun la Dobbs House. Unii au speculat pe marginea 
faptului că si Jack Ruby si polițistul J. D. Tippit erau clienți obișnuiți 
ai acestui restaurant. Oricum, cele două chelnerite, Mary Dowling și 
Dolores Harrison, au declarat că l-au servit pe Lee de multe ori si că l- 
au recunoscut la TV după asasinat. Ultima dată când l-au văzut, pe 20 
sau 21 noiembrie 1963, au remarcat unele schimbări de 
comportament. Mary Dowling spunea că s-a purtat „răutăcios“ cu ea și 
că a insultat-o din cauza micului dejun. Dolores Harrison care-i 
pregătise lui Oswald „ochiuri moi,“ spunea că acesta s-a plâns că erau 
prea tari, dar le-a mâncat așa. Domnișoara Dowling a spus că ofițerul 
Tippit era si el pe-acolo și că l-a remarcat pe Lee, însă din câte şi-a dat 
ea seama, nu părea să-l cunoasca7®>. Indiferent dacă Tippit si Ruby îl 
urmăreau sau nu pe Lee, este interesant să remarcăm izbucnirea 


neobișnuită pe care a avut-o Lee fata de chelneriță. După cum va 
amintiti, un asemenea comportament — inclusiv nervozitatea extrema 
— este caracteristică celor conditionati prin programarea prin 
hipnoza. 

Cand Lee nu se afla la munca in Texas School Book Depository 
sau cu familia sa in Irving la sfârșit de săptămână, el a frecventat in 
câteva seri de weekend un bar de striptease din Dallas, cunoscut sub 
numele de Carousel, proprietate a lui Jack Ruby766. Mai târziu, 
Comisia Warren a pretins că nu exista nicio probă că Lee îl cunoştea 
pe Ruby7®7. În orice caz, pe baza declaraţiilor a cel putin opt martori, 
este clar că Lee era clientul unui bar de noapte al cărui patron era 
Ruby. Vă amintiţi probabil ce spuneam, un chiriaș care locuia în casă 
cu Lee, Jack Carter, era prieten cu Wanda Killam, angajată a lui Ruby 
la Carousel. 

Printre cei opt martori care l-au văzut pe Lee la Carousel768 se 
află cinci dansatoare de striptease, un instrumentist, un magician si 
maestrul de ceremonii. Dansatoarele erau Karen Carlin (cunoscuta si 
ca Teresa Norton sau Micuța Lynn)7°, Janet Conforto (cunoscută ca 
Jada)770, Kay Helen Coleman Olsen (cunoscută si sub numele de 
Kathy Kay)771, Bobbie Meserole (cunoscută ca Shari Angel)772 și 
Beverly Oliver, care lucra la Clubul Colony’7°. 

Instrumentistul era toboșarul Bill Willis774, iar magicianul era 
William Crowe jr. (cunoscut și ca Bill DeMar)775. Maestrul de 
ceremonii era Walter Weston776. 

O altă legătură cu acest club îi implica pe domnul și doamna 
Raymond Krystinik, prietenii lui Michael, soțul lui Ruth. Cu câteva 
săptămâni înainte de asasinat, în seara în care Krystinik i-a fost 
prezentat lui Lee la întrunirea despre care am vorbit, Raymond și soția 
sa iesisera în oraș, la Clubul Carousel patronat de Jack Ruby777. 

Este interesant că și alți doi dintre presupușii asasini din anii 
1960 despre care vorbim în această carte au frecventat cluburile de 
striptease: Sirhan Sirhan isi făcea veacul prin cluburile din California 
de sud, în vreme ce James Earl Ray le frecventa pe cele din Canada. 
Acest comportament a cărui similitudine oarecum întâmplătoare poate 
părea fără importanță, dacă-l scoatem din context. Însă, de fapt, după 
cum vom vedea, acești indivizi au fost manipulati in mod asemănător. 


Cluburile pentru barbati ofereau un loc sigur, cu spatii slab luminate 
care le permiteau agenţilor să-şi controleze subiecţii, fără să-i 
avertizeze. Se ştie că activitățile MKULTRA erau inițiate scăpând o 
„bobiţă“ în băutura unui subiect neatent. Adormit de droguri, putea fi 
cu uşurinţă dus în alt loc unde — cu ajutorul Programului MKULTRA 
— îi puteau fi induse diferite sugestii posthipnotice. 

Joi, 21 noiembrie 1963, Lee a luat micul dejun târziu, într-o 
pauză de muncă în clădirea Texas School Book Depository. El l-a 
întrebat pe unul dintre colegii săi, tânărul Buell Wesley Frazier, dacă 
nu-l poate duce în acea seară până în Irving. Frazier este aceeași 
persoană care-l ducea pe Lee în weekenduri să-i vadă pe Marina și pe 
copii. Frazier l-a întrebat de ce merge acolo joia, iar Lee i-a explicat că 
vrea să ia niște bare pentru perdea să le aducă la apartamentul său. În 
acea seară, Frazier l-a dus cu mașina pe Lee în Irving, iar în dimineaţa 
următoare, pe 22 noiembrie 1963, Lee a venit acasă la Frazier, ca să-l 
ducă înapoi la muncă. 

Vă amintiţi că Frazier stătea cu sora lui, doamna Linnie Mae 
Randle, nu departe de casa familiei Paine. Când Lee a deschis ușa 
mașinii lui Frazier și a intrat, a pus pe locurile din spate un pachet 
înfășurat în hârtie maro. Și Frazier, si sora lui susțin că l-au văzut. Iar 
ei sunt singurii martori despre care se ştie că l-au văzut. Ulterior, cînd 
l-au descris în fata consiliului Comisiei Warren, au declarat amândoi 
că pachetul avea cam 60 cm lungime, adică mult mai scurt decât 
pachetul-probă care le-a fost arătat de consiliu. Li s-a cerut să indice 
cu precizie unde anume în spatele mașinii a fost pus pachetul. A 
rezultat că pachetul avea aproape 70 cm. Dar geanta descoperită în 
clădirea Texas School Book Depository avea o lungime de 96,5 cm, iar 
pușca dezasamblată era de 83,6 cm. De asemenea, Frazier și-a amintit 
că Lee căra pachetul sub brat, sprijinindu-i un capăt cu palma. Ar fi 
fost imposibil să îl care astfel dacă ar fi fost o pușcă778. În cele din 
urmă, după ce a ajuns la serviciu, niciun angajat nu-și amintește să-l fi 
văzut pe Lee ducând ceva în brate779. 

Frazier si sora sa pretind că au văzut pachetul si, pe baza 
descrierii lor, acesta pare să fi fost prea mic pentru a conţine o pușcă 
Mannlicher-Carcano calibru 6,5 mm dezasamblată. Frazier afirma că 
Lee i-a spus că aducea bare de perdea pentru apartamentul său din 


North Beckley Street. Interesant e ca, potrivit Politiei din Dallas, Lee a 
spus ulterior că nu știa nimic de barele pentru perdea despre care le 
vorbise Frazier politistilor7®°. 

Interpretand toate acestea din perspectiva agenţilor însărcinați 
cu programarea lui Lee, era important să existe mărturii că el a adus o 
armă în clădire, dacă voiau să demonstreze că Lee era trăgătorul. 
Acest lucru putea fi rezolvat simplu și expeditiv, cerându-i lui Lee să 
aducă bare pentru perdea din Irving în clădirea Texas School Book 
Depository în dimineaţa plănuitului asasinat. Poate că îndeplinind un 
asemenea ordin, Lee a considerat că aduce barele pentru perdele fie 
pentru intimitatea noului său apartament, fie pentru că a fost rugat de 
vreun vecin sau de proprietăreasă. Este important să ne amintim care 
era modus operandi tipic pentru cei care conduceau această misiune. 
Experții în domeniul operaţiilor secrete erau capabili să determine un 
subiect neavertizat (dar care fusese condiționat) să acționeze, 
utilizând sugestia posthipnotică. Agenţii care se ocupau de Lee erau cu 
certitudine adepții conditionarii MKULTRA, programul controlat de 
Helms. Așa cum am spus, un drog administrat în secret, într-un bar, de 
pildă, l-ar fi lipsit de propria voință pe subiectul conditionarii. 
Programarea prin hipnoză, o combinaţie de hipnoză și droguri, le 
permite agenţilor să sădească în psihicul subiectului diferite amorse 
psihice care pot fi folosite ulterior pentru a-i induce stări de transă. O 
asemenea condiționare le-ar fi permis agenţilor care-l controlau pe Lee 
să-i dea comenzi simple pe care el să le îndeplinească fără a-și aminti 
de ele ulterior. După cum am spus, Lee a declarat că nu-și amintește 
să-i fi spus ceva lui Buell Wesley Frazier despre barele de perdea, 
conform interogatoriului luat de Poliția din Dallas7®!. Agenţii s-au 
folosit de acestea pentru a crea alte probe incriminatorii pentru ca Lee 
să fie acuzat de asasinarea președintelui Kennedy. 

Cei care au plănuit asasinatul știau că orice investigaţie făcută 
după aceea va considera că povestea cu barele de perdea nu este decât 
o acoperire pentru a transporta în secret pușca — ascunsă, se spune, în 
garajul doamnei Paine — in clădirea Texas School Book Depository. 
Totuşi, nu avem nicio probă că arma se găsea în garaj și, după cum a 
spus ulterior Marina, din câte știa, soțul ei nu avusese niciodată vreo 
pusca782, 


Se ştie că David Atlee Phillips, șeful CIA în Ciudad de Mexico si 
unul dintre experții lui Richard Helms în dezinformare, se afla în 
Dallas în acele zile. Amintiti-va că fusese zărit alături de Lee în oraș, 
în septembrie 1963 și, de asemenea, că, aflat pe patul de moarte, în 
iulie 1988, i-a mărturisit fratelui său James, într-o conversație 
telefonică, că se afla, într-adevăr în Dallas, în ziua în care preşedintele 
Kennedy a fost asasinat783. 

Reîntorcându-ne la Lee Harvey Oswald, după ce a ajuns la 
serviciu cu Buell Wesley Frazier, în dimineaţa zilei de vineri, 22 
noiembrie 1963, acesta și-a început îndeletnicirile obișnuite în 
depozitul de carte. Traseul coloanei auto prezidenţiale prin oraș fusese 
publicată de două dintre ziarele locale cu trei zile înainte de asasinat, 
în 19 noiembrie 1963. Dar harta nu spunea că traseul se va abate de 
pe Main Street pe Elm Street, ci pur si simplu că va trece prin cele trei 
pasaje subterane din capătul vestic al Dealey Plaza și apoi o va lua pe 
autostrada Stemmons către Trade Mart784. În interviurile luate ulterior 
angajaților din clădirea Texas School Book Depository, s-a descoperit 
că cei mai mulți nici nu știau până în acea dimineață de vineri că 
limuzina prezidenţială va trece prin fata clădirii lor. Nu se știe dacă 
Lee cunoștea ruta președintelui. Oricum, în dimineața de 22 
noiembrie, Lee discuta cu James Jarman jr, unul dintre colegii săi, la 
primul etaj al clădirii, când a observat lumea adunată afară. El l-a 
întrebat pe Jarman de ce, iar acesta i-a spus că, după cum auzise, 
urma să vină președintele. Lee l-a mai întrebat din ce direcție, iar 
Jarman i-a spus că probabil dinspre Main Street către Houston Street 
şi apoi pe Elm Street785. 

Texas School Book Depository se află pe Elm Street. În masiva 
clădire de cărămidă, înaltă de șapte etaje, se aflau birouri și depozite. 
Ea marchează colțul de nord-est al Dealey Plaza. Piaţa coboară dinspre 
Houston Street către cele trei pasaje ale podului de cale ferată din 
capătul vestic al acesteia. În nordul pieţei, adică la vestul clădirii Book 
Depository, se află o pergolă din ciment construită în stilul Art Deco al 
anilor 1930, iar alături (îndreptat către vest) un gard de lemn și câțiva 
copaci. Gardul de lemn este situat în vârful unei ridicături, un deal. În 
spatele gardului era o parcare şi o zonă de tranzit feroviar. În această 
zonă se află turnul Union Terminal North, mai înalt cu cinci metri 


decat nivelul parcarii. 

Pe 22 noiembrie 1963, in turn, supraveghetor de serviciu era Lee 
Bowers jr. (38 de ani)7®°, care a observat că o mașină cu număr din alt 
stat a intrat in parcare, a trecut prin spatele gardului de lemn si a 
plecat incet inainte de ora 12.00. O alta a sosit si a plecat la 12.25. 
Între acestea, o a treia mașină a intrat în parcare și a plecat pe la 
12.15. Era un Ford negru, model 1957, cu numere de Texas și era 
condus de un bărbat alb a cărui vârstă era, probabil, între 25 şi 35 de 
ani. E interesant că părea să vorbească la un microfon. Ulterior, în 
declarația dată Comisiei Warren, Bowers spunea că „șoferul ținea ceva 
în dreptul gurii“787. Tot Bowers declara că a observat doi oameni 
aflați în spatele gardului chiar în acele momente, amândoi 
necunoscuţi, niciunul angajat al căilor ferate. Un bărbat între două 
vârste, masiv, si un tânăr cam pe la 25 de ani788. 

Tot atunci, la un capăt al Dealey Plaza, un alt martor, Carolyn 
Walther, se afla pe Houston Street înainte de trecerea coloanei de 
masini. S-a uitat în sus către clădirea Texas School Book Depository si 
a văzut doi oameni la ferestrele de lângă colțul sudic al celui de-al 
şaselea etaj. Ea le-a spus, mai târziu, celor de la FBI că unul dintre 
bărbați era îmbrăcat cu o cămașă albă și avea o pușcă. Celălalt bărbat 
avea un costum maro789. 

Un alt martor din Dealey Plaza, Arnold Rowland, stătea cu soția 
sa pe Houston Street, între Elm Street si Main Street. Asteptand sosirea 
preşedintelui, s-a uitat în sus și a văzut la etajul șase al clădirii 
depozitului de cărți un bărbat îmbrăcat cu o cămașă deschisă la 
culoare. Acesta tinea în mâini o pusca7%. El i l-a arătat sotiei79! si a 
observat, de asemenea, ceasul Hertz aflat deasupra clădirii. Arăta 
12.15792, 

Un alt martor, Robert Hughes, filma cu o cameră de 8 mm la 
colțul dintre Main și Houston. Când coloana auto s-a apropiat dinspre 
Main Street, el a filmat momentul în care Lincolnul albastru-închis al 
preşedintelui a luat colțul dintre Houston Street către Elm Street la 
12.30793, În fundal, a prins pe peliculă clădirea Texas School Book 
Depository. În imaginile filmate a surprins doi bărbaţi aflaţi la o 
fereastră de la etajul al șaselea stând la 3 metri departare79*. Hughes a 
oprit filmarea cu doar câteva clipe înainte să înceapă focurile de 


armă795. 

Pe Elm Street și Houston, pretinsul martor Howard Brennan s-a 
uitat în sus la clădirea Texas School Book Depository de îndată ce a 
auzit împușcăturile7%. El pretinde că ar fi văzut un asasin la o 
fereastră de la etajul al șaselea. Ulterior, FBI i-a cerut să identifice 
suspectul dintr-un sir de oameni. Nu a putut. Si, din nou, la 
reconstituirea momentului impuscaturilor făcută de Comisia Warren 
nu a putut vedea pe nimeni la fereastra depozitului. Cu toate acestea, 
în declaraţia pentru forma finală a raportului, Brennan și-a schimbat 
dintr-odată versiunea si a declarat că trăgătorul era Lee Harvey 
Oswald797. 

Între timp, examinând acţiunile lui Lee din acele clipe, este clar 
că el s-a aflat in cantina clădirii Book Depository înainte si dupa 
impuscaturi. William Shelley, supraveghetor al cladirii, a mers la 
primul etaj pentru a lua masa 11.50. Shelley a declarat mai tarziu ca 
atunci l-a întâlnit și-a schimbat câteva vorbe cu Lee7%. Un alt coleg al 
lui Lee, Eddie Piper, îngrijitor, le-a spus celor din consiliul Comisiei 
Warren că a vorbit la amiază cu Oswald la primul etaj799. 

Martora R. E. Carolyn Arnold, secretară la Texas School Book 
Depository, le-a spus celor de la FBI că se îndrepta către scările de la 
intrare pentru a aştepta trecerea coloanei prezidenţiale și că, în 
drumul spre ușă crede că l-a văzut pe Lee la primul nivel al clădirii. 
Era aproximativ 12.10800. Cu totul, în clădirea Texas School Book 
Depository lucrau 90 de persoane si cei mai multi au ieşit să-i vadă pe 
preşedinte si pe prima-doamna®°!, 

Martorul-cheie din Dealey Plaza a fost Abraham Zapruder, in 
vârstă de 58 de ani802, croitor, care filma evenimentul cu un aparat 
Bell and Howell de 8 mm cu lentile telescopice®°3. Cu putin înainte de 
sosirea coloanei prezidenţiale, s-a hotărât să filmeze de pe deal, pentru 
că avea vedere panoramică asupra Elm Street. A urcat până la 
marginea de ciment înaltă de circa 1 m, aflată lângă pergolă. Asistenta 
lui, Marilyn Sitzman, stătea lângă el pentru a-l sprijini304. Filmuletul 
de 22 de secunde al lui Zapruder a fost folosit ulterior pentru a da 
incidentului un fir cronologic standard pe baza căruia au fost 
determinate momentul împușcăturilor si direcţiile de unde s-a tras. 

Dealey Plaza, descrisă mai sus, are forma unui cap de săgeată 


îndreptat către vest. Corpul sagetii este Main Street, baza capătului de 
săgeată este Houston Street, muchia de sus este Elm Street, iar muchia 
de jos, Commerce Street. Vârful săgeţii este podul de cale ferată si 
triplul pasaj. Coloana auto a președintelui a mers pe Main Street până 
a ajuns la Houston Street, a luat-o apoi la dreapta, pe Houston, si a 
făcut un unghi ascuţit, angajându-se pe Elm Street. Primii erau 
polițiștii pe motociclete, urmaţi de o maşină a poliției condusă de 
șeful Poliției din Dallas, Jesse Curry. În maşină se mai aflau doi agenți 
din serviciul secret, Forrest Sorrels si Winston Lawson, si seriful J. E. 
Decker. Apoi venea limuzina prezidentiala, un Lincoln model 1961, 
decapotabil. Preşedintele Kennedy stătea in partea dreaptă pe 
bancheta din spate, iar Jacqueline Kennedy se afla la stânga lui. 
Guvernatorul statului Texas, John Connally, stătea în fata 
preşedintelui, iar soția lui, Nellie, la stânga sa. Agentul William Greer 
era la volan, iar agentul Roy Kellerman stătea în dreapta lui. În spatele 
mașinii prezidenţiale se aflau patru polițiști pe motociclete, câte doi 
de fiecare parte. Urma un Cadillac 1955 decapotabil în care se aflau 
opt agenţi ai serviciului secret (patru stăteau pe scările laterale ale 
mașinii) si doi dintre consilierii președintelui, David Powers și 
Kenneth O'Donnell. Venea apoi mașina vicepreședintelui, un Lincoln 
decapotabil, în care se aflau vicepreședintele Lyndon Johnson, în 
spate dreapta, Ladybird Johnson lângă el în mijloc și senatorul de 
Texas Ralph Yarborough în partea stângă. Pe scaunele din fata stăteau 
agentul Rufus Youngblood, în dreapta, și ofițerul de patrulă de pe 
autostrada Texas State, Hurchel Jacks, care conducea. Această mașină 
era urmată de alta cu agenți din serviciul de protecție și polițiști din 
Dallas. În restul coloanei se aflau mașini care-i transportau pe 
primarul Dallasului, Earle Cabell, şi pe soţia sa, Elizabeth, 
congresmeni texani, alți demnitari locali și jurnaliști. Coada coloanei 
era formată dintr-o maşină de poliţie si alte câteva motociclete805. 

La ora 12.30, coloana a ajuns pe Elm Street. După ce mașina 
prezidenţială a trecut încet de Texas School Book Depository, s-au 
auzit focuri de armă în Dealey Plaza. Au durat șase secunde. Când s-au 
terminat, preşedintele Kennedy era mort, iar guvernatorul Connally, 
rănit806, 

Martorii au văzut-o pe Jacqueline ridicându-se pe portbagajul 


mașinii pentru a recupera fragmente din craniul soțului ei. 
Bodyguardul ei, agentul Clint Hill, a sărit imediat de pe scara mașinii 
din spate și a împins-o înapoi pe scaunul ei pentru a o proteja, în timp 
ce coloana a accelerat pe sub podul de cale ferată și apoi pe 
autostrada Stemmons, în direcţia Spitalului Parkland807. 

În același timp, la usa din față a clădirii Texas School Book 
Depository, ofițerul Marion L Baker a sărit de pe motocicletă și, cu 
pistolul scos, s-a repezit în clădire. Era însoţit de Roy Truly, director la 
Book Depository. Polițistul a intrat prima dată în cantină unde l-a 
găsit pe Lee bând suc. Conform spuselor lui Truly, ofițerul Baker l-a 
întrebat: „Omul ăsta lucrează aici?“, iar Truly a răspuns: „Da“. 
Ulterior, Truly a spus că Lee nu părea înfricoșat și nici emoționat. Nu 
avea „răsuflarea tăiată, ci (era) calm și stăpânit“ 808. 

Un alt martor, doamna Robert Reid, șefă de birou, a declarat că 
s-a întors la câteva momente după împușcături în biroul ei și l-a 
observat si ea pe Lee. Avea o Coca Cola în mână, a spus ea809. 

Între timp, în Dealey Plaza, poliția căuta sursa impuscaturilor, 
descoperind ceva care s-a dovedit extrem de neobișnuit. Martorii i-au 
spus politistului J. M. Smith, care stătea în fata clădirii Book 
Depository, că focurile au fost trase dintre tufele de pe deal. El urcat 
în grabă movila și a ajuns în parcarea din spatele dealului cu pistolul 
scos. A găsit acolo un bărbat care a scos o legitimatie spunând că este 
de la serviciul secret810. Cu toate acestea, Comisia Warren a confirmat 
că în acea zonă nu se aflau agenți ai serviciului secret — toți agenţii 
din escorta prezidenţială își continuaseră drumul cu coloana auto 
către Spitalul Parkland, în conformitate cu regulile serviciului 
Secret8!1, 

Un alt ofiter de politie, adjunctul comisarului Seymour 
Weitzman, a declarat că a ajuns în zona de tranzit feroviar de lângă 
clădirea Texas School Book Depository unde, susținea el: „serviciul 
secret... era, de asemenea, prezent“812. Iar sergentul D. V. Harkness de 
la Poliția din Dallas a depus mărturie că, după ce au fost trase focurile 
de armă, a fugit în spatele clădirii Texas School Book Depository unde 
a întâlnit niște bărbaţi care i-au spus că sunt agenți ai serviciului 
secret813. 

Din nou, serviciul secret a reluat declaraţia că niciunul dintre 


agenţii săi nu s-a aflat in Dealey Plaza, pe terenul din jurul clădirii 
Texas School Book Depository sau în zona de tranzit feroviar în acele 
momente814. În mod straniu, Comisia Warren nu a încercat să afle 
identitatea impostorilor și nici rolul lor în această conspirație. 

În ceea ce-l privește pe Lee Bowers, funcţionarul din turnul 
feroviar, el a declarat că se uita la gardul de lemn când a auzit cel 
putin trei focuri de armă si a văzut „o fulgerare de lumină sau 
fum“815. Cei doi bărbaţi pe care i-a zărit este foarte probabil să fi 
aruncat armele în portbagajul mașinii și să fi plecat. 

Trăgătorul din Texas Book Depository nu ar fi avut nicio 
problemă să fugă din clădire. Se știe că spatele depozitului nu a fost 
blocat de poliție decât după 20 de minute de la asasinat. Așa că 
adevăratul criminal ar fi putut scăpa cu ușurință pe acolo816. 

Cu siguranță, în acest moment Lee Harvey Oswald aflase ce s-a 
întâmplat. 

Desi s-ar putea să nu fi auzit împușcăturile sau tipetele 
trecătorilor, sigur a auzit vacarmul sirenelor când poliţia s-a îndreptat 
către Dealey Plaza. Dându-și seama ce s-a întâmplat, el s-a decis, pare- 
se, să plece acasă imediat și apoi, dat fiind rolul său în operaţiile 
secrete, spera, fără îndoială, să-l întâlnească pe agentul lui de control. 
A plecat de la serviciu spre apartamentul lui mai întâi cu autobuzul, 
apoi cu un taxi. De asemenea, s-ar putea ca Lee să-și fi dat seama cine 
se află în spatele oribilei crime și să fi simţit că i se pregătea o 
înscenare. Dar, ofițerii care-l controlau, cei care au pus la cale 
incriminarea lui, știau că este esențial ca in acest moment să 
controleze acţiunile lui Lee. Posibilitatea utilizării sugestiilor 
posthipnotice a fost o parte a planului lor de a-l face să acţioneze cum 
doreau ei. O simplă comandă, de pildă: „Când auzi sirenele, mergi la 
Texas Theatre și așteaptă instrucțiunile“, este tot ce ar fi trebuit. 

Texas Theatre se află pe Bulevardul West Jefferson, la circa 1,5 
km de apartamentul lui Lee. O oră mai târziu, când Lee stătea în 
întunericul sălii aproape goale de cinema, a fost acostat de poliție și 
ridicat pentru asasinarea președintelui și a ofițerului de poliție J. D. 
Tippit (despre care vom vorbi în cele ce urmează). 

Unii dintre cei care au scris despre asasinat au sugerat că Lee ar 
fi putut fi programat să-l împuște pe preşedinte (un „candidat 


manciurian“). Nu este cazul. Se ştie bine ca acest tip de programare nu 
este sigur și are rezultate impredictibile. Sunt probe că este vorba 
despre Programul MKULTRA, dar se pare că Lee nu a fost programat 
să fie asasin, ci tap ispăşitor. 

Comisia Warren a pretins că au fost trase trei focuri de armă, 
toate din pușca unui singur trăgător aflat la fereastra de la etajul șase 
al clădirii Texas School Book Depository817. Această teorie a fost 
respinsă de probele fizice adiționale, de declaraţiile martorilor, analiza 
de film și de dovezile medicale. 

Viziunea Comisiei Warren se baza pe scenariul propus de 
consilierul comisiei, Arlen Specter818, (senator din Pennsylvania, 
1981-2011). El a considerat că un glonţ l-a lovit pe președintele 
Kennedy în ceafă si a ieșit prin gât și același glonț l-a lovit apoi pe 
guvernatorul Connally în spate, i-a rupt o coastă, i-a ieșit prin piept, 
şi-a continuat traiectoria în jos, l-a rănit la încheietură, străpungându- 
i-o si a pătruns apoi în coapsa stângă. Al doilea glonţ l-a lovit pe 
preşedinte în cap, în dreapta, iar al treilea glonț pare să fi ratat 
tinta819, 

Cu toate acestea, analizele de mai tarziu, inclusiv informatiile 
cruciale pe care FBI a omis să le transmită Comisiei Warren, au 
demonstrat că teoria glontului magic tras de pistolarul singuratic este 
absurdă. 

Cea mai bună probă care se bazează pe numărul rănilor și pe 
traiectoria gloantelor, indică existența a trei trăgători care au tras 
patru gloanțe320. Prima impuscatura l-a lovit pe președinte în spate. 
Când glontul a lovit, președintele şi-a ridicat coatele și și-a strâns 
pumnii în fata pentru a se proteja82!. Unghiul si direcţia impuscaturii, 
bazându-ne pe proba rănii, indică faptul că glontul a fost tras de la o 
fereastra situata la etajul al saselea, din coltul sud-estic al Texas 
School Book Depository. Glontul La lovit pe presedinte in spate, 
aproximativ 12,5 cm mai jos de guler si la 5 cm in dreapta coloanei 
vertebrale822, A intrat doar 5 cm, după declarația medicilor care au 
efectuat autopsia823. Unii cercetători cred că acest glonț a fost 
descoperit pe o targa la Spitalul Parkland824. 

Al doilea glonţ s-a auzit la nici o secundă de primul, prea repede 
pentru a fi tras de aceeași armă. Varianta Comisiei Warren care 


susține că glontul care La lovit pe Connally, a trecut, în primul rând, 
prin preşedintele Kennedy, este contrazisă de filmul Zapruder pe care 
nu descoperim niciun indiciu în acest sens. lar Connally însuși a 
declarat, „poţi vedea (în film) grimasa de pe fața președintelui. Nu o 
poți vedea pe chipul meu. Nu e nicio îndoială în legătură cu asta. Nu 
fusesem încă lovit“825. Când Connally a fost lovit, avea figura unui om 
din plămânii căruia a ieșit brusc tot aerul. Glontul care l-a lovit i-a 
intrat prin spate, apoi a străbătut se pare traseul descris mai sus în 
raportul Comisiei Warren. Oricum, raportul pretinde că acesta a fost 
glontul descoperit pe targa din spital, în ciuda faptului că era intact, 
deși rupsese două oase si cauzase atâtea răni826. Această a doua 
împușcătură a fost trasă din partea estică a Dealey Plaza, cel mai 
probabil de pe acoperișul County Records Building sau de pe clădirea 
Dal-Tex, amândouă situate pe Houston Street. Această constatare se 
bazează pe faptul că traiectoria era în jos, formând un unghi de 27 de 
grade si spre stânga formând un unghi de 20 de grade827. 

Al treilea glonț l-a lovit pe președinte în ceafă, împingându-i 
corpul in fata, după cum se poate observa în film828. A fost al doilea 
foc tras din clădirea Book Depository. Aproape în același moment, a 
fost tras un al patrulea foc, de asemenea lovindu-l pe președinte în 
cap, dar din direcție opusă. Președintele a fost aruncat în spate și către 
stânga, căzând în poala soţiei sale829. Focul a fost tras din spatele 
gardului, de pe deal. Această localizare se bazează pe declaraţiile celor 
care spun că au auzit zgomotul unei împușcături din spatele lor, de pe 
deal83° si, de asemenea, pe probele medicale. O mulțime de medici de 
la Spitalul Parkland au descris masiva rană produsă de ieşirea 
glontului în spatele gâtului. Kemp Clark, care era neurochirurg 
„spunea că părea „că un proiectil a intrat și a ieșit prin ceafă“831. 
Cavitatea „părea să fie o rană de ieşire în partea posterioară a 
craniului,“ susținea medicul Ronald Jones832, iar altul, Robert 
McClelland, a declarat: „Probabil o treime din țesutul cerebral, țesutul 
posterior cerebral si o parte din țesutul cerebelos au fost proiectate în 
afară“833. Printre medicii care au fost de fata și susțin aceste declarații 
sunt si Malcolm Perry, Charles Baxter și Gene Akin834. 

În ceea ce privește rana de la gât, observată la Spitalul Parkland, 
analiștii au stabilit că era prea mică pentru a fi o gaură de glonț. Cel 


mai probabil a fost produsă de un fragment de os aruncat afară de 
forța glontului care a lovit în spate835. Un alt fragment a lovit 
trotuarul pe Main Street aproape de pasaj, crestându-l pe obraz pe 
James Tague, privitor in mulțime336. 

64 de martori oculari si-au expus dupa aceea propriile observatii 
în legătură cu asasinatul. 33 spuneau ca împușcăturile au venit 
dinspre deal, 25 dinspre clădirea depozitului de cărți, iar restul au 
oferit alte versiuni837. 

În completarea acestor probe, criminalistii de astăzi au mai 
descoperit altele, care sugerează existența mai multor trăgători. În 
octombrie 2008, experți recunoscuţi pe plan national, printre care si 
dr. Henry C. Lee din Connecticut, s-au întâlnit la un simpozion dedicat 
asasinatului, organizat la Universitatea Duquesne din Pittsburgh. Dr. 
Lee a spus că participanţii au discutat rezultatele testelor de activare 
neutronică efectuate asupra fragmentelor de gloanţe descoperite după 
asasinarea președintelui Kennedy. Activarea neutronică este 
superioară analizei spectrografice pentru că arată compoziţia cu 
exactitate de o parte per miliard. Dr. Lee a declarat că testele au 
dovedit că nu există nicio potrivire838, ceea ce înseamnă ca 
fragmentele de glonț erau diferite, indicând cu o mare probabilitate ca 
nu s-a tras cu o singură armă. 

Revenind la Dealey Plaza, in 22 noiembrie 1963, si la Lee Harvey 
Oswald, acest atac înspăimântător asupra coloanei prezidenţiale 
trebuie să-l fi șocat pe Lee la fel de mult ca pe toți cei care se aflau 
acolo. Ştia că toate agenţiile de securitate ale guvernului vor intra 
imediat în stare de alertă maximă și, fiind un loial agent CIA sub 
acoperire, i s-ar fi putut ordona să se alăture efortului de capturare a 
asasinilor. Trebuia să ajungă acasă pentru a-și lua pistolul și a-l întâlni 
pe agentul coordonator pentru mai multe instrucțiuni. Nu era 
neobișnuit pentru agenți să se întâlnească în locuri publice, cum sunt 
parcurile sau cinematografele. În cazul lui Lee, a fost la Texas Theatre, 
pe Bulevardul Jefferson, situat la zece străzi sud de casa unde locuia 
el. 

De vreme ce Lee nu avea mașină și nici permis de conducere, el a 
părăsit clădirea Texas School Book Depository, a străbătut distanța 
dintre câteva străzi, în jos, pe Elm Street, apoi a sărit într-un autobuz. 


Există trei martori care pretind că l-au văzut pe Lee în autobuz: 
şoferul, Cecil J. McWatters, un pasager adolescent, Roy Milton Jones, 
şi o femeie care i-a fost gazdă lui Lee pentru scurt timp, Mary 
Bledsoe839. Bledsoe a declarat că Lee purta o cămașă ruptă, cu nasturi 
lipsă şi că arăta ca un „maniac“. Însă, declaraţiile celorlalți martori 
diferă. McWatters și Jones au declarat că Lee avea pe el o haină si că 
descrierea făcută de fosta gazdă comportamentului lui Lee diferă 
fundamental de ceea ce-și amintesc ei. Mai mult, atât șoferul, cât și 
tânărul pasager spun că nici măcar nu-și amintesc ca doamna Bledsoe 
să fi fost în autobuz840. 

Autobuzul mergea către Dealey Plaza si, doar după câteva străzi, 
a fost prins în ambuteiajul produs de baricadele polițiștilor care 
încercau să tina sub control zona în mijlocul mulțimii copleșite de 
durere. Lee a luat un bilet de transfer de la șoferul autobuzului, a 
coborât si a mers la un terminal Greyhound Bus pe Lamar Street. 

Acolo a facut semn unui taxi. In acelasi timp, o femeie mai in 
vârstă ar fi vrut si ea un taxi. Lee i l-a oferit pe-al lui. Ea a refuzat si 
Lee i-a spus șoferului să meargă către Oak Cliff. Taximetristul, William 
Whaley, spunea că l-a dus pe Oswald către blocul 700 pe Bulevardul 
North Beckley8+1. A ajuns acasă pe la 13.00 si și-a schimbat hainele, 
după cum își amintește Earlene Roberts, care era menajera®42. Nu 
încape îndoială că Lee era monitorizat îndeaproape de ofițerii 
supraveghetori. La urma-urmei, spionii spionează. De vreme ce 
intenția conspiratorilor era să-i însceneze lui Lee asasinatul, era 
necesar, pentru a fi siguri că oamenii nu vor afla și versiunea lui, ca el 
să fie omorât înainte de proces. Trebuiau să se asigure că publicul și 
presa vor crede povestea care-l prezenta pe Lee drept un „asasin 
singuratic și dement“. Să spunem din nou: pentru a le reuși 
conspirația, cei care au plănuit-o știau că trebuie să facă în așa fel 
încât poliția să-l aresteze pe Lee și apoi să se asigure că va fi redus la 
tăcere cât mai repede posibil, în timp ce încerca să „evadeze“ din 
mâinile poliției. Nu-si puteau permite ca Lee să fie lăsat să vorbească. 
Dar, după cum vom vedea, socoteala de-acasă nu se potriveşte cu cea 
din târg. 

Între timp, la Spitalul Parkland, soția preşedintelui Kennedy, 
Jacqueline, aștepta in stare de soc în fata sălii de operaţii, în vreme ce 


înăuntru medicii misunau in jurul corpului neînsuflețit al 
preşedintelui. Prima-doamnă a fost adusă în sală, când a sosit preotul. 
Părintele Oscar Huber a rostit ultimele rugăciuni, în vreme ce 
Jacqueline își tinea soțul de mână. Extrem de emotionati, medicul 
Charles Crenshaw și ceilalți membri ai echipei de chirurgi s-au 
alăturat si ei in timp ce Jacqueline și-a pus verigheta în degetul lui 
mic și apoi l-a sărutat. Părintele Huber a făcut semnul crucii, miruind 
fruntea președintelui, iar Jacqueline și medicii au ieşit din sală843. 

La Spitalul Parkland, vicepreședintele Lyndon Johnson se 
destăinuia tremurând secretarului asistentului de presă al Casei Albe, 
Malcolm Kilduff: „Nu știm dacă este o conspirație mondială, dacă mă 
vânează si pe mine cum l-au vânat pe preşedintele Kennedy“. Johnson 
i-a cerut apoi lui Kilduff să nu anunțe moartea președintelui până când 
el nu ajungea pe aeroport și urca în Air Force One3+4. 

Imediat după aceea, cadavrul preşedintelui Kennedy a fost trimis 
cu avionul la Washington și în acea seară a fost efectuată autopsia la 
Centrul Medical Naval din Bethesda, Maryland, condusă de distinsul 
medic patolog comandorul James J. Humes8%. 

Anunţul oficial al morţii președintelui a fost făcut la Spitalul 
Parkland din Dallas de asistentul de presă Kilduff la 13.30. În mod 
ciudat, printre cei prezenți la spital când s-a făcut anunţul se afla și 
proprietarul Clubului Carousel, mafiotul Jack Ruby, conform 
declaratiilor unui reporter si ale altui martor. Reporterul, Seth Kantor, 
mai inainte angajat la Dallas Times Herald, a declarat ca s-a salutat cu 
Ruby. Al doilea martor care confirma versiunea lui Kantor a fost 
Wilma Tice, care le-a spus celor de la FBI că l-a văzut acolo pe mafiot. 
Ruby a negat că ar fi fost prezent la Spitalul Parkland când a fost 
anunțată moartea președintelui, iar Comisia Warren a respins 
declaraţiile celor doi martori8%6. Întrebarea ce căuta Ruby la spital a 
rămas fără răspuns. 

Fantezistul raport al Comisiei Warren continuă descriind 
evenimentele din viata lui Lee Harvey Oswald. Lee a sosit acasă in 
cartierul Oak Cliff pe la ora 13.00 si, potrivit menajerei, Earlene 
Roberts, nu a stat decât vreo trei-patru minute in camera lui847. Și-a 
luat pistolul, un Smith and Wesson model special calibru .38848 si a 
plecat. Conform raportului oficial al Comisiei Warren, Lee a mers 


cateva strazi in directia sud-est si pe la 13.15 pe 10th Street, intre 
Bulevardul Patton si Denver Street, s-a întâlnit cu o mașină de poliție 
condusă de ofițerul Jefferson Davis (J. D.) Tippit. Versiunea Comisiei 
Warren continuă astfel: „Tippit conducea încet înspre est, pe East 10th 
Street, în cartierul Oak Cliff. La distanță de circa 30 m de intersecția 
dintre 10th Street si Bulevardul Patton, Tippit a ajuns din urmă un 
bărbat [zice-se Lee Harvey Oswald] care mergea în aceeași direcție. 
Bărbatul se potrivea descrierii generale a suspectului căutat în 
legătură cu asasinatul. El a venit la mașina lui Tippit, şi-a așezat 
braţele pe ușa din dreapta a mașinii, aparent vorbind cu Tippit pe 
fereastră. Tippit a deschis ușa din stânga și a început să ocolească 
mașina prin fata. Când a ajuns la roata din fata de pe partea șoferului, 
bărbatul aflat pe trotuar a scos un pistol și a tras câteva focuri, 
lovindu-l pe Tippit de patru ori si ucigându-l pe loc“8%. 

Comisia Warren aduce ca probe — în mare măsură incomplete 
sau falsificate — următoarele: doi martori oculari au văzut momentul 
împușcăturilor si șapte oameni l-au văzut pe ucigaș fugind și l-au 
identificat ca fiind Lee Harvey Oswald. De la locul faptei, au fost 
recuperate cartuşe care se potrivesc cu amprenta balistică a armei lui 
Lee, iar haina descoperită pe traseul pe care a fugit ucigașul îi 
aparținea lui Lee850. Pe de altă parte, faptele spun cu totul altceva. 

În primul rând, scena crimei, pe 10th Street la numărul 404 se 
află la un kilometru si ceva de casa unde stătea Lee, pe Bulevardul 
North Beckley la numărul 1 026. Nimeni nu l-a văzut pe Lee mergând 
sau alergând acel kilometru85!. De asemenea, conform versiunii 
oficiale, crima s-ar fi petrecut la 13.15, însă, conform martorilor, s-ar 
fi petrecut, de fapt, înainte de 13.10. Lee și-a părăsit locuinţa la 13.04 
si i-ar fi fost fizic imposibil să ajungă pe jos până la locul unde se afla 
Tippit în acel interval orar. 

Un martor, T. F. Bowley (34 de ani), care conducea pe 10th 
Street, susține că a văzut o mașină de poliție parcată aproape de 
trotuar și un ofițer zăcând pe stradă, lângă mașină. A oprit și, uitându- 
se la ceas, a observat că este 13.10. A încercat să-l ajute pe Tippit, dar 
şi-a dat seama că e prea târziu. S-a folosit de radioul mașinii de poliție 
pentru a anunţa crima la dispeceratul politiei852 (raportul Comisiei 
Warren atribuie în mod greșit anunțul altui martor, Domingo 


Benavides, care conducea prin zona cand a avut loc incidentul. 
Benavides le-a spus polițiștilor că nu-l poate identifica pe asasin)853. 

În ceea ce-i privește pe cei doi martori despre care Comisia 
Warren pretinde că ar fi văzut crima, unul era William Scoggins, 
taximetrist, iar cel de-al doilea era Helen Markham, chelnerita. 
Scoggins parcase la intersectia dintre Patton si 10th Street si sustinea 
că l-a observat pe Tippit căzând la pământ si că l-a văzut apoi pe 
ucigaș alergând de-a lungul unei curți, trecând de niște tufe și 
îndreptându-se spre sud, pe Patton. Oricum, el a recunoscut în fata 
Comisiei Warren că, atunci când autorităţile i-au arătat fotografiile 
suspectilor, i s-a spus că „a ales fotografia greșită“854. Scoggins si 
taximetristul William Whaley au participat la identificare la același șir 
de suspecți în care Lee a apărut alături de alții. Whaley spunea că 
oricine l-ar fi ales pe Lee pentru că „urla la polițiști“. Whaley spune că 
Lee era supărat pentru că simţea că fusese pus in rând cu câţiva 
adolescenţi si că „voiau să-l bage la zdup pe nedrept, iar el voia un 
avocat...“855, 

Celălalt martor, doamna Helen Markham, este chiar mai 
interesant. Ea a declarat că stătea la colțul nordic al intersecţiei dintre 
10th Street şi Patton când a văzut o maşină de poliție mergând încet și 
oprindu-se lângă un bărbat care mergea pe trotuar. Spune că bărbatul 
i-a vorbit politistului pe fereastra din fata dreapta a mașinii. Polițistul 
a coborât si s-a îndreptat către partea din fata a mașinii unde a fost 
împușcat de câteva ori. A căzut lângă roata din fata stânga. Cand 
ucigașul fugea in jos pe Patton, ea a început să tipe si să alerge către 
ofițer856. 

Comisia Warren a neglijat să scoată în evidență numeroasele 
discrepanțe din povestea doamnei Markham. De exemplu, ea spunea 
că asasinul a vorbit cu Tippit pe fereastra din fata dreapta. Cu toate 
acestea, fotografiile făcute la locul crimei arată că fereastra din 
dreapta mașinii era închisă. Mai mult, doamna Markham susținea că a 
vorbit o vreme cu ofițerul căzut înainte de sosirea ambulantei. Însă 
probele medicale arată că Tippit a murit pe Joch! Să mai adăugăm că 
doi martori spun că Markham nici măcar nu a fost prezentă în 
minutele de după asasinat858. Depozitia ei mai ridică si alte probleme. 
De pildă, i-a spus unui anchetator că trăgătorul era scund, masiv si cu 


părul vâlvoi (Lee era slab)859. În fine, într-un schimb neobişnuit de 
replici cu un consilier, doamna Markham a spus în mod repetat în fața 
Comisiei Warren că nu a putut identifica criminalul dintr-un şir de 
suspecți. Dar atunci când a fost îmboldită (sau, mai degrabă, împinsă) 
de consilier, „mai era si un al doilea trăgător acolo?“, ea a răspuns: 
„Cel pe care l-am ales era numărul doi“850. 

În ciuda descrierilor care pun la îndoială starea mintală a lui 
Helen Markham, Comisia Warren și-a construit cazul împotriva lui Lee 
bazându-se pe depozitia ei. În mod clar, comisia voia să poată declara 
că Lee Harvey Oswald l-a ucis pe ofițerul J. D. Tippit și că, prin 
urmare, el trebuie să fie cel care l-a asasinat pe președinte. 

Raportul poliției spune că starea de spirit în care se afla doamna 
Helen Louise Markham când a fost adusă să-l identifice pe Lee era 
„isterică.“ Joseph Ball, consilier senior pentru comisie, a caracterizat-o 
mai târziu pe doamna Markham drept „complet ticnita“8°! și a 
desființat mărturia ei considerând-o „total neserioasă“ și „plină de 
greseli“862, Un alt avocat al comisiei, Wesley Liebeler, care a 
intervievat-o pe doamna Markham, i-a spus lui Norman Redlich, 
asistent special al consilierului general al comisiei, J. Lee Rankin, că 
declaraţiile lui Markham sunt „contradictorii“ și „fără valoare“863. Cu 
toate acestea, comisia i-a dat credit. La urma urmei, se potrivea 
scopurilor acestei comisii. Oricum, s-ar putea să mai fie un motiv 
valabil pentru declaraţia stranie a doamnei Markham, o explicație care 
nu a mai fost luată în considerare anterior. S-ar putea ca ea să fi fost 
condiționată sau programată prin hipnoză, după cum vom vedea. 

Revenind la probele fizice în cazul asasinării lui Tippit, polițiștii 
din Dallas au prezentat patru gloanțe recuperate din cadavrul 
ofițerului: trei de producție Winchester-Westerns, iar altul Remington- 
Peters. În apropiere de locul crimei au fost descoperite patru cartușe: 
două erau de Winchester-Westerns și altele două de Remington-Peters. 
Bazându-se pe această probă, Comisia Warren a conchis că au fost 
trase, probabil, cinci focuri. Un glonţ de producție Remington-Peters 
lipsește, la fel si un cartuș Winchester-Western®°*. Acest set de probe 
tinde să acrediteze ideea că au fost mai degrabă doi trăgători și nu 
unul, din cauza celor două tipuri de muniţie și a numărului total de 
focuri trase. 


Nu s-a putut face analiza balistică, deoarece gloantele recuperate 
erau prea deformate pentru a putea fi comparate cu cele din pistolul 
lui Lee865, În ceea ce privește cartusele, în vreme ce raportul Warren 
pretinde că experții au descoperit că au fost trase din arma lui Lee866, 
experții independenţi sunt de acord că acele cartușe descoperite la 
locul asasinării lui Tippit nu ar putea proveni dintr-un .38 special, 
revolverul pe care, după toate aparențele, îl avea Lee. Asta pentru că 
toate cartușele consumate dintr-un .38 special au o umflătură în 
mijloc produsă de cilindrul mărit din cauza refacerii camerei de 
combustie867. Această caracteristică nu apare la cartusele recuperate. 
În mod clar, proba demonstrează că nu Lee l-a împușcat pe ofiţerul J. 
D. Tippit. 

Soarta ofițerului Tippit pare să fi fost strâns legată de cea a lui 
Lee Harvey Oswald. Tippit făcea parte, de 11 ani, din poliție. Era 
căsătorit şi avea trei copii, deși căsnicia lui nu mergea prea bine868. 
Lucra cu jumătate de normă la un restaurant, Austin's Barbecue Drive- 
In869. Localul îi aparținea unui apropiat, prieten al lui Jack Ruby870. 
În vreme ce Ruby le va spune mai târziu anchetatorilor Comisiei 
Warren că nu era sigur dacă-l cunoaște pe J. D. Tippit, martorii de la 
Clubul Carousel declarau că Ruby îl cunoștea „binișor“ și că Tippit era 
client fidel al clubului87!. După cum am menţionat, si Lee se număra 
printre clienţi. Așadar, nu pare de neconceput ca ei să se fi cunoscut. 

Dacă inventariem mișcările ofițerului Tippit din momentul 
asasinatului, vom descoperi că se îndrepta către cartierul Oak Cliff din 
Dallas, în vecinătatea lui Jack Ruby. La 15 minute după ce 
preşedintele a fost împușcat, adică la ora 12.45, se spune că poliția a 
transmis prin radio descrierea presupusului suspect: „alb, suplu, 
cântărind cam 75 kg, 1,78 m înălțime, puţin trecut de 30 de ani“ (Lee 
avea 24)872. Descrierea se baza pe cea făcută de un martor ocular, 
Howard L. Brennan, care stătea vizavi de clădirea Texas School Book 
Depository, conform Comisiei Warren. Cu toate acestea, intr-o 
reconstituire ulterioară a scenei, Brennan abia a putut vedea persoana 
de la etajul șase, cu atât mai putin s-o mai si descrie. El a spus că 
suspectul era în picioare când a tras, deși nu era deschisă decât partea 
de jos a ferestrei. Asasinul trebuie să fi stat ghemuit873. La două zile 
după asasinat, șeful poliției din Dallas, Jesse Curry, era întrebat într- 


un interviu televizat dacă poliția are un martor ocular al 
impuscaturilor. Curry a răspuns: „Nu, domnule. Nu avem“874. Cu 
siguranţă, descrierea transmisă prin radioul poliției la ora 12.45 pe 22 
noiembrie 1963 provenea din altă sursă, nu de la Poliţia din Dallas. 

Practic, toate patrulele s-au îndreptat către Dealey Plaza. Cu 
toate acestea J. D. Tippit a fost trimis la Oak Cliff pentru a fi „la 
dispoziție pentru orice urgenta“875. Lee, de asemenea, locuia în Oak 
Cliff, la 1,5 km de apartamentul lui Ruby. Dar singura adresă pe care 
i-a dat-o șefului său, Roy Truly, era cea a casei din Irving unde locuiau 
Marina si copiii, la Ruth Paine, pe West 5th Street, la numărul 2 115. 
De fapt, Will Fritz, căpitan al Poliţiei din Dallas, a declarat că se 
pregătea să meargă acolo. Dar argumentul lui este vag, de vreme ce 
mulți dintre angajaţii din Texas School Book Depository, nu numai 
Lee, părăsiseră clădirea si nu se mai întorseseră876. În fapt, se 
estimează că din aproximativ 75 de persoane care lucrau în acea zi în 
clădire, vreo 45 au ieșit să asiste la trecerea coloanei prezidenţiale și 
un număr necunoscut au fugit de îndată ce au auzit impuscaturile®77. 
În mod clar, se pare că obiectivul căpitanului Fritz de a-l găsi pe Lee 
va fi fost stabilit de cei care dirijau complotul. 

Între timp, ofiţerul Tippit a ajuns în Oak Cliff şi oprit la un 
magazin de discuri pe Bulevardul Jefferson, la depărtare de o stradă 
de Texas Theatre, de unde a dat un telefon. Martorii susțin că a stat 
acolo doar un minut878. Era 12.59. Conform înregistrărilor 
dispeceratului de poliție, Tippit nu a răspuns unui apel radio transmis 
către maşina sa la ora 13.00879. 

Să ne amintim că Lee sosise acasă în acele clipe, conform 
declaraţiei menajerei, doamna Earlene Roberts. Pensiunea unde stătea 
Lee era situată chiar la nord, la câteva blocuri față de Bulevardul 
Jefferson, pe North Beckley. Doamna Roberts spunea că, de îndată ce 
Lee a revenit acasă, a observat că o mașină de poliție oprise in fata 
casei. Ea a spus în fata Comisiei Warren că șoferul a claxonat de 
câteva ori apoi a plecat (ea a mai afirmat că i s-a părut că în mașină se 
află două persoane; oricum, anchetatorii au remarcat că polițiștii 
patrulează de obicei singuri și că șoferul ar fi putut avea o cămașă 
atârnată la fereastră). Doamna Roberts a aruncat o privire si la mașină 
si le-a dat anchetatorilor câteva posibile numere, 106, 107 sau 207, 


însă niciunul nu se potrivea cu acela al vreunei masini care s-ar fi 
putut afla prin apropiere, conform Comisiei Warren8®°). Tippit era 
singur într-o mașină cu numărul 10881. Dacă doamna Roberts a văzut 
o mașină de poliție, a lui Tippit se potriveşte cel mai bine. 

Tippit pare să fi fost pion fără voie într-o partidă de şah jucată cu 
o precizie brutală de profesioniști în domeniu, oameni care știau că lui 
Lee trebuie să i se închidă gura cât mai repede. Tippit era, pur și 
simplu, o unealtă pentru a atinge acest obiectiv. 

Conform declarației doamnei Roberts, când l-a văzut pentru 
ultima dată pe Lee, acesta aștepta în staţia de autobuz din fata 
casei882, Pentru a determina ce s-a întâmplat după aceea, este necesar 
să facem să se potrivească logic multitudinea de fragmente ale puzzle- 
ului, bazându-ne pe cei mai de încredere martori si pe o analiză 
corectă a probelor. Iar cel mai plauzibil scenariu este cel pe care-l 
rezumăm în cele ce urmează: ofițerul Tippit a sosit la casa lui Lee, a 
claxonat, apoi a dat un ocol cvartalului și l-a luat pe Lee câteva 
minute mai târziu (ştiind că Lee nu poate conduce). Fără nicio 
îndoială, Tippit urma ordinele primite de a-l duce pe Lee la o anumită 
adresă și, ținând cont de conexiunile secrete ale lui Lee din agenţie si 
de probabilele relații pe care și le-a făcut în clubul favorit al 
polițiștilor din Dallas, Carouselul lui Jack Ruby, o asemenea 
însărcinare nu ar fi putut fi de neconceput. Între timp, agenții care se 
ocupau de Lee, pe care Tippit, după câte se pare, nu-i cunoștea, au 
ales un loc pentru lichidarea lui Lee, o zonă liniștită rezidentiala din 
vecinătate, la intersecția dintre 10th Street și Bulevardul Patton în 
cartierul Oak Cliff. 

Conspiratorii voiau să aibă puţini martori. Locul ales era la 
aproape 1,5 km de pensiunea unde stătea Lee si la cinci străzi de 
Texas Theatre, un cinematograf unde, se pare, lui Lee i ordonase să 
meargă pentru a-şi întâlni omul de contact883. Zona 10th Street era, de 
asemenea, cea unde putea fi găsită chelnerita Helen Markham, un 
martor ideal (interesant, zona cu pricina era, de asemenea, la doar 
câteva străzi de apartamentul lui Jack Ruby de pe Bulevardul Ewing, 
același Jack Ruby pe care conspiratorii îl vor chema să-l împuște pe 
Lee, două zile mai târziu, în parcarea din sediul central al Poliţiei din 
Dallas). 


Probabil că Lee nu a știut cine l-a ucis pe preşedinte si nici cine 
era în spatele asasinatului. Nici nu a înţeles că fusese pregătit să i se 
însceneze acest asasinat. 

Lee a auzit claxonul mașinii de poliție si a văzut că era unul 
dintre cei cu care se întâlnea in bar. A ieşit imediat pentru a pleca 
împreună cu ofițerul de poliție. Trebuia să-l întâlnească pe agentul 
care-l coordona cât mai repede posibil, pentru a primi însărcinarea 
acum, după asasinarea preşedintelui. Pe măsură ce criza națională lua 
proporţii, Lee a crezut, fără îndoială, că Tippit primise ordinul să-l 
aducă de urgență la postul conspirativ de comandă pentru o întâlnire 
care să coordoneze acțiunile tuturor. Cu siguranță toți agenții, 
cunoscuți sau sub acoperire, fuseseră convocați pentru a face fata 
acestei crize, li se spusese unde erau convocați si li se dăduseră 
rolurile pe care să le joace în uriașa vânătoare de oameni declanșată 
pentru prinderea asasinului sau asasinilor președintelui. Multi 
probabil au simțit că se pregătea o lovitură de stat. În vreme ce Lee și- 
a tras pe față masca unui radical de stânga, el era un agent CIA de 
calitate, loial și patriot. Ca atare, ar fi putut la fel de bine să 
suspecteze că în spatele asasinatului s-ar afla cubanezii anti-Castro. D 
cunoștea pe mulți dintre ei și știa cât de mult dezaprobau deciziile 
preşedintelui Kennedy, în special în timpul invaziei în Golful Porcilor. 

După ce Tippit a claxonat și a făcut ocolul cvartalului, Lee a 
aşteptat un moment în stația de autobuz din fața pensiunii. Când 
Tippit s-a întors, Lee a sărit în maşină si au plecat în grabă. Se pare că 
ordinele lui Tippit erau să mai întâlnească două persoane undeva, la 
distanță de cinci străzi de Texas Theatre, pe Jefferson, cam 1,5 km în 
sud fata de pensiunea lui Lee, pe 10th Street, între Bulevardul Patton 
şi Denver Street. Cei doi ar fi putut fi agenţii care-l controlau pe Lee 
sau asasini angajaţi de aceștia. Ceea ce ştim este că a parcat lângă 
trotuar la nr 404 pe 10th Street, lângă Bulevardul Patton, și a ieșit din 
mașina sa. Martorii au declarat că au văzut indivizi staționând într-o 
mașină cenușie, posibil un Plymouth model 1951, care era parcat 
chiar peste stradă, cu fata către mașina de poliție a lui Tippit884. Cel 
mai posibil scenariu, bazat pe declaraţiile martorilor oculari numiți 
mai sus este că de Tippit s-au apropiat doi bărbaţi, coborând, probabil, 
din mașina cenușie. Au vorbit cu Tippit și apoi s-au îndreptat către 


Lee, să-l scoată din mașină. Cu siguranță Lee a le-a văzut armele sau 
poate că-i cunoștea pe cei doi si a simţit pericolul. A ieșit din mașina 
de poliţie, a sărit în tufele din apropiere și a fugit să-și apere viaţa. 
Asasinii au tras după Lee și l-au ratat. Ei știau acum că acoperirea lor 
fusese compromisă și că Tippit a înţeles că la mijloc este o conspirație. 
Au fost nevoiţi să-i închidă gura. J. D. Tippit a fost împușcat de patru 
ori de doi asasini. A căzut mort la pământ, în vreme ce atacatorii au 
sărit în mașina lor, mașina cenușie de peste stradă și au apăsat pe 
acceleraţie. 

Această versiune a morții lui Tippit se bazează pe declaraţiile 
câtorva martori oculari. Acquilla Clemons stătea la o stradă distanță 
de mașina lui Tippit. Ea a afirmat că a văzut doi oameni apropiindu-se 
de ofițerul Tippit. Unul era scund si masiv, iar celălalt era înalt si slab 
şi purta o cămașă albă si pantaloni kaki885. Niciunul nu era Lee 
Harvey Oswald, a spus ea. După câte se pare, bărbații au stat de vorbă 
cu Tippit, apoi bărbatul masiv a început să tragă, iar cei doi au fugit. 
Comisia Warren a ignorat depozitia doamnei Clemons886. 

Frank Wright, un vecin care locuia la câteva zeci de metri de 
locul crimei, spune că a auzit impuscaturile si a ieșit din clădire 
pentru a vedea despre ce este vorba. Susţine că a văzut un trăgător 
purtând o haină lungă stând lângă ofițerul Tippit, care era întins pe 
jos887 si că bărbatul a fugit către o mașină cenușie parcată peste stradă 
şi a plecat de îndată spre vest, pe 10th Street888. Un alt martor, Jack 
Tatum, conducea către vest pe 10th Street, cu câteva momente înainte 
de asasinat. Trecând cu Fordul Galaxy roșu pe lângă mașina de poliție 
a lui Tippit, a auzit împușcăturile și s-a uitat în spate. A declarat că l-a 
văzut pe ofițer întins la pământ și apoi ucigașul a venit deasupra lui si 
l-a împușcat în cap, ca în execuțiile mafiote889. 

Cu siguranță, s-a crezut că Lee va fi ucis la intersecția dintre 10th 
Street și Bulevardul Patton, iar, când planul a eșuat, conspiratorii au 
trecut la planul de rezervă — să-l ucidă pe Lee în Texas Theatre pe 
Bulevardul West Jefferson, la cinci blocuri depărtare. 

Imediat după moartea lui Tippit, Lee s-a strecurat în Texas 
Theatre să se ascundă. Între timp, la câteva străzi depărtare de locul 
unde fusese asasinat Tippit, susține raportul Comisiei Warren, poliția a 
descoperit o haină gri-deschis, pe o peluză de pe Bulevardul East 


Jefferson. Comisia Warren presupunea ca această haină a fost 
aruncată de Lee când a fugit890, Însă, doamna Roberts, menajera lui 
Lee, a afirmat că, la plecare, Lee și-a pus pe el o haină neagră. 
Haina care a fost descoperită avea o etichetă de spălătorie. Oricum, 
Marina Oswald a declarat că Lee avea o haină gri, dar că ea îi spăla 
mereu hainele lui Lee; nu le-a dus niciodată la spalatorie892. În fine, 
Comisia Warren a scris în raport că haina aruncată a fost descoperită, 
de căpitanul de poliție W.R. Westbrook, sub o mașină din spatele unei 
benzinării. Dar Westbrook a recunoscut că nu el a fost cel care a găsit- 
o. Poliția din Dallas nu a reușit să-l identifice pe cel care a găsit 
jacheta893 sau pe cel care a pus-o acolo. 

În vreme ce Poliţia din Dallas are o groază de explicaţii de dat în 
legătură cu asasinarea lui JFK și a lui Tippit, cea mai mare parte a 
manipulărilor a fost, nu încape îndoială, opera conspiratorilor care 
intenționau să-l incrimineze pe Lee pentru a-și proteja propria piele. 
Modul în care i-au intimidat pe martori a fost brutal. De exemplu, 
doamna Acquilla Clemons, pomenită mai sus, care i-a descris pe cei 
doi oameni pe care i-a văzut asasinându-l pe Tippit, a devenit ea 
însăși, în scurtă vreme, victimă. 

Doamna Clemons i-a mărturisit mai târziu unui investigator 
independent că, la scurtă vreme după a și-a expus public versiunea în 
cazul asasinării lui Tippit, un bărbat pe care ea l-a crezut polițist, i-a 
făcut o vizită. Bărbatul a avertizat-o că, dacă depune mărturie în fata 
Comisiei Warren, „ar putea fi ucisă“89. Alt martor al uciderii lui 
Tippit, Domingo Benavides, șofer de camion care se afla la locul 
crimei, spune că s-a simţit în pericol după asasinat895. Era convins că 
fratele său Eddy a fost ucis din greșeală în locul lui, trei luni mai 
târziu. Eddy Benavides a fost împușcat în ceafă în februarie 19648%. 
Martorul Harold Russell, care lucra într-o reprezentanta auto de pe 
Bulevardul Jefferson, le-a spus anchetatorilor că, la câteva momente 
după impuscarea lui Tippit, l-a văzut pe ucigaș, pe care nu l-a putut 
identifica, alergând în jos pe Bulevardul Patton către Bulevardul 
Jefferson. Ulterior, Russell a crezut că va fi ucis. La trei ani după 
asasinarea lui Tippit, la o petrecere, el a făcut o criză violentă, a fost 
arestat şi, se spune, a murit în pușcărie după ce a fost lovit de un 
polițist897. Alt martor care îl însoțea pe Harold Russell în 


reprezentanta auto de pe Bulevardul Jefferson a fost Warren Reynolds. 
Si el l-a văzut pe asasin si a declarat că nu-l poate identifica. La două 
luni după asasinat și după ce s-a văzut cu anchetatorii, Reynolds a fost 
împușcat în cap când intra în biroul său. Nu și-a văzut atacatorul, iar 
motivul atacului nu a fost tâlhăria. După ce Reynolds și-a revenit, iar 
rana de la cap i s-a vindecat, deoarece că se temea pentru viețile soției 
si fiicei lor898, şi-a schimbat declarația spunând că ucigașul era Lee8%. 
Între timp, un suspect în cazul Reynolds se pare că a mărturisit că l-a 
împușcat pe acesta la beţie. Suspectul, Darrell Garner, a fost săltat si 
arestat. Dar, la scurtă vreme, a fost eliberat pe baza albiului furnizat 
de o femeie care a declarat că era cu Garner când Reynolds a fost 
împușcat. Femeia, fostă dansatoare de striptease la Clubul Carousel al 
lui Jack Ruby, se numea Betty Mooney MacDonald (cunoscută și ca 
Nancy Jane sau Marilyn Magyar). Doamna MacDonald a fost arestată 
o săptămână mai târziu după o păruială cu colega ei de cameră. A fost 
găsită moartă în celulă, spânzurată cu pantalonii900. 

Cât de mare a fost rolul MKULTRA în aceste scenarii și în toată 
acoperirea asasinatului nu putem ști. Dar sunt câteva situaţii care sar 
în ochi. De exemplu, primul martor în cazul asasinării lui Tippit, 
Helen Markham. Este interesant de notat că ea a avut legături cu Jack 
Ruby. A fost chelnerita la restaurantul Eatwell din centrul Dallasului, 
care era un loc frecventat și de Jack Ruby%1. Dar să analizăm putin 
întrebarea dacă a fost un martor adevărat sau „fabricat“. Stim că 
dubioasa depozitie a domnisoarei Markham a fost ciudat de irealista. 
De exemplu, ea crede că a vorbit singură 20 de minute cu ofițerul 
Tippit când el zăcea pe moarte. De fapt, Tippit a murit pe loc și în 
jurul lui mulţimea s-a strâns imediat după ce a fost impuscat®2. În 
fine, când domnișoara Markham s-a referit la momentul în care a fost 
pusă de poliție în fata unui sir de suspecți in care se afla si Lee, a spus: 
„M-am uitat la el. Când l-am văzut pe acest bărbat (Oswald) nu am 
fost sigură, dar am simţit cum mă pătrund fiori de gheață”. Cu 

siguranță, expresia „fiori de gheață“ nu este chiar iesita din comun. 
Însă, interesant, să tremuri si să te plângi de frig sunt simptome care 
au fost identificate și recunoscute drept consecințe ale programării 
prin hipnoză si ale conditionarii. Sirhan Sirhan a început să „tremure 


violent“ când a fost examinat de medici, imediat după asasinarea lui 


Robert Kennedy. 

De asemenea, a manifestat simptome similare in celula sa dupa 
şedinţele de hipnoză cu medicii, înainte de procesul sau9°4. Chiar daca 
acest răspuns fizic distinct — a fi pătruns de fiori — apare în 
declarația domnisoarei Markham, nu este sigur dacă în cazul ei a fost 
sau nu vorba despre efectele Programului MKULTRA. Oricum, dacă 
da, cu siguranță ar explica reacțiile ei. Conform unui asemenea 
scenariu, conspiratorii agenţiei i-ar fi spus domnișoarei Markham, sub 
hipnoză, ce trebuie să declare. Adevărul e că MKULTRA ar fi putut-o 
face cu ușurință să creadă că a fost martor la ceva fără să fi fost de 
fata. 

Revenind la situația dificilă a lui Lee Harvey Oswald, acesta a 
fugit de la locul unde fusese asasinat Tippit, pe 10th Street lângă 
Bulevardul Patton, si, conform raportului Comisiei Warren, a depus 
mari eforturi să evite echipajele de poliţie care se îndreptau către 
locul crimei. La câteva străzi depărtare, pe Bulevardul Jefferson, Lee s- 
a strecurat în holul unui depozit de încălțăminte. Johnny Brewer, 
gestionarul depozitului, a auzit sirenele si a ridicat privirea. L-a văzut 
pe Lee părăsind holul de la intrare și l-a urmărit cum intră în Teatrul 
Jefferson din vecinătate, fără să cumpere bilet. Suspiciunile lui au 
crescut, iar Brewer s-a dus acolo și a vorbit cu casiera sălii, Julia 
Postal, care se pare nu era la ghișeu când Lee s-a strecurat înăuntru. 
Ea a chemat imediat poliția?05. 

În sală erau cam 12 spectatori, iar Lee s-a așezat în spate, 
aproape de mijlocul rândului. Câteva minute mai târziu, pe ușile din 
fata si din spate ale parterului au intrat vreo 15 polițiști. Johnny 
Brewer apăru pe scenă și i-a arătat cu degetul politistului MN. 
McDonald locul unde stătea Lee. Acesta s-a îndreptat încet către 
fundul sălii de cinema, s-a oprit în fata lui Lee si i-a ordonat să se 
ridice?06. Lee știa că, dacă va fi arestat, i se va pune în cârcă 
asasinarea ofițerului Tippit și, probabil, a președintelui Kennedy. Mai 
ştia și că dacă fugea, ar fi fost împușcat, dacă nu i-ar fi putut surprinde 
cumva profitând de momentul de stupoare pentru a dispărea de 
îndată. S-a decis să fugă. 

Lee i-a tras un pumn ofițerului McDonald, dar n-a fost suficient 
de iute pentru a scăpa. McDonald a înșfăcat arma lui Lee și l-a trântit 


la podea, moment in care patru sau cinci politisti s-au aruncat asupra 
lui. A fost scuturat bine și încătușat rapid. Pe cand era dus către usa 
din fata, la ora 13.51, el a strigat „Brutalitatea poliției“907. Conform 
unui reportaj din New York Times , Lee „avea un ochi invinetit si o 
tăietură pe frunte“908. Dar era încă in viata. S-ar putea să-și fi dat 
seama că busculada din teatru ar fi putut fi foarte bine planul de 
rezervă prin care conspiratorii urmau să-l lichideze pentru a se proteja 
ei. Deşi nu exista nicio probă pentru identificarea asasinului 
preşedintelui, se spune că un ofițer ar fi strigat, când îl puneau pe Lee 
la pământ: „Ai îndrăznit să-l asasinezi pe preşedinte?“909. Într-adevăr, 
dacă Lee ar fi încercat să fugă din teatru, ar fi fost ucis imediat. 

Planurile de a-l ucide pe Lee la intersecția dintre 10th Street și 
Bulevardul Patton și în Texas Theatre au eşuat. Conspiratorii nu prea 
mai aveau multe opțiuni si intraseră în criză de timp. Aveau nevoie de 
cineva care să bântuie fără probleme prin cercurile polițienești și care 
să primească ordine de la aliații lor secret, șefii mafioți. A fost ales 
mafiotul Jack Ruby. Cu legăturile sale în Poliția din Dallas, era perfect 
plasat pentru a-l asasina pe Lee Harvey Oswald. Ţinând cont de 
puterea Mafiei în Dallas, Ruby știa că refuzul unui asemenea ordin ar 
fi însemnat să-și semneze propria condamnare la moarte. În același 
timp, conspiratorii hotărâră să se asigure că presa va califica acțiunile 
lui Ruby nu drept o lovitură mafiotă, ci mai degrabă o crimă 
pasională. Dacă audiența accepta această versiune, s-ar putea ca Ruby 
să fi socotit că, asasinându-l pe presupusul asasin al preşedintelui John 
F. Kennedy, opinia publică îl va considera un patriot și va primi o 
sentință mai blândă. Oricum, Ruby a decis să-l vâneze pe Lee Harvey 
Oswald în sediul poliției. 

După cum am mai spus, clubul de striptease pe care-l deținea 
Jack Ruby era un loc unde polițiștii îşi făceau veacul. De fapt, se știe 
că, în schimbul informaţiilor pe care le dădea poliției, comerțul lui 
Ruby cu droguri ușoare era protejat de poliție și la fel traficul cu 
arme, jocurile de noroc si afacerea cu prostituate. Traficul de droguri 
din Dallas era controlat de familia lui Joe Civello, subordonată 
mafiotilor Carlos Marcello din New Orleans si Santo Trafficante din 
Florida?10. De asemenea, in septembrie 1963, cam in același timp în 
care Ruby îl întâlnea pe Johnny Rosselli in Miami, David Phillips, 


locotenentul lui Richard Helms, se întâlnea cu asociatul lui Rosselli, 
David Morales, la biroul CIA din Miami. Mai tarziu, Rosselli a 
recunoscut in fata jurnalistului Jack Anderson ca Ruby era „unul 
dintre băieții nostri“9!!. 

La câteva ore după ce Lee a fost dus la sediul poliției din 
Harwood și Commerce Street, în centrul Dallasului, Ruby l-a urmat 
acolo. Martorii spun că Ruby a fost zărit la etajul al treilea al clădirii, 
pe la ora 18.00 și, din nou, cam după o oră, pe holul unde se afla 
camera în care căpitanul Will Fritz îl interoga pe Lee. Se spune că 
Ruby a ciocănit și a întrebat dacă poate intra. Un polițist care păzea 
usa i-a spus: „Nu poți intra acolo, Jack“. Atunci Ruby a plecat. A 
revenit la 22.30, întrebând dacă poate aduce niște sandviciuri pentru 
ofițerii de serviciu, dar i s-a spus: „Nu, mulțumesc.“ În cele din urmă, 
când a fost organizată o conferință de presă la miezul nopţii pentru a-l 
aduce pe Lee în fata jurnaliștilor, urmăritorul acestuia, Jack Ruby, şi-a 
făcut apariţia în sala arhiplina?!2. 

Conferinţa de presă a fost condusă de Henry Wade, procuror 
districtual în Dallas. Este interesant de observat că, la un moment dat, 
când Wade vorbea despre trecutul lui Lee, procurorul a afirmat în mod 
greșit că Lee a fost implicat în „Free Cuba Committee“ (o grupare de 
dreapta). Jack Ruby a intervenit imediat, corectându-l pe procuror: 
„Henry, era de fapt Comitetul fair-play pentru Cuba“ (o grupare de 
stânga). Cu certitudine, Ruby isi cunoştea bine prada®!3. 

Lee fusese acuzat de asasinarea ofițerului J. D. Tippit pe la ora 
20.00. La conferinţa de presă de la miezul nopții, presa l-a întrebat pe 
Lee dacă el l-a ucis pe președintele Kennedy. El a răspuns: „Nu, nu am 
fost acuzat de așa ceva. De fapt, nimeni nu mi-a spus asta încă. Prima 
dată când am auzit de așa ceva a fost de la jurnaliștii din hol care mi- 
au pus această întrebare“914. 

Cam la o oră după conferința de presă care durase 20 de minute, 
la 1.30, pe 23 noiembrie 1963, Lee a fost acuzat de asasinarea 
preşedintelui”15. De-a lungul acestor dureroase experienţe, Lee a fost 
interogat aproximativ 12 ore începând de vineri, 22 noiembrie până 
duminică 24 noiembrie. Cel care l-a interogat primul a fost căpitanul 
Will Fritz, de la Poliţia din Dallas, alături de agenți FBI. Nu s-au 
păstrat note sau înregistrări”16, dar, si mai important, Lee nu a avut 


niciun reprezentant pe parcursul interogatoriului?!7. 

În ceea ce priveşte adevărata identitate a lui Lee ca agent sub 
acoperire al serviciilor secrete, la câteva ore după ce el a fost adus la 
sediul poliției a avut lor loc un incident grăitor din acest punct de 
vedere. Când a început interogatoriul în biroul căpitanului Fritz, un 
serif adjunct, Roger Craig, a intrat să-l vadă pe deţinut. Craig spunea 
că a văzut un tânăr sărind într-o mașină pe Elm Street, în dreptul 
dealului înierbat, lângă Texas School Book Depository, la doar câteva 
clipe după asasinarea președintelui. Craig a raportat că mașina era un 
Rambler verde-deschis, condus de un bărbat cu trăsături hispanice. 
Înainte să ajungă la mașină pentru a-l interoga, autoturismul a 
accelerat, îndepărtându-se de Dealey Plaza, spre vest. Când Craig l-a 
văzut pe Lee în biroul căpitanului Fritz, a afirmat că el era bărbatul pe 
care l-a văzut. Fritz l-a întrebat pe Lee: „Ce știi de mașină?“ (vă 
amintiți că Ruth Paine, prietena lui Lee și a Marinei, conducea un 
Rambler). Lee i-a spus lui Fritz: „Acea maşină îi aparține doamnei 
Paine. Nu încercaţi s-o trageţi si pe ea în povestea asta“. Si a adăugat, 
bombănind: „Toţi vor sti acum cine sunt“918. În mod evident, Lee 
simțea că dacă Ruth Paine ar fi verificată de reporterii de investigaţii 
şi dacă s-ar afla de legăturile pe care le avea în comunitatea de 
informații (lăsându-l deoparte pe tatăl ei, William Avery Hyde, după 
cum am spus), atunci propria sa acoperire ar fi compromisă. La urma 
urmei, soția sa si cele două fetițe locuiau cu Ruth Paine. Dacă, într- 
adevăr, Lee s-a gândit că mașina lui Ruth Paine fusese folosită să ia pe 
cineva de la Texas School Book Depository, probabil că aceasta era o 
altă urzeală prin care se încerca implicarea lui în asasinat. Și, de 
vreme ce o plăcea și respecta pe Ruth Paine, declaraţiile lui anterioare 
arată că dorea cu sinceritate să o protejeze de orice frecuș cu 
autoritățile. După cum s-a dovedit, povestea ajutorului de șerif Roger 
Craig n-a avut nicio urmare. Imediat după afirmaţia lui Lee, căpitanul 
Fritz a convocat o întrunire într-o altă clădire a poliției și 
interogatoriul a fost întrerupt. 

Un alt aspect contrariant al interogatoriului lui Lee Harvey 
Oswald a fost controlul pe care-l dovedea asupra situației în care se 
afla. Șeful Poliției din Dallas, Jesse Curry, a declarat ulterior că a fost 
impresionat de răspunsurile lui Lee. El a spus că părea să fi fost 


antrenat in „tehnici de rezistență la interogatorii“. lar asistentul 
procurorului districtual, William Alexander, a remarcat că „era 
aproape ca și cum (Lee) ar fi repetat, sau ar fi fost programat, pentru a 
face fata situației în care se afla“919. Aceste declarații făcute de Jesse 
Curry si William Alexander demonstrează că felul de a se purta si 
răspunsurile lui Lee erau atipice fata de ale altor suspecți. Desigur, 
faptul că Lee ştia că este nevinovat l-a ajutat cu siguranță să suporte 
tortura. Dar, dincolo de toate acestea, trebuie să ne amintim că agenții 
care-l controlau pe Lee mizaseră din greu pe interogarea lui Lee. 
Obiectivul suprem al conspiratorilor era să nu-i lase posibilitatea lui 
Lee să dezvăluie numele camarazilor săi: David Ferrie, Guy Banister și 
George de Mohrenschildt, de asemenea, oameni din esaloanele 
superioare ale agenţiei cum ar fi E. Howard Hunt și David Phillips. O 
modalitate prin care-și puteau îndeplini obiectivul era prin Programul 
MKULTRA (vă reamintiti, probabil, că David Ferrie era maestru in 
hipnoza)92°. Lee ar fi putut fi condiționat de la început, astfel că, daca 
era întrebat, ar fi evitat să divulge vreo informaţie despre activitățile 
sale secrete. Indiferent de modus operandi, se pare că a funcționat. 

Lee era convingător in scurtele sale apariții de-a lungul 
conferințelor de presă programate sau improvizate. De pildă, la un 
moment dat, înainte de a fi acuzat oficial, întrebat fiind dacă l-a 
împușcat pe președinte el a răspuns categoric: „Eu nu am împușcat pe 
nimeni, domnule“. Iar când era dus pe coridor către celulă, s-a adresat 
camerelor TV întrebând dacă nu ar vrea cineva dintre cei care se uită 
„să vină aici să dea asistenţă legala“921. Ulterior, în seara de 22 
noiembrie, după ce un reporter i-a spus că a fost acuzat de asasinat, 
Lee a părut șocat si i-a replicat: „Atunci am picat de fazan“922. După 
ce a fost acuzat de asasinarea președintelui, el a declarat că acuzaţiile 
sunt „ridicole“ și că el rămâne la versiunea lui923. 

Fratele lui Lee, Robert, a venit la închisoare să-l vadă în salonul 
vizitatorilor. Pentru că citise despre pretinsele probe împotriva fratelui 
său — în special despre pușca găsită la etajul al șaselea al clădirii 
Texas School Book Depository — Robert, tulburat, s-a așezat în fata lui 
Lee si l-a întrebat: „Lee, ce dracu se întâmplă aici?“. lar Lee cu o voce 
încordată i-a răspuns: „Pur și simplu nu știu despre ce vorbesc. Să nu 
crezi în așa-zisele lor probe“. Robert scria că, în acest moment, s-a 


uitat fix în ochii lui sperând să găsească un răspuns. Lee i-a spus 
liniștit: „Nu vei găsi nimic acolo, frate!“924. 

Șeful Poliţiei din Dallas, Jesse Curry, şi-a sintetizat gândurile 
referitoare la Lee Harvey Oswald într-un interviu pe care l-a acordat 
ceva mai târziu. Curry spunea: „Nu avem nicio probă că Oswald a tras 
cu acea pușcă și nu am avut niciodată. Nimeni nu a putut să 
demonstreze că el a stat în acea clădire (Texas School Book 
Depository) cu o armă în mână“925. 

Într-adevăr, Lee nu avea niciun motiv?26, Mai mult chiar, se știa 
că îi plăcea președintele Kennedy. Comunitatea vorbitorilor de limbă 
rusă din Dallas și-a spus punctul de vedere despre Lee, la fel și rudele 
lui din New Orleans, Lillian și Marilyn Murret. Prietenii lui Lee, 
Michael Paine, Paul Gregory si George de Mohrenschildt, au afirmat 
că Lee era un admirator al lui Kennedy si al familiei sale927. 

Cât Lee a fost încarcerat, soția sa, Marina, si mama lui, 
Marguerite, nu au putut scăpa de asaltul reporterilor decât 
ascunzându-se într-un motel din Irving, în afara Dallasului?28. 

La mai putin de 48 de ore după asasinat, duminică dimineaţa, pe 
24 noiembrie 1963, Lee a fost adus din celula sa, cu liftul, în garajul 
aflat la subsolul clădirii poliției și penitenciarului orășenesc. Urma să 
fie transferat la penitenciarul din Dealey Plaza?29. 

În apartamentul lui Jack Ruby de pe Bulevardul Ewing, în 
cartierul Oak Cliff, la 7 km vest de centrul orașului, a sunat telefonul. 
Era 9.30, duminică dimineața. George Senator, colegul lui de cameră, 
care lucra si el la Carousel, a afirmat mai târziu că telefonul era 
pentru Ruby. A adăugat că, după ce a pus receptorul în furcă, Ruby „a 
început să se plimbe nervos dintr-o cameră într-alta“930. Se pare că i 
se spusese când va apărea în public Lee Harvey Oswald și unde. Știa 
că nu are de ales — dacă nu se supunea ordinelor Mafiei, isi semna 
condamnarea la moarte93l. De asemenea, probabil era conștient de 
faptul că, reducându-l la tăcere pe Lee, va elimina necesitatea unui 
proces care ar fi putut scoate la iveală complotul asasinatului. Este 
îndoielnic că pe-atunci știa că figuri-cheie ale Mafiei picaseră de 
fazani în mâinile facțiunii Helms-Angleton din CIA — arhitecții 
asasinatului și ai acoperirii acestuia. 

Gata să ducă la îndeplinire însărcinarea primită, Ruby s-a 


îmbrăcat în costumul său de afaceri, pregătindu-și pistolul. Nu era 
neobișnuit să poarte asupra sa o armă. În ultimii 14 ani fusese arestat 
de opt ori de Poliția din Dallas, de două ori pentru că purta o armă. 
Nu a fost pus sub acuzare niciodată. Într-adevăr, Ruby avea prieteni în 
Poliţia din Dallas932. 

Conform raportului Comisiei Warren, nimeni nu l-a zărit pe Ruby 
sosind în garajul din sediul poliției unde Lee urma să fie transferat 
într-o mașină și dus la închisoarea regională. Oricum, comisia a 
stabilit că Ruby „probabil“ a intrat în subsol mergând pe rampa 
dinspre Main Street a clădirii, cu trei minute înainte de 
împușcături”33. Dar această relatare este contrazisă de doi martori 
care se aflau pe acea rampă. 

Terrance McGarry de la United Press International si Harry 
Tasker, taximetrist, au susținut că, în acele momente, nu a intrat 
nimeni în clădire coborând pe rampă%4. Ofiţerul Ray Vaughn, care 
era de serviciu, a declarat că Ruby nu a trecut pe lângă el. De 
asemenea, un alt polițist din Dallas, Red Davis, a afirmat că Jack Ruby 
a fost adus în garajul din subsol de Charles Batchelor, adjunctul 
șefului poliției935. 

Jurnaliștii fuseseră instiintati de transferul lui Lee şi-şi instalasera 
camerele TV, microfoanele si luminile, pregătindu-se de o transmise 
live din subsol. În toată tara, spectatorii urmăreau cu atenție 
transmisiunile (inclusiv autorul acestor rânduri). Conform Comisiei 
Warren, în garaj se strânseseră între 40 și 50 de jurnaliști, alături de 
circa 70-75 de ofițeri de politie9°. Lee a ieșit din lift si a trecut prin 
fața camerelor și a mașinii care-l aștepta. Era escortat de căpitanul 
Will Fritz în fata, detectivul James Leavelle în dreapta sa, detectivul L. 
C. Graves în stânga și detectivul L. D. Montgomery mergea în urma 
lor. Era 11.21937. Jurnalistul Ike Pappas, de la CBS, care se afla la 
câțiva metri de Lee l-a întrebat: „Ai ceva de spus în apărarea ta?“938. 
Dintr-odată, Jack Ruby și-a făcut drum în fata, şi-a scos revolverul 
calibru .38 și a tras un foc lovindu-l pe Lee în abdomen”. „S-a tras o 
impuscatura! Oswald a fost împușcat! Oswald a fost împușcat!“ urla 
Pappas în microfon9498. Lee a căzut la pământ, iar Ruby a fost 
imobilizat de câțiva ofițeri. Spectatorii care urmăriseră cu mare 
atenţie transmisiunile televizate referitoare la asasinarea președintelui 


erau uluiti. O natiune in doliu era socata din nou. 

Lee a fost dus imediat la Spitalul Parkland si operat de medicul 
Charles A. Crenshaw si de echipa sa. A suferit un soc hemoragic, 
urmat de stop cardiac. A murit in timpul operatiei la 13.07941. Avea 
24 de ani. 

Lee a fost înmormântat a doua zi la Cimitirul Rose Hill în Fort 
Worth, Texas. 

Cei mai apropiați membri ai familiei s-au adunat să-și ia rămas- 
bun de la el, în vreme ce reporterii aflați la înmormântare au fost cei 
care au purtat sicriul942. Marguerite Oswald, care a murit de cancer în 
1981 într-un spital din Fort Worth, a fost înmormântată alături de fiul 
ei943, 

Pe 25 noiembrie 1963, chiar în ziua în care Lee era înmormântat, 
preşedintele John F. Kennedy era dus pe ultimul drum la Cimitirul 
Arlington. Cel putin un istoric le-a numit „cele mai mari funeralii din 
America secolului al XX-lea“944. Toţi ochii erau indreptati către chipul 
acoperit cu voal al lui Jacqueline Kennedy și către copiii ei Caroline, 
de şase ani, și John, de trei ani. Robert Kennedy și-a condus familia 
extinsă cât a ținut doliul national, slujba de înmormântare și serviciul 
funerar. Dar pierderea subită a fratelui l-a traumatizat. Consilierul lui 
Kennedy, Pierre Salinger, spunea despre Bobby că este „cel mai distrus 
om pe care l-am văzut în viata mea. Era, practic, nefunctional. A mers 
singur ore în sir“945. Nouă luni mai târziu, în august 1964, Bobby 
făcea elogiul președintelui Kennedy la Convenţia Naţională Democrată 
care se desfășura în Atlantic City, New Jersey. Când s-a ridicat să 
vorbească, in sală s-a dezlantuit vacarmul. Ovatiile au durat 22 de 
minute. Bobby s-a adresat celor prezenţi, vorbind cu blandete si 
încheind cu versurile: 


„Când va fi să moară 

Ia-l si fă din el stele, 

Iar el va infrumuseta cerul atât de mult 

Că toți se vor îndrăgosti de noapte, 

Și nu vor mai adora soarele cel arzător“946,947. 


După ce Jack Ruby l-a împuşcat pe Lee Harvey Oswald, mulți 
reporteri au scris că Ruby a comis o crimă pasională, împușcându-l pe 
Oswald. În dimineaţa crimei, Ruby auzise că Lee urmează să fie 


transferat la închisoarea regională, astfel că, ieșind cu treburi prin 
oraș, s-a strecurat în subsolul poliţiei și l-a împușcat pe Oswald când a 
trecut pe lângă el. Alți reporteri au sugerat că l-ar fi ucis pentru bani, 
dacă plata ar fi fost suficient de mare. Se spune că Ruby avea datorii 
mari și știa că dacă ar fi fost condamnat pentru crimă pasională, putea 
primi o sentință de doar cinci ani închisoare”8. 

După cum s-a văzut, Ruby s-a apărat declarând că l-a omorât pe 
Lee „din dragoste pentru iubitul nostru presedinte“si „pentru a o cruța 
pe doamna Kennedy“ să participe la judecata lui Oswald. Oricum, un 
document descoperit trei ani mai târziu, după moartea lui Ruby, 
demonstrează că replicile acestuia — folosind-o pe prima-doamnă ca 
scuză — i-au fost sugerate de avocatul său, Tom Howard99. 

Însă, în ciuda teatrului jucat de Ruby, mai multi jurnalişti au 
simțit că, dacă ar sti ce rol a avut cu adevărat Ruby, ar avea cheia 
necesară descifrării misterelor asasinatului președintelui. Duminică 
seara, pe 24 noiembrie 1963, după ce Ruby l-a împușcat pe Oswald, 
doi jurnaliști au mers la apartamentul lui pe Bulevardul Ewing în 
cartierul Oak Cliff. Ei s-au întâlnit cu avocatul Tom Howard, cu 
George Senator, colegul de cameră al lui Ruby, si cu un alt avocat al 
lui, Jim Martin. Reporterii erau James Koethe de la Dallas Times 
Herald si Bill Hunter de la Long Beach Independent Press Telegram. Nu 
se ştie ce au discutat. Însă, la mai puţin de un an și jumătate, amândoi 
jurnaliștii şi unul dintre avocaţi erau morți. Hunter a fost împușcat 
într-o secţie de poliție din California, în aprilie 1964; Koethe a fost 
omorât în apartamentul lui din Dallas, în septembrie 1964, iar în 
martie 1965, Howard a suferit un atac de cord, care i-a fost fatal, în 
Dallas950. 

Jack Ruby se temea pentru propria viata. Aflat în închisoare, el a 
fost intervievat de Earl Warren, republicanul Gerald Ford (viitorul 
președinte) și de alti membri ai comisiei. În timpul unei anchete, Ruby 
a întrebat dacă nu poate fi trimis în alta parte. El le-a spus: „Aș vrea să 
fiu transferat la Washington... .“. Apoi a adăugat: „Domnilor, viața 
mea e în pericol. Vreau să spun adevărul și nu-l pot spune aici“. Și, la 
final, a declarat: „Bine, nu mă veţi mai vedea. Vă spun eu. O formă cu 
totul nouă de guvernare este pe punctul să preia controlul țării si știu 
că nu voi mai trăi să vă văd asta“951. 


Comisia Warren susține că nu a descoperit nicio proba că Ruby 
ar fi fost parte a vreunei conspirații pentru asasinarea preşedintelui. 
De asemenea, e la fel de adevărat că membrii comisiei nici nu voiau să 
descopere vreo conspiratie952. Ruby a fost judecat si condamnat 
pentru asasinarea lui Lee Harvey Oswald. Pe 14 martie 1964, juriul a 
revenit cu verdictul de vinovat, iar judecătorul l-a condamnat la 
moarte. 

Ruby a făcut apel953. În cele din urmă, Curtea de Apel din Texas 
a respins sentința pe motiv că judecătorul Brown a refuzat să schimbe 
locul judecății si alte chestiuni tehnice”5+. S-a stabilit pe 7 decembrie 
1966 un alt termen de judecată, de data aceasta în Wichita Falls, 
Texas, și nu în Dallas. Mulţi au crezut că rezultatul va fi mult diferit — 
decizând că a fost vorba de omor involuntar, Ruby primea astfel o 
pedeapsă mult mai ușoară. Pe 9 decembrie 1966, el s-a îmbolnăvit și a 
fost dus la Spitalul Parkland pentru analize. Medicii au descoperit că 
suferea de cancer inoperabil la plămâni. La mai puţin de o lună, pe 3 
ianuarie 1967, Jack Ruby a murit955. Avusese dreptate când i-a spus 
lui Earl Warren că nu-l va mai vedea niciodată. 

Asasinarea lui Lee a făcut-o pe Marina Oswald să-și ia cei doi 
copii și să se mute de la Ruth Paine. De îndată ce Marina și cele două 
fetițe au plecat, Michael Paine s-a mutat înapoi cu soția sa. Conform 
unei informații din arhiva Comisiei Warren, FBI a început să 
intercepteze telefonul lui Ruth imediat după asasinat. A fost 
înregistrată o conversaţie dintre Ruth și Michael Paine în care ea 
spunea că nu crede că Lee era vinovat. A adăugat: „Știm amândoi cine 
este de vină“956. Din nou, agenţia pare să fie foarte implicată în toate 
acestea. 

Așa cum am spus, cei care deţineau puterea cu adevărat în 
agenţie la acea vreme erau Richard Helms și James Angleton. De 
asemenea, se știe că ei nu simțeau pentru John si Robert Kennedy 
decât dispret95”. La o zi după asasinat, Helms i-a trimis o scrisoare de 
condoleanţe lui Bobby Kennedy. El scria: „Nu mi-a rămas nimic de zis 
care să nu fi fost spus mai bine de alții. Când m-ai trimis să-l văd pe 
preşedinte marti după-amiază, arăta mai bine ca niciodată, părea mult 
mai încrezător şi mai stăpân pe sine. Vineri a fost o zi care m-a afectat 
personal. Doamna Helms si cu mine ne exprimăm profunda 


compasiune si condoleanţe din toată inima tie si familiei. Ne rugăm ca 
tu să continui să ne indrumi. Cu respect și tristețe, Dick Helms“. 
Răspunsul rece al lui Bobby a fost simplu: „Îţi mulțumesc“958. 

Cu zece ani înainte să moară (în 2002), Helms a apărut într-un 
talk-show cu audiență națională, Phil Donahue Show. A fost întrebat de 
ce atâția oameni care știu adevărul în legătură cu asasinatul nu fac un 
pas în față să aducă probe sau informaţii. Helms a răspuns: „Este 
foarte dificil să-i faci să vorbească pe oameni în timp real, în special 
când ar putea fi sanctionati — o tânără doamnă de numai 25 de ani 
care vrea să doboare unul dintre personajele acelea puternice, 
spunând ce ştie despre el, o face pe propria răspundere. Ahhh, nu 
vreau să spun că i s-ar putea întâmpla ceva, dar în timp, ziarele sau 
altcineva, tot ajung la ea, si atunci și-ar fi dorit să nu fi făcut asta“959. 


757 Talbot, p. 272 

758 Talbot, pp. 271-272. 

759 Pe steagul statului Texas apare o singură stea, semnificând faptul că a fost 
republică independentă. Texasul a fost anexat de SUA în 1844 (n. trad.). 

760 Schlesinger, A Thousand Days, pp. 354-355. 

761 Schlesinger, A Thousand Days, p. 354. 

762 Politică adoptată de SUA în 1823 care prevedea că eforturile de colonizare 
întreprinse de europeni în America de Nord sau latină vor fi considerate acte de 
agresiune, fiind necesară intervenţia statelor Unite. Aceasta doctrină a fost 
enunțată pentru prima data de preşedintele James Monroe (1758-1831) (n. trad.). 

763 Schlesinger, A Thousand Days, p. 356. 

764 Schlesinger, A Thousand Days, p. 356. 

765 Meagher, p. 269. 

766 Livingstone și Groden, High Treason, p. 251. 

767 Marrs, p. 410. 

768 Fensterwald, p. 563. 

769 Benson, p. 72. 

770 Benson, p. 85. 

771 Marrs, p. 406. 

772 Marrs, p. 406. 

773 Benson, p. 324. 

774 Marrs, p. 406. 

775 Marrs, p. 404. 

776 Marrs, p. 406. 


777 Fensterwald, p. 563. 

778 Mark Lane, Rush to Judgment: A Critique of the Warren Commission’s Inquiry into 
the Murders of President John F. Kennedy, Office J.D. Tippit and Lee Harvey Oswald 
(New York, Holt, Rinehart & Winston, 1966), pp. 142-144. 

779 Lane, Rush to Judgment, p. 146. 

780 Meagher, p. 46. 

781 Meagher, p. 234. 

782 Lane, Plausible Denial, p. 343. 

783 Talbot, p. 389. 

784 Meagher, p. 36n. 

785 Meagher, p. 37. 

786 Meagher, p. 18n 

787 Josiah Thompson, Six Seconds in Dallas: A Micro-Study of the Kennedy 
Assassination (New York, publicat de Bernard Geis Associates, distribuit de Random 
House, 1967), pp. 116-117. 

788 Livingstone si Groden, p. 116. 

789 Thompson, pp. 236-237. 

790 Thompson, p. 180. 

791 Meagher, pp. 225-226. 

792 Thompson, p. 235. 

793 Thompson, p. 136. 

794 Thompson, p. 245. 

795 Thompson, p. 181. 

796 Thompson, p. 135. 

797 Epstein, Inquest, p. 135. 

798 Meagher, p. 68. 

799 Meagher, p. 68. 

800 Thompson, p. 234. 

801 Lane, Plausible Denial, p. 342. 

802 Benson, p. 491. 

803 Marrs, p. 65. 

804 Thompson, p. 4. 

805 Report of the Warren Commission on the Assassination of President Kennedy, The 
New York Times Edition (New York, McGraw-Hill Book Company, 1964), pp. 58-60. 

806 Thompson, p. 192. 

807 Benson, p. 184. 

808 Meagher, pp. 71-72. 

809 Meagher, p. 72. 

810 Meagher, p. 26. 

811 Meagher, p. 25. 


812 Meagher, p. 25. 

813 Meagher, p. 26. 

814 Meagher, p. 25. 

815 Thompson, p. 118. 

816 Thompson, p. 233. 

817 Epstein, Inquest, pp. 117-118. 

818 Fensterwald, p. 549. 

819 Warren Commission, p. 38. 

820 Thompson, p. 137. 

821 Thompson, p. 39. 

822 Thompson, p. 48. 

823 Thompson, p. 43. 

824 Thompson, p. 45. 

825 Thompson, pp. 70-71. 

826 Thompson, p. 147. 

827 Thompson, p. 130. 

828 Thompson, p. 109. 

829 Thompson, p. 94. 

830 Thompson, p. 126. 

831 Thompson, p. 106. 

832 Thompson, p. 107. 

833 Thompson, p. 107. 

834 Thompson, p. 107. 

835 Thompson, p. 52. 

836 Thompson, p. 230. 

837 Thompson, p. 25. 

838 Lee, Henry C., interviu, 27 octombrie 2008. 

839 Meagher, p. 76. 

840 Meagher, p. 81. 

841 Meagher, p. 83. 

842 Lane, Rush to Judgment, p. 168. 

843 Crenshaw, pp. 96-97. 

844 Talbot, p. 283. 

845 Fonzi, p. 17. 

846 Lane, Rush to Judgment, pp. 264-265. 

847 Lane, Rush to Judgment, p. 168. 

848 Marrs, p. 344. 

849 Lane, Rush to Judgment, p. 177. 

850 Report of the Warren Commission on the Assassination of President Kennedy, the 
New York Times Edition, p. 164. 


851 Marrs, pp. 347-348. 

852 Lane, Rush to Judgment, pp. 171-172. 

853 Report of the Warren Commission on the Assassination of President Kennedy, the 
New York Times Edition, p. 156. 

854 Lane, Rush to Judgment, pp. 192-193. 

855 Marrs, p. 341. 

856 Report of the Warren Commission on the Assassination of President Kennedy, the 
New York Times Edition, p. 156. 

857 Epstein, Inquest, p. 134. 

858 Lane, Rush to Judgment, p. 192. 

859 Lane, Rush to Judgment, p. 186. 

860 Lane, Rush to Judgment, p. 180. 

861 Fensterwald, p. 560. 

862 Epstein, Inquest, p. 134. 

863 Epstein, Inquest, p. 135. 

864 Report of the Warren Commission on the Assassination of President Kennedy, the 
New York Times Edition, p. 161. 

865 Meagher, p. 258. 

866 Report of the Warren Commission on the Assassination of President Kennedy, the 
New York Times Edition, p. 160. 

867 Marrs, p. 345. 

868 Fetzer, p. 79. 

869 Fetzer, p. 79. 

870 Lamar Waldron si Thom Hartmann, Legacy of Secrecy: The Long Shadow of the 
JFK Assassination (Berkeley, Counterpoint, 2008), p. 125. 

871 Lane, Rush to Judgment, p. 251. 

872 Lane, Rush to Judgment, p. 83. 

873 Epstein, Inquest, p. 135. 

874 Lane, Rush to Judgment, p. 99 

875 Waldron si Hartmann, Ultimate Sacrifice, p. 728. 

876 Meagher, pp. 86-87. 

877 Model si Groden, p. 276. 

878 Waldron si Hartmann, Ultimate Sacrifice, p. 729. 

879 Fensterwald, p. 429. 

880 Report of the Warren Commission on the Assassination of President Kennedy, the 
New York Times Edition, pp. 235-236. 

881 Report of the Warren Commission on the Assassination of President Kennedy, the 
New York Times Edition, p. 154. 

882 Report of the Warren Commission on the Assassination of President Kennedy, the 
New York Times Edition, p. 236. 


883 Douglass, p. 292. 

884 Waldron si Hartmann, Ultimate Sacrifice, p. 732. 

885 Benson, p. 81. 

886 Fensterwald, p. 559. 

887 Marrs, p. 342. 

888 Waldron si Hartmann, Ultimate Sacrifice, p. 733. 

889 Fetzer, p. 72. 

890 Lane, Rush to Judgment, p. 200. 

891 Lane, Rush to Judgment, p. 169. 

892 Lane, Rush to Judgment, p. 202. 

893 Lane, Rush to Judgment, p. 203. 

894 Lane, Rush to Judgment, p. 194. 

895 Waldron si Hartmann, Ultimate Sacrifice, p. 733. 

896 Meagher, p. 299. 

897 Benson, p. 402. 

898 Lane, Rush to Judgment, p. 279. 

899 Fensterwald, p. 576. 

900 Fensterwald, p. 577. 

901 Lane, Rush to Judgment, p. 282. 

902 Lane, Rush to Judgment, p. 188. 

903 Crenshaw, p. 102. 

904 Melanson, The Robert F. Kennedy Assassination: New Revelations on the Conspiracy 
and Cover-up, p. 190. 

905 Report of the Warren Commission on the Assassination of President Kennedy, the 
New York Times Edition, pp. 164-165. 

906 Report of the Warren Commission on the Assassination of President Kennedy, the 
New York Times Edition, pp. 165-166. 

907 Report of the Warren Commission on the Assassination of President Kennedy, the 
New York Times Edition, p. 167. 

908 Lane, Plausible Denial, p. 353. 

909 Model si Groden, pp. 277-278. 

910 Waldron si Hartmann, Legacy of Secrecy, p. 104. 

911 Waldron si Hartmann, Legacy of Secrecy, p. 106. 

912 Waldron si Hartmann, Legacy of Secrecy, p. 190. 

913 Fetzer, p. 116. 

914 Lane, Rush to Judgment, p. 81 

915 John H. Davis, Mafia Kingfish: Carlos Marcello and the Assassination of John F. 
Kennedy (New York, Penguin Books, 1989), p. 210. 

916 Report of the Warren Commission on the Assassination of President Kennedy, the 
New York Times Edition, p. 167. 


917 Lane, Plausible Denial, p. 353. 

918 Douglass, pp. 273-274. 

919 Melanson, Spy Saga, p. 15. 

920 Melanson, Spy Saga, p. 39. 

921 Waldron si Hartmann, Legacy of Secrecy, p. 191. 

922 Lane, Plausible Denial, p. 15. 

923 Lane, Plausible Denial, p. 352. 

924 Fensterwald, pp. 50-51. 

925 Benson, p. 96. 

926 Meagher, p. 236. 

927 Meagher, p. 245. 

928 Fetzer, p. 116. 

929 Report of the Warren Commission on the Assassination of President Kennedy, the 
New York Times Edition, p. 184. 

930 Davis, p. 226. 

931 Meagher, p. 422. 

932 Meagher, p. 422. 

933 Report of the Warren Commission on the Assassination of President Kennedy, the 
New York Times Edition, p. 203. 

934 Meagher, p. 404. 

935 Livingstone si Groden, High Treason, p. 202. 

936 Report of the Warren Commission on the Assassination of President Kennedy, the 
New York Times Edition, p. 199. 

937 Report of the Warren Commission on the Assassination of President Kennedy, the 
New York Times Edition, p. 201. 

938 Associated Press, „Ike Pappas dies; reported Oswald shooting live on air,“ 
Waterbury Republican-American 3 septembrie 2008, 5B. 

939 Report of the Warren Commission on the Assassination of President Kennedy, the 
New York Times Edition, p. 201. 

940 Associated Press, „Ike Pappas dies; reported Oswald shooting live on air,“ 
Waterbury Republican-American 3 septembrie 2008, 5B. 

941 Crenshaw, pp. 189-190. 

942 Epstein, Legend, p. 254. 

943 Marrs, p. 550. 

944 Edward Klein, The Kennedy Curse: Why America’s First Family Has Been Haunted 
By Tragedy For 150 Years (New York, St. Martin’s Press, 2003), 220. 

945 Schlesinger, p. 660. 

946 W. Shakespeare, Romeo şi Julieta, actul 3, scena 2 (n. trad.). 

947 Schlesinger, p. 718. 

948 Brown, p. 177. 


949 Fensterwald, p. 66. 

950 Lane, Rush to Judgment, p. 284. 

951 Matthew Smith, Conspiracy: The Plot to Stop the Kennedys (New York, Kensington 
Publishing Corp., 2005), pp. 99-100. 

952 Smith, p. 98. 

953 Marrs, p. 424. 

954 Marrs, p. 426. 

955 Marrs, pp. 431-432. 

956 Melanson, Spy Saga, p. 80. 

957 Talbot, pp. 273, 275. 

958 Talbot, pp. 273-274. 

959 Crenshaw, pp. 202-203. 


Capitolul 7 


Sirhan Bishara Sirhan, pion fără voie 


Pe 28 august 2002, unul dintre cei mai renumiti experti in 
dosarul asasinarii lui Robert F. Kennedy, judecatorul Robert J. Joling 
din Green Valley, Arizona (anterior din Kenosha, Wisconsin), a vorbit 
la Universitatea din New Haven. Venise in Connecticut pentru a-si 
dona intreaga colectie de documente referitoare la asasinarea lui RFK 
Institutului de criminalistică dr. Henry C. Lee din cadrul universității. 

În sală erau prezenţi în jur de o sută de persoane, inclusiv 
studenți, cadre didactice, ofițeri de poliție și jurnaliști pentru a-l 
asculta pe judecătorul Joling vorbind despre descoperirile sale. 
Faptele acestui caz de asasinat vechi de 34 de ani îi vor fi surprins pe 
multi dintre cei prezenți în aula. Probele medico-legale dovedesc ca 
asasinul condamnat, Sirhan Bishara Sirhan, imigrant palestinian în 
vârstă de 24 de ani arestat cu arma în mână nu a fost, de fapt, 
asasinul960. 

După cum vom vedea în cele ce urmează, și alți istorici respectați 
au ajuns la aceleași concluzii ca și judecătorul Joling. În plus, 
investigatori de renume național au conchis și ei — bazându-se pe 
relatările martorilor oculari — că au fost doi alti ucigași, amândoi 
purtând costum, de asemenea un gardian în uniformă, toți cu armele 
la vedere. 

Senatorul Robert Kennedy, în vârstă de 42 de ani, a fost atacat în 
oficiul bucătăriei Hotelului Ambassador din Los Angeles, imediat după 
miezul nopții, pe 5 iunie 1968. Tinuse, mai devreme în acea seară, un 
înflăcărat discurs care marca victoria sa la alegerile prezidenţiale 
primare din California ale Partidului Democrat. În aplauzele 
furtunoase ale publicului strâns în sala de bal a hotelului, el, soția sa, 
Ethel, și cei din anturajul său au părăsit încăperea luând-o pe o 


scurtătură care trecea prin oficiul bucătăriei, pentru a ajunge la 
conferința de presă organizată în altă sală, la același etaj. Un angajat 
al hotelului îl conducea pe Kennedy prin ușile batante ale bucătăriei. 
Bobby trecea printre angajaţii hotelului, salutându-i. Circa 70 de 
oameni — susținători, membri ai echipei lui Kennedy, prieteni, 
reporteri, fotografi și alții — se inghesuiau în bucătărie. Martorii spun 
că focurile de armă s-au auzit ca niște pocnitori. Cinci persoane au fost 
rănite, dar au supraviețuit. Kennedy a fost împușcat din apropiere în 
ceafă şi în spinare. A căzut la podea, rănit mortal. Ziua următoare, pe 
6 iunie 1968, la Spitalul Bunul Samaritean, Bobby a murit. 

Senatorul Robert Kennedy ar fi fost, foarte probabil, următorul 
preşedinte al Statelor Unite ale Americii. Castigase ultimele alegeri 
primare, învingându-l pe senatorul de Minnesota Gene McCarthy, alt 
candidat popular care se opunea războiului. Se aștepta ca Robert 
Kennedy să fie cel ales de Partidul Democrat în vederea participării la 
alegerile prezidenţiale la Convenţia naţională care urma să aibă loc la 
Chicago, în august 1968. Mulţi comentatori erau de părere că Robert 
Kennedy îl va învinge pe republicanul Richard Nixon în cursa pentru 
Casa Albă din noiembrie. Dar, după moartea lui Bobby, democraţii 1- 
au ales, la Convenţia de la Chicago, pe vicepreședintele Hubert 
Humphrey ca nominalizat al partidului. El a pierdut alegerile generale 
în fata lui Richard Nixon. În timpul mandatului lui Nixon, Statele 
Unite ale Americii au îndurat încă cinci ani de război în Vietnam. 

Asasinarea lui Bobby a cutremurat întreaga lume. La locul 
crimei, în oficiul bucătăriei Hotelului Ambassador, presupusul 
atacator, Sirhan Sirhan, a fost culcat la pământ și arestat de-ndată. 
Sirhan a declarat mai târziu, în celula sa, că nu-și amintește de crimă 
si nici chiar interogat sub hipnoză nu și-a amintit de asasinat. În ceea 
ce priveşte probele criminalistice, după testarea armei calibru .22 a lui 
Sirhan s-a constat că gloantele acesteia nu se potrivesc cu niciunul 
dintre cele care au rănit victimele9°!. Acuzarea a adus în fata instanței 
şi un jurnal de 48 de pagini pentru a demonstra premeditarea. Sirhan 
nu-şi aminteşte să-l fi scris. Un psihiatru din închisoare, Eduard 
Simson-Kallas, cu doctorat la Heidelberg și Stanford, l-a supus analizei 
pe Sirhan, în decursul mai multor ședințe la închisoarea San Quentin, 
imediat după condamnare%2. Investigația lui a dus la concluzia că 


Sirhan era sănătos din punct de vedere mintal, dar că fusese 
programat prin hipnoza de cineva. De atunci, nu s-a mai facut nicio 
tentativă de a descatusa mintea lui Sirhan963. 

Sirhan execută o sentință de închisoare pe viață. În momentul in 
care scriu aceste rânduri, are 69 de ani și se află la Coalinga, în 
Penitenciarul Pleasant Valley, din statul California. A fost închis 45 de 
ani964. 


După asasinarea președintelui John F. Kennedy din 1963, presa a 
afirmat că Robert Kennedy a fost de acord public cu punctele de 
vedere ale Comisiei Warren. Oricum, presa nu avea informații că 
Bobby era în căutarea răspunsurilor la întrebările referitoare la 
moartea fratelui său. Fără ca opinia publică să știe, el s-a convins că a 
existat o conspirație care a dus la moartea fratelui său965. 

Chiar acum, când scriu aceste rânduri, fiul lui Bobby, Robert F. 
Kennedy jr., avocat din New York și partizan al mișcărilor pentru 
protecția mediului, și-a exprimat public sprijinul pentru punctele de 
vedere ale tatălui său. Conform unui reportaj Associated Press scris de 
Jamie Stengle și publicat pe 12 ianuarie 2013, RFK jr. a afirmat că si 
el este convins că au fost implicaţi mai mulți trăgători în asasinarea 
preşedintelui Kennedy. El a făcut aceste comentarii la Dallas, într-un 
interviu în cadrul căruia a răspuns, alături de sora sa Rory, 
întrebărilor jurnalistului Charlie Rose. 

Imediat după asasinat, Bobby Kennedy i s-a destăinuit lui Walter 
Sheridan, un prieten apropiat al familiei Kennedy, care lucrase în 
cadrul Departamentului de justiție, rugându-l să vadă ce poate afla. 
Amândoi au ajuns la concluzia că asasinarea lui JFK a fost rezultatul 
unei „conspirații redutabile“966. Nu se știe dacă aflaseră cu siguranță 
cine se afla în spatele asasinatului, dar văduva lui Sheridan, Nancy, a 
dezvăluit că ei intenționau să dezlege misterul în cazul în care Bobby 
ar fi fost ales președinte. Până atunci, amândoi făcuseră investigații 
secrete pentru a nu-și expune familiile pericolului967. În mod ironic, în 
timpul anchetei din 1967 întreprinse de procurorul districtual Jim 
Garrison din New Orleans, atât Kennedy, cât și Sheridan s-au 
împotrivit acestei anchete. Bobby avea certitudinea că planurile CIA 
de a-l ucide pe Castro vor fi scoase la suprafață pentru a le pune în 
cârca celor din familia Kennedy%8. Amintiti-va că atunci când 


administratia Kennedy a aflat de atentatele impotriva lui Castro a 
ordonat incetarea acestor operatii. Nici Bobby, nici Walt Sheridan nu 
aveau încredere în CIA%? . Stiau amândoi că cea mai bună cale de a 
acționa este să aștepte ca Bobby să fie ales președinte, pentru a putea 
redeschide cazul asasinării lui John F. Kennedy când vor avea puterea 
să sape la temelia acestuia. Amândoi erau conștienți că agenţia îi 
monitoriza mișcările lui Robert Kennedy. De exemplu, în iunie 1966, 
pe când se afla în Africa de Sud, Bobby s-a bucurat de o primire 
copleșitoare din partea oamenilor sărmani când a cutreierat zonele 
rurale ale țării vorbind împotriva apartheidului. De-a lungul tuturor 
călătoriilor sale, CIA-ul lui Richard Helms îi spiona pe Kennedy și pe 
consilierii lui970. Adevărul este că Helms, James Angleton si alții ca ei 
din CIA și din administraţia Johnson îl considerau pe Bobby Kennedy 
o ameninţare, din cauza opiniei sale asupra războiului din Vietnam9!. 

La trei ani si jumătate după asasinarea președintelui Kennedy, 
războiul din Vietnam făcea, în continuare, ravagii. Atitudinea 
echivocă a lui Bobby fata de candidatura prezidențială masca un 
impuls interior care nu putea fi anihilat. Fără îndoială că Richard 
Helms anticipa că Bobby și aliaţii săi vor acționa în tandem cu 
grupările antirăzboi şi simţea că se creează o echipă de campanie. 
Tânărul senator părea de neoprit. 

Între timp, sub conducerea lui Helms, experimentele agenției cu 
droguri și hipnoză continuau nestânjenite?72, iar obiectivul final era să 
pună la punct un plan de acţiune executivă (i.e. un program de 
asasinat) sofisticat si cu o reușită garantată. Ziua-D urma să fie 5 iunie 
1968, când cosmarul lui 22 noiembrie 1963 se va repeta. 


Sirhan Bishara Sirhan s-a născut pe 19 martie 1944 în 
Ierusalim973. Desi era palestinian, nu era musulman. Cei din familia sa 
erau creștini ortodocși”. 

De fapt, după sosirea lor în Statele Unite ale Americii, mama lui 
Sirhan, Mary, a lucrat la maternitatea Bisericii Presbiteriene locale975. 

Viața nu a fost uşoară pentru familia Sirhan în Orașul Sfânt. 
Conform scriitorului Robert Kaiser, Mary Sirhan i-a povestit câteva 
incidente îngrozitoare din timpul in care trăiau în Ierusalim. Pe când 
avea patru ani, Sirhan și-a văzut unul dintre frații mai mari călcat de 
un camion si omorât în timpul unei încăierări dintre sioniști si 


palestinienii arabi”76. Când casa lor a fost dinamitata partial, familia 
lui Sirhan a fugit in alt cartier al orașului”77. Acolo, cei șapte membri 
ai familiei s-au adăpostit într-o camera de cinci metri pe zece, având 
doar un sobita de camping pentru a gati978. Altă data, Sirhan a scos 
din fântână o găleată plină de apă si a adus-o in apartament fără a 
observa ce plutea în ea. A izbucnit în Opere văzând o mână la 
suprafaţa apei979. 

Tatăl lui Sirhan, Bishara, și-a adus familia din Ierusalim in 
California, în ianuarie 1957 când Sirhan avea 12 ani980, si au obținut 
vize de imigrație cu ajutorul Church World Service si sponsorizarea 
reverendului Haldor Lillenas de la Biserica Nazariteanului9®!. Dar 
imediat dupa sosirea lor, Bishara Sirhan a fost nemultumit de viata din 
Statele Unite ale Americii. El a plecat si s-a reintors sase luni mai 
târziu în Ierusalim, abandonandu-si familia982. 

Familia lui Sirhan s-a stabilit, ulterior, pe East Howard Street la 
numărul 696, în Pasadena, California983. Familia era formată din 
Sirhan, căruia prietenii îi spuneau „Sol“, mama lui si doi frați: Adel, 
care era cu cinci ani mai în vârstă ca el, si Munir, care era cu trei ani 
mai mic984. Din nefericire, o soră, Aida, a murit de leucemie la 29 de 
ani, când Sirhan avea 22 de ani%85. În fine, mai erau doi fraţi, Sharif si 
Saidallah, care locuiau în altă parte. 

Sirhan a făcut clasa a șasea la Longfellow Grammar School din 
Pasadena, unde conform arhivelor, băiatul, care avea pe-atunci 13 ani, 
era „cooperant, bine educat si foarte îndrăgit“. Și-a făcut, de 
asemenea, „mulți prieteni noi“. El a absolvit școala elementară cu o 
medie de șapte — o reușită ținând cont de faptul că trebuia să învețe 
si limba engleză986. 

Sirhan a obţinut note peste medie la Liceul John Muir și și-a 
continuat studiile la Colegiul Pasadena City. Oricum, aici nu s-a 
descurcat la fel de bine și a abandonat la 21 de ani, in 1965987. 

Anii săi de școală nu au fost deosebiți de cei ai multor 
adolescenţi. Se pare că nu a fost implicat în nicio relaţie, dar a avut 
pasiuni nebunesti. De exemplu, era interesat de o tânără pe nume 
Gwen Gumm, pe care a întâlnit-o la Colegiul Pasadena City988. El a 
rugat-o să iasă împreună de mai multe ori, dar degeaba. S-au văzut, de 
asemenea, la Hipodromul Santa Anita (mai multe informații despre 


domnisoara Gumm, în paginile următoare)989. 

Desi mai multi istorici au încercat să-l prezinte pe Sirhan drept 
un singuratic, acesta n-a fost nici pe departe așa. La școală și la cele 
câteva locuri de muncă pe care le-a avut și-a făcut o groază de 
prieteni. Un tovarăș de-al lui i-a fost coleg de clasă, un „tip scund si 
durduliu“ pe nume Walter Crowe990, 

Walter Crowe și Sirhan s-au întâlnit pentru prima dată în clasa a 
şasea pentru că aveau trasee apropiate de distribuţie a ziarelor99!. Au 
urmat cursurile Liceului John Muir împreună și au mers la Colegiul 
Pasadena City pentru doi ani. În 1965, Sirhan a plecat să lucreze ca 
antrenor cu caii, iar Walter s-a transferat la UCLA pentru a se 
specializa în istorie?92. 

Pe-atunci, viziunea politică a lui Walter Crowe era marxistă, la 
fel ca a multor studenţi la sfârșitul anilor 1960. La Colegiul Pasadena 
City, Crowe a încercat să organizeze o filială a Studenţilor pentru o 
Societatea Democratică (SDS), o organizație de stânga. A încercat, de 
asemenea, să-l recruteze pe amicul Sol, dar acesta nu era interesat si, 
în fapt, proiectul nu s-a mai materializat. După spusele lui Crowe, 
Sirhan era apolitic993. 

Cam pe-atunci a început Walter Crowe să fie urmărit de serviciile 
secrete pentru activităţile sale extracurriculare, conform răposatului 
autor Philip Melanson, care a fost profesor la Universitatea din 
Massachusetts în North Dartmouth, Massachusetts99. După cum am 
mai spus, serviciile secrete lucrau în strânsă colaborare cu 
departamentele municipale ale poliției pentru a reprima tulburările 
civile, revoltele rasiale si demonstrațiile antirăzboi. Astfel, au ajuns si 
la Sirhan. De vreme ce era prietenul lui Walter Crowe, Sirhan era cu 
certitudine supravegheat de agenţii sub acoperire când cei doi tineri 
erau la școală, deși interesele sale erau pur sociale, nu politice. Atunci, 
destul de multi agenți erau ocupați căutând cobai pentru 
experimentele cu droguri si hipnoză. După cum am mai spus, mii de 
persoane au fost selectate fără să aibă habar, pentru programele de 
cercetare MKULTRA. 

Faptul că serviciile secrete americane erau interesate de Sirhan 
este dovedit de un raport al Serviciilor secrete militare din San 
Francisco despre Sirhan, document care a ieșit la iveală după moartea 


senatorului Robert Kennedy, Ofițerul de informații Timothy 
Richdale, care a fost la centrul de comanda al Politiei din Los Angeles 
imediat dupa asasinat, a semnalat existenta unui raport de 
supraveghere asupra lui Sirhan care fusese redactat inainte de 
asasinat. Raportul, intocmit de Terry Fall, ofiter al serviciilor secrete, 
enumera scolile prin care trecuse Sirhan: Colegiul Pasadena City, 
Liceul John Muir, George Washington Junior High si Longfellow 
Grammar School9%. 

Desigur, pentru ca un individ sa fie ales fara sa stie ca potential 
subiect al oricărui tip de program MK, era obligatoriu ca serviciile 
secrete să-i facă dosarul. Iar faptul că acest dosar era întocmit în 
colaborare cu poliția locală demonstrează legăturile puternice care 
existau la acea vreme între comunitatea de informații și 
departamentele poliției municipale. Conform autorului Philip 
Melanson, fostul ofițer CIA Victor Marchetti a descoperit în 1967 chiar 
că Poliția din Los Angeles era antrenată la sediul CIA. Marchetti a 
informat că i s-a spus că antrenamentul, care dura câteva zile, 
cuprindea activităţi „delicate“, fusese aprobat de Richard Helms și era 
coordonat de Divizia CIA de operații secrete”. 

După ce a părăsit Colegiul Pasadena City, Sirhan și-a căutat de 
muncă pentru a se întreține și a o ajuta pe mama sa, așa cum au făcut 
si fraţii săi. Adel își câștiga existența ca muzician, cântând la oud (un 
instrument asemănător chitarei) la un bar numit the Fez, pe North 
Vermont Street în Los Angeles?98. Fratele cel mic, Munir, a lucrat ca 
vânzător la un magazin Nash999. În ceea ce-l priveşte pe Sirhan (1,62 
m înălțime si 55 kg), obiectivul său in viata era să obțină postul de 
jocheu. Aspiratiile sale îl motivau să se concentreze pe cele mai umile 
aspecte ale vocatiei. A fost angajat la hipodromul Santa Anita ca 
antrenor si grajdar. De asemenea, a lucrat pentru o scurtă bucată de 
vreme și la hipodromul Del Mar. Ambele erau frecventate de mafioți 
iar Sirhan a întreținut relaţii prietenești cu câțiva dintre mafiotii de 
rand1000, 

Este important să observăm că subiecţii fără voie prinși în 
capcana experimentelor MKULTRA patronate de Richard Helms și 
James Angleton erau găsiți de multe ori în locurile unde se intersectau 
drumurile agenţiei si ale Mafiei. Printre acestea și hipodromurile 


unde, după cum se ştie, se întâlneau agenţi de nivel înalt si căpetenii 
ale Mafiei. Chiar și J. Edgar Hoover, directorul FBI, alături de 
prietenul și asistentul lui, Clyde Tolson, frecventa locurile de întâlnire 
de pe hipodromurile de la Santa Anita și Del Mar. Sub Hoover, Mafia 
s-a bucurat de o existenţă liniștită. Conform lui Arthur Schlesinger, în 
1959, chiar înainte de alegerea lui John Kennedy, la biroul FBI din 
New York se aflau circa 400 de agenţi care investigau „pericolul 
comunist.“ În acelaşi birou, erau patru agenţi care lucrau în domeniul 
crimei organizate. Se spune chiar că peste câţiva ani, pe vremea când 
Robert Kennedy era procuror general, acesta a cerut biroului din New 
York să-i pună la dispoziție ultimele informaţii despre Mafie. Agentul 
responsabil i-a spus că nu poate să-i furnizeze datele cerute pentru că 
ziarele erau în grevă!1001 După cum se pare, oamenii lui Hoover 
încheiaseră un pact de neagresiune la nivel înalt cu Mafia, înțelegere 
din care ar fi putut profita — în termeni de relații publice — ambele 
parti, cel putin asa considera Hoover1002. 

Iar CIA, FBI și capii mafioți au început să observe că steaua lui 
Robert Kennedy a început din nou să strălucească în 1966. Toate 
aceste organizații și-au amintit cum Departamentul de Justiţie al lui 
Robert Kennedy a ţinut sub observaţie familiile mafiote din cele mai 
mari orașe ale Americii în 1962 si 1963. În acei ani, au fost 
condamnați nu mai putin de 404 smecheri din structurile mafiote. Iar 
familiile Patriarca din Rhode Island si DeCavalcante din New Jersey 
au fost efectiv demantelate1003. Capii Mafiei din alte orașe erau 
indignati. Înainte de asasinarea lui Bobby, Hoover aflase de 
amenințările care planau asupra lui Kennedy, dar a preferat să îl lase 
pe dușmanul său neprotejat, ba chiar le-a spus celor din echipa sa că 
asa ar trebui să stea lucrurile 1004. 

Date fiind relația lui Hoover cu Mafia si faptul că-l detesta pe 
Robert Kennedy, nu este greu să deducem care ar fi fost misiunea sa 
după asasinat: să păstreze investigația în limitele scenariului 
pistolarului singuratic. Această strategie ar fi protejat atât FBI, cât si 
Mafia de înscenările CIA. În același timp, asocierea dintre CIA și Mafie 
le-ar fi oferit locotenentilor lui Richard Helms si James Angleton din 
agentie acoperirea perfecta. 

La 21 de ani Sirhan a lucrat ca grajdar la hipodromul Santa 


Anita, între octombrie 1965 si primăvara lui 1966. Conform autorului 
John Davis, pariurile la curse erau controlate la acea vreme de un 
gangster, Mickey Cohen10995. Acesta venea, practic, în fiecare zi pe 
hipodromul din Santa Anita sau la Del Mar. Mafia, care-l sustinuse pe 
Richard Nixon încă din 1946, avea un interes legitim să ajute pe 
oricine complota împotriva lui Robert Kennedy.(Pe-atunci, Cohen fura 
milioane de la cursele din San Diego. Pentru activitățile sale ilegale a 
fost arestat în 19711006.) 

În afara hipodromurilor, mafiotii se mai întâlneau si în localurile 
de striptease, despre unele dintre acestea umblând vorba că sunt 
controlate de Mafie. Sirhan era cunoscut că frecventa câteva astfel de 
cluburi, printre care Cat Patch, situat cam la 12 km de pista din Santa 
Anita1007, si probabil, Briar Patch, alt bar topless care se afla la mai 
putin de doi kilometri de hipodrom. Cluburile erau locurile de 
întâlnire tipice folosite pentru operaţiile MKULTRA ale agenţiei 
conduse de Helms, de unde erau aleși subiecți pentru experimentele 
cu droguri si hipnoză fără ca aceştia să ştie. 

Un tip pe care l-a cunoscut Sirhan la hipodromul Santa Anita era 
un instructor de cai pe nume Henry Ramistella din New Jersey, 
cunoscut și ca Frank Donneroummas1008. Acesta avea o lungă istorie 
de arestări în Miami si New York pentru diverse infracțiuni printre 
care hotie, posesie de droguri si sperjur. I se interzisese, de asemenea, 
prezența pe pistele de pe Coasta de Est1009. Donneroummas s-a 
împrietenit cu Sirhan, iar când acesta a decis să părăsească Santa 
Anita pentru a căuta un serviciu mai bun în domeniul curselor de cai, 
Donneroummas a fost cel care l-a ajutat să găsească o nouă slujbă. 
Astfel, Sirhan a fost angajat în primăvara lui 1966 la o fermă de 
montă numită Granja Vista del Rio Ranch situată în Norco, lângă 
Corona. Era administrată de Bert C. Altfillisch si era proprietatea unui 
grup din care făcea parte și îndârjitul cubanez anti-Castro Desi Arnaz, 
soțul actriței Lucille Ball. Alături de Arnaz, alți proprietari de cai care 
au ajuns să-l cunoască bine pe Sirhan au fost Buddy Ebsen și Dale 
Robertson, binecunoscut actor de televiziune1010. 

Sirhan era entuziasmat de norocul său. Şi-a căutat îndată un loc 
unde să stea, sperând să evite naveta obositoare din Pasadena. Și-a 
scos din garaj mașina roz cu alb DeSoto Fireflight model 19561011, a 


mers pe drumurile din zona GranjaVista și a găsit in cele din urmă un 
motel liniștit. După ce a schimbat câteva vorbe cu directorul 
motelului, Edward Van Antwerp, care locuia acolo cu soția sa, Sirhan 
a găsit o cameră unde a locuit pentru cinci luni1012. 

În activitatea sa de grăjdar și antrenor la Granja Vista, el a ajuns 
să aibă relaţii bune cu managerii și clienţii. Din nou, acest amănunt 
diferă categoric de credința populară că era un singuratic. Un 
proprietar de cai căruia-i făcea plăcere prezența lui Sirhan era Robert 
Prestwood. Soţia sa îl simpatiza, de asemenea. Conform autorului 
Robert Kaiser, cei doi doreau ca Sirhan să devină, mai târziu, jocheu 
pentru mânzul lor, Jet Spec1013. 

Ca îngrijitor de cai la fermă, Sirhan a încercat să-și ajute 
camarazii să obțină condiții de muncă mai bune iar ei i-au apreciat 
eforturile, chiar dacă nu au dat roade. De exemplu, se știe că Sirhan si- 
a reprezentat colegii în diferite probleme, în relația cu șeful fermei, 
Bert Altfillisch. Conform spuselor câtorva angajaţi, Altfillisch și Sirhan 
aveau opinii diferite referitoare la modul în care se conduce ferma, 
deși se respectau reciproc. 

În vreme ce Altfillisch îi tinea ferm sub control pe angajaţi, îi 
permitea totuși lui Sirhan să-și expună părerile si, după cum se spune, 
niciunul dintre ei nu păstra ranchiună101+. 

Unul dintre colegii lui Sirhan, Terry Welch, spunea despre acesta 
că „îi plăcea extrem de mult viata din SUA si nu avea niciun sentiment 
de loialitate fata de tara sa natală (lordania)“. El a mai spus că opiniile 
sale politice se opuneau cu tărie comunismului1015. Și, fiind crescut în 
credința creștină, nu prea era interesat de fundamentalismul 
musulman. De fapt, el i-a spus cândva scriitorului Robert Kaiser pe 
când aștepta procesul: „Nu mă identific cu arabii din punct de vedere 
politic și în niciun alt fel în afară de faptul că sângele lor curge în 
venele mele. Nu mă omor după mâncarea lor. Nu-mi place cum se 
îmbracă. Halatele lor și alte prostii. Nu le înțeleg politica și nici nu 
vreau... Ce dracu’, sunt american“1016. În vreme ce nu era nici pe 
departe vreun luptător arab pentru libertate, el a ajuns în cele din 
urmă să fie considerat unul. 

În ceea ce priveşte viata sa sentimentală, se pare că era interesat 
de o tânără colegă de muncă pe nume Peggy Osterkamp. Era o femeie 


atragatoare, fiica unui laptar din Corona. Oricum, dupa cum sustinea 
aceasta, n-au ieșit niciodată impreuna!°!7, 

Sirhan a lucrat la Granja Vista pe tot parcursul lui 1966 și, în 
această perioadă, a avut câteva căzături crunte de pe cal. Cea mai 
gravă a fost pe 25 septembrie 1966, când Sirhan se întrecea cu doi 
colegi pe pista de antrenament. Se așternuse o perdea groasă de ceață 
iar Sirhan, care se dezlantuise în galop pe o iapă brună, s-a lovit de o 
barieră din afara pistei. Era în semicomă când a venit ambulanta și l-a 
dus la Spitalul comunitar din Corona. După câteva cusături, 
prognosticul medical era bun, dar a trebuit să petreacă multe 
săptămâni urmând recomandările specialiştilor pentru a scăpa de 
durerea de la ochiul stâng1018. 

De asemenea, căderea de pe cal a avut un impact emotional 
asupra jocheului aspirant și i-a sădit frica în suflet. Ca administrator 
de fermă, Bert Altfillisch comenta:,,Pustiul era foarte ambițios, dar nu 
ar fi putut deveni niciodată jocheu. Parcă îi era frică“1019. Sirhan 
vedea cum visul începea să i se năruie. 

Cu inima frântă, Sirhan a descoperit curând o nouă sursă de 
inspirație în literatura ocultă cunoscută acum drept literatura New 
Age. Pasiunea i-a fost stimulată de un coleg de la fermă, Walter 
Thomas Rathke, în vârstă de 40 de ani. Apariţia lui Rathke în viata lui 
Sirhan si rolul său ca mentor si prieten apropiat a avut multe si 
curioase aspecte, după cum vom vedea în cele ce urmează. Rathke, un 
tip bărbos pe care toți il cunoașteau ca „Tom,“ era cu 17 ani mai în 
vârstă ca Sirhan. Fusese căsătorit însă, după toate aparențele, trăia 
singur. Făcuse colegiul și lucrase pentru o companie telefonică. 
Oricum, în acel moment al vieţii sale, muncea în grajduri cu Sirhan, la 
Granja Vista1020. Avea cunoștințe profunde despre ocultism si, în 
același timp, susținea opinii radicale de dreapta. Adevărul este că, din 
multe puncte de vedere, profilul său de comportament semăna 
îndeaproape celui al prietenului lui Lee Harvey Oswald, George de 
Mohrenschildt. În cercurile serviciilor secrete, o asemenea persoană 
este denumită agent de control sau coordonator. 

Când nu era la hipodrom cu Rathke, Sirhan mergea prin librăriile 
locale, în special la secțiunea unde se vindeau cărțile New Age. Unul 
dintre locurile preferate era librăria Broughton, pe Lake Street în 


Pasadena!021, De multe ori stătea și citea, pur si simplu, printre rafturi 
(cartile erau scumpe) si apoi, pe baza amintirilor, incerca diverse 
experimente spirituale acasă. Printre subiectele pe care le discuta cu 
Rathke erau proiecţiile astrale, aurele, clar-viziunea și reîncarnarea. 
Rathke i-a arătat lui Sirhan cărți precum: The Laws of Mental 
Domination, Thought Power: Its Control and Culture şi Meditation on the 
Occult Life: The Hidden Power}922, 

Se ştia că Sirhan nu a încercat drogurile recreationale; fuma 
țigări L&M si bea Tom Collins!023,1024, Momentele sale de „exaltare“ 
par să provină din câștigul la curse și din experimentele sale psihice. 
Din punct de vedere fizic, recuperarea lui Sirhan după căderea de pe 
cal din septembrie 1966 a fost lentă, drept urmare a depus o cerere 
pentru compensație socială, pentru a recupera ultimele salarii, in 
urma accidentului suferit. 

Pe 6 decembrie 1966, Sirhan s-a dus cu mașina la ferma Granja 
Vista si şi-a luat ultimul cec salarial. Se cam săturase de munca la 
fermă și, cu toate că le va duce lipsa unora dintre prietenii săi, simțea 
că viitorul său nu mai este acolo. Sirhan avea 22 de ani pe-atunci. 
Spera ca noul an, 1967, să fie mai prosper. Până să găsească un 
serviciu mai bun, plănuia să parieze în continuare pe cai și, alături de 
prietenul său Tom Rathke, să studieze intens lumea misticismului 1025. 

Tot pe-atunci, obsesia pentru toate lucrurile venite din Orient 
devenise o modă în vara lui 1967. Îmbrăcămintea, filosofia şi muzica 
din India captivaseră imaginaţia tineretului american. În Monterey, 
California, marea surpriză în cadrul faimosului festival pop din acel an 
a fost Ravi Shankar1026. 

Firește, Sirhan studia în continuare fenomenul New Age și căuta 
metode de a pune în practică ceea ce descoperea, cum ar fi în cazul 
durerii la ochiul lovit, problemă pe care doctorii nu reușiseră s-o 
elimine cu totul. Sirhan a descoperit în scurtă vreme un hipnotizator 
nu departe de casa lui și a fost să-i vadă biblioteca de câteva ori. 
Bărbatul, Manly Palmer Hall, era autor de cărți și fondator al 
Philosophical Research Society (Societatea de Cercetări Filosofice), 
care se afla într-un templu lângă Griffith Park, pe bulevardul Los Feliz 
din Los Angeles1027. 


Hall trăia cu soţia sa de origine germană și, după cum se spune, 


Sirhan s-a intalnit de cateva ori cu ei si au citit carti din biblioteca lor. 
Interesant de notat că unul dintre vechii clienți ai lui Hall era primarul 
Los Angelesului, Sam Yorty, care, după arestarea lui Sirhan, a susținut 
că Sirhan era implicat într-o „organizație comunistă“ din cauza 
apartenenţei la o societate New Age1028, După ce Sirhan a fost arestat, 
poliția i-a perchezitionat mașina si a găsit un exemplar din cartea lui 
Manly Palmer Hall Healing: The Divine Art. În mod ciudat, cartea nu a 
fost prezentată ca probă in fata marelui juriu 1029. 

Acasă, în Pasadena, Sirhan și fraţii săi Adel și Munir aveau o 
viata liniștită și-și împărtășeau gândurile pe marginea evenimentelor 
de zi cu zi. Deşi Sirhan era apolitic, era interesat de multe subiecte, 
inclusiv de noutăți din ţara lui natală. Din Orientul Mijlociu le 
parveneau știri de rău augur în acea primăvară după ce Israelul a 
descoperit că arabii mobilizau trupe în Egipt, Iordania, Siria și Irak. 
Războiul a izbucnit când Israelul și-a atacat adversarii pe 5 iunie 
1967. Cunoscut ca Războiul de Şase Zile, a fost o victorie uimitoare 
pentru evrei. Israel a distrus aviația egipteană care nu apucase să se 
ridice de la sol, a cucerit Fâșia Gaza și şi-a adus tancurile la Canalul 
Suez. Când s-a terminat totul, suprafaţa Israelului crescuse de patru 
ori, prin ocuparea Fâșiei Gaza, a Înălțimilor Golan, a Sinaiului, a 
Cisiordaniei şi a Vechiului oraș al Ierusalimului. Israelienii 
înregistraseră de zece ori mai puține victime decât arabii si reușiseră 
să creeze o zonă suplimentară de securitate în jurul țării lor. 
Politicienii din SUA, inclusiv Robert Kennedy, le susțineau eforturile. 
Aceştia au considerat că un Israel mai puternic ar putea fi o 
contrapondere la adresa sovieticilor care începuseră să facă incursiuni 
în regiune, sporindu-si prezenţa în Egipt și Siria, astfel că Statele Unite 
ale Americii sprijineau fără ezitare Israelul, atât economic cât și 
politic. După cum vom vedea în cele ce urmează, mulți au considerat 
greșit că motivul lui Sirhan de a-l asasina pe RFK ar fi legat de 
Războiul de șase zile. Acest punct de vedere pretinde că uciderea lui 
Robert Kennedy a fost un act de răzbunare din cauza susținerii 
Israelului. De fapt, niciunul dintre candidaţii la preşedinţie nu susținea 
dominaţia palestiniană sau arabă în Orientul Mijlociu, ceea ce face ca 
acest motiv să fie îndoielnic. 

Jenanta înfrângere arabă i-a determinat pe editorialiștii tuturor 


publicaţiilor americane să laude armata israeliană. Într-un articol, 
revista Time i-a cerut regelui Hussein al Iordaniei1030 să „caute motive 
de mândrie si confirmare a barbatiei în alte cauze decât războiul 
sfant“1031, În fapt, istoricii militari au ajuns la concluzia că armata 
preşedintelui egiptean Gamal Abdel Nasser nu era, cu certitudine, 
pregătită pentru această grea încercare. Se știe că Sirhan Sirhan avea 
doar un interes pasager pentru politica din Orientul Mijlociu. Însă 
curând, această atitudine neutră se va transforma într-o ostilitate 
puternică si defel caracteristică lui. 

În 1967, Robert Kennedy şi-a început cel de-al treilea an ca 
senator de New York. A făcut mari eforturi pentru a depăși durerea și 
depresia profundă cauzate de asasinarea fratelui său cu ceva mai mult 
de trei ani în urmă. Având o căsnicie fericită și zece copii, el si soţia sa 
Ethel petreceau împreună cât de mult timp îi permitea meseria de 
politician. Și-a îndreptat atenţia către dificultățile săracilor din New 
York, vorbind tuturor despre problemele pe care le au cei care trăiesc 
în cele mai mizerabile mahalale din America. Discursurile sale îi 
reflectă compasiunea și determinarea: 

„Azi în America există două lumi... Dar dacă încercăm să privim 
prin ochii unui locuitor din mahalale — negrul, portoricanul sau 
mexican-americanul — lumea este un loc întunecos și lipsit de 
speranță“ 1032. 

Kennedy dorea să schimbe această situaţie. Și știa că puterea 
stătea în mâinile președintelui. Dar la acel moment era încă indecis 
dacă să candideze sau nu pentru Biroul Oval, în 1968. Despre 
preşedintele Lyndon B. Johnson, care fusese ales în 1964, mulți 
observatori credeau că va candida din nou în 1968. Promisese să 
câștige războiul in Asia de Sud-Est si pe cel de-acasă. Multi votanti nu 
ştiau că președintele John F. Kennedy, cu doar câteva zile înainte de a 
fi asasinat, trasase planurile retragerii din Vietnam. După ce a fost 
asasinat, Pentagonul a anulat planurile si, către sfârșitul anului 1963, 
s-au înmulțit ajutoarele militare pentru Vietnamul de Sud1033. În acel 
moment, devenise „Războiul lui Johnson“. În anul 1967 prezenţa 
americană din Vietnam a crescut până la aproape de jumătate de 
milion de militari. În vreme ce Johnson a continuat să bombardeze 
Vietnamul de Nord, numărul militarilor americani morți în război 


creștea cu fiecare zi care trecea. În 1966 si 1967, au murit mai mult 
de 15 000 de militari americani in Asia de Sud-Est1034. În ciuda 
măririi efectivelor militare americane din Vietnam, comuniștii refuzau 
să negocieze dacă nu erau oprite bombardamentele. Acest fapt a scos 
la iveală cea mai mare teamă a lui Johnson: dacă era de acord, ar fi 
fost considerat un laș și un tip care acceptă compromisurile, la fel ca 
în cazul britanicilor cu naziștii la Miinchen, înainte de Al Doilea 
Război Mondial!935. Președintele Johnson și-a rezumat filosofia în 
câteva vorbe grosolane: „Dacă lași într-o zi un nesimtit în curtea din 
fata casei, a doua zi va fi la usa și ziua următoare iti va viola soția în 
patul conjugal“1036. În vreme ce bombardierele B-52 aruncau bombe 
cu napalm sau cu fragmentare asupra taberelor armatei nord- 
vietnameze de-a lungul coastei lângă frontiera cu Vietnamul de Sud, 
preşedintele Johnson a continuat să susțină că intensificarea 
bombardamentelor asupra celor mai importante orașe din Vietnamul 
de Nord era cea mai bună decizie. 

Răspunsul lui Robert Kennedy era că aceste acțiuni nu vor face 
decât să aducă distrugerea Vietnamului si a locuitorilor săi, nu pacea. 
Senatorii Eugene McCarthy din Minnesota si George McGovern din 
Dakota de Sud sustineau punctul de vedere al lui Kennedy. Raspunsul 
lui Richard Nixon a fost că Robert Kennedy nu făcea altceva decât sa 
prelungeasca razboiul, incurajand inamicul. 

Întors in Virginia, Bobby Kennedy se bucura de zilele de vară 
târzie, jucându-se cu copiii săi. Soția sa Ethel, cel mai mare susținător 
al său, era mereu gata de distracţie, fie că era vorba să navigheze cu 
familia, să călărească sau să schieze. Deseori era gazda unor petreceri 
la casa lor din Hickory Hill in McLean, Virginia. Casa si terenul din 
jurul ei fuseseră cartierul general al generalului George B. McClellan 
în timpul Războiului Civil. În 1957, Robert Kennedy a cumpărat 
conacul de la fratele său Jack1037. Zece ani mai târziu, devenise un loc 
unde familia și un cerc larg de prieteni se vor întâlni atât pentru a se 
distra cât si pentru a discuta despre subiectele importante ale zile. În 
același timp, în adâncul sufletului, Bobby continua să-și cântărească 
opțiunile pentru viitor, în special dacă să candideze sau nu la 
preşedinţie. Va fi cea mai importantă decizie a vieții sale. 

Sirhan descoperea pe-atunci că pariurile la curse nu-i aduceau 


venitul sperat. Din fericire, mama lui a preluat inițiativa si i-a găsit o 
slujbă. Ea și-a sunat un prieten de la biserica lor, John Weidner, un 
imigrant olandez, proprietar al unui magazin cu alimente sănătoase 
situat pe Bulevarul North Lake Avenue la numărul 13801038. Weidner 
a fost bucuros să o poată ajuta pe Mary Sirhan. Noua slujbă a fiului ei 
prespunea să muncească în depozit si să facă livrări cu mașina, la 
Monterey Park, Downey și în alte locuri din acea zonă1039. 

Odată cu venirea toamnei, starea de spirit la nivel national s-a 
mai detensionat întrucâtva, după violentele proteste rasiale din vară. 
Octombrie 1967 a marcat, de asemenea, și punctul de cotitură în 
luptele purtate acasă împotriva războiului din Vietnam. De acum 
înainte, se părea că se zărește o luminita la capătul tunelului — pentru 
porumbei, nu pentru vulturi. Printre protestatari se făcea simţit un val 
de speranţă că glasul lor va fi auzit şi că puterea poporului sau cel 
putin a tinerilor îi va aduce pe soldaţi acasă si pacea in Vietnam. 

Protestatarii împotriva războiului considerau că, după 25 de ani 
de război in Vietnam, mai întâi cu japonezii, apoi cu francezii si acum 
cu Statele Unite ale Americi era momentul ca, în cele din urmă să fie 
pace în Indochina — fără ca SUA să fie dezonorate, numai dacă își vor 
recunoaște greşeala și se vor retrage. Asemenea sentimente prevalau 
în grupurile antirăzboi care se pregăteau pe-atunci să-şi unească 
forțele organizând primul marș al tinerilor aparținând curentelor 
contraculturale la Washington, D.C. 

Mare parte din ţară a început să-şi dorească schimbări la vârf. 
Sondajele de opinie care-l arătau pe președintele Johnson înaintea lui 
Robert Kennedy în iulie 1967 cu 45% fata de 39% s-au schimbat. Cele 
din toamnă îl arătau pe Kennedy conducând cu 51% în comparație cu 
cele 39 de procente ale lui Johnson1040. 

Pornind din San Francisco, mișcarea „flower power“ s-a 
răspândit rapid către Coasta de Est. Până în toamna lui 1967, capitala 
țării fusese aleasă ca loc de desfăşurare pentru un protest national 
antirăzboi și împotriva mobilizării. Demonstrația de masă, susținută 
de Comitetul de mobilizare naţională pentru sfârșitul războiului, a fost 
programată pentru ziua de 21 octombrie 1967. Protestatarii au plănuit 
un marș până la Pentagon pentru a înfrunta autorităţile acolo. În ziua 
evenimentului, au venit mai mult de 100 000 de oameni, inclusiv 


Abbie Hoffman si Jerry Rubin, care conduceau Partidul International 
al Tinerilor (Yippies). Protestatarii, cei mai multi studenţi cu părul 
lung, purtând blugi, au dat năvală pe străzi, mărșăluind. Unii fluturau 
steaguri, dădeau flori trecătorilor sau fumau iarbă. Ei reprezentau o 
vastă paletă de formaţii spirituale și experienţe și, cu toate că cei mai 
multi erau tineri studenți, mai erau si cei care fuseseră mobilizați în 
Vietnam, se întorseseră și intraseră la facultate și erau împotriva 
războiului. Unii erau indignati de luptele fără sfârşit si doreau să le 
pună capăt, dar știau că numerele lor de recrutare erau mari, deci nu 
puteau fi atinși de brațul lung al guvernului federal!041. Și mai erau 
cei care știau că urmau să fie recrutați si se gândeau dacă să fugă sau 
nu in Canada. Mai erau părinți, bunici si copii veniți cu autobuzul din 
orașe şi din zona rurală, din toate colţurile Statelor Unite ale Americii. 
Pe bannere scria: JLB, RETRAGE-TE ACUM, CUM AR FI FĂCUT 
TATĂL TĂU. ÎNCETAŢI RECRUTĂRILE, PACE ACUM, NU VOM 
MERGE. Printre cei care au vorbit la acest eveniment au fost persoane 
cunoscute la nivel național, inclusiv scriitorii Norman Mailer și dr. 
Benjamin Spock. Mulţi dintre demonstranți știau ce înseamnă 
nesupunerea civică şi ce consecinţe ar fi putut avea acţiunile lor. Dar 
acesta era țelul lor: să creeze un eveniment major, să atragă atenţia 
întregii lumi către această manifestaţie, să-și facă mesajul cunoscut si 
apoi să plătească prețul, dacă trebuie, mergând la pușcărie. Ei 
considerau că guvernul purta un război ilegal — și că ar trebui arestați 
cei care-l comandau, nu protestatarii. 

Atunci când protestatarii s-au apropiat de Pentagon, sediul 
Departamentului apărării, au fost întâmpinați de 2 500 de soldați 
înarmaţi. Apoi, deodată, a apărut poliția și s-a instaurat haosul. Cei 
care au refuzat să plece au fost arestați pentru tulburarea ordinii 
publice și înghesuiți în dube. Conform ziarului Washington Post, au fost 
arestați 681 de protestatari, inclusiv Mailer si Hoffman10%2. Telul 
Partidului tinerilor de a-şi transmite mesajul către milioane de oameni 
la nivel naţional a fost atins. 

Pentru Sirhan, războiul și tulburările politice și sociale erau mai 
degrabă un spectacol la televizor, la fel ca pentru mulți americani. Dar 
chiar dacă Sirhan nu a participat niciodată la un miting de protest și 
nici nu s-a înscris într-un grup pacifist, există probe că serviciile 


secrete ale SUA, care monitorizau pe-atunci liderii antirazboi, erau 
interesate de el. După cum am mai afirmat, după asasinarea lui Robert 
Kennedy, a apărut in dosarele Poliției din Los Angeles un raport 
referitor la Sirhan, intocmit de serviciile secrete militare din San 
Francisco!043, 

Între timp, in ochii publicului, morile democraţiei americane 
măcinau de zor, în vreme ce senatorul democrat Gene McCarthy din 
Minnesota, în vârstă de 51 de ani, având sprijinul soției sale Abigail, a 
început să-și facă loc în sufletele și minţile studenţilor din întreaga 
tara. Democratii mai în vârstă considerau campania lui McCarthy ca o 
amenințare la integritatea partidului. Într-o perioadă în care partidul 
trebuia să fie unit, McCarthy crea o ruptură importantă care, se 
temeau multi, ar fi putut compromite șansele democratilor la 
realegere. Candidatura lui, simțeau cei care-l susțineau, era absolut 
necesară pentru că participa la alegerile primare în primul rând 
pentru a se opune Războiului din Vietnam și politicilor lui Lyndon 
Johnson. Înainte de a-și anunţa candidatura, senatorul McCarthy a fost 
citat că ar fi spus: „Singurul mod de a-l face pe Johnson să schimbe 
foaia este să candideze cineva împotriva lui“1044. 

Gene McCarthy era susținut de multi intelectuali și liberali 
importanţi si se considera predestinat să ajungă, în cele din urmă, la 
Casa Albă. Era un personaj cumva excentric și înainte de a intra în 
politică, în 1949, a studiat la un colegiu benedictin și se știa că în 
timpul zborurilor cu avionul obișnuia să citească dintr-o imensă carte 
de rugăciuni!045. A fost membru în Camera Reprezentanţilor înainte 
de a-și câştiga fotoliul de senator. În 1960, anul in care John Kennedy 
a câștigat cursa pentru Casa Albă, se spune că McCarthy ar fi declarat 
în timpul campaniei: „Eu ar fi trebuit să fiu candidatul pentru 
preşedinţie. Sunt de două ori mai liberal ca Humphrey, de două ori 
mai inteligent ca Symington și de două ori mai catolic ca John 
Kennedy“1046. A sfârșit prin a-l sprijini pe Adlai Stevenson în acel an. 
La următoarele alegeri prezidenţiale, în 1964, McCarthy a fost luat în 
considerare pentru a fi vicepreşedintele preşedintelui Johnson, însă 
acesta l-a ales pe vârstnicul senator de Minnesota, Hubert Humphrey. 
Acum, trei ani mai târziu, McCarthy considera că a venit rândul său, 
în ciuda faptului că, după cum se spune, finanţarea sa era cam slabă la 


nivel national. 

Conform lui Arthur Schlesinger, scriitor de discursuri si consilier 
al lui Kennedy, Bobby Kennedy a fost surprins cand Gene McCarthy si- 
a anunţat candidatura pentru nominalizarea democratilor în cursa 
prezidenţială. Totuşi, se pare că privea acest anunț într-o lumină 
favorabilă. Oricum, se spune că fratele său Ted i-a cerut să nu 
candideze. Ted era de părere că Bobby ar trebui să mai aștepte încă 
patru ani. Era sigur că președintele Johnson va câștiga alegerile din 
1968 și se gândea că participarea lui Bobby la alegerile din acel an i- 
ar ruina șansele pentru 19721047, 

Cu toate acestea, revenirea lui Bobby în cursă și campania sa 
pentru nominalizarea democratilor în cadrul alegerilor primare 
renășteau speranțele multora, dar ridicau și importante semne de 
întrebare. În anul 1967, îngrozitoarele statistici privind victimele din 
Vietnam l-au făcut pe Robert Kennedy să se opună și mai vehement 
războiului. Arthur Schlesinger scria că forța militară americană din 
Vietnam crescuse de la 23 000 de militari în 1964, la 525 000 la 
sfârşitul lui 19671048. În acel an muriseră 7 482 de militari americani. 
Kennedy considera că aceste morți tragice sunt gratuite si că războiul 
reprezintă o luptă fără sens pentru putere, fără un final la orizont. El a 
început să simpatizeze cu protestatarii antirăzboi si considera că 
protestele lor nu erau niște acte de trădare ci niște voci strigând în 
pustiu. Vorbind în apărarea demonstrantilor pentru pace, senatorul 
Kennedy a afirmat într-un discurs: „Când ne referim la violență si la 
oamenii care ies în stradă (să protesteze) și la fărădelege, trebuie să 
luăm în calcul că aceştia nu au altă cale pentru a-şi exprime punctul 
lor de vedere si consider acest fapt regretabil“ 1049. 

Kennedy era deplin conștient de rolul-cheie pe care războiul îl va 
juca în următoarea cursă prezidenţială. Cu toate acestea, se părea că 
nu se decisese pe ce cale s-o apuce. Opunându-se președintelui 
Johnson, împărțea partidul în două tabere, ceea ce ar fi putut duce la 
înfrângerea sa. La un nivel mai visceral, el simţea, fără îndoială, ca 
putea avea aceeași soartă ca a fratelui său. Kennedy privea, asculta și 
se ruga. Si, tată a zece copii, era sfâșiat între loialitatea fata de familie 
si cea către tara. 

Sincronizarea era un alt factor crucial pe care Kennedy trebuia 


să-l ia in considerare. Alegerile primare din New Hampshire, 
programate să aibă loc în martie 1968, se apropiau cu rapiditate iar 
termenul limită îl presa să ia o decizie. (După cum au mers lucrurile, 
el va pierde acest început al sezonului campaniei prezidenţiale.) 

Fostul profesor, senatorul Eugene McCarthy, a anunţat oficial pe 
30 noiembrie 1967 că va candida împotriva președintelui Johnson1050. 
Studenţii din întreaga ţară au răspuns prompt apelului său pentru 
încheierea războiului. Poreclindu-l pe McCarthy „Gene cel curat“, ei s- 
au alăturat campaniei sale spontane. Se spune că președintele Johnson 
a considerat provocarea lui McCarthy ca un semn de rău-augur ca 
Robert Kennedy va intra și el în luptă. 

Kennedy, care nu-l considera pe senatorul McCarthy o persoană 
interesantă sau vizionară, s-a ținut deoparte, urmărind cu atenție 
cursa. Cu doar patru zile înaintea anunţului facut de McCarthy, 
Kennedy a apărut ca invitat la emisiunea postului de televiziune CBS 
Face the Nation. A fost întrebat dacă intenționează să candideze 
împotriva lui Johnson pentru președinție. Fără să-și dezvăluie 
intenţiile, Kennedy a vorbit împotriva războiului cu pasiunea unui 
cruciat moral. El afirma: „Omorâm oameni nevinovaţi pentru că nu 
vrem războiul pe teritoriul american sau pentru că (Vietcong) se află 
la 20 000 de kilometri depărtare și ar putea ajunge la 19 000... Avem 
noi dreptul... să transformăm milioane de oameni în refugiați, să 
omorâm femei si copii, aşa cum facem acum?“1051 

Deși afectat de continuarea războiului, Robert Kennedy rămăsese 
în continuare indecis în privinţa angajării în cursa prezidenţială, chiar 
şi când câţiva dintre colegii săi s-au alăturat campaniei lui McCarthy. 
Trei dintre cei mai buni prieteni, Richard Goodwin, Allard Lowenstein 
şi John Kenneth Galbraith, s-au hotărât să-l ajute pe McCarthy să se 
pregătească pentru alegerile primare din New Hampshire, prima luptă 
importantă a cursei prezidenţiale din 19681052. 

Robert Kennedy știa că, dacă ar fi candidat cu un mesaj pacifist, 
s-ar fi confruntat cu aceeaşi problemă ca fratele său. Preşedintele 
Kennedy fusese asasinat la puţin timp după ce începuse să planifice 
retragerea trupelor din Vietnam. Va avea și el aceeași soartă? 

Cei care i se opuneau lui Robert Kennedy considerau că Gene 
McCarthy este asul din mânecă. Dar odată eliminat Bobby, ei au 


presupus că la Convenţie vor exista păreri mai putin aprinse si că 
vicepreședintele Hubert Humphrey, mai conservator, va câștiga 
acceptul democratilor, ceea ce s-a si întâmplat. Republicanul Richard 
Nixon era considerat, de asemenea, o alegere sigură, dat fiind trecutul 
său de luptător fără regrete în Războiul Rece pe durata cât a fost 
vicepreședinte în cele două mandate ale președintelui Dwight D. 
Eisenhower și după aceea. 

În mod clar, cei care erau vinovaţi de asasinarea președintelui 
Kennedy deciseseră că de data aceasta — dacă Bobby ar candida 
pentru președinție si ar fi nominalizat — trebuie să pună capăt 
campaniei sale înaintea alegerilor generale din noiembrie 1968. 
Serviciul Secret nu asigura protecţia candidaților si la primare1053; 
acest lucru se va întâmpla după asasinarea lui Robert Kennedy. 


Între timp, la Pasadena, Sirhan era ocupat să-și verifice 
cunoștințele cu prietenul său, Tom Rathke, la Hollywood Park. Acolo, 
el a încercat să influențeze comportamentul cailor, concentrându-și 
puterile telepatice asupra lor. John și Patricia Strathman, prieteni de- 
ai lui Sirhan, au vorbit mai târziu despre zelul lui Sirhan. John fusese 
în aceeași clasă cu Sirhan la liceu, iar el si soția sa au păstrat legătura 
cu el. Ba chiar s-au întâlnit de câteva ori în anii 1967 și 1968 — au 
mâncat si au povestit. Patricia îi împărtășea interesul lui Sirhan și îl 
încuraja să experimenteze. Într-o seară, în timp ce-i vizita pe cei doi 
Strathman, Sirhan a încântat-o pe Patricia cu noile sale cunoștințe. El 
spunea că speră să-şi dezvolte capacitatea de a vedea corpul mistic si 
îngerul său păzitor1054. John Strathman, un bărbat cu barbă, bine 
făcut si sceptic declarat, remarca un an mai târziu că simţea ca Sirhan 
bătea câmpii, fiind influențat de Tom Rathke. 

Strathman a afirmat că i se părea că Rathke îl „pironise“ pe 
Sirhan de ocultism1055. Adevărul este că prezenţa lui Rathke în viața 
lui Sirhan le-a trezit suspiciuni!056. Misteriosul Tom Rathke l-a 
fascinat, probabil, pe Sirhan, dar nu a lăsat o impresie prea bună 
asupra celor doi Strathman. După cum scrie Robert Kaiser, John 
Strathman a afirmat că el „și-a făcut o impresie sinistră“ despre relația 
lui Rathke cu Sirhan1057. 

În decembrie 1967, Sirhan l-a invitat pe Rathke să cineze 
împreună. A fost ultima vizită a lui Rathke în casa lui Sirhan înainte 


să se mute în California de Nord1058. La scurt timp, se spune că Rathke 
s-a mutat în Livermore, în vecinătatea Laboratorului de radiaţii 
Lawrence, la est de Oakland, unde s-a angajat ca randas la Pleasanton 
Race Stables1059. Rathke nu s-a mai întors până în martie, trei luni 
mai târziu, după spusele unei prietene a lui Mary Sirhan, Lynne 
Massey Mangan. Aceste vizite coincid cu începutul și sfârșitul spațiilor 
albe din biografia lui Sirhan, o perioadă în care informaţiile 
referitoare la locurile pe unde a fost acesta lipsesc din dosarele Poliţiei 
din Los Angeles. O sursă din poliție care vrea să-și păstreze 
anonimatul le-a declarat acest lucru autorilor William Turner, fost 
agent FBI, si Jonn Christian, fost jurnalist de radio1060, În plus, 
conform unui sumar al dosarelor aflate la poliție, există detalii despre 
persoanele cu care Sirhan venise în contact când a lucrat la Health 
Food Store, mai putin pentru perioada dintre decembrie 1967 si 
martie 1968; nu există informaţii pentru săptămânile în care nu s-a 
ştiut nimic de el11061, 

Nu se știe pe unde a umblat Sirhan în săptămânile în care a lipsit 
de-acasă. Din cauza amneziei sale, nu și-a amintit nimic referitor la 
acea perioadă. Știm, după cum era de aşteptat, că Mary Sirhan era 
foarte îngrijorată. Conform declaraţiilor făcute de un vecin la FBI, 
Mary era extrem de supărată că fiul ei plecase de „ceva timp“1062. 
Sirhan nu era așa. 

Fraţii lui au presupus că a plecat în nord să-l viziteze pe Tom 
Rathke, ceea ce era logic ţinând cont de legătura dintre cei doi. Este 
interesant de observat, referitor la această relație, că, în vreme ce 
Rathke era extrem de conservator din punct de vedere politic, Sirhan 
era în mare măsură apolitic. Oricum, în ciuda poziţiei sale neutre, se 
ştie că Sirhan a declarat că admiră familia Kennedy. Întrebat în timpul 
procesului ce părere a avut despre președintele Kennedy, Sirhan a 
afirmat: „L-am iubit.“ Apoi a continuat, descriiind eforturile lui 
Kennedy de a găsi o soluţie problemei refugiaților palestinieni. El a 
spus că-și amintește că președintele Kennedy s-a consultat cu liderii 
arabi si a promis că va colabora cu Israelul pentru a ajuta la 
repatrierea refugiaţilorI065. Ulterior, Sirhan i-a spus psihiatrului numit 
de tribunal, dr. George Y. Abe, că, de fapt, ar fi votat pentru Bobby 
Kennedy „pentru că Kennedy îi susținea pe oamenii sărmani“ 106. 


În perioada înaintea dispariţiei sale, cele trei luni lipsă din 
biografia lui, se ştie că Sirhan a căutat un remediu pentru ochiul său 
stâng care-l durea în urma accidentului de cal suferit pe când se 
antrena pe pistă. 

Căutările sale l-au dus la cel putin șapte medici specialiști. 
Conform profesorului Philip Melanson, este important să remarcăm 
că, la acea vreme, una dintre cele mai banale acoperiri pentru testele 
de hipnoză ale CIA era pretextul efectuării unui examen medical1065. 
Este posibil ca Sirhan să-l fi întâlnit pe dr. William J. Bryan jr.10656. Dr. 
Bryan, în vârstă de 54 de ani, era cel mai cunoscut expert din tara in 
domeniul hipnozei si lucrase ca hipnotizator pentru CIA. În vreme ce 
Sirhan a declarat că nu-și amintește de Bryan, se știe că acesta le-a 
declarat câtorva colegi că el îl hipnotizase pe Sirhan 1057. 

Biroul dr. Bryan era situat pe Sunset Strip în Los Angeles, unde 
organiza şedinţe de sex și hipnoză la al său Institut American de 
Hipnoză. Se prezenta drept expert în „tratamentul de succes al 
tulburărilor sexuale“1068. Bărbat impozant — cântărea 175 de 
kilograme — , Bryan avea o obsesie pentru femei. În 1969, Comitetul 
de examinatori medicali din California l-a citat pe Bryan pentru 
comportament neprofesionist. Molestase sexual patru paciente aflate 
sub hipnoză. Comitetul l-a pus pe Bryan sub observaţie pentru cinci 
ani, cu condiţia ca atunci când tratează paciente să fie asistat de o 
femeie1069. 

Conform profesorului Philip Melanson, care a intervievat câțiva 
consultanţi CIA și colegi de profesie ai dr. Bryan, toți aceștia au 
declarat că Bryan lucra pentru CIA. Unul dintre cei intervievaţi, căruia 
Melanson îi dă pseudonimul Gilbert Marston, a declarat că Bryan îi 
spusese nu doar că lucrează pentru CIA în calitate de consultant, ci și 
că i s-a cerut să-l hipnotizeze pe Sirhan Sirhan1070. 

Marston nu a spus dacă hipnoza a fost făcută înainte sau după 
asasinat (în timpul procesului). Dar probele arată că sunt valabile 
amândouă posibilitățile (adică, programare înainte de asasinat și, 
ulterior, condiționare după asasinat pentru a-i influența declarațiile). 

Dr. William Bryan se pricepea să-și determine subiecţii aflați sub 
influenţa hipnozei să facă lucruri pe care, în mod obișnuit, nu le-ar fi 
făcut. El stăpânea, de asemenea, arta de a-și disimula activitatea 


folosind amnezia — sau blocajul mintal — pentru ca subiecții să nu-și 
amintească de el, ce s-a întâmplat sau ce au făcut în timp ce erau 
hipnotizati. 

Într-un interviu acordat in 1974 scriitoarei Betsy Langman, 
Bryan a negat că l-ar fi hipnotizat pe Sirhan Sirhan1071. Cu toate 
acestea, unele femei cu care avusese relații!072 si colegi apropiaţi ai 
lui Bryan au mărturisit că el le-a spus că a lucrat pentru CIA si că l-a 
hipnotizat pe Sirhan1°73, Doi investigatori întreprinzători care au scris 
despre această legătură între Bryan si Sirhan au fost autorii William 
Turner şi Jonn Christian. Ei au obținut informaţia de la două femei 
care le-au făcut această dezvăluire fără să fie conştiente de importanța 
ei. Cele două tinere doamne erau escorte în Beverly Hills si intretineau 
relații intime cu Bryan!074. Lucrând împreună, aveau grijă să-l 
mulțumească pe corpolentul lor client, în ciuda burtii sale enorme. 

Cele două spuneau că, în timp ce Bryan era cu ele, numele lui 
Sirhan Sirhan a fost pomenit de câteva ori. Într-o perioadă de patru 
ani cât au fost implicate în relaţia cu Bryan, ele spun că el a repetat 
frecvent unele povești. Erau sigure amândouă că el a afirmat că Sirhan 
a fost unul dintre subiecţii săi și spuneau, de asemenea, că se lăuda 
deseori cu munca sa pentru poliție și CIA în „proiecte 
ultrasecrete“1075. Încălcarea codului tăcerii nu ar fi fost o problemă 
pentru un om ca William J. Bryan care era obsedat de sine. La 
începutul anilor 1970, era, după cum se știe, și dependent de 
droguri!076. Drept rezultat, probabil că divagatiile sale erau mai 
frecvente şi mai repetitive. 

În ceea ce privește cariera anterioară a dr. Bryan, acesta pretinde 
că în timpul Războiului din Coreea, în anii 1950, a fost — folosind 
cuvintele lui — „șeful întregii echipe medicale pentru antrenamentul 
de supraviețuire în cadrul Forţelor aeriene SUA, ceea ce însemna 
divizia de spălare pe creier“1077. La prima vedere, misiunea lui Bryan 
presupunea pregătirea soldaților pentru provocările mintale cu care s- 
ar fi putut confrunta dacă erau capturați de inamic1078. 

Dr. William Bryan oferea consultaţii și la Hollywood. A fost 
consultant științific pentru filmul lui Frank Sinatra, The Manchurian 
Candidate (1962), pe care l-am menţionat anterior1079. 

În vreme ce sexul era ocupaţia sa favorită, în afară de munca 


pentru CIA, el asigura, de asemenea, si consultanta de specialitate in 
cazuri legale. Avocatul F. Lee Bailey s-a referit odata la dr. Bryan 
numindu-l „persoana cea mai informată în domeniul hipnozei pe care 
a cunoscut-o vreodata“1080, Bailey s-a folosit de serviciile lui Bryan in 
câteva procese de crimă faimoase, unul fiind cazul Strangulatorului 
din Boston, Albert DiSalvo1081. După spusele lui Bailey, în 1965, 
Bryan a zburat cu avionul la Boston și l-a însoțit la Spitalul 
Bridgewater, Massachusetts, un spital de boli nervoase. După ce s-a 
consultat cu doctorii de acolo, Bryan l-a pus pe DiSalvo în transă și a 
făcut o regresie hipnotică până la sugrumarea și uciderea ultimei 
victime. Punându-i întrebări sub hipnoză, a ajuns la concluzia că 
purtarea psihopată a lui DiSalvo se datora faptului că fiica lui bolnavă 
canalizase toată afecțiunea soției sale. Sedinta a atins punctul maxim 
când DiSalvo a sărit la gâtul lui Bryan. Acesta a reacționat apucându-și 
subiectul de umeri și ordonându-i să adoarmă. Comanda a avut efect, 
iar DiSalvo a căzut la pământ fără să aibă idee ce s-a întâmplat1082. 

Ca și maestrul hipnotizator Manly Palmer Hall, și dr. William 
Bryan este autorul câtorva cărți despre ocultism și era extrem de 
interesat de ordinele mistice și hipnoză. A întreprins cercetări extinse 
în practicile vechilor egipteni, care joacă un rol crucial în credinţele 
rosicruciene. Sediul Vechiului Ordin Mistic Rosicrucian (AMORC1083) 
din San Jose arată ca un muzeu egiptean, iar organizația pretinde că 
rădăcinile sale merg până la școlile egiptene de la 1500 î.H.1084. În 
paginile următoare, vom vedea ca Sirhan s-a alăturat ordinului si a 
participat la o întrunire a acestui grup. 

Atât Hall cât și dr. William Bryan erau hipnotizatori cunoscuți, 
însă nu se știe dacă erau membri ai acestui grup. Ambii îl știau pe 
Sirhan și, în consecință, unii investigatori au sugerat că Hall ar fi 
putut fi cel care i-a făcut cunoștință lui Sirhan cu Bryan. Deși Sirhan 
nu-și amintește de Bryan defel, ei s-ar fi putut cunoaște în vreme ce 
Sirhan se afla în stare de hipnoză. Dată fiind priceperea lui Hall și a 
lui Bryan în inducerea hipnozei, combinată cu experienţele agenţiei cu 
droguri, memoria lui Sirhan ar fi putut fi cu ușurință ștearsă. 

Bryan era consultant CIA într-o perioadă în care hipnoza și 
drogurile, inclusiv LSD, erau elementele esenţiale ale unor programe 
ca MKULTRA. Domeniu strict secret al CIA, această activitate 


cuprindea cercetarile din acea perioada in sfera controlului mintii si a 
modificărilor comportamentale. Multe dosare referitoare la aceste 
cercetări au fost distruse, însă, repet, se estimează că mii de subiecți 
au fost folosiți fără știința lor în diferitele experimente cu droguri si 
hipnoză ale agentiei!85, 

De asemenea, agenţii serviciilor secrete care aveau legături cu 
Mafia la cursele de cai puteau cu ușurință să prezinte un grăjdar, pe 
Sirhan, doctorului William J. Bryan, drept un candidat căruia urma să- 
i fie spălat creierul. Nici Mafia si nici agenţii CIA care se ocupau cu 
recrutările nu ar fi avut nevoie să știe care era ultimul obiectiv al 
conditionarii — să creeze un tap ispășitor pentru un asasinat. 

Conform celor care se ocupau cu programarea prin hipnoză și 
lucrau la CIA, după ce era „apropriat“ temporar un subiect pentru 
experimente (uneori folosind așa-numitele droguri de viol de astăzi 
strecurate într-o băutură, la club), individul era dus într-un loc sigur 
pentru a fi îndeplinită conditionarea. Experimentele erau efectuate in 
locuri precum închisori, case conspirative, spitale sau instituții 
asemănătoare clinicilor. Dincolo de studierea răspunsurilor particulare 
la experiment, cercetarea presupunea și testarea a numeroase droguri, 
hipnoza și administrarea tratamentelor cu electroșocuri!086. Unul 
dintre obiectivele cercetării era găsirea celei mai bune metode pentru 
a obţine controlul temporar asupra unui subiect fără ca acesta să știe 
si, în același timp, ştergerea experienţei din memoria acestuia. După 
ce programatorul inducea hipnoza, subiectul era „bombardat“ cu 
mesaje audio și era supus socurilor electrice. Aparatele audio „buclau“ 
(i.e. repetau) mesajele, care se auzeau prin boxe plasate sub perna 
subiectului în „camera de dormit.“ Acest proces putea dura de la 15 la 
30 de zile1087. Conţinutul mesajelor audio depindea de răspunsul dorit 
şi de misiunea planificată pentru subiect. Conform expertului în 
hipnoză Milton Kline, ca să aibă succes, o programare prin hipnoză ar 
putea dura până la trei luni1088, 

Dr. Herbert Spiegel, psihiatru din New York si profesor la 
Universitatea Columbia, a afirmat că Sirhan avea o predispozitie 
naturală să fie hipnotizat cu ușurință. Conform evaluării rapoartelor 
psihiatrice făcute de dr. Spiegel, în această privință Sirhan se situează 
între primele  cinci-zece  procentel089. Această neobişnuită 


susceptibilitate la hipnoză a jucat, fără îndoială, un rol-cheie în 
selectarea lui Sirhan ca tap ispăşitor. 

În perioada de trei luni din viata lui Sirhan despre care nu se ştie 
nimic, se pare că acesta a suportat un fel de condiționare, iar 
informaţiile scrise în acele caiete sunt o parte integrală din procesul de 
programare prin hipnoză. Două caiete verzi cu spirală — pe care 
Sirhan nu-și amintește să le fi folosit — au fost descoperite la el acasă, 
pe E. Howard Street la numărul 696, Pasadena, în ziua asasinatului. 
Când sergentul de poliție Will Brandt a perchezitionat casa lui Sirhan, 
a descoperit caietele in dormitorul acestuia. Unul era pe o masa iar 
celălalt, pe jos, lângă patul său10%. Repet, Sirhan nu-și amintește să fi 
scris în aceste caiete si, de fapt, el le-a cerut psihiatrilor să-l 
hipnotizeze înainte de proces pentru a-și recăpăta memoria. El a 
afirmat că „indiferent ce spun (despre caiete) voi suporta consecințele 
după ce vom termina“. Încă nu și-a reamintit nimic. Psihiatrul 
acuzării, dr. Seymour Pollock a răspuns: „Asta mă neliniștește“ 1091. 

Caietele — aşa-numitele jurnale — însumează 48 de pagini. 
Multe dintre cuvinte sunt fragmentare iar frazele și propozițiile sunt 
scrise într-un mod dezarticulat, repetitiv. Două pagini se referă la 
asasinarea lui Robert Kennedy. Luate așa cum sunt, rândurile din cele 
două pagini sunt cu certitudine o probă a premeditării. Dar în lumina 
evenimentelor din viata lui Sirhan si în contextul paginilor luate ca 
întreg, este clar că aceste caiete erau o parte esențială a înscenării, 
menite să incrimineze o persoană nevinovată. 

În cele mai multe pagini se regăsesc nume de prieteni, de cai, 
retorică anticapitalistă, jargon New Age și un mesaj netrimis mamei 
sale. Un specialist grafolog a verificat dacă scrisul din aceste caiete îi 
aparține lui Sirhan1092. Acesta a ajuns la concluzia că ele sunt opera 
unui individ cufundat într-o stare de transă indusă de droguri. Ţinând 
cont de faptul că aceste pagini au fost scrise de Sirhan când se afla 
într-o stare de prostratie, pe baza a ceea ce stim despre viata din casa 
lui Sirhan, se pare că nu a scris aceste caiete acasă. Dacă ar fi fost în 
stare de prostratie acasă, acest lucru ar fi fost observat și scos la iveală 
mai târziu. 

Cercetătorii implicați în studiul spălării creierului folosesc 


ae 


termenul de „scriere automată“ pentru a descrie existența unor 


asemenea pagini. In timpul scrierii automate, subiectul, aflat intr-o 
stare indusă de droguri, răspunde întrebărilor puse de coordonatorii 
săi sau pur si simplu transcrie vocile lor după înregistrări audio. După 
cum am mai spus, tehnicile folosite de CIA în experimentele de spălare 
a creierului presupun utilizarea înregistrărilor, în special pentru 
controlul minţii și modificările comportamentale1093. 

Cele mai multe pagini constau în mesaje confuze care transcriau 
fluxul gândirii si răspunsuri la întrebări, amestecate cu rânduri fără 
sens, dar unele pasaje pot fi interpretate drept o dictare, adică diatribe 
puse pe hârtie fără ezitare de Sirhan, dar venind din mintea unui 
programator experimentat in modificarea comportamentului şi 
controlul minții. De fapt, printre rândurile fragmentare din caietele lui 
Sirhan există unul care se referă la una dintre poveștile preferate ale 
dr. William J. Bryan, cea despre Albert DiSalvo, Strangulatorul din 
Boston: „Dumnezeu să mă ajute, te rog ajută-mă. Salvo Di De Salve 
Die S Salvo“1094. Când numele lui DiSalvo a apărut în caietul lui 
Sirhan, mulți investigatori au căzut de acord că era posibil ca dr. 
Bryan să-și fi lăsat în urmă cartea de vizită. După cum am spus, Bryan 
era un om vorbaret, mai ales când era vorba să se laude cu isprăvile 
sale. Numele prietenului lui Sirhan, instructorul de cai Henry 
Ramistella, cunoscut si ca Frank Donneroummas, apare într-unul 
dintre caiete, scris de un subiect foarte drogat: „fericire fericire Dona 
Donaruma Donaruma Frank Donaruma ru rugăciune rug rugă 
rugăciune plătește la 5 rugăciune plătește la ordinul lui Sirhan Sirhan 
suma de 5...“1095, 

Cateva alte propozitii stranii par sa fie despre prietenul cel mai 
bun al lui Sirhan, Tom Rathke. Nu se stie daca Sirhan a luat legatura 
cu Rathke in timpul in care a disparut trei luni. Oricum, in caiete, 
Sirhan ar fi părut că încearcă să-l contacteze: „Salut Tom Cum voi lua 
legătura cu tine după ce sosesc la aeroport — Eu — sosesc marți după- 
amiază. Sirhan Sirhan Sirhan după-amiază — Chiar tu cu 
adevarat“1096, Pe altă pagină scrie: „poate poți folosi $Sol Sol poate 
poți folosi Sol $ Sol Sol Sol $ $ $ $ Sol $ poate poţi folosi Salut Tom — 
poate poţi folosi $ $ $“1097, 

Straniile rânduri din caiete sunt în mod tipic repetitive, dar pe o 
pagină cuvântul „feed“ (mânca) este scris de 15 ori!0%. Nu se știe 


daca Sirhan a trăit cu grija mâncării si a locuinţei în cele trei luni cât a 
lipsit. El nu era bogat si, de fapt, nici nu avea cont in banca1099, Banii 
conveniti ca asigurare pentru accidentul de la fermă nu au sosit până 
în aprilie 1968, moment în care el se întorsese deja acasă. Cu 
siguranță cheltuielile pentru cele trei luni ar fi făcut o gaură în 
economiile lui Mary Sirhan. Conform autorului John Marks, 
experimentele asupra modificării comportamentului includeau de 
multe ori privarea de mâncare sau cea senzorială. Repetând de 15 ori 
cuvântul „mâncare“, Sirhan ar fi putut foarte bine să tânjească după 
hrană. 

Pe lângă aceste fragmente și alte fraze fără sens din caietele lui 
Sirhan, apar și cuvintele „droguri“ si ,,electrosoc“ de patru ori1100. Pe 
altă pagină, stă scris de jos în sus: „Echipament electric acesta pare să 
fie cantitatea corectă de preponderență“1101. Repet, Sirhan nu-și 
aminteşte de toate acestea şi nici motivul pentru care a scris cuvintele 
respective. 

Pentru făptași, testul crucial în programarea unui tap ispăşitor ar 
fi acela de a avea certitudinea că subiectul nu-și va aminti nimic nici 
în timpul interogatoriilor ulterioare de la poliție. Sugestia 
posthipnotică, actul programat în sine și identitatea hipnotizatorului 
trebuiau să fie imposibil de rememorat. 

După asasinat si după ce, în celula lui, a fost chestionat zile în sir 
de autorul Robert Kaiser, Sirhan a făcut referire la acest subiect. 
Întrebat ce simte în legătură cu amnezia sa, Sirhan i-a sugerat lui 
Kaiser că, probabil, cineva „se joacă“ cu mintea lui. Bazându-se pe 
cunoștințele sale despre ocultism, el a adăugat: „Încerc mereu să mă 
păzesc împotriva lui“1102. Sirhan l-a rugat apoi pe Kaiser să-l ajute să 
afle mai multe pe această temă. Două luni mai târziu, Kaiser le spunea 
jurnaliştilor de la Chicago Tribune că era de părere că Sirhan fusese 
programat de cineva!!°3, 

Autorii William Turner și Jonn Christian scriu că, pentru a testa 
credibilitatea lui Sirhan, un fost ofițer din serviciile secrete ale 
armatei, Charles McQuiston, a analizat înregistrările cu interviurile lui 
Sirhan. McQuiston a ajuns la concluzia că acesta spunea adevărul. 
Folosind un aparat PSE (Psychological Stress Evaluation, Evaluarea 
Psihologică a  Stresului), asemănător detectorului de minciuni, 


McQuiston a analizat stresul provocat de tentativele de inselatorie. El 
a ajuns la concluzia ca nivelul de stres al lui Sirhan era scăzut si că, 
prin urmare, răspunsurile sale erau corecte și cu adevărat sincere. De 
asemenea, testul pare să indice, bazându-se pe expresiile folosite de 
Sirhan, că a fost programat prin hipnoză. Aceste rezultate au fost 
confirmate de dr. John W. Heisse jr., președintele Societății 
Internaţionale de Analiză a Stresului, care a studiat, de asemenea, și 
rezultatele!104, 

Un aspect al conditionarii lui Sirhan presupunea inducerea în 
conștiința sa a unor credinţe inexistente anterior. De exemplu, Sirhan 
credea că a fost învățat hipnoza și autoprogramarea de către 
AMORCI105. Cu toate acestea, rozacrucianii nu sunt interesaţi de 
aceste subiecte. Fără îndoială că lui Sirhan i s-au spus aceste lucruri 
când era hipnotizat, în timpul programării. Cei care i-au indus această 
amintire știau că a-l face să creadă că AMORC se jucase cu mintea sa 
ar fi o bună acoperire pentru experimentul lor. 

De asemenea, după cum reiese din caietele lui Sirhan, 
conditionarea lui include și referințe la figuri importante din literatura 
New Age. Acesta este exact tipul de cunoștințe cu care era familiarizat 
dr. William Bryan, fiind autorul unor volume cu acest subiect. 

De pildă, în caietele lui Sirhan apare numele misticului tibetan, 
maestrul Koot Hoomi. Cu toate acestea, Sirhan îi scrie numele fonetic, 
ca si cum l-ar fi cunoscut doar din auzite, si nu l-ar fi văzut scris pe 
hârtie: „maestrul Kuthumi“1106. Clar, Sirhan l-a scris fonetic, în urma 
unei dictări. Este un alt semn al scrierii automate. 

Se crede că maestrul Koot Hoomi i-a oferit fondatoarei Societăţii 
Teosofice, doamna Elena Blavatski, îndrumări în scrierea operelor. 
Aceasta s-a născut in Rusia si s-a mutat in New York în 1875. A trait, 
mai târziu, în India și Anglia, unde a murit în 1891. În timpul vieţii, a 
scris enorm. Cea mai cunoscută carte a ei, The Secret Doctrine 
(Doctrina secretă), avea șase volume în care analiza misterele 
universului și studia puterile ascunse ale omului!107. Pe când trăia in 
Anglia, doamna  Blavatski şi-a numit grupul de teosofisti 
„Iluminati“1108. Interesant, același nume va fi folosit o sută de ani 
mai târziu in SUA pentru a eticheta mișcarea numită „Conspirația Noii 
Ordini Mondiale“. În anii 1970, curentele de dreapta au dat vina pe 


așa-numiții „Illuminati“ pentru asasinarea lui John si Robert 
Kennedy1109. Această știre falsă va ascunde adevărul si va distrage 
atenția publicului de la teoriile legitime ale conspirației. După 
asasinarea lui Bobby, când Sirhan a fost întrebat în închisoare ce știe 
despre termenul de „Illuminati“ care apărea în caietele sale, el a spus 
că nu îi este cunoscut, doar dacă nu cumva era legat de organizaţia lui 
Manly Palmer Hall!110. 

Citind la întâmplare pagini din caietele lui Sirhan, tonul este in 
mod suspect asemănător unei scene de spălare pe creier dintr-un film 
hollywoodian. Sirhan era pur și simplu un tânăr jocheu aspirant. Nu 
avea convingeri ideologice ferme și nici interese în Partidul comunist. 
Astfel că, a scrie subit declaraţii politice într-un caiet este cel putin 
dubios!111, „Susţin înlăturarea actualului preşedinte al nenorocitelor 
State Unite ale Americii. Nu am planuri clare, dar voi face în curând 
ceva... Sprijin cu tărie cauza comunistă și pe cei care-o reprezintă — 
indiferent că sunt ruși, chinezi, albanezi, unguri — Proletari din toate 
ţările, uniti-va. Nu aveţi nimic de pierdut decât lanţurile și o lume de 
câștigat“1112. Această ultimă propoziţie este repetată de trei ori. 

Cu certitudine, faptasii știau că atunci când autoritățile vor căuta 
probe care să ateste premeditarea, astfel de pagini îi vor ajuta să-şi 
susțină cazul. Cine citea aceste pasaje după asasinat nu putea trage 
decât o singură concluzie: această persoană poate fi periculoasă. 
Rândurile cu pricina erau scrise în momentele de maximă tensiune ale 
Războiului Rece, în primăvara lui 1968, când Rusia comunistă i-a 
invadat pe cehoslovaci. Multor observatori americani li s-a părut, 
desigur, că „proletarii din toate țările“ avansau pe toate fronturile. Si, 
câtă vreme motivul asasinării lipsea cu desăvârșire, autoritățile vor 
folosi pagini ca aceasta, pentru a putea invoca unul. Din nou, Sirhan 
era departe de a fi un socialist. El era tânărul imigrant tipic, visând la 
bogăţie și la plăcerile pe care aceasta le poate aduce. 

După cum am mai spus, Sirhan era creștin ortodox, crescut în 
cartierul creştin al Ierusalimului. Nu era musulman!113. Dat fiind acest 
lucru, făptașii au fost nevoiţi să creeze o personalitate care să poată fi 
considerată drept profilul unui asasin. Prin urmare, ei au încercat să 
folosească sesiunile de scriere automată pentru a crea aceste pagini 
din caiet care-l prezentau pe Sirhan drept un militant arab. Din cele 


48 de pagini scrise, trei se refera la carismaticul presedintele egiptean 
Gamal Abdel Nasser (1956-1970) care era socialist!114. Două dintre 
aceste pagini in care apare numele lui Nasser sunt in engleza iar alta 
este scrisă în arabă. Primele sunt un talmes-balmes de cuvinte și litere 
aruncate în pagină, iar ultima cuprinde fraze fără sens!115, Pe o 
pagină în engleză scrie: „Mu mult să trăiască Nasser mult trăiască 
trăiască Mult trăiască mult Nasser Mult să trăiască Nasser Mult 
trăiască Nasser Mult trăiască Comunism Mult trăiască Comunism Mult 
să trăiască Nasser Nasser Nasser Nasser Nasser Nasser.“ Iar pe a doua 
pagină în engleză scrie: „Mult să trăiască Nasser Nasser Mu Mult să 
trăiască Nasser N N N Nasser este cel mai mare om care a trăit pe 
acest pământ, Nasser este cel mai mare om care a trăit pe acest 
pământ, Nasser este cel mai mare om care a trăit trăit trăit trăit NN N 
N Nasser este cel mai mare om care vre vreo vre vreodată a trăit“1116. 
Desigur, se știa că pe-atunci Sirhan avea doar un interes pasager față 
de politicile din Orientul Mijlociu. 

De fapt, fraţii si prietenii lui Sirhan îl considerau o persoană 
pașnică și spirituală. După cum i-a spus Sirhan scriitorului Robert 
Kaiser înainte de procesul său: „Ura îmi este străină; nu o pot 
înţelege“1117. 

Peggy Osterkamp și Gwen Gumm, cunoștințele lui Sirhan despre 
care am mai vorbit, sunt menţionate și ele în aceste caiete. Numele lui 
Peggy este repetat de multe ori, la fel si adresa ei de acasă: 
„Domnișoara Peggy Osterkamp, 13290 Archibald Ave, Corona, Calif 
80113.“ Numărul casei și codul zonal diferă mereu când este scrisă 
adresa1118. Pe o pagină găsim scris: „Te iubesc“ și „Sol si Peggy“1119. 
Numele lui Gwen apare și el frecvent în caiete, alături de adresa 
ei1120, 

Chiar dacă se ştie că aceste fete nu au avut o legătură serioasă cu 
Sirhan, numele lor apare totuşi în aceste pagini. Repet, în timpul 
scrierii automate, de vreme ce subiectul este într-o stare de transă, 
materialul textual corespunde, de regulă, comenzilor primite. Dacă 
Sirhan a fost întrebat de pasiunile sale din trecut, este posibil să-i fi 
venit în minte aceste nume. Dacă așa stau lucrurile, atunci se pare că 
programatorul se juca cu emoţiile profunde ale lui Sirhan pentru a-și 
atinge obiectivele. 


Exista si posibilitatea ca ambele fete sa fi fost cunoscute — 
probabil de cineva de la hipodrom — iar persoana respectiva sa fi fost 
prezenta in timpul sesiunii de scriere automata si sa fi rostit numele 
lor. Se pare că cel care îi cunoastea pe toți trei era Tom Rathke. 

Alt motiv pentru care numele fetelor puteau să apară în caiete 
este la fel de sinistru. Se ştie că, aflată sub hipnoză, unei persoane i se 
poate spune că un străin aflat în cameră este, de fapt, cineva pe care 
subiectul îl cunoaște si iubește. 

Acesta nu doar că va crede acest lucru, dar va și acționa în 
consecință, ca și cum și-ar fi văzut iubita în locul persoanei de 
fațăI121. De pildă, dacă o femeie necunoscută lui Sirhan ar fi fost 
lângă el în timpul procesului de programare prin hipnoză iar acestuia i 
s-ar fi spus că ea este una dintre pasiunile sale recente, el ar fi crezut 
că este adevărat. Dacă aşa au stat lucrurile, înseamnă că 
programatorul s-a folosit de cele mai profunde emoţii ale lui Sirhan. 
Acest „fenomen“ s-ar fi adăugat sugestiilor hipnotice puternice și 
drogurilor care afectează gândirea. Rezultatul final a fost că 
programatorul l-ar fi putut face pe Sirhanmai dornic sau mai pregătit, 
sub hipnoză, să întreprindă sarcinile primite. 

Se pare că la acea perioadă a existat o tânără în viata lui Sirhan, 
deși el nu-și aminteşte decât un scurt moment petrecut cu ea. 

Numeroși martori de la Hotelul Ambassador l-au văzut pe Sirhan, 
în noaptea asasinatului, împreună cu o femeie misterioasă în Salonul 
Ambasadei si în zona bucătăriei. Prezenţa ei si faptul că el nu-și mai 
aminteşte mai deloc acea noapte i-au făcut pe unii investigatori să 
creadă că ea era cea care îl controla sau îl coordona — și semnalul de 
declanșare. Sirhan nu-și amintește să fi fost cu cineva anume în acea 
seară, în afară de faptul că era cu o femeie la un moment dat, târziu 
noaptea, când s-a simţit foarte obosit și a plecat să bea o cafea. Sirhan 
i-a spus reporterului NBC Jack Perkins într-un interviu pe care i l-a 
acordat la un an de la asasinat, că-și amintește că a mers după o fată 
în bucătărie. Ei au găsit o cafetieră mare1122, E] i-a dat o ceasca fetei, 
apoi şi-a pus una si pentru el. Nu-si amintește numele ei, ci doar că 
era bătut de mulțime. Imediat după asasinat, fata a fost văzută de 
multi martori părăsind oficiul bucătăriei în timp ce toți ceilalți 
încercau să intre!123, După cum vom vedea în cele ce urmează, tânăra 


care era cu el cand a avut loc asasinatul ar fi putut juca un rol 
important în programarea lui. Dacă ea era persoana care-l controla pe 
Sirhan, atunci fără îndoială că, în timpul procesului de condiționare, 
trebuie să fi aflat la fel de multe despre rolul pe care-l va juca el fără 
voie în complot pe cât a aflat despre propriul ei rol. Această ipoteză 
este plauzibilă mai ales dacă ea trebuia să fie pentru Sirhan, înainte de 
hipnoză, butonul declanșator al acțiunilor programate. Ea putea, de 
asemenea, să joace rolul iubitei imaginare a lui Sirhan, tinandu-l 
ocupat în timpul conditionarii sale. Ar fi trebuit îndeplinite numeroase 
sarcini de rutină pentru a-l menţine pe Sirhan în starea de 
programare, a-i administra corect medicamentele și a-l hrăni în cele 
trei luni cât a lipsit de-acasă. 

În vreme ce un Tom Collins amestecat cu un drog puternic au 
grăbit, probabil, declanșarea stării de amnezie pe durata de trei luni 
din viata lui Sirhan, o ceașcă de cafea în bucătăria Hotelului 
Ambassador ar fi putut fi factorul declanșator final. Fata care se afla în 
acea seară cu Sirhan, despre care martorii spun că era atrăgătoare și 
avea un chip frumos, ar fi putut fi „cea care îl controla“ încă din 
perioada inducției inițiale a stării de hipnoză, la sfârșitul lui 1967. 
Această persoană l-ar fi putut tine hipnotizat pe Sirhan cu ajutorul 
anumitor factori declanșatori și al băuturilor cu droguri, în timp ce 
îndeplinea ordinele superiorilor de a-l duce pe Sirhan într-un loc și la 
o oră prestabilite. Și, probabil, ea chiar l-a ţinut în viata. 

Cât timp a fost plecat de-acasă, adică vreme de trei luni, mama 
lui nu a primit nicio veste de la fiul ei. De parcă pentru a justifica sau 
a şterge orice suspiciune a acestui comportament evident neobișnuit, 
în unul din caietele lui Sirhan a fost descoperită o scrisoare adresată 
doamnei Sirhan dar care nu a ajuns la destinatar. Este una dintre 
puţinele pagini scrise îndeosebi în limba arabă, limba nativă a lui 
Sirhan. 

În cartea lui Robert Kaiser găsim o traducere: „Venerabila mea 
mamă, Dumnezeu s-o țină sănătoasă si s-o binecuvanteze... În ceea ce 
mă privește, totul este cum nu se poate mai bine și sunt foarte sănătos. 
Sper ca și cu tine lucrurile să stea la fel. Pun în plic zece dolari pentru 
scrisorile pe care mi le poţi trimite din Pasadena si, in special, 
plicurile și publicațiile de la Rosicrushay (sic) din Shener și alte plicuri 


primite. Astept si un cec de la Trezorerie pe care vreau să îl trimiti P P 
Peggy. Acest plic conține si pagini cu adresa mea scrisă pe ele si pe 
care să le folosești doar pentru a-mi trimite scrisori aici. În special, te 
rog din suflet să nu discuti cu nimeni despre locul unde mă aflu. Multe 
mulțumiri anticipate Sirhan Sirhan Sirhan Sirhan Sirhan Sirhan al tău 
fiu al tău fiu al tău Sirhan Sirhan Sirhan Sirhan...“1124 

Repet, Sirhan nu-și amintește să fi scris această scrisoare. 
Întrebat după asasinat despre această pagină, Sirhan a observat că fata 
menționată ar putea fi Peggy Osterkamp, cineva la care nici măcar nu 
se mai gândise de doi ani, din 19661125. În mod cert, făptașii 
intenționau ca cei care vor citi caietele să ajungă să creadă că Sirhan 
acționa de capul lui și dorea să o liniștească pe mama sa — să facă să 
pară că încearcă să stingă sentimentul de vinovăţie că a plecat de 
acasă fără nicio explicație. Pare să spună unde poate fi găsit, dar aici 
este un alt truc — citim în scrisoare: „Acest plic conţine si pagini cu 
adresa mea scrisă pe ele“. Dar, desigur, nu există plic sau pagini cu 
adresa lui. Nu este o scrisoare trimisă, este un alt episod de scriere 
automată, gândit de coordonatorii lui Sirhan pentru a-i acoperi 
conditionarea, făcându-i pe investigatori să creadă că el știa unde se 
află când de fapt, habar nu avea. 

În cele 48 de pagini, nu există decât două care fac referire la 
Robert Kennedy. Pe o pagină scrie: „Hotărârea mea de a-l elimina pe 
RFK a devenit tot mai mult o obsesie de nezdruncinat. RFK trebuie să 
moară. RFK trebuie omorât. Robert F. Kennedy trebuie asasinat...“ 
Această propoziţie se repetă de douăsprezece ori. La sfârșitul paginii 
se mai poate citi: „Robert F. Kennedy trebuie asasinat înainte de 5 
iunie 1968“1126. Din nou, Sirhan nu-și aminteşte să fi scris aceste 
rânduri. Mai mult, nu ştie să fi avut o „obsesie de nezdruncinat“ legată 
de Robert Kennedy sau altcineva. 

Pe a doua pagină stă scris: „Kennedy trebuie să cadă“. Se repetă 
de opt oril127. 

Se crede că „sub hipnoză nu poţi face nimic din ceea ce nu ai 
face în mod normal“. Totuși, experții au descoperit că există și un alt 
principiu funcțional în hipnoză: acela al imperativului moral (descris 
într-un capitol anterior). Conform acestui principiu, un subiect va face 
ceea ce crede el că este corect, conform standardelor sale. Când cineva 


este convins, prin hipnoză, că există o ameninţare la adresa celor 
dragi, el va reacționa pentru a-i apăra, chiar lovind persoana pe care o 
percepe drept inamic. Conform principiului imperativului moral, în 
cazul subiecților hipnotizati, necesitatea de a acționa într-o anumită 
direcție justă din punct de vedere moral (în mintea lor) pune stăpânire 
pe persoana respectivă sau devine imperativă. Astfel, cercetătorii 
criminaliști familiarizați cu istoria hipnozei au conchis că ezitările 
unei persoane de a savarsi o crimă pot fi anulate dacă cel în cauză este 
condiționat să creadă că actul pe care îl comite are un înalt obiectiv 
moral!128, De pildă, dacă cei hipnotizati consideră că persoane 
nevinovate sunt cumva amenințate de un pericol iminent, vor dori să 
facă ceva pentru a-i apăra. Conform acestui principiu, un subiect 
poate primi informaţii si comenzi, dar va răspunde în conformitate cu 
principiile sale morale, săvârșind fapte care ignoră inhibitiile, pentru a 
înfăptui ceea ce subiectul crede că este just din punctul său de vedere. 
În același fel, un hipnotizator isi poate păcăli subiectul, determinându- 
l să facă ceva împotriva propriei voințe, prin invocarea imperativului 
moral. În acest caz, i se furnizează celui hipnotizat informaţii eronate 
şi i se comandă să întreprindă o acțiune. Subiectul se supune 
ordinului, crezând că fapta sa este justă din punct de vedere moral și 
tocmai de aceea, imperativă!129. În faza de pregătire a procesului, 
psihiatrii curții au descoperit, folosindu-se de hipnoză în cazul lui 
Sirhan, ceva foarte interesant în legătură cu subiectul lor. În timp ce i 
se puneau întrebări despre asasinat, Sirhan, aflat sub hipnoză, a rostit 
cuvântul „bombardiere“. Doctorii au încercat atunci să afle înțelesul și 
contextul acestui cuvânt testându-i reacţiile lui Sirhan sub hipnoză. 
Psihiatrii i-au spus că bombele israeliene omorâseră și schilodiseră 
copii nevinovați în satele din Gaza. Sirhan a început să plângă1130. Se 
ştie că eficiența hipnozei ca metodă de programare depinde în mare 
măsură de individul care este supus procesului. Subiectul trebuie să 
aibă pasiuni care pot fi exploatate. În fapt, programarea prin hipnoză 
este mai eficientă dacă se bazează pe emoţii puternice. 

În cazul lui Sirhan, probabil cel mai semnificativ factor 
emoțional care-l motiva, date fiind experienţele din copilărie în timpul 
primului război arabo-israelian, a fost autoconservarea. El era motivat 
să se protejeze si să-și apere familia. În mod clar, programarea prin 


hipnoza ii insuflase lui Sirhan sentimente antiisraeliene exagerate care 
îl copleșeau — credea că evreii erau direct responsabili de moartea 
membrilor familiei sale și de distrugerea patriei sale. Sugestiile că 
Robert Kennedy susținea sprijinul militar pentru Israel au alimentat 
cele mai profunde temeri ale lui Sirhan asupra lui Bobby. Cu astfel de 
sugestii posthipnotice implantate în subconștientul lui Sirhan, un 
expert în controlul minţii nu avea nevoie decât să folosească stimulul 
potrivit pentru a declanșa răspunsul comportamental dorit. Acesta, la 
rându-i, declanșa mecanismul de autoconservare al lui Sirhan, care, 
câtă vreme era sub hipnoză și droguri, era determinat să-l atace pe 
Bobby Kennedy pe care-l percepea ca pe o ameninţare la adresa 
familiei sale. Într-o stare indusă de droguri şi programată hipnotic, 
aşa-numitul imperativ moral a înlocuit firea docilă a lui Sirhan. 

Revenind la caiete și considerându-le un produs al celor trei luni 
de condiționare prin care a trecut Sirhan, este clar că, de fapt, ei au 
construit un caz de programare prin hipnoză, nu de premeditare. De 
exemplu, unele pagini din caiet sunt datate, ca si cum ar fi însemnări 
de jurnal. Dar datele nu au nicio semnificație și nu sunt în ordine. În 
plus, dat fiind faptul că au fost create înainte de întoarcerea lui Sirhan 
acasă, în martie 1968, unele însemnări sunt, cu certitudine, 
postdatate. De pildă, declaraţia despre „obsesia de nezdruncinat“ a lui 
Sirhan era datată „18 mai, 9.45 AM — 68“ la începutul paginii1131, 
Această datare a fost gândită, fără îndoială, ca să se creadă că Sirhan a 
scris rândurile cu două săptămâni și jumătate înainte de alegerile 
primare din California, adică de 4 iunie. Folosind o dată mai apropiată 
de asasinat, cazul de premeditare devine mai clar și mai incriminator. 

Cel mai adesea se crede că nimeni nu poate fi hipnotizat fără 
acordul său, deși această prejudecată s-a dovedit greşită. Rezistența la 
hipnoză poate fi depăşită cu ușurință folosind drogurile și tehnicile de 
control al minţii, precum privarea senzorială!132. De fapt, reacția 
emoțională a lui Sirhan este foarte diferită de felul său normal de a fi. 
Aflat într-o stare nonhipnotică, personalitatea lui Sirhan este 
schimbată. De exemplu, în timpul procesului când Sirhan a vorbit 
despre sentimentele sale față de Robert Kennedy, el a declarat: 
„Speram să continue ce a început fratele său... Îl sustineam foarte 
mult“ 1133, 


În ceea ce privește eficiența conditionarii sau programării unui 
subiect, psihiatrul Herbert Spiegel a afirmat că „era cu certitudine 
realizabilă“1134. În plus, un subiect poate fi programat să uite cine a 
fost programatorul lui. Hipnotizatorul poate face acest lucru plantând 
o altă identitate în subconștientul subiectului. 

Dr. Bryan era maestru în inocularea sugestiilor posthipnotice în 
mintea subiecților. El a fost considerat și unul dintre cei mai 
inteligenți practicanți ai artei de a folosi trucuri care să garanteze cel 
mai mare impact posibil. Este, evident, cazul lui Sirhan Sirhan. De 
exemplu, așa cum vom vedea în cele ce urmează, bazându-ne pe 
evaluările făcute lui Sirhan în închisoare, el pare să fi fost programat 
să creadă că s-ar fi putut hipnotiza singur, folosind o oglindă (ceea ce 
este imposibil). Făcându-l să creadă acest lucru, el putea, după 
asasinat, să considere că putea impusca pe cineva si să nu-și 
amintească mai târziu. Astfel, conditionarea i-ar fi ascuns lui Sirhan 
că, de fapt, a fost programat prin hipnoză și ar fi ridicat un zid între 
asasinat şi adevărații agenţi si programatori. 

Cele trei luni din viaţa lui Sirhan rămân în continuare un mister. 
Experimentele de condiționare ale CIA au loc, de obicei, după cum am 
mai spus, în anumite unități medicale din Canada și Statele Unite ale 
Americii si în casele conspirative ale agenţiei. În cazul lui Sirhan, el ar 
fi putut fi programat într-un loc aflat în aria geografică a lui Bryan. 

Se știe că pentru agenţii CIA experimentați nu era neobișnuit să 
mascheze misiunile sub acoperire folosindu-se de dubluri. Asemenea 
trucuri au permis agenției să fabrice dovezi, creând iluzia că o 
anumită persoană a fost implicată într-o activitate când, de fapt, nici 
nu fusese în locul respectiv. Am văzut cum a fost utilizată o dublură la 
ambasada din Mexic, cu două luni înainte de asasinarea lui JFK, 
fotografiile camerelor de supraveghere dovedind că presupusa vizită a 
lui Lee Harvey Oswald a fost, de fapt, pusă în scenă de un impostor. 
Utilizarea unei dubluri a lui Sirhan în timpul dispariţiei sale de trei 
luni este, de asemenea, o posibilitate de luat în calcul. Un tip care 
seamănă cu Sirhan ar fi putut crea iluzia că el este plecat să-și viziteze 
prietenii pentru trei luni, în vreme ce el era condiționat, de fapt, într-o 
casă conspirativă a agenţiei. După cum vom vedea, această smecherie 
îi va duce pe investigatori în acel loc pe care Angleton îi plăcea să-l 


numeasca ,,labirintul oglinzilor“. 

Există martori care au declarat că pe parcursul celor trei luni in 
care a dispărut — la începutul lui 1968 — au văzut frecvent o 
persoană pe care ulterior au identificat-o ca fiind Sirhan, călărind de-a 
lungul albiei râului Santa Ana în Santa Ana, cam la 50 de km sud-est 
de Pasadena!135. Martorii sunt Bill Powers, un fermier din zonă, 
proprietar al grajdurilor Wild Bill, si angajatul său, John Beckley1136. 
Se spune că l-au văzut pe Sirhan călărind cu un vecin, Oliver Brindley 
Owen, în vârstă de 55 de ani. Nu există niciun indiciu că Sirhan ar fi 
vorbit cu Powers și Beckley!!37. Dat fiind faptul că Sirhan nu-și 
aminteşte nimic din această perioadă, dacă acea persoană ar fi fost el, 
probabil că ar fi fost în transă. Sau, după cum am văzut mai devreme, 
acel „Sirhan“ văzut de Powers şi Beckley putea fi, de fapt, o dublură. 

Fermierul Bill Powers îl cunoştea pe Owen de patru ani, iar 
ferma sa era situată lângă al lui Owen, în Santa Ana!138. Owen, care 
era cunoscut sub numele de Jerry Owen, era negutator de cai și un 
predicator de modă veche!!39, isi spunea ,,Biblia umblatoare“ datorita 
faptului că tinea minte majoritatea capitolelor și a versetelor. De fapt, 
la câțiva ani după asasinat, a devenit gazda propriului program de 
televiziune care se intitula chiar asa!140, Dincolo de faptul că predica 
Biblia din când in când și făcea negot cu cai, Owen fusese boxer 
profesionist. Avea o înălțime de peste 1,82 m și cântărea aproape 115 
kg. De asemenea, era cunoscut și pentru temperamentul său extrem de 
schimbător!141. 

Conform scriitorilor Turner si Christian, de la 26 la 50 de ani, 
Owen a avut probleme cu incendiile!142. Conform dosarului său, a 
emis anumite pretenţii de despăgubiri în cazul incendierii a şase 
biserici și a căpătat ceva bani pentru unele dintre ele. Incendiile au 
avut loc pe întreg continentul, din Castro Valley, California, în 
Oregon, Texas, Kentucky, Maryland până in Tuscon, Arizona!!43, 
Jerry Owen putea fi considerat cu ușurință un escroc. 

În așa-zisele jurnale ale lui Sirhan, apare același nume, scris „J 
Jee Jeerry“1144. După asasinarea lui Bobby Kennedy, amprentele lui 
Sirhan au fost descoperite pe un camion cu care mergea Owen. Acesta 
a fost găsit abandonat în Barstow si a fost predat FBI-ului!145. 

În ciuda acestor legături dintre Sirhan și Owen, raportul final al 


Poliției din Los Angeles nu-i menționează pe martorii care i-au văzut 
pe Owen si pe Sirhan împreună!146. Numeroşi investigatori, ba chiar 
si mama lui Sirhan, l-au întrebat despre Jerry Owen. Cu toate acestea, 
el nu și-l amintește. Blocajul amnezic este mai puternic!!47, 

Jerry Owen îi cunoștea bine pe mulți care se învârteau în lumea 
curselor de cai. A frecventat Santa Anita și Hollywood Park în 1965 
si1966, ca si Sirhan!148. La începutul lui 1968, Owen tinea doi cai la 
grajdurile Wild Bill din Santa Ana11%9. După spusele lui Powers, Owen 
îi spusese că știa un antrenor la hipodrom mai bun decât angajatul lui 
Powers, Johnny Beckley. Owen, care se preocupa foarte mult de 
îngrijirea cailor săi, i-a spus lui Powers că un tânăr pe nume Sirhan ar 
fi un bun înlocuitor, dacă Beckley nu se descurca!15°, 

Dar Powers era precaut din cauza comportamentului excentric al 
lui Owen. El le-a spus mai târziu anchetatorilor că Owen părea tipul 
care „ar fi putut să te lichideze. N-ar fi stat pe gânduri — ar fi făcut-o. 
Și apoi ar fi spus o scurtă rugăciune“1151. 

După asasinat, când Bill Powers a fost interogat de doi polițiști, 
acesta a declarat că a fost avertizat de ei să nu spună nimănui că l-a 
văzut pe Owen cu Sirhan!!52, Conform sergentului Dudley Varney de 
la Poliția din Los Angeles, Johnny Beckley, ajutorul lui Powers care 
îmblânzea caii lui Owen, a sfârşit prin a nega că l-a văzut pe Sirhan. 
Dar ulterior, după ce Beckley a auzit că ar putea fi chemat pentru 
întrebări suplimentare, a dispărut1153. Se crede că a fugit in Missouri. 
Conform autorilor Turner si Christian, el spunea că „se teme pentru 
viata lui“1154. 

Înainte să plece, Beckley i-a spus unui tânăr de la grajd, John 
Chris Weatherly, că, dacă dezvăluie vreunul dintre ei că Owen îl 
cunoștea pe Sirhan, vor intra într-o mare belea întrucât, după cum 
spunea el, „predicatorul ăsta are suficienți bani să ne vină de hac“1155. 
Deși unii îl știau pe Owen ca voce a Scripturii, mulți se temeau de el. 
Când Weatherly le-a declarat poliţiştilor că tovarășii lui de lucru îl 
zăriseră pe Owen cu Sirhan, sergentii Varney si Manuel Gutierrez i-au 
spus „că nu trebuie să vorbească cu nimeni,“ că ar fi „împotriva 
legii“1156. Asupra lui Weatherly s-a tras într-o noapte a lui august 
1971 pe când stătea în camionul său, în fata casei. Glontul l-a ratat cu 
putin, oprindu-se în camion!157. Cert este că Weatherly, Powers și 


Beckley au platit cu totii pretul pentru ca au furnizat aceasta 
informatie. 

După cum vom vedea în cele ce urmează, Owen a fost ales să 
joace, fără să vrea, rolul de ţintă falsă. Prezenţa lui nu a servit doar ca 
distragere a atenţiei, dar poate să fi fost gândită, în mod ironic, să 
înlăture suspiciunile în legătură cu dubioasa absenţă de trei luni a lui 
Sirhan — faptul că acesta a călărit alături de „omul lui Dumnezeu“ ar 
fi fost considerat o activitate nevinovată. Era, de asemenea, o 
acoperire perfectă pentru ce i se întâmpla cu adevărat lui Sirhan în 
spatele ușilor închise. La conditionarea lui Sirhan si la stabilirea 
obiectivelor finale nu ar fi fost nevoie să participe nici Owen și nimeni 
altcineva, doar coordonatorii săi. Organizarea informaţiilor sau a unui 
plan face parte din rutina misiunilor secrete. Fiecare participant nu 
cunoaște decât un segment. Dar niciun segment nu conţine suficiente 
informații pentru a trăda sau a compromite misiunea. Și acesta pare să 
fi fost, cel mai probabil, cazul cu Jerry Owen. 

În ceea ce priveşte locul in care s-a facut conditionarea lui 
Sirhan, ar fi putut fi pe domeniul lui Owen, acolo unde martorii l-au 
văzut pe tânărul care semăna cu Sirhan. Sau era adus acolo pentru 
călărie, în timpul perioadei de trei luni de condiționare. De fapt, 
Sirhan ar fi putut fi condiționat chiar într-o instituție, poate dus sub 
acoperire, pe calea aerului, la Montreal unde există dovezi referitoare 
la experimentele finanțate de agenţie în domeniul controlului 
mintii!158, Într-un asemenea loc, ar fi putut fi programat prin hipnoză, 
fără să fie descoperiți. 

Între timp, acasă în Pasadena, Mary Sirhan se ruga, citea din 
Biblie și căuta consolare din partea fiului său Adel, care locuia cu ea. 
Durerea și sentimentul că l-au pierdut pe Sirhan au oglindit suferințele 
familiilor americane de pe întreg cuprinsul țării în timpul războiului 
din Asia de Sud-Est. 

Pe 30 ianuarie 1968, cei mai multi soldaţi ai SUA stationati in 
Vietnam se așteptau la o noapte liniștită. Era vacanța Anului nou lunar 
vietnamez, cunoscut şi ca Tet, o perioadă de bucurie și sărbătoare. În 
avanposturile americane din zona rurală vietnameză militarii încercau 
să doarmă, în vreme ce soldaţii care erau de gardă scrutau întunericul 
peste sacii de nisip cu care-și înconjuraseră buncărele. Deodată, fără 


avertisment, în nenumărate locuri din Vietnam, trupele inamice au 
ieșit din junglă și au atacat. În cele mai multe baze, sistemele de 
alarmă s-au declanșat, detonând minele de teren și decimându-i pe 
invadatori. Valuri de comuniști și-au croit drum înainte, trecând de 
avanposturi în multe zone. Bazele aeriene ale SUA au fost bombardate 
cu mortiere, aruncând în aer avioanele și distrugând barăcile, 
hangarele și pistele de aterizare. La ambasada SUA din Saigon un atac 
cu rachete a fost urmat de un asalt direct asupra intrării principale a 
clădirii. Au fost uciși mai mulți angajaţi ai ambasadei înainte ca 
infanteria marină să-i poată opri pe insurgenți, asigurând zona. 
Atacatorii din partea de nord a ţării erau nord-vietnamezi obișnuiți 
care se revărsaseră peste Zona Demilitarizată, în vreme ce în sud 
atacurile erau conduse de Vietcong. Ofensiva inamică din noaptea de 
Tet a luat prin surprindere națiunea si Washingtonul. 

Forțele unite ale nord-vietnamezilor și Vietcongului însumând 
aproape 70 000 de soldaţi lansaseră un asalt împotriva forțelor 
americane pe întreg teritoriul Vietnamului. Mai mult de 100 de 
localități și oraşe au fost lovite de acest atac-surpriză bine 
coordonat!159, În următoarea lună, au murit mai mult de 2 000 de 
militari americani înainte ca ofensiva să fie oprită. Surse din Pentagon 
au raportat un mare număr de militari americani morți in Hue si in 
alte capitale provinciale. Hue a fost, de fapt, capturat de Vietcong, iar 
militarii americani au reușit să elibereze orașul într-o lună. 

Atacul comuniștilor asupra ambasadei Statelor Unite ale Americii 
era parte a unei strategii de a instiga la revoltă împotriva regimului de 
la Saigon și a americanilor, conform istoricului militar Stanley 
Karnow1150. El a scris că ofensiva Tet, asa cum a fost plănuită de 
ofițerii lui Ho Chi Minh, a fost promovată puternic în Vietnamul de 
Nord. Presa guvernamentală a declarat că o ofensivă de proporții era 
cea mai bună șansă a poporului de a elibera Vietnamul de Sud din 
mâinile „agresorilor“ americani și pentru a pune capăt regimului 
corupt de la Saigon!!6!. Tentativa comunistă a eșuat. Oricum, a reușit 
să câștige atenția americanilor de-acasă. Președintele Johnson a avut 
de suferit, cota sa de credibilitate căzând în sondaje de la 40% la 26%. 
În mod clar, încrederea în Johnson aproape că dispăruse. El a răspuns 
la ofensiva Tet spunând că a fost „un eșec total“ pentru comuniști 1162. 


O săptămână după noaptea de Tet, pe 8 februarie 1968, 
senatorul Robert Kennedy a apărut în fata unei mari audienţe in 
Chicago1163. Reacţia multora a fost una de surpriză când Kennedy a 
pus pe masă toate cărțile. El a afirmat că administraţia fratelui său a 
greșit hotărând să meargă la război în Vietnam și a insistat asupra 
faptului că prezentul curs al evenimentelor nu ducea către pace. 
„Vreme de 20 de ani, mai întâi francezii, apoi Statele Unite ale 
Americii au prezis victoria asupra Vietnamului. În 1961 și 1962, la fel 
în 1966 şi 1967 ni s-a spus că valul și-a schimbat cursul, că se vede 
lumina la capătul tunelului, că ne vom putea aduce soldaţii acasă, că 
victoria e aproape, că inamicul este extenuat. Cândva, prin 1962, am 
crezut și eu asemenea predicții. Dar vreme de 20 de ani am greșit cu 
toţii,“ a afirmat Kennedy. 

În momentul acestui discurs, în Vietnam se aflau 500 000 de 
militari americani. Trupele aliate ale forțelor vietnameze însumau 700 
000 de oameni. Forţele inamice ale nord-vietnamezilor și Vietcongului 
erau estimate la 600 0001164. 

Discursul lui Kennedy de la Chicago a fost cel mai puternic mesaj 
antirăzboi și cea mai răsunătoare diatribă de până atunci împotriva lui 
Johnson: „Istoria conflictelor dintre naţiuni nu a înregistrat o cronică 
atât de lungă și consistentă a erorilor așa cum am scris noi în Vietnam. 
Este timpul să lăsăm în urmă un eșec atât de evident și să acceptăm 
realitatea că nu se întrevede o victorie militară si că, probabil, nici nu 
o vom obține vreodată. Incapabili să învingem inamicul sau să-i 
frângem voința, cel putin nu fără un uriaș, de durată si chiar mai 
costisitor efort, trebuie să căutăm, în mod activ, încheierea unui acord 
de pace“1165, 

Acordul la care se referea Kennedy era o propunere care ar fi dat 
Vietcongului ocazia să participe la politica sud-vietnameză1166. Era, 
desigur, un acord trădător în ochii celor care susțineau războiul în 
eșalonul cel mai înalt al armatei si al CIA. De altfel, multi dintre cei 
care au ascultat discursul lui Kennedy din acea seară din Chicago nu 
au fost convinși. 

Primul anunț al lui Bobby referitor la candidatura sa pentru 
preşedinţie a fost făcut în timpul unei cine la care erau prezente si 
rudele sale, pe 19 ianuarie 1968. El le-a spus surorilor sale Jean Smith 


si Pat Lawford si cumnatului său Steve Smith că „s-a gândit că ar 
trebui să candideze“ si a glumit că va veni la ei să-l finanteze!167. 
Oricum, în ciuda discuţiilor private din familie, Kennedy a continuat 
să-și ascundă intenţiile în fața presei. Spunea că nu are planuri în acel 
moment să candideze împotriva președintelui Johnson. De fapt, lucra 
la mesajul său, așteptând momentul potrivit în care să facă anunţul. 
Stia că nu va mai fi cale de întoarcere odată ce se va separa de partid 
si va deveni, de fapt, un renegat. Ştia, de asemenea, că pregătirile sunt 
esențiale. 

În februarie 1968, speranţele într-un final rapid al războiului din 
Vietnam se năruiseră. Conflictele continuau, iar militarii luptau din 
greu să recupereze terenul pierdut în urma Ofensivei Tet. Cu patru 
luni înainte, secretarul apărării, Robert McNamara, încercase să 
limiteze bombardamentele asupra Vietnamului de Nord, plănuind 
chiar să le oprească în două luni dacă inamicul ar fi venit la masa 
tratativelor. De asemenea, refuzase să mărească numărul trupelor, 
punând războiul în „poziţie de aşteptare“, în ciuda profundei 
nemulțumiri a Pentagonului. Rațiunea sa era că inamicii comuniști nu 
ar negocia până după alegerile din noiembrie1168. Armata americană 
si oficialii CIA, iritati de aceste restricţii, s-au apropiat de politicienii 
de dreapta din Congres. Senatorul John Stennis din Mississippi, un 
veteran al comitetului pentru servicii armate, și alti senatori au facut 
presiuni pe lângă preşedintele Johnson!169. Ei erau convinşi că 
limitarea bombardamentelor ar fi un dezastru1170. 

McNamara le-a răspuns argumentând că Vietnamul de Nord nu 
poate fi forțat prin bombardamente să vină la negocieri. De asemenea, 
a insistat ca guvernul sud-vietnamez să-și asume o responsabilitate 
mai mare în privința propriei securitati. Politicienii de dreapta au 
criticat această schimbare de atitudine și au protestat, spunând că 
inamicii vor înțelege că americanii și-au pierdut vointa!!7!. La 
începutul lui februarie 1968, preşedintele Johnson La înlocuit, în cele 
din urmă, pe McNamara și i-a oferit președinția Băncii Mondiale. 
Clark Clifford, prietenul lui Johnson și criticul lui McNamara, a fost 
numit pe postul de secretar al apararii!!72. 

Conform autorului Stanley Karnow, prietenia lui McNamara cu 
Robert Kennedy a fost un factor major care a grăbit înlăturarea sa. Se 


spune că preşedintele Johnson ar fi declarat: „În fiecare zi Bobby îl 
suna pe McNamara, îi spunea că războiul este teribil si imoral si că 
trebuie să părăsească Vietnamul“1173. 

Aparent, se pare că nemulțumirile lui Johnson legate de familia 
Kennedy l-au determinat să treacă la acțiune. Istoricul Doris Kearns 
Goodwin și-l amintește pe Johnson spunând că simte că secretarul de 
stat McNamara avea o cădere psihică si că, dată fiind presiunea 
exercitată asupra lui, ar fi „necinstit“ să-l mai păstreze pe acea 
poziție!174. La petrecerea de adio, se spune că McNamara a cedat 
emotional, cuprins de durere și regrete în legătură cu inutilitatea 
campaniei aeriene1175. 

Odată înlocuit cu Clark Clifford, amiralii și generalii au preluat 
comanda, iar atacurile aeriene si terestre au fost intensificate. 
Ordinele lor: expansiunea comunistă trebuie oprită. Războiul va fi 
câștigat într-un fel sau altul. Acesta era planul jocului în concepția 
conducerii armatei și a serviciilor secrete. 

În același timp, extremiștii din CIA se pregăteau să ia măsuri și 
mai dure acasă. 


La sfârșitul perioadei de trei luni de absenţă, înainte să fie dus 
acasă sau la vechiul său DeSoto (probabil în parcarea unui bar de 
unde fusese escortat fără voie, după o băutură cu ceva droguri), din 
memoria lui Sirhan au fost şterse locurile unde a fost. După cum am 
mai spus, cartea lui John Marks, The Search for the „Manchurian 
Candidate“, descrie cum hipnotizatorii CIA trebuiau să creeze, pur și 
simplu, un blocaj în mintea subiectului. În ciuda numeroaselor 
exemple de experimente CIA în domeniul programării prin hipnoză, 
agenţia a reușit să tind secrete aceste activități vreme de decenii. 
Pentru a fi siguri că amnezia va dura, programatorii puteau, de 
asemenea, să implanteze în mintea subiecților amenințarea că li s-ar 
putea întâmpla ceva rău dacă dezvăluie informaţii referitoare la 
programare. De exemplu, i se poate spune că dacă trece „granițele 
memoriei“ trasate de hipnotizator va muri. Dacă Sirhan credea că se 
află în pericol de moarte de fiecare dată când era anchetat referitor la 
transele sale sau la scrierea automată, nu s-ar fi simţit în largul său. 

Conditionarea lui Sirhan i-a insuflat răspunsuri specifice 


diferitelor tipuri de stimuli, dar, si mai important, a fost gândită sa 
aibă un profund impact emotional. Este motivul pentru care emoțiile 
sunt elemente-cheie pentru controlul comportamental, esenţiale 
pentru a motiva un subiect. Se pare că Sirhan a fost determinat să 
creadă, la un nivel foarte intim, că poporul său se confruntă cu un 
pericol extrem în cazul în care Kennedy ar fi președinte. Sentimentele 
de teamă, oroare si groază trăite de Sirhan în timpul primului război 
arab-israelian în 1948 au făcut din acesta un „candidat“ perfect pentru 
conspiratorii asasinatului. Aceste emoţii — asociate cu părerile 
eronate asupra președinției lui RFK — au oferit o motivaţie puternică 
pentru sarcinile cerute. Pentru ca planul să funcționeze, adică să facă 
din Sirhan un tap ispășitor, programarea prin hipnoză trebuia să-l facă 
să creadă că Robert Kennedy nu era doar proisraelian, dar și antiarab. 
În interiorul lui Sirhan a fost declanșată frica — prin hipnoză — că 
Israelul îi va distruge pe palestinieni. Cu aceste noi temeri și gânduri 
se confrunta Sirhan la întoarcerea acasă. Conditionarea îi inoculase o 
furie fata de Israel pe care, spun rudele și prietenii, n-o avusese 
anterior. 

Revenirea lui Sirhan după trei luni a fost o mare bucurie pentru 
mama sa. Fraţii lui, Munir și Adel, nu păreau atât de încântați, cu 
toate că nici ei nu au știut unde fusese fratele lor. Probabil că Sirhan 
se simţea stânjenit că nu-și amintea unde a fost si nu îi plăcea să 
vorbească despre acest subiect. În același timp, era extrem de iritat că 
nu avea idee ce i se întâmplase — nu-și amintea evenimentele recente 
din viata lui si a celorlalți, avea sentimente și dorințe străine si 
manifesta noi obiceiuri. 

Revenise acasă nervos, retras, fără memoria perioadei în care 
dispăruse. Cu greu poate fi o coincidență că aceste simptome sunt 
similare celor suferite de indivizi despre care se ştie că au participat la 
programele CIA de modificare comportamentală din acea perioadă. 
Investigatorii și martorii, care ar putea să fie in necunostinta de cauză 
în privința acestor programe, au încercat să pună schimbarea de 
personalitate a lui Sirhan pe seama accidentului de călărie. Dar faptele 
nu susțin această concluzie: incidentul avusese loc cu un an și 
jumătate înainte, în septembrie 1966, şi, conform doctorilor, Sirhan 
nu s-a rănit grav la cap!!76. Dacă privim lucrurile din perspectiva 


posibilitatii ca el sa fi fost conditionat, iritabilitatea sa este perfect de 
inteles, subiectul se lupta cu noi sentimente, nevoi ciudate, fara a avea 
vreo idee ce se intampla cu el. 

Familia lui Sirhan isi aminteste o schimbare in comportamentul 
său, remarcând că a devenit retras si ,,tafnos“. Unul dintre frații mai 
mari ai lui Sirhan, Sharif, care locuia în propriul apartament, a afirmat 
că, în lunile de dinainte de asasinarea lui RFK, Sirhan se transformase 
din fratele politicos si ban într-o persoană mereu nervoasă1177. 
Familia și prietenii își amintesc că în situaţii în care, înainte, se purta 
ca un cavaler, avea acum, conform spuselor fratelui său, un 
comportament „anormal“1178. 

Robert Kaiser descrie cum, într-o dimineață Sirhan l-a pocnit pe 
fratele său mai mic Munir pentru o ceașcă de cafea1179. Unii au văzut 
schimbarea lui Sirhan ca pe un semn că suferea o cădere nervoasă, 
însă nu există nicio dovadă care să susțină acest punct de vedere. Dr. 
Eduard Simson-Kallas l-a examinat pe Sirhan în închisoare și a stabilit 
că era sănătos, nu manifesta niciun simptom că ar fi schizofrenie 
paranoic sau suferea de vreo psihoză!180. Acest diagnostic a fost 
confirmat de psihiatrul șef de la Penitenciarul San Quentin, dr. D.G. 
Schmidt!181. Doctorii au stabilit că este o persoană normală, 
sănătoasă. Oricum, privind retrospectiv, este clar că depresia și starea 
de nervozitate erau semne grăitoare ale unei maladii apărute în timpul 
dispariției sale. 

După reîntoarcerea acasă, Sirhan și-a reluat serviciul de curier la 
magazinul de mâncare organică din Pasadena, dar numai pentru o 
scurtă perioadă. Interesant, în cartea lui Robert Houghton, detectiv-sef 
al Poliţiei din Los Angeles, Special Unit Senator, acesta scrie că Sirhan a 
lucrat la acel magazin din septembrie 1967 până în 7 martie 19681182. 
El omite să vorbească despre dispariţia lui Sirhan de trei luni1185. 

După cum povestea proprietarul magazinului, la început, când s- 
a angajat, Sirhan era „foarte fericit“ că muncește acolo. Weidner a mai 
declarat că, ulterior, Sirhan a devenit ,,tafnos“ si că au avut mai multe 
certuri! 184, 

Weidner spunea că Sirhan făcea comentarii în legătură cu statul 
Israel, cum ar fi: „Mi-au furat ţara“. Referitor la Statele Unite ale 
Americii, Sirhan se plângea: „În America nu este libertate“1185, 


Weidner a mai declarat că Sirhan devenise nervos si arogant în 
această perioadă1186. Neintelegerile cu șeful său — pe lucruri mărunte 
precum când să facă livrările — s-au transformat în scandaluri. Dintr- 
odată, Sirhan și-a dat demisia!1%7. Era pe la începutul lunii martie 
1968, imediat după absenţa de trei luni. Comportamentul neobișnuit 
al lui Sirhan coincide cu un tip de condiționare care l-a făcut furios — 
suficient de furios pentru a trage fără să ştie și la comandă. 

Cam tot prin acea perioadă, Tom Rathke şi-a facut din nou 
apariția, venind să ia masa acasă la Sirhan, conform spuselor lui 
Lynne Massey Mangan, prietenă de familie!188. Autorul Robert Kaiser 
a examinat natura relaţiei dintre Sirhan și Rathke în timpul unei 
conversații pe care a avut-o cu Sirhan în închisoare, înaintea 
procesului. La un moment dat, Sirhan spunea că a primit „o protecție 
mintală“ de la Rathke, deși nu a explicat niciodată ce a vrut să 
spună1189. Se presupune că, cel putin în mintea lui Sirhan, protecția 
implică un soi de unde cerebrale. 

Nu se știe dacă Rathke a jucat vreun rol, ca persoana de legătură, 
de pildă, între un Sirhan inconștient și programatorul său. După 
asasinat, când Rathke a fost interogat de anchetatori, el a oferit una 
dintre cele mai detaliate descrieri a schimbării de personalitate 
suferite de Sirhan. Deși Rathke a fost foarte apropiat de Sirhan, el nu 
l-a descris ca pe o persoană agreabilă. De pildă, Rathke spunea că la 
început Sirhan era un „băiat... (cu care) vorbeai, râdeai și te distrai...“ 
însă a devenit în timp un individ „rigid“ și „cam paranoic“119%. Daca 
Rathke ar fi cunoscut circumstanţele reale ale dispariției de trei luni a 
lui Sirhan, atunci ar fi putut să încerce să ascundă adevărata stare 
mintală a lui Sirhan. 

Încurajat de Tom Rathke, Sirhan s-a înscris în două organizații 
New Age. În primul rând, a trimis prin poștă cotizaţia către Vechiul 
ordin mistic al Rozicrucienilor (AMORC) din San Jose. A participat 
doar la o întrunire ţinută la sediul din Pasadena, pe 28 mai 1968, dar 
a plecat înainte de final!191. În ceea ce privește cealaltă organizaţie, 
Sirhan a participat la o întrunire a filialei Societăţii Teosofice din 
Pasadena, conform investigatorilor Turner și Christian!!92. În mod 
evident, cei care-l conditionasera pe Sirhan doreau ca acesta să treacă 
drept un individ care ar fi dorit să intre în contact cu o putere 


extraordinară. Conectându-l la aceste organizaţii ocultiste, fie si 
pentru putin timp, ei au fost capabili să-l infatiseze ulterior ca pe o 
persoană care s-ar fi putut cufunda adânc într-o profundă stare de 
transă. Astfel, l-ar fi putut face să treacă, în ochii unora, drept un 
individ suficient de instabil mintal încât să omoare un candidat la 
preşedinţie într-o cameră plină cu oameni. 

Pe când minți mai luminate știu că asemenea caracterizări ale 
comportamentului entuziastilor fata de ocult sunt nejustificate, ele 
sunt, totuși, prejudecățile care i-au influențat pe cei nefamiliarizati cu 
literatura și filosofia New Age. Această imagine a ocultismului va 
modifica ulterior percepţia asupra suspectului, în așa fel încât 
existența stării de transă, induse prin droguri si hipnoză, să poată fi 
prezentată, în ochii publicului larg, în mod convenabil, ca fiind 
rezultatul propriilor acțiuni ale lui Sirhan. 

În timp ce vorbea cu autorul Robert Kaiser înainte de proces, 
Sirhan a discutat posibilitatea să fi fost condiționat, poate de cineva 
apropiat lui, de pildă de Tom Rathke. Sirhan a afirmat că nu poate 
accepta teoria că prietenul său i-ar fi făcut așa ceva!!93. De fapt, nu 
există nicio indicație că Rathke ar fi avut experiența profesională 
necesară pentru a realiza o programare prin hipnoză. Unele elemente 
dificile — caietele, amnezia, fata, indiciile — toate cer o coordonare 
precisă, alături de tehnici de control al minţii, pentru a nu da greș. 
Procesul conditionarii unui individ constă, in mod esenţial, in 
programarea psihicului cu o serie de sugestii posthipnotice. Amnezia 
era, de asemenea, o parte-cheie a ecuației, indusă, partial, de droguri, 
ajutată de factori declansatori care să ducă la rapida imersiune într-o 
stare de transă. 

După cum vom vedea în cele ce urmează, în zilele care au trecut 
de la întoarcerea sa acasă până la asasinarea lui Bobby Kennedy, 
există martori care l-au văzut pe Sirhan în locuri diferite, în stare de 
transă. Asemenea stări nu sunt autoinduse, ci trebuie să fi fost 
generate de coordonatorii săi, care îl vor fi supravegheat îndeaproape 
în această perioadă. De asemenea, coordonatorii lui Sirhan trebuiau 
să-i testeze conditionarea. Aceste momente în care Sirhan era năuc au 
fost, fără îndoială, induse de coordonatorii lui pentru a putea verifica 
sugestiile posthipnotice pe care i le implantaseră în minte. Aceste 


ocazii le-au permis să-i întărească conditionarea, să-i implanteze noi 
sugestii şi să păstreze aparența premediării. 

Înainte de condiționare, Sirhan nu era un „om al armelor“. Nu 
avea propria armă. Singura sa scurtă experiență cu o armă a fost 
pregătirea premilitară din Liceul Muir!194. Cu toate acestea, imediat 
după ce s-a întors acasă, a simţit necesitatea subită si atât de străină 
lui, de a-și cumpăra una. Din nou, o sugestie hipnotică pentru 
materializarea acestui obiectiv — să cumpere o arma — ar fi putut fi 
făcută astfel încât subiectul să simtă că trebuie să se supună, 
indiferent de consecințe. 

Conform lui Munir, fratele lui Sirhan, nu mult după întoarcerea 
acasă, acesta l-a întrebat dacă poate găsi o armă uzată pentru el. L-a 
luat prin surprindere pe Munir. Se temea că fratele său se gândea la 
sinucidere. Cand Sirhan a negat, Munir a insistat si i-a spus: „Juri pe 
surioara noastră?“1195 Munir se referea la sora lor, Aida, care murise 
de leucemie la 29 de ani, în 19651196, Sirhan a jurat. 

Munir spunea că era un mister pentru el de ce ar fi vrut Sirhan 
„să aibă de-a face cu armele“11%7. El și fratele său știau că, fiind 
străini, era ilegal să dețină arme. Conform lui Munir, Sirhan i-a 
explicat că va folosi arma doar pentru a se antrena în poligon. El i-a 
promis, de asemenea, s-o tina în mașină, să n-o vadă mama lor!198, 

Munir s-ar fi putut gândi și că fratele său își putea dori o armă 
pentru siguranța sa, mai ales ținând cont că Sirhan tocmai venise 
acasă după o misterioasă dispariţie de trei luni. Munir însuși petrecuse 
recent nouă luni în pușcărie pentru posesie de marijuana. Așa că el, 
fără îndoială, înțelegea ciudateniile vieții! 199. 

Munir a vorbit cu un coleg de muncă la magazinul Nash din 
Pasadena. Acesta avea de vânzare un revolver calibru .221200. Colegul, 
George Erhard, era colecționar de arme și cumpărase revolverul Iver- 
Johnson cu opt focuri de la un vecin. A acceptat să-l vândă pentru 25 
de dolari. Conform lui Munir, Erhard a venit cu mașina până la casa 
lui Sirhan, au ascultat o vreme niște discuri, apoi au încheiat 
târgul1201. 

Dacă o sugestie posthipnotică l-a determinat pe Sirhan să facă 
rost de o armă, amnezia a șters orice amintire referitoare la posesia 
unei arme si la utilizarea ei. După asasinat, când psihiatrii apărării 1- 


au chestionat sub hipnoză despre armă, el nu și-a amintit de ea1202. 
Desigur, dacă Sirhan nu ar fi intrat în posesia unei arme, coordonatorii 
lui ar fi avut un plan de rezervă pentru a-l face să achiziționeze una, 
de vreme ce era o componentă esenţială a misiunii. 


Pe-atunci, Robert Kennedy încă nu decisese să-și anunţe public 
candidatura la președinție. Pe 11 martie 1968, el a acceptat invitația 
făcută de Cesar Chavez, de 41 de ani, organizatorul sindical al 
angajaților din fermele din California, aflat în greva foamei. Chavez, 
fondatorul Asociaţiei Naţionale a Lucrătorilor la Fermă (predecesoare 
a Uniunii Lucrătorilor la Ferma din America), tinea post negru de trei 
săptămâni, propunându-şi să atragă atenția asupra exploatării 
lucrătorilor din ferme și să protesteze împotriva violențelor care aveau 
loc în podgorii între lucrători, camionagiii transportatori si viticultori. 
El i-a cerut lui Bobby să i se alăture când își va încheia greva foamei si 
va rupe pâinea la celebrarea Liturghiei!205. Urmând exemplul 
indianului Mahatma Gandhi, Chavez străbătuse pe jos vreo 500 de 
kilometri până la Sacramento pentru a-i susține pe tovarășii săi 
muncitorii!204. Până în acel moment, Chavez pierduse vreo 14 kg, 
ajungând la 551205. După cum povestește autorul Richard D. Mahoney, 
Bobby a zburat cu avionul la Delano, California, unde peste 6 000 de 
lucrători la fermă l-au întâmpinat strigând „Viva Kennedy“1206. După 
ce a participat la Liturghie și a mâncat o bucată de pâine mexicană 
alături de ceilalți, Kennedy i-a felicitat pe Chavez și pe muncitori, 
spunându-le că luptă pentru ca tuturor lucrătorilor la ferme și 
hispanicilor, in general, să li se facă dreptate1207. Kennedy i-a rugat, 
de asemenea, să susțină principiul practicat de Chavez al protestelor 
nonviolente. Mulțimea i-a răspuns în spaniolă: „Candidează! 
Candidează!“ Acele câteva ore petrecute alături de acel Cesar Chavez 
disperat si cu muncitorii la ferme l-au convins pe Bobby mai mult ca 
oricând că oamenii aveau nevoie de el. Publicul vedea puterea lui 
Bobby, şi el o putea vedea, la fel și dușmanii săi. După ce s-a urcat la 
bordul avionului pentru a se reîntoarce acasă, Bobby a sunat-o pe 
soția sa Ethel și i-a spus că era timpul să-și anunțe candidatura 1208. 

Între timp, pe Coasta de est, statul în care începea în mod 
tradițional perioada alegerilor primare la nivel naţional devenise o 
Mecca pentru studenţii sosiți de pretutindeni să susțină campania lui 


Gene McCarthy. În orașele si localităţile din New Hampshire, tinerii 
stăteau afară in frig si zăpadă, zâmbind si împărțind insigne de 
campanie, fluturași electorali și autocolante pentru bara de protecție. 
Studenţii care intraseră de curând în politică îi implorau pe locuitori 
să voteze pe 12 martie 1968, îi îndemnau pe rezidenți să-l înlăture pe 
Johnson, să-l susțină pe Gene cel curat și să scoată America din 
Vietnam. 

În acel moment McCarthy era singurul democrat în cursă, cu 
preşedintele în exercițiu Lyndon Johnson. Ce-i lipsea în finanțare 
campaniei lui McCarthy se compensa prin entuziasmul și numărul 
tinerilor susținători. Această campanie la nivel comunitar a dus la o 
prezență masivă la votul alegerilor primare prezidenţiale din New 
Hampshire. Circa 50 000 de alegători democrați au mers la urne. 
Desigur, multi dintre aceştia nu erau în favoarea păcii, ci erau pur si 
simplu nemulțumiți de administrația de-atunci și voiau s-o 
schimbe1209. 

Când voturile alegerilor primare pentru cursa prezidenţială au 
fost numărate, rezultatele au uimit tara. Senatorul McCarthy, cel care 
susținea pacea, pierduse în fata preşedintelui Johnson cu doar 300 de 
voturi1210. Această incredibilă cvasivictorie in fata unui președinte in 
exercițiu era total neașteptată. Numărul mare de voturi pentru 
McCarthy în conservatorul New Hampshire a transmis mesajul că 
populaţia este extrem de nemulțumită de războiul din Vietnam. Cu 
siguranță, cariera preşedintelui Johnson era în joc. Mulţi comentatori 
au considerat că este și meritul celor aproape 5 000 de studenţi care 
au venit în Statul de Granit!211 pentru a susține campania senatorului 
de Minnesota. 

La patru zile după alegerile primare din New Hampshire, pe 16 
martie 1968, Robert Kennedy și-a anunţat public intenţia de a candida 
pentru președinția Statelor Unite ale Americii. A făcut acest anunț în 
aceeași cameră în care în 1960, și-a anunțat candidatura și fratele său: 
Sala de întruniri (Caucus Room) a vechii clădiri de birouri a Senatului 
din Washington, D.C. Alături de Bobby se aflau soția și nouă dintre cei 
zece copii ai lor1212. 

Discursul său a fost transmis în direct în milioane de case din 
America: „Îmi anunţ astăzi candidatura pentru președinția Statelor 


Unite ale Americii. Nu candidez pentru presedintie doar pentru a lupta 
împotriva unui om, ci pentru a propune o altă politică... Decizia mea 
nu reflectă vreo adversitate personală sau lipsa de respect fata de 
preşedintele Johnson. Această problemă nu este personală, ci tine de 
profundele diferențe dintre noi referitoare la obiectivele către care ne 
îndreptăm şi ceea ce vrem să realizăm... Îmi propun noi politici care 
să pună capăt băii de sânge din Vietnam și din orașele noastre, politici 
care să închidă faliile existente azi între albi și negri, între bogați si 
săraci, între tinerii si bătrânii acestei tari si de peste tot în lume“ 1213. 

Deși unii istorici cred că, înainte să se arunce în cursă, Robert 
Kennedy a stat în umbră pentru a vedea cum se descurcă președintele 
Johnson în New Hampshire, unul dintre prietenii apropiaţi ai lui 
Bobby, autorul Arthur Schlesinger jr., scria că lucrurile au stat altfel. 
Kennedy decisese deja cu o săptămână înainte să candideze pentru 
preşedinţie. Conform lui Schlesinger, „numai o schimbare în politica 
din Vietnam l-ar fi putut face să renunţe“ 1214. 

Pe de altă parte, Partidul Democrat îl susținea pe preşedintele 
Johnson. Liderii partidului, ai sindicatelor si multi jurnaliști erau de 
partea sa. În acelaşi timp, Gene McCarthy se bucura de o susținere 
considerabilă din partea campusurilor universitare. În consecință, 
Bobby a simțit că trebuie să se adreseze direct oamenilor. Însă această 
abordare se potrivea inclinatiei sale tot mai radicale. El a preferat să-și 
îndrepte atenţia către săraci, cei asupriti, către minorităţi, către cei al 
căror glas nu se auzea, către cei lipsiți de drepturi fundamentale. Ei 
erau motivul pentru care voia să conducă SUA: să depună eforturi 
pentru a le face o viață mai bună celor nevoiaşi. Simtea că astfel va 
îmbunătăţi calitatea vieții pentru toți si va da un exemplu pentru 
restul lumii. Punctul de plecare pentru Kennedy era de a încerca să 
găsească o cale pentru a pune capăt măcelului din Vietnam și pentru 
a-i aduce pe militarii americani acasă. Din acest punct de vedere, 
campania sa era scandaloasă pentru cei din administraţia Johnson 
care susțineau Războiul Rece, cei din armată și serviciile secrete. 
Aceste facțiuni au început să simtă că ghearele cu care se ţineau de 
putere își pierdeau din nou prada, cam cum simtisera înainte de 22 
noiembrie 1963. 

Robert Kennedy a pornit în campanie cu mult entuziasm, 


străduindu-se să recupereze timpul pierdut. In vreme ce deplângea 
războiul dus de SUA în Asia de Sud-Est, campania era considerată, de 
asemenea, o sărbătorire a idealurilor americane. Tinerii susținători 
care s-au alăturat cruciadei au asociat platforma lui Kennedy cu 
melodia lui Woody Guthrie!215,This Land Is Your Land. La fiecare 
oprire a coloanei de mașini a campaniei se adunau mulți să-l aclame 
pe tânărul candidat. În Virginia de Vest, unde cu opt ani înainte John 
Kennedy a câştigat cu greu lupta de la alegerile primare, Bobby a 
refăcut traseul fratelui său. A mers într-o limuzină decapotabilă, stând 
în picioare în vreme ce simpatizanți se îmbulzeau, întinzându-se să 
dea mâna cu el. În timpul unei opriri la Courthouse Square în Beckley, 
Virginia de Vest, o tânără a ieşit din mulțime și i-a dat lui Kennedy o 
halbă de bere. El a sorbit si a zâmbit către oamenii care aplaudau1216. 

În Welch, Virginia de Vest, pe treptele din fața tribunalului, 
Bobby s-a aplecat asupra microfonului și le-a vorbit cetățenilor despre 
un articol care apăruse în ziarul local. „Un editor a scris despre mine 
într-un articol publicat în ziarul de azi“, spunea Kennedy. „El afirma 
că sunt neinvitat, nedorit, nepoftit, imoral, non-american, incapabil, 
nepregătit, neras, nepopular, neiubit și supraevaluat. Dar am vrut să-i 
transmit că, totuși, mi-am tuns părul.“ Oamenii izbucniră în râs și un 
bărbat din mulțime îi răspunse: „Te iubim, senatorule Kennedy“1217. 
Adevărul este că, sub ochii alegătorilor se desfășura o incredibilă 
campanie electorală. Publicul televiziunilor de pe tot cuprinsul țării 
privea captivat si cu tot mai mare entuziasm cum echipele lui 
Kennedy, înscrise în turneul de campanie, au acoperit 15 state în două 
săptămâni. Jurnalistii au spus că maratonul lui Bobby este un 
blitzkrieg, în vreme ce istoricii l-au definit drept o experiență unică în 
politica americană, dată fiind dimensiunea teritoriului vizitat și 
impactul său asupra oamenilor. Conform autorului Richard Mahoney, 
primirea lui Kennedy în Arizona și Alabama a fost „doar pozitivă,“ dar 
în toate celelalte state mulțimea a fost în extaz1218. 

Pe 17 martie 1968, 15 000 de studenţi au venit pentru a-l asculta 
pe Bobby Kennedy vorbind la seria de prelegeri Alfred M. Landon 
organizate la Universitatea de stat din Kansas. Se considera că 
publicul prezent pe peluza aglomerată din fața clădirii este, în 
principal, conservator, studenți îmbrăcaţi la patru ace. Kennedy se 


astepta la o primire mai degraba rece din pricina mantrei sale 
antirăzboi. Oricum, el a continuat să-și transmită mesajul, cu emoție 
în glas: „Ne putem asuma noi grozava măreție a lui Dumnezeu pentru 
a decide ce orașe și localități trebuie distruse, cine va trăi și cine va 
muri și cine li se va alătura refugiaților care pribegesc în deşertul pe 
care l-am creat noi înșine? În aceste următoare opt luni urmează să 
decidem ce tara ne dorim — si ce oameni suntem“1219. Când a 
terminat, va consemna un scriitor, aplauzele au răsunat ca mugetul 
cascadei Niagara1220. 

Când campania fulger a lui Bobby Kennedy a ajuns în Nashville, 
Tennessee, candidatul a continuat să ridice miza. El a vorbit acolo 
susținând mișcările antirăzboi și a criticat măsurile administrației 
Johnson: „Când ni se spune să renunțăm la neînțelegeri, trebuie sa 
întrebăm: cine dezbina, de fapt, această tara? Nu cei care cer o 
schimbare, ci aceia care fac politica actuală“. În locul „devotamentului 
public de acum câţiva ani... (tinerii au ales) o viață retrasă, 
deschizând ușa drogurior si închizând-o Americii“ 1221. 

Cea mai entuziastă primire a fost cea din California, unde 
mulțimea i-a aclamat spusele: „Tinerii noștri curajoși mor în mlaștinile 
Asiei de Sud-Est. Care dintre ei ar fi putut scrie un poem? Care ar fi 
putut să ne vindece de cancer? Care dintre ar fi putut juca în World 
Series sau să ne dăruiască un hohot de râs de pe scenă sau ar fi ajutat 
la construirea unui pod sau a unei universități? Care dintre ei ar fi 
putut învăţa un copil să citească? Este răspunderea noastră să-i lăsăm 
pe aceşti oameni să trăiască... Este de neconceput că ei mor din cauza 
trufiei desarte a țării lor“1222. 

Bobby şi-a încheiat această furtunoasă campanie inițială de două 
săptămâni pe 29 martie, în Arizona. În Window Rock, orașul 
indienilor navajo, a invocat nefericirea americanilor nativi. El a 
criticat Biroul pentru Afaceri Indiene și a etichetat politicile acestuia 
drept o formă de colonialism. Apoi a accentuat importanța cauzei 
indiene și a declarat: „Aveţi cultura voastră. Aveţi istoria voastră. 
Aveţi propria voastră limbă“1223. Conform autorului Richard 
Mahoney, al cărui tată, William P. Mahoney, a coordonat campania 
lui Kennedy din Arizona, Kennedy s-a adresat populaţiei locale într-un 
fel fără precedent. După ce l-a auzit pe Bobby vorbind, un indian 


navajo i-ar fi spus, zice-se, lui Mahoney: „Am așteptat toată viata ca 
un om alb să spună lucrurile acestea“1224, 

Două zile mai târziu, pe 31 martie 1968, seara, preşedintele 
Lyndon Johnson se afla la masa lui de lucru din Biroul Oval si privea 
fix într-o cameră TV. Vorbea rar, ca toți sudiștii, adresându-se 
naţiunii. „Bună seara, dragii mei americani. În seara aceasta vreau să 
vă vorbesc despre pacea din Vietnam și Asia de Sud-Est...“ Discursul 
lui părea să fie obișnuita punere la curent cu ultimele planuri de 
război ale administraţiei sale, sau posibil, cu tentativele de a începe 
vreo negociere de pace cu Vietnamul de Nord. Dar, când a ajuns la 
finalul intervenţiei, el i-a luat pe toți prin surprindere anunțând că nu 
va mai candida la cursa prezidenţială din 1968: „Am ajuns la 
concluzia că nu vreau ca președinția să fie implicată in divergentele 
care apar în acest an electoral. În consecință, nu doresc și nu voi 
accepta nominalizarea de către partidul meu pentru un alt mandat ca 
preşedinte al vostru“1225. Războiul l-a dărâmat psihic pe Johnson. Era 
incapabil să găsească o cale prin care să câştige atât peste granite, cât 
si acasă și înțelegea, de asemenea, realitățile perioadei electorale. 
Politicile sale erau atacate de Richard Nixon, Gene McCarthy si Robert 
Kennedy. În consecință, nu mai putea să-și îndeplinească datoria, iar 
previziunile pentru administraţia sa nu erau bune. După cum sublinia 
Arthur Schlesinger, sondajele de opinie din Wisconsin preziceau o 
înfrângere a lui Johnson de doi la unu în cadrul apropiatelor alegeri 
primare din acest stat1226, 

În ziua în care președintele Johnson și-a anunţat retragerea din 
cursa pentru alegerile primare, Bobby Kennedy tocmai aterizase pe 
Aeroportul LaGuardia din New York, punând capăt fulgerătoarei sale 
campanii electorale de două saptamani!227. Kennedy și-a luat o scurtă 
pauză înainte de a-și continua cruciada către inima statului Indiana. 

Între timp, cei din Pentagon și CIA care susțineau războiul ştiau 
că, fără președintele Johnson, era nevoie de un președinte care să-i 
semene, pentru a umple golul dacă voiau să câștige o victorie în 
Vietnam. Pentru a avea succes trebuiau să se asigure de alegerea unui 
comandant suprem care să susțină în continuare prezența trupelor 
americane în Asia de Sud-Est. Găsiseră un asemenea candidat în 
persoana lui Richard Nixon. În lupta sa pentru a deveni reprezentantul 


Partidului Republican, La intalnit pe Nelson Rockefeller din New 
York. Desi Nixon iesise din politica de cand pierduse in fata lui John 
Kennedy in 1960, era inca sustinut de loialisti de frunte ai Partidului 
Republican. Le câștigase susținerea în perioada celor două mandate ca 
vicepreședinte sub Dwight Eisenhower din 1952 până 1960. În această 
perioadă și-a stabilit reputaţia de aliat al generalilor, amiralilor și 
comunității serviciilor secrete. În 1954, a fost unul dintre puținii 
consilieri care au sugerat trimiterea trupelor americane în Vietnam, în 
eventualitatea în care Franța ar fi fost înfrântă în războiul său cu 
coloniile din Indochina, atât de însetate de independență. Nixon a 
mers chiar până la a susține utilizarea armei atomice în Asia de Sud- 
Est1228, Trupele franceze au fost înfrânte în 1954 la Biendienphu. 
Oricum, preşedintele Eisenhower a decis că nu era momentul să se 
arunce într-un război terestru în Asia. 

Pe 31 martie 1968, 550 000 de militari americani erau implicaţi 
în efortul de război din Vietnam1229. Din nou, armata si CIA erau 
încrezătoare ca victoria poate fi obținută, dar nu si daca Bobby 
Kennedy era ales presedinte. 

În afara lui Robert Kennedy, probabil cea mai serioasă 
amenintare a eforturilor pentru razboi era dr. Martin Luther King jr.. 
Cel mai de frunte luptător pentru drepturile civile din America si 
laureat al Premiului Nobel pentru pace, King se alăturase mișcării 
antirăzboi din primăvara lui 1967. 

La începutul lui 1968, prioritatea imediată a lui King era să 
îndeplinească promisiunea făcută că va juca rolul de mediator în 
greva lucrătorilor din salubritatea orașului Memphis, Tennessee. 
Gunoierii orașului încetaseră activitatea pe 12 februarie 1968, după ce 
municipalitatea le refuzase cererile de creştere a salariilor și 
îmbunătățire a condiţiilor de lucru1230. Cea mai mare parte a celor 1 
300 de lucrători negri din salubritatea orașului Memphis se 
alăturaseră grevei. Purtând bannere pe care scria: SUNT UN OM, au 
cerut dreptul de a organiza un sindicat. O demonstraţie anterioară 
fusese împrăștiată de poliție cu bastoane și sprayuri paralizante. Dr. 
King a ajuns în Memphis pe când greva intra în a șasea săptămână. El 
era încrezător că nu se vor înregistra violențe cu ocazia desfășurării 
marșului. 


In acea noapte de 3 aprilie 1968, in ciuda ploii abundente, peste 
2 000 de oameni s-au adunat la Mason Temple pentru a-l întâmpina. 
Mulţi ascultători au spus mai târziu că au simţit că vorbele lui King 
erau premonitorii: „Nu știu ce se va întâmpla acum. Avem in fata 
câteva zile dificile. Dar chiar nu mai contează, în ceea ce mă privește. 
Pentru că am ajuns în vârful muntelui. Ca oricui, mi-ar fi plăcut să 
trăiesc o viata lungă. Longevitatea are importanța ei. Dar nu mai sunt 
preocupat de asta acum. Vreau doar să împlinesc voința Domnului. Iar 
el m-a lăsat să urc până în vârful muntelui. Și am privit peste el. Și am 
văzut Tărâmul Fagaduintei“. Impresionanta audiență a erupt in 
aplauze și strigăte de „Da, domnule“ si „Continuă, doctore,“ iar King a 
continuat. „Dar vreau să știți că noi, ca popor, vom ajunge în Tărâmul 
Fagaduintei. Asa că sunt fericit în seara aceasta. Nu mă îngrijorează 
nimic. Nu mi-e teamă de niciun om. Ochii-mi au văzut gloria venirii 
Domnului. Am avut un vis în această după-amiază, că frăția oamenilor 
va deveni realitate. Cu această credinţă, voi ieşi și voi săpa un tunel al 
speranței printr-un munte al disperării... Cu această credință, vom 
putea dobândi astă nouă zi când toți copiii lui Dumnezeu — bărbați 
negri si albi, evrei si non-evrei, protestanți și catolici — își vor putea 
da mâinile și vor putea cânta cu negrii cântecul religios al celor 
bătrâni: «in sfârșit, liberi! În sfârșit, liberi! Mulţumim Domnului 
atotputernic, suntem liberi în sfârșit»“1231. A fost ultima predică a lui 
Martin Luther King jr. 

A doua zi, 4 aprilie 1968, Robert Kennedy începuse campania în 
Indiana. În acea după-amiază a vorbit în Muncie iar seara voia să se 
oprească în Indianapolis, unde-și propusese să le vorbească oamenilor 
din ghetou!232, 


Între timp, in Memphis, Martin Luther King jr. si cel mai apropiat 
prieten al său, reverendul Ralph Abernathy, se cazaseră în camera 306 
a modestului motel Lorraine care avea două niveluri!253. Era rece în 
acea seară. Pe la orele 18, King a deschis ușa camerei sale si a pășit pe 
balcon. Împreună cu reverendul Samuel Kyles, se pregăteau să meargă 
la casa familiei Kyles pentru a cina. Soferul lui King, Solomon Jones, 
aştepta lângă limuzină în parcarea de sub balcon. În suita lui King se 
mai aflau James Bevel, Ben Branch, Jesse Jackson, Bernard Lee, James 
Orange, Hosea Williams și Andy Young!234. 

Jones l-a strigat pe King pentru a-i reaminti să îmbrace un 
palton. King l-a rugat pe Abernathy să i-l aducă. Întorcându-se către 
prietenii din parcare, King l-a sfătuit pe muzicianul Ben Branch: „Ben, 
diseară, la întrunire, să nu uiţi să cânţi «Nepretuite Dumnezeule, Ia-ma 
de mana». Să canti frumos“. Branch a replicat: „OK, Doc, asa am să 
fac“. King glumea cu Jesse Jackson, în vârstă de 26 de ani, în vreme 
ce Kyles a început să coboare scările către limuzină, lăsându-l pe King 
singur pe balcon1235. 

În partea cealaltă a parcării se ridica un taluz acoperit cu copaci 
si tufe în spatele unui sir de clădiri vechi din cărămidă. King stătea 
sprijinit de balustrada de fier a balconului când deodată se auzi în 
parcare bubuitul unei puşti de mare putere. King a fost aruncat pe 
balcon, cu partea dreaptă a maxilarului si a gâtului sfârtecată 1236. 

Abernathy a venit în fugă din cameră lângă prietenul său și i-a 
ţinut capul în vreme ce sângele inunda podeaua. Ceilalți din grup au 
alergat pe scări pentru a-și ajuta conducătorul căzut. King a fost dus 
îndată cu ambulanta la spitalul St. Joseph, iar moartea lui a fost 
pronunţată la ora 19.051237. 

Se știe că liderul mișcării pentru drepturi civile se afla sub 
constanta urmărire a agenţiei lui Helms, a FBI si a armatei!238. Aceste 
cercuri au cooperat îndeaproape cu Poliția din Memphis. De fapt, 
directorul siguranței publice din Memphis, Frank Holloman, a lucrat 
vreme de 25 de ani în FBI si a condus biroul FBI din Memphis!239. 

Andrew Young, un asistent al lui Martin Luther King jr., era de 
părere că asasinarea lui King era direct legată de „temerea 
oficialităților că intenționa să aducă în capitala țării o mulțime de 
oameni săraci (plănuitul Mars al Oamenilor Săraci)“1240. Conform 


celor mai apropiati sustinatori ai lui King, echipa lui Bobby Kennedy 
lucra din greu pentru a-l ajuta pe King sa organizeze marsul in 
Washington. Cu putin inainte de moartea sa pe 4 aprilie 1968, 
„Fratele Martin“ plănuia să anunţe că-l sprijină pe Kennedy pentru 
preşedinţie. Se spune că Martin Luther King ar fi afirmat: „Trebuie să-l 
sprijinim pe Kennedy“1241. 

Robert Kennedy aflase de moartea lui Martin Luther King jr. în 
avionul care-l ducea către următoarea oprire de campanie în 
Indianapolis. Bobby voia să le vorbească oamenilor dintr-un ghetou 
de-acolo, deși primarul și poliția îl sfătuiseră să n-o facă1242. El s-a dus 
totuși. Era o noapte rece, însă se strânseseră mulți oameni într-o 
parcare să-l audă vorbind. Kennedy știa că audiența nu aflase încă de 
asasinarea lui Martin Luther King jr.1243. Ajuns la locul mitingului, 
Kennedy a ieșit din maşina sa, s-a dus către platforma unui camion și 
a ajuns la microfon. A vorbit calm: „Am știri proaste pentru voi, 
pentru toți cetăţenii nostri și pentru oamenii care iubesc pacea peste 
tot în lume și anume că Martin Luther King jr. a murit împușcat în 
această seară“. Mulțimea a rămas uluită1244. 

Istoricii sunt de acord că modul lui de a vorbi nu i-a caracterizat 
doar campania, ci și pe el ca om. Era un discurs simplu și venit din 
suflet: „Martin Luther King jr. şi-a dedicat viata iubirii și dreptății 
pentru semenii săi și a murit din această cauză... Pentru cei dintre voi 
care sunt negri și tentaţi să vă umpleti sufletele de ură si neîncredere 
din cauza nedreptatii unui asemenea act, si împotriva tuturor albilor, 
nu pot să vă spun decât că în adâncul sufletului simt același lucru. Un 
membru al familiei mele a fost omorât, dar a fost ucis de un alb... 
Poetul meu favorit este Eschil. El scria: «Chiar si în somn, durerea care 
nu poate fi uitată, cade, picătură cu picătură pe inimă și, în propria 
noastră disperare și fără vrerea noastră, se coboară asupra noastră 
înţelepciunea, prin înfricoșătoarea binecuvântare a lui Dumnezeu». Ce 
ne trebuie în Statele Unite nu este dezbinarea; ce ne trebuie în Statele 
Unite nu este ura; ce ne trebuie în Statele Unite nu este violența sau 
fărădelegea, ci iubirea și înțelepciunea, si compasiunea unul fata de 
celălalt și sentimentul de dreptate pentru cei care încă suferă in tara 
noastră, fie ei albi sau negri... Am trecut prin etape dificile. Vom avea 
perioade grele în viitor. Nu este sfârșitul violenţei, nu este sfârșitul 


fărădelegii, nu e sfârșitul haosului. Dar cea mai mare parte a albilor si 
majoritatea negrilor din această tara doresc să trăiască împreună, să 
vadă o îmbunătăţire a vieţii noastre si vor dreptatea pentru toți 
oamenii care suferă pe aceste meleaguri. Să ne dedicăm eforturile 
acelor țeluri despre care grecii au scris acum atât de multi ani: să 
îmblânzim sălbăticia omului, să îmbunătăţim viaţa în această lume. Să 
ne dedicăm acestui tel și să spunem o rugăciune pentru tara noastră și 
pentru poporul nostru“ 1245, 

În acea noapte au loc revolte în 110 orașe din Statele Unite, 39 
de persoane au fost ucise si 2 500 au fost rănite. Au fost convocați 75 
000 de militari din Garda Naţională. Dar după discursul lui Kennedy, 
în Indianapolis a fost liniște. A fost unul dintre puţinele orașe unde s-a 
întâmplat așa1246. 

După o vânătoare de oameni la nivel naţional, James Earl Ray, 
un condamnat evadat care nu prea avea experiență în trasul cu 
pusca!247, a fost arestat în Anglia două luni mai târziu. Ray credea că 
e victima unei înscenări. Oricum, în cele din urmă a pledat vinovat 
pentru că avocatul său i-a spus că dacă n-o face, va primi pedeapsa cu 
moartea. Ray a fost condamnat la 99 de ani închisoare după un 
„proces“ de două ore și 37 de minute. Adevărul nu a fost aflat până în 
ziua de azi!248. După câteva zile, Ray a revenit asupra declaraţiei 
inițiale, dar, în ciuda numeroaselor încercări de a-și proba 
nevinovăția, nu a avut niciodată un proces adevărat. A murit în 
închisoare în 1998, la 70 de ani. (Mulţi istorici cred că și Ray a fost un 
tap ispășitor nevinovat si că fusese condiționat printr-un program 
MKULTRA să fie victima fără voie a unei înscenări.) 


Între timp, în Pasadena, pe 5 aprilie 1968, Sirhan a primit prin 
poștă un cec de la Compania de asigurări Argonaut. Era compensatia 
pentru accidentul de muncă, bani pe care-i aștepta de luni de zile. 
Totalul se ridica la 1 705 dolari, ce mai rămăsese din 2 000 de dolari, 
după ce s-au scăzut onorariile medicale și juridice1249. În zilele în care 
un pachet de țigări costa 40 de cenți și patru litri de benzină cam tot 
atât, cu 1 705 dolari în buzunar Sirhan avea un sentiment de 
abundență. A încasat de îndată cecul și i-a cerut mamei sale să fie 
„bancherul“ lui, să păstreze un depozit de 1 000 de dolari, din care el 
să poate scoate bani când va avea nevoie. De asemenea, Sirhan i-a dat 


si ceva bani fratelui său Adel, după cum spune Mary Sirhan1250. În 
ceea ce priveste modul in care si-ar putea economisi sau investi banii, 
planul lui Sirhan era să parieze la Hollywood Park. Dar, în loc să-și 
sporească mica avere, el a pierdut sute de dolari1251. 

Schimbarea neobișnuită de personalitate a lui Sirhan, în special 
stările sale depresive, au determinat-o pe mama lui să ia măsuri. La 
mijlocul lunii aprilie 1968, aceasta i-a spus unei prietene, mama 
fostului coleg de clasă al lui Sirhan, Walter Crowe, că a trecut mult 
timp de când Walter nu mai venise să-l vadă pe Sirhan. Doamna 
Crowe i-a dat dreptate și l-a rugat pe Walter să-i dea un telefon lui 
Sirhan. Trecuseră trei ani de când cei doi prieteni nu mai ieșiseră 
împreună. Au stabilit să se întâlnească pe 2 mai 1968 la restaurantul 
Bob's Big Boy situat vizavi de Colegiul orașului Pasadena1252. În seara 
întâlnirii lor, Walter sărbătorea angajarea la Departamentul de 
Asistență Socială al comitatului Los Angeles1253. Conversatia lor s-a 
axat pe munca lui Walter și pe venimentele din Orientul Mijlociu, un 
subiect despre care le-a plăcut mereu să vorbească. De exemplu, în 
legătură cu Războiul de Șase Zile, care avusese loc cu mai puţin de o 
lună înainte, Sirhan s-a plâns că poporul arab pierduse atât de mult 
pământ. El spunea că are încredere că arabii vor aștepta și vor da 
riposta cândva. Walter considera că este vorba despre un război purtat 
de marile puteri prin intermediari și au discutat rolul Rusiei ca 
furnizor de arme pentru cauza araba1254, Se pare că nu au vorbit 
despre Robert Kennedy. În ceea ce priveşte atitudinea lui Sirhan sau 
orice altă schimbare de personalitate, Walter a observat, mai târziu, că 
acesta părea foarte tăcut. El a mai afirmat, de asemenea, că părea să fi 
pierdut ceva din idealismul sau!255. La acea întâlnire, Sirhan a mai 
chemat un alt vechi prieten din colegiu să li se alăture, Ivan Garcia, 
originar din Guatemala. Garcia a sosit la restaurantul Bob's Big Boy cu 
unul dintre prietenii săi, Joseph Marcovecchio, un student 
columbian1256. Într-o declaraţie dată autorităților după asasinat, 
Garcia l-a descris pe prietenul său Sirhan ca pe un om care respectă 
legea. „Nu știu ca Sirhan să fi încălcat vreo lege,“ a declarat 
Garcia1257. 

Chiar dacă Sirhan putea să le dea impresia că este neschimbat, el 
părea totuşi să-și fi pierdut spontaneitatea. Cei patru prieteni ieșiră de 


la Bob’s Big Boy si au mers la inca doua baruri topless si un restaurant 
mexican. Băură la început carafe de bere la Hi-Life pe East Colorado 
numărul 1958 si din nou, la Cat Patch pe East Foothill Road numărul 
2211, Pasadena1258. Sirhan continua să fie apatic si se părea că nu era 
foarte atras de dansatoarele erotice. După cum spunea Crowe, la un 
moment dat in acea seara, se pare ca Sirhan i-a intrebat pe ceilalti de 
ce dansatoarele „se înjosesc singure“1259. Prietenii l-au îndemnat să se 
înveselească. Deși Sirhan continua să-i cinstească pe ceilalți cu bere, 
remarca aceasta a fost un indiciu al faptului că era într-o stare 
neobișnuită. Cei patru tineri și-au încheiat seara la Ernie's Taco House 
pe Colorado, colt cu Fair Oaks. A doua zi, Walter i-a spus mamei sale 
că Sirhan i s-a părut foarte ,,retras“1260, 


Între timp, pe durata campaniei electorale, Robert Kennedy 
întâmpina dificultăți în Indiana unde începuseră să apară ostilitati. În 
mulțimile care-l aclamau apăruseră demonstranți purtând placarde pe 
care scria: ÎNTOARCE-TE LA LITURGHIE. CAP-DE-MĂTURĂ si CAT 
AI TRĂDAT ÎN GOLFUL PORCILOR? Unii chiar se plângeau de modul 
în care pronunța Kennedy numele statului „Indian-er“ fata de 
„Indianuh“1261. 

Primirea tânărului democrat în Indiana s-a încadrat la început în 
spectrul dintre răceală până la ostilitate. Mulţi alegători din zonele 
rurale ale sudului Indianei nu se regăseau în poziția lui Kennedy 
împotriva războiului și cu aplecarea sa către justiția socială. 

Pe când le vorbea studenților medicinisti la Centrul Medical al 
Universităţii Indiana, Bobby a fost huiduit. Conform autorului Richard 
Mahoney, când Kennedy a fost întrebat de către unul dintre studenți 
de unde speră să finanțeze noua politică socială, Bobby i-a răspuns, 
„De la tine“. Și a continuat, „Mă uit în această sală și nu văd prea 
multe chipuri negre care să devină medici. O caracteristică a unei 
societăți civilizate este să le permită oamenilor veniţi din ghetouri să 
meargă la școlile medicale. Nu am văzut să fi venit aici prea mulți 
oameni din mahalale sau din rezervatiile indienilor. Voi sunteţi aici 
privilegiatii. Este simplu pentru voi să stati comod si să spuneți că este 
vina guvernului federal. Dar este si răspunderea noastră, de asemenea, 
este și societatea noastră... Săracii sunt cei care poartă povara luptelor 
din Vietnam. Stati aici, studenţi albi la medicină, în vreme ce negrii se 


luptă în Vietnam“1262, 

Onestitatea lui Kennedy i-a inspirat pe zecile de reporteri care 
călătoreau cu el să scrie mai multe articole pozitive. Treptat, alegătorii 
au început să vadă care este îngrijorarea sinceră a lui Kennedy. După 
cum spunea Marshall McLuhan, Bobby apărea la televizor drept un 
„erou care nu voia să treacă drept așa ceva“, devenind, astfel, cu atât 
mai convingator!263, 

Mergând spre nordul statului Indiana, situaţia se imbunatatise 
simțitor. Minoritățile din orașe și muncitorii din fabrici din South 
Bend, Gary, și comunitățile mai mici se strângeau cu mic cu mare la 
fiecare oprire a coloanei electorale pentru a-l vedea pe Kennedy si a 
încerca să-l atingă. În ziua alegerilor primare din Indiana, 7 mai 1968, 
Kennedy a câștigat decisiv împotriva lui McCarthy, cu 42% la 
27%1264.Turneul de campanie l-a dus apoi către vest pentru alegerile 
primare din Nebraska pe 14 mai, apoi Oregon pe 28 mai si cruciala 
confruntare californiană pe 4 iunie 1968. 

„Îmi plac oamenii de la tara... ei mă ascultă“ spunea Robert 
Kennedy în Nebraska1265. Fermierii păreau mult mai deschişi la 
mesajul lui Bobby, pe care acesta și-l imbunatatise. El îi cerea omului 
obișnuit să-i susțină cauza. Vorbind de pe platforma unui camion unui 
grup mare de fermieri, adunaţi la marginea unui lan de porumb, el 
spunea: „Am venit în Nebraska în campania mea pentru că am nevoie 
de ajutorul vostru. Ne luăm în piept cu sistemul. Ne luăm în piept cu 
personajele politice ale acestei tari“. A fost un punct de cotitură în 
campanie și în viata lui Bobby Kennedy. El le-a transmis cercurilor 
conducătoare că intenționează să le înfrângă pe ele si pe candidaţii lor 
si să schimbe societatea americană. Le-a dat oponenților săi un 
avertisment. 

Clica celor care nu voiau o nouă administrație Kennedy decisese 
deja cum îl va opri pe „omul-revoluţie“. Dacă nu puteau câștiga la 
urne, singura modalitate care le rămânea era o „acţiune executivă“. 
Această decizie radicală izvora din mentalitatea acelei perioade: SUA 
purtau un război peste mări și tari și altul acasă. Si ambele părți din 
conflict erau convinse că au dreptate. 

Locuitorii din Nebraska au participat în număr mare la alegerile 
primare. La sfârșitul zilei, Kennedy îl zdrobise pe McCarthy: 51% la 


31%1266, Hubert Humphrey ou si-a anuntat candidatura pana pe 27 
aprilie 1968, prea tarziu pentru a mai participa la primarele din 
Indiana si Nebraska. Imediat dupa anunţul lui Johnson că se retrage 
din cursa prezidentiala, Humphrey si-a desemnat doi rechini politici 
obsedati de Vietnam să-i conducă propria campanie electorală, 
senatorii Walter Mondale și Fred Harris1257. Amândoi erau prietenii 
lui Robert Kennedy, dar nu erau de acord cu el în privinţa războiului. 
Sprijinul lui Humphrey pentru efortul de război îi aducea cu ușurință 
voturile pe care le-ar fi primit Johnson. De vreme ce se putea baza, de 
asemenea, pe sprijinul marilor organizaţii sindicale si al politicienilor 
sudiști, poziția lui Humphrey în spectrul politic îl făcea un factor tot 
mai important în lupta pentru nominalizare din Partidul Democrat. 
Dacă Robert Kennedy putea să-l înfrângă pe McCarthy înaintea 
Convenţiei de la Chicago si apoi să-i atragă de partea sa și pe 
susținătorii lui Johnson încă nehotarati în privința lui Humphrey, ar fi 
putut câștiga nominalizarea. 

Robert Kennedy a atacat furtunos Midwest1268-ul. Însă toți se 
întrebau cât va tine acest avânt. Mai rămăseseră doar trei săptămâni 
până la cele mai importante alegeri locale — cele din California, pe 4 
iunie. Dar înainte de acestea, mai avea de trecut un obstacol: 
primarele din Oregon, o cursă considerată a fi extrem de strânsă. 

În aceeași perioadă, începând cu 20 mai 1968, Sirhan a fost 
văzut de diverşi martori în mai multe zone, în afara traseelor lui 
obişnuite. În cele mai multe cazuri, aceştia spun că era însoţit de o 
tânără pe care o descriu ca fiind o femeie cu trăsături caucaziene, de 
aproximativ 1,67 m înălțime, blondă, cu părul lung până la umeri și 
cu chip placut!2°9, 

Sirhan, însoțit de această femeie, părea că îl urmărește 
îndeaproape pe Robert Kennedy. Cu toate acestea, se știe că Sirhan nu 
era interesat de campania lui Kennedy. Nu prea știa detalii despre 
programul de campanie, ore, locuri, trasee, sponsori și așa mai 
departe. Dacă l-ar fi vânat pe Kennedy, ar fi trebuit să o facă alături de 
cineva care are aceste informaţii logistice. Sirhan nu-și amintește de 
aceste așa-zise ,,hartuiri.“ Nici de femeie, cu excepția câtorva 
momente când i-a dat o ceașcă de cafea, în oficiul bucătăriei Hotelului 
Ambassador, cu câteva minute înainte de asasinat. 


Martorii care-și aduc aminte că l-au zărit pe Sirhan in timpul 
putinelor săptămâni înainte de asasinat au observat că avea un 
comportament ciudat. Conform relatărilor făcute, se pare că era ceva 
care influența starea mintală a lui Sirhan. Dispozitia sa alterna de la 
reacţii frenetice la stări de transă, ambele fiind simptome ale 
programării prin hipnoză. 

Tânăra zărită alături de Sirhan era însoțită de un bărbat care a 
rămas și el neidentificat. Rolul bărbatului părea să fie acela de a o 
supraveghea pe femeie în vreme ce aceasta, în mod evident, servea 
drept mecanism de declanșare a reacţiilor lui Sirhan. Bărbatul mai 
putea fi folosit pentru a conduce mașina DeSoto în vreme ce femeia 
conducea mașina lor si supraveghea un Sirhan „năuc“, programat prin 
hipnoză. 

Unii investigatori au sugerat că apariția lui Sirhan alături de 
tânăra femeie la o sindrofie în onoarea lui Kennedy din 20 mai 1968 
fusese „o repetiție generală,“ plănuită si efectuată sub îndrumarea 
celor care-l conditionasera pe Sirhan, ca test pentru a-i pregăti pe 
Sirhan si pe femeie pentru rolurile pe care le vor juca în asasinat, în 
cazul în care Kennedy câștiga alegerile primare din California pe 4 
iunie. De fapt, perioada de două săptămâni a fost un exercițiu practic 
pentru a testa factorii declanșatori. Dacă Sirhan apărea în mod suspect 
în nouă locuri de-a lungul unei perioade de 15 zile, conspiratorii 
dădeau impresia că acesta hartuia candidatul, stabilind astfel si un 
model de premeditare. Dând impresia unui act premeditat, crima 
putea fi considerată de o gravitate extremă, atrăgând pedeapsa 
capitală si, prin aceasta, eliminarea ţapului ispăşitor. 

Prima apariţie a fost pe 20 mai 1968 la restaurantul Robbie's în 
Pomona, unde era planificat discursul lui Bobby Kennedy la un prânz 
de campanie pentru circa 400 de oaspeti!27°. Kennedy era așteptat la 
recepție de o mulțime de oameni. Ulterior, martorii povesteau că l-au 
văzut pe Sirhan alături de femeia care avea o geantă. Sirhan ţinea o 
haină pe braţul drept, în ciuda faptului că era o zi călduroasă1271. Au 
trecut printr-o sală de mese alăturată, apoi s-au apropiat de usa 
bucătăriei, tânăra femeie mergând prima. Ofiţerul de poliție William 
Schneid i-a oprit, spunându-le că acea intrare era închisă. Femeia l-a 
întrebat atunci pe unde va intra senatorul Kennedy în sala de mese iar 


Schneid i-a spus că, cel mai probabil, va urca pe scări, la etajul 
următor, moment în care ea si Sirhan s-au întors brusc si s-au 
îndreptat către casa scarilor!272. 

Ofiţerul Schneid a raportat mai târziu că a văzut-o pe femeie în 
sala de mese de la etaj. El le-a dat această informatie celor de la FBI, 
însă nu a fost intervievat de polițiștii din Los Angeles1273. După cum s- 
a dovedit, metoda poliției de a ignora martorii ale căror depozitii 
probau existanta unei conspirații a devenit o obisnuinta pe tot 
parcursul investigării asasinatului. Investigatorul Philip Melanson a 
descoperit nenumărate incidente în care poliția a încercat să-i 
discrediteze pe martorii care au văzut o femeie „a cărei prezență 
coincide cu momentul în care Sirhan și-a pierdut memoria“ 1274. 

Zeci de susținători ai lui Kennedy, cu biletele în mână, umpleau 
holul restaurantului Robbie's, nerăbdători să-şi croiască drum către 
scări, sperând să găsească un loc bun la discursul lui Bobby. Când 
Sirhan și femeia au ajuns, în cele din urmă, la scările care duceau la 
nivelul superior unde avea loc recepţia, au fost opriți de șeful turei de 
seară, Albert LeBeau, în vârstă de 35 de ani, care fusese chemat la 
lucru în acea zi pentru a verifica biletele. Când LeBeau i-a zărit pe cei 
doi sărind peste o balustradă de pe margine pentru a ajunge la scările 
din spatele lui, el a prins-o pe femeie de mână și le-a cerut biletele. 
Aceasta a spus că fac parte din echipa senatorului, însă LeBeau a 
insistat spunând că le trebuie bilete pentru a intra. Atunci, cei doi au 
plecat!275, 

Oricum, mai târziu cei doi au apărut în sala de mese de la etaj, 
unde LeBeau l-a văzut din nou de Sirhan. De această dată Sirhan și 
femeia ascultau discursul lui Kennedy, stând în mijlocul mulțimii 
adunate în picioare de-a lungul peretelui din spate al sălii de 
receptie!276, Conform autorului Robert Kaiser, LeBeau i-a întrebat pe 
cei doi cum au reușit să intre iar Sirhan, aparent surprins, i-a replicat: 
„Ce dracu-ti pasă tie?“1277 LeBeau i-a lăsat în pace. 

Din nou, furia, un element esenţial al conditionarii lui Sirhan, a 
ieşit la suprafață sub forma unei răbufniri emoționale. Conditionarea 
sa a declanșat mecanismul de autoconservare și acesta l-a făcut să 
riposteze în momentul când s-a simțit amenințat. Asa-numitul 
imperativ moral a înlocuit blandetea lui Sirhan. 


În ceea ce-l privește pe LeBeau, el a identificat fotografia lui 
Sirhan din grupul celor 25 arătate de poliție. Cu toate acestea, în 
raportul final, polițiștii au spus că el „a admis că a minţit“ spunând că 
l-ar fi recunoscut pe Sirhan. Această reproducere falsă a declaraţiei lui 
LeBeau dovedește până unde era dispusă poliția să meargă pentru a 
distruge orice posibilă dovadă a conspirației 1278. 

O săptămână mai târziu în Pasadena, pe la începutul serii de 28 
mai 1968, Sirhan a mers la prima si singura întrunire la care a 
participat a Vechiului Ordin Mistic Rosicrucian (AMORC). La intrarea 
în casa de pe East Villa Street numărul 2030 era afișat logoul 
organizației: un triunghi, un trandafir, un ochi atoatevăzător și literele 
AMORC!279, Sirhan a semnat în registru si a intrat in hol. Organizaţia 
este nonpolitică și nonsectară. Este același grup despre care primarul 
Los Angelesului, Sam Yorty, spunea, ulterior, că e o organizaţie 
comunistă din care Sirhan face parte. Uimiti, reporterii l-au 
corectat!280, 

Sirhan a stat linistit si a citit literatura AMORC, inconjurat de 
membrii de vârstă mijlocie ai lojei, îmbrăcați fără gust. Un exemplu al 
naturii benigne a credințele rosicrucienilor rezultă din prezentarea la 
care Sirhan a participat în timpul scurtei sale întâlniri cu ei. Maestrul 
lojei, Ted Stevens1281, a vorbit despre tehnicile mintale de a percepe 
obiectele doar prin senzație, fără a le vedea. După cum se pare, era un 
prim pas către învățarea modalităţii de a-ți dezvolta „puterile 
interioare“, cum ar fi percepţia extrasenzorială. Sirhan a participat la 
această lecţie identificând diferite obiecte legat la ochi1282. Se spune 
că a părăsit întrunirea înainte de finalul ei. Această scurtă „apariţie“ a 
lui Sirhan la o întrunire rosicruciană de la care a plecat mai devreme 
pare banală în mod retrospectiv, dacă nu se ia în calcul importanța 
neobișnuită pe care i-a dat-o mai târziu Sirhan, după cum vom vedea 
în cele ce urmează. 

Pe când Sirhan participa la întrunirea AMORC, se închideau 
urnele la alegerile primare din statul Oregon. Să câștige acolo ar fi fost 
crucial atât pentru Kennedy cât si pentru McCarthy, de vreme ce 
victoria le-ar fi adus un avantaj pentru atât de importantele alegeri 
primare din California, care urmau să aibă loc o săptămână mai târziu. 
Dacă ar fi câștigat McCarthy, campania lui Kennedy ar fi fost afectată, 


poate iremediabil. Pe de altă parte, o victorie a lui Kennedy ar fi 
transmis un semnal către democraţii indecisi la convenţie că un mare 
număr de membri de partid doresc o schimbare de regim la vârful 
partidului. Multi observatori erau de părere că acest lucru i-ar fi 
asigurat lui Kennedy nominalizarea în locul lui Humphrey. 

Totuşi, Humphrey strânsese suficient de multe dintre voturile lui 
Johnson în timpul lunii mai pentru a ajunge el însuși în cărți pentru 
nominalizare. Un sondaj făcut de presă susținea că aproximativ 1 280 
de delegaţi erau de partea lui Humphrey. Pentru a câștiga, ar fi avut 
nevoie de 1 312 de voturi1283. 

În bătălia din Oregon, Gene McCarthy și-a intensificat ofensiva. 
Cu toate că poziţia sa fata de război era aceeași cu a lui Kennedy, el a 
găsit alte modalități prin care să-l atace pe Bobby: comentarii 
sarcastice referitoare la tinerețea lui Kennedy, acuzaţii la adresa lui 
Bobby și a fratelui său că au implicat America în războiul din 
Vietnam. Atingând un alt subiect sensibil, McCarthy a criticat poziția 
lui Kennedy în favoarea legislaţiei care controlează armamentul 128. 

De partea cealaltă, Bobby a descoperit că nu are prea multe în 
comun cu votantii din Oregon. Majoritatea acestora nu ar fi permis sa 
li se restrângă drepturile de a deţine arme. După asasinarea 
preşedintelui Kennedy, Robert Kennedy sustinuse controlul armelor la 
un anumit nivel. 

O altă problemă a campaniei sale era faptul că populaţia 
minorităților din acest stat era de numai două procente1285. Cu toate 
acestea, cei mai vajnici susținători ai lui Kennedy fuseseră întotdeauna 
săracii și minoritarii. În plus, muncitorii din fabrici, care-i sustinusera 
in nord-est pe cei din familia Kennedy, nu prea păreau interesaţi de 
discursurile lui Bobby. Viziunea lor asupra lumii era diferita de a lui. 
Găsim un exemplu perfect al acestei discordante in modul in care 
descrie autorul Richard Mahoney stilul lui Bobby în campania 
electorală. Pe când se urca în avion în Portland pentru a merge la 
alegerile primare din Oregon, Kennedy si cei din jurul lui nu se mai 
săturau să cânte una dintre melodiile folk emblematice ale mișcării 
pacifiste, „Where Have All the Flowers Gone?“1286 

Senatorul Kennedy a pierdut alegerile primare din Oregon. Votul, 
44,7% pentru McCarthy si 38,8% pentru Kennedy, a fost prima 


înfrângere a celui din urmă și lovea într-un moment critic1287. Acum, 
totul depindea de rezultatul alegerilor primare din California, care 
urmau să aibă loc peste o săptămână, pe 4 iunie 1968. 

În mod ironic, înfrângerea din Oregon l-a făcut pe Kennedy mai 
îndrăgit de alegătorii californieni. Imaginea sa publică a devenit „mai 
putin nemiloasă, asemănătoare celei a unui tip aflat în dezavantaj,“ 
după cum spunea Arthur Schlesinger!288. Mama lui Jackie Kennedy, 
Janet Auchincloss, îi scria lui Bobby: „Prima înfrângere te face o 
persoană mai simpatică“1289. A dovedit, de asemenea, că este și el om. 
După cum conchidea Bobby însuși: „Să recunoaștem, sunt o persoană 
mai interesantă pentru oamenii cu probleme.“ 1290 

Două zile mai târziu, pe 30 mai 1968, cu cinci zile înainte de 
asasinat, Sirhan a fost văzut din nou!29!. Conform descrierii 
martorilor, Sirhan și tânăra femeie, însoțiți de un alt bărbat, au făcut o 
scurtă vizită la biroul de campanie al lui Kennedy în Azusa, California. 
Cum alegerile primare se apropiau, voluntarii entuziaști ai lui 
Kennedy aveau multe speranţe. Doi dintre activiștii de campanie, 
Laverne Botting, de 41 de ani, și Ethel Creehan, de 45 de ani, i-au 
observat pe Sirhan și pe ceilalți doi intrând în birou. Conform 
martorilor, Sirhan a fost singurul care a vorbit. El i-ar fi spus doamnei 
Botting că era de la biroul de campanie din Pasadena și a întrebat 
dacă Robert Kennedy urma să vină la Azusa. Ea i-a spus că nu va veni. 
Doamna Creehan, care a auzit scurta conversaţie, confirmă această 
relatare. După cum se pare, Sirhan i-a întors spatele și a plecat cu 
femeia și celălalt bărbat care așteptau la o oarecare distanță 12%. 

De îndată ce fotografia lui Sirhan a fost publicată în ziare, după 
asasinat, doamnele Botting și Creehan au sunat la FBI și le-au spus ce 
ştiau. Ulterior, ele au ales fotografia lui Sirhan dintr-o serie de 
fotografii prezentate de poliție. Cu toate acestea, niciuneia dintre ele 
nu i s-a permis să-l vadă pe Sirhan în persoană. Ele au descris-o și pe 
tânăra care era cu el, iar descrierea se potrivește cu ale altor martori: 
o femeie nu cu mult peste 20 de ani, de 1,70 m înălțime, cu o figură 
încântătoare și cu păr blond spre șaten. Ethel Creehan a mai adăugat 
că fata avea un nas „proeminent“, o trăsătură distinctivă care a mai 
fost remarcată si de alti martori cu prilejul altor apariţii. Nicio femeie 
nu l-a descris pe bărbatul care era cu Sirhan si cu femeia1293. 


Politia a respins relatarea si a discreditat-o pe doamna Botting 
pentru că a spus ca Sirhan avea „nas mare si umeri lati“. Cu toate 
acestea, restul descrierii ei este corectă. (Iar Sirhan are, într-adevăr, 
un nas mare) Poliția a conchis: „Cu certitudine, greșește“ 1294. În ceea 
ce-o privește pe doamna Creehan, descrierea ei se potriveşte cu 
Sirhan, mai putin înălțimea; ea a spus că are 1,72 m înălțime în loc de 
1,62 m. Poliţia a consemnat în raport: „Este îndoielnic că persoana pe 
care a văzut-o era Sirhan“1295. Se pare că, dacă în momentele în care 
era văzut, Sirhan era însoţit de femeie, atunci poliția făcea tot ce 
putea pentru a discredita relatările martorilor. 

Ofițerul C. B. Thompson, care a făcut sumarul pentru 
interogatoriile celor două femei, a raportat un alt incident misterios in 
legătură cu doamna Botting. După ce a relatat cele văzute, ea a primit 
un telefon de amenințare. Conform doamnei Botting, cel care a sunat- 
o a spus: „Am auzit ca-ti imaginezi că l-ai văzut pe Sirhan. Ai face 
bine să fii sigură de ce spui“129. Acest telefon anonim si amenintator 
se potriveşte unei strategii de intimidare. După cum vom vedea 
ulterior, investigația a început să semene mai mult cu o misiune de 
mușamalizare decât cu o căutare a adevărului. Din nou, vizita de la 
Azusa este unul dintre evenimentele premergătoare asasinatului de 
care Sirhan nu-și aminteşte. Femeia și bărbatul care au fost cu Sirhan 
nu vor fi niciodată identificați. Însă existenţa lor este evidentă, 
bazându-ne pe numărul martorilor si pe declaraţiile lor. Aceşti 
voluntari sunt oameni care nu au niciun motiv să mintă sau să 
inventeze povești. Se expuneau, de fapt, unor riscuri încercând să 
ajute poliția, dat fiind faptul că știau că conspiratorii erau încă în 
libertate. Din nou, pare evident că făptuitorii au regizat această 
apariţie a lui Sirhan pentru a-și testa sistemele lor de control, adică 
pentru a determina dacă Sirhan răspunde în mod corespunzător 
semnalelor date de sugestiile posthipnotice. În acelaşi timp, intenţia 
lor era să îi ţină pe complici în culise, pentru a crea scenariul 
pistolarului singuratic. Cei care l-au condiționat pe Sirhan nu vor fi 
dorit ca martorii să poate declara mai târziu că i-au văzut pe fată si pe 
celălalt bărbat. 

Următoarea apariție a lui Sirhan a avut loc pe 1 iunie 1968, de 
data aceasta la un magazin de arme Lock, Stock and Barrel din San 


Gabriel, California!2%7. Conform vânzătorului magazinului, Larry 
Arnot, un pompier pensionar din Pasadena, Sirhan a intrat în magazin 
în acea sâmbătă după-amiază însoţit de doi bărbaţi. Au cumpărat 
patru cutii cu muniţie care conțineau 200 de gloanțe — două cutii de 
calibrul .22 și două cutii de Super-X Westerns. După asasinat, bonul de 
3,99 dolari de la Lock, Stock, and Barrel a fost descoperit în mașina lui 
Sirhan. 

Poliţia l-a interogat pe Arnot si, mai târziu, el a depus mărturie 
la proces. Dar la tribunal declaraţia lui Arnot a luat o întorsătură 
stranie. Procurorul a notat că Arnot, care fusese supus unui test 
poligraf efectuat de detectivul Hank Hernandez, declarase că-și 
aminteşte tranzacţia dar nu si pe Sirhan. Oricum, co-proprietara 
magazinului de arme, Donna Herrick, a confirmat declaraţiile inițiale 
ale angajatului ei si a afirmat că si ea îl văzuse pe Sirhan in 
magazin1298. 

Evident, a cumpăra muniţie nu este o crimă. Dar este interesant 
că povestea acestei apariții a lui Sirhan însoțit de aparentii săi 
complici a ajuns în fata tribunalului. 

În acelaşi timp, cum era de așteptat, atât acuzarea cât și apărarea 
au refuzat să-i aducă în discuție pe cei care-l însoțeau pe Sirhan. 
Pentru a evita implicaţiile pe care le-ar fi presupus o conspirație, au 
terminat rapid interogatoriul spunând „nu mai am întrebări“12%, 
Totodată, ambele părți își dădeau seama că pentru un presupus 
„pistolar singuratic“, Sirhan apărea destul de des în compania altora. 

Între timp, în San Francisco, în acea seară de 1 iunie 1968, 
senatorul Robert Kennedy si senatorul Eugene McCarthy s-au 
confruntat in mult-așteptata dezbatere, transmisă în întreaga tara. 
Candidaţii se aflau într-un studio TV avându-l ca moderator pe Frank 
Reynolds de la ABC News, care stătea între ei doi. Se estimează că, în 
acea seară, circa 12 milioane de oameni au urmărit dezbaterea1300. 
Pentru multi, confruntarea Kennedy—McCarthy a fost comparabilă cu 
dezbaterile dintre John Kennedy și Richard Nixon, care avuseseră loc 
cu opt ani în urmă. Robert Kennedy și-a delimitat poziția clar si 
simplu, fără retorica oponentului său, care fusese înainte profesor de 
facultate. Kennedy spunea: „Mă gândesc că avem niște angajamente 
pe glob. Cred că avem unul față de Israel, de pildă, pe care trebuie să-l 


respectam. Dar ce nu cred este că putem D polițiștii lumii si că putem 
merge peste tot să rezolvăm conflicte interne cu soldați americani sau 
arme americane“1301. 

În acest moment, un sondaj telefonic realizat de Los Angeles 
Times a arătat că McCarthy începuse să scadă în preferințele 
publicului. Kennedy îi atrăgea pe votantii nehotarati si chiar pe unii 
susținători ai lui McCarthy. Totodată, McCarthy a menţinut un ton 
pozitiv și încrezător, însă mesajului său părea să fie lipsit de contactul 
cu realitatea: „Cred că simt ce vor tinerii acestei tari“, spunea 
McCarthy. „Chiar dacă tinerii studenţi se retrag și spun că sistemul nu 
este bun de nimic, am avut parte de o reconciliere autentică între 
tinerii si bătrânii acestei tari si în consecinţă, întreaga tara este din 
nou încrezătoare în viitorul Americii“ 1302. 

După dezbatere, sondajele l-au arătat pe Kennedy câștigător cu 
2,5 la 11303, 

Succesul lui Bobby a făcut valuri în tot electoratul, iar mulțimile 
ieşite să-l vadă erau tot mai mari si mai entuziaste pe tot cuprinsul 
statului California. 

Mulţi observatori erau de părere că, dacă Kennedy era sortit să 
câştige alegerile primare din California din 4 iunie, riscul ca el să fie 
învins la Convenţia de la Chicago era tot mai mic. Victoria din Statul 
de aur l-ar propulsa spre o convenţie televizată la nivel naţional. În 
consecință, multi dintre cei care făceau previziuni politice credeau că, 
la Chicago, Kennedy va câștiga cu ușurință nominalizarea partidului. 
În același timp, nominalizării lui Kennedy i se opuneau oameni 
influenți din comunitatea serviciilor secrete și din armată, unii lideri 
sudiști si şefi ai crimei organizate. Se ştie că însuşi democratul 
preşedinte Johnson isi dorea să câștige mai degrabă un candidat 
republican, decât un democrat care se opunea implicării in război1304. 

Dacă Robert Kennedy ar fi pierdut alegerile primare din 
California, atunci faptul că el devenea noul lider moral al unei mișcări 
pacifiste înfloritoare în ţară ar fi fost irelevant. Desigur, dacă ar fi 
supravieţuit, ar fi putut foarte bine să mai candideze și în 1972. Dar la 
acest moment, Bobby Kennedy atinsese cel mai înalt și mai vulnerabil 
punct al carierei. Poziția antirăzboi a lui Kennedy era considerată de 
unii drept antiamericană. Cei mai importanți agenţi care au prins 


radacini in esalonul superior al CIA considerau comunismul drept o 
forță a răului acţionând in lume si, pentru unii, poziția pacifistă a lui 
Kennedy echivala cu susținerea răului. În mintea acestor câţiva, 
măsurile extreme împotriva lui Kennedy erau justificate. Ei au plănuit 
cu atenție misiunea secretă pentru a-l elimina, fiind conștienți, în 
același timp, de problemele tactice pe care le aveau de rezolvat. 

De exemplu, odată ce Sirhan era în transă, ar fi putut impusca pe 
cineva la comandă? Ce va face poliția dacă martorii declară că au 
văzut armele adevaratilor asasini? Ce s-ar întâmpla dacă Sirhan i-ar 
impusca pe ceilalți trăgători? Ce-ar fi dacă poliția ar număra mai mult 
de opt gloanțe calibru .22 la locul crimei; ar putea să mai conteste 
existența celei de-a doua arme? Ajutati de declaraţiile făcute de o 
mulțime de martori, multe dintre ele nefiind cunoscute publicului larg 
decât la 20 de ani după asasinat, observăm azi cât de extinse sunt 
dimensiunile complotului. 

Pentru a fi siguri că Sirhan poate trage cu arma la comandă 
trebuiau să-l testeze înainte să aibă confirmarea, — ţinând cont de 
starea lui de transă. Sirhan a fost zărit pe 1 iunie alături de o tânără 
femeie și de un bărbat, trăgând cu arma în cursul unei ședințe de 
antrenament, în munții Santa Ana1305. A fost aceeași zi în care se 
spune că Sirhan ar fi cumpărat muniţie de la Larry Arnot, vânzător la 
Lock, Stock and Barrel. El a fost văzut într-o zonă izolată la sud de 
Corona, California, după cum spune Dean Pack, un agent de asigurări 
care era în excursie prin zona cu fiul său130. Pack a sunat la poliție 
după asasinat, declarând că l-a recunoscut pe Sirhan din relatările 
jurnalistice. El spunea că l-a văzut pe Sirhan cu o tânără brunetă, 
putin trecută peste 20 de ani, si cu un alt bărbat, în munți, făcând 
antrenament cu pistolul și trăgând în conserve. Celălalt bărbat avea 
peste 1,80 m înălțime și părul saten deschis. Aparent, acesta a fost 
sigurul care a vorbit. Pack spunea că erau „neprietenoși“ și că Sirhan 
„s-a uitat urât la el“1307. E] a mai spus că el și fiul său adolescent au 
părăsit rapid zona. 

Poliţia a respins relatarea despre apariţia lui Sirhan spunând că 
Pack nu a reușit să-l identifice. Cu toate acestea, Pack afirma că poliția 
nici măcar nu i-a arătat vreo fotografie — discuția purtându-se prin 
telefon. Pack se aștepta ca FBI să cerceteze unde a avut loc această 


întâlnire si a fost suprins că nici aceștia nu erau interesați 1308. 

Descrierea făcută de Pack lui Sirhan — acea privire supărată pe 
care i-a aruncat-o — se potrivește cu multe alte apariţii. Din nou, 
Sirhan nu-si aminteste de aceste momente. Data fiind starea de transa 
în care se afla în noaptea asasinatului, este probabil că Sirhan era tot 
în transă sau într-o stare asemănătoare și la antrenamentul cu pistolul 
din munții Santa Ana. Era un experiment pentru a fi siguri că Sirhan, 
aflat în transă, ar trage la comandă, pe baza sugestiei posthipnotice. 

Cu două zile înainte de alegerile prezidenţiale primare din 
California, duminică, 2 iunie 1968, Sirhan s-a trezit devreme pentru a- 
și duce mama cu mașina la biserică, de unde s-a întors apoi s-o ia. În 
acea după-amiază, pe la ora 14, Sirhan a fost văzut la biroul de 
campanie din Bulevardul Wilshire în centrul Los Angeles-ului, 
conform declaraţiilor a doi voluntari, Ellenor Severson, casnică, și 
Larry Strick, de 18 ani, elev la liceu!3°9. Larry Strick l-a întrebat pe 
Sirhan dacă dorește să-l ajute cu ceva iar Sirhan, pare-se, i-ar fi 
replicat: „Sunt cu el,“ arătând către un alt voluntar din cameră pe 
nume Khaiber Khan1310. Ulterior, Ellenor Severson a confirmat 
declarația lui Strick1311. 

Activistul de campanie pe care Sirhan i l-a arătat lui Strick era 
Khaiber Khan, de 44 de ani, un bogat exilat iranian, fost spion pentru 
șahul Iranului. Între timp relaţiile dintre Khan si șahul Mohammad 
Reza Pahlavi se răciseră!312, desi Khan încă mai avea relaţii in 
interiorul organizației șahului, SAVAK1313. SAVAK era poliția secretă 
iraniană care avea legături strânse cu CIA. 

Cariera lui Khan în serviciile secrete iraniene datează de pe 
vremea când lucra pentru serviciile de informaţii britanice, în timpul 
celui de-al Doilea Război Mondial. La 29 de ani, în 1953, a sprijinit 
CIA în înlăturarea guvernului de stânga al lui Mohammad Mossadegh 
în Iran, schimbare de regim care l-a adus pe sah la putere1314. În anii 
1950, când Khan și șahul Iranului puneau pe picioare SAVAK, doi 
dintre cei mai ferventi susținători ai lor erau James Angleton, șeful 
biroului CIA din Israel, și Richard Helms. Helms a menţinut o relație 
cordială cu șahul multi ani (să ne reamintim că, deși între ei era 
diferență de șase ani, el și șahul au fost absolvenţi ai aceleiași școli 
pregătitoare din Elveţia). După cum am mai spus, când Helms a 


părăsit CIA în 1973, el a fost numit ambasador in Iran de către 
Richard Nixon!315, 

La inceputul anilor 1960, Khan a rupt relatiile cu sahul si a 
acuzat administratia acestuia ca a furat ajutoarele primite de la Statele 
Unite1316. Khan a fugit la Londra cu averea sa, păstrând legătura cu 
reţeaua sa de agent secreti. El a pretins, de asemenea, că îi cunoaște 
pe multi agenti americani, unul dintre acestia fiind Walter Sheridan, 
fost agent FBI, pe care Robert Kennedy il angajase in 1958 ca 
anchetator la Comitetul senatorial pentru investigarea fraudelor de 
munca!317, Dacă vă aduceţi aminte, Walter Sheridan îl ajuta pe Bobby 
să afle cine l-a ucis pe fratele său, președintele John F. Kennedy. 

În 1965, Khaiber Khan a fost, se spune, la un pas de a fi capturat 
de agenţii șahului în Elveţia, înainte de a se refugia în SUA1318. A trăit 
în New York și, apoi, în 1968 s-a mutat în Los Angeles, unde era 
cunoscut si sub numele de Goodarzian sau „Goody.“ 

Pe 1 iunie 1968, Khan s-a alăturat campaniei lui Robert 
Kennedy, ca voluntar la biroul din Los Angeles, pe Bulevardul 
Wilshire. A lucrat acolo doar patru zile, din 1 până pe 4 iunie 1968, 
perioadă în care s-a implicat în recrutarea voluntarilor arabi. Se pare 
că a găsit circa 201319. După spusele profesorului Philip Melanson, 
voluntarii alături de care lucra Khan nu s-au acomodat cu el. Ei îl 
descriau ca pe un „playboy,“ „un ciudat,“ „un prefăcut“ si „un tip 
arogant“1320, 

Imediat după asasinat, Ellenor Severson și Larry Strick, activiști 
în campania lui Kennedy, au dat declaraţii agenţilor FBI, cărora le-au 
spus că l-au văzut pe Sirhan cu Khaiber Khan în biroul de campanie 
din Wilshire, cu două zile înaintea alegerilor. Khan a afirmat, într-un 
interogatoriu luat de FBI, că nu a fost la biroul de campanie până 
târziu în acea zi!321. El a mai spus, însă, că și el l-a văzut pe Sirhan cu 
o tânără femeie, îmbrăcată într-o rochie cu buline, la sediul de 
campanie două zile mai târziu, când au avut loc alegerile primare, pe 
4 iunie, pe la orele 17. El a mai declarat la FBI că o văzuse pe femeie 
cu un alt bărbat, stând într-o mașină, în fața sediului de campanie, cu 
o zi înainte, luni, pe 3 iunie 19681322. O femeie care-i semăna acesteia 
a fost văzută în compania lui Sirhan de mai multi martori la Hotelul 
Ambassador în noaptea asasinatului. 


Daca aliatii lui Helms din SAVAK ar fi decis sa ia parte la 
asasinat, atunci informaţia despre această misiune secretă — asasinarea 
lui Kennedy — care fusese plănuită pe 4 iunie, după discursul 
victorios al senatorului Robert Kennedy, ar fi putut ajunge în atenţia 
spionilor. Este clar, Khaiber Khan ar fi vrut să-l vadă pe Kennedy 
câștigând, deoarece știa că acesta ar fi putut ajuta Iranul să facă o 
schimbare în interiorul represivului său guvern. El știa, de asemenea, 
că o victorie ar fi fost avantajoasă pentru el din punct de vedere 
politic. El ar fi putut recâștiga ceva din puterea pe care o deținuse 
odinioară, în zilele sale de glorie. Însă cel mai important, Khan ar fi 
putut să aleagă voluntari la sediul de campanie din Bulevardul 
Wilshire pentru că bănuia că se pune la care un atentat la viata lui 
Kennedy și își propusese să afle de către cine. 

Întrebările din jurul afirmațiilor lui Ellenor Severson și ale lui 
Larry Strick referitoare la Khan și presupusa afirmaţie a lui Sirhan: 
„Sunt cu el“ rămân fără răspuns. Dar, ţinând cont de conditionarea lui 
Sirhan și de modul în care-l influența în timpul acestor „apariţii“, nu e 
greu să ni-l imaginăm pe Sirhan urmând o comandă alături de Khaiber 
Khan. Un asemenea scenariu ar fi constituit un complot în complot. În 
vreme ce coordonatorii lui Sirhan îl aveau în vizor pe Robert Kennedy, 
ei l-ar fi putut considera pe Khan un adversar important din cauza 
acțiunilor sale împotriva șahului. Legându-l pe Khan de complotul de 
asasinat i-ar fi putut distruge cariera în spionaj și, de asemenea, ar fi 
oferit o acoperire suplimentară pentru adevărații faptasi. În plus, 
implantând o sugestie posthipnotică care să-l facă pe Sirhan să creadă 
că este unul dintre recrutii lui Khan, programatorii lui Sirhan și-ar fi 
susținut eforturile de a deturna anchetele de mai târziu. 

Khan a pretins că el nu a asistat la discursul prin care Kennedy 
şi-a marcat victoria la Hotelul Ambassador, după alegerile 
primare1323. Nici FBI si nici Poliția din Los Angeles nu l-au întrebat 
unde a fost în noaptea asasinatului 1324. 

În vreme ce FBI a acceptat declaraţiile martorilor Severson, 
Strick si Khan, pe de altă parte Poliţia din Los Angeles nu le va 
accepta. Poliția nu a luat în seamă afirmaţia lui Khan că l-ar fi văzut 
pe Sirhan, invocând aparenta „nesiguranţă“ a acestuia 1325. 

Poliţia spune că martorul Larry Strick şi-a retras declarația după 


ce nu a reusit sa identifice o fotografie a lui Sirhan. Straniu, de vreme 
ce Strick vazuse deja fotografiile FBI ale lui Sirhan si a sunat-o pe 
colega lui, Ellenor Severson, după ce l-a recunoscut pe acesta într-o 
emisiune de stiri de la televizor1326. În ceea ce privește declarația 
doamnei Severson, poliţia a ignorat-o, ca si cum nu ar fi existat1327. 
Autorităţile au preferat, de asemenea, să nu cerceteze mai în detaliu 
trecutul lui Khaiber Khan1328. 


În aceeași zi în care Sirhan a fost zărit la sediul central de 
campanie al lui RFK, adică duminică, 2 iunie 1968, Robert Kennedy se 
relaxa într-o excursie bine-meritată cu familia la un festival al 
capsunelor!329 în Garden Grove. După aceea, familia a decis să treacă 
pe la Disneyland, nu departe de locul unde se aflau, iar copiii au vrut 
să se joace cu „Piraţii din Caraibe“1330. 

Întorcându-se în Los Angeles în acea seară, Kennedy a întârziat la 
un discurs programat în cadrul unei scurte adunări la Coconut Grove, 
un club de noapte din Hotelul Ambassador. După cum s-a dovedit mai 
târziu, conform șefului detectivilor din Poliţia din Los Angeles, Robert 
Houghton, câțiva martori l-au văzut pe Sirhan așteptându-i venirea. 
Susan Redding și soțul ei au declarat că l-au văzut pe Sirhan, stând 
„posac și tăcut“, alături de o tânără femeie. Alt martor, Bert Blume, un 
membru al organizației Kennedy For Youth, care-l știa pe Sirhan de la 
magazinul de mâncare organică, l-a recunoscut în hol!331. Sirhan si 
femeia au plecat, se pare, înainte de sosirea lui Kennedy. 

În acel moment, votantii din California — cu doar două zile 
înainte de alegerile prezidenţiale primare — aflau tot felul de 
informaţii referitoare la cursa electorală. În multe chestiuni esențiale, 
candidaţii aflați în fruntea clasamentului aveau o viziune comună. Cu 
toate acestea, modul în care se apropiau de votanti și stilul 
campaniilor lor diferea mult, după cum o demonstrau și aparițiile 
publice. Gene McCarthy și-a susținut campania prin interviuri la radio 
şi televiziune. Această strategie i-a scos în evidență calitățile 
profesorale. Stand în fata unui microfon gigantic într-un studio liniștit, 
el își expunea filosofia politică într-o manieră serioasă și meditativă. 
De partea cealaltă, Bobby Kennedy și-a făcut campania în stradă, unde 
s-a întâlnit față în față cu susținătorii săi. 

Kennedy a străbătut California cu avionul, având un program 


încărcat, cu adunări, discursuri si mâini strânse. Albi, negri, hispanici, 
asiatici, tineri si bătrâni au ieșit cu toții în stradă să-l atingă — in San 
Francisco, Long Beach, Watts, San Diego si Los Angeles1332. Aproape 
la fiecare oprire, mexican-americanii entuziaști fluturau bannere pe 
care se putea citi: „Viva Kennedy“. Între Kennedy, minoritari si săraci 
exista o legătură plină de afectiune!3°. 

La o adunare dincolo de golful San Francisco Bay în West 
Oakland, mașina lui Kennedy a fost oprită în trafic atunci când 
părăseau evenimentul. Conform reverendului Hector Lopez și altor 
martori, după acea adunare s-a întâmplat ceva extraordinar. Multi 
dintre cei care „erau vinovaţi de iadul pe pământ“, inclusiv cei din 
organizația Black Panthers, s-au comportat ca niște îngeri păzitori, 
îndepărtându-i pe oameni de lângă mașină pentru ca Robert Kennedy 
să urce și deschizând drum prin mulțime pentru ca mașina 
candidatului să poată pleca1334. 

Luni, 3 iunie 1968, ultima zi a campaniei din California, Bobby a 
căzut în timp ce vorbea la un centru de convenţii în San Diego!335, 
Oboseala isi spunea cuvântul. A fost readus repede în simtiri si 
transportat în Los Angeles pentru a se odihni în așteptarea votului din 
ziua următoare. 

Atât strategii de campanie ai lui Kennedy cât și cei ai lui 
McCarthy știau, de când au ajuns în California, că rezultatul cursei nu 
putea fi cu niciun chip anticipat. Cei care plănuiau asasinarea lui 
Bobby Kennedy știau și ei asta. 

Capitolul 8 


5 Iunie 1968, asasinarea senatorului Robert F. 


Kennedy 


Marti dimineata, 4 iunie 1968 — ziua alegerilor prezidentiale 
primare din California — cabinele de vot erau deschise de câteva ore 
când Sirhan a plecat cu DeSoto-ul său parcat în fața casei. Mama lui îl 
implora să-și caute ceva de lucru prin ziarele de publicitate. Cu inima 
strânsă, i-a dat ultimii bani din polita de asigurare, 400 de dolari, si 1l- 
a rugat, totodată, să nu mai parieze la curse. Dar Sirhan a insistat, 
spunându-i că banii sunt ai lui şi că avea nevoie de ei. În acea noapte, 
după asasinat, poliția a descoperit 409 dolari în buzunarele lui1536. 
Interesant, fratele lui Sirhan, Adel, a declarat ulterior că Sirhan îi 
spusese despre posibilitatea de a investi într-un cal. De asemenea, 
predicatorul Jerry Owen, un negutator de cai, va scrie într-o declarație 
dată poliţiei că, în acea zi, s-a oferit să vândă unul dintre caii săi unui 
autostopist și, după cum vom vedea, pretinde că bărbatul pe care-l 
luase cu mașina era Sirhan Sirhan. Trebuie să notăm că, în vreme ce 
legătura dintre Sirhan și Owen i-a intrigat pe anchetatori, aceasta era 
cu certitudine o pistă falsă, o altă diversiune menită să-i deruteze pe 
investigatori. După cum am spus, astfel de metode erau folosite în 
mod obișnuit de cei din agenţie — Hunt, Phillips, Angleton și Helms 
— pentru a fabrica probe false. 

În întreaga Californie, alegătorii erau mai entuziasmați ca 
oricând, așteptând să le vină rândul la vot. Mai ales cei din zonele 
urbane, unde la secțiile de votare s-a prezentat un număr atât de mare 
de oameni, situație care i-a surprins pe multi observatori. În ceea ce-l 
privește pe Sirhan Sirhan, el a fost zărit în acea dimineață în Duarte, 
California, la Clubul de tir din San Gabriel Valley. Vreo 15 oameni 


spun că l-au văzut cu aceasta ocazie1337. Din declaraţiile lor, se știe ca 
Sirhan era însoţit de tânăra care mai fusese alături de el și de bărbatul 
cel înalt. Sirhan a semnat în cartea de oaspeţi a poligonului, gest pe 
care puţini clienți îl mai făceau. A scris în registru: „Sirhan B. Sirhan, 
696 East Howard St., Pasadena, Cal.“ Apoi a fost văzut, pentru câteva 
ore, trăgând focuri rapide, deși regulamentul poligonului le 
interzicea1338. Ca si în cazul aparitiilor anterioare, Sirhan spune că nu 
înțelege de ce s-a dus acolo. Acest fapt a ieşit la iveală mai târziu, în 
timpul selectării juratilor pentru procesul său, când i-a soptit la un 
moment dat lui Michael McCowan, anchetator pentru apărare: 
„Încearcă să afli dacă erau curse de cai în ziua alegerilor. I-am spus lui 
Pollack (dr. Sidney Pollack, psihiatrul procurorului) că m-am uitat să 
văd ce cai sunt în padoc si nu mi-au plăcut. De aceea am plecat la 
poligon“1339. Sirhan i-a spus lui McCowan că scornise motivul pentru 
care fusese la clubul de tir. Știa că în mod normal ar fi trebuit să se 
ducă la curse și era nevoit să explice cum a ajuns la clubul de tir, chiar 
dacă nu-şi mai amintea. Decât să pară că îi este greu să spună 
adevărul, această replică dovedeşte că Sirhan nu avea nicio idee de ce 
s-a dus la poligon și nici măcar nu știa de ce nu își amintește. Replica 
lui conturează portretul unui om care actionase sub influența unei 
sugestii posthipnotice implantate în psihicul său. Conform descrierii 
martorilor, femeia care l-a însoţit la club în acea zi semăna cu fata 
zărită și cu alte ocazii anterioare. Angajaţii poligonului, Harry Hicks și 
Russell Weaver, spun că erau ocupați cu zugrăvitul când tânăra a 
trecut pe lângă ei. Ei o descriu ca fiind „destul de bine făcută“ 1340. Cu 
câtva timp înainte fusese zărită cu un bărbat (nu cu Sirhan)!341. 
Acesta avea o pușcă și femeia un pistol. Ei spuseră ca Sirhan și-a facut 
apariția cam tot pe-atunci. Bărbatul s-a îndreptat către partea de sud a 
poligonului, in zona rezervată celor care trăgeau cu pusca!342, 

Cât timp s-a aflat în poligon, Sirhan s-a comportat ciudat. De 
pildă, mai târziu, studenții Henry Carreon și David Montellano le-au 
spus polițiștilor că bărbatul pe care l-au identificat ca fiind Sirhan 
avea dificultăți de comunicare. Ei afirmau că „ezita“ să vorbească și 
că, atunci când o făcea, „vorbea atât de repede că abia îl 
intelegeai“1343, De asemenea, li s-a părut ciudat că nu ştia ce sistem de 
tragere are pistolul său si s-au mirat că trage cu el atât de rapid134. 


Pe la ora 11, alti doi martori l-au observat pe Sirhan trăgând cu 
pusca. Richard si Roberta Grijalva, doi gement de 19 ani, Lau descris 
in cele mai mici detalii. 

Ei au declarat ca Sirhan a tras cu pușca aproximativ jumătate de 
ora!345, Cei doi gemeni l-au văzut trăgând cu mare rapiditate si cu o 
armă de calibru .22. Poliția din Los Angeles a ignorat declaraţia celor 
doi susținând că persoana pe care au identificat-o era mai degrabă un 
bărbat care semăna cu Sirhan. Cu toate acestea, după spusele tuturor 
clienților interogati, de-a lungul întregii zile nu a mai fost nimeni 
acolo care să semene cu Sirhan1346. 

A apărut un alt martor, Michael Soccoman, și el student, care a 
declarat că a schimbat arma cu a lui Sirhan pentru a o încerca și pe 
acestuia. Ulterior, după asasinat, îngrijorat că amprentele sale ar putea 
apărea pe pistolul lui Sirhan, el a sunat poliția. Soccoman pretindea că 
Sirhan i-a spus că „făcuse antrenament patru luni in nord.“1347 Este o 
informaţie interesantă pentru că Sirhan spusese acasă că prietenul lui 
cel mai bun, Tom Rathke, se mutase „în nord“. Se pare că, într-adevăr, 
antrenamentul cu pistolul făcea parte din conditionarea sa, de vreme 
ce, în mod normal, nu era interesat de așa ceva. 

Responsabilul poligonului, Everett Buckner, l-a zărit si el pe 
Sirhan și a observat-o și pe tânăra care era cu el. După spusele lui 
Buckner, la un moment dat Sirhan s-a oferit s-o ajute, dar ea i-a spus: 
„Pleacă de lângă mine, la naiba, o să ne recunoască cineva“134%8. 
Interesant, lui Buckner i s-a părut că Sirhan nu realiza că tânăra îl 
respinge1349. 

Foarte probabil, coordonatorii lui Sirhan doreau ca acesta să 
pară singur pentru a evita complicațiile pe care le atrăgea un caz de 
conspirație. Așa că era extrem de important pentru ei să înlăture 
conexiunile care se puteau crea între Sirhan și cei doi coordonatori 
observați la poligon. 

După cum s-a văzut, după asasinat, când au fost date publicității 
informaţii despre tânăra care l-a însoţit pe Sirhan la Clubul de tir din 
San Gabriel Valley, teoriile conspirationiste au devenit un subiect 
fierbinte. De îndată, Poliția din Los Angeles a găsit un martor care 
pretindea că ea este femeia cu pricina, că Sirhan e un străin pentru ea 
si că exersa cu arma ei în acea zi. Interesant, femeia era barman la un 


club topless, Briar Patch, aflat in apropiere de hipodromul Santa 
Anita, unde lucrase Sirhan. De asemenea, se găsea la câțiva kilometri 
de alt bar topless unde Sirhan obișnuia să meargă 1350. Briar Patch era 
un loc de întâlnire si pentru angajaţii poliției si femeia susținea că știe 
„vreo câţiva şerifi“ care treceau pe la bar „în fiecare zi“ să bea 
ceval351, În versiunea ei, femeia susținea că şi-a lăsat copiii cu o bonă 
si a decis, împreună cu soțul ei, să meargă la club. Oricum, ea a 
afirmat că habar nu aveau cum să ajungă acolo, astfel că s-au abătut 
de la drum pentru câţiva kilometri, pentru a se duce la Briar Patch, ca 
să afle cum să ajungă acolo, după care s-au întors și nu au sosit la 
poligon decât pe la ora 16.001352, Versiunea ei că ar fi schimbat arma 
cu a lui Sirhan târziu, după-amiaza, nu se potriveşte cu a niciunui alt 
martor. Responsabilul poligonului, Buckner, care le-a spus primul 
celor de la FBI despre tânără, după asasinat, a subliniat că e sigur că a 
văzut-o dimineața, imediat ce a sosit el la muncă. Mai mult, alti doi 
martori, Ben Trower și Jim Langlois, au afirmat că la ora la care 
aceasta pretindea că a ajuns acolo (ora 16.00) nu au văzut nicio 
femeie în poligon1%53. În plus, alti martori au spus că Sirhan și ceilalți 
doi au plecat pe la ora 15.00. Ulterior, Buckner a fost interogat de 
sergentul de poliție Hank Hernandez. În mod straniu, în ciuda faptului 
că probele demonstrau contrariul, Buckner a afirmat că femeia semăna 
foarte mult cu cea pe care a zărit-o la poligon1354. În mod clar, Poliția 
din Los Angeles avea nevoie de un martor care să rezolve misterul 
complicilor lui Sirhan, dacă doreau să evite anunţul public al unei 
conspirații. Si, după cum se pare, insistențele polițiștilor că nu a fost o 
conspirație l-au convins pe Everett Buckner. 

În acea zi la poligon, Sirhan era foarte agitat. Din nou, martorii 
spun că vorbea repede și incoerent și că ore în şir a tras serii rapide de 
focuri cu pistolul!355, Acest comportament observat de martori era 
foarte asemănător stării în care se afla în momentul arestării1356. Este, 
de asemenea, considerat un semn al unei transe profunde adânci. La o 
oră după asasinat, conform rapoartelor poliţiei, Sirhan s-a calmat și a 
început să vorbească normal. Comportamentul i s-a ameliorat 
semnificativ. Deși polițiștii au observat această schimbare foarte 
diferită de comportamentul betivilor, ei nu i-au înțeles implicaţiile. 

Dacă analizăm comportamentul lui Sirhan în prezenţa tinerei și a 


celuilalt bărbat si îl comparăm cu momentele în care-și conducea 
mama la lucru observăm o diferență radicală. Comportamentul său în 
prezența cuplului pare să fi fost declanșat de un stimul extern. Ar fi 
putut fi prezența tinerei, anumite cuvinte pe care le-a auzit sau i-au 
fost induse pe ascuns cu ajutorul unui drog. Pe când Sirhan era însoţit 
de ceilalți doi, el se afla, de fapt, într-o stare de transă programată 
prin hipnoză, acționând pe baza unor sugestii posthipnotice. Ceea ce a 
declanșat acest straniu comportament trebuie să fi fost plantat în 
subconstientul său în timpul conditionarii. Hiperactivitatea, stările de 
transă și alte schimbări inexplicabile de personalitate de acest fel sunt 
tipice atât ca efect al drogurilor dar și ca sugestie posthipnotică. 
Ţinând cont de acest fapt, este logic să ne punem întrebarea dacă, în 
acea zi, a fost capabil să conducă până la poligon. Sau, de fapt, a 
condus altcineva, de pildă tânăra sau celălalt bărbat? Când au fost 
analizate ultimele ore de libertate ale lui Sirhan, a devenit evident că 
el nu a fost lucid pentru lungi perioade de timp. 

După plecarea de pe poligonul Clubului de tir din San Gabriel 
Valley, următorul loc unde a fost văzut Sirhan a fost la restaurantul 
Bob's Big Boy, lângă Colegiul Pasadena City, pe la orele 18.00. Într-o 
conversație pe care a avut-o, mai târziu, cu scriitorul Robert Kaiser în 
închisoare, Sirhan i-a vorbit despre orele dinaintea asasinatului. Era 
perplex și se mira cu voce tare cum se face că nu a fost la curse în 
acea zi, asa cum făcea de obicei. S-a întrebat de ce a mers la Bob’s Big 
Boy si a ajuns stânjenit la concluzia:,Era ceva ca un fel de forță 
interioara“1357, 

Pentru a-și îndeplini misiunea, cei care-l controlau pe Sirhan 
trebuiau să-i monitorizeze si să-i ghideze cu atenție mișcările până la 
asasinatul din oficiul bucătăriei Hotelului Ambassador. Pentru a face 
asta, ei mai aveau nevoie de un al treilea „sincronizator“. Sirhan a fost 
rareori zărit neinsotit în diferite ocazii si, chiar dacă părea să fie 
singur la restaurantul Bob's Big Boy, s-ar putea ca acest lucru să fi fost 
plănuit. Faptasii voiau ca Sirhan să fie considerat un singuratic 
pândindu-și prada. 

Conform detectivului-șef Robert Houghton de la Poliția din Los 
Angeles, stând la tejgheaua barului Sirhan a întâlnit o cunoștință, un 
student din India pe nume Gaymoard Mistri!358. Sirhan părea să fie 


încă într-o stare de buna-dispozitie. Cei doi au discutat, la un 
hamburger si o cafea, despre cai, de care amandoi erau interesati, si 
despre tensiunile din Orientul Mijlociu. După ce au terminat de 
mâncat, au făcut o scurtă plimbare până la facultate, pentru a arunca 
o privire pe lista de cursuri pentru semestrul următor. Acolo au 
schimbat câteva vorbe cu trei studenţi arabi, care erau pe punctul de a 
se duce la cursurile care începeau la ora 19.00: Marouf Badran din 
Ierusalim, Anwar Sayegh, pe care Sihan îl ştia din organizaţia arabilor 
din facultate, si un nou student, Abdo Jabra Malki, din Iordania 15359. 

Dupa aceea, studentii au plecat la cursuri, iar Sirhan si Mistri s- 
au întors la mașinile lor. În timpul procesului lui Sirhan, procurorii au 
afirmat că s-au înțeles cu apărarea că nu exista nimic conspirativ in 
întâlnirea dintre Sirhan și cei trei studenți arabi cu doar câteva ore 
înaintea asasinatului. Ce s-a întâmplat după aceea a fost, însă, 
neobișnuit. După ce au ajuns la mașinile lor, Sirhan l-a întrebat pe 
Mistri dacă nu i-ar plăcea să meargă să joace biliard. Studentul indian 
i-a spus că fusese invitat de un prieten la el acasă și că-și făcuse deja 
planuri pentru acea seară.1350 Ce este ciudat este că invitația lui 
Sirhan venea din partea unui tânăr care, pur și simplu, avea chef să se 
distreze în acea seară. După ce Mistri i-a spus că e ocupat, a plecat 
fiecare pe drumul lui. 

Pentru a înțelege starea de spirit a lui Sirhan în acele momente, 
dat fiind comportamentul pe care-l afisase cu câteva ore mai devreme 
si apoi cel din orele următoare, se pare că, pe când era cu Mistri la 
restaurant si în timpul vizitei la facultate, reușise să tina lucrurile sub 
control. Amintirile lui Sirhan despre acea seară sunt vagi. Începând cu 
ora 24, acesta nu-și mai aminteşte nimic. Nu se știe când si unde au 
avut loc ședințele de programare, sau, după cum spunea el însuși, 
când „forța interioară“ și-a făcut simțită prezenţa. De asemenea, 
Sirhan nu ştie ce l-a determinat să intre în Hotelul Ambassador. 

Problema e că, dată fiind starea de transă în care se afla Sirhan, 
s-ar putea ca nu el să fi condus, de fapt, până la Hotelul Ambassador, 
după cum am mai spus. Se știe că mașina sa, DeSoto Fireflite, cu 
numărul de înmatriculare JWS-093, a fost descoperită de poliție a 
doua zi. Era parcată ilegal pe New Hampshire Street, la jumătate 
străzii spre sud de Bulevardul Wilshire, și la trei străzi distanță de 


Hotelul Ambassador!361, Dar nu se ştie cu certitudine dacă Sirhan a 
condus sau a fost pasager, fie în mașina sa, fie în a coordonatorului 
său. Repovestind de atâtea ori propria versiune, se prea poate să fi 
umplut golurile de memorie făcând conexiuni logice, imaginandu-si că 
el a condus și nu că a fost adus de cineva. 

În ceea ce privește motivul pentru care Sirhan s-a dus la Hotelul 
Ambassador, el a afirmat mai târziu la proces că, pur și simplu, voia să 
iasă și să se distreze. A declarat că-și amintește că se gândea că va 
merge la paradă, nu era sigur de ce. A adăugat: „Dacă în acea seară ar 
fi fost curse de cai, aș fi fost la hipodrom“1362. Din nou, părea că 
încearcă să găsească sensul frânturilor de întâmplări din acea seară, de 
unele amintindu-și, altele fiind mai mult niște povești auzite de la 
alții. 

Sirhan a afirmat că, după ce a mâncat la Bob's Big Boy, a condus 
în centrul orașului pentru că văzuse în ziar un anunț în care scria că 
„Marșul miraculos pentru Israel“ va avea loc pe bulevardul 
Wilshire1363. Voia să vadă ce se întâmplă1364. Fusese organizat un 
miting al evreilor pentru a sărbători prima aniversare a Războiului de 
Şase Zile, celebrând victoria Israelului asupra arabilor. Sirhan susținea 
că atunci când a ajuns acolo a descoperit că greşise data. Evenimentul 
fusese planificat pentru seara următoare1365. Oricum, a observat că in 
acel loc fusese organizată o petrecere în onoarea senatorului american 
Thomas Kuchel. Sirhan spune că a auzit atunci că sunt mai multe 
petreceri la Hotelul Ambassador din apropiere, asa că s-a decis să 
meargă acolo1366. 

În acea seară erau programate festivități pentru trei candidaţi: în 
Salonul Venetian, cea pentru adversarul lui Kuchel, candidatul 
republican la Senat, Max Rafferty. Mai era festivitatea organizată 
pentru candidatul democrat pentru Senat, Alan Cranston, în Curtea cu 
Palmieri și cea mai mare, recepţia organizată pentru Kennedy, în Sala 
Ambasadei. 


În vreme ce în tot statul cetățenii făceau coadă la centrele de 
votare, ziua alegerilor primare din California l-a găsit pe senatorul 
Robert Kennedy cu familia, în casa din Malibu a unui prieten. 
Regizorul de film John Frankenheimer, în vârstă de 38 de ani, i-a pus 
la dispoziţie casa lui de pe plaja din Malibu pentru a sta acolo cât timp 


se afla in Los Angeles. Bobby a gasit aici un loc retras in care se putea 
odihni alături de Ethel si şase dintre copiii lorl367. Pe-atunci, 
Frankenheimer lucra la un film documentar despre campania lui 
Robert Kennedy. El făcuse filmări de-a lungul întregii tari vreme de 
mai bine de două luni. Filmul urma să fie folosit în anticipata 
confruntare din toamnă cu Richard Nixon. În mod ironic, 
Frankenheimer era și cel care regizase filmul The Manchurian 
Candidate. 

Devreme, în acea seară de marti, 4 iunie 1968, Frankenheimer s- 
a urcat în Rolls-Royce și a plecat cu prietenul său, Robert Kennedy, la 
Hotelul Ambassador, pentru a aștepta rezultatele alegerilor primare 
californiene. Tocmai plecaseră de la o cină festivă organizată de el 
pentru Bobby, Ethel și câțiva dintre prietenii de la Hollywood1368. În 
acel moment, Frankenheimer era nerăbdător să-l ducă pe Kennedy la 
hotel, pentru ca acesta să se relaxeze câteva ore înainte de mult- 
aşteptata sărbătorire a victoriei. Conform cercetărilor făcute de Robert 
Kaiser, Frankenheimer a ratat ieșirea de pe șosea către hotel pe 
Bulevardul Vermont și a sfârșit în ambuteiaj. 

Ascultându-l cum înjura și bodogănea, Bobby l-a sfătuit: „Nu te 
enerva, John. Viaţa e prea scurtă“1369. 

La radio, ştirile din Vietnam erau la fel ca până atunci. 
Reportajele despre numărul victimelor nu mai surprindeau pe nimeni. 
Se obișnuiseră. „În luptele de lângă Khesahn, au fost uciși 83 de 
inamici care au atacat o bază a pușcașilor marini din estul 
avanpostului, ieri dimineaţă, înainte de răsăritul soarelui. Pușcașii 
marini au raportat 14 morți si 97 de răniți. Între timp, din cauza 
furtunilor cu fulgere care s-au dezlantuit pe granița nord-vietnameza, 
piloții americani nu au putut efectua decât 95 de misiuni de 
bombardament“1370. 

În același timp, durerea pricinuită de pierderea atâtor tineri 
americani îi afecta tot mai mult, iar societatea americană era pe 
punctul de a ceda. 

Pe măsură ce secţiile de votare s-au închis în California, activiștii 
implicați în campania lui Kennedy, voluntarii si susținătorii au venit 
pe Wilshire Boulevard la numărul 3400 în Los Angeles, unde se afla 
luxosul Hotel Ambassador. Într-un apartament de la etajul cinci, 


echipa de campanie a lui Kennedy stătea in fata televizorului, 
urmărind nervoasă materialele despre alegeri. 

Principalul rival democrat al lui Bobby, senatorul Gene McCarthy 
şi echipa sa și-au strâns rândurile în Beverly Hilton, unde susținătorii 
priveau optimisti cifrele din suburbii, care începuseră să ruleze pe 
ecranel37l. La ora 21.00, conform primelor date, candidatul lor 
conducea. Însă în marile orașe — unde Kennedy era foarte susținut — 
voturile nu fuseseră încă numărate. Iar voturile negrilor și mexicanilor 
erau, într-adevăr, numeroase. Aflat în suita lui Kennedy, romancierul 
Budd Schulberg i-a spus acestuia: „Eşti singurul alb din tara în care au 
încredere“. Kennedy zâmbil372. Se aştepta ca, în scurtă vreme, 
televiziunile să anunţe rezultatele parțiale1373. 

În afara consilierilor lui Kennedy, alături de Bobby se afla si soția 
lui, Ethel — însărcinată în trei luni cu cel de-al unsprezecelea copil — 
și patru dintre copiii lor, David, Michael, Courtney și Kerry. Dintre 
ceilalți membri ai familiei Kennedy erau de față surorile sale Pat 
Lawford si Jean, aceasta din urmă alături de soțul ei, Steve Smith!374. 
Prietenii și susținătorii lui Kennedy veneau din toate mediile sociale: 
politică, guvern, presă, sindicate si din lumea sportivă. În suita lui se 
aflau şi oameni care lucraseră pentru John Kennedy, inclusiv Pierre 
Salinger, Ted Sorenson și Larry O'Brien, scriitorii Theodore White și 
George Plimpton și liderii sindicali Cesar Chavez, Dolores Huerta și 
Paul Schrade de la United Auto Workers1375. 

Printre sportivii renumiți pe plan mondial se aflau jucătorul de 
fotbal american Roosevelt Grier și campionul olimpic de la UCLA, 
decatlonistul Rafer Johnson. Și, pentru a completa grupul, primul 
astronaut american care zburase pe orbita pământului cu șase ani 
înainte, John Glenn1376. 

Între timp, pe la ora 21.00, la parter, începea odiseea lui Sirhan 
prin Hotelul Ambassador. Sirhan spune că-și amintește puţine lucruri 
de la sosirea în hotel până la ora 00.15, adică din cele trei ore 
petrecute acolo, și nici nu poate înţelege ce-l impingea de la spate1377. 
Îi putem urmări mișcările conform interviurilor luate martorilor. 
Initial, Sirhan era vorbaret și arogant. O oră mai târziu, parcă a intrat 
deodată în transă, hipnotizat de un telex din Camera Colonială a 
hotelului1!378. Pentru că de-abia mâncase la Bob’s Big Boy în Pasadena, 


cele câteva cocktailuri băute nu ar fi avut efectul pe care-l resimțea — 
nu fără ajutor, intern sau extern. Sirhan manifesta trăsături care nu-l 
caracterizau. Era iritabil, arogant si agresiv, caracteristici specifice 
celor care au trecut prin procese de condiționare. Sirhan a fost văzut, 
la început, în Salonul Venetian al hotelului, unde fusese organizat 
banchetul pentru candidatul republican la alegerile primare Max 
Rafferty, care candida împotriva senatorului Thomas Kuchel. Sirhan 
fusese coleg de liceu cu fiica lui Rafferty, Kathleen!379. Acolo au 
devenit mai mult decât evidente semnele stării de transă prin care 
trecea Sirhan. Aparent, un chelner a refuzat să-i dea o băutură lui 
Sirhan, pentru că nu era îmbrăcat adecvat. Conform autorilor 
Christian si Turner, Sirhan i-a aruncat, furios, chelnerului în fata o 
bancnotă mototolită și a ieșit grăbit1380. 

Câteva minute mai târziu, Sirhan a fost zărit cu băutura în mână 
în fata aceluiași salon. Petrecerea lui Rafferty era pe punctul să 
înceapă și, cu toate că Sirhan nu a întâlnit-o pe fiica acestuia, 
Kathleen!381, el s-a împrietenit cu alti doi petrecareti, Enrique Rabago, 
mecanic auto, și prietenul acestuia, Humphrey Cordero1382. 

Rabago, simpatizant al lui Kennedy, l-a întrebat pe Sirhan, „Ce 
zici, castigam?“1383 Sirhan i-a spus că „da“. Însă, când Rabago a 
adăugat că Gene McCarthy conducea în acel moment, Sirhan a 
replicat: „Nu vă faceți probleme dacă senatorul Kennedy nu va 
câștiga. Ticălosul ăla e milionar. Chiar dacă ar câştiga, nu ar face 
nimic pentru tine sau pentru mine sau pentru cei săraci“. Rabago și 
Cordero au interpretat această izbucnire ca pe un semn al faptului că 
Sirhan era „dezgustat“ de participanţii la petrecerea lui Rafferty. 
Ulterior au declarat că nu li s-a părut că Sirhan ar fi fost beat1384, 
Putin după aceea, Sirhan s-a întâlnit cu un bărbat care lucra într-o 
cabină de sunet din apropiere, un electrician pe nume Hans 
Bidstrup1385. Au sporovăit o vreme despre munca lui Bidstrup, 
rezultatele alegerilor primare și despre locul din hotel unde stătea 
candidatul. Bidstrup spunea că Sirhan părea ament de băutură si 
foarte obosit si că a plecat dintr-odată1386. 

Un alt angajat al hotelului, Gonzalo Carillo Cetina, chelner, a dat 
peste Sirhan în fata toaletei bărbaţilor, la barul Palm Court al 
hotelului. După cum se pare, Sirhan era obosit și voia să se așeze. L-a 


rugat pe chelner să-i țină paharul până găseşte un scaun liber!387. 
Conform FBI, pe la orele 22.00, un martor pe nume Lonny L. Worthey 
si soţia sa au încercat să intre în Salonul Ambasadei, unde avea loc 
recepţia lui Kennedy, dar fiindcă era deja aglomerat, s-au hotărât sa 
meargă la cel mai apropiat bar din hotel. Pe când îi ducea soţiei sale o 
Cola, Worthey s-a aplecat și l-a înghiontit accidental pe un bărbat pe 
care, mai târziu, l-a identificat drept Sirhan. Worthey s-a scuzat, dar 
Sirhan nu a spus nimic. Stătea cu o tânără la capătul barului 
aglomerat. Worthey spunea că cei doi păreau să fie împreună1588. 
Sirhan a fost văzut cu femeia, degustând un Tom Collins. Mai târziu, 
în pușcărie, când Sirhan, aflat sub hipnoză, a fost interogat de 
psihiatrii Pollack si Diamond, el a afirmat că, în acea seară, a băut 
patru coktailuri Tom Collins1389. 

Femeia care se afla lângă Sirhan seamănă cu cea văzută anterior, 
inclusiv în ceea ce priveşte trăsăturile caracteristice ale feţei. S-a spus 
despre ea că avea un nas neobișnuit, unii descriindu-l ca 
„proeminent“, „caraghios“, „cârn“ sau „mic și îndesat“139. În acea 
seară, femeia purta o rochie cu buline. Tot mai mulți martori îl 
plasează pe Sirhan în compania tinerei femei și a unui alt bărbat. 
Acesta purta o cămașă albă, un pulover galben sau auriu și pantaloni 
de stofă închisă la culoare, le-a spus celor de la FBI Sandra Serrano, în 
vârstă de 20 de ani, voluntară în organizația Tineri pentru 
Kennedy1391. Momentele când a fost identificat la bar au fost primele 
în care Sirhan părea nemișcat, in stare de prostratie. A fost, de 
asemenea, prima dată în acea noapte când lângă Sirhan se afla tânăra 
femeie. Schimbarea de comportament a lui Sirhan s-a produs odată cu 
apariția femeii. Repet, pentru un individ care a fost programat prin 
hipnoză, transa poate fi indusă printr-un număr de stimuli externi, 
inclusiv dacă i se spune un cuvânt sau vede un chip anume. 
Comportamentul lui Sirhan a suferit rapid o schimbare majoră. El a 
încetat să mai fie arogant si vorbaret, intrând într-o stare de aparentă 
transă, după cum vom vedea mai departe. 


La etaj, în camera 511, Bobby Kennedy și-a turnat o băutură, s-a 
aşezat confortabil și și-a aprins un trabuc mic. Pentru câteva minute, 
s-a relaxat. In apartament plutea un aer de încredere13%2. În proiecţiile 
inițiale, se părea că vicepreședintele Hubert Humphrey va prelua 


delegatii sustinatori ai lui Lyndon Johnson din toata tara. Dar acum se 
părea că o victorie a lui Kennedy in California urma să-i aducă in 
tabăra suficienți delegaţi pentru a-l plasa în frunte și a-i înfrânge pe 
McCarthy si pe Humphrey la convenţie. Richard Goodwin, consilierul 
lui Kennedy, a început să-i sune pe Allard Lowenstein si Kenneth 
Galbraith, susținători importanți ai lui McCarthy 1393. 

După cum spunea Arthur Schlesinger, Galbraith a fost de acord 
să se întâlnească cu Bobby imediat ce-l va fi văzut mai întâi pe Gene 
McCarthy, iar Lowenstein a promis că, dacă Galbraith trece în tabăra 
lui Kennedy, o va face și el!394. Venise vremea ca ei să-și unească 
forțele dacă voiau să-l înfrângă pe Humphrey la Convenţia de la 
Chicago. Consilierii si prietenii lui Kennedy vorbeau încet, urmărind la 
televizor știrile electorale. Între timp, vizavi, în camera 516, jurnaliștii 
discutau despre alegeri, entuziasmați de victoria anticipată15%. 
Scriitorii Jimmy Breslin, Pete Hamill și Jack Newfield se aflau tot la 
acest etaj, alături de alti asociaţi apropiați ai lui Bobby: Fred Dutton, 
Adam Walinsky, Ted Sorensen, Charles Evers, John Lewis și șeful 
democratilor californieni, Jesse Unruh139%. În timp ce unii începuseră 
să pună la cale strategiile pentru viitoarea Convenţie, alții se gândeau 
cu optimism la noile programe pe care le-ar putea iniția Bobby, odată 
ajuns la Casa Albă. 

În paginile ziarului New York Times din acea zi apărea o 
declarație făcută de H. R. Haldeman, nou-numitul șef de echipă al 
candidatului prezidenţial Richard Nixon, care spunea că e încrezător 
că Nixon poate câștiga nominalizarea republicanilor pentru 
candidatură. Chiar atunci, în New York, rivalul lui Nixon, 
guvernatorul Nelson Rockefeller spunea despre Nixon că este un ratat. 
Rockefeller a mai spus că valul de simpatie se întorcea acum în 
direcția lui1397. 

În sfârșit, la ora 22.00, televiziunile anuntara exit-polurile lor. 
Senatorul McCarthy condusese initial, însă acum începeau să sosească 
situaţiile din zonele urbane. Valul isi schimbase cursul. CBS si NBC — 
fără să fi primit încă datele din Los Angeles — anticipau victoria 
senatorului Robert Kennedy1398. La etajul cinci, toată lumea era într-o 
stare de euforie. 

Între timp, la parter, presa îşi stabilise un sediu de știri temporar 


în spaţiul care îi fusese rezervat, în Salonul Colonial. Kennedy 
acceptase să discute cu jurnaliștii după discursul cu ocazia anuntarii 
victoriei sale în Salonul Ambasadei!399. Drumul dintre cele două 
saloane urma să-l ducă prin oficiul bucătăriei. Spaţiul presei din 
Salonul Colonial era mai răcoros în comparaţie cu Salonul Ambasadei, 
care era încins și foarte aglomerat. Pe la 22.30, într-un colț al camerei 
presei, Mary Grohs, operatoare de telex la Western Union, și-a ridicat 
privirea si a observat un tânăr care „se holba“ la mașina de telex. Era 
Sirhan Sirhan1400. Ea l-a întrebat dacă are nevoie de ajutor, dar nu a 
primit răspuns. Bănuind că vrea să afle rezultatul alegerilor, l-a trimis 
la alt telex, dar el a rămas nemișcat, parcă hipnotizat de ceva. Ea a 
observat, atunci, că acesta privea în gol. Mai târziu, ea-i va spune 
scriitorului Robert Kaiser: „Nu voi uita niciodată acei ochi“1401, 

În mod straniu, Grohs i-a mai spus lui Kaiser că poliţia a 
avertizat-o să nu vorbească despre acest incident1402. Un ofițer de 
poliție care l-a perchezitionat pe Sirhan, după asasinat, a declarat că 
acesta avea pupilele ochilor dilatate. Poliţia a descoperit, de 
asemenea, că, în timpul interogatoriilor inițiale, el părea „detașat“, 
dar nu au dat importanţă acestui fapt1403. 

Plecând de lângă domnisoara Grohs, Sirhan s-a întors încet si a 
părăsit Salonul Colonial, ajungând în pasajul care ducea la Salonul 
Ambasadei. Judy Royer, consilieră de presă a lui Kennedy, l-a zărit 
atunci pe Sirhan venind către ea!404, Femeia, care fusese secretara 
guvernatorului Californiei, Pat Brown, se afla lângă camera presei, 
pentru a face un reportaj despre seara alegerilor. I se spusese că numai 
presa avea acces în zona de lângă Salonul Colonial și în locul unde era 
amplasată tribuna din Salonul Ambasadei. Dându-și seama că Sirhan 
nu era reporter, Judy Royer i-a cerut să plece. Acesta a luat-o pe o ușă 
din apropiere, intrând în sala de bal a Ambasadei1405. 

Cu certitudine, comportamentul confuz al lui Sirhan devenise tot 
mai evident. Deşi pare să fi fost singur pentru câteva minute, va 
reveni, în scurtă vreme, alături de tânăra femeie. 

În mai puţin de o oră, Robert Kennedy urma să ţină discursul de 
învingător pe scena din Salonul Ambasadei. Din cauza aglomerației, 
ușile sălii de bal fuseseră închise și nu li se mai dădea voie să intre 
decât celor care aveau legitimatii de acces. Peste 1 000 de oameni, 


multi impopotonati cu pălării, bannere, insigne si baloane Kennedy, 
cântau si sporovăiau, în vreme ce așteptau cu nerăbdare sosirea 
candidatului lor. 

Între timp, în mijlocul mulțimii strânse în Salonul Ambasadei, 
tânăra în rochie cu buline cerceta chipurile vesele. Se despărțise, se 
pare, de Sirhan. Susanne Locke, tânără voluntară în echipa de 
campanie Kennedy, care a observat înfățișarea ciudată a femeii, a spus 
că fata ei părea „inexpresivă“1406. Ea a remarcat că femeia era putin 
trecută de 20 de ani, avea păr lung și șaten, era bine proportionata si 
purta o rochie albă cu buline albastre. Lockie a observat, de asemenea, 
că fata nu purta ecusonul galben care să-i permită accesul. Pentru că i 
s-a părut ciudat, i-a atras atenția coordonatorului- șef al voluntarilor, 
Carol Breshears, care l-a informat pe unul dintre oamenii de pază. În 
procesele-verbale ale poliției nu s-a păstrat nicio informaţie referitoare 
la acest incident1407. Femeia în rochie cu buline a dispărut rapid în 
mijlocul mulțimii gălăgioase. 

Apoi a venit anunţul de la tribună. Televiziunile anticipau o 
victorie a senatorului Kennedy. Mulțimea din sala de bal a izbucnit în 
urale și imediat au început să scandeze: „Îl vrem pe Bobby! fl vrem pe 
Bobby! Îl vrem pe Bobby!“ 

Numărătoarea voturilor fusese întârziată ore în șir din cauza 
unor erori făcute în Comitatul Los Angeles. Pentru prima dată erau 
folosite computere pentru înregistrarea voturilor, iar noile scanere 
IBM au avut dificultăți în citirea unor cartele1408. Istoria se va repeta 
în mod dramatic 32 de ani mai târziu, când problemele cu 
numărătoarea cartelelor perforate au întârziat anunţul rezultatelor 
alegerilor prezidenţiale din anul 2000. Tribunalul a decis, în final, în 
favoarea lui George W. Bush și detrimentul lui Al Gore. 

În 1968, numărătoarea voturilor era la fel de importantă. Mai 
mult de 40% din voturile californiene veneau din Comitatul Los 
Angeles. Cu toate acestea, la ora 22.00, din cauza problemelor cu 
calculatoarele, aceste voturi nu fuseseră încă luate în calcul. Prezenţa 
la vot a fost mare, în special în comunităţile minoritare care îl 
sprijineau pe Kennedy. Rezultatele finale l-au arătat câștigător pe 
Kennedy cu 46,3% fata de McCarthy, care a primit 41,8%1409. 

Jesse Unruh, șeful delegaţiei californiene, a luat microfonul de pe 


scena Salonului Ambasadei si a transmis știrea mulțimii încântate. 
Peste aproximativ o ora, Bobby trebuia să vină să tina discursul prin 
care să-și marcheze victoria. În aceste clipe, adică pe la ora 23.00, 
Sirhan a declarat că se simțea extrem de obosit si că își aminteşte vag 
că s-a întors la mașina sa parcată la distanță de trei străzi de hotel, pe 
New Hampshire Street, nu și că ar fi intrat în mașină. El spunea că a 
simțit că este mult prea obosit pentru a conduce, așa că s-a hotărât să 
se reîntoarcă în hotel să bea o cafea1410. 

Pe când se pregăteau de procesul lui Sirhan, psihiatrul Seymour 
Pollack l-a hipnotizat pe Sirhan pentru a încerca să afle dacă s-a întors 
la mașină. Nu a reușit. Pollack nu a putut să afle nici modul în care a 
introdus Sirhan arma în Hotelul Ambassador!411. Se pare că, în acele 
momente, Sirhan era în transă. 

Pe la 23.30, Sandra Serrano, despre care am vorbit anterior, 
copreşedintă a Comitetului de tineret pentru Kennedy Pasadena- 
Altadena, s-a hotărât să iasă din Salonul Ambasadei si să se răcorească 
pentru câteva minute!+12, Se asezase pe treapta de metal a unei ieșiri 
de urgență si sorbea o vodcă cu suc de portocale când a observat un 
grup format din trei persoane — o tânără îmbrăcată în rochie cu 
buline, un bărbat înalt și persoana pe care mai târziu o va recunoaște 
ca fiind Sirhan. Aproape că s-au lovit de ea pe când intrau în 
hotel!413, 

Descrierea lui Serrano se potriveste cu ale celorlalti martori care 
i-au văzut in oficiul bucătăriei hotelului, fie cu putin înainte de 
asasinat, fie fugind după aceea. Printre martori se află Darnell 
Johnson, un activist de campanie, Robin Casden, un tânăr susținător 
al lui Kennedy1414, Thomas Vincent DiPierro, chelner si student la 
facultate, George Green, activist din echipa de campanie, Evan Freed, 
fotograf de presa!415 şi Booker Griffin, organizator sindical al 
negrilor!416, 

Din cele povestite de Serrano, femeia, insotitorul ei si Sirhan au 
urcat rapid scarile si au disparut in hol. Cei trei au intrat apoi in 
oficiul bucătăriei, care se afla între Salonul Ambasadei și Salonul 
Colonial. Au fost observați de Griffin si de chelnerul Thomas DiPierro, 
care a spus că femeia era „atrăgătoare“ si că purta „o rochie albă cu 
buline negre sau violet închis“1417. DiPierro a declarat că femeia era 


cu Sirhan pentru că „părea că s-ar fi ţinut de el“1418. Martorii au spus 
că aceasta purta un jerseu alb,!419 un obiect vestimentar inutil pentru 
o seară atât de caldă, dar ideal pentru a ascunde un mic revolver Iver- 
Johnson Cadet cu o ţeavă scurtă, de 6 cm. 

Sirhan are frânturi de amintiri despre timpul petrecut în oficiul 
bucătăriei, „la o cafea cu o fată drăguță“1420. Dar nu-şi poate aminti ce 
a făcut înainte și nici după acel moment, până în clipa în care era 
călcat în picioare, imediat după asasinat!42!. După cum a declarat de 
nenumărate ori: „Nu vizualizez momentul în care l-am împușcat pe 
Robert Kennedy“1422. În timpul procesului, Sirhan îi va spune 
avocatului său, Grant Cooper, că-și aminteşte vag de un recipient mare 
de cafea, dar că nu era sigur unde anume în hotel se afla vasul!423. 
Martorii au declarat că era într-un hol, de lângă oficiu. Conform 
profesorului Melanson, Sirhan își amintește că a fost cu fata într-un 
loc întunecos din hotel. Erau obosiţi și ea a vrut o cafea. Sirhan 
declară că i-a turnat cafea in ceasca și apoi s-au așezat. El mai spune 
că fata părea „armeancă sau spaniolă“ 1424. 

În puşcărie, Sirhan le-a spus lui Turner si Christian, care au scris 
despre acest subiect, că își aminteşte o imagine, momentul în care a 
întâlnit o fată al cărei nume nu-l mai știe. „Am întâlnit fata si am băut 
o cafea cu ea. Voia multă Disch și zahăr“1%25. După cum i-a spus 
Sirhan, în 1969, jurnalistului Jack Perkins de la NBC, singurul lucru 
pe care şi-l poate reaminti după cafea era „sufocarea și agitația“ 1426. 
Repet, Sirhan nu avea habar de ce era acolo și nici nu-și amintește 
asasinatul!427, În privința femeii cu rochie cu buline, ea a fost văzută 
de mulți martori fugind din oficiu (după asasinat) în vreme ce toată 
lumea voia să intre acolo!428, Ulterior, Sirhan a fost întrebat despre 
femeie de către Diamond, care pregătea apărarea. Aflat sub hipnoză, 
Sirhan a notat pe hârtie răspunsurile. El scrisese: „Nu mi-a spus 
numele ei... dorea dorea cafeeeaaaaaa nu nu nu“1429. Interesant e că 
testele efectuate mai târziu, de doctorii Diamond și Pollack, când 
Sirhan se afla sub hipnoză, au furnizat unele informații în legătură cu 
starea sa mintală pe când se afla în oficiul bucătăriei. Sirhan a fost 
întrebat cine era fata cu care era atunci când Kennedy a fost împușcat. 
El a răspuns scriind: „Fată, fata fata“. Când a fost întrebat care era 
numele ei, Sirhan n-a făcut decât să geamă1430. Întrebat dacă ea i-a 


văzut arma, Sirhan a scris: „ea voia voia cafeeeaaaaaa“ 1431, 

După aceea, tânăra și Sirhan au fost văzuţi stând lângă un suport 
de tăvi, în oficiu. Chelnerul DiPierro, care era fiul unui maitre d’hétel 
de la Ambassador, a spus că a observat că ea și Sirhan își zâmbeau 
unul altuia și a adăugat că acesta din urmă avea un zâmbet 
„bolnăvicios“1432. În acele clipe, după spusele martorilor, femeii i s-a 
alăturat insotitorul ei cu cămașă albă și pulover auriu, cu care venise, 
şi doi bărbaţi, unul îmbrăcat într-un costum închis, altul într-unul 
deschis la culoare. Ei s-au așezat lângă ea și Sirhan1433, Grupul a fost 
zărit si de activiștii de campanie Darnell Johnson și Robin Casden14534. 
Descrierea lor se potriveşte cu a celorlalți martori care i-au văzut, 
câteva minute mai târziu, pe cei doi oameni împușcându-l pe Robert 
Kennedy1435 și, după aceea, fugind1436, Cele mai multe informații 
referitoare la complici au fost obținute de FBI. Dar, în raportul final al 
Poliției din Los Angeles, s-a considerat că versiunile care infirmă 
ipoteza unui singur trăgător sunt nesigure, fără a fi oferită vreo 
explicatie!437, În raportul poliţiei scrie, de asemenea, că unii martori 
şi-au retras declaraţiile, când, de fapt, n-au făcut-o1438. 

Conform declaraţiilor a cinci martori, în afara lui Sirhan mai 
erau încă doi asasini. Unul stătea pe laterală fata de Robert Kennedy, 
iar celălalt chiar în spatele lui. Sirhan era în fata lui Kennedy. Un 
asasin purta un costum închis la culoare, celălalt — unul de o culoare 
mai deschisă. Cei cinci martori erau Evan Freed, Marcus 
McBroom!439, Lisa Urso, Don Schulman si Martha Raines (un 
pseudonim furnizat de autorul Philip Melanson) !449. 

Fără îndoială, cei care au pus la cale asasinatul au ales oficiul ca 
loc al crimei din mai multe motive. Atacul trebuia să aibă loc departe 
de presă, pentru a nu exista vreo înregistrare filmată sau fotografie a 
atacatorilor. „Zona morţii“ trebuia să asigure căi de scăpare pentru 
asasini si, în același timp, să fie suficient de îngustă pentru a limita 
numărul martorilor. Conspiratorii știau că senatorul Kennedy își va 
tine discursul în Salonul Ambasadei din hotel și că va pleca, prin 
spatele scenei, către Salonul Colonial, unde urma să răspundă 
întrebărilor presei. Acest traseu trecea prin oficiul bucătăriei hotelului, 
un loc unde foarte probabil presa nu ar fi filmat, întrucât lumina era 
slabă iar spaţiul strâmt. Nu există, de fapt, nici transmisiuni tv în 


direct, nici înregistrări video filmate ale asasinării lui Robert 
Kennedy!441. (Există, însă, înregistrări audio, pe care le vom analiza 
mai târziu). Pe drumul către Salonul Colonial, echipele televiziunilor 
isi închiseseră echipamentul. În ceea ce priveşte fotografiile, a fost de 
fata cel putin un fotograf, un elev de liceu pe nume Jamie Scott 
Enyart!442, despre care vom discuta mai târziu. 

Pentru echipa de campanie a lui Kennedy, traseul prin oficiul 
bucătăriei era o scurtătură convenabilă pe care Bobby o putea folosi 
pentru a se întâlni cu jurnaliștii. Va fi întâmpinat, în schimb, cu o 
ploaie de gloanţe. 


Mulțimea din Salonul Ambasadei a izbucnit în aplauze 
furtunoase când Robert Kennedy, zâmbitor, a luat microfonul, dornic 
să le mulțumească alegătorilor și sutelor de susținători devotați. Soția 
sa, Ethel, strălucind într-o rochie vaporoasă de vară, stătea chiar lângă 
el pe scenă. Erau înconjurați de membrii echipei de campanie Frank 
Mankiewicz, Fred Dutton, Dick Tuck, Bill Barry!443, si alti consilieri si 
susținători. Uralele s-au stins încet când Kennedy și-a început 
discursul: 

„Consider că alegerile primare din California s-au terminat si că 
putem să ne concentrăm acum pe direcţia în care vrem să meargă 
Statele Unite... Ce vom face cu cei care locuiesc în zonele rurale ale 
țării, ce urmează să facem pentru cei care încă suferă de foame în 
Statele Unite, ce urmează să facem în restul lumii și dacă o să 
continuăm politicile care s-au dovedit ineficiente în Vietnam... Cred 
că trebuie să ne îndreptăm într-o direcție diferită“ 1444. 

Senatorul Kennedy era calm și încrezător, mucalit și 
recunoscător. A ţinut în mod special să mulțumească familiei și 
prietenilor. „Aș vrea să-mi exprim aprecierea fata de Steve Smith, care 
a fost nemilos, dar eficient și vreau să spun cât de mult, — cât de 
recunoscător le sunt lui, soţiei sale, surorilor mele Jean și Pat și 
mamei mele și tuturor celorlalți membri ai familiei Kennedy. Vreau să- 
i mulțumesc si unui vechi prieten, Rafer Johnson. Multumirile mele 
lui Rosey Grier, care spune că va avea el grijă de toţi cei care nu 
votează cu mine.Vreau să-mi exprim recunoştinţa fata de câinele meu 
Freckles, care a fost foarte calomniat în această campanie. Și nu-mi 
pasă de ce spun ei — după cum afirma Franklin Roosevelt — nu-mi 


pasă ce spun despre mine, dar când încep să-mi atace câinele... Si, 
fără vreo ordine in funcție de importanță, vreau să-i mulțumesc si 
soției mele. Rabdarea ei a fost fantastică“ 1445. 

În acel moment, Kennedy se apropia de finalul discursului său. A 
revenit la mesajul său, făcând apel la întreaga tara: 


„Pe de o parte avem California, statul cel mai urbanizat din 
întreaga Uniune; de partea cealaltă Dakota de Sud, cel mai rural stat 
al Uniunii noastre. Am fost capabili să învingem în ambele. Cred că 
putem pune capăt disensiunilor din Statele Unite. 1446 

Lucrul care mi se pare cât se poate de clar este că putem 
colabora în cele din urmă și că ceea ce s-a petrecut în Statele Unite în 
ultimii trei ani - neînțelegerile, violența, dezamăgirile din societatea 
noastre, tensiunile dintre negri și albi, între cei săraci si cei avuti, ori 
între generaţii sau în legătură cu războiul din Vietnam — pot fi 
rezolvate. Suntem o ţară mare, o ţară generoasă și plină de 
compasiune. Intentionez ca aceasta să fie platforma mea pentru 
candidatură1477. 


Robert Kennedy și-a încheiat ultimul discurs de campanie cu 
următoarele cuvinte: „Ceea ce cred eu că au demonstrat toate aceste 
alegeri primare, fie că au avut loc in Colorado sau în Idaho sau Iowa, 
indiferent unde, este că oamenii din Partidul Democrat și cei din SUA 
vor schimbarea. Ţara doreşte să se îndrepte într-o altă direcție. Vrem 
să ne ocupăm de problemele țării si vrem pace in Vietnam!448. 
Primarul Yorty tocmai îmi transmite că stăm aici de prea multă vreme. 
Așadar, multumirile mele tuturor. Acum urmează Convenţia de la 
Chicago și hai să câştigăm si acolo“!449. Era putin după miezul nopții, 
5 iunie 1968. 

În mijlocul uralelor înflăcărate, Bobby a ieșit cu soția sa prin 
spatele scenei, îndreptându-se către Salonul Colonial, prin oficiul 
bucătăriei. Cineva din grupul de lângă scenă a spus:,,Pe aici, domnule 
senator“1450. Maitre d” hôtel Karl Uecker l-a luat pe Kennedy de mâna 
dreaptă, pentru a-l conduce spre oficiul bucătăriei. În acel moment, 
Thane Eugene Cesar, de la firma de securitate ACE, îl tinea de brațul 
drept!451, Mergeau înaintea celorlalți — Ethel, fostul agent FBI Bill 
Barry, purtătorul de cuvânt Frank Mankiewicz, președintele Adunării 
din California, Jesse Unruh, avocatul Frank Burns, Pierre Salinger și 


altii. 

La intrarea in oficiul bucătăriei, Robert Kennedy a întâlnit trei 
angajați ai hotelului și a dat mâna cu fiecare dintre ei: Juan Romero, 
care era debarasor în restaurant și spălător de vase, chelnerul Martin 
Patrusky si Jesus Perez, portar1452, Oficiul se umplea de lume, pe 
măsură ce Kennedy înainta, trecând de Evan Freed, către Lisa Urso și 
grupul lui Sirhan. Un martor a afirmat că a auzit o voce strigând: 
„Kennedy, ticălosule“1453. Conform relatării lui Evan Freed, care 
stătea cam la un metru distanță de Kennedy, primul care a tras a fost 
bărbatul în costum închis la culoare, care a pășit în spatele lui 
Kennedy, de partea cealaltă a lui Sirhan. A tras în sus de la mică 
distanță. Unghiul si poziția ţevii, la mai putin de doi centimetri, 
corespund constatărilor făcute la autopsie de medicul Thomas 
Noguchi!454, Un alt martor intervievat de Philip Melanson care a scris 
pe această temă, Martha Raines (pseudonim), a văzut, de asemenea, 
un bărbat brunet, în costum de culoare închisă, trăgând cu arma1455. 
Din cauza impactului cu glontul venit din spate Kennedy s-a prăbușit 
la podea!456, Atunci, Urso l-a văzut pe bărbatul blond, în costum 
deschis la culoare, care stătea „aproape de Kennedy“, băgându-și 
pistolul în toc1457. Conform analizei balistice si a urmelor de praf de 
pușcă, este clar că unul dintre asasini și-a pus pistolul în spatele lui 
Kennedy si a tras de foarte aproape!+58. Complicele lui, conform lui 
Marcus McBroom, martor ocular, isi ascunsese pistolul sub un ziar1459 
si a tras, după cum se pare, în tavan, gloantele ricoșând înapoi in 
podea și în mulțime. Ulterior, a fost citată declaraţia criminalistului 
Poliţiei din Los Angeles, Wolter DeWayne: „Este incredibil cât de 
multe găuri sunt în tavanul bucătăriei“1460. (Cinci sau șase panouri 
din tavan au fost scoase de poliție ca probă, dar distruse ulterior, chiar 
dacă se făcuse apel și cazul urma să se rejudece1461. 

Maitre d’hétel Karl Uecker l-a izbit pe Sirhan, care trăgea cu 
revolverul său cu opt gloanțe, de o masa bain Marie. După a doua 
impuscatura, Uecker i-a îndepărtat pistolul dinspre Kennedy!4®2. 
Ploaia de gloanțe (de la toate armele care trăgeau) s-a auzit ca 
pocnetele unor petarde, după cum spuneau fotograful Boris Yaro și 
consilierul lui Kennedy, Frank Burns!463, În timp ce bărbaţii în costum 
şi-au ascuns rapid armele, pistolului lui Sirhan era la vedere. Bill Barry 


si Rafer Johnson au sărit pe Sirhan. Jack Gallivan si George Plimpton 
au intervenit si ei in altercatie, încercând să-i ia arma din mână lui 
Sirhan. În cele din urmă, Roosevelt Grier i-a răsucit lui Sirhan mâna, 
iar ceilalți au sărit să-l imobilizeze pe suspect. Reporterul de radio a 
strigat de mai multe ori: „Ţineţi-l! Tineti-l! Nu vrem un alt 
Oswald!“1464. 

În vreme ce oamenii strigau după un doctor, West şi-a deschis 
reportofonul și a început să înregistreze: „Senatorul Kennedy a fost 
împușcat! Senatorul Kennedy a fost împușcat! Este oare posibil? Este 
oare posibil? Este posibil, doamnelor si domnilor... este posibil, a fost 
împușcat. Nu doar senatorul Kennedy. O, Dumnezeule, senatorul 
Kennedy a fost împușcat și, la fel, unul dintre directorii lui de 
campanie posibil împușcat in cap. Sunt chiar aici“1465. 

Când fumul s-a mai împrăștiat, Robert Kennedy era întins pe 
spate, iar sângele siroia pe podea. În mijlocul vacarmului, Ethel isi 
făcea loc să ajungă la el. Îl prinse de mâna în care cineva îi pusese un 
sirag de mătănii şi-l tinu strans!466, După cum spune Richard 
Mahoney în cartea despre asasinat, înainte ca Bobby să-și piardă 
cunoștința, a fost auzit de un prieten murmurând: „Jack. Jack“ 1467. 

Kennedy a fost împușcat de trei ori iar al patrulea glonț a trecut 
prin căptușeala umărului drept al hainei sale. Toate gloantele au fost 
trase de la aproximativ doi cm, după cum dovedesc urmele de praf de 
pusca!468, Două dintre gloanţe l-au lovit în spate, mai jos de umărul 
drept. Glontul fatal a intrat prin spatele urechii drepte și s-a oprit in 
creier1469. 

Karl Uecker și alți martori spun că arma lui Sirhan nu s-a aflat în 
niciun moment al atacului la mai putin de câțiva metri de Robert 
Kennedy. Cinci dintre cei mai buni martori ai poliției din Los Angeles 
sunt de aceeaşi părere, iar unii au spus chiar că Sirhan se afla la doi 
metri depărtare. Impuscaturile au fost trase în spinare si în spatele 
urechii lui Kennedy. Cu toate acestea, martorii îl plasează pe Sirhan în 
fata lui Kennedy. De asemenea, gloantele care l-au lovit pe Kennedy 
arătau trase în sus într-un unghi larg, în vreme ce arma lui Sirhan 
trăgea direct in față1470. Dan Moldea, care a scris despre discrepantele 
dintre distanțe, a lansat teoria că, probabil, Kennedy a fost împins 
accidental în arma lui Sirhan. Însă, acest scenariu contrazice toate 


relatarile martorilor oculari. Mai mult, conform lui Sirhan si fratelui 
său Adel — dupa cum rezultă din interviul luat de Moldea în 
închisoare lui Sirhan, fiind prezent si Adel — Moldea a inventat 
declaraţia lui Sirhan, care ar fi recunoscut că a tras intenționat în 
direcția lui Kennedy!47!. Din nou, Moldea încerca să schimbe faptele 
pentru a se potrivi cu versiunea oficială a evenimentelor, indiferent de 
prețul plătit. 

Cinci alte persoane care se inghesuiau în oficiu au fost lovite si 
ele de gloanţe, alături de Robert Kennedy. Irwin Stroll, de 17 ani, a 
fost împușcat în genunchi. Ira Goldstein, de 19 ani, în șoldul drept. 
William Weisel, de 30 de ani, în stomac. Elizabeth Evans, în vârstă de 
43 de ani, în frunte. lar Paul Schrade, de 43 de ani, a fost și el 
împușcat în cap. Toţi cinci au supravietuit!472. 

În timp ce unul dintre ucigasi s-a concentrat pe asasinarea lui 
Kennedy, celălalt a tintit pe lângă primul ucigaș și a tras gloanţe care 
au ricoșat din tavan în mulțime (acesta este motivul pentru care cei 
cinci au suferit răni mai uşoare decât Robert Kennedy). Acest scenariu 
îl face pe Sirhan, încă în transă, să aibă arma îndreptată către ceilalți 
trăgători. Faptasii, însă, și-au luat toate precautiile să nu fie împușcați. 
Conform probelor descoperite mai târziu, aceştia s-au protejat atât pe 
ei, cât si pe tânăra în rochie cu buline si pe insotitorul ei, bărbatul cel 
înalt să nu fie împușcați, încărcându-i dinainte pistolul lui Sirhan cu 
gloanțe oarbe. După asasinat, analizându-se arma lui Sirhan, s-a 
descoperit că aceasta avea plumb pe ghinturile țevii. Cu toate acestea, 
gloantele descoperite în victime erau îmbrăcate în cupru. Aceste 
gloanţe ar fi curățat plumbul de pe ţevi. Muniția folosită de Sirhan în 
acea zi la poligon — gloanțe watcutter pentru ţinte de hârtie — lasă pe 
ţeavă o urmă de plumb1473. De vreme ce acest strat de plumb era încă 
pe ţeavă, Sirhan pare să fi tras cu gloanțe oarbe în noaptea aceea, în 
oficiul bucătăriei. E adevărat că sunetul gloantelor oarbe este același 
cu al gloantelor adevărate, însă este o diferență majoră între lungimea 
flăcării la gura ţevii. După cum s-a aflat, martorul Lisa Lynn Urso a 
zărit „flăcări“ ieşind din arma lui Sirhan!474. Alți martori, care au zărit 
primul foc de armă, spun că flacăra era de 15 până la 30 cm lungime. 
Armele obișnuite produc o flamă de 2,5 cm. Flacăra mai mare se 
potriveşte cu cea a unei arme care trage cu gloanţe oarbe1475. 


Complotistii au pus gloanţe oarbe în loc de gloanţe adevărate în 
arma lui Sirhan pentru a se asigura că adevărații asasini nu vor fi 
împușcați. Unul dintre ucigași a tras patru gloanţe în Bobby iar 
celălalt a tras în tavan, făcând gloantele să ricoseze în mulțime, lovind 
şi rănind cinci persoane. 

Sirhan a declarat că nu-și amintește să fi tras cu arma, și nici 
măcar că Robert Kennedy a fost in bucătărie1476. Semnele stării sale 
de confuzie au fost observate și de martori. În timpul atentatului, 
Sirhan a fost culcat la pământ și bătut de şase oameni; cu toate acestea 
nu a dat drumul la pistol. Scriitorul George Plimpton, care a ajutat la 
imobilizarea lui, declara: „Era foarte puternic pentru un om atât de 
mic.“ El a spus că privirea lui Sirhan părea „nespus de liniștită“ 1477. 
Aceste impresii se potrivesc unui individ aflat în transă hipnotică. 

Analiza criminalistică a gloantelor recuperate indică, de 
asemenea, că au fost folosite mai multe arme. William W. Harper din 
Pasadena, criminalist independent cu 30 de ani de experienta, a 
cercetat gloantele la doi ani dupa asasinat. Folosind camera sa 
Balliscan!478, el a studiat gloantele descoperite în victime si apoi cele 
trase la testele balistice cu arma lui Sirhan. Rezultatele lui Harper 
dovedesc discrepante majore in raport cu versiunea politiei din Los 
Angeles1479. De pildă, Harper a descoperit că un glonţ recuperat dintr- 
o victimă, angajatul ABC William Weisel, nu era la fel cu altul, extras 
din corpul senatorului Kennedy 1480. 

În august 1971, cu o zi înainte ca Harper să depună mărturie în 
fața unui juriu care cerceta probele balistice în cazul asasinării lui 
RFK, s-a tras asupra lui, în timp ce acesta conducea prin Pasadena. A 
fost speriat, fără a fi rănit!481. 

În cadrul unui alt test efectuat câțiva ani mai târziu, o echipă de 
şapte experți în armament au făcut aceeași comparaţie. Conform 
raportului publicat de judecătorul Robert A. Wenke din Los Angeles, 
in 6 octombrie 1975, experţii evidentiasera diferente semnificative 
între striatiile (marcajele) de pe gloantele trase cu arma lui Sirhan si 
cele descoperite în victime!482. 

Mai există și alte relatări ale martorilor oculari referitoare la 
prezența altor ucigași care au tras la locul asasinatului. Donald 
Schulman, curier pentru KNXT-TV din Los Angeles, şi-a menținut 


versiunea de-a lungul anilor. El stătea in spatele lui Kennedy atunci 
când s-a declanșat infernul și spunea că e „absolut sigur“ că a văzut în 
oficiu bărbați îmbrăcaţi în haine civile, cu armele scoase1483. De 
asemenea, el l-a văzut și pe agentul de pază, Thane Eugene Cesar, cu 
arma în mână si a crezut, din greșeală, că si paznicul trăgea cu arma. 
Din locul unde stătea, Schulman nu-l vedea pe Sirhan trăgând!484. 
Cesar se afla în partea dreaptă a lui Kennedy. Era chiar momentul în 
care ceilalți martori l-au văzut pe ucigașul îmbrăcat în costum de 
culoare închisă mergând în spatele lui Kennedy, îndreptând pistolul 
spre el si trăgând. Într-un interviu cu Jeff Brent, de la postul de radio 
Continental News Service, aflat la locul asasinatului, Schulman, care 
era destul de speriat, spunea: „Agentul de pază a tras de trei ori.“ Apoi 
a adăugat: „Agentul de pază a ripostat si a tras înapoi, împușcându-l 
(pe Sirhan) și acum este arestat“1485. Limbajul lui Schulman este 
derutant. În mod clar, Sirhan nu a fost împușcat și nimeni nu l-a văzut 
pe Cesar trăgând cu arma sa. Dat fiind șocul momentului, declaraţiile 
lui Schulman sunt neclare, dar demonstrează că nu s-a tras cu o 
singură armă. Într-o declaraţie ulterioară, Schulman a fost unul dintre 
puţinii care au afirmat, în mod corect, că Robert Kennedy a fost 
împușcat de trei ori. Într-un interviu din 1975 cu Tom Kranz, consilier 
special din Los Angeles, Schulman — care nu era amator de 
publicitate — a declarat: „Am crezut că văd trei arme. Am văzut alte 
arme scoase, cu care e posibil să se fi tras“1486. Poliția din Los Angeles 
a respins această direcţie a investigaţiilor, conchizând în raportul final 
că Schulman era „incapabil să furnizeze informaţii care să schimbe 
cursul anchetei“1437. Numele lui nici nu se afla pe lista Poliţiei din Los 
Angeles, care-i cuprindea pe cei aflați în oficiu în momentul 
asasinatului 1488. 

Era ceva obișnuit ca Hotelul Ambassador să angajeze agenți de 
pază de la Ace Guard Service pentru a verifica mulțimea. În noaptea 
asasinatului, lui Thane Eugene Cesar, de 26 de ani, angajat part-time 
al agenţiei, i s-a atribuit zona oficiului!+89. Se afla în dreapta lui 
Kennedy când acesta a intrat în oficiul bucătăriei. În momentul 
asasinatului, conform declaraţiei sale, Cesar era la pământ, dar s-a 
ridicat repede în picioare. El a scos atunci pistolul, fără să tragă14%. 
Într-un interviu acordat, imediat după asasinat, reporterului John 


Marshall, de la postul de radio KFWB, Marshall l-a întrebat pe Cesar, 
„Domnule ofițer, poţi confirma că senatorul a fost împușcat?“ Cesar a 
răspuns: „Da, eram acolo, ținându-l de brat, când a fost împușcat“1491. 
Cesar a afirmat că Robert Kennedy fusese rănit în trei locuri, înainte 
ca doctorii să facă această constatare 20 de minute mai târziu1492. În 
faimoasa fotografie luată imediat după asasinat, cravata neagră aflată 
lângă trupul lui Kennedy este a lui Cesar1493. 

Cesar susținea că, în noaptea asasinatului, el avea un pistol de 
calibrul .38. El mai avusese un pistol de calibrul .22 , dar le-a spus 
polițiștilor că l-a vândut chiar înainte de asasinat!494. Cu toate 
acestea, ulterior s-a descoperit că l-a vândut după crimă1495. 

Conform lui William Gardner, șeful securității de la Hotelul 
Ambassador, consilierii lui Kennedy i-au spus că Bobby nu dorește în 
jurul său ofiţeri în uniformă sau indivizi înarmați!49%. Unul dintre 
motivele oficialilor campaniei era că nu ar fi dat bine pentru imaginea 
lui. Alții sugerau că se temeau de atacul cuiva care s-ar fi putut 
ascunde sub uniforma unui polițist. E de presupus că însărcinarea lui 
Cesar era doar aceea de a verifica mulțimea, când Kennedy intra în 
oficiul bucătăriei. 

Pentru că Cesar avea o armă și se afla la câțiva centimetri de 
Kennedy, unii experți ai cazului au concluzionat că el ar putea fi unul 
dintre asasini. Însă, faptele arată că, dacă Thane Eugene Cesar ar fi 
jucat vreun rol în conspirația asasinatului, ar fi fost unul fără voie si 
nu acela de a-l asasina pe Bobby Kennedy, ci pe Sirhan Sirhan, după 
cum vom vedea în cele ce urmează. Investigatorii au sugerat că s-ar 
putea ca Cesar să fi lucrat pentru CIA. După cum au arătat Turner și 
Christian în cărţile lor, el lucra la Lockheed, într-o zonă restricționată, 
la o unitate legată de avioanele U-2 ale CIA!497. Autorul Philip 
Melanson a descoperit că, așa cum reiese din dosarele companiei, 
Cesar a fost angajat de Ace Guard Service să lucreze part-time cu doar 
câteva zile înaintea asasinatului1498. Cesar le-a spus celor de la FBI că 
a fost însărcinat să păzească zona oficiului pe la orele 22.501499, Cu 
toate acestea, el pretinde că nu i-a văzut pe Sirhan și pe ceilalți 
așteptând acolo, în vreme ce alti martori i-au văzut1500. Cesar a mai 
declarat că nu-i prea avea la suflet pe cei din familia Kennedy1501. 

Un alt scriitor sugerează că Cesar ar fi putut lucra pentru Mafia 


californiană, care se temea de președinția lui Bobby Kennedy1502. 
Autorul John Davis a sugerat că Cesar ar fi putut avea legături cu 
regele jocurilor de noroc din San Diego, John Alessio, și a observat că 
investitori care aveau legături cu Mafia dețineau o parte din Hotelul 
Ambassador. 

În vreme ce unii investigatori l-au prezentat pe Cesar drept un 
agent de pază sau un ucigaș al Mafiei, un asasinat de asemenea 
proporţii nu ar fi putut fi comis de un gardian închiriat cu ora. Ar fi 
fost înfăptuit de profesioniști, pentru a exista certitudinea că misiunea 
va avea succes. Dacă, într-adevăr, Cesar a fost implicat, e mult mai 
probabil ca rolul său să fi fost acela de a-l împușca pe Sirhan. Cesar a 
fost trimis în oficiul bucătăriei pentru a verifica mulțimea și a asigura 
paza senatorului Kennedy. În primele momente ale incidentului, ne- 
am fi așteptat ca Cesar să își folosească arma pentru a-l opri pe Sirhan, 
care se afla în fata lui, ținând la vedere un pistol. (Ceilalți doi ucigași 
au încercat să-și țină armele ascunse în momentul în care au tras). 
Reducându-l la tăcere pe Sirhan, ar fi fost evitat un proces (cum s-a 
întâmplat când Jack Ruby l-a ucis pe Lee Harvey Oswald), cazul ar fi 
fost clasat iar posibila descoperire a programării prin hipnoză a lui 
Sirhan ar fi fost împiedicată. După cum s-a dovedit, în zona oficiului 
era mare aglomeratie, vreo 70 de persoane cu totul. Când au început 
focurile de armă, Cesar a fost martorul împușcării lui Kennedy în 
spate și în cap. Cesar a căzut iar Sirhan a fost prins sub susținătorii lui 
Kennedy. Să-l împuște pe Sirhan ieşea cu totul din calcul; Cesar nu-l 
avea în raza vizuală. 

Din nou, dată fiind complexitatea misiunii, este greu de crezut că 
Cesar, cunoscut ca angajat cu normă întreagă la o companie având 
legături cu CIA, ar fi fost folosit să ucidă un candidat la preşedinţie. 
Având conexiuni atât de evidente cu agenţia, e clar că nu ar fi fost 
recomandabilă folosirea lui. Punându-l pe Cesar să-l ucidă pe Sirhan, 
pe de altă parte, s-ar fi considerat că agenţia a angajat un cetățean cu 
prezență de spirit și responsabil, care a încercat, fără succes, să-l 
protejeze pe candidat și, într-un schimb de focuri, l-a rănit mortal pe 
atacator. 

Din cauza situației lui Cesar — faptul că mergea alături de 
Kennedy si avea asupra lui o armă — a ajuns să fie suspect, desi nu a 


fost niciodata arestat. Expertii implicati in acest caz, care stiu ca exista 
probe referitoare la o a doua armă, l-au considerat pe Cesar o soluție 
simplă pentru a rezolva puzzle-ul. Dar, dacă asasinatul este privit ca o 
misiune secretă, devine clar că adevărații faptasi ar fi avut mai mult 
de câștigat dacă si Sirhan, si Kennedy ar fi fost eliminați. Adevărul e 
că, folosind un gardian în uniformă pentru a ucide tapul ispăşitor, 
conspiratorii se protejau mai bine si, de asemeni, pe cei care voiau să 
controleze rezultatul alegerilor cursei prezidenţiale din 1968. 


Să ne întoarcem în oficiul bucătăriei din Hotelul Ambassador și 
la scena asasinatului. De îndată ce salva de focuri s-a terminat, femeia 
în rochie cu buline a părăsit locul. A fugit pe ușa din spate alături de 
asasini. Au fost şapte martori care au declarat că au văzut-o, fie cu 
unul fie cu amândoi atacatorii, la câteva momente după impuscarea 
lui Robert: Evan P. Freed, un fotograf de presă care, peste ani de zile, 
va deveni avocat în orașul Los Angeles, medicul Marcus McBroom, 
George Green, de 33 de ani, agent de vânzări imobiliare, Jack Merrit, 
paznic, Richard Houston, în vârstă de 21 de ani, Darnell Johnson, 
activist în campania electorală și Booker Griffin, de 29 de ani, 
organizator sindical al negrilor din Watts. Niciunul dintre acești 
martori nu avea vreun motiv să inventeze vreo poveste. Cu toate 
acestea, declaraţiile lor au fost ignorate de Poliţia din Los Angeles sau 
greșit prezentate în raportul final1505. 

Marcus McBroom se afla în imediata apropiere a bucătăriei când 
au început focurile1504. El spunea că nu a înțeles ce se întâmplă, pana 
când femeia îmbrăcată în rochie cu buline a tasnit pe lângă el, urmată 
de un bărbat îmbrăcat in costum1505. Desfacut pe brat, bărbatul tinea 
un ziar, de sub care se vedea ieșind ţeava unei arme. Când McBroom 
şi cameramanul ABC au observat arma, s-au dat din calea lor. 
Conform relatării lui McBroom, tânăra alerga spre ieșire strigând: „L- 
am nimerit“ sau „L-am împușcat“ 1506. 

De asemenea, McBroom a făcut și o descriere a ucigașului. El 
spune că era transpirat si că părea să fi fost arab1507. Să ne amintim 
că, la acea vreme, serviciul iranian de informaţii, SAVAK, era foarte 
apropiat de CIA-ul lui Richard Helms. 

Booker Griffin, preşedintele Sindicatului Industrial și Economic 
al negrilor, a declarat că, atunci când a văzut-o pe fată împreună cu 


bărbatul cel înalt alergând, a început să tipe: „Atenţie că scapă!“ El a 
declarat că a fugit după ei și a verificat parcarea de-afară, însă nu a 
văzut pe nimeni1508. 

Femeia îmbrăcată în rochie cu buline și insotitorul ei au ieșit din 
clădire, au coborât pe scara de metal, au trecut pe lângă Sandra 
Serrano, care încă stătea pe trepte!5°9, si s-au făcut nevazuti în 
noapte. Cei doi bărbați îmbrăcați în costume au dispărut, de 
asemenea. 

În vacarmul din Salonul Ambasadei, peste strigătele mulțimii 
socate, îndurerate, înfuriate, se auzeau voci care solicitau, în mod 
repetat, prezenţa unui medic. Stanley Abo, radiolog, a fost primul care 
a ajuns la locul unde se afla Kennedy. El i-a pus gheaţă la cap1510. 
Câteva minute mai târziu, Bobby era luat pe o targă și dus în grabă la 
Spitalul Bunului Samaritean din Los Angeles. 


Ofițerii Arthur Placencia si Travis White si alti trei polițiști au 
sosit la hotel la ora 00.22. Ei l-au găsit pe Sirhan imobilizat în oficiul 
bucătăriei. L-au luat si și-au croit drum prin mulțime către duba 
poliției, demarând in trombă către Rampart Station1511. În același 
timp, sergentul Paul Schraga a organizat un centru de comandă în 
parcarea hotelului. Schraga, un veteran de 40 de ani, cunoscut pentru 
rezultatele sale excelente, a primit un raport radio asupra asasinatului 
şi a plecat cu maşina cu care patrula către parcarea Hotelului 
Ambassador. De îndată ce a ajuns acolo, un cuplu trecut de 50 de ani, 
pe nume Bernstein, a venit în grabă la el. Ei i-au spus că au văzut o 
tânără îmbrăcată cu o rochie cu buline, însoţită de un bărbat, care au 
trecut în fugă pe lângă ei. Femeia strigase: „L-am împușcat!“ Cei doi 
Bernstein au întrebat-o: „Pe cine?“ iar răspunsul a fost: „Pe senatorul 
Kennedy“. Sergentul Schraga a dat raportul. La câteva minute după 
asasinat, poliția din Los Angeles a transmis o alertă pe toate 
frecvențele și către toate agenţiile în care se spunea: „Înainte de 
împușcături, suspect observat cu o femeie caucaziană, între 23 și 27 
de ani, 1,60 m., purtând o rochie albă de voal, cu mâneci trei sferturi 
şi buline mici, negre...“1512 La ora 01.41 noaptea, un ofițer de grad 
înalt din poliția orașului Los Angeles a anulat raportul. Ulterior, 
conform sergentului Schraga, raportul lui asupra incidentului „a 
dispărut“. După ce, mai târziu, a refuzat să accepte versiunea oficială 


a asasinatului, spune Schraga, calificativele de serviciu au inceput sa 
scadă. Drept urmare, un an mai târziu, a ales să plece din politie!513. 

Pe lângă cei pomeniti mai sus, au mai fost și alții care au 
declarat că au văzut-o pe femeia în rochie cu buline în Salonul 
Ambasadei, stând cea mai mare parte din timp cu Sirhan: Lonny 
Worthy, Margaret Hahn, Judith Groves, John Ludlow, Eve Hansen, 
Nina Ballantyne, Susan Locke si Jeanette Prudhomme. Politie a respins 
toate aceste relatări!514. În scurtă vreme însă, au început să apară 
zvonuri că o femeie îmbrăcată într-o rochie cu buline ar fi putut fi 
implicată în asasinat. Poliţia a încercat să oprească răspândirea 
acestora, prezentând o studentă din Santa Barbara, care fusese în acea 
noapte la Hotelul Ambassador și purta o rochie cu buline. Numele ei 
era Valerie Schulte. A stat cam la cinci metri în spatele senatorului 
Kennedy — si nu lângă Sirhan, ca femeia cu rochie cu buline. În plus, 
rochia ei era verde cu buline galbene și, de fapt, în acea noapte 
mergea în cârje, întrucât avea un picior în ghips și abia putea umbla, 
darămite să mai si alerge1515. 


Când Sirhan a fost urcat în maşina de poliție după asasinat, se 
afla încă în stare de transă. Părea să-și revină după ce a fost preluat de 
poliție. La secţia de poliție, a devenit iar foarte agitat și agresiv, asa 
cum fusese înainte de intrarea în transă. În cele din urmă, după câteva 
ore petrecute în celulă, a revenit la comportamentul său normal, 
politicos și rațional. Privite analitic, simptomele lui Sirhan trasează o 
curbă cu aspect de clopot. Sunt schimbări care, se ştie, pot fi cauzate 
de programare prin hipnoză. Interesant este că, după arestarea lui 
Sirhan, poliția din Los Angeles nu i-a făcut un test de alcoolemie sau 
de droguri, chiar dacă aceste proceduri sunt o practică obişnuită în 
cazul unei crime grave. Ofiţerul Arthur Placencia, care a mers în 
mașină cu Sirhan până la secția Rampart, a declarat că i-a verificat lui 
Sirhan ochii, aprinzându-i o lanternă în fata. Într-un interviu cu un 
anchetator al apărării, Placencia a declarat că pupilele lui Sirhan erau 
dilatate1516. Este un simptom tipic care atestă prezenţa alcoolului sau 
a drogurilor în organismul unei persoane. Ofițerul Travis White a 
declarat că el, de asemenea, i-a cercetat lui Sirhan ochii, dar nu a 
văzut nimic deosebit. După cum se ştie, nimeni nu l-a testat pe Sirhan 


cu etilotestul1517. 

Conform legilor din California, premeditarea este definită drept 
capacitatea de a reflecta matur și rațional la gravitatea unui act pe 
care intentionezi să-l faci1518. În consecință, dacă s-ar fi demonstrat că 
Sirhan era băut sau drogat, nu ar mai fi fost în poziția de a „reflecta 
rațional“ şi, astfel, ar fi putut primi o altfel de pedeapsă decât cea 
capitală. 

Initial, în secția de poliție, Sirhan a avut o criză de 
hiperventilatie iar vocea lui era stinsă. După cum demonstrează 
înregistrările poliţiei, vorbirea sa era precipitată, iar comportamentul 
agresiv. O oră mai târziu, la al doilea interogatoriu, conform spuselor 
sergentului William Jordan, Sirhan era „relaxat, politicos şi 
liniștit“1519. Cu siguranță, nu alcoolul era factorul principal care 
influența starea mintală a suspectului. 

O altă reacţie stranie a lui Sirhan a fost observată de medicul 
care l-a examinat imediat după încarcerare: Sirhan tremura „foarte 
tare“, cu toate că în cameră era cald1520. 

În plus față de aceste schimbări comportamentale, este interesant 
să remarcăm faptul că si ceea ce spunea Sirhan era la fel de bizar. 
Acesta insista că nu știe ce s-a întâmplat și unde a fost si, prin urmare, 
a refuzat să se identifice când a fost adus în secția de poliție. Poliția a 
considerat că este, pur și simplu, încăpățânat și aștepta ca el să spună 
ceva despre asasinatul petrecut cu putin timp înainte. Straniu, Sirhan 
a început să vorbească despre alt caz, care se petrecuse tot atunci. Era 
vorba despre adjunctul procurorului districtual, Jack Kirschke, care-și 
ucisese soția si pe iubitul acesteia. După cum au subliniat si autorii 
Turner și Christian, este foarte curios că Sirhan se gândea la acest 
subiect chiar atunci. În acest caz, avocatul lui Jack Kirschke a cerut 
curții utilizarea hipnozei pentru a obține informații în legătură cu cele 
întâmplate. Cererea sa a fost respinsă1521. 

În vreme ce Sirhan vorbea, nu a pomenit nimeni de asasinat. De 
fapt, a pretins că n-a știut de asasinarea lui Robert Kennedy până n-a 
sosit la închisoare un avocat de la ACLU, A. L. Wirin, cu care s-a 
întâlnit la el în celulă 1522. 

Când Sirhan a fost perchezitionat la secție, polițiștii au 
descoperit că nu avea portofel. Oricum, buzunarele pantalonilor săi 


erau pline cu diverse lucruri: patru bancnote de 100 de dolari, una de 
5 dolari, patru de un dolar, ceva maruntis; un anunţ din ziar pentru 
mitingul organizat de Kennedy pe 2 iunie, la Hotelul Ambassador, 
textul unui cântec dedicat lui RFK, două gloanţe calibru .22, un cartuș, 
un pieptene, cheile de la masina!523 si un articol de ziar din 26 mai 
1968, apărut în cotidianul Pasadena Independent Star News. 
Comentariul, scris de David Lawrence, avea titlul „Bob, paradoxalul“ 
si il critica pe Kennedy pentru că susținea ajutorul militar pentru 
Israel, în vreme ce se opunea războiului în Vietnam: „Candidaţii 
prezidentiali au plecat în căutare de voturi, iar unii dintre ei nu-şi dau 
seama de propriile contradicții“ 1524. 

De obicei, Sirhan nu citea ziarele, preferând să afle informaţii de 
la televizor sau ascultând radioul. Nici nu era genul de om care 
strânge articole din ziare. Dacă a decupat un comentariu și-l ținea la 
el, cel mai probabil o făcea pentru că intenţiona să-l arate cuiva. Dar 
este îndoielnic că un comentariu ca „Bob, paradoxalul“ să fi trezit într- 
atât interesul lui și pe-al prietenilor săi. Decupajul este semnificativ, 
însă, dacă ne gândim la starea lui Sirhan. El nu-și amintea nici de 
asasinat, nici de pregătirile pentru acesta. Totuși, când a fost 
perchezitionat după asasinat, în sala de interogatoriu, s-a descoperit 
asupra sa un obiect care ar fi putut demonstra premeditarea — un text 
despre Kennedy, candidatul păcii care plănuiește să ajute Israelul în 
lupta sa cu arabii. Pentru cei care au orchestrat acțiunile lui Sirhan, un 
asemenea articol era o altă modalitate de a crea un motiv. 

Celelalte lucruri dădeau si ele impresia unui om motivat. De 
pildă, unii investigatori vor spune că bancnotele erau banii pe care i- 
ar fi folosit să scape, că reclama din ziar anunţa un miting la care 
Sirhan chiar a participat, că foaia cu textul cântecului era o probă în 
plus a faptului că-l urmărise pe senator, iar faptul că nu avea portofel 
sau acte de identitate a făcut autorităţile să considere că voia să 
blocheze mersul anchetei pentru a le permite eventualilor săi complici 
să dispară. Cu toate acestea, probele nu ar fi fost surprinzătoare dacă 
ar fi fost descoperite asupra unui tap ispăşitor, unul care a fost „spălat 
pe creier“ ca să creadă că sprijinul dat de Robert Kennedy Israelului i- 
ar distruge tara si familia. 

Între timp, în acea dimineață, în Pasadena, fratele lui Sirhan, 


Munir, văzând știrile, a rămas înmărmurit. Imediat, el si Adel au 
plecat la secţia de poliție, pentru a le spune autorităților că suspectul 
pe care l-au arestat este fratele lor1525. 

Sergentul William Brandt a condus echipa care a perchezitionat 
casa lui Sirhan de pe East Howard Street numărul 696, Pasadena. 
După cum am spus anterior, pe jos, în dormitorul lui Sirhan, a fost 
descoperit un caiet cu spirală și încă unul pe biroul lui1526. Sergentul 
Brandt a găsit, de asemenea, și un plic mare de la Fisc. Pe acesta era 
scris: „RFK trebuie lichidat cum a fost și fratele lui“. Jos mai scria: 
„Reacţionar“1527. În gunoiul din spatele casei, ofițerul Thomas Young 
din Pasadena a descoperit a doua zi un alt plic1528. Acesta era de la 
Compania de asigurări Argonaut. Pe plic scria: „RFK trebuie să fie fie 
fie lichidat de D li li lichidat de lichidat lichidat de cum trebuie Robert 
Fitzgerald (sic) Kennedy trebuie curând să moară moară moară moară 
moară moară moară“1529. 

La procesul lui Sirhan, expertul grafolog Laurence W. Sloan a 
depus mărturie că aceste cuvinte au fost scrise cu grafia lui Sirhan1550. 
După cum am mai spus, Sirhan nu-și amintește să fi scris pe plicuri 
sau în caiete!531, Acestea sunt, evident, mostre de scriere automată. 

Plasarea acelor obiecte în dormitorul lui Sirhan și în tomberon ar 
fi necesitat doar o banală pătrundere prin efractie. Asemenea misiuni 
nu sunt neobișnuite în munca serviciilor secrete și se știe că poliția 
locală participă la astfel de acţiuni. Ele sunt necesare, de pildă, pentru 
plantarea microfoanelor sau a aparatelor de ascultare pentru 
supravegherea Mafiei, dar și în operații de securitate internă pentru a- 
i opri pe posibilii teroriști. Agenţii corupți, familiarizați cu asemenea 
misiuni de rutină, ar fi trebuit doar să aleagă momentul în care Sirhan 
nu era acasă sau când familia dormea, să forțeze o ușă sau să intre pe 
fereastră si să planteze caietele si plicurile. Una dintre cele mai 
cunoscute misiuni care presupunea pătrunderea prin efractie a fost 
spargerea clădirii Watergate, în care agenţii, toți având legături cu 
CIA, au pătruns în sediul central al Partidului Democrat din 
Washington, în iunie 1972. Spărgătorii au fost prinși asupra faptului. 
Spargerea sediului din clădirea Watergate si consecinţele abuzurilor 
de putere l-au distrus pe Nixon. Desi a câștigat cu ușurință un al doilea 
mandat în noiembrie 1972, după doi ani a fost forțat să-și dea 


demisia. 

În noaptea de după asasinatul de la Hotelul Ambassador, 
președintele Lyndon Johnson s-a adresat națiunii. Într-un discurs 
televizat, a afirmat: „Ar fi greșit și ne-am minți dacă am ignora 
legătura între fărădelege, ură și acest act de violență. Ar fi la fel de 
greşit, ne-am minți la fel de mult dacă am trage concluzia că tara 
noastră este bolnavă, că și-a pierdut echilibrul, sensul direcției și 
bunul simţ. Nu 200 de milioane de americani l-au împușcat pe Robert 
Kennedy seara trecută și nici nu l-au doborât pe John F. Kennedy în 
1963 sau pe Martin Luther King jr. în aprilie anul acesta. Dar aceste 
incidente îngrozitoare ne avertizează că, într-un climat de extremism, 
de sfidare a legii, de dispreţ fata de drepturile celorlalți, violența îi 
poate culca la pământ pe cei mai buni dintre noi. O naţiune care 
tolerează violenţa sub orice formă nu se poate aştepta ca aceasta să se 
limiteze numai la incidente minore“1532. Preşedintele a anunțat 
formarea unei comisii care să analizeze cauza violențelor din SUA. 

La Spitalul Bunul Samaritean din Los Angeles, starea senatorului 
Kennedy se inrautatea. Doctorii Henry Cuneo si James Poppen au 
facut tot posibilul să-i salveze viata!533, Afară, in fata intrării 
principale in spital, multimea astepta vesti despre Bob Kennedy, iar pe 
un deal din apropiere, tinerii purtau insigne portocalii pe care scria 
,rugati-va pentru Bobby“1534. Seara, medicii au anunţat că activitatea 
corticală a încetat, creierul nu mai funcționa, dar inima a continuat să 
bată toată noaptea, însă, treptat, bătăile au încetinit, apoi s-au 
oprit1535. 

Senatorul Robert F. Kennedy a murit la ora 1.44, pe 6 iunie 
1968. Avea 42 de anil536. 

La funeraliile care au avut loc în Catedrala St. Patrick din New 
York, senatorul Edward (Ted) Kennedy!537 a rostit un elogiu 
emotionant: 


„Fratele meu nu trebuie idealizat sau preamărit în 
moarte, dincolo de ceea ce era in viata, si trebuie doar sa 
ni-l amintim ca pe-un om bun si decent, care a văzut răul si 
a încercat să-l îndrepte, a văzut suferința și a încercat s-o 
vindece, a văzut războiul și a încercat să-l oprească. 

Noi cei care l-am iubit și-l conducem acum pe ultimul 
drum, ne rugăm ca tot ce a însemnat el pentru noi si ce și-a 


dorit pentru alții să se întâmple cândva in întreaga lume. 

După cum spunea adesea, in multe zone ale țării, celor pe 

care-i impresiona și care încercau, la rândul lor, să-l 

impresioneze: «Unii oameni văd lucrurile cum sunt și 
întreabă de ce. Eu visez lucruri care nu au existat niciodată 

si spun: de ce nu?»“1538, 

După funeralii, sicriul infasurat în drapelul SUA al lui Robert 
Kennedy a fost adus cu trenul de la New York la Washington, D.C. De- 
a lungul întregului traseu, oamenii stăteau la marginea căii ferate, sub 
razele fierbinți ale soarelui, pentru a-și lua rămas-bun. Unii făceau cu 
mâna sau o ţineau în dreptul inimii, alții plângeau. Bobby a fost 
înmormântat alături de fratele său John, în cimitirul Arlington 1539. 

Investigația cu privire la asasinarea lui Robert Kennedy era 
efectuată de o echipă a Poliţiei din Los Angeles, numită SUS (Special 
Unit Senator). Şeful poliției era Thomas Reddin!54°, Robert A. 
Houghton, șeful detectivilor, l-a desemnat pe Hugh Brown, șeful 
detectivilor de la Omucideri, să conducă unitatea specială!541. S-a 
stabilit ca echipa SUS să funcţioneze ca o unitate separată, în afara 
structurii organizatorice normale a poliției. Conform ofițerului 
superior FBI care s-a ocupat de caz, Roger J. LaJeunesse, SUS a 
acționat de capul sau!542, 

Hugh Brown l-a desemnat pe locotenentul Manuel Pena, de 49 de 
ani, să conducă investigația. Sergentul Hank Hernandez, de 37 de ani, 
care era subalternul lui Pena, a fost însărcinat să cerceteze 
posibilitatea unei conspirații. (Hernandez a fost promovat locotenent 
imediat ce a fost numit în SUS.) Se ştia că atât Pena, cât și Hernandez 
lucrau cu CIA!543 si că au participat la misiuni in America de Sud1544, 
Conform documentelor desecretizate de agenţie, în timpul anilor 
1960, CIA a efectuat mai multe sesiuni de antrenament cu Poliția din 
Los Angeles si cu polițiști din alte orașe importante!545. După spusele 
agentului FBI LaJeunesse, timp de zece ani Pena a executat diverse 
însărcinări speciale pentru CIA1546. Acoperirea lui Pena a fost 
recunoscută si de fratele său, profesor, care i-a lăudat eforturile 
depuse pentru CIA într-un dialog cu reporterul de televiziune Stan 
Bohrman15%. 

Legăturile lui Hank Hernandez cu CIA au presupus o misiune în 
Venezuela. Hernandez a fost, de asemenea, recompensat pentru 


activitatea sa in programul de antrenamente CIA pentru 
latinoamericani!548, Si Pena, si Hernandez şi-au dat toată silinta sa 
mențină investigația centrată pe Sirhan, considerându-l un „asasin 
singuratic“, fără complici. 

Unul dintre primii martori care s-au înfățișat imediat după 
asasinarea lui Robert Kennedy a fost Jerry Owen, predicatorul și 
negustorul de cai, pe care l-am menționat anterior. Owen era omul 
care a zărit un tânăr, despre care credea că era Sirhan, mergând prin 
albia râului Santa Ana cu câteva luni în urmă, în perioada în care 
Sirhan dispăruse. Evident, Owen s-a temut că ar fi putut fi implicat în 
asasinat. Imediat după aceea, el s-a prezentat la o secţie de poliție și a 
dat o declaraţie prolixă, susținând că nu-l mai întâlnise niciodată pe 
Sirhan, dar că acesta făcea autostopul și l-a luat în mașină cu o zi 
înaintea asasinatului, i-a întâlnit, pentru scurt timp, pe câţiva dintre 
asociații lui Sirhan și apoi a bătut palma cu Sirhan să-i vândă un 
cal1549, afacere care nu s-a mai finalizatI550. 

Owen a oferit de fiecare dată o versiune diferită poveștii sale, o 
ironie de vreme ce era cunoscut ca „Biblia mergătoare“ datorită 
uimitoarei sale memorii!55!. Pe scurt, Owen le-a spus polițiștilor că l-a 
luat cu mașina pe Sirhan, care făcea autostopul la intersecția 7th și 
Grand Avenue din Los Angeles, pe 3 iunie 1968, în preziua organizării 
alegerilor prezidenţiale primare ale democratilor din California. El 
adaugă că a mai luat un alt tânăr în același timp și că a oprit camionul 
când acesta a văzut patru cunoscuţi în colțul unei străzi: un bărbat în 
costum insotind o fată cu părul „blond-cenușiu“1552 si alti doi 
tineri1553. Tânărul care era cu Sirhan a coborât în acel moment. Owen 
pretinde, de asemenea, că în timpul călătoriei s-a înţeles cu Sirhan să-i 
vândă un palomino155+ pentru 300 de dolari!555. El spune că l-a lăsat 
pe Sirhan în Hollywood și au stabilit să se întâlnească mai târziu, să 
încheie târgul. Owen spune că, în acea noapte, Sirhan, însoţit de 
tânăra femeie, și bărbatul în costum văzut mai devreme au plecat 
împreună. Sirhan nu putea plăti toţi banii, așa că au convenit să se 
vadă din nou a doua zi. Când s-au întâlnit, tânăra femeie și insotitorul 
ei i-au spus că Sirhan nu poate face rost de bani până seara și ar fi 
vrut ca el să vină pe la orele 23 în spatele Hotelului Ambassador1556. 
Atunci, Owen le-a spus că are de rezolvat niște chestiuni în Oxnard în 


acea seară, dar a promis că va reveni în ziua următoare, pe 5 iunie 
19681557. Adevărul e că povestea autostopistului lasă impresia că 
Owen ar fi știut totul despre complici, dar că a ticluit-o în așa fel încât 
să pară că întâlnirea a fost pur întâmplătoare. La secția de poliție, 
Owen a afirmat că nu poate recunoaște fotografia lui Sirhan pe care i 
s-a cerut să-l identifice!558. Cum am mai spus, „Sirhan“, cel pe care 
Owen îl descrie în declaraţia sa, ar putea fi o dublură. În ceea ce 
privește afacerea cu calul, această parte a poveștii se potriveşte cu 
informațiile furnizate de Adel, fratele lui Sirhan. Conform spuselor lui 
Adel, Sirhan a scos 300 de dolari din „contul“ deschis la mama sa — 
cu o zi sau două înainte de asasinat —, pentru că voia să cumpere un 
call559. Pe de altă parte, Adel a mai spus că Sirhan nu a făcut 
niciodată autostopul1560. 

Alt martor care a aruncat o rază de lumină asupra rolului pe care 
l-ar fi putut avea Jerry Owen a fost prietenul lui de-o viata, reverendul 
Jonathan Perkins. Predicator mai vârstnic, Perkins a afirmat, într-un 
interviu cu scriitorul Jonn Christian, că Owen a dat buzna în casa lui 
imediat după asasinarea lui Kennedy15°!. Perkins spunea că Owen era 
îngrozitor de speriat din cauză că urma „să fie amestecat în chestia 
asta (asasinat)“1562. El a mai spus că Owen susținea că a fost la 
Hotelul Ambassador, unde trebuia să se vadă cu grăjdarul care dorea 
să cumpere un cal. Owen spunea că era la volanul unui camion pentru 
cai, care ar fi putut fi un ascunzis bun pentru un fugar. Perkins și-a 
amintit că Owen a mai adăugat: „Ei voiau să mă folosească drept o 
portita de scăpare, ca pe-un tap ispăşitor. Ar fi putut merge sase-sapte 
kilometri și m-ar fi împușcat și aruncat pe un maidan“ 1563. 

După asasinat, Bill Powers, vecinul lui Owen la grajdurile Wild 
Bill din Santa Ana, l-a întâlnit pe Owen într-un magazin local și, 
printre altele, au discutat și despre subiectul Sirhan. Powers a afirmat 
că Owen i-a dezvăluit că „a fost implicat cumva în afacere“ și l-a rugat 
pe Powers să nu divulge nimic dacă va fi interogat de poliție1564, 
Powers a adăugat că a fost vizitat de câteva ori de persoane care 
susțineau că sunt de la FBI și care l-au avertizat că nu trebuie să-i 
spună nimănui ceea ce știe si că mai bine ar „coopera“ 1565. 

În opinia lui Powers, Owen dădea de înțeles că întregul 
aranjament cu Sirhan trebuie să fi făcut parte dintr-un plan mai vast. 


Powers a spus că Owen simţea că a fost implicat fără voie „pentru a-l 
scoate pe Sirhan din tara în camionul cu care transporta caii“ 1566. 

După câteva interogatorii, poliția a decis că povestea lui Owen 
este plină de lacune și că el o schimba de fiecare dată. Poliția a 
hotărât că declaraţia autostopistului a fost un caz de identificare 
greşită si că nu exista nicio legătură între Owen și Sirhan!5°7, Hank 
Hernandez de la SUS era de părere că Owen este în căutare de 
publicitate și a afirmat că, după analizele sale, Owen a inventat 
întreaga poveste1568. 

Jerry Owen spunea că a fost oarecum înşelat de Sirhan. În orice 
caz, bazându-ne pe proba anterioarelor legături cu Sirhan sau cu 
dublura acestuia, Owen știa că era înșelat, de fapt, de coordonatorii 
lui Sirhan. În cele din urmă, de aparenta implicare a lui Owen au 
beneficiat făptașii, care au atras atenția asupra lui Owen si au putut 
trece neobservati. 

Date fiind circumstanţele asasinatului, este foarte posibil să se fi 
stabilit ca Owen și camionul său să fie o cale de scăpare, dar nu 
pentru Sirhan. Patru alți indivizi ar fi dorit ca vehiculul să-i aștepte în 
afara hotelului, doar pentru a fi acolo în caz că planul asasinatului 
eșuează. 

Aceştia erau tânăra cu rochie cu buline, insotitorul ei, bărbatul 
cel înalt, și cei doi bărbaţi în costum cu armele lor. Nu se știe dacă 
Owen era sau nu conștient dinainte că ar putea fi o cale de scăpare 
pentru o echipă de asasini. Nici nu se știe, de fapt, dacă a îndeplinit 
această sarcină. După cum am spus mai devreme, camionul a fost găsit 
abandonat în Barstow și adus la FBI. Pe caroseria lui au fost 
descoperite amprentele lui Sirhan1569. 

În cele din urmă, este, de asemenea, interesant să reținem că 
Jerry a fost prieten cu primarul Los Angeles-ului din acea perioadă, 
Sam Yorty1570. Această relaţie ar putea fi unul dintre motivele pentru 
care a fost ales Owen de conspiratori, cu scopul de a fi considerat 
„supraveghetorul“ lui Sirhan cât timp acesta a dispărut, în perioada 
conditionarii. Legătura dintre Owen si Yorty le-a oferit autorităţilor un 
motiv în plus să continue scenariul „asasinului singuratic“, mai 
credibil si cu un curs al acțiunii mai putin problematic, decât să 
încerce să stabilească o conexiune între un prieten al primarului — 


Jerry Owen — si presupusul asasin, Sirhan Sirhan. 

La o analiza finala, intregul episod cu Jerry Owen ar trebui 
considerat drept o tactică de diversiune, concepută ca parte a planului 
asasinatului, care-și propunea să furnizeze o explicaţie despre locurile 
pe unde a fost Sirhan, să implice alte persoane inocente, să-i deruteze 
pe investigatori și să declanșeze o goană după „cai verzi pe pereţi“ în 
„labirintul oglinzilor“. Este adevărat doar dacă, într-adevăr, tânăra 
persoană pe care Owen o cunoștea ca fiind Sirhan ar fi fost, în schimb, 
o dublură fără voie. 


Echipa SUS era expertă în contracararea relatărilor despre 
complici și a altor teorii conspirationiste, prin prevenirea ieșirii la 
suprafață a elementelor care le coroborau si confirmau aceste 
versiuni1571. De exemplu, martorii care au văzut-o în oficiu pe tânăra 
femeie îmbrăcată în rochie cu buline au fost fie ignorati, fie supuși 
presiunilor să-și schimbe mărturia. Un martor-cheie care se abătea de 
la teoria „asasinului singuratic“ era Sandra Serrano. După cum am mai 
spus, ea a văzut-o pe tânăra femeie, alături de insotitorul ei, fugind pe 
scările din fata Hotelului Ambassador, același traseu folosit anterior, 
când au intrat cu Sirhan în bucătărie. Serrano încă stătea liniștită pe 
trepte, sorbind o vodcă cu suc de _ portocala!572, când, potrivit 
afirmației sale, femeia care fugea a strigat „L-am impuscat!“, „L-am 
impuscat!“. Serrano a întrebat pe cine si ea i-a răspuns: „L-am 
împușcat pe senatorul Kennedy“1573. Alt martor, Albert Ellis, le-a spus 
mai târziu celor de la FBI că și el a auzit același strigat!574. 

Imediat după asasinat, Sander Vanocur de la NBC a intervievat-o 
pe Serrano la televiziunea nationala!575. Ea a povestit același lucru pe 
care l-a susținut ulterior si la poliție. De fapt, descrierea pe care le-a 
făcut-o tinerei, insotitorului ei si lui Sirhan se potrivea cu cea a altor 
martori care i-au văzut, si ei, în oficiu, fie înainte de declanșarea 
impuscaturilor, fie fugind după aceea1576. 

Poliția din Los Angeles a încercat de nenumărate ori s-o convingă 
să-și schimbe mărturia despre femeia care striga „L-am impuscat!“. Ea 
a refuzat cu încăpățânare. La două săptămâni după asasinat, pe 20 
iunie 1968, la orele 21, Serrano a fost supusă unui test cu poligraful 
de către sergentul Hank Hernandez. 

Profesorul Philip Melanson a analizat metodele folosite împotriva 


lui Serrano pe baza unei înregistrări audio a testului care a 
supraviețuit timpului!577. Hernandez insista pe lângă Serrano, 
spunându-i că nu a auzit-o pe femeie strigând: „L-am împușcat!“. Și, în 
loc să pună întrebări la care răspunsul să fie da sau nu, Hernandez a 
recurs la hartuiala și intimidare pentru a o convinge să-şi schimbe 
mărturia. Suvoiul său retoric a dus la o ceartă continuă cu martorul. 
Fragmente din afirmaţiile sale demonstrează până unde ar fi mers SUS 
pentru a elimina probele unui complot. Ceea ce urmează este un citat 
care reproduce vocea lui Hernandez de pe casetă: „Îi datorezi asta 
senatorului Kennedy... Fii femeie de înțeles... Nu-i acoperi moartea de 
rușine, susținând povestea asta. . . Ceea ce ai văzut nu este adevărat. 
Spune-mi de ce ai inventat povestea asta... Dacă l-ai iubit pe omul 
ăsta, măcar atât îi datorezi, să-l lași să se odihnească în pace, că nu 
poate... Asta te va îmbătrâni înainte de vreme... Sunt oameni afară 
care te aşteaptă dacă nu-mi spui adevărul.“ Pe punctul de a izbucni în 
lacrimi, tânăra de 20 de ani a cedat. A acceptat să renunțe la 
declaraţiile ei. 20 de ani mai târziu, în 1988, când Arhivele de Stat din 
California au desecretizat dosarele poliției referitoare la acest caz, 
Serrano a fost rugată să vorbească la o emisiune a unui post de radio 
local. Ea a rezumat testul cu poligraful făcut de Hank Hernandez, 
spunând: „M-au făcut bucățele... Am spus tot ce au vrut ei să 
spun“1578, 

Chiar dacă tânăra în rochie cu buline pare să fi fost factorul 
declanșator al acţiunilor lui Sirhan, ea însăși ar fi putut fi condiționată 
într-o oarecare măsură. În acest context, cuvintele ei au contribuit la 
înlăturarea atenţiei de la cei care au orchestrat asasinatul și de la 
ucigașii angajaţi pentru punerea lui în practică. Această dexteritate 
are de-a face cu modus operandi al unei operaţii secrete. 

Un alt martor interogat de Hank Hernandez în privința tinerei 
care se afla alături de Sirhan în oficiul bucătăriei a fost chelnerul 
Thomas Vincent DiPierro, fiul unuia dintre șefii chelnerilor, despre 
care am mai vorbit!579. La două zile după asasinat, pe 7 iunie 1968, 
DiPierro depunea mărturie în fata marelui juriu care-l punea sub 
acuzare pe Sirhan. Relatarea sa era similară cu declarația inițială a 
Sandrei Serrano: că au existat complici. Poliția nu-și putea permite să 
urmărească acest fir; nu, dacă intenționau să-și menţină teoria 


„nebunului singuratic“. Imediat după ce Sandra Serrano a ratat testul, 
sergentul Hank Hernandez şi-a dat seama cum l-ar putea aborda pe 
DiPierro!58°, Studentul, care era chelner part-time, a fost chemat la o 
asemenea sesiune și i s-a spus în termeni fără echivoc că trebuie să 
declare că Sirhan nu a fost însoţit de nicio tânără femeie. DiPierro a 
revenit asupra declarației anterioare!5®!. 

DiPierro nu se simţea bine în noua situație și, un an mai târziu, s- 
a decis să-i scrie unui reporter de radio, Art Kevin de la KHJ, care 
transmitea o serie de reportaje în legătură cu cazul RFK și existența 
femeii îmbrăcate în rochie cu buline. Conform autorilor Turner și 
Christian, Poliţia din Los Angeles i-a cerut lui Art Kevin să renunțe la 
subiect, dar el a refuzat!582, În scrisoarea sa, DiPierro îl lăuda pe 
Kevin pentru „primul reportaj adevărat“ despre acest incident și 
adăuga: „Am fost extrem de interesat să aud cum li se spune lucrurilor 
pe nume, nu ca până acum“ 1583, 


Faptele referitoare la probele fizice descoperite în oficiul 
bucătăriei erau cruciale pentru a demonstra existența mai multor 
asasini. Dacă s-au tras mai mult de opt gloanţe, atunci trebuie să fi 
fost și un al doilea trăgător. 

Şeful criminalistilor poliției, Wolter DeWayne, a raportat liderilor 
echipei SUS, Manny Pena și Hank Hernandez, că au fost recuperate 
şapte gloanțe, iar unul fusese pierdut în tavanul fals al bucătăriei1584. 
Potrivit raportului balistic oficial al Poliţiei din Los Angeles, două 
gloanțe au fost recuperate din corpul senatorului Kennnedy, cinci 
gloanţe au fost găsite în cele cinci victime supraviețuitoare si un al 
optulea s-a pierdut în spaţiul din spatele panourilor de pe tavan, 
aşadar un total de opt gloante!585, Dar documentele FBI, desecretizate 
conform Legii pentru libertatea informației, dezvăluie probe 
referitoare la alte cinci gloanţe. După ce au examinat scena crimei, 
criminaliștii de la FBI au raportat descoperirea a două găuri de 
gloanţe în glaful ușilor batante ale oficiului, alte două în bancul de 
lucru central și altul în glaful ușii care dădea către scenă. Acestea 
cinci, adăugate celor de pe lista poliției, însumau 13 gloanțe trase1586. 

Agentul FBI William Bailey, care a inspectat locul crimei imediat 
după asasinat, a descoperit probe referitoare la alte două gloanțe, 
până atunci necunoscute. Acestea erau înfipte în axul care despărțea 


ușile batante din oficiul bucătăriei1587. Informaţia despre cele două 
gloanţe în plus, pe care SUS a neglijat să le treacă în raport, a devenit 
publică atunci când probele fotografice luate de FBI în oficiul 
bucătăriei au fost desecretizate în 19751588. De vreme ce atât poliţia, 
cât si FBI au știut de ele din 1968, este clar că au colaborat pentru a se 
asigura că probele unei conspirații vor rămâne secrete, cel puţin la 
început. Doi ofițeri de poliție, Robert Rozzi și Charles Wright, au mai 
descoperit o gaură cu glonț în ea. Cei doi polițiști au fost fotografiati 
de Associated Press la locul faptei arătând o gaură de glonţ situată în 
glaful unei uși, cam la 30 cm de podea, într-un hol care duce în oficiul 
bucătăriei1589. Glafurile din jurul uşilor au fost scoase de îndată de 
poliţie și distruse un an mai târziu 1590. 

În deceniul care a urmat asasinatului, s-a purtat o luptă 
înverșunată pe tema numărării exacte a gloantelor, din cauza gravelor 
consecințe pe care le putea avea existența a mai mult de opt, 
presupusa armă a crimei fiind Iver-Johnson cu opt gloanţe. Un martor, 
Nina Rhodes, care declara că a auzit mai mult de opt gloanțe, a 
descoperit ulterior, în 1992, că declarația dată de ea, în 1968, 
agenților FBI, fusese rescrisă. Conform rezumatului desecretizat în 
1992, se spunea că, aflată în noaptea crimei la intrarea în bucătăria 
hotelului, a auzit „opt impuscaturi distincte“. A fost şocată citind 
raportul. A scris imediat pentru a informa marele juriu din Los 
Angeles: „Vreau să accentuez... Am auzit între 12 și 14 împușcături, 
unele venind din apropierea senatorului, nu din direcţia lui 
Sirhan...“1591 

Poliția din Los Angeles a susținut în continuare că la locul crimei 
nu au mai fost descoperite alte gloanțe. În plus, când i s-a cerut să 
prezinte raportul spectrografic, care ar fi determinat dacă toate 
gloantele recuperate aveau aceeași structură metalică și, prin urmare, 
ar fi provenit din același „lot“ de fabricație, poliția a răspuns că proba 
ştiinţifică fusese „fie pierdută, fie distrusă“ 1592. 

Conform autorilor Klaber și Melanson, în 1982, la Institutul de 
cercetări Stanford din Menlo Park, a fost efectuată o expertiză acustică 
a benzii audio înregistrate de reporterul ABC în Salonul Ambasadei. 
Rezultatul a relevat că au fost trase nu mai puţin de zece focuri de 
arma1593, 


Nici apărarea si nici acuzarea nu au adus în discuție problema 
gloantelor suplimentare. Șeful echipei de avocaţi care-l reprezentau pe 
Sirhan, Grant Cooper, a vrut să evite o clarificare în acest sens, pentru 
că mai mult de opt gloanţe ar fi însemnat că a existat o a doua armă 
si, prin urmare, o conspirație. O conspirație ar fi indicat premeditarea, 
ceea ce i-ar fi fost nefavorabil clientului său. 


În afară de numărul gloantelor trase si de cel al asasinilor, la fel 
de important este să înțelegem care era starea mintală a lui Sirhan în 
timpul asasinatului. În fata Curţii au fost aduși doi psihiatri, pentru a-l 
examina pe Sirhan și a încerca să-i deblocheze memoria: doctorii 
Bernard Diamond de partea apărării şi Seymour Pollack, de partea 
acuzării. Conform autorului William Klaber, dr. Diamond l-a 
hipnotizat pe Sirhan de opt ori!594. A descoperit astfel semne ca 
Sirhan fusese hipnotizat înainte de mai multe ori. A fost, de asemenea, 
uimit de maniera credibilă în care execută Sirhan în stare de trezie 
ceea ce i s-a sugerat sub hipnoză, fără să-și aducă aminte că i s-a cerut 
să facă un anumit lucru și nici că a fost hipnotizat1595. 

De exemplu, în unul dintre testele efectuate în prezenţa lui 
Robert Kaiser, care a scris despre caz, doctorul Diamond l-a hipnotizat 
pe Sirhan și i-a cerut ca atunci când își va scoate batista din buzunar 
să se catere pe barele celulei. Apoi, dr. Diamond l-a trezit pe Sirhan si, 
putin mai târziu, medicul a scos batista si și-a suflat nasul. Sirhan a 
început să se catere. Întrebat ce făcea, el a răspuns că „nişte 
exercitii“!59©, Acesta a fost un exemplu simplu al eficienței 
programării la care a fost supus. 

În opinia lui Diamond, transele hipnotice ale lui Sirhan puteau fi 
provocate rapid, utilizând o banală monedă și erau neobișnuit de 
profunde. Ca să adoarmă, Sirhan nu avea nevoie de flecăreala 
monotonă a psihologului!5%7. După ce psihiatrii l-au hipnotizat pe 
Sirhan, la un moment dat, i-au cerut să noteze răspunsurile pe hârtie. 
Când i-au cerut să-și scrie numele, el a scris Sirhan B. Sirhan și a 
continuat acest rând, oprindu-se doar după ce a umplut toată 
pagina!598, Punându-i-se întrebări suplimentare, el a continuat să-și 
noteze repetitiv răspunsurile, până i s-a spus să se opreascăl5%. 
Turnura pe care au luat-o lucrurile i-a surprins pe doctori. Evident, era 
o dovadă de „scriere automată“. Când Diamond l-a întrebat de ce scrie 
„nebunește“, Sirhan a scris „exerciţiu, exercițiu, exercițiu, exercițiu, 
exercițiu, exercițiu... controlul minții controlul minţii controlul 
minţii“ 1600. 

Dr. Diamond a stabilit, de asemenea, că, pe lângă predispoziția 
neobișnuită a lui Sirhan pentru hipnoză, el mai fusese supus la 
numeroase ședințe prelungite de hipnoză. Diamond l-a întrebat pe 


Sirhan dacă a studiat vreodată hipnoza, dar Sirhan i-a răspuns că nu 
ştie prea multe despre ea. După ce l-a hipnotizat, Diamond l-a întrebat 
din nou pe Sirhan unde a mai fost supus hipnozei. Sirhan i-a răspuns: 
„AMORC“. Cu toate acestea, AMORC nu predă hipnoza!©l, Când 
acesta l-a întrebat mai târziu: „Cine te-a hipnotizat?“, el a răspuns: 
„Oglindă, oglindă, oglindă, oglinda mea, oglinda mea...“1%02 Experţi 
de seamă în domeniul hipnozei acceptă ideea că autohipnotiza privind 
în oglindă este absurdă1603. Evident, cel care-l programase pe Sirhan ii 
inoculase credința că el (Sirhan) se autohipnotizase folosind o oglindă. 
În felul acesta, se exclusese pe sine din memoria lui Sirhan — o 
sarcină relativ simplă pentru un expert hipnotizator. După cum am 
susținut anterior, dr. William Bryan, consultant CIA și extraordinar 
hipnotizator, era foarte experimentat în practicile oculte ale Egiptului 
Antic și în rosicrucienii vremurilor moderne. Fără îndoială că el a 
anticipat și faptul că autoritățile vor încerca să străpungă amnezia lui 
Sirhan, pentru a-i identifica pe adevărații conspiratori. Făcându-l pe 
Sirhan să creadă că AMORC era vinovat de starea sa, învăluia 
identitatea celor care erau cu adevărat răspunzători de asasinat1604. 
Din nou, rosicrucienii nu cercetează hipnoza sau subiecte de acest fel. 
Iar credinţa lui că AMORC se „jucase“ cu mintea lui, știau prea bine 
programatorii prin hipnoză ai lui Sirhan, era o acoperire perfectă 
pentru propria lor intervenţie. De fapt, Sirhan a participat doar la o 
întâlnire a AMORC, în mai 1968, la două luni după ce s-a întors acasă. 
A petrecut câteva ore în grup, însă sentimentele sale fata de acesta 
sunt neobișnuit de puternice, fără vreun motiv aparent!605, În 
conversațiile cu autorul Robert Kaiser, Sirhan a insistat ca 
rosicrucienii să nu aibă de suferit din cauza asasinatului!66, Într- 
adevăr, AMORC împlinea convenabil nevoile programatorilor lui 
Sirhan. Ei trebuiau să-şi ascundă identitatea și acțiunile, astfel că pur 
si simplu au indus posthipnotic sugestia că AMORC l-a învăţat totul. 

În evaluările dinaintea procesului, psihiatrul apărării, Diamond i- 
a cerut lui Sirhan, care se afla sub efectul hipnozei, să scrie ceva 
despre Robert Kennedy. Sirhan a scris de nouă ori „RFK trebuie să 
moară, RFK trebuie să moară...“ Apoi l-a întrebat „Cine l-a omorât pe 
Kennedy?“. Sirhan a scris „Nu știu. Nu știu“1607. În cele din urmă, 
psihiatrul l-a întrebat pe Sirhan dacă s-a gândit ca in cea noapte să-l 


ucidă pe Kennedy si dacă el a fost ucigașul. Sirhan a scris „Nu“ ca 
răspuns la ambele întrebări1608. 

Când Seymour Pollack, psihiatrul acuzării, l-a întrebat pe Sirhan 
— aflat sub hipnoză — de ce l-a împușcat pe Kennedy, Sirhan nu a 
răspuns nimic. Când Pollack a repetat întrebarea, Sirhan a scris: 
„Bombardierele“. Pollack i-a descris atunci momentul în care 
Ierusalimul este lovit de bombe. Sirhan a izbucnit în lacrimi1609. După 
ce şi-a revenit din hipnoză, Sirhan nu şi-a amintit nimic din discuţia 
purtată despre bombardiere si nici despre Kennedy. Se pare că mintea 
lui Sirhan a fost compartimentată, iar moartea și suferințele 
palestinienilor deveniseră un impuls emoţional indus în psihicul său. 
Câteva luni mai târziu, la procesul lui Sirhan, acuzarea va încerca să 
demonstreze că motivul asasinatului a fost sprijinul pe care Bobby îl 
acorda Israelului1510. Într-un discurs ţinut pe 26 mai 1968, la templul 
Neveh Shalom din Portland, Oregon, Kennedy a pledat în favoarea 
trimiterii a 50 de bombardiere în Israel pentru a întări defensiva 
acestei tari în fata unui atac al țărilor arabe. Cu toate acestea, faptele 
demonstrează că Sirhan nu a auzit povestea celor 50 de bombardiere 
decât după asasinat!611. În mod clar, acuzarea încerca să dea 
consistență unei programări prin hipnoză bine disimulate. 

Înaintea procesului, doctorii Pollack şi Diamond au analizat, de 
asemenea, posibilitatea ca Sirhan să fi fost beat în noaptea 
asasinatului și dacă această stare i-ar fi putut determina acțiunile și 
ștergerea memoriei. Întrebat despre acestea, sub hipnoză, Sirhan le-a 
spus că în acea seară a băut patru Tom Collins1612. Echipa de avocaţi a 
lui Sirhan a adus un neurolog, pentru a evalua reacţia clientului său la 
alcool. Testul a fost conceput în așa fel încât să stabilească exact 
efectul celor patru cocktailuri Tom Collins asupra lui Sirhan în spațiul 
controlat al celulei!613. Conform autorului Robert Kaiser, dr. Edward 
H. Davis din Beverly Hills i-a făcut lui Sirhan o electroencefalogramă 
înainte să înceapă să bea, constatând că rezultatele sunt normale. Apoi 
a determinat efectul pe care-l avea alcoolul asupra undelor cerebrale 
ale lui Sirhan. Pentru a simula băuturile consumate în seara 
asasinatului, el s-a folosit de reţeta hotelului pentru Tom Collins și a 
amestecat-o cu 180 ml de gin Gordon, adică echivalentul a patru 
băuturil614. Când a început testul, Sirhan era relaxat. La câteva 


minute după ce a băut, a început să tremure si să devină neliniștit. 
Conform medicului Eric Marcus, un psihiatru care a urmărit 
desfășurarea testului, Sirhan delira ușor și părea să se sufocel6!5. 
Potrivit notelor doctorului Marcus, Sirhan a început să plângă „Mă voi 
ocupa si de evrei, fir-ar al dracului. 20 de ani e suficient pentru evreii 
ăia. Trebuie să facem dreptate. Nu trebuie să-i ajutăm cu avioane. 
Ticălosul ăla pur și simplu nu poate, el nu poate să-i ajute pe 
nemernicii ăia“. Sirhan i-a făcut atunci semn medicului Marcus, 
strigându-l „Adel,“ și apoi i-a cerut să fie dus acasă. Când i s-a spus că 
Marcus nu este Adel, Sirhan a replicat: „Pleacă de-aici! Esti unul 
dintre ei“. Marcus a consemnat, de asemenea, ca, pentru Sirhan, 
polițiștii aflați în afara celulei sale erau „evreii“1616. Rezultatele 
experimentului intrigau. Sirhan retrăia o scenă de teroare, una care nu 
avea legătură cu starea sa de constienta, ci mai degrabă cu 
inconştientul sau. Cocktailurile respective par să fi declanșat 
programul și, în fapt, testul a dovedit că băutura ar putea să fie parte 
integrantă a conditionarii lui Sirhan. 

Treaz si in starea sa de spirit normala, Sirhan a vorbit cu dr. 
Pollack despre amintirile sale de la campania pentru alegerile primare. 
El i-a vorbit cu respect despre Kennedy: ,,Drace, am fost pentru 
el“1617, Din nou, Pollack a sugerat că problemele arabilor si sprijinul 
lui Kennedy pentru Israel l-ar fi putut face pe Sirhan să-l împuște pe 
Kennedy, la care Sirhan — care, repetăm, nu-și amintea de crimă — i- 
a replicat: ,,Constiinta mea nu se împacă cu ce am făcut. Este contrar 
valorilor cu care am fost crescut. Copilăria mea, familia, biserica, 
rugăciunile, Biblia și toate acestea, domnule. «Să nu ucizi». Viaţa este 
cel mai important lucru, știți. Unde ai fi dacă n-ai avea viata? Și iata- 
mă improscand creierii tipului ăstuia în toate părțile. Pur și simplu nu 
este în firea mea“1618, 


La doar câteva ore după asasinarea lui Robert Kennedy, dr. 
William J. Bryan, vrăjitorul hipnotizator al agenţiei, s-a întâmplat să 
fie invitat în cadrul unei emisiuni a postului KABC găzduite de Ray 
Briem. Până atunci, numele lui Sirhan nu fusese făcut public. În vreme 
ce Bryan discuta cu gazda emisiunii un subiect care nu avea legătură 
cu asasinatul, consultantul CIA a afirmat, cu o remarcă nepremeditată, 
că suspectul asasinării lui Kennedy acționa sub efectul unei sugestii 


posthipnotice1619. Având în minte binecunoscutul si 
supradimensionatul ego al lui Bryan, nu e surprinzător că a putut 
articula această opinie în cadrul interviului, de vreme ce, după cum le- 
a spus colegilor cerându-le să fie discreti, el a fost cel care l-a 
hipnotizat pe Sirhan. 

Conform profesorului Philip Melanson, Bryan i-a spus de 
asemenea unui coleg că, la un moment dat, fusese chemat de 
autorități să lucreze cu Sirhan Sirhan „într-o celulă de închisoare“ 1620. 

Chiar dacă nu există nicio probă că Bryan l-ar fi vizitat pe Sirhan 
în pușcărie, comportamentul lui Sirhan sugerează că a făcut-o. Unul 
dintre exemple este discursul lui Sirhan, de 20 de minute, despre 
originea statului Israel, rostit în timpul procesului. Sirhan nu era 
vreun muftiu din Orientul Mijlociu și nici nu era interesat anume de 
politica arabă si de modul de viata islamic, după cum a si afirmat de 
câteva ori. De fapt, nu era nici măcar musulman; era un creștin 
refugiat din Ierusalim. Cu toate acestea, dintr-odată, pe când depunea 
mărturie in fata Curţii, a rostit un monolog pe această temă. Era, dupa 
cum s-a spus, mai elevat decât articolele multor reporteri aflați în acea 
zi în sala de tribunal!621. Performanța lui Sirhan va susține opinia 
multor jurati că Sirhan, un creştin ortodox, era, de fapt, un luptător 
arab pentru libertate. 

După cum vă amintiţi, când poliția l-a perchezitionat pe Sirhan 
în buzunare, imediat după asasinat, a descoperit un articol dintr-un 
ziar din Pasadena referitor la sprijinul lui Kennedy pentru ajutorul 
militar acordat Israelului!622. Evident, daca Sirhan ar fi fost vreun 
patriot arab, ar fi recunoscut sus si tare în fata poliției că a tăiat acel 
articol din ziar și și-ar fi exprimat opinia despre conținutul lui. Cu 
toate acestea, nu este cazul. Sirhan nici măcar nu-și amintește 
articolul. De asemenea, știa, fără îndoială, că toți candidații înscriși in 
cursa prezidenţială susțineau Israelul. Așadar, în această privință, 
Kennedy nu diferea de ceilalți. 

De-a lungul procesului, Sirhan a început să fie nemulțumit de 
echipa de avocaţi și nici nu dorea ca aceştia să se folosească de 
premisele unei boli mintale ca apărare. Respingea cu hotărâre ideea că 
este psihotic (cum o făcea si psihiatrul său)1623 si, înainte de proces, i- 
a mărturisit lui Robert Kaiser, autor al unei cărți despre asasinat: 


„Vreau să pledez vinovat. Nu vreau ca acești tipi să demonstreze ca 
sunt nebun“!624, Fl i-a mai spus lui Kaiser :„Dacă e să mă coste viata, 
vreau să-i ajut pe arabi“1625. Sirhan a decis că singura sa „apărare“ era 
să fie antiisraelian. 

Ţinând cont de gradul de complexitate al conspirației pentru 
asasinarea lui Bobby Kennedy, făptașii trebuie să fi înțeles că eșecul 
încercării lor de a-l elimina și pe Sirhan trebuia remediat. Era necesară 
o sugestie posthipnotică finală. Programatorul prin hipnoză al 
agenţiei, William Bryan, va avea pur si simplu nevoie să-i dea 
subiectului său comanda să-şi asume complet vinovăția pentru crimă. 
Deși nu-şi amintea asasinatul, în timpul procesului, Sirhan a spus 
curții: „Voi cere să fiu executat. L-am ucis pe Robert Kennedy 
deliberat, premeditat, după ce am pregătit 20 de ani momentul. Iată 
răspunsul la întrebarea de ce“1626 (avea doar 24 de ani). În mod clar, 
Sirhan devenise incoerent. 

Procesul lui Sirhan a început în Los Angeles pe 7 ianuarie 1969 si 
a fost supus judecății juratilor pe 14 aprilie 1969. 

Trei zile mai târziu, juriul avea un verdict. Sirhan a fost găsit 
vinovat de crimă de gradul întâi și, în cinci capete de acuzare, pentru 
atac cu armă mortală cu intenţia de a comite o crimă1627. Pe 17 aprilie 
19691628, Sirhan a fost condamnat la moarte prin gazare. Sentința sa a 
fost comutată la închisoare pe viata după ce , în 1972, California a 
abolit pedeapsa cu moartea1629. 


Dr. Bernard Diamond, psihiatrul apărării, considera că, în 
momentul asasinatului, Sirhan a fost temporar alienat mintal!630. Cu 
toate acestea, alți experți în psihiatrie, care au studiat biografia lui 
Sirhan si i-au evaluat starea mintală de la acel moment, au stabilit că 
nu există probe care să susțină această ipoteză. 

După condamnarea lui Sirhan, șeful programului psihologic al 
închisorii San Quentin, Eduard Simson-Kallas, după cum am mai spus, 
a acceptat provocarea de a descoperi dacă amnezia lui Sirhan era 
reală. A avut ocazia să petreacă 35 de ore studiindu-l pe Sirhan1631. 
Estonian de origine, Simson avea vreo 20 de ani de experienţă și era 
impartial în privinţa situaţiei din Orientul Mijlociu1632. Descoperirile 
lui Simson au demonstrat că Sirhan nu era nici mincinos, nici alienat 
mintal, cel putin nu într-atât încât să omoare pe cineva si apoi să 


pretindă că nu-şi mai poate aminti asta1633, Cu toate acestea, Sirhan se 
aflase, evident, la locul crimei, trăgând cu arma pe care o avea în 
mână. 

Pentru a încerca să înțeleagă, Simson l-a examinat atent pe 
Sirhan și a stabilit că era sănătos, că nu avea simptome de paranoia 
schizofrenică si nici psihotică1634. Acest diagnostic este similar celui 
dat de psihiatrul-sef al închisorii San Quentin, dr. D.G. Schmidt1635. 

Dr. Simson a descoperit, de asemenea, suficiente indicii pentru a 
fi sigur că, de fapt, Sirhan nu avea nicio amintire despre asasinat, nici 
referitoare la scrierea caietelor de acasă. El a conchis că Sirhan a fost 
„pregătit de cineva. A fost hipnotizat de cineva“1636. Pentru a afla cine 
a făcut asta si de ce, psihiatrul a decis că trebuie să încerce 
deprogramarea lui. 

În primul rând, Simson a studiat reacţiile lui Sirhan la asasinat. 
El spunea că declaraţiile lui Sirhan se potrivesc unui model descoperit 
si în cazul celor care au suferit diverse tipuri de conditionari cu 
ajutorul hipnozei — aceștia nu-și aminteau defel detaliile pe care un 
martor normal si le-ar aminti. Sunt incapabili, de asemenea, să-și 
reamintească faptul că transa le-a fost indusă fără știința lor. „Chiar 
nu ştiu ce s-a întâmplat“, spunea Sirhan, „Știu că am fost acolo. Mi-au 
spus să-l omor pe Kennedy. Nu-mi amintesc exact ce am făcut, dar știu 
că nu am fost eu insumi“1637, 

Faptul că Sirhan nu-și poate aminti decât atât de puţine detalii 
referitoare la crimă este foarte neobișnuit, în afara cazului, desigur, în 
care a fost hipnotizat, e de părere Simson. Acesta a cercetat și 
conceptul mecanismului de declic, cineva care i-a dat semnalul de 
declanșare, conform unei scheme preprogramate, apoi modul în care a 
răspuns acestui semnal Sirhan, în oficiul bucătăriei. Tânăra femeie 
căreia Sirhan i-a turnat o ceașcă de cafea este cel mai probabil 
candidat. Dr. Simson crede că dacă Sirhan a fost programat să 
răspundă la semnalul ei, simpla întâlnire cu ea putea să-i provoace 
transa!638, Conform unei ultime analize, doctorul Simson crede că ea a 
fost factorul declanșator1639. În ceea ce privește motivul, după părerea 
lui Simson, răspunsurile condiționate ale lui Sirhan derivă probabil 
din pasiunile stârnite de conflictul arabo-israelian 1640. 

Următorul pas al lui Simson a fost procesul de deprogramare. 


Însă chiar înainte de a începe, cercetarea sa a fost blocată peste noapte 
de administratorul închisorii, James W.L. Park1641. Motivul acestuia 
era că munca lui Simson nu este conformă serviciilor acordate 
celorlalți deținuți. 

Această decizie l-a făcut pe psihiatru să-şi dea demisia după șase 
ani de serviciu în închisoare!64%2. De atunci, nu s-a mai făcut nicio 
încercare de a sparge blocajul mintal din străfundurile minţii lui 
Sirhan. 


O altă poveste bizară în cazul asasinării lui Bobby Kennedy s-a 
petrecut în timpul investigațiilor pentru probe medico-legale. S-a 
presupus că medicul legist din Los Angeles, dr. Thomas Noguchi, 
gresise autopsia lui Kennedy. Noguchi este cel care a descoperit și a 
făcut publică proba prafului de puşcă, demonstrând că gloantele care 
l-au ucis pe Bobby au fost trase de la 2,5 cm depărtare, în vreme ce 
arma lui Sirhan se afla la câţiva metri distanță. Acuzatorul lui 
Noguchi, un tip pe nume Donald Angus Stuart, fusese angajat ca 
adjunct al medicului legist al Los Angelesului în biroul lui Noguchi, 
chiar înainte de asasinat, la începutul lui 19681643, Ulterior, Noguchi a 
fost exonerat. În 1972 au ieşit la iveală informaţii şocante, când Stuart 
a fost arestat si acuzat de sperjur. Era, de fapt, un impostor care-și 
falsificase toate diplomele medicale1644, Nu se știe dacă plasarea lui in 
biroul medicului legist a fost parte a conspirației MKULTRA de a-i 
ucide pe cei doi Kennedy. 


După cum am mai spus, nu există fotografii din momentul 
asasinatului. Jamie Scott Enyart, elevul de liceu care a mai fost 
pomenit în paginile acestea, a declarat că se afla în oficiul bucătăriei 
de la Hotel Ambassador si că l-a fotografiat pe Robert Kennedy in 
momentul în care a fost împușcat. 

Într-un interviu din 1992, Enyart le-a mărturisit autorilor Klaber 
şi Melanson ce a făcut în seara de 4 iunie 1968. „Când am intrat în 
oficiu eram cam la trei metri în spatele lui [Kennedy], făceam în 
continuare fotografii în timp ce el a început să dea mâna cu oamenii 
de-acolo. Dintr-odată, l-am văzut ieșind brusc din cadru. A căzut. Și 
am continuat să fac fotografii. M-am dat înapoi, am sărit pe o masă. 


Toţi cei din fata mea fuseseră loviti si căzuseră, iar eu am sărit să ma 
feresc din calea gloanţelor“ 1645. 

Poliția din Los Angeles i-a confiscat de îndată filmul. I-au luat 
trei role16%6, știind că un asemenea film ar putea conține indicii 
concludente. Câteva luni mai târziu, lui Enyart i s-au înapoiat de către 
poliție 18 fotografii, niciuna din oficiul bucătăriei, fără a-i fi restituite 
negativele.1647 

În 1988, când dosarele asasinării lui Robert Kennedy au fost 
făcute publice, Enyart şi-a căutat fotografiile, dar i s-a spus că au fost 
distruse. Conform unei situații a poliției, pe 21 august 1968, Poliţia 
din Los Angeles a ars 2 410 de fotografii din cazul Kennedy în 
incineratorul unui spital local!64%8. Poliţia a declarat că fotografiile 
distruse erau cu toate duplicat, deși nu s-a păstrat nicio înregistrare 
din care să rezulte despre ce fotografii este vorba1649, 

Enyart a dat în judecată poliția în 1989. În 1995, primăria 
orașului a pretins că a descoperit negativele în Arhivele Statului, dar, 
pe când erau trimise tribunalului, se spune că geanta în care se aflau 
fotografiile a fost furată din maşina curierului!®5°, În fine, în august 
1996, după trei săptămâni de deliberări, tribunalul a decis în favoarea 
lui Scott Enyart. Juriul a hotărât ca Enyart să primească 625 600 de 
dolari despăgubire pentru pierderea fotografiilor1651. Oricum, 
primăria a făcut apel și, în 1999, A Doua Curte de Apel din Los 
Angeles a casat verdictul juriului. Tribunalul a decis că, în timpul 
cercetării preliminare a juriului, trei dintre jurati au ascuns in mod 
necorespunzător opiniile negative pe care le aveau cu privire la 
primăria oraşului. În cele din urmă, este îndoielnic că Enyart ar fi 
suportat un îndelungat și frustrant proces legal, dacă, de fapt, 
fotografiile sale nu ar fi conţinut nimic care să dovedească existența 
unei conspirații. 


Din cauza asasinării lui Bobby Kennedy, pentru multi votanti 
alegerile prezidenţiale din 1968 şi-au pierdut idealismul si speranța. 
Senatorul Eugene McCarthy a mers mai departe la Convenţia 
Democrată de la Chicago, unde a pierdut în fata vicepresedintelui 
Hubert Humphrey. Pe 5 noiembrie 1968, Humphrey a fost înfrânt de 
republicanul Richard Nixon în cursa pentru preşedinţia Statelor Unite 
ale Americii. Nixon a câștigat cu ușurință votul electoral. Dar la votul 


popular, l-a depăşit pe candidatul democratilor cu doar jumătate de 
procent.1652 

Când Nixon a ajuns la Casa Albă, în efortul de război din 
Vietnam erau implicaţi peste 500 000 de militari americani!®3. 
Negociatorii Statelor Unite și nord-vietnamezi acceptaseră cu greu ca, 
în urmă cu șase luni, pe 10 mai 1968, să se așeze la masa tratativelor 
care au avut loc la Paris, pentru a începe negocierile de pace. În 
calitate de comandant suprem, Nixon a continuat niște negocieri de 
pace greoaie încă cinci ani. În esenţă, Vietnamul de Nord dorea ca 
Vietcong să fie reprezentat în guvernul sud-vietnamez, în timp ce SUA 
doreau ca nord-vietnamezii să părăsească Vietnamul de Sud. Nimeni 
nu voia să facă niciun compromis. În timpul acestor cinci ani, au 
murit în Vietnam mai mulți americani decât muriseră înainte de 
alegerea lui Nixon1654. În campania președintelui Nixon pentru al 
doilea mandat, în 1972, acesta se aştepta să înfrunte o puternică 
opoziție din partea altui candidat popular, guvernatorul George 
Wallace din Alabama. Pe 15 mai 1972, guvernatorul Wallace își făcea 
campanie în Laurel, Maryland, când a fost împușcat de un asasin care 
acționa de unul singur. Arthur Bremer, de 21 de ani, spălător de vase 
șomer, a fost arestat la locul atentatului. Guvernatorul Wallace a 
supraviețuit cu greu. (Își va petrece restul vieţii într-un cărucior). 
Tentativa de asasinat se potrivește unui model pe care l-am întâlnit în 
cazul asasinării preşedintelui Kennedy, a lui Martin Luther King jr. sia 
lui Robert Kennedy. 

Doi ani mai târziu, a ieșit la iveală o foarte interesantă legătură 
cu tentativa de asasinat a lui Wallace, implicându-l pe consultatul în 
hipnoză al CIA, dr. William Bryan. În iunie 1974, jurnalista Betsy 
Langman din New York l-a intervievat pe Bryan în biroul său din Los 
Angeles1655. Când a adus în discuţie subiectul programării prin 
hipnoză, el a ieșit în grabă din cameră, negând vehement că l-ar fi 
hipnotizat pe Sirhan. Ulterior, o tânără foarte supărată, domnișoara 
Langman, a vorbit cu secretara lui Bryan. De la aceasta a aflat că, la 
putin timp după ce candidatul prezidenţial, guvernatorul George 
Wallace, a fost împușcat, Bryan a primit un telefon de urgență 
referitor la o tentativă de asasinat. Apelul era din Laurel, 
Maryland1656. 


Scriitorul Philip Melanson a consemnat că, spre sfârșitul anilor 
1970, numele lui William Bryan, considerat un martor-cheie, a fost 
înaintat Comitetului Special pentru Investigarea Asasinatelor, conform 
unor surse din Congres care i-au făcut aceste dezvăluiri reporterului 
Greg Roberts1657. Oricum, înainte ca doctorul să poată depune 
mărturie, a fost găsit mort în Hotelul Riviera din Las Vegas, în 
primăvara lui 1977. Legistul a stabilit că a murit „din cauze 
naturale“ 1658. 

În momentul în care am scris aceste rânduri, Sirhan Sirhan se 
afla încă în pușcărie. Avocatul său este William F. Pepper, cunoscut 
pentru faptul că l-a reprezentat pe James Earl Ray, acuzat că l-a 
împușcat pe Martin Luther King jr. pe 4 aprilie 1968, în Memphis, 
Tennessee. Ray a murit în pușcărie în 1998, la 70 de ani. Sirhan este 
închis de 45 de ani în California. Are 69 de ani. 

CONCLUZII 


Faptele descoperite in timpul investigatiilor pe marginea 
asasinatelor lui John si Robert Kennedy demonstrează din plin 
afirmaţia că a fost activată o misiune care a implicat tapi ispășitori 
programati prin hipnoză si lunetisti ascunși si că agenţi CIA de la cel 
mai înalt nivel, dar de cea mai joasă speță, conduși de Richard Helms 
şi James Angleton, au controlat acest program. Motivele 
conspiratorilor erau să blocheze planurile fraților Kennedy de a pune 
capăt Războiului Rece prin negocierea păcii cu Cuba, Vietnamul de 
Nord și Uniunea Sovietică. 

Cele două victime ale Programului MKULTRA, Lee Harvey 
Oswald si Sirhan B. Sirhan, amândoi tapi ispășitori fără știrea lor, au 
suferit experiențe similare odată intrați pe mâinile acestor agent 
josnici. 

Atât Lee, cât si Sirhan s-au împrietenit cu personaje misterioase, 
cu mult mai în vârstă ca ei, care au preluat controlul vieții celor doi. 
Prietenul mai vârstnic al lui Lee era agentul de contact CIA George de 
Mohrenschildt, un rus emigrat in Dallas, care i-a fost prezentat lui Lee 
la întoarcerea sa din Uniunea Sovietică1659. George de Mohrenschildt 
ar fi trebuit să apară în fața Comitetului Camerei Reprezentanţilor, 
care cerceta asasinatele, când a fost găsit împușcat, aparent fiind 
vorba de o sinucidere1660. Prietenul apropiat al lui Sirhan era Tom 
Rathke, grăjdar cu studii superioare, care l-a inițiat pe Sirhan în 
tainele ocultismului. Ulterior, Sirhan a ajuns să creadă că asemenea 
practici i-au adus numai ghinioane1661. Atât Lee Harvey Oswald, cât si 
Sirhan Sirhan au trăit luni de zile departe de casă cu bani puţini sau 
de-a dreptul faliti. Lee și-a permis fără probleme cheltuieli de călătorie 
şi de cazare atunci când a „trădat“ fugind în Uniunea Sovietică sau 
când s-a întors în Statele Unite cu soţia și copilul, pe la mijlocul anului 


19621662. Jar Sirhan a dispărut trei luni1663, de prin decembrie 1967 
până în februarie 1968. Nu se ştie pe unde a fost si nici de unde a avut 
bani să trăiască în această perioadă. 

Prezenţa CIA în vieţile lui Lee și Sirhan este substanţială. Lee a 
avut contacte cu lumea agenţilor secret de timpuriu, urmând cursurile 
Institutului de Limbi Străine al Ministerului Apărării, unde a studiat 
rusa1664, după care a fost detașat la Atsugi, în Japonia, un centru de 
interceptări pentru CIA1665. După ce a ieșit din rândul pușcașilor 
marini, există probe că Lee a simulat dezertarea în Uniunea Sovietică. 
Se știe că James Angleton a supravegheat în detaliu programul 
dezertărilor și că, prin urmare, ar fi putut controla obiectivele lui Lee 
în URSS. Printre contactele lui Lee cu agenţii CIA se afla, în afara lui 
George de Mohrenschildt, si un ofițer al forțelor aeriene americane de 
la ambasada americană din Moscova, căpitanul Alexi Davison din 
Atlanta, Georgia1656. Davison, care s-a întors acasă în 1963, a fost 
considerat de sovietici drept un agent-cheie al CIA în cadrul uneia 
dintre cele mai importante reţele de spionaj americane din Blocul 
sovietic1667. David Ferrie, prietenul lui Lee din New Orleans, care 
lucra pentru agenţie, conform afirmațiilor directorului Richard Helms 
pe la începutul lui 19691668, a fost pilot CIA. În plus, Lee a participat 
la o întâlnire cu David Phillips, unul dintre cei mai importanți 
locotenenti ai lui Richard Helms, în Dallas, în 19631669. Legăturile lui 
Sirhan cu lumea agenţilor secret devin evidente când un ofițer de 
legătură de la biroul din Los Angeles al Serviciului de Informaţii ale 
Armatei Americane a raportat, imediat după asasinarea lui Robert 
Kennedy, că biroul său are un dosar asupra lui Sirhan, alcătuit înainte 
de asasinat!670. Mai mult, un agent important CIA, un expert în 
hipnoză recunoscut pe plan naţional, dr. William J. Bryan jr. din Los 
Angeles, s-a lăudat ulterior, în fața prietenilor săi, că l-a hipnotizat pe 
Sirhan!$71, atât înainte de asasinat, cât si după aceea, in timp ce 
acesta-și aștepta procesul în celula de închisoare. Și-n cazul lui Lee, și 
în cel al lui Sirhan, putem observa din plin probe incriminatorii 
plantate cu grijă pentru a-i da în vileag. De exemplu, avem așa-zisul 
„jurnal“ al lui Lee, ţinut de-a lungul a doi ani din viata sa, un jurnal 
care, conform experților, a fost scris într-o zi sau douăl672, de 
asemenea, avem o fotografie trucată a lui, ţinând în mână o pușcă în 


curtea din spatele casei!673, În cazul lui Sirhan, s-a descoperit un caiet 
de 48 de pagini — folosit de procuror pentru a demonstra așa-zisa 
premeditare - scris, zice-se, de Sirhan, dar ceea ce scria acolo era, in 
mod evident, produsul celor care au experiență în metodele de a 
induce transe hipnotice pentru a declanșa așa-numita scriere 
automată. Când psihiatrul apărării, Bernard Diamond, a încercat să 
afle de la Sirhan, în stare de hipnoză, unde, mai precis, fuseseră scrise 
aceste caiete, Sirhan a răspuns că nu și le aminteşte167+. 

Si coordonatorul lui Lee, și cel al lui Sirhan au creat pentru 
amândoi, în cele mai mici amănunte, acele probe care urmau să-i 
incrimineze. Lee credea că misiunea sa era să strângă informații 
asupra elementelor cubaneze anti- și pro-Castro din regiunea New 
Orleans. Dar, acționând ca un pro-Castro din stânga radicală1675, 
Oswald a fost prins în capcană, fără să ştie, de supraveghetorii săi, 
care l-au făcut să pară un potenţial asasin. În cazul lui Sirhan, acesta a 
fost văzut alături de o tânără si un bărbat, chiar înainte de asasinat, el 
dovedind o schimbare radicală de personalitate si semne ale unei stări 
de transă!676, comportament atipic pentru el. Ei păreau să-l 
„urmărească“ pe RFK. De asemenea, Sirhan a fost văzut exersând 
alături de ceilalți doi la un club de tir, dar a afirmat ulterior că nici 
nu-și amintește de ce a fost acolo!®77. Lipsesc, de asemenea, probe 
neîndoielnice care să-i lege pe Oswald și pe Sirhan de asasinarea lui 
JFK si a lui RFK. Lee a fost văzut de cel putin trei martori, cu patru 
minute înainte de impuscarea lui JFK, — nu la etajul șase al clădirii 
Texas School Book Depository așteptând coloana de mașini 
prezidenţială, ci relaxându-se în bufetul de la primul etaj, apoi în sala 
de mese de la etajul al doilea. La două minute după asasinat, 
supraveghetorul lui Lee, Roy Truly, si polițistul Marion Baker l-au 
văzut şi ei pe Lee în sala de mese, sorbind liniștit dintr-o Coca 
Cola1678, În vreme ce Sirhan a fost arestat cu o armă în mână, probele 
adunate de criminaliști arată că Bobby a fost împușcat din spate, așa 
cum dovedește praful de pușcă descoperit pe cap și pe spate. Iar 
Sirhan se afla în fata lui Kennedy. Medicul legist, dr. Thomas Noguchi 
din Los Angeles, a dovedit cu probe că este imposibil ca Sirhan să fi 
tras impuscaturile fatale1679. 

În ambele asasinate politice, declaraţiile martorilor oculari 


făceau referire la prezența unor ucigași ascunși, trăgători de elită 
disimulati pe margine, care au comis de fapt asasinatele, cei acuzați 
fiind tapii ispășitori, Lee si Sirhan. 

Presedintele Kennedy a fost impuscat intr-o incrucisare de focuri 
care a presupus existența a trei trăgători1680. Declaraţiile martorilor 
oculari, probele filmate si autopsia indicau că focurile au fost trase din 
clădirea Texas School Book Depository, dintr-o altă clădire de pe 
Houston Street și din spatele unui gard pe dealul din Dealey Plaza1681. 
Robert Kennedy a fost împușcat în oficiul bucătăriei de la Hotelul 
Ambassador, conform martorilor oculari, de către doi asasini în 
costum, care stăteau unul chiar în spatele senatorului, altul în spate 
stânga, trăgând de la câțiva centimetri, după care au fugit în haosul 
care a urmat!682, 

În 1975, comitetul condus de judecătorul Robert A. Wenke, a 
afirmat că arma lui Sirhan nu a putut fi „cu certitudine identificată“ 
drept arma crimei, pentru că amprenta balistică a gloantelor 
recuperate din trupul victimelor era diferită de cea a gloantelor trase 
cu arma lui Sirhan1683. De fapt, s-a descoperit mai târziu că pistolul 
Iver-Johnson calibru .22, pe care-l deţinea Sirhan, avea ghinturile țevii 
acoperite cu plumb, ceea ce dovedește că pistolul a tras cu gloanțe 
oarbe1684, un truc pe care coordonatorii lui Sirhan l-au folosit pentru 
a-i proteja pe adevărații asasini care erau pe linia de tragere. 

Si Lee, si Sirhan păreau confuzi atunci când au aflat că au fost 
acuzați de crimă. Lee, un tânăr fost puscas marin, a ripostat de îndată, 
susținând că este un tap ispășitorI685. El nu a trăit suficient de mult 
pentru a dezvălui cine crede că i-a înscenat asasinatul. Când Sirhan a 
fost luat de poliție, era în stare de prostratie. A descoperit că Robert 
Kennedy fusese împușcat doar când avocatul A.L. Wirin a sosit la 
închisoare pentru a-l întâlni în celula sa1686. 

Adevaratii faptasi intenționau să se asigure că orice indiciu al 
conspirației va fi îngropat odată cu Lee si Sirhan, reducându-i pe 
amândoi la tăcere. 

La două zile după asasinarea preşedintelui Kennedy, Lee a fost 
împușcat în sediul Poliţiei din Dallas de către un mafiot, Jack Ruby, si 
a murit două ore mai târziu. Puternicele legături dintre CIA si Mafie l- 
ar fi putut anihila pe Ruby, dacă acesta nu respecta ordinul de a-l 


lichida pe Lee!687, In cazul asasinării lui Robert Kennedy, conform 
unui raport intocmit de Stanford Research Institute in 1982, pe baza 
înregistrărilor audio făcute cu microfoanele deschise a trei 
jurnaliști!688, în oficiul bucătăriei Hotelului Ambassador s-au tras cel 
putin zece focuri. Trei gloanțe l-au lovit pe Bobby, un al patrulea i-a 
perforat umărul hainei și cinci persoane au fost rănite în aglomeratie. 
Dar, după ce membrii personalului lui RFK au sărit pe maruntelul 
Sirhan, niciunul dintre asasini nu a mai avut o poziţie de tragere 
pentru a-l lichida. 

Probele adunate despre teribilul program pentru asasinate 
MKULTRA al CIA dovedesc că misiunea a fost pusă la cale de Richard 
Helms, care a fost, vreme de trei decenii, angajat al CIA, apoi director 
al agenţiei (1966-1973), fiind cel mai îndârjit susținător al 
programelor MKULTRA. James Angleton, multă vreme șeful 
contrainformatiilor la CIA, a fost si el un susținător-cheie al 
MKULTRA. Amândoi sunt azi morți. Richard Helms a decedat pe 22 
octombrie 2002, în Washington, D.C. Avea 89 de ani și a murit de 
cancer 0sos1689. James Angleton a murit de cancer la plămâni, la 
Washington, D.C, pe 11 mai 1987, la 69 de ani16%. Cei mai apropiaţi 
asociați, David Phillips, șeful Emisferei Occidentale în CIA, a murit de 
cancer la plămâni în Bethesda, Maryland, pe 7 iulie 1988, la 65 de 
anil691, iar ultimul membru al grupului, E. Howard Hunt, care s-a 
ocupat cu dezinformarea si a fost expert în sabotaj, a murit de 
pneumonie, în Miami, pe 23 ianuarie 2007, la vârsta de 88 de ani1692, 

Analizând asasinatele din anii 1960, descoperim că, dincolo de 
aparente, au implicat motive, mijloace și circumstanțe similare. 
Motivul declasatilor agenţi secreti a fost să controleze destinul 
Americii conform viziunii lor deformate. Mijloacele prin care 
intenționau să-și realizeze obiectivul constau în folosirea unei versiuni 
eficiente a planului MKULTRA, care presupunea folosirea unor victime 
inocente alături de asasini profesioniști. Circumstante se găseau la tot 
pasul, dat fiind cercul larg de aliaţi care-i sprijineau, de la persoane 
din poliția locală la mafioţi și agenţii de spionaj străine. 

Toată lumea ştie că trebuie să plătești un pret dacă ignori lecțiile 
trecutului. 

Thomas Jefferson a avertizat națiunea, încă de la începuturile ei, 


cu privire la consecințele nepăsării si ale faptului că nu era suficient 
de vigilentă. Ne-a lăsat acest emotionant memento poetic: „Dacă o 
națiune se așteaptă să fie ignorantă și liberă, se așteaptă la ce n-a fost 
si nici nu va fi“. 

În fine, este de dorit ca informaţiile din această carte să sprijine 
cauza celor care vor dreptate pentru Sirhan Sirhan și familia lui Lee 
Harvey Oswald. Ar putea servi și ca îndrumător pentru a evita viitoare 
tragedii precum asasinatele celor doi Kennedy. 

